Ann. XIV. 


Romae, Mense Ianuario MCMXI 


Num. I. 


VOX URBIS 

DE LITTERIS ET BONIS ARTIBUS COMMENTARIUS 


Rerum 

Sociis el Loctoribus Commentarii nostri humanissimis. 

Praemia sociis attributa. 

De Svliabi Pii PP. X propositione XXXIV. 

Sacrum Praesepe Christi nascentis cunabula. 

De re catholica apud laponios. 

Paroemiae sive adagia: Frons occipitio prior. — A capite ad calcem. 

— In trivio esse. — Ciun larvis luctari. — Mature senex. 
Quaestiones philologicac. Forma grammatica actionis praeteritae per¬ 
fectae linguarum recentium cum latina comparata. 

S. Petri primatus et praerogativae ex archaeologiae testimoniis. 

Petrus a fidelibus adorandus. - Petrus Legis custos ac caelorum claviger. 


index: 

Ex Sacris Congregationibus Romanis sententiae novissimae se¬ 
lectae: Ex Congregatione Consistoriali. 

Diarium Vaticanum. Coram SSmo admissiones. — Pontificiae ele¬ 
ctiones. 

Annales. — Annus mcmx. 

Publici per orbem coetus legibus ferendis, 
loci. Loquacitas molesta. 

Librorum recensio. — G. Peesi. 

Libri recens dono accepti. 

Aenigmata. 

Appendix: Euplius. 



Sociis et lectoribus Commentarii nostri 
omnibus, iis praecipue qui, pro sua huma¬ 
nitate, gratulatorias auguralesve litteras 
tum ob honorem Moderatori nostro recens 
a Summo Pontihce concessum, tum ut 
VOCI URBIS magis magisque vultu rideat 
fortuna sereno, hisce diebus ad nos mise¬ 
runt, novum annum bonum, faustum, fe¬ 
licem, ex animo iterum iterumque omi¬ 
namur. 

Proposita nostra in superiore numero 
ediximus, neque hodie iterabimus; id unum 
in mentem revocamus, Societatem no¬ 
stram nulli fulcro, nisi studio, favori, pa¬ 
trocinio subnotatorum inniti; Commenta¬ 
riique, itemque Latinitatis, progressum et 
propagationem, ad quae unice intendimus, 
ex iis unice pendere. Non modo igitur si 
quis libere recepta officia nondum persol¬ 
verit, moras praecipitet, precamur, sed 
singuli, pro sua quisque parte, ut mature 
festinent. Quid si nomini suo et pretio 
subnotationis, unius tantum amici et no¬ 
men et pretium addiderint? In tenui la¬ 
bor, at tenuis non gloria... 


S. E. R. 



PRfiEMIft SOCIIS ftTTRIBUTft 


Meminerint lectores, in primo transacti nuper 
anni mcmx numero, singularia praemia nos con¬ 
stituisse, sub anni exitum assignanda, trium - nu¬ 
mismatum argenteorum ex iis, quae Pontifex Ma¬ 
ximus quotannis in festo Apostolorum Principis 
cudi iubet, Sacro Purpuratorum Senatui, Romanae 
Curiae aulicisque pontificiis distribuenda; quorum 
unum collegio, aut seminario, aut scholae illi tri¬ 
bueretur, unde plurima soluta oratione scripta 
cuiuslibet argumenti publicatione digna ad nos per 
annum pervenissent; reliqua duo sociis illis, quo¬ 
rum scripta pariter per annum in commentario 
vulgata, a doctorum virorum collegio maxime 
commendarentur. Quod quidem collegium in eius¬ 
dem anni numero m enunciatum est egregiis viris 
compositum Caesare De Angelis S. I.; Fr. Xav. 
Reuss C. SS. R.; I. I. Berthier O. P.; Tiioma Vi- 
gnas S. P.; Iosepho Fornari, Commentarii nostri 
Moderatore, a secretis. 

Hi sententia sua scriptis tradita, unanimi con¬ 
silio declararunt, non esse locum primi numis¬ 
matis assignationi quia, idque maxime dolendum, 
ex subnotatorum classe in eo ordine constituta, nemo 
ad praemium digne accesserit; reliqua sociis cla¬ 
rissimis MARCO GALDI et THEO. T. CHAVE esse tri¬ 
buenda; alteri ob scripta De duabus « hunmnista- 
r-um » orationibus nuper editis (N. 2); Fine orbis, 
appropinquante (N. 8); In mortem loannis Setti 
(N. 11); De S. Gregprii Nazianzeni epigrammatis 
ad malrem (N. 11-12); De Cetaria pago nuper 

aquarum eluvionibus direpto (N. 12); In Cetariae 
reliquias (N. 12) ; — alteri propter commentationem 
De .quattuor condicionibus quibus latinae disci¬ 
plinae perceptio i cont inet ur (N. 6, 8, 9, 10). 

Iudicum consilio obtemperantes, dum egregiis 
viris gratulamur, ad novum certamen iisdem con¬ 
dicionibus quae in superiore anno propositae sunt 
socios omnes invitamus, sperantes fore ut praemium 
quod hoc anno, uti supra diximus, addici nequivit, 
veluti quartum, ob competitorum numerum ac me¬ 
rita, anno HCMXi addere cogamur. 

Societas Editkix Romana. 



De Syllabi Pii Papae Z 

propositione XXXIV. 


Modernismi theoria est, prouti in Epistola Pascendi 
Pii PP. X legimus: « Adiectiones a fide factas secernere 
oportet eosque ad fidem ipsam amandare atqne ad histo¬ 
riam fidei ; sic quum de Christo agitur, quidquid con¬ 
ditionem hominis superat, sive naturalem, prout a psy- 
chologia exhibetur, sive ex loco atque aetate, quibus 
ille vixit, conflatam. » 

Iu huiusmodi theoria fundatur propositio trigesima 
quarta Syllabi Pii PP. X: «Criticus nequit asserere 
Christo scientiam nullo circumscriptam limite nisi facta 
hypothesi, quae historice haud concipi potest quaeque 
sensui morali repugnat, nempe Christum uti hominem 
habuisse scientiam Dei et nihilominus noluisse notitiam 
tot' rerum communicare cum discipulis ac posteritate ». 
In verbis allatis tria invenimus: a) Negatur scientia 
infinita Iesu Christi Verbi Dei; b) Asseritur impossi¬ 
bile esse pro historico scientiam hanc concipere; c) Ex¬ 
plicari nequit, quare Iesus Christus, si omnia sciebat, in 
ignorantia multorum, imo in multorum errore, homines 
reliquerit. Liceat nobis recensitis erroribus necnon er¬ 
rantibus enumeratis, errorem in propositione recensita 
enuntiatum confutare. 

* 

■* * 

Damnata propositio ex libris Loisy (1) ad litteram 
desumpta fuit. Verba eiusdem gallice referre libet. -< II 
(le critique) nepourvait lui ( [dJesus) attribuer une Science 
sans bornes que dans une hypotMse historiquement in - 
concevable et deconcertante pour le sens morcil, en ad- 
mettant que le Christ, comme homme, avait Ia Science 
de Dieu, et qu’ il a de liber ement abaudomC ses disci ples 
et la posterite, d Vignorance et d Verreur sur quantiU 
de choses qu’il pouvait reveler sans le moindre incon- 
v&nient. Une conjecture deshonorante pour Vhomme de 

(1) Aulour <Vim pelli liero, iv, 1, pag. 138-139, 


genie qui en serait Vobjet ne se recommande pas d Ukis 
torien quand il s’agit du Christ ». 

Loisy sententiae rationalistae quidam adhaerent dum 
asserunt, « Christum cultu quovis sive hebraico sive 
graeco caruisse », vel nihil, Iudaismo excepto, cogno¬ 
visse. Schola quoque Gtintheriana docuit: « Claris Scri¬ 
pturae verbis, quae aliter intelligi nullo modo possunt, 
aperte contradicit Scholasticorum superabundantia, dum 
docent, humanitatem Christi iam ab utero matris par¬ 
ticipem fuisse visionis Dei». Fuit etiam II. Schell 
(+ 1905) qui simul scientiam beatam Christi minuit, 
scientiamque eiusdem infusam negat. Scientiam beatam 
Christi minuit hisce verbis: «Visio beata Dei atque 
universi in Deo, per totum vitae terrenae cursum ani¬ 
mae Christi tributa, una ex parte sacrae Scripturae te¬ 
stimoniis non fundatur; alia ex parte veritatem vitae 
terrenae Christi de medio tollit. Non visio Dei, sed mo¬ 
dus et fundamentum eiusdem difficultatem ingerunt ». 
Scientiam vero infusam Christi negat dum scribit: 

« Scientia infusa (durch angeborene Ideen) Christi ani¬ 
mae tribuitur, cum Christum, qui Angelis praeest atque 
supra Angelos est, ea esse praeditum, sit conveniens. 
Scientia hac tamen adserta, expositio evangelica vitae 
Christi, necnon ipsa vita terrena Christi difficulter sal¬ 
vantur, utriusque veritatem deficere necesse est», (lj 
Denique Professor Leclair scientiam div inam Christi ne¬ 
gavit, scribens : (2) « Hodie a multis admittitur igno¬ 
rantia, atque error respectu intelligentiae Iesu Christi. 
Christi scientia quae intellectus ornamentum est, pro¬ 
gressui subiecta fuit, cum legatur (Luc. II, 52): Iesus 
proficiebat sapientia et aetate. (3) - Humanitas Iesu 
Christi, nullo ornamento privatur, si scientia ei dene¬ 
getur, Christus siquidem nondum gloriam adeptus est. 
Propterea Christus vitae mortalis cursu fatetur igno¬ 
rantiam suam, dum (AIarc. XIII, 32) ait: De die au¬ 
tem illo, vel hora nemo scit, neque Angeli in caelo, 
neque Filius, nisi Pater. — Neque alicui fas est hoc in 
versiculo reticentiam quamdam asserere, vel testimo¬ 
nium per se clarum obscurum reddere ». 

Non aliter recens quidam anonymus I. 11. conclu¬ 
dit: «Dicamus Iesum Christum, prouti homo est, ple¬ 
nam suae dignitatis conscientiam ab initio non habuisse. 
Quemadmodum Verbum parvi corporis miseriam nec¬ 
non infirmitatem acceptavit, ita quoque acceptavit sta¬ 
tum quasi inconscium animae suae. Si incertum atque 
anxium modum parvi pueri Verbo tribuere non pudet, 
cur anxios esse, dum eidem Verbo dubietates animae 
quae ad vitam surgit gradatimque se evolvit quoad¬ 
usque ad perfectionis plenitudinem perveniat, tribuimus? 
Cur, verba Lucae II, 52, tam clara: Et Iesus profi¬ 
ciebat sapientia et aetate et gratia apud Deum et homi¬ 
nes — ad litteram intelligere recusamus ? » (4). 

(1) Cf. Citationes per integrum Fki Theol. Dni/iii. v. 3, n. 38. 

(2) Annales d. Philon. Chrdl. Dee. 1904, p. 234. 

(3) Cf. Hebr. 2, 10. 

(4) Annales de Philon. Chrdl. Janvier 1907, p. 337-333, 

Pauca Critica nostra complectitur. Praeter modum 
loquendi confusum, emphaticum, oratoris non vero theo¬ 
logi vel philosophi, tum Loisy, tum Schell aliorumque 
scientiam Iesu Christi negantium, tria animadvertenda 
sunt: (1) 

I. ) Nemo inter theologos, prouti Loisy false asseruit, 
docet Christum prouti homo est, scientiam Dei nullo cir¬ 
cumscriptam limite habuisse. Theologi Christo Deo-ho- 
mini quadruplicem tribuunt scientiam; « una est di¬ 
vina, quae est increata. Alia qua cognoscit res in Verbo, 
et Verbum ipsum, quae est scientia eomprehensoris. 
Tertia qua cognoscit res in propria natura, quae com¬ 
petit ei secundum quod est homo in solis naturalibus 
consideratur... » Quarta scientia acquisita quia Christus 
ut homo « praeditus erat intellectu acutissimo, comple¬ 
xione exquisita, sensibus ad recipiendos species aptis¬ 
simis. » (2) Scientia igitur beata, infusa et acquisita 
Christi finitae limitataeque sunt, limitatumque obiectum 
possident. Obiectum enim scientiae divinae Christi sunt 
omnes res eo modo quo omnes res sunt obiectum scien¬ 
tiae Dei. Obiectum scientiae beatae Christi sunt res in 
divina essentia visae uti de beatis asseritur; obiectum 
scientiae infusae Christi sunt res in seipsis visae non 
secus ac de angelorum scientiae infusae obiecto doce¬ 
tur. Obiectum denique scientiae acquisitae Christi sunt 
res visae in propriis similitudinibus, uti de scientia 
humana acquisita affirmatur. 

II. ) Ad historiam pertinet facta historica, prouti in 
historiae documentis referuntur, examini subiicere at¬ 
que circa eadem iudicium ferre. Modo in historiae do¬ 
cumentis primitivae Ecclesiae invenimus, Tesum Chri¬ 
stum, relictis ceteris denominationibus designari titulo 
« Filii Dei » vel simpliciter « Filii. » Ex. g. I Corinth. 
1, 9: «Fidelis Deus, per quem vocati estis in societa¬ 
tem Filii eius Iesu Christi Domini nostri ». II Corinth. 
I, 19: « Dei enim Filius Iesus Christus, qui in vobis 
per nos praedicatus est ». Galat. IV, 4: « At ubi venit 
plenitudo temporis, misit Deus Filium suum, factum ex 
muliere, factum sub lege». Rom. VIII, 8: « Deus Fi¬ 
lium suum mittens in similitudinem carnis peccati ». 
Rom. VIII, 32: « Qui etiam proprio Filio suo non pe¬ 
percit ». Rom. V, 10: «Reconciliati sumus Deo per 
mortem Filii eius». Rom. I, 14: « Evangelium Dei, 
quod ante promiserat... de Filio suo, qui factus est ei 
ex semine David secunduhi carnem, qui praedestinatus 
est Filius Dei ». Ex quibus omnibus apparet primiti¬ 
vam Ecclesiam retinuisse Christum non per adoptio¬ 
nem, sed per naturam Filium Dei esse, atque Filiatio¬ 
nem Christi divinam praeexistentem, prouti a S. Paulo 

(1) P. Lagraxgk vocat modum scribendi Loisy oulrde ei ddclaimtoire; 
et circa Loisy affirmationem ait: « Telia qu'elle esi, celte proposition ... 
est inexplicable ; jamais les Thdologiens n'onl confondu la 'arienae -/numine 
du Chrisl dvec la Science du Dieu ». Cf. Revite liibliqtte , Oct. 1907, p. 546 
in nota. 

(2) 3. Dist. 14. 1.1. ; 3. p. 9. i, 


{Philip. II, 5-10) affirmatur, fidei Christianae articulum 
fuisse. Quae quidem fides quum nonnisi a realitate 
obiectiva oriri potuerit, sequitur statim, Christum ex 
historia Deum esse, ideoque ex historia concludere fas 
est, Christum uti Deum scientia divina infinita, nullo¬ 
que circumscripta limite praeditum fuisse. (1) 

III.) Si historicus ad modum quo Christus in Evan- 
geliis quae eius historiam, constituunt, loquitur attendat, 
mentem eiusdem in admirationem rapi necesse est. Si¬ 
quidem ad hominis differentiam, Ipse, semper et ubi¬ 
que dum docet, pacifice atque tranquille loquitur (2)/, - 
neque refutationi, neque discussioni locus datur. Cum 
bonae voluntatis animabus modo agit regali, suosque 
adversarios profunda vincit scientia, praeiudicia ac so¬ 
phismata suaviter elongat omniaque adhibet, quae ad 
corda atque intelligentias elevanda conducunt. 

Circa denique veritates ad religionem pertinentes, 
scientia supereminens in Christo apparet, easque Ipse 
cognoscit, quia, uti apud Matthaeum XI, 27 legitur: 

« Patrem quis novit nisi Filius ? » 

* ’* 

His vero quae Loisy opponit, quare nempe Iesus 
Christus, respectu multorum nos in ignorantia relique¬ 
rit, lepide P. Lagrange (3) respondit, Christum ad ho¬ 
minum salutem procurandam in mundum venisse, ea- 
que sola revelasse, quae ut revelarentur Dei voluntas 
fuit, non autem venisse ad quaestionem de Pentateuchi 
authentia solvendam. Neque fas est, propter S. Marci 
XIII, 32 textum: « De die autem illo, vel hora nemo 
scit, neque angeli in caelo, neque Filius, nisi Pater » 
ignorantiam in Christo asserere. Horum siquidem ver¬ 
borum significatio huiusmodi est: a) Determinatio diei 
illius propria .est Patris; h) Manifestatio etiam diei il¬ 
lius Patris non Filii propria est. Christus vero non ma¬ 
nifestavit, cum cognitio diei et horae illius ad salutem 
non ducat. (4) 

Fateamur igitur mysterium Iesu Christi, « in quo 
(Colos. II, 3) sunt omnes thesauri sapientiae et scien¬ 
tiae absconditi ». 

Friburgi Helvetiorum. 

P. REGIN ALDUS FeI 0. P. 

(1) Cf. Batiffol, L’enseignement de Jdsus, vi. 

(2) Ipsemet Harnack (Das Wesen (l. Chrisl. 2 Vorles.) scribit: « Er 
(Christus) hal nicht gesprochen wie ein Sc/iwdrmer und Fanatiher... Er hat 
seine Predigten gesprochen und in die Welt geschaut mit den frischenund- 
hellen Angen fur das grosse und hleine Leben das ihnumgab ». 

(3) Bulletin de LiUerature ecclesiastique 1. Jdsus et la' critique des Emn- 
(jiles - La Mdthode hislorique. - Appendice - Jdsus et la Critique. 

( 4 ) « L’ignorance dans laquelle Jdsus laisse a dessein ses disciples a 
un but moral: parce qu’ils n’en savenl ni le jour ni l’heure, iis doivent 
loujours veiller et prier. Jdsus a voulu que tous les homn/es fussent mis en 
face de son avenemenl... Vattente du jour laissd inconnu, a dtd le fermenl 
qui a prdserod Vhumanitd de se corrompre: elle a inspird les devouemenls 
hdroiques sans lesquels rien ne se fonde, mainlenu Viddal de juslice auqiiel 
ell: ne peul renoncer sans /Idchir et sans mourir ». 


Est proprium stultitiae aliorum vitia cernere, oblivisci 


suorum. 


Cic., Tuseul., III, 30. 

SACRUM FRAESEPE 

CHRISTI NASCENTIS CUNABULA 


Praesepe sacrum, cuius in aspero 
Infans quievit Iesulus alveo! 

Praesepe sacrum, fronte prona 
te veneror genibusque flexis. 

His ergo cunis Conditor omnium 
est usus, acri stramine consitis! 
dum, lapsus astris, Sospitator 
limen adit pereuntis orbis. 

O te probroso stigmate, Bethlehem, 
dignam! grabatum quae stabularium 
Regi parasti, quem decebat 
purpureus nitor atque eburnus. 

At Roma probrum sustulit, auream 
largita Capsam, quae rude cingeret 
crystallino fulgore Lignum 
atque avidis radiare gemmis. 

Quae surgit Aedes, sacra Deiparae, 
in Esquilino colle superbior, 
haec, iure raptum Bethlemitis, 
nobile promeruit Trophaeum. 

Huc advolasti tunc, Hieronyme, 
quem Bethlehemi cara diutius 
sedes bearat: sponte Cunas 
aequoreum per iter secutus. 

Huc, ut December vergit ad exitum, 

Urbs tota longo confluit ordine, 
visura rursum, saepe visa, 
lignea Strata Dei Puelli. 

Haec civis ardet tangere et advena, 
afflicta ut olim non medicabili 
matrona morbo Vestis oram 
attigit, ac Valuit repente. (l> 

Haec et Thienes ^ Aei^ava contigit. 

Matrisque ab ulnis in sua brachia 
allexit Infantem: beata, 

exsul adhuc, Patria potitus. 

O ruris audi cultor et urbium ! 

Solemne vestris perstet in aedibus 
Praesepe Christi, sive larga 
seu tenuis fuerit supellex. 

(1) M;Utl). ix, 20-22. 

(2> Is est 8. Caietanus Tliienatfux, qui hoc prodigio recreatus est in 
ipsa, nocte Dominici Natalis, 


Cubile Pusus (1) fictilis occupet; 
adstetque Virgo Mater et innubus 
Iosephus, alatumque caeli 
agmen et upilio canorus. 

Cornutus hinc stet bos, et asellulus 
auritus illinc; donaque regia 
advecta cernas per Magorum, 
quos via longa tenet, camelos. 

Fac ante Cunas lucida ferveat 
lampas; sed imum laetius ardeat 
pectus parentum, laetiusque 
mens caleat pia filiorum. 

« Ut nos amavit! - quisque recogitet - 
ut nos amavit maximus optimus 
rerum Creator, vis amoris 
quem fieri Puerum coegit ! » 

Praesepe Christi! perge domesticas 
ornare cellas; nec tibi frigida 

succedat jlrbor, quam canendo 
gens Borealis agit Decembrem. 

Fbaxc. X. Reuss 

(1) Hac voce, unde derivatur pusillus, usus est L. Pomponius apud 
Varronem." 

(2) Apud gentes septentrionales, maxime apud aeatholicos, mos inva¬ 
luit, inter festa Christi natalitia, parvam erigendi abietem, flosculis et 
facellis ornatam, unde munuscula pendent pueris destinata. Tum cantari 
solet carmen germanicum in laudem abietis, quae non solum aestivo tem¬ 
pore, sed etiam hiemali vireat. Qni cantus certe frigidior est celebri 
hymno Alfonsiano: « Tu sceridi dalle stulte, o Re dei cielo ». 



DE RE CATHOLICA APUD IAP0NI0S 


Multorum quondam fuit opinio, Europaearum artium 
inventa invecta quidem esse in Iaponiam, sed Iaponio¬ 
rum ingenio recepta non esse. Quorum sententia quan¬ 
tum a vero aberraverit, eo declaratum est bello, quod 
a Iaponiis recens cum Russis gestum est. Illi enim terra 
marique victores nunquam exstitissent, nisi praeter 
milites mortem contemnentes permagnam rerum mathe¬ 
maticarum et technicarum cognitionem, atque itinerandi 
et medicandi exercitationem habuissent. Certe hac ae¬ 
tate ad bellum parandum tam rerum civilium' scientia 
opus est et redituum publicorum et actorum diurnorum 
et artis medicae, quam bona disciplina exercitus. Prae¬ 
stabant tum Iaponii omnia. Quorum milites vel com¬ 
munes magna utebantur prudentia: instructi enim atque 
exercitati accesserant imbutique litteris. Neque enim 
delata tantum sunt in Iaponiam commoda Europaea, 
secl haec Iaponii studio incredibili moribus accommo¬ 
daverant suis, qui non solent aliena, ut vident, ad se 
transferre, sed assumere quae videantur optima, haec 
propriis admiscere. 








Saepe dicebant,ur Iaponii inulta imitari gentium alia¬ 
rum instituta, nihil autem excogitare novi nihil pro¬ 
prii. Nihil igitur est proprium et inauditum, quod 
minus quam annis quinquaginta rem publicam benefi¬ 
ciariam in consul toriam civitatem transmutaverunt ? 
Quid? Iaponiorum res forenses, educandi ars, res vecto¬ 
ria nihil sunt magni? nihil admirabile? Quid? Quae 
a Iaponis in Corca, quae in Formosa, quae in Man- 
churia perfecta sunt, nonne admirationem omnium 
commovent ? Et qui in Iaponia litteris operam navant, 
omnium doctorum consequuntur sententias, ipsi ali¬ 
quando multum conferent ad explicandas litteras, ut 
iam contulerunt ad medicinam, ad zoologiam, ad seismo- 
logiam. 

*** 

Sed qui factum est ut fructibus cultioris vitae per¬ 
ceptis, religionem Christianam, horum fructuum radi¬ 
cem, non acceperint? Hic alii missionariis. obiieiunt 
parum huic parti studuisse aut certe non intellexisse 
populo Iaponio comprobare, quam sit religio Christiana 
necessaria. Contra statuunt alii a Iaponiis religionem 
abesse, aut eam nihili facere Iaponios. 

Primum quidem non facile, sed iniucundum est in 
Iaponia esse missionarium, suspiciosa omnium subire 
indicia. Neque enim multi illic fructus numerari pos¬ 
sunt quum pauci quotannis ad religionem nostram per¬ 
veniant. Tamen proximo saeculo viri optimi summis 
licet inclusi difficultatibus, fecerunt multum. Horum 
tam verbis quam scriptis eo res est adducta, ut Iaponia 
notionibus Christianis quasi perfusa sit. Populum Iapo- 
nium a religione alienum esse dicunt: hoc vero longe 
est aliter. Sunt etiam in Iaponia athei; admodum tamen 
pauci; sunt, qui quorundam Europaeorum modo in 
materia reponi velint omnia: horum tamen illic displi¬ 
cet sententia; neque tam raro convenias, imprimis adu¬ 
lescentulos litteris deditos, qui, quum religionem nomi¬ 
nes, iactatis humeris subrideant: sed horum cave ne deci¬ 
piaris specie. Iaponii enim interest plurimum doctum 
videri, virum tempori viventem. Nunc autem multi hoc 
sibi persuaserunt: doctiores Europaeos vel Americanos 
religionem dudum deposuisse; turpe esse nunc virum 
religiosum esse. 

Sed verte modo oculos ad intimum Iaponiorum ani¬ 
mum; videbis qitam religioni adhaereant. Primum, si 
de artificibus quaeras et de agricolis, non modo non 
alieni sunt a religione, sed religiosissime sese exercent: 
Plena sunt oppida templorum: si quem locum noveris 
amoeniorem vel ad maris oram, vel in opaca valle, vel 
in elati montis iugo, certe illic vel templum, vel coeno¬ 
bium, vel sacellum invenies. Ea autem templa plerum¬ 
que mundissima sunt et ornata; semper ante ea stare 
videas, qui deorum flagitent subsidia ; non solum mu¬ 
lieres, sed viros, sed doctos. Tabularum votivarum 
tanta saepe est allata copia, ut in propriis atriis suspen¬ 
sae sint. Mercatores, medici, proceres, qui publice qui¬ 
dem religionem infitiantur, inter parietes deos orant, 


dis sacra parant, in minutulis quibusdam aris, quas in 
hortorum angulis abscondunt, diebus feralibus sacerdo¬ 
tes ad se vocant et cum eis sepulchra aspergunt. 

Solent aliquando Iaponii poenitentes alta hieme 
seminudi exire in vicos, frigida perfundi aqua, non 
abstergi, in templorum vestibulis preces dicere/ Matu¬ 
tinas habent preces et vespertinas, soli orienti inclinant 
caput, plaudunt manibus : stantes aliquamdiu admiran¬ 
tur solis ascensum. Haec omnia quid clamant aliud, 
nisi religiosos esse Iaponios? Denique tota respublica/ 
nonne theocratica est? Regem in magno honore habent. 
Hunc thenslii vocant, id est, caeli lilium; hunc solis, 
prolem esse putant; hinc populus iungitur atque robo-, 
ratur, hinc petitus est Iaponiorum amor patriae invictus. 
«Regem esse colendum, huius praeceptis pietatem ha¬ 
bendam esse fidemque » : hoc pueri Iaponii in omnibus 
scholis imbibunt, a quibus ceterum religionum qua¬ 
rumlibet doctrinae arcentur. 

•A* 

* *> 

Veniamus nunc ad ephemerides, ad libellos, ad libros.. 
In urbe Iocohama colliguntur tractatus, qui singulis 
mensibus in principibus Iaponiae ephemeridibus de 
religione habiti sunt. Simile institutum missionarii catho¬ 
lici administrant. Quos commentarios quum legimus, du¬ 
bium iam nobis videri non potest, Iaponios nunc acriter 
de religione quaerere. 

Sed tamen magna est adhuc religioni paganae vis. 
Sensum iam est huic parari bellum: nunc fulcra sup¬ 
ponuntur, nunc dicunt, quae emendanda sint, quomodo 
pernicies declinetur ostenditur; multa etiam 'coenobia 
pagana reparantur. Sic ante paucos annos instituti 
cuiusdam Buddhistici rector in Galliam profectus est 
ut seminaria catholica viseret: qui quum revertisset, 
Sulpicianorum lineamenta suis alumnis praescripsit. 
Religio pagana nationi Iaponiae insita est, quum reli¬ 
gio Christiana nationi adversa esse multis videatur. 
Utrane vincet? Hoc nescimus. Religionem Christianam 
ipsa fulcit veritas, errorum omnium victrix. Ingenti 
iam opus est studio, ingenti labore, ut tam verbis quam 
scriptis populo Iaponio. catholicae religionis veritas et 
pulchritudo proponatur, et ut inveterata evellatur opi¬ 
nio, nationi aut cultiori vitae esse contrariam. Id ta¬ 
men missionarios catholicos iuvat non mediocriter, 
quod Iaponii, quid in qualibet re veri sit, severe inve- 
stigant. Iam nunc doctissimus quisque videt religionem 
Christianam longe praestare paganae: hi dudum suae 
religioni res nostras admiscent, ut propriam aliquam 
Iaponiis religionem proponant: quorum quum elusa erit 
industria, Christi erit victoria. 

Neque igitur festinandum nunc est: spatium sit 
populo Iaponio ad deliberandum; sed interea fortius - 
atque uberius rem suam declarent missionarii: ubi isti ' 
rei alicuius intelligunt necessitatem, omni studio nitan¬ 
tur obtinere. 

{Ad proximum Mimenim). Ioaxxes. Weig.; 

PAROEAIAE SIVE ADAGIA 

Frons occipitio prior. 

Priscis agricolis celebratum adagium, atque ad 
instar aenigmatis iactatum: Frons occipitio prior. 
Quo significavit antiquitas, rectius geri negotium, 
ubi praesens ac testis adest is cuius agitur nego, 
tium. Alioquin quis ignorabat frontem priorem esse 
capitis partem, occipitium posteriorem? Tametsi 
haec amphibologia commendat nonnihil dicti gra¬ 
tiam, quod ab antiquitate oraculi ad instar habe¬ 
batur. Exstat autem apud Catonem ( De re rustica, 
cap. iv): « Si bene - inquit - aedificaveris, liben¬ 
tius et saepius venies, fundus melior erit, minus- 
que peccabitur; fructi plus capies; frons occipitio 
prior». Plinius item in eandem ferme sententiam 
{De hist. mundi, lib. xvnr, cap. v): « Eum tamen 
inquit - qui bene habitet, saepius ventitare in 
agrum, frontemqne domini plus prodesse, quam 
. occipitium non mentiuntur ». Rursus eiusdem libri 
cap. vi: « Et ideo maiores fertilissimum in agro 
occultum domini esse dixerunt». Aristoteles {Oe- 
con. lib. i) videtur hanc sententiam ad Persam 
quempiam referre, subnectens alteram huic simi¬ 
lem, quae a Libe quodam sit profecta, utraque 
vero significans domini praesentiam plurimum 
habere momenti ad rem bene gerendam. Item Co¬ 
lumella putat rem malam esse frequentem fundi 
locationem, peiorem tamen urbanum colonum qui 
per familiam mavult agrum quam per se colere. 
Huc pertinet illud, quod refertur a Gellio, quod 
quum quidam corpulentus ac nitidus equum habe¬ 
ret macilentum ac strigosum, rogatus quid esset in 
causa, respondit: Mirum non debet videri, si equo 
suo esset habitior, quandoquidem ipse se pasceret, 
equum curaret servus. - Plutarchus in commentario 
De liberis educandis habet: « Hinc et illud ele¬ 
ganter dictum ab equisone, nihil perinde saginare 
equum ut regis oculum ». Eodem pertinet, quod 
perquam venuste dixit T. Livius, non satis felici¬ 
ter solere procedere, quae oculis agas alienis. In¬ 
nuit tale quiddam et Terentius in Eun., quum ait: 

« Ita, ut fit, domini ubi absunt », significans absen¬ 
tibus heris ministros omnia facere indiligentius et 
peccare licentius: nempe haec omnia eo tendunt, 
ut quisque suum negotium praesens curet, neque 
magnopere fidat alienae industriae. 

A capite ad calcem. 

Quum rem totam significamus, a capite ad cal¬ 
cem dicimus. Cuius adagii triplex potest esse usus ; 
aut enim ad corpus refertur, aut ad animum, aut 


ad res; qui duo posteriores sensus plus obtinent 
venustatis, nimirum quo plus habent figurae. Ad 
corpus, adhibuit Homerus in Iliade, Theocritus in 
Bucolico, Plautus in Epidico, ipseque Horatius. 
M. Tullius pro Roscio comoedo: «Nonne - inquit - 
ipsum caput et supercilia illa penitus abrasa, olere 
malitiam, clamitare calliditatem videntur? Nonne 
ab imis unguibus usque ad verticem summum, si 
coniecturam adfert hominibus tacita corporis figu¬ 
ra, ex fraude, fallaciis, mendaciis, totus conflare 
videtur ? » 

Ad res, Aristophanes in Pluto : « Ergo audi, 
quando totum ego negotium a pedibus usque ad 
caput tibi percenseo ». Quamquam hic comicus ioci 
causa praepostere posuit pedes et caput. 

Ad animum hoc pacto poterit transferri: Ego tibi 
mores et ingenium illius, breviter, hominem quan¬ 
tus est a'summo, ut aiunt, capillo ad imum usque 
calcaneum depingam. — Quamquam exemplum 
M. Tullii, quod modo retulimus, magis ad animum 
quam ad corpus videtur pertinere. Quin etiam divi¬ 
ditur adagium, quum caput negotii vocamus prae¬ 
cipuum auctorem, perinde ut et fortem dicimus. 

In trivio esse. 

In trivio esse (scii, consilii ) de iis dicimus qui 
dubitant quique incerti sunt animi, haesitantes 
quid potissimum eligant. — Translatum ab illis qui 
faciunt iter, et si quando trivium occurrerit, addu¬ 
bitant quam viam ingredi oporteat. Nam viam pro 
ratione consilii frequenter apud Graecos auctores 
reperies. Ita e. g. apud Euripidem (in Hecuba ) et 
Teognidem. Adludit huc et Plato {De legibus, vn) 
vetans ne si qua res admiranda atque inusitata 
occurrerit, protinus ad eam amplectendam accur¬ 
ramus, sed perinde quasi ad trivium aliquod ve¬ 
nerimus, ignari viae consistamus, neque ante per¬ 
gamus, quam pervestigatum sit quo quaeque ducat 
via. 

Cum larvis luctari. 

Cum larvis luctari ii dicuntur, qui vita defunctos 
insectantur maledictis. Ita apud Aristophanem (cit. 
a Suida) et apud Lucianum in Sectis. Sentit vero 
de mortuis et absentibus. Meminit huius Plinius in 
praefatione Hist. mundi, ad hunc modum: « Nec 
Plancus illepide, qui quum diceretur Asinius Pollio 
orationes in eum parare, quae ab ipso aut liberis 
post mortem Planci ederentur, ne respondere pos¬ 
set: Cum mortuis nonnisi larvas luctari. Quo dicto 
sic repercussit illos, ut apud eruditos nihil impu¬ 
dentius videretur». — Asistoteles (in Rhetor.) ci- 

'tat Platonem ex Politia, qui' scripserit eos, qui 
mortuos adlatrarent, videri similes catellis, qui la¬ 
pides iactos morderent; ipsos, qui laesissent, non 
attingerent. 

Mature senex. 

« Mature fias senex, si diu velis esse senex ». 
Latinorum proverbium est, quo monemur, ut inte¬ 
gra adhuc aetate a laboribus iuvenilibus desista¬ 
mus, ac valetudinis curam agere incipiamus, si 
vivaci ac diuturna senecta esse velimus. Nam se¬ 
nectutis sors, otium et quies. — Usurpatur a Ca¬ 
tone maiore apud Ciceronem: «Neque enim - inquit - 
unquam assensus sum veteri illi laudatoque pro¬ 
verbio, quod monet mature fieri senem, si diu se¬ 
nex esse velis ». Hoc quamquam Catoni iron proba¬ 
tur, homini duro, quique sibi nec extrema senecta 
remittendis laboribus indulserit, tamen audiendum 
nobis, maxime si de vitiis iuventae sentias; quae 
nisi quis mature reliquerit, aut nunquam ad se¬ 
nectam perveniet, aut brevem habiturus est se¬ 
nectam. 

Forfex. 


QUAESTIONES PHILOLOGICAE 


formam illam compositam linguae germanicae Icli.liq.be 
geschrieben, aut francogall icam' fai ierit, ubi lingua la¬ 
tina forma simplici scripsi rem absolvit; quam formam 
simplicem etiam in linguis slavicis reperiinus, ut Po- 
lonorum napiscitem aut Russorum (ja) napisat. 

Unde igitur haec varietas emanavit? quaenam va¬ 
rietatis est causa? quo modo factum est, ut in una lin¬ 
gua forma simplex idem significet, quod forma com¬ 
posita in altera ? 

Quanta laus hinc immortalis, quanta potentia invicta, 
quam exculta abundantia morphologica linguae latinae 
in hac re conspici potest! Satis enim est formas illas 
compositas ad verbum in linguam latiriam vertere, ut 
praestantiam eius intelligamus. Quid enim accipiemus? 
J’ai ierit et ich habe geschrieben utrumque sonat lati- 
num habeo scriptum ( cim-um). Quis autem linguae latinae 
perfectius gnarus ignorat Romanos actionem praeteri¬ 
tam perfectam, non solum verbi forma simplici, sed 
etiam composita exprimere consuesse ? Nonne idem est 
Ciceronis « iam rem compertam habeo » atque « iam 
rem comperi » ? Nonne idem etiam hodie discipulus po- 
lonus dicere vult, quum gavisus exclamat: Ha! nareszcie 
juz zadanie « mam uapisane » (Eia! tandem iam pensum 
scriptum habeo), quam si exsclamaret: Ha! nareszcie 
juz zadanie « napiscitem » (Eia! tandem iam pensum 
scripsi); id quod Germanus aut Gallus una tantum for¬ 
ma composita exprimere potest: ei! endlich « habe » 
ich schon incine qrbeit « geschrieben » ; roild enfin «j’ai 
ierit » mon thhne. 


Forma grammatica actionis praeteritae perfectae 
linguarum recentium cum latina comparata. 

Quaestiones eiusmodi, ut ea quam pertractare hodie 
aggredimur, ideo etiam mihi, quae solvantur, dignae 
videntur, quod linguas, quae ediscuntur, memoriae di¬ 
scentium facilius et firmius imprimere possunt. Quis 
enim dubitat, quin res ratione perscrutatae animo fa¬ 
cilius et firmius adhaereant, quam quae nonnisi me¬ 
moriae inculcantur ? Id evidentissime doctrinae ma¬ 
thematicae studio probatur, in quo memoriae opera 
paene ad nihilum redigitur. Quin etiam hoc est animad¬ 
vertendum, perceptione rationali quamcumque doctri¬ 
nam et scientiam discentibus non solum utiliorem sed 
iucundiorem quoque reddi. 

Quis autem ignorat, quantopere studiorum utilitas 
iucunditatis auxilio, augeatur? Quae iucunditas utilita¬ 
tem augens inter alia summopere ibi emergere potest, 
ubi praeter linguas recentes etiam latina discipuli im¬ 
buuntur. Cur igitur lingua latina non ferat opem, quam 
reapse potest, studiis linguarum, quae ei, quasi fonti 
varia proprietate sunt obligatae ? Qua de causa de una 
istiusmodi proprietate maxime perspicua nunc edisse¬ 
rere statui. Proprietas autem haec attinet ad formam 
verbalem, qua «actio praeterita. perfecta » in multis 
linguis recentibus terminatur. Aspiciamus exempli gratia 


Romana igitur lingua et eae, quae, ut polona, eam 
plenius adamarunt et, quum ad instar eius verbales 
formas suas elaborarent, imitatae sunt, litraque. forma 
« perfecta » , cum simplici, tum composita utuntur; 
qua re, ut ipsa magistra earum lingua latina, ditiores 
et non solum logica sed etiam grammatica ex parte 
perfectiores sunt, quam eae, quae illam solum compo¬ 
sitam, logicam quidem, sed non satis stricte accommo¬ 
datam formam elaborarunt et adhibent, nam geschrieben 
et ierit, quamquam sunt « participia », cum genere et- ! 
numero grammatico substantiyi obiectivi non congruunt; 
participium autem eius formae compositae in lingua 
latina atque iis, quae eam fide sunt secutae, declina¬ 
bile est (habeo iam librum scriptum, — epistolam 
scriptam, — opus scriptum, — mam iuz Ksiaze, napi- 
sa na, — list napisaui/, — dzieto napisane/^$|| 

Iis, quae dixi, satis mihi lucide demonstrasse vi¬ 
deor, unde formarum verbalium, quae ad « actionem 
praeteritam perfectam» exprimendam in lingua latina 
et recentibus adhibentur, varietas emanaverit et quae 
sit accommodandi eas formas diversitas grammatica. 

Vavsaviac Polonorum. 

Iosephus Wabner. 


Proba merx facile emptorem reperit , tametsi in abstruso 


sita est . 


Pl a ut. in Poen . 

S. PETRI PRIMATUS ET PRAEROGATIVAE 

EX ARCHAEOLOGIAE TESTIMONIIS 

(Gfr. an. XII, num. XI) 

IV. 

Petrus a ficlelibus ado: andus. 

Ne cui mirum videatur nos de Petro a fidelibus 
« adorando » loqui; sensu enim verbum « adorari» eodem 
volumus intelligi quo, apud Orientales, reges ac pro¬ 
ceres venerabantur subditi, et quo saepe in ipsa Scri¬ 
ptura sacra usurpatum invenitur. 

Plus semel ab antiquitatis Christianae peritis nota¬ 
tum est, tum viros qui ad prodigiosum e rupe a Petro 
percussa scaturientem fontem sitim expleturi veniunt, 
tum eos qui Petrum ipsum deprehendunt et ad carce¬ 
rem vel martyrium rapiunt, eodem esse modo vestitos; 
tunicam nempe succinctam, bracas, caligas et chlamy¬ 
dem gerere,; atque saepe pileum; raro vero ensem vel 
baculum. Milites igitur esse viden¬ 
tur tam illi qui apostolum vexant, 
quam qui eius beneficio ac mira¬ 
culo fruuntur, idque certissimum 
eo patet quod, in sarcophagorum 
anaglyptis et in nonnullis aliis mo¬ 
numentis, milites qui Christum ab¬ 
ducunt, vestimentum simile ple¬ 
rumque gestent (1). Item et qui in 
quodam arcus Constantini, Romae 
iuxta amphitheatrum Flavium, ana- 
glypto, triumphalem sequuntur 
pompam, armis insignibusque, non secus ac ceteri 
Romani milites, muniti sunt. Hos haud immerito mi¬ 
lites 'legionis Palestinensis egregius A. Monaco (2) vo¬ 
cavit, atque ideo prorsus differunt a Iudaeis mare 
Rubrum transeuntibus aut aliis Mosaicis miraculis ad- 
stantibus, prout in ipsis, sive marmoreis, sive ligneis 
anaglyptis, repraesentantur. In his enim Iudaei nun¬ 
quam chlamydem, sed plerumque paenulam portant, 
quae apud Romanos vestis erat viatoria, aut aliud su¬ 
per tunica palliolum pastorum venatorumque pro¬ 
prium (3). Haec sane differentia, dum ex una parte 
novam facessit interpretari volentibus difficultatem, 
Moysis personam saltem omnino excludit, ac Petri 
personam ibi esse plane confirmat. 

Porro, aliquando, ut in quodam apud Cahors sar¬ 
cophago invento, et . in Arelatensi altero (4), dum 
Petrus aquam manantem commonstrat, vir cernitur 
quidam ad eius pedes provolutus, eodem prorsus modo 
quo fideles ac defuncti ad Christi pedes venerabundi 
prostrati conspiciuntur. Quod autem ita provoluti iidem 
sint qui biberint, ac summo illo beneficio gavisi sint; 

(1) Garrucci, V, 322 n. 2; 316 n. 1. 

(2) N. Bullettino di arch. crisi., 1907, pp. 55-61. 

(3) Garrucci, V, 308, n. 1-5; 309, n. 1-4; 366 n. 2. 

(4) Garrucci, V. 380, n. 2-3. 


id evidenter patet quodam saeculi secundi aut tertii 
Lateranensi sarcophago, in quo, tres ad fontes viri bi- 
bente,s cernuntur, qui postea, Petri deprehensi ad pedes 
sunt prostrati, perinde quasi ne ille auferretur, impe¬ 
dire vellent, iflumque adorarent. (Tab. I). 

Scaena haec quamdam nuper prolatam omnino exclu¬ 
dit sententiam qua Petrus, in aliis eiusmodi argumen¬ 
tis, haud quidem deprehensus a militibus, sed ab istis 
interrogatus ac negans se Christum cognovisse effictus 
esset. Verumtamen egregius Becker, cuius est haec 
sententia (1), haud novi quicquam protulit, sed errorem 
Aringhi e cineribus revocavit, qui ita hoc descripsit 
argumentum : « Petrus ad ignem se calefaciens a Prae¬ 
torii militibus an Christum nosset interrogatus, et a 
quodam huius rei causa velut delicti conscius, iamiam 
alligandus describitur » (2). 

V. 

Petri cathedra et virga. 

Argumenta quae supra recensita sunt aliam sibi vin¬ 


dicant significationem, nempe quatenus cathedrae cogi¬ 
tationi aliquando coniuncta sunt, scilicet ipsius Beati 
Petri cathedram veluti legis divinaeque doctrinae ac 
potestatis fontem exstare. Nota sunt S. Cypriani de 
Petri cathedra verba quae in eius De unitate Ecclesiae 
tractatu leguntur, nempe: « Qui cathedram Petri super 
quam fundata est Ecclesia deserit, in Ecclesia se esse 
confidit? »; et in eius quinquagesima quinta epistula: 
« ... ad Petri cathedram atque ad ecclesiam principa¬ 
lem unde unitas sacerdotalis exorta est ». 

Quaedam saeculi quarti metrica inscriptio ad bapti¬ 
sterium basilicae Vaticanae adposita hunc versum fe¬ 
rebat : 

VNA PETRI SEDES VNVM VERVMQUE LAVACRVM. 

Iam supra animadvertimus, vel in coemeteriis ubi 
rite creditur Petrus ministerio apostolico functus, se¬ 
dis ac fontis memorias exstitisse. Haud aliter Patres 
loquuntur, licet fontis cogitatio non semper eodem in- 
telligatur sensu. Sic Optatus Milevitanus: « Fontem, 

(1) Ericii Bkckur rtoct. phil., Das Quellwunder des Moses in der ait- 
chrisllichen Kur.s!. Strasslmrg, Horta, ed. 1909. 

(2) Aringhi, Roma subterranea , t. posterior, p. 398. — Becker senten¬ 
tiam apte clarissimus Marucclii Refutavit. (Cfr. -V. Bullettino di arch. 
crist., 1910 , p.p. 182-183). 

- ait, - unam esse cie dotibus, unde haeretici non pos¬ 
sunt vel ipsi bibere vel alips potare, quia soli sigillum 
integrum, id est symbolum catholicum non habentes, 
fontem verum ape¬ 
rire non possunt » ; 
de fonte autem ac si¬ 
mul de aliis dotibus 
concludit: « Ea esse 
in Ecclesia per cathe¬ 
dram Petri quae no¬ 
stra est (1) -». Et In¬ 
nocentius I, ad Afri¬ 
canos episcopos scri¬ 
bens, cathedram Pe¬ 
tri « natalem fontem 
vocat, unde aquae 
cunctae procedunt, et 
per diversas totius 
mundi regiones puri 
latices capitis incor¬ 
rupti manant (2) ». 
Quae quidem verba 
cuiusdam videntur 
Tab. ii. vitrei monumenti 

commentarium, in quo rupi, iam percussae ac fontem 
mananti, cathedra applicata est. (Tab. II) Nec inutile 
animadvertere videtur, in sarcophagorum anaglyptis, 
quae ceteris generatim anaglyptis antiquiora sunt, prae¬ 
ter Christum et apostolorum collegium, Heroden ac 
Nabuchodonosor, ut reges, Caipham, Pilatum, Danielem, 
ut iudices, Mariam ut Salvatoris matrem, Petrum ita 
solummodo sedentem in throno seu cathedra exhiberi, 
dum Christus ei pedes lavaturus adest. (Tab. III). 

Sed et virgae cogitatio his argumentis natura con- 
iuncta est, quum, non solum dum, Moysis instar, pe¬ 
tram percutit, virga praeditus est Petrus; verum etiam 
dum a Iudaeis deprehenditur et (quod prorsus incre¬ 
dibile videtur) dum Christus triplicem ei praedicit aut 
improbat negationem. Tunc enim Petrus aut doloris 
elicit actum, dexteram ad mentum ferens (3); aut vide¬ 
tur, post negationem, se praedictionis recordari, indi¬ 
cem ad nasum aut ad mentum applicans; (4) in ipsa 
tamen hac apostoli infirmitate, eius apparet principis 
ac magistri dignitas; idque vel clarius patebit si ani¬ 
madversum fuerit, post hanc repraesentationem statim 
plerumque Petri persecutionem patientis argumentum 
sequi, ac denique ipsum etiam Petrum aquam e rupe 
exprimentem apparere (5). Profecto haec omnia Augu¬ 
stini quaedam in mentem revocant verba, quibus hunc 

(1) Opt. Mil., De schismate Donat., n, 9. 

(2) Collect. epist, rom. pont., ed. Constantii, p. 866. 

(3) Verum quidem est semel vel Paulum in coemeterio Domitillae se¬ 
dentem apparere, sed tunc simul cum Petro; at Petrus solus sine Paulo plu¬ 
ries sedens apparet, atque insuper in quadam pyxide eburnea, dum sedet 
baculum fert velut auctoritatis signum. 

(4) Sunt qui hunc gestum verba illa: « Etiamsi oportuerit mori tecum 
non te negabo » innuere arbitrentur. 

(5) Cfr. tabulam II in commentarii nostri pag. ,168 superioris anni re¬ 
latam. 

septuagesimi septimi psalmi explicavit versiculum. 
«... Qui dis rupit in deserto petram, et adaquavit eos si¬ 
cut in abysso multa, et eduxit aquam de petra ». En 
magni doctoris commentarium: « Potest utique sitienti 
fidei donum Spiritus Sancti, quod illa res gesta spiri¬ 
taliter significabat, infundere de spiritali sequente pe¬ 
tra, quod est Christus, qui stabat, et clamabat: Si quis 
sitit, veniat ad me, et qui biberit de aqua, quam ego- 
dabo, flumin i aquae Divae fluent de ventre eius. Hoc 
enim dicebat, sicut in. evangelio legitur, de Spiritu, 
quem accepturi erant credentes in eum; ad quem ve¬ 
lut virga lignum passionis accessit ut emanaret creden¬ 
tibus gratia » (1). 

Sed magis adhuc perspicue explicateque Petrum 
Moysi sanctus Doctor assimilat; neque id solummodo 
de rupe agens ac de virga, verum etiam de dubitatione 
deque triplici negatione, atque insuper in ipsa Moysis 
punitione eiusque in Monte dormitione, Petri lapsus et 
exaltationis figuram Augustinus discernit: «Video enim - 
dicit, - et post illam dubitationem, et post iram Dei, et 
post minas mortis, et post remotionem ab introductione 
populi in terram promissionis, multa Deum sic dicere 
ad Moysen, tamquam ad amicum, quomodo et antea 
loquebatur: usque adeo ut ipsi Iesu novae obedientiae 
exemplum de Moyse proponatur, et hoc eum moneat 
Deus ut sic ei serviat, quomodo servivit Moyses: et 
sic se pollicetur cum eo futurum, quomodo cum Moyse. 
Evidenter, carissimi, constringit nos ipse Deus, non 
passim deprehendere sed intelligere dubitationem Moy¬ 
sis. Figura petra iacens, figura virga percutiens, figura 
aqua fluens, figura et Moyses dubitans. Et ibi dubita¬ 
vit ubi percussit. Hinc facta est dubitatio Moysis quando 
lignum accessit ad petram. Iam veloces praevolant (in- 
telligentes), imo tardos patienter expectent. Dubitavit 
Moyses quando lignum accessit ad petram: dubitave¬ 
runt discipuli quando viderunt Dominum crucifixum. 


Tab. III. 

Horum figuram gerebat Moyses. Figura erat Petri illius 
ter negantis. Quare Petrus dubitavit ? Quia lignum petrae 
propinquavit. Cum mortis suae genus, id est, crucem 




(1) S. Aug., In psahn. lxxvii, n. xm. 

ipsam praenuntiaret Dominus, ipse Petrus expavit: « Ab¬ 
sit a te, Domine, non erit hoc». (Matth., xyi, 22). 
Dubitas, quia petrae imminere virgam vicies » (1). Ac 
paulo post: « Iam ergo illa dubitatio, quae nata erat 
ad petram, in monte moriatur. Agnoscant discipuli sa¬ 
lutem suam, revocent spem suam. Attende quemadmo¬ 
dum moriatur illa dubitatio, attende quemadmodum 
moriatur Moyses in monte. Non intret in terram pro¬ 
missionis : nolumus ibi dubitationem; moriatur, osten¬ 
dat nobis eam Christus mori. Trepidavit Petrus, et 
negavit ter. Petra enim erat Christus. Resurrexit, mons 
factus est, firmavit et Petrum. Sed moritur dubitatio. 
Quomodo moritur? Petre amas me? (Ioann. xxi, 15). 
Cordis inspcetor, cordis cognitor interrogat; et vult audire 
quod ametur, et parum est semel. Interrogat hoc, audit 
prope cum taedio ipsius Petri: miratur enim interrogari 
se ci praescio, sed etiam totiens interrogari, cum semel 
sufficeret respondere etiam nescienti. 


Sed tamquam tibi diceret Dominus: Expecto, nume¬ 
rus legitimus impleatur; tertio confiteatur per amorem, 



Tab. IV. 


quici ter negaverat per timorem. Quod ergo Dominus 
totiens interrogabat, dubitationem illam in monte occi¬ 
debat (2). 

Cathedra igitur, quae dignitatem ac potestatem si¬ 
gnificat, necnon virga, qua, praeter Christum, Moyses 
ac Petrus uti rectores ac duces solummodo praediti 
sunt, satis ostendunt quid de Petri auctoritate prisci 
Christiani cogitaverint: re vera enim novus Moyses, 
novus populi Dei dux, legislator et caput Petrus habi¬ 
tus est. 

VI. 

Petrus Legis custos ac caelorum claviger. 

Ut notum est, Christus, apud Lucam (3), futuram 
praedixit apostolorum in communi tentationem circa 
fidem: « Simon, Simon, ecce Satanas expetivit vos ut 
cribraret sicut triticum: »; deinde affirmavit Petro se 
speciali modo orasse pro eo, ne fides eius deficeret: 
« Ego autem rogavi pro te, ut non deficiat fides tua ». 
Denique subiunxit: « Et tu aliquando conversus con¬ 
firma fratres tuos». Ultima haec verba priorum verbo- 

(1) S. Aug., Sermones, iv series, ccclji, 4. 

(2) S. Aug. 1. c. 5. 

(3) Luc., xxn, 31. 


rum gratia prolata sunt; nam ideo poterit Petrus fra¬ 
tres suos in fide confirmare, quatenus cius fides nun¬ 
quam deficiet. Neque fides hic solummodo intelligenda 
est velut propria apostoli fides, sed ut ipsius legis di¬ 
vinae certa atque sine errore cognitio, unde ipsa lex 
quasi e scrinio ubi deposita fuerit depromi pro oppor¬ 
tunitate possit atque ad ceteros confirmandos declarari. 

Porro, fidei hoc depositum, e quo depromere summi 
Pontifices dicuntur quoties aliquid ex cathedra seu modo 
infallibili pronuntiant, eloquentissime in primaevis mo^ 
numentis adumbratum est; innuo eo modo qui perfecte 
Petri personae congrueret, utpote Moysis personae assi- 
milatae. Moyses enim legem a Domino in monte Sina 
accepit: Petrus, cuius Moyses figura fuit, a Christo stante 
in monte, vel in throno sedente, legis divinae volumen 
accipiet. (Tab. IV). Ne autem de natura voluminis traditi 
Petro dubitaretur, artifices aliquando, ipso in volumine 
explicato, scripserunt: 

DOMINUS LEGEM DAT (1). 

Kavennae autem, prima saeculi quinti parte, iussu 
episcopi Neonis, duae depictae sunt tabulae, quarum 
altera Petri ad convertendas gentes vocationem, altera 
Petrum, inter apostolos, legem e caelo recipientem exhi¬ 
bebat. Ilis haec erat subscripta inscriptio: 

Euge, Simon Petre, commissum tibi suscipe munus... 
Dissenos inter fratres in principe sistis 
Qui(s) fera corda domas hominum, qui (s) pectora mulces 
Christicolasque doces (unum) omnes esse per orbem (2). 

(1) Id praesertim in musivis operibus et in pateris fundisque cuppa _ 
rum reperitur. — Cf. Garrucci, i, p. 395. Cum vero legis traditio Paulo 

j praesente plerumque sit adumbrata, ipsique Paulo quandoque, adstante 
I Petro iam regno caelorum claves retinente, Christus volumen involutum 
porrigat, liinc sine dubio error exortus est ille, ut scilicet Petrum ac 
Paulum scripta de arte magica disserentia a Christo revera recepisse 
■ quiddam, saeculo quarto et quinto crederent; Id quidem S. Augustinus 
iam ex parte notaverat, cuins verba pulehramque erroris huius refutatio¬ 
nem praestat referri: «15.Quid quod etiam divino iudicio sic errant qiji- 
dam eorum, qui talia Christum scripsisse vel credunt vel credi volunt, ut 
eosdem libros ad Petrum et Paulum dicant-, tamquam epistolari titulo 
praenotatos. Et fieri potest, ut sive inimici nominis Christi, sive qui eius- 
modi execrabilibus artibus de tam glorioso nomine pondus auctoritatis 
dare se posse putaverunt, talia sub Christi et Apostolorum nomine scripse¬ 
rint: in qua fallacissima audacia sic exeaecati sunt, ut etiam a pueris, 
qui adhuc pueriliter in gradu.Lectorum Christianas litteras norunt, merito 
rideantur ». 

« 16. Cum enim vellent tale aliquid fingere Christum scripsisse ad 
discipulos suos, cogitaverunt ad quos potissimum scribere potuisse facile 
crederetur, tamquam ad illos qui ci familiarius adhaesissent, quibus illud 
quasi secretum digne committeretur; et occurrit eis Petrus et Paulus, 
credo quod pluribus locis simul eos cum illo pictos viderent; quia merita 
Petri et Pauli etiam propter eundem passionis diem celebrius solemniter 
Roma commendat. Sic, omnino errare meruerunt, qui Christum et apostolos 
eius non in sanctis codicibus sed in pictis parietibus quaesierunt; nec 
mirum si a pingentibus fingentes decepti sunt. Toto eiiim tempore, quo 
Christus in carne mortali cum suis discipulis vixit, nondum erat Paulus 
discipulus eius, quem post passionem suam, post resurrectionem, post 
'adseensionem, posfcmissum de caelo Spiritum Sanctum, post multorum 
Iudaeorum conversionem et mirabilem fidem, post lapidationem Stephani 
diaconi et martyris, cum adhuc Saulus appellaretur, et eos qui in Christum 
crediderant graviter persequeretur, de caelo vocavit, et suum discipulum 
atque apostolum feeit. ( Act. ix, 4). Quomodo igitur potuit libros, quos 
antequam moreretur; eum scripsisse putari volunt, ad discipulos, tamquam 
familiarissimos, Petrum et Paulum scribere, cum Paulus nondum fuerit 
discipulus eius? (8. Aug., De consensu Jivangelistarwm, lib. i, c. x)». 

(2) Monumenta Gerra, hisl., Scripl. rer. lang. et /tat., p. 293, 

In quodam aliunde, anno praeterito, Romae, apud 
basilicam S. Sebastiani, invento sarcophago, Petri la¬ 
psus, necnon poenitentia et aci summum munus evectio 
uno simul argumento efficta sunt. Adest enim Christus, 
qui dexterae tres extendit digitos ad triplicem signi¬ 
ficandam apostoli negationem, sinistra vero volumen 
ante Petrum porrigit. Hic autem dum dextera manu se 
Christi praedictionis meminisse indicat, ad volumen si¬ 
nistra accipiendum se parat (Tab. V). Ceterum hac 



Tab. V.‘ 


eorum argumentorum coniunctione nil communius apud 
Patres, qui nunquam de Petri loquuntur primatu quin 
simul eius peccati ac poenitentiae mentionem ad fideles 
erudiendos faciant: « Ter negavit Petrus, princeps di¬ 
scipulorum », ait quidam saeculi quarti auctor anony- 
mus; ac Scripturae verba: « Iustus sui ipsius accusator 
est in principio sermonis » commentans, S. Ioannes 
Chrysostomus inter alia haec habet : « Petrus, post gra¬ 
vem illam negationem, quoniam celeriter suum ipsius 
peccatum recordatus est flevitque amare, sic abluit il¬ 
lam abnegationem, ut etiam primus apostolorum fue¬ 
rit » (1); et S. Augustinus; « Passionem eius, crucem 

(1) S. Io. Chrys., Adversus Iudae.Os. viti. 

(2) Srrm. ad popufum-,' cckcrx, n. 7. 


eius praenuntiavit ei (Petro) ipse Dominus Christus, sed 
iam amanti non'neganti... Ergo, in illa negatione prae¬ 
dicta ostendit Dominus Petro Christum: Amas me, in¬ 
quit? Amo. Pasce oves meas». (2) Et ista quidem suffi¬ 
ciant ; nam si omnia velim testimonia huiuseemodi 
colligere, facile integrum volumen conficiam. 

Notamus denique in his repraesentationibus Petrum 
plerumque, perinde ac si vexillarius Dei regni esset, 
crucem ferentem apparere saepe margaritis exornatam, 
et aliquando in speciem Christi monogrammatis effictam. 

Iam vero, aliud est quo Petrus insignis apud pri¬ 
scorum saeculorum fideles potissimum est habitus et 
ceteris apostolis superior. Tunc enim saepissime Cla¬ 
vium regni caelorum collationem Petro uni factam esse 
commemoratur et praedicatur ; proindeque omnino ae 
rem verberant haeretici, quum contendunt clavium po¬ 
testatem Ecclesiae universae, seu et ceteris apostolis,, 
aeque atque Petro, competere primitus reputatum fuisse: 
monumenta contrarium constanter exhibent, ac Petrus 
unus tanto privilegio tantaque potestate praeditus in 
his deprehenditur. 

« Sed, - dixerunt quidam, - Petrus minime singu¬ 
lare munus accepisse est putandus, eo quod a Christo 
petra dictus fuerit eique claves regni caelorum sint 
commissae; nam respondit unus pro omnibus, qui' prae¬ 
sentes erant, promissiones clavium accepit. » 

Verum enim vero monumenta omnis generis, quae 
clavium traditionem referunt, plerumque Petrum solum 
cum Christo repraesentant, aut, ut summum, unam et 
alteram personam, praesertim Paulum, qui tamen prae¬ 
sens minime erat quando claves promissae sunt. Itaque,' 
si artifices, qui ita sensibili ac materiali modo- Chri-: 
stum stantem promissis adumbraverunt, aliquid velut 
omnibus apostolis commune claves illas esse cogitas- 
sent, aliter certe, et saltem apostolis omnibus adstanti- 
bus, rem effinxissent. Petrus, igitur, et ipse solus, cla¬ 
vium potestatem vulgo recepisse putabatur, neque ulla 
est ratio cur de hac clavium traditione aliter saltem, 
intelligatur, quam de illa, de qua apud Isaiam legitur: 
.« Et dabo elavem domus David super humerum eius 
(nempe Eliacim): et aperiet et non erit qui claudat.; et 
claudet et non erit qui aperiat. » (1) Ceterum notum' 
est in Apocalypsi clavium symbolo supremam Christi 
designari potestatem: « Haec dicit sanctus et verus qui 
habet elavem David ». (2) • 

(Continuabitur). 

(1) ISA., XXII, 22. 

(2) Apoc-., III, 7. 

P. Xyxtus Scaglia 0. C. R. 


Turpe est aliud loqui, aliud sentire; quanto turpius aliud 
scribere, aliud sentire! 

Senec., Ep., XXIV, 18. 

Non solum fortuna coeca est, sed eos etiam efficit coecos, 
quos complexa est. 

Cic., De am., XV, 54. 

EX SACRIS CONGREGATIONIBUS ROMANIS 

SENTENTIAE NOVISSIMAE SELECTAE 


Ex Congregatione Consistoriali. 

Declarationes circa iusiurandum a Motu Proprio 
« Sacrorum Antistitum » (1) praescriptum. 

I. Utrum qui, in praesenti, plura obtinent officia 
vel beneficia, unum dumtaxat iusiurandum praestare 
possint, an tot iuramenta emittere teneantur quot pos¬ 
sident officia vel beneficia. — R. Sufficit unum iusiu¬ 
randum, sed de eodem prius praestito fides exhibenda 
est ei, qui ius habet aliud exigendi iuramentum. 

II. Coram quo Moderatores generales Ordinum aut 
Congregationum Religiosarum praestare debeant eius- 
modi iusiurandum. — R. Moderatores generales, qui 
actu Ordini, vel Congregationi vel Instituto praesunt, 
coram Patribus sui Definitorii, sive Assistentibus sive 
Consiliariis generalibus; Moderatores autem generales, 
qui in posterum eligentur, coram Praeside capituli ge¬ 
neralis. 

III. An Vicarius generalis delegari possit ab Epi¬ 
scopo, generali modo, ad iusiurandum excipiendum. — 
R. Affirmative, postquam ipse in manibus Episcopi 
iusiurandum praestiterit. 

IV. Utrum iuramenti formula, pluribus simul con¬ 
venientibus, ab omnibus singillatim legenda sit, an 
vero sufficiat ut ab aliquo ex eis recitetur. — R. Suf¬ 
ficit ut', formula iuramenti ab uno recitata, a ceteris 
singulis, iureiurando emisso, formula ipsa subscribatur. 

V. An quotannis teneantur renovare iusiurandum 
vicarii parochiales, confessarii et sacris concionatores, 
quibus facultas singulis annis prorogatur. — R. Ne¬ 
gative. 

VI. Utrum parochi, in locis a residentia Episcopi 
dissitis, teneantur emittere iuramentum coram Vicariis 
foraneis, an sufficiat ut ad Episcopum remittant iuris iu- 
randi formulam ab ipsis subsignatam. — R. Pro hac prima 
vice sufficere ut memorati parochi subsignent iuramenti 
formulam iuxta indultum diei 25 Septembri 1910; in 
posterum vero parochos teneri ad iuramentum prae¬ 
standum coram eo a quo beneficii possessionem obti¬ 
nebunt. 

VII. An novi beneficiarii debeant subscribere for¬ 
mulam tum professionis fidei, tum iurisiurandi. — 
R. Quoad professionem fidei, nihil innovandum; quoad 
iuramentum, servandam dispositionem Motus Proprii 
Sacrorum Antistitum. 

(Ex decr. d. xxv mens. Octobr. mcmx). 

Decretum de administratione temporali clericis vetita. 

Docente Apostolo Paulo, nemo militans Deo impli¬ 
cat se negotiis saecularibus (II Tim., n, 4), constans 
Ecclesiae disciplina et sacra lex haec semper est habita, 
ne clerici profana negotia gerenda susciperent, nisi in 
quibusdam peculiaribus et extraordinariis adiunctis et 
ex legitima venia. « Cum enim a saeculi rebus in altio- 
rem sublati locum conspiciantur », ut habet SS. Tri- 
dentinum Concilium Sess. xxii, cap. I de ref., oportet 

(1) Cfr. Vox tlrbis, an. xm, n. x et seqq. 


ut diligentissime servent inter alia quae « de saecula¬ 
ribus negotiis fugiendis copiose et salubriter sancita 
fuerunt ». 

Quum vero nostris diebus quamplurima, Deo favente, 
in Christiana republica instituta sint opera in tempo¬ 
rale fidelium auxilium, in primisque arcae nummariae, 
mensae argentariae, rurales, parsimoniales, haec quidem 
opera probanda sunt clero, ab eoque fovenda; non ita 
tamen ut ipsum a suae conditionis ac dignitatis officiis 
abducant, terrenis negotiationibus implicent, sollicitu¬ 
dinibus, studiis,'periculis, quae his rebus semper inhae¬ 
rent, obnoxium faciant. 

Quapropter SSmus. Dominus Noster Pius PP. X, 
dum hortatur quidem praecipitque ut clerus in hisce 
institutis condendis, tuendis augendisque operam et 
consilium impendat, praesenti decreto prohibet omnino 
ne sacri ordinis viri, sive saeculares sive regulares, 
munia illa exereenda suscipiant retineantve suscepta, 
quae administrationis curas, obligationes, in se recepta 
pericula secumferant, qualia sunt officia praesidis, mo¬ 
deratoris, a secretis, arcarii, horumque similium. Sta¬ 
tuit itaque ac decernit SSmus. Dominus Noster, ut 
clerici omnes quicumque in praesens his in muneribus 
versantur, infra quatuor menses ab hoc edito decreto, 
nuntium illis mittant, utque in posterum nemo e clero 
quodvis id genus munus suscipere atque exercere queat, 
nisi ante ab Apostolica Sede peculiarem ad id licentiam 
sit consequutus. Contrariis non obstantibus quibuslibet. 
(Dat. die xvm mens. Novembr. mcmx). 


DIARIUM VATICANUM 

(Mense Decembri mcmx). 


Coram SSino admissiones. 

Praeter Purpuratos Patres, Urbanos Antistites aliosque 
viros, qui sui quisque muneris gratia Pontificem de more 
adiverunt, peculiari nota digni sunt iuxta admissionis diem: 
Excmus. vir Thun Hohenstein Princeps, Militaris Ordinis 
Melitensis Magister Maximus; Henricus Le Floch, Ponti¬ 
ficii Gallici Seminarii rector, cum doctoribus et alumnis; 
P. Bertolotti, post mortem Praepositi Generalis Emmanuelis 
Sanchez, Congregationis Clericorum Regularium Scholarum 
Piarum rector; Augustinus Zampini ex Ord. Erem. S. Au¬ 
gustini, in Pontificia Domo Sacrorum praefectus nuper ele¬ 
ctus; Antonia Chigi-Albani, Urbana Princeps foemina; Ro- 
bertus Fraser, Scotorum Urbani collegii rector cum suis 
alumnis; Thomas Ivennedy, episcopus Adrianopolitanus, re¬ 
ctor Urbani collegii Civitatum Foederatarum Americae Se¬ 
ptentrionalis cum alumnis pariter suis; Bovhovic doctor, 
Illyricorum Urbani collegii rector ; Philippus Crispolti mar- 
chio, qui recenti Catholicorum ex omni Italia conventui Mu¬ 
tini habito praefuit; Schonberg-Roth-Schonberg dynasta, 
eiusque uxor; Hoffmann dynasta; De Leiningen, Comes; 
De Bardi e regali genere Comitissa; Sacer Purpuratorum 
Senatus, Legati omnes exterarum nationum, Pontificiaeque 
Domus antistites et aulici omina in novum annum SSmo. 
offerentes. 

Pontificiae electiones. 

Nominationes episcoporum. — SSmus. D. N. Pius PP. X, 
decretis S. C. Consistorialis, elegit: r. p. d. Vincentium 

Pisani, iam episcopum Anglonen. et Tursien., in Admini¬ 
stratorem Apost. eiusdem dioecesis; r. p. d. Adulphum 
Turchi, episcopum Caiacensem, in Administratorem Aposto- 
licum Aversanae dioecesis; r. d. Eduardum Brettoni, pre¬ 
sbyterum archidioeceseos Florentinae, in episcopum cathe- 
dralis ecclesiae Regiensis; r. d. Maximilianum Crespo, 
presbyterum archidioecesis Popayanensis, in episcopum ca¬ 
thedralis ecclesiae Antioquiensis in republica Columbiana; 
r. d. Franciscum Christophorum Toro, presbyterum dioece¬ 
sis Antioquiensis, in episcopum cathedralis ecclesiae de 
Socorro; r. p. d. Ioachimum Antonium d’Almeida, episco¬ 
pum Piahumensem, in episcopum cathedralis ecclesiae Na- 
talensis in Brasilia; r. p. d. Ioannem Bedam Cardinale, 
archiepiscopum titularis ecclesiae Laodicenae, in archie- 
piscopum ecclesiae archiepiscopalis Perusinae; r. p. d. Bar- 
nabam Piedrabuena, episcopum titularis ecclesiae Cestren- 
sis, in episcopum cathedralis ecclesiae Catamarcensis; r. 
p. d. Hermannum Zschokke, canonicum metropolitanae eccle¬ 
siae Viennensis, in episcopum titularem ecclesiae Caesareae 
Philippi et in auxiliarem Emi. ac Revmi. Dni. Cardinalis 
Archiepiscopi Viennensis; r. d. Angelum Bartolomari, presby¬ 
terum archidioecesis Taurinensis, in episcopum titularis 
ecclesiae episcopalis Derbensis et in auxiliarem Emi. ac 
Rmi. Dni. Cardinalis archiepiscopi Taurinensis; r. d. Ioan¬ 
nem Ward, presbyterum dioecesis Leavenworthiensis, ibique 
rectorem ecclesiae S. Mariae Kansanopoli, in episcopum 
cathedralis ecclesiae Leavenworthiensis; r. p. d. Gulielmum 
Timotheum Cotter, episcopum titularem Clasomensem, in 
episcopum cathedralis ecclesiae Portusmuthensis; r. p. d. 
Emmanuelem Antonium Oliveira Lopes, episcopum titula- 
larem Tabensem et Coadiutorem cum futura successione 
episcopi Fortalexiensis, in episcopum cathedralis ecclesiae 
de Alagoas in Brasiliana Republica; r. p. d. Robertum 
Calai-Marioni, dioecesis Nucerinae, Vicarium Foraneum in 
loco vulgo (iualdo Taclino, in episcopum titularis ecclesiae 
episcopalis Hessebonensis; r. p. Augustinum Zampini, ex 
Ordine Eremitarum S. Augustini, provincialem Hetruriae 
et magistrum in suo Ordine, in episcopum titularis eccle¬ 
siae episcopalis Porphyreonensis; r. d. Emygdium Trenta, 
canonicum cathedralis ecclesiae Asculanae in Piceno, Can¬ 
cellarium episcopalem, in episcopum cathedralis ecclesiae 
Larinensis; r. p. d. Ubertum Mariam Fiodo, iam Vicarium 
Generalem et Capitularem Civitatis Plebis et administra¬ 
torem apostolicum dioecesum Cornetanae et Centumcellarum, 
in episcopum cathedralis ecclesiae Bovinensis; r. d. Eduar¬ 
dum Dionysium Kelly, presbyterum dioecesis Detroitensis, 
parochum civitatis vulgo Ann Arbon, in episcopum titularis 
ecclesiae episcopalis Cestrensis et in auxiliarem episcopi 
Detroitensis. 

Transtulit r. p. d. Ioachimum Antonium d’Almeida, a 
cathedrali ecclesia Piahunensi ad nuper erectam dioecesim 
Natalensem in Brasilia. 

Brevi Apostolico nominati sunt: r. p. Paulus Perini 
S. I., episcopus cathedralis ecclesiae Mangalorensis; r. p. 
Ludovicus Munsch, Congregationis a Spiritu Sancto et Im¬ 
maculato Mariae Corde, episcopus titularis Magnesiensis et 
vicarius apostolicus de Kilima-Njaro in Africa orientali; 
r. p. Raphael Presutti, Ordinis Fr. Min. Cappuccinorum, 
episcopus titularis Anchialensis et vicarius apostolicus Ara¬ 
biae ; r. ]). Iacobus Romanus Bilsborrow, Congregationis 
Anglicanae O. S. B., 'episcopus cathedralis ecclesiae Portus 
Ludoviei' in insula S. Mauritii; r. d. Franciscus Bonne, 
archiepiscopus ecclesiae cathedralis Tokieusis. 

— R. p. Iosephus Brunelli, 6. M. Unionis Leonianae, 
inter Consultores S. C. de Religiosis adnumeratur. 

— Iulius Repond Pontificiae Helveticae cohortis novus 
eliiliarcus dicitur. 


ANNALES 

Annus MCMX. 

In Commentarii nostri fasciculis elapso nuper 
anno, ut ab initio consuevimus, resumere singu¬ 
lis mensibus tum eventus studuimus, qui in ipsis 
civitatibus acciderent, tum disceptationes, quae in 
publicis coetibus legibus ferendis agitarentur. Ne¬ 
que absolutum opus perfecisse unquam nobis visi 
sumus, aut cogitavimus; sed tantum rerum gesta¬ 
rum quasi recognitionem habere, eamque sine par¬ 
tium studio, lectorum iudicio relinquentes, quae 
inde sponte manarent. 

Non hodie igitur, vela contrahentes, dicta re¬ 
petemus; sed ad ea lectores humanissimos dele¬ 
gantes, nonnulla tantum deducere mens est, inde- 
que, si liceat, aliquid de incoepto nuper anno prae¬ 
videre. 

* 

* * 

Atqui si generalem politicam rationem ann. mcmx 
per orbem habitam respexerimus, id peculiari mo¬ 
mento dignum exstitisse nobis apparet, propositum 
guberniis omnibus maximarum civitatum - quibus 
facere non potuerunt quin minores accesserint - 
commune, pacis omni ratione servandae. Quo qui¬ 
dem consilio posito, necessario fiebat ut quidquid 
dubii interciperetur, a rei civilis peritis illorum 
populorum, ad quos sive directe sive indirecte 
spectarent, aequo animo examinarentur, atque ea 
satis manifesta intentione, ut solutio inveniretur 
animo illi conformis, et quavis sublata: acrimonia, 
unde nationis dignitas aliquo modo laederetur. 

Huiusmodi non dubiae propensionis clarum ar¬ 
gumentum ex eo etiam offertur, quod Hayense tri¬ 
bunal, - provida illa institutio, - congregari mi¬ 
nime necesse fuerit ad gravia et necessaria indicia 
emittenda, sed pro forma tantum legati nonnum¬ 
quam convenerint, utque solum de minimis regu¬ 
lam aliquam atque normam statuerent. 

■s'* 

Itaque acervi, ut ita dicam, maximarum in Eu¬ 
ropa civitatum, sive ex foedere sive ex amicitiae 
vinculis constituti, immutati permanserunt, pacifi¬ 
cam actionem suam circum radiantes, ita ut popu¬ 
lorum opinio certior fieret hanc unam fuisse et 
esse omnium mentem, pacem ipsam conservare. 

Nec eiusmodi fides ex magnis copiis coactis per¬ 
turbari credendum est; tritum est enim satisque 
expensum Romanum illud adagium: « Si vis pa¬ 
cem, para bellum ». Ita factum est ut timor quo¬ 
que nunc absit contentiones oriri ex coloniis posse ; 
quum persuasum iam cuique sit, singula imperia 
iam circa eas sepimentum suum definitivum prope 
invenisse. . 

* 

* * 

Sic stantibus rebus, in tam tranquillo ac sereno 
caelo, quaeque civitas, anno qui proxime exortus 
est - quemque minus tristem circa rem oeconomi¬ 
cam futurum sperare iuvat - magis magisque ad 
internas necessitates, easque non leves, imo, pro¬ 
pter aliquas sociales classes hic illic inquietas nimis, 
in dies difficiliores, studium et alacritatem suam 
convertere facilius poterit. 



PUBLICI PER ORBEM COETUS 

legibus ferendis 


In Anglia, ex novis comitiis habitis, res ad sta¬ 
tum quo ante reductae dici possunt, atque ideo 
antiquae difficultates, unde coetus dimissus est, 
minime remotae. 

In Austria, rationibus acceptorum et expensa¬ 
rum in examen vocatis, administrorum collegium, 
praeside Biernerth, cui ante anni finem commis¬ 
sum inter alia erat commercii foedus cum Serbia 
componere, a munere abdicavit. 

In Batavia rogatio legis de litoris defensione ap¬ 
probata. 

In Gallia leges ad operariorum ab opere reces¬ 
sionem coercendam propositae. 

In Germania constitutio pro Alsatiana civitate sub 
libertatis regimine gubernanda ceterorum statuum 
legatorum coetui examinanda traditur. Lex de opi¬ 
ficum generali consilio acriter disputatur. 

In Graecia nova comitia favorabilia Venizelos 
parti omnino cesserunt. 

In Hungaria publici consilii, interveniente pri¬ 
mum regni haerede, pro Francisco Iosepho Cae¬ 
sare, sessiones resumptae. 

In Italia rogata ab administrorum collegio lex 
de iure suffragii innovando, cui socialistarum factio 
valde adversatur. 

In Serbia commercii foedus cum Austrorum Hun- 
garorumque imperio ratum habitum. 

In Turearum imperio gubernii praeses fusa ora¬ 
tione tum interna tum externa regni negotia expo¬ 
suit. 


PER ORBEM 


Die i mensis Decembris mcmx atrae procelhie 
in Gallia furiunt, no vasque inundationes ferunt, 
Lutetiae Parisiorum praesertim, Nannete, Caesaro- 
duni. 

— d. ir ad Romam novae aviationis victimae lu¬ 
gentur, Cammarota machinator et Castellano miles. 

— d. v in castro S. Firmini prope Gallicam 
urbem Chantilly moritur Robertus de Chartres, 
Dux, Aurelianensis familiae propinquus et fautor. 

— d. vi nuncium vulgatur Gallicas militias, in 
Africana regione Wadai, a fanatico incolarum fu¬ 
rore petitas, earumque chiliarchum Moli strenue 
pugnantem obiisse. 

— d. vii, Lutetiae Parisiorum, Charcot explo¬ 
rator expeditionem suam ad antarcticum polum 
publice narrat. 

— d. ix tempestates et inundationes ingentia 
damna, et humanas victimas procurant in Insubria 
et in Ligurum Venetorumque terris. 

— d. x navalia ad Brestiam magno incendio 
pessumdantur. 

— d. xi Beyruth ex urbe nunciant Mahume- 
tanos ferriviam a Medina urbe ad Palaestinam 
interrupisse, curruumque serie Christianorum abun¬ 
dante potitos, trucidasse viatores. 

— d. xv foederati Helvetiorum publici coetus 
civitatis praesidem dicunt M. Ruchet, iurisperitum. 

— d. xx Farman aviator, ad Parisios, telegra- 
plium filis expertem, ex aeroplano suo bono exitu 
experitur. 

— d. xvi, Bolton ad Anglicam urbem, cunicu¬ 
larii trecenti quinquaginta duo improviso fodinae 
incendio misere absumuntur. 

— d. xxn Caecilius Grace aviator Britannicum 
fretum transgredi aggressus, a via propter nebu¬ 
las aberrat; neque de illo, neque de machina sua 
vestigium deinceps invenitur. 

— d. xxiv ad Hirby-Steplen in Anglia ob va- 
poritraharum et curruum contra procedentium oc¬ 
cursionem, viatores duodecim necantur; quinqua¬ 
ginta et ultra vulnera patiuntur. 

— d. xxviii, Lutetiae Parisiorum, Laffont et 
Pola aviatores, vix in aerem tracti Bruxellas pe¬ 
tituri, in terram praecipitant statimque vita pri¬ 
vantur. 

— d. xxix, Messanae, fortuito incendio publici 
diribitorii, telegraphi et telephoni tabernacula, plu- 
resque casae ligno post terraemotum structae, 
comburuntur. 

— d. xxx, Lutetiae Parisiorum, et aliam avia¬ 
tionis victimam lugent, De Caumont centurionem. 


Fortuna opes auferre, non animum potest. 

Sex., Meti., CLXXYI. 

IOCI 

Loquacitas molesta. 

Colloqueris quoties, globulos divellis, Amuli, 
Atque trahis tunicas, dilacerasque simul. 

Non satis; et ventrem pulsas scapulasque pedesque 
Irrorans nostrum rictus et imbre tui. 

Haec essent nugae, nisi nos torrente teneres 
Verborum summam de nova ad usque diem. 
Sudores magis ipse loquens, si credis, Amuli, 

Sub Cane quam passum millia dena trahis. 



LIBRORUM RECENSIO 


Prof. Dr. Gustavus PEcsi. Crisi degi i assiomi delici 
Fisica moderna. — Versione italiana dei Professor 
Filippo Trucco. — Romae edid. Desclee et Soc. 

In hoc opere auctor circa tres leges a Newtonio 
propositas de motu et actione corporum critice inqui¬ 
rens, eas falsas a se demonstratas contendit; hinc to¬ 
tum aedificium scientificum his legibus superstructum 
reformandum esse docet. Ne longius sermonem protra¬ 
hamus, id tantummodo notare velimus; secundam et 
tertiam legem Newtonianam ab auctore falso intelligi, 
primam vero aperto sophismate ab eo impeti. Putat 
enim motum seipso exhauriri et desinere, eo quod im¬ 
pulsus cum. corpore communicatus natura sua sit fini¬ 
tus. Quare corpus etiam in perfecto vacuo motum tan¬ 
dem aliquando per seipsum quiescet. Si enim aliter res 
procederet, ait auctor, causa linita et impulsus finitus 
motum infinitum progignerent. 

Sed facile respondetur, causam finitam non produ¬ 
cere motum infinitum, seu indefinitum quoad intensi- 
tatem, sed quoad durationem tantum; iamvero minime 
repugnat causam finitam posse producere rem vel qua¬ 
litatem indefinitae durationis, dummodo Deus per inde¬ 
finitum tempus hanc rem vel qualitatem conservare 
velit. 

R. Marcone O.S.B. 



LIBRI RECENS DONO ACCEPTI 


Sociorum et lectorum in mentem revocamus, libros 
recens eclifos atque ad nos missos, ut in Voce Urbis eo¬ 
rum notitia detur , neque hoc, ipso ci nobis commendari, 
neque apud administratorem nostrum , nisi contra aperte 
declaretur, venumclciri. Si quis alterum eorum sibi cu¬ 
piat, petat necesse est ab editore, quem semper indi¬ 
camus. 

Card. Alfonso Capeoelatro. Amore e dolore cri- 
stiano. — Romae edid. Desclee et Soc., 1910. (Ven. 
lib. 1). 

Id. II nostro dolore e la passione di Gesii Cristo. 
Conferenze. — Indidem. (Ven. lib. 0,60). 

In. Del goclere e clellci /'elicita umcina. — II /iglinol 
prodigo. — Indidem. (Ven. lib. 0,60). 


Mons. Nicola Rocco di Torrepadula. Fatti e pre- 
giudizi odierni sulla questione religiosa sociale. Ossei’- 
vazioni. — Indidem. (Ven. lib. 0,50). 

T. B. Francesia. Actiones dramaticcie Latinae plciu- 
tinis versibus conscriptae, — Augustae Taurinorum 
edid. officina libraria editrix Societatis Buona stampci, 
1910. 

P. Feyel. Les'Jeunes Filles francaises et le pro- 
bUme de Veducation. — Lutetiae Paris, edid. Bloud et 
Soc., 1910. (Ven. lib. 0,60). 

F. Laudet. La Soeur Fcosalie. — Indidem. (Ven. lib. 
0,60). 


M. Blondel. La psycologie dramatique du MgsUre 
de la Passion d Obercimmergau. — Indidem. (Ven. lib. 
0,60). 



AENIGMATA 


i. 

Sumar depoliendus, an exurendus ineptus ? 

In toto, legito, vertice consideo. 

II. 

Litibus exigitur, legi paretque severum. 

A carne exoritur, Aiscera restituit. 

F. X. B. 

Ex sociis, qui utriusque aenigmatis interpretatio¬ 
nem ad Doctorem IOSEPHUM FORN4RI, Commentarii 
moderatorem (Roma, via dei Governo Vecchio, 96) 
miserint intra menses duos, unus, sortitus, gratis 
accipiet opus, cui titulus : 

Dies Christi Natali praevia 

Ad exemplar carminis Bohemici C. I. Erben latine scripsit 
Fr. P AU AT A. 


Aenigmata an. XIII, n. X proposita his respondent: 

l) Deus superbis obstat; 

.2) Bis bina sunt quattuor. 

Ea rite soluta miserunt: 

Petrus Tergestinus. — Riclr. Brondel, Brugis. — lac'.- Costa, Buinio, — . 
Rieli. Mulier, Berolino. — F. Correa, Emerita. — Luci. Dubois,.' Manilia. — 
Alf. Martinez, •Badaioei.o. — Luci, (loux, Bituricis. — Vine. Starace; Alex. 
Pintauro, Neapoli. — Iae. Fernandez, Mexico. — Clem, Flare!,' Curia Rhe¬ 
torum. — Alb. Perraud, Lutetia Parisiorum.'— Mart. Dimne; Eug. Dolmar, 
.V eo Eboraco. — F. Guerra, Aletio. — F. Arnori; A. Tonelli, Mediolano. — 
I. Ciolli, Papia. — Ant. Masia, Tarragona. — Alb. Catteau, Lugduno. — 
lac. Menendez, 'Madrito. — Ant. Whiteside; Alb. Ivain, Dublino. — Raim. 
Silvan, .Ldrt&ino. — Arcli. Magliano, Genita. — F. Ortiz, Morelia. — Fr. 
Xav. (tliion, Ostunio. — I. Martius, Philadelphia. — lac: Cordara, Parentio. 
— Nic. Lagumina, Panormo. — R. Rielii, Traianopoli. — Hem. Forgeot, 
Nicaea ad Varum. — P. Prado, Venetiis. — F. X. M ., Drepano. — A. Bou- 
nin, Aureliano. — E. Ricci, Florentia. — Barth. Ferraris; Ben. Savio, 
Augusta Taurinorum. — Carm. Zlinczky; Lad. Lud. Padobinski,. Craco- 
via. — — Paulinus a S. Ioseftlio, Barcinone. — Frid. Horwath, Vindo¬ 
bona. — Ioan. Biava, Bergomo. — F. Wawer,' Marianopoii. — Fr. Batu- 
rewicz, Zytomiria. — Max. Vronski, Lobzdw. — Aug. Scriban, Iassiis. — 
Adam. Kozlowski, Petricoma. — Fr. Rader, Vaals. — Theo. T. Chave, 
Chicagine. 

Sortitus est praemium : 

IACOBUSCOSTA, 

ad quem missum est opus, cui titulus: 

Aloisii Clasii Lusus pastorales. 

(Latine vertit Iocinnes Baltani). 


Sponsor: Ioannes Baptista Ciampi, iurisperitus 
Romae — Ex officina Societatis Editrieis Romanae. 

EUPLIUS 

Actio dramatica a I. B. Francesia versibus senariis exarata. 


DRAMATIS PERSONAE: 

EUPLIUS, Diaconus. 

CALVISI ANUS, Urbis Catanae praetor. 

VOLUSIUS, Senator, Euplii frater. 

MAXIMUS, Christianus rebellis. 

FELIX, Custos theatri graeci et tabernarius. 
CYRUS, eius filius. 

OCRIS, Servus. 

Milites , Gladiatores, Populus ethnicus et Christianus. 


PROLOGUS 0 

Euplius sanctus, Catanensium decus, 

Redit senariis ornatus versibus, 

Ut olim sanguine, imperante Caesare, 

Amens! qui Christum perdidisse credidit. (-) 

Tunc multi indociles sacra volumina 
Tradebant iudici, propter ignaviam. 

Stetit sed Catanae sancta relligio 
Virum per unum! Maximo qui pectore 
Modo nec libros tradidit trepidulus, 

Sed vitam potius quam fidem posuit! 

A paucis voluit rebus historicis 
Exordium facti poeta promere. 

Personas ipsas refert et in medium 
Verba Praetoris civitatis improbi. 

Deus suis adest tunc per miracula, 

Punit perversos, detegit fallacias, 

Tuetur timidos, fortesque sustinet. 

Quot ipsi texunt fallacias pessumi! 

Per urbem dolus dum Praetoris funditur, 

Tremunt Christiani, strepunt, rident ethnici, 

Et Euplius certe periisse creditur, 

Et ipse fulgidus paret divinitus 
Et omnem vertit in Praetorem tragulam. 

Modis sed quibus?'Vos ipsi videbitis. 

Redit quam pulchre redimitus laudibus 
Hic Euplius noster, novis cum meritis, 

Exemplum magnae constantiae civibus, 

Hisce praesertim turpibus temporibus, 

Queis sunt viri similes arundini 
In sylva ventis actitatae trepidis. 

Venit puer nobis opportuno tempore, 

Docens nos pueros vitam qui incipimus, 

Et illos, proximus quibus est exitus, 

Quam sit relligio tenenda firmiter ! 

Vacivis auribus, spectatores optimi, 

Lubentes fabulam latinam sumite, 

Vobisque faustae cunctae res eveniant. 

(i) Erit Cyrus. — ( 2) In inscriptione nuper inventa legitur: Divo 
Diocletiano, deleto■■ chrixliangrum nomim. 


ACTUS I. 

SCENA I. 0 

Populus, Calvisianus et Maximus. 

I. Popularis. 

Diis sint actae gratiae quam maximae, 
Servarunt Caesarem qui nobis incolumem! 

II. Popularis. 

Per omne vivat imperator saeculum ! 

III. Popularis. 

Has obfert nobis ultro qui delicias. 

IV. Popularis. 

Eamus alacres, manet spectaculum! 

V. Popularis. 

Morari non decet nos senes neutiquam! 

Mimi ( superbo incessu ) 

Sumus nos Mimi! 

Gladiatores ( severiore gradu). 

Gladiatores sumus... 


SCENA II. 

Calvisianus et Maximus. 


Calvisianus ( post breve intervallum). 

Ite vos intro, mali cives, numerus, 

Ut olim vates vos vocavit optime, 

Modoque segetes nati consumere, 

In quibus attamen nituntur Caesares. 

Sed... expectamus virum, nec ipse venit... 

Ferat qui civibus gratum solatium. 

Maximus. 

Quis est vir iste quaeris quem tam cupide? 

Est ne Volusius? Princeps spectaculi? 
Calvisianus. 

Is est! 

Maximus. 

Cur ista dicis cum fastidio? 

Et hoc quod magnam nobis fert laetitiam, 

Cur ita cerno plenum te aegritudinis? 
Calvisianus. 

Vir unus est qui maxime me lancinat, 

Suo qui molestat vel noctes cuspide. 

Maximus. 

Is? Omnes superat viros qui dulcedine? 

Ni clarius dixeris, quid tibi suggeram 
Quidem pol! nescio. 

Calvisianus. 

Dabis consilium ? 

Cave ne dicas nulli quid aperiam. 

Erit sed aptius profanis auribus, 

Loquendi causa, parum nos -abducere ( introeunt in 
posteriorem partem). 

{Ad proximum numerum). 

(l) Atrium qua itur ad theatrum Graecum. Dies festus agitur in me¬ 
moriam Maximiani imperatoris, qui a viginti annis imperium obtinet. 
Ludi solemnes indicuntur et luctae gladiatorum. In extrema theatri parte, 
populus transit, transeunt et Mimi cum gladiatoribus. Interea ingrediun¬ 
tur Calvisianus et Maximus, qui, ut ludis auspicentur, Volusium sena¬ 
torem exspectant. 









Ann. XIV. 


Nam. II. 


Romae, Mense Februario MCMXI 


VOX URBIS 

DE LITTERIS ET BONIS ARTIBUS COMMENTARIUS 


Rerum 

Do Arcani disciplina. 

Svnesii opera philosophica. 

Gvclopea. 

billerae ci. v. Marci Galdi de accepto numismate ad eum a “Voce 
Urbis,, praemio misso. 

S. Retri primatus et praerogativae ex archaeologiae testimoniis. 

Petri eum Christo similitudo. 

De re catholica apud laponios. 

Colloquia latina. Colloquium in schola. 

Acta Pontiiicia: ss. 1). X. Pii PP. X litterae ad E. P. I). Antonium Card. 
Fise lier missae post coetum (fermaniae Episcoporum Euldae celebratum. 

Ex Sacris Congregationibus Romanis sententiae novissimae se- 


index: 

lectae: Ex Congregatione Concilii. — Ex Congregatione Consistoriali. 
— Ex Congregatione Indicis. 

Diarium Vaticanum. Coram SSmo admissiones. — Pontificiae electiones. 

Varia. — Vita functi viri clariores. 

Annales. Ex Iberica peninsula. — In Turearum imperio. 

Publici per orbem coetus legibus ferendis. 

Per orbem, 
bibrorum recensio, 
loci. 

Epistolarum commercium. 

Aenigmata. 

Appendix: Eupiius. 


DE “ ARCANI DISCIPLINA „ 

Quantae utilitatis sit pro Theologo, naturam, usum 
atque valorem « Disciplinae arcani » cognoscere, ex 
hisce verbis (quae tamen a nobis plene approbari ne¬ 
queunt) quorumdam Protestantium scriptorum, satis 
apparet. Primus inter istos est D. Pfaff, qui a. 175(1 
scribere potuit:. «Qui disciplinam arcani ignoraverit, 
is veteris Ecclesiae institutionem penitus ignoret neces¬ 
sarium est. » Secundus est D. Bingham, qui a. 1727 
vocavit disciplinam arcani « novum et admirabile in¬ 
strumentum». Non parvae erit ideo utilitatis, praemissis 
notionibus Disciplinae Arcani, quae penes scriptores 
inveniuntur, quaestionem movere, an de facto disciplina 
huiusmodi in primitiva Ecclesia viguerit (1). 

iv * 

Penes Ioannem Daillo, a quo vocabulum « disciplina 
arcani » originem ducit, Arcanum methodus quaedam 
fuit, qua Patres « circa quaedam capita, quae hodie in 
Controversiam vocantur, scilicet circa sacramenta Eccle¬ 
siae » usi sunt, et qua mediante « etiam in tractati¬ 
bus suis, maxime in homiliis, quas ad populum habi¬ 
turi erant, nunquam nisi obscure de iis agebant». 

1 deoque Disciplina Arcani res mere pedagogica- fuit, 
inserviens nempe « ad reverentiam et vehemens desi¬ 
derium sacramentorum » excitanda in catechumenorum 
mentibus, et nonnisi saeculis quarto et quinto adhibetur. 

Disciplina Arcani, si aliis credimus, « expressio 
quaedam fuit, qua designatur lex primis Ecclesiae sae- : 
culis obligans lideles et clericos, ad nunquam publice 
loquendum coram catechumenis et infidelibus, de rebus 
fidei necnon de rebus cultus »'. 

11 ) Cf. Fici Dj .Disciplina Arram/ - Faris, Beaiichesne, Rue ile Renues 117. 

- Batikfoi., Milites cVhistohc; Vaca,nt, Hiet, do Tlieol. v. Arcane p. 1788. - 
Kirchenlc.rirvn v. Arcandisciplin p. 183-1. Funk QuarU.lschrpp. 1903, p.ci: 
Jicrnc Bibliqnc, 1,903 p. 315 0 140. - Uuavioi,, l)ic ArdimdDciplin, 1903. 


Schelstrate vocat Arcanum « disciplinam quamdam a 
Christo institutam atque ab Apostolis adhibitam, cuius 
obiectum erant dogma de Trinitate, Eucharistia, Missa, 
necnon Sacramenta, et propter quam factum est, quod 
nos tam pauca cognoscamus de Sacramentorum numero, 
de Sanctorum cultu, de transubstantiatione ac de ce¬ 
teris veritatibus dogmaticis ». 

Pro aliis quibusdam, Disciplina Arcani est lex quae¬ 
dam a Christo originem ducens, qua nedum paganis, 
et catechumenis sed ipsis etiam Christianis iam perfectis, 
nisi episcopi vel sacerdotes iudicio et auctoritate graves 
essent, mysteria Christiana non revelabantur. Quidam, 
uti Teutzel, putant Arcanum fuisse « Disciplinam quam¬ 
dam fine saeculi secundi introductam ad mysteriorum 
paganorum imitationem ». 

Denique alii Arcanum definiunt: «Est disciplina 
quaedam qua catechumenorum dispositiones et animus 
formabantur ad mysteriorum divinorum notitiam gra- 
datim suscipiendam, ita ut institutio catechumenatus 
.disciplinae arcani originem dederit et nonnisi methodus 
quaedam pedagogica fuerit ». 

•X* 

•» 

Viguit ne in primitiva Ecclesia huiusmodi Arcani 
disciplina/ Scriptores catholici in tres dividuntur sen¬ 
tentias. 

I. Disciplina Arcani relate ad universam theologiam 
de Sacramentis viguit. «Si Apostoli, - scribit M. Ca¬ 
nus (1), - quibus formis sacramenta essent conficienda, 
quibusve ritibus administranda, aliaque id genus reli¬ 
gionis secreta, passita vulgo tradidissent, quid esset 
aliud, quam adversus Christi legem sanctum dare ca¬ 
nibus, et inter porcos spargere margaritas? Imo vero 
quid esset aliud, quam omnia mysteria Christianae reli¬ 
gionis abolere? Nec enim mysterium est, quod ad popu- 

ii D’ Lnr. Thnol. /. III, c. III. 1. fiunlam. Cf. Esticm iv Sciit. 

lares aures effertur». «Disciplina Arcani, — ait P. 
Pescli, (1) — magnum impedimentum erat, quominus 
de tota re sacram en taria integros tractatus haberent 
SS.' Patres. Postulabat enim haec disciplina, ut summa 
cautio adhiberetur, ne Sacramentorum doctrina infide¬ 
libus proderetur... Quare apud SS. Patres, cum de Sa¬ 
cramentis loquuntur, saepissime occurrunt formulae illae: 
«.Norunt initiati». Non audeo dicere propter « non ini¬ 
tiatos », quae quidem formulae praecipue adhibentur 
de Eucharistia, non tamen de hac sola ». 

II. Disciplina Arcani ad omnia Christianorum my¬ 
steria extendenda est, ita ut lex plane universalis facta 
fuerit. Disciplinam Arcani « viguisse nemo inficiabitur 
— ait P. Hurter (2), — qui vel obiter patrum inspexerit 
opera... Quod si... quaeras, quam late patuerit haec 
disciplina, respondemus, eam fuisse plane universalem. 
Ex hac... vero universalitate merito coniicitur, eam esse 
traditionis apostolicae... Summo autem rigore haec di¬ 
sciplina servabatur... Si vero quaeritur, de quibus po¬ 
tissimum arcani disciplina servaretur, respondemus, 
illam in primis viguisse circa sacramenta omnia, prae¬ 
sertim circa eucharistiam: sed etiam circa sublimiores 
veritates revelatas universim ». 

III. Usque ad saeculum tertium nulla Disciplina 
Arcani in Ecclesia exstitit. Circa finem saeculi secundi, 
catechumenatus surgit, et catechumeni sunt « novitioli » 
quorum dispositiones probandae sunt, animus forman¬ 
dus, et methodus quaedam pedagogica exsurgit, qua 
ipsi catechumeni « incipiant divinis sermonibus aures 
rigare ». Haec pedagogica methodus, disciplina arcani 
est, quae diversitatem quamdam tum in publica prae¬ 
dicatione, tum in cultu publico importat, quaeque cum 
catechumenatu intime connexa est, et nonnisi characte¬ 
rem catechetieum et liturgicum praebet. Circa saeculi 
quinti finem, cessante catechumenatu, cessat quoque 
arcani disciplina (3). 

Argumenta primae sententiae: I. Si Apostoli, quibus 
formis sacramenta essent conficienda, quibusve ritibus 
administranda, aliaque id genus religionis secreta pas- 
sim vulgo tradidissent, quid esset aliud, quam adversus 
' Christi legem sanctum dare canibus, et inter porcos 
spargere margaritas? Imo vero quid esset aliud, quam 
omnia mysteria Christianae religionis abolere ? Nec 
enim mysterium est, quod ad populares aures effertur. 
Haec itaque prima ratio est, cur Apostoli quaedam sine 
scripto traderent. Nempe ne aut ab ethnicis sacra no¬ 
stra irriderentur, aut vulgo etiam fidelium venirent in 
contemptum (4). — II. S.S. P.P. quoties de N. L. Sacra¬ 
mentis sermonem habent adhibent expressiones: « No¬ 
runt initiati.... Obscure de mysteriis loquimur pro¬ 
pter non initiatos, iis vero remotis perspicue initiatos 

(I) De Sacram. T. vi, n. 91. — (2) Theol. Docj. Comp. t. 111 Sect. 3. 
de Sanet. Etich. myst. n. 344, ii. 2. — (3) Sententia haec a Batiffol defen¬ 
ditor. Atfirnjat iste, tempore medii aevi disciplinam Arcani ignotam fuisse. 
Assertio haec nimis absoluta videtur. K. Tranas (3 p. q. 78, 3, ad 9) scri¬ 
bit «Evang-elistae non intendebant tradere formas sacramentorum, quas 
in primitiva Ecclesia .oportebat esse occultas ». — (4) Casus 1. c. 


docemus... Non audemus propter non initiatos... Neque 
enim fas est coram non initiatis omnia detegere... No¬ 
lumus litteris respondere ne “prodere,, videamur... 
Catecheses vero legendas catechumenis et aliis quibus¬ 
libet, qui Christiani non sunt, prorsus non dandas » ( 1). 

Argumenta secundae sententiae: I. Disciplinam Ar¬ 
cani viguisse in re sacramentaria testantur (Patres) 
quoties aliqua silentio praetereunt vel ad aliqua tan¬ 
tum respiciunt et alludunt, vel eadem obscure tantum 
attingunt, adhibitis illis verbis, norunt initiati, quae 
fatente ipso Casaubono saltem quinquagies apud S. lo- 
annem Chrysostomum, nec multo rarius apud S. Au¬ 
gustinum occurrunt. Viguisse vero circa sublimiores, 
veritates revelatas universim apparet tum quia Patres 
provocant ad ipsorum gentilium praxim, penes quos 
«mysteriis silentii fides debetur», ob oculos ponunt 
huius disciplinae utilitatem, tum ut mysteria a profa¬ 
natione vindicentur venerandaque reddantur; tum ut 
catechumenorum animus ad illa discenda excitetur et 
audiendi cupiditas acuatur; tum ex eo, quod romani 
pontifices se hac lege obstrictos censuerint, ut testis est 
Innocentius I, qui noluit confirmationis formam literis 
consignare, ne magis prodere videretur, quam ad con¬ 
sultationem respondere...; tum ex horrore, quem con¬ 
cepit Iulius I quum audisset, in causa Athanasii inter¬ 
rogationem habitam fuisse ab Arianis de mysteriis 
eucharisticis praesentibus catechumenis, iudaeis et ethni¬ 
cis ; tum demum ex interdicto initiatis imposito, ne 
institutionem de mysteriis auditam aliis nondum ini-' 
tiatis traderent... Imo tanto rigore haec mysteria sa- 
crosanta fideles celabant, ut vellent potius mori quam 
eadem prodere (2). 

Argumenta tertiae sententiae: I. Quum Christiani ac¬ 
cusarentur quasi « latebrosa et lucifugax natio, in pu¬ 
blicum muta, in angulis garrula » de « occultis ac 
nocturnis sacris », de « pravae religionis » pravitate; 
ita ut qui veritatem Christianam discere velint « eant 
cum mulierculis et sodalibus in conclave mulierum, aut 
in sutoriam officinam, aut in fulloniam », quia iuxta 
Celsum philosophum Christianorum mos est « facere et 
docere clanculum »; nullus fit de Disciplinae Arcani 
existentia sermo, imo Origenes (3) respondet: « Falso 
Celsus putat sancta nos nostrae doctrinae occultare 
principia. Quin palam illa praedicamus ». Clemens rur¬ 
sus Alexandrinus (4) et Tertullianus secreta mysteria 
paganorum atque haeresis Valentinianae derident, ac 
Disciplinam Arcani apud Pagano3 et Valentinianos 
spernunt. Signum est ergo, disciplinam hanc apud Chri¬ 
stianos primis Ecclesiae saeculis non viguisse. « Do¬ 
minus, - ait - Tertullianus (5) palam edixit, sine ulla 
significatione alicuius tecti sacramenti. » Circa vero i- 
psum Eucharistiae Sacramentum idem Tertullianus (C>) 
ait: « Non enim contra praeceptum reputamur ab Apo- 

(1) Cf. Citationes per integrum P. Eki De Arcani discipliiia. — (2) Cf. 
Hurter L c. — (3) C. Celsum, I, 2; HI, 55, 15. — (4) Cohort, ad (Jc.nt.,2, 
- (5) De Dracsa ipt„ 20. — (0) De Oratione, 24. 

stolis factum, qui in carcere audientibus custodiis ora¬ 
bant et canebant Deo, apud Paulum, qui in navi coram 
omnibus Eucharistiam fecit». 

II. Exstitit cateclmmenatus, exstiterunt catechumeni 
qui « novitioli » in fide cliristiana erant. Catechume- 
natus vero nonnisi methodus quaedam pedagogica fuit 
ad catechumenorum animos efformandos, et per quam, 
veritates nonnullae catechumenis, qui nondum parati 
erant, tacebantur, atque mysteriorum nonnullorum ce¬ 
lebrationi assistere eis non permittebatur, a) Exstitit 
cateehumenatus, quia Tertullianus (1) reprehendit hae¬ 
reticos, penes quos nullus est catechumenus. « In pri¬ 
mis quis catechumenus, quis fidelis incertum est, pa¬ 
riter adeunt, pariter audiunt, pariter orant ; etiam 
ethnici si supervenerint, sanctum canibus et porcis 
margaritas, licet non veras, hietabunt..• Ante sunt per¬ 
fecti catechumeni, quam edocti ». Idipsum asseritur a 
S. Epiphanio: (2) « Mysteria catechumenis cernentibus 
apud illum celebrantur... Nihil est enim apud illos nisi 
ludibrio ac risu dignissimum, quum vel mysteriis ipsis 
adstantibus catechumenis, operari non dubitent ». Cate¬ 
chumeni vero vocantur « novitioli » ab ipso Tertul¬ 
liano: (3) « Novitiolis istis imminet, qui quum maxime 
incipiunt divinis sermonibus aures rigare, quique ca¬ 
tuli infantiae adhuc recentis, nec perfectis luminibus 
incerta reptant; et dicunt quidem pristinis renuntiare, 
et poenitentiam assumunt, sed includere eam negli- 
gunt ». — b ) Fuit methodus quaedam pedagogica, uti 
primo ex Tertulliani verbis apparet, secundo ex verbis 
Origenis (4■): « Novit qui mysteriis imbutus est, et car¬ 
nem et sanguinem Verbi Dei. Non ergo iminoremur in 
his quae et scientibus nota sunt, et ignorantibus patere 
non possunt». S. Athanasius etiam (5) ait: « Nec pu¬ 
det eos coram catechumenis, et, quod peius est, coram 
ethnicis mysteria haec traducere: quum oporteat... Sa¬ 
cramentum regis abscondere, et ut Dominus praecepit: 
Nolite sancta dare canibus etc. Nefas enim est myste¬ 
ria apud non initiatos traducere, ne ethnici quidem 
horum ignari, irrideant; catechumeni vero ad curiosi¬ 
tatem deducti scandalizentur ». Denique S. Augusti¬ 
nus ((■»): « Ecce post sermonem fit missa catechumenis: 
manebunt fideles... Qui autem inter vos adhuc Cate¬ 
chumeni, vel Audientes vocantur, potuerunt esse quum 
legeretur audientes, numquid et intelligentes?... Quis 
contra te clausit, ut hoc nescias? Velatum est: sed si 
volueris, erit revelatum. Accede ad professionem, et 
solvisti quaestionem. Quod enim dixit Dominus Iesus, 
iani fideles noverunt. Tu autem Catechumenus diceris, 
diceris Audiens, et surdus es». 

* 

•* 

Momentis sententiarum omnium hinc et inde libra¬ 
tis, sententiae de existentia Disciplinae Arcani tum 

(l) De Praeecripl., 41..(2) Acie. Haere., I, 3, 3, 4 h. 12. — (3) Ve Poe- 

n/lenl/a, VI. — (4) In Lee.. Ii. X. 10). — (5) Apo}. <\ Arcanae, 1. 11. -- 
(fi) Serra., 49, 8; 132, 1. 


quoad Sacramenta, tum quoad sublimiores veritates Ec¬ 
clesiae adhaerere placet. Naturale siquidem Ecclesiae 
in « sua novitate » constitutae fuit, Sacramenta atque 
mysteria sua profanis abscondere, altumque circa ea¬ 
dem fidelibus silentium imponere ne (1) « Sanctum » 
daretur canibus et a carnalibus hominibus sacra omnia 
irriderentur. Cui motivo addatur praeterea, parvitas 
demonstrativa argumentorum tertiae sententiae, soli¬ 
ditas argumentorum secundae. Moveamur etiam Apo¬ 
stoli Pauli verbis (2): « Doctrinis variis et peregrinis 
nolite abduci ». 

Friburgi Helvetiorum. 

P. pEG IN ALDUS M. FeI 0. P. 


(1) Matth., VII, 6. — (2) Hebr., XIII, 9. 



SYNESII OPERA PHILOSOPHICA 


Quae de Synesii illius, ethnici olim, ac deinde Chri¬ 
stiani auctori j, hymnis aliquot ante annos in Vocis 
Urbis paginis scribentes adnotavimus (1) eiusmodi fue¬ 
runt, quae demonstrarent ipsum cum poeticae studio 
philosophiae ardorem coniunxisse. Et re quidem vera 
in ea perdiscenda maiorem vitae partem consumpsit, 
neque de eius amore, vel quum episcopi munere funge¬ 
retur, quidquam remisit, adeo ut, tunc temporis, sibi 
philosophi sacerdotis nomen adseribere non dubitaret (2). 

Verum fallat si quis Synesium putaverit aut philo¬ 
sophiae magistrum egisse, aut novam composuisse di¬ 
sciplinam, quo sibi nomen apud posteros faceret. Id 
enim minime in votis habuit, atque a suo ingenio om- 
nimo alienum erat. Philosophiam coluit solius oblecta¬ 
menti causa, ab eaque summam illam vitae honestatem, 
iucunditatemque expetivisse videtur, quam Plato in con¬ 
templanda veritate sitam esse volebat. Quippe persua¬ 
sum illi erat « vitam quae secundum mentem sit, finem 
esse hominis », (3) quodque in operando virtutis insit, 
id quadam ratione semper imperfectum esse. Hinc sa¬ 
pientiam omnibus nervis quaerebat, hinc omni persua¬ 
sione nitebatur, ut a republica ad sapientiae studium 
amicos abduceret. Quod si philosopho civis esset adsti- 
pulatus, omni se negotio Synesius liberasset, nec tanta 
et tam praeclara fecisset, quibus de patria deque suis 
civibus est tam bene meritus. 

* 

•» * 

Sed ad eius opera veniendum est, quibus, qualis 
philosophus exstiterit, cognoscamus. Iam in hymnis de¬ 
prehendimus eum neo-platonicos esse subsecutum; quae 
enim de Deo Deique natura poetica ratione tradit, ab 
eorum schola proficiscuntur. Neque, meo iudicio, do¬ 
ctrinam aliunde quaesitam reperies, si alia Synesii 

(l) an, vi n, xxiv, — (2) Epcst. i.xu. — (8) -Epist. oxxxyi, 

opera philosophica legeris. ITormn autem duo nobis 
occurrunt praecipuo attendenda, propterea quod ex om¬ 
nibus sola sunt eo consilio a Synesio scripta ut dogmata 
sua exponeret, quorum unum in duos libros distinctum 
/Aegyptius sive de Providentia, alterum de Insomniis 
inscribitur. 

Libri de Providentia Aegyptiorum fabulam exhibent, 
Osiridis nempe et Typhonis fratrum, qui quamquam 
eodem satu procreati, patre videlicet Thebaeorum rege 
optimo, dissimilibus tamen omnino moribus praediti vi¬ 
debantur (1). Nam Osiris, amborum iunior, ad virtutem 
natura propensus erat, magnaque et eximia de se sua 
agendi ratione repromittebat; alter vero, aetate maior, 
ineptus ad omnia planeque rudis, nec, nisi ad vitia, 
-natus censebatur. Cuius dissimilitudinis rationem eius- 
rnodi tradit Synesius, quae proxime ad Manichaeorum 
placita accedat. Non eadem est, - inquit - (2) animorum 
corporumque cognatio. Nec enim ab iisdem in terra 
parentibus ortum habere, sed ex eodem fonte derivari, 
animorum naturae consentaneum est; quem fontem 
universi natura duplicem constituit: est enim lucidus 
unus clarissimusque, alter obscurus et tenebris obsitus. 
Hinc pravos emergere docet animos, pravorum daemo¬ 
num ope, qui iis tamquam instrumento utantur ad res 
humanas perturbandas evertendasque; illinc vero boni 
demittuntur, ad terrenam hanc sortem administrandam, 
quos, si castam inviolatamque servarint naturam, ea¬ 
dem via refundi oportet, atque in fontem, unde orti 
sunt, regeri, quemadmodum qui a tenebris prodierint, 
illuc necessitate naturae recipi debeant. 

Ita quidem fit ut virtutis aut vitii studium nulli 
iain liberum sit sed ad hanc illudve quisque compara¬ 
tus fatali quadam necessitate nascatur. Inde etiam re¬ 
petenda causa est, cur tam saepe res privatae publi¬ 
caeque permisceantur; « necessarium quippe est dissi¬ 
dium quod cum superioribus animis inferiores insitum 
habent ». Cuius rei exemplum fabula haec Synesiana 
praebet. 

Nam cum Osiris, mortuo patre, ad regiam dignita¬ 
tem esset omnium suffragio evectus,' regnumque sapien¬ 
tissime administraret, id aegre ferens Typho, de arri¬ 
piendo imperio cogitare coepit, Scythisque scelerum 
sociis adhibitis, fratrem regno, Aegyptiosque libertate 
omni et felicitate spoliavit. Qui eousque processit sae¬ 
vitiae atque feritatis, ut in luctu omnes ubique versa¬ 
rentur, neque alius ex omni Aegypto quam publici 
planctus clamor exaudiretur. Augebatur porro in dies 

(1) « Aegyptius » ad genus illarum (quibus hodiernae pene omnes lit¬ 
terae abundant) fabularum pertinet, quae sub fletae rei velamine aut res 
vere gestas produnt, aut doctrinam quamdam illustrant. Utrumque sibi 
Synesius proposuerat. Haec enim in sui operis praefatione habet:« Infi¬ 
nita prope modum dogmata a nemine in hunc usque diem definita, in hae 
fabula considerationis locum habuerunt...; praesentimnque rerum in hoc 
opere historia continetur ». Ad primum quod attinet, explicare, maxime 
intendit quomodo Providentia mundum regat atque tueatur; ad secundum 
autem, statum Romani imperii, euiusmodi maxime fuit in Oriente, sub 
Arcadio, depingit. In Osiride enim agnoscitur Aurelianus consul, vir pro¬ 
bus atque'fortis-, in Typhone vero Gainas, Gothorum dux, a quo imperium 
perturbatum esse, historiae referunt. Aureliano amico Kynesius utebatur. 
— (2) Lib. 1 n. 1 et 8. 


calamitas, nec ulla humani auxilii spes apparebat, quum 
barbaris militibus omnia permitterentur, iique civitate 
pro castris uterentur. Neque tantis malis a Deo levatio 
sperabatur, quum ipsa iam esset de Providentia ex ani¬ 
mis hominum sublata sententia. 

Verum, tum praesens deorum auxilium significari 
coeptum est quum omnino desperatae res essent. Non 
enim, - ait Synesius - (1) scelera vindicare, ordinem¬ 
que eversum restituere prius dii parant, quam eviden- 
tior sit mutua vitii cum virtute comparatio ; ut hi etiam 
qui mentis iudicio minus utuntur, vel sensu ipso, quid 
melius, quid peius sit discernere, atque illud amplecti, 
hoc declinare possint (2). 

Quam deorum agendi rationem quomodo explicet 
auctor, videamus. Ponit primum divinam naturam re¬ 
bus mundanis haud unquam immisceri, solaque suae 
pulchritudinis contemplatione occupari atque satiari. Ab 
illa deorum quoddam aliud genus mundo sublimius 
fluit, quos quidem universi contemplatio delectat, ne¬ 
que tamen ad eius curam demitti ttective possunt, 
quippe qui ad contemplandum divinitatis fontem nati 
sunt. Hos vero alius deorum ordo subsequitur, quos 
inferioribus mundi ministeriis supremus Deus attribuit: 
quorum duplex functio est, actuosa una, quum procu¬ 
randis mundanis rebus vacant, tranquilla altera, quum 
sese erigunt ad superioris numinis contemplationem. 
Quae, quum sit eorum primarium munus, praecipuam - 
que ipsis conferat felicitatem ab ea vix possunt avocari 
ut mundi huius curam gerant. Neque ideo quod sibi 
commissum est disponere detrectant; sed s'atim atque 
id rite praestiterint, mundum sibi relinquunt, atque 
ad divinam pulchritudinem considerandum redeunt. 

At vero, quod ab ipsis ita recte dispositum est, per¬ 
verti necesse est atque corrumpi, tum quod res inferio¬ 
res corruptioni per se sint obnoxiae, neque divinam 
motionem diutius conservent quam praestigiatorum si¬ 
gilla (est a Synesio inducta similitudo) quae fidiculis 
cientur, et aliquo tantum tempore, eo cessante a quo 
impressus est motus, incitantur; tum quod daemones, 
inferiori naturae maxime affines, omni qua possunt 
virtute, ordinem perturbare, legesque a deo positas 
infringere nitantur. 

Quod quidem illos inferiores deos cogit, ut, certis 
temporum intervallis, ad mundum hunc se convertant, 
novam incitationem, machinationum instar, auspicaturi. 
Hoc autem plerumque fit quum ad imperia gerenda 
huc transmittunt cognatas animas; « est enim divinae 
ac maioris Providentiae unius hominis interventu infi¬ 
nitorum curam suscipere». Iis vero, quos ad id prae¬ 
clarum munus destinaverint, curae esse debet, non ut 
deos postulent sibi perpetuo adesse, sed ut invicta vir¬ 
tute officium suum peragant. Deos enim rerum suarum, 
id est, divinae contemplationis satagere oportet; homo 

(1) Lib. I. n. Hi. — (2) Moralis isto a Synesio infinitus finis, non vi¬ 
detur congruere doctrinae supra memoratae de duplici animorum fontis 
qui enim e tenebris erumpant ad vitia ferri natura necesse est. — ('ete¬ 
nim in philosophicis rebus non semel Synesius a semetipso discrepat, 

autem ut se erigat poti usquam deos deprimat eniti de¬ 
bet. Certandum ergo'cuique est; deos, si non adiuto- 
res, at certo e sublimi spectatores habet; a quibus ob¬ 
tundendis desinendum, quod quisque, si velit, propriis 
sese operibus servare possit. 

Quod si denique (neque enim minimis quibusque 
peccatis Deus impellitur) concentus ille dissolvatur, qui 
ab ipsis fuerat temperatus, veniunt iterum ut eiimdem 
intendant et quasi expirantem suscitent. Interea viri¬ 
bus sibi datis utatur homo, quibus, quod sibi praestan¬ 
dum est, possit efficere. « Non enim perinde est Pro¬ 
videntia ut editi nuper infantis mater, quae in omnibus 
iis quae aut advolant, aut quocumque modo molesta 
sunt, repellendis quum negotio occupatur, quod ille ad¬ 
huc imperfectus est, et propriis auxiliis destitutus, sed 
ei similis est quae adulto iam et armis instructo puero, 
uti iam illis atque ei imminentia mala propulsare iubet». 

Hunc ergo in modum qua ratione Deus res huma¬ 
nas curat explicat Synesius (1). Hanc doctrinam omni¬ 
bus scitu dignissimam putat, hanc ut assidue meditentur 
monet. Verum sat cuique legenti patet, quam multa in 
ea exponenda peccet, quamque parum concordet cliri- 
. stianae doctrinae. Neque enim fingi potest nihil agens 
Deus, neque divina providentia tunc solum, quod in 
fabulis recte praecipitur, mundo interesse putanda est, 
quum sit tali dignus vindice nodus. Neque magis dae¬ 
mones illos inducere licet, qui fatali necessitate ordi¬ 
nem corrumpant evertantque. Leges quippe naturae 
constantes esse volumus, neque nisi ab ipso aut volente 
aut permittente Deo perturbari posse. Quid praeterea? 
Quod homo, medios inter hostes, propriis viribus uti 
iubeatur, quin aci divinam opem ne deos deprimat, 
confugiat, id Providentiae notioni aperte repugnat. 
Equidem desides nos aut inertes esse non oportet; ve¬ 
rum nulli existimandum est se sua virtute sola, quid¬ 
quid boni sit, esse effecturum. Haec est vera philoso¬ 
phia, quae hominem ita componit ut Deum supremum 
rerum moderatorem credat, ab eoque solo eius quod 
exsequi nititur exitum felicem speret. 

- .Quam quidem, quia nondum attigerat Synesius, 
nemo mirabitur eum in errorem incidisse. Platonis 
et Procli commenta sectatur, quibus fortasse quaedam 
de suo penu addidit. Platonem quippe scimus (ex Sym • 
posio ) docuisse Deum homini non misceri, sed omne 
commercium terram inter et coelos per intermedios 
deos, quos daemones bonos appellat, instituit. Proclus 
vero, teste Suicla, non modo Platonis ceterorumque pro¬ 
fanorum philosophorum, verum etiam B. Dyonisii Areop. 
theorematis usus est, et interdum nudis eius verbis. 
Hinc elucet cur nonnumquam cum Christianis Synesius 
sentire videatur. Verum quod nondum fontem verae 
sapientiae attigerit quum sua philosophica scripsit opera, 
magis magisque ex iis patebit, quae alias hisce notis, 
si licuerit, addemus. 

I. Lemette. 

(1) Lll>. I, u. 9-12. 


CYCLOPEA 


Sic faber ferrarius, sedens iuxta in¬ 
cudem, et considerans opus ferri: vapor 
ignis uret carnes eius, et in calore for¬ 
nacis concertatur: vox mallei innovat 
aures cius, et contra similitudinem va¬ 
sis oculus eius. 

(Ecclcs. XXXVIII, 29 et seqcf.). 

« Per rabidum Cyclopum 
Sanguinem, fluxus utinam degeneres rigescant! 

Heus, puer, heus! quousque 
Dormiet vectis? tua quae segnities? vicissim 
Duc piceam catenam 

Tractibus. Quid si furias vi tubus has resolvat, 

Viscera queis obesa 

Follium immiti resonant in fremitu ? aemulare 
Atra Jovis sodales 

Cudere Aetnaeis solitos fulmina in officinis 
Ac Phrygis arma, stirpis 
Unde Romanae vigor ac gloria sempiterna... 

Filius esto Brontisl... » 

Malleum stringens validum sic faber: interimque 
Praecipites caminum 

Irruunt aurae e caveis; congrediuntur igne, 

Qui furit atque saeva 

Volvitur flamma, rubeis dentibus apprehensum 
Dum peredit metallum. 

Ignibus forceps trucior, non secus ac molossus 
Ventris adactus aestu 

Osseum fragmen retinet, dilaniatque morsu, 

Prensat adunca ferrum, 

Victimam incudis miseram... « Tardipedis per artus, 

O puer, es Pyracmon, 

Flamen exhalas Erebi!... » Eiage! malleique 
Pergravibus resultent 

Ictibus; ducta in numerum brachia ferrum ad aptas 
Molle trahant figuras. 

Vomeres educ biiugo rus bove mox ferendos, 

Aspera rastra glebis; 

Duruit quae agris, manui tradito, malleator, 

Marte potentiora 

Arma, thesauros larium et laetitiam, ligones... 

Frigidus ast metallum 

Occupat quassum tremor... « Heus! vel sopor inter ictus, 
Dum gemit officina, 

Te, puer, captat? Steropis per iecur! adde flammas 
Mulcibero tepenti, 

Qui utre ventoso crepitet fervidus... » En rubescunt, 

Exiliunt metalli 

Igneae squamae. Modo quid? candida nonne fidos 
Pectoris urna amores 

Servat? et pactae fidei munera capsa ferri. 

Ergo feri reducant 

Mallei in lamnas solido frusta subacta pulsu, 

Compede quas acutus 

Clavus innectat cubicas, firmet honesta clavis. 

Virginis hic latebit 

Gaza dotalis: rutilum cum viriis monile, 

Annulus ac inaures, 

Gemmeum sertum, capitis pulcher apex, eburna 
Fibula... cordis ardor! 

Vel stupet dictis, premitur frigore massa... « Eia, 
Follibus adde vires, 

O puer... » Nam Mars agitat sanguineo haud levanda 
Flumine in execrandum 

Corda certamen. Jaculis nunc opus est, iubisque, 

Et clipeis, et hastis; 

Ensis aptetur lateri, sicaque vafra dextris. 

« Adde, puer... sed absit! 

Ah! genu obtestor posito per patriam, per aras, 

Ora per alma prolis, 

Antequam incude hac placidi malleus hicce fabri 


5, PETRI PRIMATUS ET PRAEROGATIVAE 

EX ARCHAEOLOGIAE TESTIMONIIS 


(Cfr. sum. sup.) 


VII. 

Petri cum Christo similitudo. 


Christi potestas tam clare Petro collata effecit, irt 
artifices, aut potius illi qui sarcophagos insculpendos ar¬ 
tificibus locabant, sedulo quidquid aliquam Petri cum 
Salvatore similitudinem contineret, in anaglyptis signi¬ 
ficarent. Sic duo sunt apud anaglypta qui mortuos ad 
vitam revocent, Christus scilicet ac Petrus: Christus 
quam saepissime, Petrus vero pluries, et iuxta illa quae 
de Tabitha vidua in evangelio leguntur. Miracula etiam 
quaedam Petrus patrans effingitur, ut cum Anania ab 
eius conspectu mortuus abducitur, ac iuxta apocrypham 
quamdam fabellam, cani loquelam impertit; semel in¬ 
super ambulans super fluctibus Christo obviam veniens 
apparet. Sicut Christus, Petrus potestatis virgam habet, 
in throno sedet, sicut Christus a militibus deprehendi¬ 
tur, in carcerem detruditur, ad crucem damnatur. Petri 
aliquando in anaglyptis historia contexta est, ita ut 
Petrinos quosdam sarcophagos libenter dixerim. Sic in 
quodam Firmano sarcophago ita quae ad Petrum spe¬ 
ctant argumenta sunt distributa: (1) 


Mulieres 
mortem 
Tabithae 
ante Petrum 
plorantes. 


Tabithae 

resurrectio. 


Cain et Abel 
Deo 
munera 
offerentes. 


Milites 

Petrum 

custodientes. 



eductus. 


Vertat in arma ferrum, 

Brachia actutum rigeant, obruat unda flammas! » 

Romae. 

Thomas Vignas, Sch. P. 


Litterae cl. v. Marci Galdi de accepto numismate ad eum a 
“ Voce Urbis „ praemio misso. 


Marem Galdi viro clarissimo Ioseplio Fornari , 
Comm. « Vox Urbis » Moderatori, s. p. d. 


In alio Arelatensi sarcophago: (2) 


Petrus 

Christum 


Petrus 

ab Herodis Petrus 
satellitibus praedicans, 

deprehensus. 


Petrus I 

a Neronis Petrus claves 
militibus a Domino 
ad supplicium | recipiens. 

| ductus. | 


Et in alio Romano sarcophago, apud museum La¬ 
teranense asservato: (3) 


Petrus 
in cathedra 
sedens, 
dum Christus 
ei pedes 
loturus adest. | 


Pctrns 
ad crucis 
supplicium 
ductus. 


Christus 
legem dans 
Petro. 


Christus 
ad Pilatum 
ductus. 


Pilatus 
manus suas 
lavans. 


Nec raro fit ut in uno eodemque sarcophago Christi 
ac Petri commemoratio aliquatenus unice fiat. Exempli 
gratia, in Romano quodam sarcophago, apud cryptas 
Vaticanas invento, ita historiae distribuuntur: (4) 


Accepi numisma argenteum, venuste cusum 
affabreque caelatum, quod Judicum collegium qua- 
libuscumquc meis scriptis, superiore anno in 
« Voce Urbis » vulgatis, pro sua benignitate ad¬ 
dicere. voluit, et quamplurimas tibi ob hoc ac¬ 
ceptissimum munus ex animo gratias persolvo. 

Cuius dum apocham conscribere festino, liben¬ 
ter occasionem arripio bene tuo Commentario pre¬ 
candi, ut, te impigro peritissimoque Moderatore, 
cotidiano incremento augeatur liumaniorumque 
litterarum ac religionis causam omni ope defen¬ 
dat. Vale . 

Cavae Tyrrhenorum, a. cl. viti Kal. Febr. mcmxi. 


Christus 

caecum 

sanans. 


Christus 

mulierem 

fluxu 

sanguinis 

laborantem 

sanans, 

adstante 

Petro. 


Christus 
legem Petro 
committens 
coram Paulo. 


Christus 

triplicem 

negationem 

Petro 

praedicens. 


Christus 
elaves Petro 
committens. 


In alio sarcophago, nuper apud S. -S. Marci et Mar¬ 
celliani coemeterium detecto, Christi miracula semper 
adstante Petro patrata exhibentur; unde non est ibi 
historia in qua Petrus desit. 

Erit fortasse qui obiiciat eiusmodi tam crebram Petri 
memoriam Romae solummodo conspici. Id autem veri- 


1) Garrucci, V, 310 n. 2. 

(2) Garrucci, V, 340 n. 5. 

(3) Garrucci, V, 335 n. 3. 

(4) Garrucci, V, 330 n. 5. 
























tati haud consentaneum; nam Petrus, exempli gratia, 
ad vitam viduam Tabitham revocans in Gallia saepius 
quam Romae cernitur; ceterum, ut res perspicua om¬ 
nibus evadat, en, iuxta iam laudatum Garrucci opus, 
Petri historiarum prospectus topologicus, seu tabella 
qua urbes nominantur, in quarum museis monumenta, 
de quibus egimus, inveniuntur. 

Petrus Tabitham resuscitans : 

Romae — Firmi (Ferino) — Arelate (Aries) — Cabil¬ 
lone (Chdlon sur Saone ). 

Petrus cum baculo coram Christo ei negationem 

TRIPLICEM PRAEDICENTE : 

Romae — In Civitate Castellana — Syracusis — Are¬ 
late — Parisiis — Narbonae — Massiliae — Lug¬ 
duni — Madriti — Caesaraugustae (Saragozza) — 
Geronae. 

Petrus legem et claves a Domino recipiens : 
Romae — Veronae — Ravennae — Anconae — Medio¬ 
lani — Arelate — Remis (Reims) — Aquis (Air) 
Massiliae. 

Petrus a militibus deprehensus. 

Romae — Pisis — Mediolani — Firmi — Arelate — 
Narbonae — Cadurci (Ccthors) — Claro-Monte (Cler- 
mond-Ferrand) — Geronae — Barcinone (Bcireel- 
lona) — Asturicae (Ast.vga) — Caesaraugustae. 

Petrus-Moyses. 

Romae — Pisis — Mediolani — Arelate — Avenione — 
— Narbonae — Massiliae — Madriti — Asturicae — 
Geronae — Caesaraugustae. 

Quae autem post editum Garrucci opus in lucem 
prodierunt tum in Occidente tum in Oriente monu¬ 
menta, haec quae hucusque demonstravimus mirum in 
modum confirmant; quam circa rem plane notandum 
venit, S. Hippolyti statua excepta, praeter Boni Pasto¬ 
ris, seu Christi, ac Mariae Virginis Deiparae, Petri so¬ 
lummodo statuas, saeculo quidem sexto vetustiores, ad 
nos usque pervenisse. 

* * 

Porro, brevissimam simplicissimamque quidem, sed 
eloquentissimam, ni fallor, conclusionem eruere licet 
atque iuvat: — I. Petrum, sicut in Scriptura, ita in 
monumentis primum inter omnes apostolos designari, 
ac longe crebrius quam illi repraesentari; eius autem 
praerogativas evidenter significari, irnmo sensibili om¬ 
nino modo clavium potestatem, et non solum promis¬ 
sam, sed datam adumbrari; — II. Petrum Christo apud 
monumenta circa persecutiones ac supplicium conferri; 
Petro legem a Domino veluti fidei arcae, concredi, 
eumque, sicut Christum, fideles adoratione quadam pro¬ 
sequi; — III. Tandem Petrum, uti Christum, gloriosae 
crucis baiulum apparere, sicque revera, perinde ac Dra- 
contius cecinit, erucis almae signiferum, aliusque auctor 
novi signiferum Testamenti, seu ducem eum habitum 
fuisse (1). 

(Finis) P. Xyxtus Scaglia 0. C. R. 

(lj Dracontius, Cnnn. de Deo, III, 218; Aucte de vera circumcis. ini. 
opp. Hieronymi, 17. 


DE RE CATHOLICA APUD IAPOMOS 


(Cfr. nnin. suy.) 

Utram Iaponii potius sequentur ecclesiam ? Catlio- 
licamne an « Protestanticam » ? Hoc quidem ex eo 
iudicandum est utra plus navet operam, utri plures at¬ 
que meliores in tempore adsint indigenarum operae. 
Si tamen res spectetur, ut nunc est, « Protestantum » 
sunt emolumenta maiora. Hi enim, imprimis qui ex' 
America venerunt, iamdudum viderunt, quam sit ne- 
cesse ad Iaponios ferre evangelium, qui non hoc summi 
faciunt, ut singulos suae iungant sectae, sed ut potius 
oculos omnium ad rem Christianam convertant. Quod 
ut assequantur, sacros libros dilargiuntur, de religione 
tractatus edunt, prelum sustentant, scholas condunt et 
orphanotrophia, sermones habent in suis itineribus ad 
populum. Ita iam nunc magnum confecerunt numerum 
catechistarum et praedicatorum, a quibus multum adiu- 
vantur omnibus partibus. Neque vero hoc mirandum 
est; magnam enim pecuniae vim repetunt ab iis, qui 
eandem in patria doctrinam sequuntur. 

Atque etiam missionarii catholici, quantum per hu¬ 
manas vires licuit, perfecerunt. Incredibilis fuit laboris 
eos fructus facere, qui iam nunc sunt. Qui si neque 
prelo, neque scholis, neque catechistis assecuti sunt, 
quantum protestantes obtinent, hoc inauditis pecuniae 
angustiis tribuito. Quam est acerbum, mihi crede, sum¬ 
mam semper sustinere inopiam, non habere quae ad 
vitae cultum necessaria sunt, et tamen audire voces' 
generis huius: « Tempora non intelligitis, immo impa¬ 
res estis muneri » ! Quod si in hoc tam gravi tempore, 
quum pagani et protestantes et catholici inter se viri¬ 
bus omnibus et nervis contendunt, si res catholica vL 
ctrix debeat evadere, Europaei catholici, Protestantes 
Americanos imitantes, multo maioribus et crebrioribus 
subsidiis sustentent necesse est. Et ad hos quidem an¬ 
nos missio Iaponia propterea fortasse in reliquis Eu¬ 
ropae partibus minus fuerit cognita, quod Gallicorum 
missionariorum ea regio fuit propria: sed iam triennio 
etiam Germanici religionem illic diffundunt, ut sancti 
Francisci filii, ut sancti Ignatii, ut sacerdotes Steylen¬ 
ses, quibus hoc est maxime propositum, fidem Christia¬ 
nam ad gentes exteras deferre. 


Diximus supra e re esse catholica, quod Iaponii, 
priusquam assentiantur, omnia ipsi examinent et po¬ 
stremo, quae vera esse viderint, amplectantur. Placet 
populo Iaponio firma catholicorum coniunctio, in qua 
non sint centenarum sectarum sententiae probandae, 
placet religionis nostrae cultus, placet vel maxime, 
quod ab omnibus capiti uni tanta deferatur auctoritas. 
In ea enim instituta publica magis innituntur apud la- 
ponios quam apud EuVopaeos. 

~ Sunt tamen etiam, cur Iaponiis nostra religio minus 
videatur expetenda. Offendit eos nationum catholicarum 
ruina regnorum protestanticorum gloria obcaecatos, of¬ 
fendunt convitia atque calumnia, quibus Ecclesia catho¬ 
lica in Europaeorum etiam doctiorum opusculis perfun¬ 
ditur, deterret eos prorsus inveterata opinio, hac nostra 
religione- intendi rei publicae pericula. Hoc iudicium 
ante tria saecula conceptum est (illinc crudelissima ca¬ 
tholicorum persecutio nata est), hoc iudicium per annos 
trecentos publicis decretis in hominum animis reno¬ 
vatum est, hoc nostra hac aetate non satis affirmari 
potest ab historicis protestanticis, qui sexcenties reiecti 
iterum atque iterum commemorant pontifices maximos 
mediae aetatis reges instituisse et deposuisse, subditis 
eorum fidem interdixisse, et quae liuiusce fere sunt ge¬ 
neris. Postremo hoc iudicium in dies percrebrescit am¬ 
plius Europaeorum politicorum, doctorum, ephemeridum 
vocibus: Ecclesiam 'catholicam esse quandam in ipsa 
civitate civitatem, id semper appetere clericos, ut, re 
publica fracta, soli veniant in potestatem. Et Iaponii 
liaec commenta legentes ita secum loquuntur: « Certe 
Europaei Christiani sciunt verum esse; ita enim necesse 
est». Quantum vero in hac parte peccatum est ab 
Europaeis gentibus, quae Iaponios amantiores veri in 
errores induxerunt! Horum igitur errorum removenda 
vis est; iam multa religioni Catholicae messis parata est. 

* 

* * 

Hic cogor dicere vehementer esse dolendum, quod 
librarii catholici catholicos libros ad Iaponios non per¬ 
ferant. Quanto gnaviores etiam in hac re Protestantes 
sunt nobis! Habet Iaponia multas librorum tabernas, 
ubi praeter catholica omnia opera coemi possint! Li¬ 
brarii catholici plurimum conferrent ad sinistras de re¬ 
ligione opiniones convellendas, litterarum catholicarum 
veram ostenderent vim debitamque vindicarent aucto¬ 
ritatem. 

Sed tamen maxime necessarium est in ipsa Iaponia 
catholicum prelum condere. Debent enim historicorum 
mendacia et depravationes refutari. Debet libellis apo¬ 
logeticis comprobari tum religionem necessariam esse, 
homini, tum prae ceteris catholicam esse amplecten¬ 
dam. Debet ante oculos poni Iaponiis, quantum Eccle¬ 
sia catholica contulerit ad cultum humanum et ad lit¬ 
terarum explicationem et ad societatis humanae insti¬ 
tutionem optimam et ad leniendas communes hominum 
miserias. Aperiri iis debet non everti rem publicam 
ab Ecclesia catholica, sed fidem erga regem, amorem 
patriae, legum civilium observantiam ab ea sanctissime 
exigi; esse quidem communem religionem terrarum 
omnium, sed tamen etiam singulis aptam nationibus. 
Ili vero tractatus maximam parient utilitatem, quia de¬ 
scribunt veram religionis imaginem et expungunt quae 
adhuc sunt adversa iudicia. Certe negabit nemo pro¬ 
pria via modoque proprio singulas nationes ad fidem 
adducendas esse: atqui Iaponii sunt pagani huius ae¬ 


tatis-doctissimi, qui multa studiose legant: ad Iapo- 
nibrum animos solum per litteras nudamque veri de¬ 
clarationem patet via. Sane preli alicuius- catholici 
institutio non est facilis; pecunia enim opus est. Verene 
igitur fieri non potest ut catholici Europaei summis 
rebus inflammati tantum inter Iaponios opus excitent, 
fulciant, sustentent ? 

* 

* * 

Est alterum missionis catholicae in Iaponia propo'- 
situm, orphanorum cura. Orphanotrophia erigere et ad¬ 
ministrare in Iaponia est religionem diffundere. 

Primum enim, ut nunc est, adulti non adducuntur 
ad fidem nostram, nisi singuli. Quantam autem prae¬ 
bent orphanorum domus spem! Quo qui admittuntur, 
ad unum omnes religionem suscipiunt, educantur catho¬ 
licis legibus, postea familias catholicas instituunt, po¬ 
stremo catholicos pagos. 

Deinde, ut maiora habeat religio in Iaponia incre¬ 
menta, missionarii Europaei adiuvari debent a multis 
magistris Iaponiis et presbyteris. Hi enim cognitum 
habent Iaponiorum animum, hi acrius sciunt observare 
hominum studia, quam sacerdos Europaeus, hi soli 
prelum fructuose administrant, quia Iaponii a Iaponiis 
litteras accipere desiderant. Neque vero potest Europa 
semper satis magnum numerum virorum apostolicorum 
illuc dimittere, praesertim quum aliquando Iaponii de 
religione quaerere desierint et ipsam religionem in se 
recipere coeperint. Id maximum est Protestantum robur, 
quod multos habent catechistas eosdemque bene in¬ 
structos indigenasque praedicatores (1). Est quidem in 
dioecesi Hacodatensi seminarium catechistarum a Ger¬ 
manicis viris institutum, sed eam habet difficultatem, 
quod minor est alumnorum numerus. Pueri enim in 
media scuola versati perpauci ad hoc ibunt seminarium, 
quum remissiore industria fertiliorem locum in aliis 
institutis accipere possint. Neque quidquam augebit 
istum alumnorum numerum, nisi domus pupillorum, 
quorum admodum magnus exstat in Iaponia numerus; 
multae enim uxores bello orbatae cortiugibus in intole¬ 
rabilem paupertatem inciderunt. Inter pupillos autem 
semper inveniuntur, qui pro meliore indole ad catechi¬ 
starum ordinem et ad ipsum sacerdotium idonei sint. 

Tum Iaponii, quod permagni est momenti,, a scholis 
publicis religionum disputationes omnino prohibent. Li¬ 
cet igitur missionariis aperire scholas, collegia instruere, 
publica suis scholis impetrare iura, quae si non acci¬ 
perent, discipuli essent nulli; sed est etiam parendum 
legibus, de religione in schola tacendum est. Et ita 
quidem omnis fere missionariorum auctoritas eluditur. 
Ergo pupillos colligamus, pupillos ad religiosam vitam 
libere exerceamus. 

Postremo inaudita tot parvulorum inopia nos moveat 
ad aedificandam orphanorum domum. Non quidem occi- 

(l) Catholici habent adiutoros Iaponios 825, sed Protestantes adiuvant 
millia duo et quingenti viginti. 

duntur infantes, quibus victus a parentibus suppeditari 
non queat, sicut apud alias gentes saepe, tamen tristis¬ 
sima his plerumque proponitur vita, quum in manus 
veniant negotiatorum, qui bene idcirco eorum alant 
corpora, ut lucrum ex iis capiant, vel etiam ad turpis¬ 
simum quaestum abutantur. 

Saepe exprimuntur missionariis lacrimae, quum inter 
rudera vident pueros fame extenuatos vilibusque invo¬ 
lutos pannis, qui vel leguminum investigant reliquias, 
vel ligna colligunt quorum pretio rarum cibum perci¬ 
piant. Hi enim deinceps fidem nostram dispersuri erunt, 
si nunc in orphanotrophia recepti educati fuerint. Finge 
nunc animo puerorum istorum coronam, finge te nunc 
audire vocem iampridem cognitam: -< Qui susceperit 
unum parvulum talem in nomine meo, me suscipit »! 

*• 

* * 

Dixu quae a missionariis catholicis in Iaponia ante 
reliqua videantur peragenda; prelo opus esse dixi catho¬ 
lico ad declarandam catholicam veritatem et ad confu¬ 
tanda haereticorum convitia; opus esse aliquo pupillo¬ 
rum domicilio, in quo quam plurimi catholicis moribus 
instituantur, quorum optimi catechistarum seminario 
vel sacerdotum tradantur. 

Veniet illa dies, et nescio an brevi adsit, qua intelli- 
gent Iaponii subeundam esse religionem Christianam, 
sicut ab eis profanae vitae cultus susceptus est. Idcirco 
nunc omnibus nervis est connitendum, ut veritatis catho¬ 
licae lux ei terrae illucescat, ne unquam ea natio, quae 
prae ceteris Asiae mongolicae, et fortasse etiam indicae, 
magistra sit futura, errorum specie decepta aeternis 
liaereseos laqueis vinciatur. Sed quid in tanta pugna 
tam pauci agent missionarii tamque rerum omnium 
penuria coarctati, nisi Europaei catholici opitulentur? 
Profecto non solum qui patria, qui parentibus, qui vitae 
commodis relictis ad voluntariam Christi proficiscuntur 
militiam, Christi postremam voluntatem exsequi debent; 
omnia Christianae Ecclesiae membra, pro suis quisque 
viribus, ad hanc regis aeterni voluntatem perficiendam 
conspirabunt. Non est satis in patria diligenter animad¬ 
vertere, quid missionarii fructuum colligant, quove iam 
progressi sint; unusquisque manum moveat, missiona- 
riorum laboribus proprios labores iungat. Tu igitur ipse 
arma cape Christi, regni Christiani fines propaga! Adiu- 
va Christi in paganorum terris legatos sanctis tuis ad 
Deum precibus, atque, si ferat facultas et occasio, 
donis ! 

Ioannes Weig 

Cath. Missionarius in Iaponia. 


Quem felicitas amicum, infortunium faciet inimicum. 

Boet., De Consolat., III. 

In nullum avarus bonus est; in se pessimus. 

Shnec., Ep., CVIII, 9. 

Cave conicum credas, nisi quem re probaveris. 

Publil. Syrus, Mini. 


COLLOQUIA LATINA 

Colloquium in schola (U 

Georgius. — Oho, Thoma, iam ulciscar me. 
Frequenter abs te accusatus, paria reponam. 

Thomas. — Aliquoties accusavi te, non eo in¬ 
ficias; saepius, nego. 

G. — Quare autem vel aliquoties? 

T. — Quod commerueras, et mihi quoque non 
plus est parsum ab aliis. 

G. — Nunquam te laesi. 

T. — Imo reum me fecisti. 

G. — Nunquam. 

T. — Quid est porro quod me cogitas accu¬ 
sare? Quid culpae contraxi? 

G. — Scamnum cultello scriptorio conscindis, 
quod prohibuit Praeceptor, et tuum nomen incidis, 
quod gravius prohibuit, eaque de re flagris aiios 
accepit. 

T. - Oro te, tace: cera complebo sulcos illos, 
aut radam lignum, ne appareant literae. 

G. — Hui consilium callidum! Quid dabis in 
loco mercedis? 

T. — Submisse, ne audiat Magister. Pulcherri¬ 
mum de globulis meis. 

G. —-- An tulisti tecum? 

T. — Non omnes. 

G. — Quot habes? 

T. — Septem. 

G. — Monstra, si placet. 

T. — En. 

G. — Sunt elegantes. Facisne mihi copiam eli¬ 
gendi quem praecipue probavero? 

T. - Facio. 

G. — Hunc eligo. 

(1) Ex Iacobi Pontani opere, cui titulus Progymncismata 
latinitatis, passim retractavit I. F. — Placet hic adnotafiones 
referre, quas clarus ipse auctor huic colloquio apposuit: 
« Naturae puerilis in hoc et in aliis praeterea dialogis spero 
a me adumbratam, si minus expressam et depictam imagi¬ 
nem. Mirum sane, quam illa iniiuiarum impatiens, ad par 
pari referendum, ad delicta, celanda, ad ludendum ingeniosa 
atque prompta sit; quae quidem hoc loco a nobis insinuata 
sunt. Quae autem aliis, et sparsim, eorum testem advocare 
visum est Ciceronem, V de finibus: «Eos, - inquit, - parvi agno¬ 
scunt, a quibus educantur; deinde aequalibus delectantur, 
libenterque se cum iis congregant, dantque se ad ludendum, 
fabellarum que auditione ducuntur, deque eo quod ipsis su¬ 
perat, aliis gratificari volunt; animadvertuntque ea quae 
domi fiunt, curiosius, incipiuntque commentari aliquid et 
discere; et eorum, quos vident, nolunt ignorare nomina, 
quibusque rebus cum Aequalibus decertant, si vincunt, 
efferunt se laetitia; victi debilitantur, animosque dcinit- 
tunt, etc. ». 





26 


VOX URBIS 


T. — Istum eligeres : meo enim indicio relin¬ 
quit alterum praestantia. 

G. — Non tam aptus est ad manum meam 
propter magnitudinem. 

T. — Ergo istum paullo minorem. 

G. — Sine, tentem. Nimium parvus est. 

T. — Retinebis igitur, quem primum omnium 
sumpseras. 

G. — Ita faciam. Quam venuste nigro alboque 
distinctus venulas quasdam ostentat! Emistine an 
lucro acquisisti? 

T. — Lucro. 

G. — A quo? 

T. — A Leonardo, nostri vicini filio, quicum 
persaepe ludo. 

G. — Si tam scite factis abundat globulis, pro¬ 
vocabo illum ego similiter ad certamen. 

T. — Vix aliquando vincitur; peritissimus enim 
huius scientiae puer est. 

G. — Et me lusorem non ultimum esse cogno¬ 
scet. Atat, comprimamus orationem; Praeceptor de 
cathedra descendit... Ne confabulantes inveniat et 
ad poenam vocet!... 



ACTA PONTIFICIA 


SS. D. N. Pii PP. X litterae ad E. P. D. Antonium Card. Fischer 

missae, post coetum Germaniae Episcoporum Fuldae cele¬ 
bratum. 

Dilecto Filio Nostro Antonio S. R. E. Presb. 
Card. Fischer, Archiepiscopo Coloniensi. 

Dilecte Fili Noster, salutem et apostolieam be¬ 
nedictionem. — Quae tuo nomine itemque Vene¬ 
rabilium Fratrum, Germaniae Episcoporum, qui 
tecum solemnem coetum Fuldae celebrarunt, per¬ 
scribis ad Nos de rebus communiter consultis, ea 
Nos quidem summo opere delectant; praesertim 
quum sit perspicuum in consiliis vestris fraternam 
omnino dominatam esse caritatem, adeo ut opinio¬ 
num varietas in disceptando consensum omnium 
in deliberando minime impediverit. Gaudemus ete¬ 
nim vos de re sociali diligenter cavisse, ut simul¬ 
tates contentionesque acerbae, quae inter duo foe¬ 
deratorum opificum genera intercedant, e medio 
pellantur; ob eamque causam utrisque sodalitatibus 
certas quasdam in universum constituisse leges, 
quas sequi debeant, ut in sua quaeque regione per¬ 
gant pro veris et dominorum et operariorum uti¬ 
litatibus niti, idque cum religiosae civilisque rei 
emolumento. Gratum est etiam quod significas, vos, 
Decreti Nostri Quam singulari exsequendi gratia, 
statuisse per communem epistolam docere populum 
et admonere quid generatim fieri oporteat, ut pueri 


quamprimum Mensam Eucharisticam participent. 
In quo velimus probe intelligant Christifideles non 
tam illud agi ut praecepto Romani Pontificis ob¬ 
temperetur, quam ut eiusmodi officio satisfiat, quod 
ab ipsa Evangelii doctrina sponte nascitur, atque 
adeo ut vetus et perpetua Ecclesiae consuetudo, 
ubi intermissa est, ibi revocetur. — Quod attinet 
ad potestatem a Nobis factam Episcopis removendi 
loco Parochos, ratione oeconomica, non miramur, 
huic decreto, quotquot ab eo sibi timent, repugnare, 
eosque fortasse ab ipsis rerum publicarum guber¬ 
natoribus contendere, ut eiusdem Decreti vim et 
effectum impediant. Etsi autem usus potestatis 
huius omnem semper circumspectionem cautionem¬ 
que desiderat, nolumus tamen, id prudentiae stu¬ 
dium unquam abeat in sollicitudinem pusilli animi, 
ob quam Episcopus, rei difficultatibus, plus aequo, 
commotus, non audeat ad id devenire, quod magni 
ad salutem animarum interesse videt. Etenim in 
perfunctione officii, maxime quae ad divinam glo¬ 
riam recta pertineat, nulla est defugienda dimica¬ 
tio, imo animose nobis adeunda, quandoquidem 
Deus ipse dimicantibus adest adiutor fortis. — De 
detestandis autem Modernistarum erroribus ad 
praescriptam a Nobis formulam, Nos quidem, quum 
coram tecum egimus benigna legis interpretatione 
usi, declaravimus, non adigi eo Motu-proprio ad 
iusiurandum sacerdotes, qui sacras disciplinas in 
Athenaeis publicis profitentur. Verum, si qui ex his 
doctoribus publicis simul in ministerio sacerdotali 
ut concionatores aut confessarii versentur, aut sa¬ 
crum beneficium obtineant, aut in curiis vel iudi- 
ciis ecclesiasticis aliquid muneris gerant, eos e 
communi iurisiurandi lege eximere, Nobis profecto 
non fuit in animo, nec est. Illi ipsi autem, quibus, 
utpote doctoribus publicis tantum, iurando absti¬ 
nere licet, si prae se ferant hac se uti licentia li¬ 
benter, nullam fortasse de suae doctrinae sanitate 
suspicionem afferent, at certe iudiciis hominum mi¬ 
sere servire se ostendent, ignave reverentes isto¬ 
rum auctoritatem, qui non ex animi sententia, sed 
ex odio catholicae professionis clamant pefsonant- 
que, hoc fidei sacramento dignitatem violari ratio¬ 
nis humanae et progressionem studiorum cohiberi. 
Itaque in hoc genere, praeter eam, quam diximus, 
causam, remissioni dare locum non placet. Cete¬ 
rum, hoc habemus persuasum, quibus iurisiurandi 
gratiam fecimus, eos ipsos in significationem viri¬ 
lis animi fore principes ad illud dandum, nec du¬ 
bitaturos, si res tulerit, contumelias pati; siquidem 
facile sibi viderentur non digni magisterio Chri¬ 
stiano, si se puderet in ministris esse Domini No¬ 
stri Iesu Christi. — Quod autem ad populum tuum 
amantissimis verbis renuntiasti, quemadmodum a 
Nobis, nempe pro tuis magnis in nos meritis, paulo 
ante exceptus esses, gratum est. Nam quum omnes 

qui suam pietatem Nobis probant maximeque di¬ 
lectos filios Nostros, Cardinales, et Venerabiles 
Fratres, Episcopos, qui regiminis Ecclesiae pondus 
Npbiscum sustinent, caros habeamus; tum nihil 
tam valde cupimus, quam ut Nostra erga eos ca¬ 
ritas benevolentiae appareat. — Restat ut gratias 
tibi pro faustis omnibus agamus, quorum quidem 
referimus ex animo vicem; atque in auspicium 
caelestium, quae precamur, munerum tibi, dilecte 
fili Noster, ceteris omnibus Germaniae Episcopis, 
in primisque Cardinali Episcopo Vratislaviensi, et 
clero populoque vestro apostolicam benedictionem 
amantissime impertimus. Datum Romae apud S. Pe¬ 
trum, die xxxi mensis Decembris mcmx, Pontifi¬ 
catus Nostri anno octavo. 


PIUS PP. X. 



EX SACRIS CONGREGATIONIBUS ROMANIS 


SENTENTIAE NOVISSIMAE SELECTAE 

Ex Congregatione Concilii. 

Dubia circa abstinentiam et ieiunii legem. 

Episcopus Barcinonensis, ut consuleret fidelium sibi 
concreditorum tranquillitati, sequentia, circa abstinen¬ 
tiam et ieiunium, dubia enodanda proposuit: 

« Nimirum, sciscitatus est Antistes Gerundendis : 
« An responsum S. Poenitentiariae sub clie 28 Febr. 182(3, 
quo fas est gaudenti induito carnis diebus ieiunii vesci 
in eadem comestione pulmento carnis iure cocto et de 
cetero vesci piscibus et, iuxta opiniones auctorum, ve¬ 
sci carnibus in eadem comestione simul cum iusculo 
piscium, etiam valeat pro fidelibus Regni Hispaniae, 
ubi haec consuetudo non viget». Et responsum, per¬ 
contanti Praesuli datum, sic se habet: « In audientia 
SSmi. die 28 Augusti a S. Poenitentiariae Regenti San¬ 
ctitas sua rescribi mandavit: enunciatam commixtio¬ 
nem permitti contrariis quibuscmnque non obstantibus». 

« Iam ita brevi temporis intervallo, diversimode non 
pauci sunt opinati. 

« Quidam enim docent, etiam in diebus abstinentiae 
et in serotina collatione iusculum carnis adhiberi esse 
licitum, quia iusculum carnis rationem condimenti ha¬ 
bet et vera caro non est; alii vero iusculum carnis in 
refectione tantum et non in caenula permittunt, utpote 
quod iusculum carnis inter lacticinia recenseant; po¬ 
stremi denique iusculum carnis et in refectione et in 
caenula diebus abstinentiae interdictum reputant, siqui¬ 
dem illis diebus facultas edendi carnes vi indulti non 
habetur. 

«Insuper, occasione indictae resolutionis quaestiones 
exortae sunt circa condimenta ex adipe et larido quoad 
cibos esuriales; nec non controversia exagitata de pi¬ 
scibus in caenula comedendis. 

« Ex his sententiis variis, non omnium locorum in¬ 
veteratis consuetudinibus respondentibus, in re singu¬ 
lorum praxi subiecta, proveniunt angores conscientia¬ 
rum, quos praestat removere, ideoque quaeritur: 

« l.° Utrum diebus quibus carnes vetitae sunt, 
etiamsi indultum non existat, sicuti Feriis VI Quadra¬ 
gesimae, nihilominus iusculum carnis una cum piscibus 
adhiberi liceat. 

« 2.° An quando usus lacticiniorum prohibetur, 
possit quis sumere iusculum carnis. 

« 3.° Liceat necne inter Hispanos condire cibos 
esuriales et in refectione et in serotina collatione cum 
adipe vel larido. 

« 4.° Si tandem possint sumi pisces in coenula 
diebus ieiunii, dummodo servetur quantitas, etsi in Hi¬ 
spania talis consuetudo haud vigeat ». 

Resolutio: Ad l. luu et 2. um Negative, sed iusculum car¬ 
nis diebus ieiunii in unica comestione una cum pi¬ 
scibus ab iis tantummodo adhiberi posse qui indultum 
obtinuerint pro esu carnis. 

Ad 3. um Affirmative, etiam in serotina col¬ 
latione, dummodo ex Apostolico Induito ea condimenta 
permissa sint in diebus ieiunii. 

Ad 4. um Attenta contraria consuetudine, 

negative. 

(Ex decr. d. vi mens. Augusti mcmx). 

Ex Gongregatione Gonsistoriali. 

Declarationes circa Motum Proprium '« Sacrorum An¬ 
tistitum ». (1) 

I. — An praeceptum quod nemo theologiae laurea 
sit donandus, nisi prius in philosophicis disciplinis lau¬ 
ream' obtinuerit, vel saltem de curriculo in philosophia 
scholastica absoluto certum praebuerit testimonium, 
stricte sit observandum? — Resp. Affirmative. 

II. — An praescriptio Consilium vigilantiae altero 
quoque mense congregandi sit item stricte intelligenda ? 

— Resp. Affirmative. 

III. — An tamen ii, qui Consilium vigilantiae con¬ 
stituunt, si longe distent a civitate episcopali et legi¬ 
time impediti sint ab interveniendo, possint, adducta 
causa impedimenti, scripto trasmittere relationem suam? 

— Resp. Affirmative. 

IV. — An prohibitio alumnis in seminariis et ec¬ 
clesiasticis collegiis facta legendi diaria quaevis et com¬ 
mentaria, quamtumvis optima, etiam ad iuvenes regula¬ 
res in monasteriis et in congregationibus studii operam 
dantes extendatur? — Resp. Affirmative. 

V. — An quotannis doctores in seminariis tenean¬ 
tur textum, quem sibi quisque in docendo proposuerit, 
vel tractandas quaestiones, sive theses, Episcopis exhi¬ 
bere, et ineunte anno iusiurandum dare? — Resp. Af¬ 
firmative.' 

VI. — An idem quotannis praestare debeant suis 
moderatoribus doctores seu lectores in ordinibus reli- 

(1) Rei. in Vox Urbis, an. xm, n. x et seqq. 

giosis ante auspicandas praelectiones? — Besp. Affir¬ 
mative. 

VII. — An ad iusiurandum praestandum teneantur 
confessarii et sacri concionatores iamdudum adprobati, 
et parochi, beneficiarii atque canonici in possessione 
beneficii, nec non officiales omnes in curiis episcopa¬ 
libus et romanis congregationibus vel tribunalibus, re- 
ligiosarumque familiarum et congregationum modera¬ 
tores, qui in praesenti sunt in officio? — Besp. Affir¬ 
mative. SSmus. vero benigne indulsit, ut in locis a 
residentiis Episcopi dissitis parochi, confessarii et do- 
ctores formulam iurisiurandi ad eosdem missam et prae¬ 
cognitam vel una simul cum vicariis foraneis vel etiam 
quisque singillatim proprio nomine signent, itemque 
beneficiarii in collegiatis ecclesiis, nec non religiosi in 
conventibus cum eorumdem Superioribus. 

VIII. — An in casis particularibus, data iusta causa, 
Episcopi et Moderatores ordinum et congregationum 
religiosarum delegare possint ad accipiendum iuramen- 
tum sacerdotem aliquem sive saecularem sive regula¬ 
rem in aliqua dignitate vel officio constitutum? — 
J lesp. Affirmative. 

IX. — An ad Sanctum Officium sint deferendi non 
solum qui iusiurandum violaverint, sed etiam qui iu¬ 
risiurandi formulam subscribere renuerint? — Besp. 
Affirmative. 

X. — An Episcopi et Moderatores regularium pos¬ 
sint commendationis litteras absque nota concedere suis 
subditis, qui alicubi a praedicatione fuerint prohibiti? 
— Besp. Negative. 

XI. — An invitari possint sacri oratores, qui in aliquo 
loco ab Episcopis fuerint improbati ? — Besp. Negative. 

(Ex decr. d. xxix mens. Septembris mcmx). 

XII. — Utrum alumni Religiosi maioribus ordinibus 
initiandi teneantur dare iusiurandum a Motu-proprio 
Sacrorum Antistitum praescriptum coram Episcopo or¬ 
dines conferente, an coram moderatore religioso ? — 
Besp. Affirmative ad primam partem; negative ad se¬ 
cundam. 

XIII. — Coram quonam idem iusiurandum praestare 
debeant Religiosi, qui confessionibus excipiendis et sa¬ 
cris concionibus habendis destinantur. — Besp. Coram 
eo, a quo approbationem confessionibus excipiendis et 
sacris concionibus habendis obtinent. 

XIV. — In quibusnam tabulariis adservanda sint 
documenta iurisiurandi a superius memoratis Religiosis 
dati. — Besp. In tabulario illius Ordinarii, qui iusiu¬ 
randum recepit. 

(Ex decr. d. xvii mens. Decembris mcmx). 

Ex Gongregatione Indicis. 

Per decretum d. ii mens. Ianuarii mcmxi damnata, 
proscripta atque in Indicem librorum prohibitbrum re¬ 
lata sunt opera quae sequuntur: 

Franz Wieland. Mensa urul Confessio. — Der Altar 

der vorkonstantinischen Kirche. — Munchen,- 1906. 


— Die Schrift Mensa und Confessio und /'. Eniil 
Dorsch S. I. in Innsbruck, Eme Antirort. —- Ibid., 
1908. 

— Der vorirenaische Opferbegriff. — Ibid., 1009. 
Ioseph Turmel. Histoire de la theologie positive du 'Con- 

cile de Trente au Concile du Vatie an. — Paris. 

— La vraie Science des Feritares, ou les erreurs de la sclio- 
lastique et Venseignement officiel de 1’Eglise sur le 
vrai sens de la Bible, par X. — Annonay et Mont- 
ligeon, 1909. 

Lasplasas. Origen, naturaleza g formcieion dei hombre. 
—- San Salvador, 1896. 

— La Iglesia y los estados. — Ibid., 1897. 

— Etologiad filosofla de la educacion. — Ibid., 1899. 

— La sabiduria. — Santa Tecla, 1901. 

— EI compuesto humano. — Ibid., 1901. 

— Evolucibti de los errores antiguos en errores moder¬ 
nos. — Ibid., 1902. 

— Generacion y herencia. — San Salvador, 1902. 

— Ensayo de una definicibn de la escoldstica. — Bar- 
celona, 1902. 

— La moral es ley moral. — S. Salvador, 1909. 

— La psicologia. — Ibid., 190*1. 

— La politica. — Barcelona, 1905. 

— Mi concepto dei mundo. Libro primero: Del hombre. 
— Ibid., 1907 — Libro segundo: Dios. — Ibid., s. a. 

Teu Hompel. Uditore Heiner und der Antimoderniste — 
id. Grenzfragen: Erstes Ileft. — Munster, 1910. 
Pierre Batiffol. IA Eucharistie, la prdsence Helle et la 
transsubstantiation. — Paris. Decr. 26 Iui. 1907. 
Bivistci storico-critica delle scienze teologiche. Pubblica- 
zione mens ile. — Roma. Decr. S. Off. fer. iv, 
7 Sept. 1910. 

Alfonso Mana res i. IA impero romano e il cristiamesimo 
nei primi secoli. Vol. I: Da Nerone a Commodo. — 
Roma, 1910. Decr. S. Off. 7 Sept. 1.910. 

Ernesto Buonaiuti. Saggi di filologia e storia dei nuovo 
testamento. — Roma, 1910. Decr. S. Off. 7 Sept. 1910. 
Francesco Mari. 11 quarto vangelo. Roma, 1910. Decr. 
S. Off. 7 Sept. 1910. 

Ex eodem Congr. Indicis decreto notum quoque fit 
Alfonsum Manaresi, Ernestum Buonaiuti et Franci- 
scum Mari, Decreto S. Congregationis S. Officii, edito 
die 7 Septembris 1910, quo quidam libri ab eis con¬ 
scripti notati sunt, laudabiliter se subiecisse. 


DIARIUM VATICANUM 

(Mense Ianuario mcmxi). 


Goram SSmo admissiones. 

Praeter Purpuratos Patres, Urbanos Antistites ali osque 
viros, qui sui quisque muneris gratia Pontificem de more, 
adiverunt, peculiari nota digni sunt iuxta admissionis diem: 
Melania de Metternich Winncburg, Princeps foemina; Sta- 
nislaus Medolago Albani, Comes; De Solofra Princeps, cius- 
que familia; Urbani Principes Borglicsc et Giustiniani-Ban- 

(lini; Nicolaus- Mauritius’ Esterhazy, Comes,- eiusque fami¬ 
lia; BuelOAV Princeps, eiusque uxor; Rector, doctores et 
alumni Urbanorum Collegiorum Anglici, Beda et Graeci; 
Caffarelli, Urbanus Dux, cum uxore et liberis; Didacus Pi- 
gnatelli-Canaviglia, Princeps; Antici-Mattei, Urbanus Prin¬ 
ceps; Descamp, dynasta; Didacus Pignatelli-Angio, Prin¬ 
ceps; r. p Jabar S. I. novus Pontificii Collegii Pii Latini 
Am ricam de Urbe rector ; Patritius Naro-Patrizi-Montoro, 
Marchio, S. R. F. signifer; Nicolaus Szecsen de Temerin, 
Comes, Austrorum Hunga orumque legatus apud Aposto- 
licam Sedem, nunc ad Parisiensem legationem regendam 
translatus. 

Pontificiae electiones. 

Emus. P. D. Franciscus Salesius Card. Delia Volpe, 
S. Congregationis Indicis Praefectus renunciatur. 

— R p. d. Michael Lega, S. Romanae Rotae decanus, 
inter Congregationis S. Officii Consultores adsciscitur. 

—- R. p. Benedictus Oietti S. I. Inter Consultores refer¬ 
tur S. Congregationis Consistorialis. 

Nominationes episcoporum. - SS. D. N. Pius PP. X 
decreto S; Congregationis Consistorialis elegit: r. p. d. 
Balthasarem Kaltner, (pise, tit Agathopolitan, et auxilia¬ 
rem Emi. Arehiepiscopi Salisbu gensis, in episc. cath. eecl. 
Gurcensis; r. p. Pium a S. Ioseph, in saeculo Marcellum 
Bagnoli, definitorem generalem Ord. Carmelitarum Excal¬ 
ceatorum, consultorem SS. CC. Concilii et de Religiosis, in 
episcopum cath. eccl. Marsorum; r. d. Ioannem Rosi, dioe¬ 
cesis ( remensis, doctorem in philosophia et iure canonico, 
rectorem ac professorem in seminario Cremensi, in episc. 
Cath. eccl. Montis Falisci. 

Brevi Apostolico nominati sunt: r. p. d. Fulgentius Tor¬ 
res 0. S. E., episc. tit. Dorylensis ed Administrator Apo- 
stolicus Vicariatus de Kimberley in Australia; r. p. d. Hen- 
ricus Gregorius Thompson 0. S. B., episc. novae dioecesis 
Giblatariensis; r. p. d. Eduardus Ioannes Kenealy ex Ord. 
Fr. Min. Capulatorum, archiepiscopus Simbensis in Indiis 
Orientalibus; r. p. d. Ioseph Patritius Clune, C. SS. Ii., 
episc. Perthensis in Australia; r. p. d. Mauritius Franci¬ 
scus Ducoeur e Seminario Parisu nsi pro Missioni us exteris, 
episc. tit. Barbalissen. et Praefectus' Apostolicus Kuam-Si 
in Sinis. 

Nominationes Praefectorem Apostolicorum. — Decreto 
S. C. de Propaganda Fide nominati sunt: r. p. Henricus 
Bardou Congregationis Missionariorum Africae, Praefectus 
Apostolicus de Ghardaia (Sahara); r. p. Ioannes Oge, e Se¬ 
minario Lugdunensi pro Missionibus Africae, Praefectus 
Apostolicus de Liberia in Africa. 

Varia. 

In locum r. p. d. Ianuarii Granito Pignatelli de Bel- 
monte, arehiepiscopi tit. Edessen., Nuntii Apostolici Vin¬ 
dobonae, qui a munere abdicavit, suffectus est r. p. d. 
Alexander Bavona, archiepiscopus tit. I liarsalen., nunc 
Apostolicus Nuntius in Brasilia. 

— In locum cl. v. Nicolai Szecsen de Temerin, Comitis, 
Austrorum Hungarorumque legati apud Apostolicam Sedem, 
Parisios translati, Romam ad eodem munere fungendum 
missus est Ioannes Schonburg-Hartenstein, Princeps. 

Vita functi viri clariores. 

Die iv mens. Ianuarii mcmxi, arterosclerosi - confectus, 
Romae, Purpuratus Pater Franciscus Ssgna, S. Congregatio¬ 
nis Indicis Praefectus et Supremi Apostolicae Signaturae 
Tribunalis Iudex, vir scientia et pietate insignis. Natus erat 
in podio Ginolfo, Marsorum dioecesis, d. xxxi mens. Au¬ 
gusti Mnecexxxvr, in Sacrum Senatum cooptatus die xvm 
ineiiR. Maii irncccxciv, titulo S. Mariae in Porticu, 


ANNALES 


Ex Iberica peninsula. 

Non sine quadam voluptate fama per orbem 
manavit, Alfonsum, Hispanorum regem, Melillam 
urbem una cum administrorum praeside visitasse 
et ad ultimos ditionis suae fines se contulisse, 
comiter ubique, imo populo universo ovante atque 
gratulante exceptum. Id enim non obscurum indi¬ 
cium fuit, compositionem inter Hispanicum et Mau- 
ritanum imperium munimentis integris satis fir- 
misque suffultam, atque esse sperandum fore ut 
tandem aliquando dubiis de pace, quae inde ex 
Africa manarent, finis imponi possit. 

Quod si talia praestant Hispanici eventus, pro^ 
ximi populi, idest Lusitani, res non eadem ferine 
in animos inducunt. Obscurae hae enim, atque ita 
incertae, ut id unum manifestum appareat, civita¬ 
tem illam duobus motibus trahi, sociali altero atque 
oeconomico, ab operariorum ex condicto ab opere 
recessionibus, alia aliam insequente, patefacto; po¬ 
litico altero, qui tum prodit ex impetu, quo non 
solum regiae factionis, sed radicalium etiam, qui 
nuncupantur, asseclae gubernia obtrectant, tum ex 
vi quam ipsa diaria a plebe, nulla potestate eam 
coercente, patiuntur. Ecquid mirum ? Potestatis 
supremae exercitium ab Almeida, qui eam abdicat, 
ad Theophilum Braga praesidem; ab hoc ad Ber- 
nardinum Machado factatur, indeque ad Alfonsum 
Costa, iustitiae administrum, novae de comitiis legi 

nunc unice intentum. Itaque nemini praevidere 

licet quo fata sint inclinatura, quamvis Reipublicae 
regimen in periculo, nunc saltem, eo etiam non 
versetur, quod Emmanuel rex regno recuperando 
se abstinere palam ostendat. 

In Turearum imperio. 

Nec minus quieta Turcici imperii negotia. In 
regione enim Yernen gravis exorta est seditio, 
quam vi comprimere non facile est, quum praeser¬ 
tim exercitus ex Albania et Macedonia revocari 
nequeant. 



PUBLICI PER ORBEM COETUS 

legibus ferendis 


In Anglia novi publici coetus legati convenerunt, 
sibique praesidem elegerunt Lawther doctorem. 

In Austria Bienerth dynasta novum administro¬ 
rum collegium composuit eo praecipue consilio ut 
potius quam politicis officiis inserviret, civili admi- 
nistrationi provideret. 

In Gallia ratio accepti et expensi tum extera¬ 
rum tum civilium rerum habita; ex quibus occasio 
capta felicem rerum statum pro Gallia exponendi. 

In Germania sociales leges, in utilitatem • eorum 
qui publica vel privata officia obtinent, approbantur. 

In Graecia coetus sessiones tranquille resumptae. 

In Hungaria commercii foedus cum Serbia ratum 
habitum. 

In laponia de aerarii difficultatibus disceptatum, 
deque opportunitate pecunias mutuas publice su¬ 
mendi. 

In Rumenia administrorum collegio praeside Bra- 
tianu, quod ab anno mcmviii regni res moderabatur, 
a munere abdicanti, novum suffectum, praeside 
Petro Carp, comitiaque ad omnes populi legatos 
eligendos in Martium mensem indicta. 



PER O RBEM 


Die i mensis Ianuarii mcmxi ex officina Lyn¬ 
ceorum, Romae, primum volumen editur operis cui 
titulus Corpus nummorum, Italicorum , quod Em- 
manuel III, Italorum rex, composuit. 

— d. iii immanis terrae motus Vyernyam ur¬ 
bem, in Asiatica regione Turkestan, diruit. 

— d. vn Monachii ad Nicaeam princeps liber¬ 
tatis reginem suo populo concedit. 

—. d. viii Veronae obit Felicitas Crosio e Villa- 
franca, Eugenii e Sabaudica Cariniani gente prin¬ 
cipis vidua. 

— d. ix Bellogradi ex aere praecipitat ac mo¬ 
ritur Rusian a viator. 

— d. xi Parmae vita fungitur Albertus Ron- 
dani, Italicus poeta ac litterarum magister. 

Romae, novae Iustitiae administrandae aedes, 
eaeque magnificentissimae, a rege sollemni ritu 
aperiuntur. 

Ferriviae et metallorum opifices Olysippone ex 
condicto ab opere recedunt. 

— d. xvn, dum publicus legibus ferendis coe¬ 
tus Lutetiae Parisiorum habetur, amens quidam, 
manuballistula, Briandi, administrorum praesidis, 
vitam, indigne quamquam infelici exitu, appetere 
conatur. 

— d. xvm Ely aviator, ex S. Francisci, Ame¬ 
ricanae urbis, litore profectus, in navem, altum 
tenentem, fauste descendit. 

— d. xix Florentiae centenaria fit sollemnis 
commemoratio e renovata celebri illa excolendae 
Italicae linguae academia, cui « a furfure » nomen. 

— d. xx inter glacies cuiusdam ex paludosis 
laeubus Branderburgensis regionis reliquiae inve¬ 
niuntur aerostati Ildebrand, vestigia cuius, exeunte 


mense Decembri, a Kohrs, Berolinensi advocato et 
Keidyl negotiatore ducti, ad Russiam profecti, fru¬ 
stra pressa fuerant. Aeronautarum cadavera rigida 
e gelu educuntur. 

— d. xxn Romae sexaginta vix annos natus, 
animam agit Iosephus Tomassetti, subtilis Roma¬ 
narum rerum, medii aevi praesertim, investigator. 
Eius opus, - quamquam non absolutum reliquit, - de 
Romano agro, eius sapientiae acrisque ingenii mo¬ 
numentum exstabit. 

— d. xxiv Neo Eboraco in urbe S. Philips, 
scriptor valde celebratus, nefarie interimitur. 

— d. xxvi, Douai in urbe, Somnier aviator cum 
viatoribus sex aereum iter primus conficit. 

— d. xxvii Antuerpiae ob fortuitum incendium, 
in domo Manke cuiusdam artis operum collectoris 
exortum. Rubens, Vari Dyk ac Tlieniers nonnullae 
tabulae misero fato absumuntur. 

— d. xxviii Lutetiae Parisiorum naturae con¬ 
cedit Henricus de Houx, rerum ac diariorum scrip¬ 
tor notissimus. 

— d. xxx improvisa vulcani ad Taal eruptio, 
cuius lapides usque ad Maniliam urbem eiiciuntur, 
terrorem ac mortem late diffundit. 


LIBRORUM RECENSIO 

Iacobi Balmesii centenaria commemoratio. — Nova Lyra, 
aliquos hymnos quae canit ac odas Iosephi Foxts 
et Surinyach versione eorum in linguam vernacu¬ 
lam ab Aloysio Vinyas et Caxedelt. — Barcinone, 
ex off. Giunart .et Pujolar, mcmx. 

Quum superiori aestate urbs Catalaunica Vicli, pa¬ 
tria sapientissimi Iacobi Balmes, illustris huius civis 
centesimum recoleret ac celebraret natalem, Iosephus 
Fonts sacerdos Novam Lyram edidit, opusculum vide¬ 
licet, in quo duobus carminibus, in laudem Balmesii. 
concinpatis, alia accedunt de variis argumentis compo¬ 
sita. Quae omnia, latine conscripta, alter sacerdos, 
Aloisius Vinyas, in linguam catalaunicam metrice con¬ 
vertit, posita hac interpretatione e conspectu textus la- 
tini. 

Ioseplio Fonts animum inesse vere poeticum, nemo 
profecto negabit, qui eiusdem odas perlegerit. In iis 
enim haud communis apparet vis sententiarum, calor 
affectuum atque imaginum varietas. Pro diversitate ma¬ 
teriae, stylus nunc ornatior nunc simplicior adhibetur; 
uipdo sobria contentus brevitate, modo in floridam 
excrescens amplitudinem. Linguam latinam auctor egre¬ 
gie callet, quod singulae fere libri paginae demonstrant. 
Interdum tamen . vocibus utitur probatis scriptoribus 
minus acceptis, uti quum incendi at ores Barcinonis me¬ 
morat, quum verbum radicandi non inter deponentia re¬ 
censet quum verbo defectivo civere gerundium attribuit. 

Bis etiam possessivum sutis pro eius adhibet. In prosodia 
quoque aliquando deficit, v. g. quum in voce mciter 
primam syllabam et in voce aether ultimam corripit, 
et in participio tributus primam syllabam producit. 
Pluries tandem, in strophis. alcaicis, quartum versum 
sine caesura construit: quod in Horatio nunquam aut 
certe rarissime tantum occurrit. Nonnunquam praeterea 
subobscurus est auctor: quod forte tribuendum est 
mendis typographicis, satis frequentibus. 

Ceterum leves huiusmodi naevi, qui in nova edi¬ 
tione facile tollentur, laudes peritissimo poetae debi¬ 
tas nihil imminuunt. 

Fernand Laudet. — La Soeur Rosalie. 1787-1856. — 

Parisiis, edid. Bloud et Soc., 1910. 

Hic libellus rapide delineat imaginem pulcherrimam 
unius ex filiabus S. Vincenti i a Paulo, cuius nomen 
per dimidium saeculum non solum in urbe Parisiorum, 
ubi toto hoc tempore vixit, sed in Gallia omni, quin 
etiam in universo orbe, celeberrimum fuit. Eius eximia, 
iimno heroica in pauperes et miseros quoscumque ca¬ 
ritas tum praesertim enituit, quum anno 1832 morbus, 
quem cholera vocant, Lutetiam primum invasit, ibique 
vastissimas edidit strages; ac deinceps anno 1848, quum 
bellum civile eamdem urbem misere dilaniaret. Nam, 
quum ab omnibus summa in veneratione haberetur, 
impune potuit inter hostica agmina discurrere et pacis 
proponere consilia. Ad duces exercitus conversa, qui 
ei suadebant ne morti se exponeret, copias rebelles pe¬ 
titura, heroice respondit, vitam sibi iam non placitu¬ 
ram, si filii eius etiam dyscoli necarentur. Conversa 
autem ad rebelles, iussit eos a pugnando desistere, his 
verbis: « Nonne iam satis, et plus quam satis, viduarum 
et orphanorum mihi alendi sunt? Cur vultis horum 
numerum measque curas augere? » 

Adeo nempe verum est, religionem Christianam fe¬ 
cundam esse heroum et heroidum matrem! Nam qui 
Christum vere amare didicerit, is, ad ipsius exemplum, 
etiam pro fratribus animam ponere non dubitavit. 


Fr. X. R. 



IOCI 


Hufus delectus causa miles, emeritis recens stipen¬ 
diis, quum temulentior forte incidisset in quemdam 
ordinum ductorem, ab eo de re hac obiurgatus, sic 
dixisse fertur, aquae satis ab se haustum ad Higsam. 


Throchilus, totus ossa atque pellis ob eauique cau¬ 
sam haud abundans sanguine, quum conaretur extur¬ 
bare crure pulicem molestissimum, Trebonius, homo 
facetissimus: - « Sine, - inquit, - quod velit, faciat, 
prope enim est, ut fame pereat! » 

Titus Curzius, 


EPISTOLARUM COMMERCIUM 


Cl. v. Ios.... Wab..., Varsaviae Polon. — Vir ille 
excellentissimus certamen non ex se indixit, sed ex 
munere sibi, civitatis primo, a munifico quodam viro 
commisso. Quum ita se res habuerit, eum negligendum 
utilius esse duximus ac silentio praeterire. — loci, 
quos memoras, ad nos minime pervenerunt. 

Cl. v. Th. T. Ch..., Chicagim. — Ne apud nos 

quidem illiusmodi editores heu! inveniuntur. 

Cl. v. Fr. Bul.., Spalati. — Carmen ad animos 
inveni tuo augendos ubi primum licuerit vulgabimus. 
Sed Vocis Urbis inter socios eum scire prius volumus. 
Facias de re certiorem commentarii nostri moderato¬ 
rem Iosephum Fornari, ad cuius domicilium (Roma, 
via dei Governo Vecchio, 96) omnia quae ad « reductio¬ 
nem » pertinent, mittenda sunt. 

A Secretis 



AENIGMATA 


i. 

Corporibus praesto fulcrum. Mihi praefice sigma: 

Solamen miseris praebeo terricolis. 

II. 

Pabula significo, quae iactat vel levis aura. 

Rho mihi subnectas: collo dependeo tauri. 

F. P. 

Ex sociis, qui utriusque aenigmatis interpretatio¬ 
nem ad Doctorem IOSEPHUM FORNARI. Commentarii 
moderatorem ( Roma, via dei Governo Vecchio, 96) 
miserint intra menses duos, unus, sortitus, gratis 
accipiet opus, cui titulus : 

VINCENTII LANFRANCHI 
De stilo Plautino acroasis. 


Aenigmata an. XIII, n. XI proposita his respondent : 
l) Venenum; 2) Vi-na. 

Ea rite soluta miserunt: 

Petrus Tergestinus. — E. Wawer, Marianopoli. — Rich. BrondeI, 
Brugis. — Ioan. Biava, Bergomo. — P. Prado, Venellis. — E. Amori, 
Mediolano, — lac. Costa, Iftmio. — Pauliuus a S. Iosepho, Barcinone. — 
_ F. X. M., Drepano. — Frid. Honvath, Vindobona. — Hera. Eorgeot, 
Nicaea ad Varum. — Alb. Catteau, Lugduno. — Rieli. Mulier, Berolino. — 
F. Correa, Emerita. — Lud. Goux, Bituricis. — Alex. Pintauro, Neapoli. — 
Alb. Perraud, Lutetia Parisiorum. — Eug. Dolmar; Mart. Dunne, Neo Ebo¬ 
raco'. — Lud. Dubois, Massilia. — Alf. Martinez, Badaiocio. — Barth. 
Ferraria, Augusta Taurinorum. — A. Bounin, Aureliano. — R. Riehi, 
Traianopoli. — Aut. Wliiteside; Alb. Kain, Dublino. — F. Ortiz, Morelia. 
— St. Keinpa, Ogrodinia. — Adam. Kozlowslii, Petricocia. — Max. Vronski, 
Lobzow. — A. Rcnevey, Estavager-le-Lac. — Lad. Lud. Podobinski, Cra- 
covia. 

Sortitus est praemium: 

FRIDER1CUS 1IORWATH, 
ad quem missum est opus, cui titulus: 

MARCI MINUCII FELICIS 
OCTAVIUS 

ADXOTATIONIBUS ILLUSTRATUS. 


Sponsor: Ioannes Baptista Ciampi, inrisperitus 

Romae — Ex officina Societatis Rditrkis Romanae, 

EUPLIUS 


Actio dramatica a I. B. Francesia versibus senariis exarata, 


SCENA III. 


Calvisi ani. s. 


Cyrus ( ludens cib aedibus egressus, ridens colloquentes) 


Quid istac sug‘g'eris quae non intersunt tua? 


Si me novisse qui siem vos cupitis 
Vocari dicam Cyrum candidissime! 

Et insuper filius Felicis nomine 
Tenet theatrum Graecum qui custodia. 

Bonus... sed amplius non dicam... quod video? 
Volunt quid illi sic remotis arbitris? 

Curiose aspiciunt obtortis oculis. 

Placet minime. Mihi videntur subdoli, 

Texant qui forte caute fallacias. 

Hic audiam vafros vacivis auribus, 

Et ipse, si quas instaurant insidias, 

Suas in ipsos ..invertam versutias. 

Aves augurii mali sunt nunciae. 

Cur adveniente me abierunt cautius? 

Comparent denuo, loquuntur, mussitant! 

Darem libentius meam pecuniam, 

Vel ut tantillum possim exspiscarier (se se abscondit 
seorsum). 


Maximus. 

Perge! Rem narra! 

Cyrus (idem). 

Festinanter integram! 
Calyisianus. 

Hi namque Catanae, sequaces hederae 
Ut totum serpunt agrum, suffocant, liberi 
Secretis ipsi perfodiunt artibus, 

Ita ut se totam Christianam sentiat. 

Cyrus (u. s.). 

Nihil narras novi! 

Maximus. 

Id sciebam tamdiu ! 
Calyisianus. 


Calvisia x us ( suspiciose). 

Hunc si captavero, mille versutiis 
Hunc ut Christianum possim si trudere, 
Ferire caelum putabo pol! digito : 

Hic unus si cadit, cadet tota civitas, 
Eiusque pollens ero tunc divitiis, 

Et ipsi carus Caesari prae ceteris. 


Sed istum feriam serpentem gladio, 

Suis qui spiris minitatur patriam, 

Brevi velim ipse scriptitare Caesari: 

Ubi imperabat Christi superstitio, 

Ubi radices posuit latissimas, 
Calvisianus unus, tenax propositi, 
Gentem dispersit, obtruncavit perfidam! 


Cyrus (e suo loculo). 

Istos iurarem colloqui nunc de Euplio! 
Maximus {animose). 

Dabis mihi' partem quamdam tu pecuniae? 
Calvisianus {cum vi). 

Dabo! 

Maximus. 

Quam ? 

Calvisianus. 

Mihi es molestus! Ne dubita! 


Cyrus (semper seorsim). 

Hic Eupliuin quaerit! Curabo maxime, 

Ut ipse liber sit, ego tantillus puer 
Tibi, vir magne, plane os pulcre sublinam. 
Adibo patrem qui dabit consilium. 

Maximus (post breve silentium). 

Ero tibi bibens comes a latere, 

Tuusque gladius, magis si peflubet. 

Haec rerum novitas, falsa seu relligio 
Parens de longe generat discordiam. 

Calvisianus. 


Maximus. 

Mihi ni dixeris partem quam dederis, 
Manum nec obferam tuo in consilio. 

Cyrus {eodem more subridens). 

Hic usque astutus~tendit recto ad littora! 

Calvisianus. 

Scis abhinc annos paucos qui nunc imperat 
Diocletianus, suos qui temperat 
Dulci fraeno subditos, iusto imperio 
Vult Christi perdere cunctos discipulos. 

Cyrus {caput ostendens). 

Ad 'rem 'venit! 

Maximus {interrumpens). 

Virum quisnam laudaverit? 


Facitque ceteris nimis fastidium! 

Maximus. 

Sciebam tandiu! Nihil narras novi. 
Calvisianus. 

Sed Eupliuin iuvat in primis quaerere, 

Suis qui totam versutiis commovet 
• Urbem, dolis tenet semperque perfidis. 

Maximus. 

Habet christianae gentis marsupium. 
Calvisianus. 

Valet quis auri novisse congeriem 
Istud quam cumulat caput nequissimum? 

Sed istum frustra quaeres, ni plectes prius... 

{Ad proximum numerum ) 








Ann. XIV. 


Romae, Mense Martio MCMXI 


Num. III. 


VOX URBIS 

DE LITTERIS ET BONIS ARTIBUS COMMENTARIUS 


Rerum 

XVI Kal. Apriles 1YIDCCCCXI die nominali Pii X Pont. Max. 

Quaestiones apologeticae. Num qui credit « rationabiliter » credat. 

Selecta ex bibliothecis et archivis. — De lectione atque interpre¬ 
tatione auctorum Linguae Latinae. 

Elegia. 

Archaeoiogicae res. — De architectonica sepulcralium apud Christianos 
anaglyptorum forma eiusdemque origine. 

Litterae cl. v. Theodori T. Chave de accepto numismate ad eum 
a “ Voce Urbis „ praemio misso. 

Ex Italis urbibus. — De magno artium certamine insigniter Augustae 
Taurinorum indicto. 

Acta Pontificia : Motu proprio Sacerdotes Arnoldus Harris Mathew, Her- 
bertns Ignatius Beale et Arthurus Gulielmus Howarth nominatim 


index: 

excommunicantur. — Apostolicae litterae de privilegio circa abstinen¬ 
tiam Scotiae regni fidelibus concesso. 

Ex Sacris Congregationibus Romanis sententiae novissimae se¬ 
lectae : Ex Congregatione S. Ofiicii. — Ex Congregatione de Religiosis. 

Diarium Vaticanum. 

Golloquia latina. — Nox transacta. 

Annales. — Russorum inter ac Sinarum imperium discrimen. — Turca- 

Publici per orbem coetus legibus ferendis. 

Per orbem. 

Librorum recensio. 

Libri recens dono accepti. 

Aenigmata. 

Appendix: Euplius. 


XVI KAL, APRILES AN, MDCCCCXI 

DIE NOMINALI 


PII X PONT. MAX. 




Pange Iosepho (Pius audit, ex quo 
fungitur Christi vice, Petrus alter); 
pange Iosepho, mea Musa, laeto 

pectore carmen. 

Nec satis : nitri celebrans adusti 
horridos bombos, petulante lingua, 
ipsa quam carpsit Synagoga, risit 

dogmata Christi. 

Martius primis decoravit agros 
flosculis; hinc tu lege pulchriores, 
ferque mitrato, pia vota fundens, 

serta Parenti. 

Risit, irrisor simul ille legis, 

Urbe quae capta Fidei Magistrum 
dixerat tutum fore, sub novelli 

aegide iuris. 

“ Floridus - dices - Tibi currat annus, 

Pontifex, curis Vacuus molestis; 
qui diu felix redeat, beato 

praevius aevo ! ,, 

Audiens tellus odiosa verba, 
horruit; iudex tamen in procacem 
nullus exarsit, nec adempta sonti 
sella curulis. 

Proh dolor ! fragrans meus hic rosarum 
ramulus spinas genuit cruentas : 
vulnus inflixit Tibi gente natus 

rhetor Hebraea. 

0 fidem fractam ! Capitoliumque 
hostibus Christi Themidisque plenum ! 
qua Leo rugit stygius, vetusque 

sibilat Anguis ; 

Iste, vel sensu posito pudoris, 
perfidi quum sit Caiphae propago, 
hanc, ubi Petrus sedet imperatque, 

dux regit Urbem. 

qua rudit flagris Asinus fricandus, 
Setiger grunnit, chorus Anserumque 
gingrit, et rostro sacra Vaticani 

marmora mordet. 


(l) Consilio Capitolino, in tuenda re Romana minus certe vigili, quam olim anseres fuerunt, adseribitur, inter alios Christiani nominis osores, 
editor « Asini », commentarii nempe periodici, qui impietate scatet et spurcitiis, 

Nunc tamen questus sileant, oborta 

Qui necem Christo Pharisaeus olim 

luce Iosephi! gemitum Camena 

intulit, vinclis it onustus Arcu 

vertat in plausum, tenebraeque festo 

sub triumphali; Titus adstat, acer 

sole fugentur. 

Numinis ultor. 


Nec Dei nostro breviatur aevo 
brachium vindex : parat heu ! tremendas 
impiis poenas, cumulata vero 


QUAESTIONES APOLOGETICAE 

Num qui credii “ rationabiliter ,, credat 


Nostris hisce temporibus, penes catholicos apologe- 
tas controvertitur: utrum qui credunt, caeco modo, an 
rationabili modo credant; cui controversiae non eadem 
nec una solutio praebetur. Modernistarum mens (Prop. 
25 a Syllabi Pii X) exprimitur per verba: «Assensus 
fidei ultimo innititur in congerie probabilitatum », dum 
quorumdam aliorum mens est « credere » minime actio¬ 
nem intellectus esse, quum credens in lidei actu dicat: 

« Credo quia amo, fides et amor synonyma sunt »; vel 
« cEedo ex quodam cordis intimo sensu »; vel « cre¬ 
dendi motiva non ad ordinem intellectualem pertinent, 
credit aliquis quia credere vidt, quia cuiusdam regulae 
extra se existentis indigentiam experitur »; vel « credendi 
motiva dum valent pro corde, abscondita sunt intel¬ 
lectui, cor ipsum, non iam intellectus Deum sentit, 
atque in ipsa fide cordi non intellectui Deus se praebet 
sensibili modo » (1). 

Alia ex parte, asserunt quidam « credere » ita esse 
intellectus actum, ut ipsemet intellectus, ad divinae 
revelationis factum scientifice et quidem rigorose osten¬ 
dendum valeat (2). Dum alii e contra, Angelico prae¬ 
ceptore duce, (8) affirmant: « Ille qui credit habet suf¬ 
ficiens inductivum ad credendum; inducitur enim aucto¬ 
ritate divinae doctrinae miraculis confirmatae, et, quod 
plus est, interiori instinctu Dei invitantis; unde non 
leviter credit. Tamen non habet sufficiens inductivum 
ad sciendum ». 

Paucis abhinc diebus, iterum mota fuit eadem con¬ 
troversia an respectu facti revelationis rigorosa necnon 
scientifica demonstratio possibilis fiat, ac diversimode 
soluta; idest pro P. Lagae 0. P. demonstratio recen¬ 
sita datur, pro P. Hugueny 0. P. vero non datui’ (-1).' 

(1) Of..Scn\VALM (>. C. (Reme Thomisle 1896 p. 88 et seqq.): Vade de. foi 
est - U raitsonnable { Ibi’-vocat taliter sentientes : Chrelie.ns demi-sceptiques ' 
oh hm-Mttlea detni-croyants. — (2) Cf. I'. Huockny O. P. (Reme Tho-. 
iH/sfe 1909 p. 275 et seqq.): J/Mdence de credibilite. Ibi apologetae qui¬ 
dam comparantur cuidam Avocat e.mbarrassd crianl d’autant plus fort a 
■Vdvid.ence, qiCil seni davanlatja Vinsufjtsance de sa plaidoirie. — (3) 2-2* *« 
p. q. 2. a. 9. ad 3. — (i) Re.vue. Thomisle Juillet-Aoflt-Se.pt.-Oct. 1910 — 
JIai-Jnin 1909 — Xov.-l)ce. 1910. 


In favorem sententiae P. Hugueny militantes, duo 
a nobis praestanda erunt: ostenso nempe, in actu fidei 
demonstrationem rigorose scientificam non esse possi¬ 
bilem, contra Modernistas, aliosque subiectivismo ad¬ 
dictos apparebit, actum fidei rationabilem esse. 

* 

Per Ecclesiae auctoritatem apparet, circa « factum » 
revelationis divinae demonstrationem rigorose scienti- 
ftcam non esse possibilem. Concilium enim Vaticanum (1) 
de huiusmodi demonstratione nullam mentionem facit; 
asserit solum revelationem divinam externis signis fieri 
posse credibilem et « divinam religionis Christianae ori¬ 
ginem * miraculis rite probari. Pius IX etiam, circa 
revelationis divinae factum, hisce verbis munus intel¬ 
lectus determinat (2): « Humana quidem ratio, ne in 
tanti momenti negotio decipiatur et erret, ut certo sibi 
constet, Deum esse locutum, ac eidem quemadmodum 
sapientissime docet Apostolus, rationabile obsequium 
exhibeat (Rom. xm, 1) », 

Rursus, factum revelationis considerari potest a) in 
se, b) in suis effectibus immediatis, c) in signis illud 
concomitantibus, uti miracula et prophetiae sunt. Intel¬ 
lectus vero humanus nequit demonstrationem rigorose 
scientificam habere vel circa factum revelationis in se, 
vel circa illius effectus, vel circa signa eiusdem. 

I. Non circa factum revelationis in se. Demonstra¬ 
tio enim rigorose scientifica quae metaphysica, vel ma¬ 
thematica, vel experimentalis est, tantam veritatis evi¬ 
dentiam parit, ut assensus intellectus non maneat 
amplius liber. Circa autem revelationis factum in se 
inspectum, neque respectu scriptorum vel propheta¬ 
rum (8) quibus revelatio immediate facta est; neque 
respectu ceterorum credentium quibus revelationis factum 
mediate notum fit, evidentia illa est possibilis. Non re¬ 
spectu scriptorum et prophetarum, quia. « de his quae 

(1) 3 de fide 3. Dkxz. 1059-1 <500. — (2) 1 e fide, et ratione Dknz. 1198. — 
(3) «Prophetica revelatio se extendit... etiam ad res divinas, et quantum 
ad ea quae proponuntur omnibus credenda, quae pertinent ad fidem et 
quantum ad altiora mysteria... Omnia quae sunt necessaria ad instructio¬ 
nem fidelis populi, revelat prophetis: non tamen omnia omnibus, sed 
quaedam uni, quaedam alii ». (S. Tu. 2-2.*« Proh q. 171 et q. 171 a. 1. adi). 
Possumus propterea revelationi applicare, ea quae do Prophetia Angeli¬ 
cus docet. 

expresse per spiritum prophetiae propheta cognoscit, 
maximam certitudinem habet, et pro certo habet, quod 
haec sunt divinitus sibi revelata » tamen « ad ea quae 
cognoscit per instinctum sic se habet, ut non plene 
discernere possit, utrum haec cogitaverit aliquo divino 
instinctu, vel per spiritum proprium». Rursus: «Prin¬ 
cipium eorum quae divino lumine prophetice manife¬ 
stantur, est ipsa, veritas prima, quam prophetae in 
seipsa non vident ». Denique « per prophetiam non 
cognoscitur in seipso principium prophetalium cogni¬ 
torum, quod est Deus » ; et « in revelatione prophe¬ 
tica movetur mens prophetae a Spiritu Sancto, sicut 
instrumentum deficiens... ad aliquid apprehendendum... 
ad aliquid loquendum... ad aliquid faciendum... Et 
quodlibet horum contingit esse cum aliquo cognitionis 
defectu... Quandoque movetur mens prophetae ad ali¬ 
quid loquendum, ita quod intelligat id quod per haec 
verba Spiritus sanctus intendit... Quandoque autem 
ille cuius mens movetur ad aliqua verba depromenda, 
non intelligit quid Spiritus sanctus per haec verba in¬ 
tendat... Etiam veri prophetae non omnia cognoscunt 
quae in eorum visis aut verbis, aut etiam factis Spi¬ 
ritus sanctus intendit». Mens ideo S. Thomae est, (1) 
quod in rerum fidei revelatione, propheta « non sem- 
per plene discernit, non videt veritatem primam et prin¬ 
cipium revelans in se; in motione ad loquendum de¬ 
fectus cognitionis habetur, aliquando non intelligit, non 
omnia cognoscit ». Quomodo cum omnibus hisce evi¬ 
dentia ita firma conciliari potest capax vincendi intel¬ 
lectum ? 

Neque respectu aliorum, qui post prophetas credunt, 
possibilis est eadem evidentia. Etenim factum revela¬ 
tionis a) proponitur omnibus communiter credendum, 
b) proponitur credendum per Sanctorum vel Auctori¬ 
tatis competentis rationes; c) est factum vere creditum. 
Modo, ut Angelici (2) verbis utamur: « Id quod com¬ 
muniter omnibus proponitur hominibus ut credendum, 
est communiter non scitum ». Rursus: « Rationes quae 
inducuntur a Sanctis ad probandum ea quae sunt fidei, 
non. -sunt demonstrativae, sed persuasiones quaedam 
manifestantes non esse impossibile quod in fide propo¬ 
nitur: vel procedunt ex principiis fidei, scilicet ex 
auctoritatibus sacrae Scripturae... Ex his autem princi¬ 
piis... probatur aliquid apud fideles... Rationes quae 
inducuntur ad auctoritatem fidei, non sunt demonstra¬ 
tiones, quae in visionem intelligibilem intellectum hu- 

t, manum reducere possint». Donique: «Scitum est vi¬ 

sum, et creditum est non visum » et « ille qui credit 
habet sufficiens inductivum ad credendum... tamen non 

v , habet sufficiens inductivum ad sciendum». 

II. Non circa effectus immediatos facti revelationis, 
possibilis est demonstratio rige rose scientifica. Effectus 
immediati huiusmodi nonnisi visiones quaedam sensi¬ 
biles, vel imaginariae, vel intellectuales sunt. Iamvero, 

(l) 2-2." 171. a. 5. lb, a, 4 in corp. et ad 3. lb. 173. a. 4. - (2) 2-2." 
l. 5. in corp. et ad 2. et ad 4.; q. 2, a, i), ad 3. 

Ir 

\ 

I 


prouti recte P. Hugueny (1) animadvertit, phaenomena 
ista, uti visiones sensibiles, imaginariae, intellectuales, 
necnon novarum idearum excitamentum, novaeque ver¬ 
borum conceptuumque compositiones, quibus revelatio 
exterior fit, res psychologicae atque, sensibiles sunt, quae 
licet extraordinariae, nequeunt tamen, infallibili modo 
ac necessario, Dei auctoris supernaturalis interventum 
ostendere. E. g. B. Virgo Maria, quum ei Angelus appa¬ 
ruit, evidentiam habuit Angelum Gabrielem ei nomine 
Dei loqui, non iam propter externae apparitionis phae¬ 
nomena, sed ex prophetico quodam lumine; immo in 
casibus quibusdam apparitiones, quae Angelorum appa¬ 
ritiones putabantur, nonnisi naturae vel diaboli illu¬ 
siones fuerunt. Propterea effectus immediati facti reve¬ 
lationis nequeunt demonstrationem rigorose scientificam 
facti eiusdem humano praebere intellectui. 

III. Neque circa signa factum revelationis con¬ 
comitantia, quaeque miracula ac prophetiae sunt, de¬ 
monstratione rigorose scientifica, intellectus pollet hu¬ 
manus. Siquidem necessarium foret, duo menti humanae 
clare evidenterque apparere: 1° opera miraculosa non¬ 
nisi Deo tribui posse ; 2° nonnisi Deo pariter ipsam 
esse tribuendam prophetiam. Neque unum, neque al¬ 
terum clare evidenterque apparet; non primum , quia 
S. Augustinus (2) scribit: < Intelligamus quaedam mi¬ 
racula etiam sceleratos homines facere, qualia sancti 
facere non possunt... faciunt magi qualia nonnunquam 
sancti faciunt ». Nonne Apostolus (3) ait: « Cuius est 
adventus secundum operationem satanae, in omni vir¬ 
tute, et signis, et prodigiis mendacibus ?» Nonne 
Pontifex Benedictus XIV scribit (4): « Pleraque (mi¬ 
racula) quae in sacris scripturis facta videmus, non 
sunt excedentia vim et facultatem angeli » ? Hinc me¬ 
rito Salmanticenses (5) aiunt: « Licet miraculum in se 
verum sit, nihilominus non semper apparet verum, 
quia facile non est discernere verum a falso, quUm 
fiant plurima prodigia vel arte daemonis, vel virtute 
causarum naturalium latentium, quae vix discerni va¬ 
lent a veris miraculis... Etiam supposita evidenti co¬ 
gnitione veri miraculi adhuc potest relinqui dubietas 
circa finem propter quod fit, an ad confirmandam aliquam 
doctrinam, an ad manifestandam alicuius sanctitatem, 
an ob solam utilitatem in eo miraculo inventam, an 
denique ob alios fines nobis occultos ». Non apparet 
secundum, quia iuxta S. Thomam (6): « Ipsa revelatio 
facta per daemones potest secundum quid dici prophe¬ 
tia... Et ipsa doctrina daemonum, qua suos prophetas 
instruunt, aliqua vera continet, per quae receptibilis 
redditur... Prophetae daemonum non semper loquuntur 
ex daemonum revelatione, sed interdum ex inspira- 

(i) Reme Tho,nisis 1. c. p. 290. Cf. S. Th. 2-2." 173. 3: «Revelatio fit 
secandam qnatiior; scilicet secundum influxum intelligibilis luminis, se¬ 
cundum immissionem intelligibilium specierum, secundum impressionem 
vel ordinationem imaginabilium formarum, et secundum expressionem 
formarum sensibilium ». (2) De diversis quaesi. 83 q. 79,' 3 M. 40, 92. — 
(3) ii Thessal. ii, 9. — (4) De canonisatione et beatif. senorum Dei 1. iv 
c. 7. — (5) De fide disp. 2. dub. 3. a. 61 v. 11. — (G) 2-2" 172. a. 5. et 6. 
in corpore ad 1, 2, et 3, 






tione divina... quia Deus utitur etiam malis ad utili¬ 
tatem bonorum. Unde et per prophetas daemonum ali¬ 
qua vera praenuntiant... ut credibilior liat veritas... 
Quando prophetae daemonum a daemonibus instruun¬ 
tur, aliquq vera praedicunt: quandoque quidem vir¬ 
tute propriae naturae, cuius auctor est Spiritus sanctus, 
quandoque etiam revelatione bonorum spirituum... Et 
sic etiam illud verum quod daemones enuntiant a Spi¬ 
ritu sancto est... Propheta falsitatis non semper instrui¬ 
tur a spiritu falsitatis, sed quandoque etiam inspiratur 
a spiritu veritatis. Ipse etiam spiritus falsitatis quan¬ 
doque enuntiat vera... Per virtutem propriae naturae 
(daemones) quandoque vera praenuntiant». 

Mirabilia omnia, Apologetae quidam obiiciunt, quae 
saeculorum decursu in Christi Ecclesia visa fuere con¬ 
tinuoque videmus; ipsamet rursus vitae Christi mira¬ 
bilia tantae evidentiae sunt, ut mentem humanam ad 
credendum cogere valeant, utque ex mirabilibus hisce 
veram demonstrationem ipsa desumat; ideo credentis 
intellectus circa fidem demonstratione rigorose scienti- 
fica pollet. 

Respondemus i°. Demonstrationem, quae ex Eccle¬ 
siae et Christi mirabilibus ab Apologetis desumitur, 
nonnisi demonstrationem quamdam indirectam esse. 
Valor autem indirectae demonstrationis a Card. Zi- 
gliara (lj sub hisce verbis traditur: «Demonstratio 
directa (quae et ostensiva dicitur) potior est, quia ma¬ 
nifestat menti nostrae rem in se, in qua videmus eius 
veritatem: indirecta autem non praebet visionem veri¬ 
tatis rei in seipsa, quamvis excludat errandi formidi¬ 
nem vi absurdi illati: et ideo non totaliter quietat in¬ 
tellectum, qui ad rei visionem aspirat ». In hac indirecta 
demonstratione evidentiam, necessario intellectum no¬ 
strum vincentem, deficere necesse est. — 2° Miracula 
adserta neque omnibus evidentia sunt neque eadem 
legentes, statim ad supernaturalem Dei interventum 
assurgunt, quinimmo naturali modo ea explicare co¬ 
nantur. — 3-°. Mirabilia Iesu Christi, quamvis in Evan- 
geliis relata, nonnisi moralis certitudinis causa sunt. 

vf' 

* * 

Contra tamen subiectivistas nonnullos, necnon contra 
Modernistas, asserendum est, credentes rationabiliter 
credere, ac veritatibus fidei rationabile praebere obse¬ 
quium : « Quis enim ignorat, - ait Pius IX (2) - aut 
ignorare potest,... nihil rationi ipsi magis consentaneum 
esse, quam iis acquiescere finniterque adhaerere, quae 
a Deo, qui nec falli, nec fallere potest, revelata esse 
constiterit? » Concilium rursus Vaticanum (3)’ vocat 
« fidei nostrae obsequium rationi consentaneum » per 
« divinae revelationis signa... certissima et omnium 
iptelligentiae accommodata». Neque rationis momenta 

(l) Summa Philos. Vol. I 1. 3. <;. 4. a. 2. i>. 9. Cf. Huuueny 1. e. i>. 295. 
—• (2) Loe. cit. Denz. 1498. — (3) Sess. 3. c. 3. de fide Denz. 1639. 


deficiunt. Siquidem rationabile est pro humana mente, 
veritati in se non visae adsensum praebere, quoties 
veritas huiusmodi a) proponitur a persona quae nos 
fallere nequit; b) confirmatur per media obiectiva quae 
veritatem ipsam evidenter credibilem reddunt. Modo 
qui credit, praebet adsensum a) veritatibus propositis 
a Deo, qui nec falli nec nos fallere potest; b) verita¬ 
tibus per media obiectiva confirmatis, quae easdem 
veritates evidenter credibiles reddunt, uti per mira¬ 
cula necnon prophetias fit. Aliis verbis duplex verita¬ 
tis genus distinguitur penes theologos, videlicet 1°, ve¬ 
ritas evidenter vera; 2°, veritas evidenter credibilis. 
Prima videtur in se vel in suis principiis: secunda ne¬ 
que in se neque in suis principiis videtur; tamen tot 
tamque gravibus testimoniis confirmata est ut « quilibet 
vir sapiens merito eam credere debeat (\) » rationabi- 
literque credat. Tales sunt fidei veritates, propter quod 
qui eas credit, rationabiliter, non caeco modo credit. 

Neque dicatur, uti vulgo saepe audimus: 1° « Stul¬ 
tum est credere quod non videtur, nec sunt credenda 
quae non videntur » ; 2" « Miracula (quae veritatem 
evidenter credibilem reddunt) nullus vidit fieri ». Pri¬ 
mae enim difficultati, primo S. Augustinus respondet, 
primae simulque secundae S. Thomas. — S. Augusti¬ 
nus (2): «Quam innumerabilia crederem (piae non vi¬ 
derem, neque quum gererentur adfuissem ; sicut tam 
multa in historia gentium, tam multa de locis atque ur¬ 
bibus quae non videram, tam multa amicis, tam multa 
medicis, tam multa hominibus aliis; quae nisi crede¬ 
rentur omnino in hac vita nihil ageremus; postremo, 
quam inconcusse fixum fide retinerem, de quibus pa¬ 
rentibus ortus essem, quod scire non possem, nisi au¬ 
diendo credidissem». S. Thomas (3): « Si homo, pos¬ 
set perfecte per se cognoscere omnia visibilia et invi¬ 
sibilia, stultum esset credere quae non videmus; sed 
cognitio nostra est adeo debilis quod nullus philosophus 
potuit unquam perfecte investigare naturam unius mu¬ 
scae : unde legitur quod unus philosophus fuit triginta 
annis in solitudine, ut cognosceret naturam apis. Si 
ergo intellectus noster est ita debilis, nonne stultum 
est nolle credere de Deo, nisi illa tantum quae homo 
potest cognoscere per se? Et ideo contra hoc dicitur 
(Iob, xxxvi, 26): Ecce Deus magnus, vincens scientiam 
nostram... Tertio responderi potest, quia si homo nol¬ 
let credere nisi ea quae certe cognosceret, non posset 
vivere in hoc mundo. Quomodo enim posset scire quod 
talis esset pater suus? Et ideo est necesse quod homo 
credat alicui de iis quae perfecte non potest scire per 
se. Sed nulli est credendum sicut Deo ita recte, et ideO 
illi qui non credunt dictis fidei non sunt sapientes, sed 
stulti et superbi... Potest etiam responderi, quia Deus 
probat quod ea quae docet fides, sunt vera. Si enim 
rex mitteret litteras cum sigillo suo signatas, nullus 
auderet dicere quod illae litterae non processissent de 

(1) Cf. BkLi.arminus l>e ContPop. Ckrixl. fidei t. 2, 1“ Conlrov. tjcnA. 
4. e. 4. — (2) Confess. 1. 6, (i, 5. M, 32, 722. - (3) Opusc., yn.(Vjves 27) C, 1, 

regis voluntate. Constat autem quod omnia quae sancti 
crediderunt et tradiderunt nobis de fide Cliristi signata' 
sunt sigillo Dei: quod sigillum est illa opera quae 
nulla creatura facere potest: et haec sunt miracula, 
quibus Christus confirmavit dicta Apostolorum et san¬ 
ctorum ». 

Contra secundam difficultatem haec idem Angelicus: 
« Constat quod totus mundus colebat idola, et fidem 
Christi persequebatur, sicut Imperatorum et Regum 
historiae tradunt; sed modo omnes conversi sunt ad 
Christum, sapientes et magnates, per praedicationem 
pauperum et paucorum praedicantium Christum. Aut 
ergo hoc est miraculose factum, aut non. Si miracu¬ 
lose, habes propositum. Si non, dico quod non potuit 
esse maius miraculum quam quod mundus totus sine 
miraculis converteretur. Certius ergo credendum est 
his quae fidei sunt quam his quae videntur: quia scien¬ 
tia Dei nunquam fallitur, sed visus hominis aliquando 
decipitur». (I) Tertullianus eadem scribit (2): « Ad- 
spice universas nationes de voragine erroris humani 
exinde emergentes ad Deqm Creatorem, et ad Deum 
Christum; etsi audes, nega prophetatum». 

* 

VY * 

Concludamus propterea: a) Actum fidei rationabilem 
esse; b) credentes propter credibilitatis motiva quae 
veritates fidei evidenter credibiles reddunt, rationabili¬ 
ter credere; c) merito a Pio X (Si/ll. Prop 25) dam¬ 
natum fuisse Modernistarum errorem « Assensus fidei 
ultimo innititur in congerie probabilitatum ». 

Friburgi Helvetiorum. 

P. Reginaldus M. Fei 0. P. 

(1) D.vntk (Paradiso 24, 100-8) canit: Se il mondo si rieol-se al Cei- 
stianesmo, - Diis' h. sensa niieacoli, quesCuno - k tal eho gli a Uri non 
sono il eentesmo ». - (2) Advjrs. More. 1. 3. c. 20. M. 2, 378. 


SELECTA B BIBLIOTHECIS ET ARCHIVIS 

De lectione atque interpretatione 
auctorum Linguae Latinae 

Lectionem inter illa subsidia ponimus, quae perfi¬ 
ciunt iter ad vetus Latium, quoniam quidquid elegantia 
Latini sermonis sinu suo complectitur, legendo optima 
et culta monimenta adsequimur. Cicero (de Orat., m): 
« Omnis loquendi elegantia - inquit - quamquam expo¬ 
litur scientia litterarum, tamen augetur legendis ora¬ 
tionibus ac poetis». Et Quinctilianus (lib. xn Inst.): 
« Nobis copia cum iudicio paranda est, vim orandi, non 
circulatoriam volubilitatem spectantibus : id autem con¬ 
sequimur optima legendo ». 

Legendi studium varium diversumque est, sive re- 
spicias ad diversa genera mollimentorum, quae legun¬ 
tur; sive ad diversam rationem ipsius lectionis: ipsa 
monimenta continent res et verba, ex quibus etiam 


capi potest duplex fructus, quorum alter est rerum, 
alter verborum, de quo posteriori in praesenti sumus 
solliciti. 

Lectio, quae ob verba suscipitur, iterum triple c est: 
vel legimus aliorum scripta, ut inde accipiamus verbo¬ 
rum copiam, quae lectio dici potest « grammatica » ; vel 
ut adsequamur orationis vim atque elegantiam, quae 
lectio est « stili purioris »; vel ut philologiam accuratius 
cognoscamus, quae lectio vocatur «philologica». Integro 
hoc opere stilus purior nobis curae est, quam ob rem 
de secunda lectionis specie in primis disputabimus, ea 
autem praescripta lege, ut primam ab ea haud seiun- 
garnus, quum utraque arctius coniuncta, nec secunda 
primae auxilio atque ope carere queat. 

Primum igitur considerandum est quinam ex tam’ 
multis latinae linguae auctoribus sint legendi; de quo 
et oliin et hodie non eadem omnium fuit sententia. 
Quinctilianus (lib. x, c. i): « Quidam solos veteres le¬ 
gendos putant, neque in ullis aliis esse naturalem elo¬ 
quentiam et robur viris dignum arbitrantur: alios re¬ 
cens haec lascivia delitiaeque, et omnia ad voluntatem 
multitudinis imperitae composita delectant! » 

Sunt illi varii generis et differunt primum ratione 
aetatis: dantur scriptores linguae latinae, quos vetus 
et recentior aetas tulit; qui ergo ex illis ad lectionem 
imitationemque trahendi sint, nunc disquirendum est. 

Controversia inter clarissimi ingenii viros agitata 
huius loci non est, num veteribus eruditis recentiores, 
an veteres recentioribus cedant. Namque de lingua ve¬ 
terum Romanorum disputamus, quorum auctores anti¬ 
qui praeferendi sunt recentioribus, quoniam.illi fons 
sunt atque origo, ex qua hi omnia latina sua petierunt; 
consultius autem est ipsos fontes adire, quam sectari 
rivulos, et dulcius ex ipso fonte bibuntur aquae, quod 
tritum nec a veritate alienum est proverbium. Nihilo¬ 
minus recentiores cum veteribus coniungendos esse 
existimamus, partim, ut cognoscamus, quomodo illi 
veteres sint imitati, et ex illorum exemplis discamus 
adplicare et ad usum adferre, quae in ipsa latinitate 
profecimus; partim quia recentiores auctores viam osten¬ 
dunt ad habitum de illis rebus dicendi, de quibus nostra 
aetate loquendum est, comparandum, quarum magna 
est copia, quae veteribus auctoribus fuerunt incognitae. 
Ubi adolescentes ad solos vetustiores scriptores acce¬ 
dunt, discunt quidem de rebus bellicis, civilibus simi¬ 
libusque latine loqui ; sed quando dicendum est de 
argumentis aliis, quae aevi nostri sunt propria, nesciunt 
quomodo eleganter quae cogitant sint exprimenda; sed 
tamen eiusmodi recentioris aevi scriptores eligamus, 
qui veteris latini ac puri sermones laude celebres imi¬ 
tati sunt, et illorum copiam, vim atque elegantiam 
expresserunt, quorum ingeniorum aetas et patrum et 
nostra ipsa ferax fuit. 

Sed in « argumentis » etiam inter scriptores est di¬ 
scrimen : alii sunt auctores orationum, alii epistolarum, 

(1) Adde lib. ii, e. v. 

alii historiarum, alii rerum philosophicarum, quae di¬ 
versa argumenta faciunt, ut stilo quoque ac dicendi 
forma differant. Consultum est, quodvis horum scripto¬ 
rum genus cognitum sibi reddere, ac rectum ordinem 
in evolvendis illis accurate servare; qui generatim in 
eo consistit, ut cum ad argumenta, tum dicendi genus 
advertamus animum, et prius versemur in libris histo¬ 
riarum, quam philosophiae; prius in libris epistolarum, 
quam orationum. Bene agit qui in latinitate studet pro¬ 
ficere, si varii generis scriptores sibi reddat familiares, 
quoniam ex. libris historicorum percipit nativas vocum 
significationes; rhetorum metaphoricas et translatas; 
philosophorum stilum philosophicum. Characteres suas 
habent regiones, quibus circumscribuntur, et constitutis 
finium rationibus differunt, et verborum usu et elocu¬ 
tione alii ab aliis separantur: omne dicendi genus suo 
et proprio charactere definitur, a quo in multis dependet 
cultus Eorationis. tenim in charactere oratorio inest plus 
dignitatis et maior verborum delectus, nitorque dictionis 
requiritur, quam in philosophico, in quo est oratio sim¬ 
plex et subtilitati congruens, non copiosa admodum, 
neque ornata. Hoc modo pura oratio dicitur, quae pro¬ 
pria est et veritate contenta, non laborat de copia et 
ubertate, nec suavitatis gratiam captat, sic tamen, ut 
vitii expers sit, et remota ab omni impuritate, quae 
sermonem vitiat et latinam loquendi munditiem cor¬ 
rumpit. 


Accedit « dicendi genus », quo itidem auctores la- 
tinae linguae discrepant: alii utuntur sermone ligato, 
ut poetae; alii vero soluto. Poetae omnimo coniungendi 
sunt cum solutis scriptoribus; quoniam poesis latina 
multum facit ad culturam et conservationem ipsius lin¬ 
guae : poetae solliciti sunt de epithetis, quae congruant, 
de similibus et aptis descriptionibus, de veris synony¬ 
mis, unde copia verborum, item de accentu. Quantum 
poetae contulerint ad linguam hanc conservandam, patet 
ex historiarum monimentis: ab Ennii temporibus poetae 
primi fu6runt, qui latinitatis cultum susceperunt, saltem 
tentarunt; quumque soluta oratio amitteret suam aucto¬ 
ritatem dignitatemque, poesis restitit barbariei. 

Praeter haec lectio poetarum alumnis latinae linguae 
vel ideo necessaria est, ut rationem latinitatis poeticae 
curatius perspiciant, et id quod bonum sit, ad suum 
usum adferant, malum autem fugiant: is autem cum 
fructu legere potest ligata monimenta, qui in latinitatis 
studiis iam eas progressiones fecit, ut valeat facultate 
discernendi ac iudicandi, quid sit elegans ac horridum, 

quid castum purumque ac barbarum. 

Verum quum character poeticus a soluta oratione 
maxime differat, maturo debet reservari ingenio: ne¬ 
mini est facultas utendi omnibus verbis in classem 
poetarum descriptis, quae latina quidem sunt, sed prosae 
dignitatem non semper tuentur. Sunt locutiones, quae 
in prosa nitore aliquo minus dignae sunt; in ligata 
vero fulgent, veluti propriae poetarum et lumina car¬ 
minum; ipsi poetae propter diversas dicendi rationes 
et formas distinguendi et alii aliis praeferendi sunt, ac 
interdum granditatis quoque causa imitandi. 


* 

«• * 

Denique in latinae linguae auctoribus deprehendi¬ 
mus «diversitatem stili», qui est modo circumductus, 
modo concisus aut mediocris. Item alii utuntur chara¬ 
ctere sublimi ac magnifico'; alii humili, aut eo, qui 
inter utrumque priorem mediam tenet rationem. Huius 
quoque discriminis ratio habenda est in perlegendis ve¬ 
terum monimentis: quumque caracteres circumductus, 
mediocris et concisus multum dependent ex indole in¬ 
genii auctorum, nec quodlibet ingenium ad hoc, vel 
illud scribendi genus aptum, necesse est, ut heic ad 
captum nostrum monimenta veterum adcommodemus: 
quamquam ingeniis haud maturioribus heic aliquid dan¬ 
dum est, quibus sufficit, vim et copiam sermonis per¬ 
cepisse ; confirmati vero atque exercitati primo latinae 
linguae studio animum quoque ad characteres hos con¬ 
vertere debent. 

In altero stili discrimine id observandum, ut pri¬ 
mum iuvenibus scriptores stili humilis, deinde medio¬ 
cris, tum sublimis praelegamus. Summa stili virtus 
continetur in castitate. Linguae fata sua habent, id est 
per aliud tempus coluntur, <jt sunt nobilissima pectora, 
quae castitatem earum custodiunt; per aliud vero exu- 
lant quasi, nec quisquam est qui consulat illarum ele¬ 
gantiae ac nitori, ut ista sarta tectaque conservetur. 
Quo fit ut barbarae saepe dictiones invehantur, et ipse 
dicendi mos, cuius elegantiae nullam operam dant, ita 
corrumpatur, ut loquentes inter barbaras gentes edu¬ 
cati videantur. Quum eadem fata subierit Romanorum 
lingua, necesse fuit auctores in classes et ordines divi¬ 
dere, ut pateat quantum quisque in probanda latinitate 
valeat; proinde quoniam scriptorum Romanorum alii 
scripserunt pure, alii vitiarunt immunditie sermonem 
suum, decet prudentem tersioris stili Romani cultorem 
duces optimos sectari, quos praecipue aetas aurea at¬ 
que argentea tulit. Quodsi solos auctores saeculi aurei 
sequi vellemus, latinitas sane angustis circumscripta 
esset limitibus; nec lumen in aetate argentea erat 
extinctum, quo floruerunt viri suo dicendi genere atque 
eleganti linguae usu clarissimi. Sed qui adolescentibus 
commendant monimenta eo tempore edita, quo latinus 
sermo remisit de pristino vigore atque elegantia, iinmo 
ipsa latinitas penitus cecidit, minus rebus scholasticis 
prospiciunt. 

Alia est illorum ratio, qui ita in his studiis profe¬ 
cerunt, ut sibi ipsis possint consulere, ac facultate bona 
a malis discernendis sint praediti. Hi ubi operam dant 
philologiae Romanae, in his monimentis, licet sint 
barbara atque horrida, evolvendis versantur, ut videant 
quo misero casu ceciderit latinitas, ac quid de pristina 
pulchritudine sensim amiserit; sed illorum magistro¬ 
rum temeraria et noxia docendi ratio reiicienda, ac ve¬ 
luti pestis scholarum fugienda est, qui promiscue au¬ 
ctores, sive puri sint atque elegantes, sive minus, 
adolescentibus explicant. 

Quum Tiberius vocem non satis latinam vellet usur¬ 
pare, intercessit Marcellus, et: « Tu - dixit - Caesar, 
civitatem dare potes hominibus, verbis non potes ». 
Adriano, de Romana lingua reformanda cogitanti, Fa- 
vorinus grammaticus cessit quidem,, sed ita, ut testa- 

retur non kire quidquam nova moliri in sermone la¬ 
tino, sed vim ei inferre... (lj Tanta olim puri atque 
incorrupti sermonis cura fuit! 

I<>. Ge. Walchius. 

(1) Si\um.vxis in Vita Adrimri, e. xv. 


ELEGIS 1 

Exsultans animis pravaque cupidine ductus 
Impius accumulet crimina criminibus. 

Ast illum horrendum densa inter nubila fulgur 
Accensum flammis sternere iam properat. 

Dum Catilina parat flammis consumere sacram 
Arcem, urbemque audet perdere Martis opus; 

‘Dum gladios acuit regni malesuada cupido 
Quo Tibris flueret sanguinolentus aquis, 

‘Detegit insidias consul belloque cruento 
Prostratus patriae proditor occubuit. 

Clodius ille deum spretor legumque peremptor 
Saevit, nulla hominum vis cohibere potest. 

Terribili at splendet ferro iam dextra Milonis, 
Corruit et patriae pestis et opprobrium. 

Ecce Iugurtha audax regno sceptroque potitus 
Progreditur spoliis quae tulit ante tumens; 

Sanguineae ast umbrae fratrum quos perdidit ille 
Tradidit et turpi proditione neci, 

Ceu fera spectra agitant meditantem crimina, fraudes, 
Dum pariae praedae complacet ille sibi. 

Devictum Marius Capitolia ad alta Iugurtham 
Ducit et infestum scinditur ense caput. 

Namque superveniet sera aut cita poena scelesto 
■ Quae nunquam illius tergora deseruit. 

Ac veluti cerva inclusam venator anhelus 
Quam forte immissis retibus insequitur, 

Infelix tandem volucri percussa sagitta 

Occumbens mordet sanguinolenta solum, 

Impius haud aliter meruit quas crimine poenas 
Persolvit tandem suppliciumque subit. 

Nec patitur Caeli regnator tempore multo 
Implicitam vitiis vivere progeniem. 

M. GrALDi. 

(1) Of. Horat. lili. m. oii. -2: 

« Raro antecedentem scelestum 
Deseruit peile Poena claudo ». 

Hine mea qtinHseurriqiie elegia originem repetit. 


Archaeologicae res 

De architectonica sepulcralium apud Christianos 

anaglyptorum forma eiusdemque origine (1 . 

Ut cuilibet monumenta vel leviter intuenti patet, 
sarcophagorum Christianorum forma, ante pacem Ec¬ 
clesiae, haud multum, et aliquando minime, differt ab 
ea quam ethnici sarcophagi praebent: externa capsae 
superficies, quoad anaglyptotum ordinationem, ita ple¬ 
rumque dividitur et componitur, ut, praeter ac super 
principalem altitudineque maiorem sculpturarum se¬ 
riem, zona seu fascia quaedam oblonga, quam Atticam 
vocant, figuris minoribus et ipsa exornata, iuxta oras 
operculi currat. 

Idem est de Postconstantinianis sarcophagis dicen¬ 
dum; sed decorandam superficiem dividendi modus in 
his varius fit, propter sollicitudinem quam artifices 
habent multas in angusto spatio res repraesentandi. 
Quum nempe sarcophagi essent interdum in effossis 
apud parietes loculamentis disponendi, latus illud quod 
oculis obiiciendum erat, tantummodo exculpebatur ; 
tunc vero in Attica zona ampliabatur, ut duplex aliqua¬ 
tenus, non autem unicus sarcophagus saepe videretur. 

Inscriptio aut in media Attica fascia, aut in sarco¬ 
phago incidebatur medio, ubi clypeata, hoc est in or-. 
biculato concavoque spatio dimidia, imago defuncti 
saepe cernebatur; quae etiam inter aulaea seu vela ap¬ 
parens effingebatur nonnunquam. 

Ceterum, perinde ac apud ethnicas arcas, columnae,, 
arcubus vel trabibus colligatae, sarcophagorum Chri¬ 
stianorum faciem haud raro dividebant, et in eiusmodi 
quasi porticulis seu spatiolis dispertita exstabant ana¬ 
glyptica argumenta. Columnarum denique in locum 
arbores quandoque substituebantur, inter quarum fron¬ 
des et ramos columbae volitantes aliaeve cum nidis 
aves pulchre erant insculptae. 

Haec praecipua lineamenta generatim ubique persti¬ 
terunt; praesertim Romae, Ravennae atque in ceteris 
Italiae regionibus, necnon in Galliis, in Hispania, in 
Africa, in Asia; sed unaquaeque regio aliquid proprium 
in illa sarcophagorum exhibet arte, sive circa operculi 
capsaeque formam, sive circa peculiares argumentorum 
repraesentatorum notas. 

Sunt qui, in sculpturae apud priscos Christianos 
primordiis determinandis, plus quam satis est Orienti 
adseribant, et, ad proprias opiniones tuendas, tum ini¬ 
turam adhibitorum marmorum, tum rerum effictarum 
fontes et effingendi genus, quasi certissima testimonia 
allegent. De his, pro opportunitate, erit suo loco dis¬ 
cendum ; tamen nonnulla hic et nunc animadvertere 
proderit. 

Profecto, haud secus atque innumera alia, non secus 
praesertim ac metalla, frumenta, escaria et vestiaria . 

(l) Ex novissimo ei. auctoris-opere, quod proxime prodibit. 

quaedam, ex exteris certum est undique regionibus, 
potissimeque interdum ex Orientalibus, marmora Ro¬ 
mam fuisse invecta. Graeca, ut videntur,.vel Asiatica 
fuerunt ,ea quibus Christiani ad sua claudenda sepulcra 
sunt usi. Graecum etiam Romanorum plerumque sar¬ 
cophagorum marmor esse invenitur. 

Asiaticis denique, Graecis et Africanis marmoribus 
templa domusque saepius, Romae et alibi in Italia, de¬ 
corandi mos erat, ac nota sunt illa Horatii verba: 

Non trjab s Hymettiae 
Premunt columnas ultima recisas 
Africa .(1) 

Sed ex marmorum sic in Italiam, aut in^alias Oc¬ 
cidentales regiones, transvectorum origine, originem 
quoque deducere huius proprii et specialis sculpturae 
generis, quo, in istis marmoribus exsculpendis, ope¬ 
rarii Christiani ibidem enisi sunt praecellere, quantum 
futile sit et incertum quis non videt? 


Neque magis rem conficiunt qui ex arte Orientali 
structuram formamve Christianorum anaglyptorum or¬ 
tam esse asserunt, eo quod Romae plures Asiatici scul¬ 
ptores, a primo ad quartum usque saeculum, florue¬ 
rint (2). Ex omnibus equidem gentibus confluebant in 
Urbem artifices, ipsaque revera Romana ars nonnihil 
Graeca venustate est aucta; sed neque Graeca proinde 
omnino facta est, nec Etruscam indolem prorsus amisit. 
Proprium quid nempe semper illi fuit, quod ceteris 
mundi nationibus largita est. Si vero absonum est di¬ 
cere ethnicae apud Romanos sculpturae artem quidquid 
industriae habuerit ab Orientali arte primitus et pe¬ 
nitus accepisse, cur minus temerarium sit tale de Chri¬ 
stiana in sepulcralibus sculptura affirmare? 

(1) Hor. Od. seu Carm. lib. II, 12, yv. 3-5. 

(2) Plures revera ex Oriente artifices in Italiam venerunt, quorum tres 
Flavium nomen habuere : Flavius Zeno, Flavius Cliryseros et Flavius An¬ 
dronicus, omnes ex Aphrodisia, e qua etiam Menestheus quidam et At- 
ticianus fuerunt. Cf. Brunn H. Geschichte der griechischen Kunstler, 2 
Auti: I, p. 400-402; Bullettinp -delta Comm. arch. vomunale, Roma, 1886, 
p. 322. 


Nihilominus Ioseph Strzygowski, decem ab Irine an¬ 
nis, sarcophagos, quorum anaglypta columnis ac porti¬ 
cibus distincta fuerint, Asiaticam habuisse scripsit 
originem. Egregius nempe hic auctor intercolumnia 
tamquam locus, vel cellas quasdam reputat, et ubicum¬ 
que capitula carduo potius quam acantho sunt ornata, 
interque illa et fastigium adest orbiculatum quoddam 
corpus intermedium, quo ipsum nititur fastigium, haec 
minime Romanum ingenium, sed Asiaticum omnino 
sapere contendit genus, cuius verissimum et absolutis¬ 
simum tamquam exemplum cuiusdam sarcophagi frag¬ 
mentum, hodie in Berolinensi museo asservatum in¬ 
dicat. (1) 

Verum enimvero quid, qualibet aetate, communius, 
quam porticus columnaeque sarcophagi anaglypta di¬ 
stinguentes ? Neque dicendum intercolumnia veluti cel¬ 
lulas esse, seu aliquatenus tabernacula, ideoque Orien¬ 
talis prorsus originis. Egregius Mendel satis demonstra¬ 
vit hic minime agi de cellulis, sed de plana 
superficie ornamentis divisa (2). Idem praete¬ 
rea nobis persuadetur, eo quod liuiusmodi di¬ 
visiones quandoque arborum, vice columna¬ 
rum, inductione obtinentur. Ceteroquin, etiamsi 
artifices vere intercolumnia illa quasi cellas ef¬ 
fingere voluissent, Romae etiam in hoc quid 
novi? Antiquissima talis modi exempla, et in 
Urbe et in Occidentalibus provinciis, invenire 
haud difficile est. Nec mirum magis ibidem in 
capitulis, loco spinosi acanthi, cardum videre. 
Orbiculati aliunde, seu sphaerici, illius adiun- 
cti, quod inter capitella et fastigia interiectum 
nonnunquam deprehenditur, vetustiora Romae 
quam in Oriente specimina haberi possunt. 
Dum enim huiusce structurae anaglypta in 
Oriente inventa tertio plerumque, vel etiam, 
ut Berolinensis musei fragmentum (3), quarto 
assignantur saeculo et etiam quinto, quaedam, 
quae in Occidente fuerunt reperta, utique a peritissimis 
quibusque viris agnoscuntur saeculo secundo adseri- 
benda. 

Non ergo Occidentalium sarcophagorum cum Orien¬ 
talibus sarcophagis similitudo, quasi quid decretorio 
modo enodet, tanti est facienda ! 

Potiusquam sic plurima per coniecturam congerant (4), 

(1) I. StrzygowsIsi, Oriens oder Rom, Leipzig, 1901, p. 40. 

(2) Mendel, Le musde de Konia , ap. Bulletin de correspondance helld- 
nique, 1902, p. 232. — Mendel argumenta rem prorsus conficiunt ac ple- 
risque probantur; nihilominus hanc aut illam rationem Strzygovvskianae 
sententiae vindicare adhuc conantur nonnulli, illi scilicet qui vulgo Orien- 
talistae audiunt. Confer, exempli gratia, A. Munoz, Sarcofagi asiatici, ap. 
Nuovo Bull. di arch. crist. Roma, 1905, p. 79-102, et 1907, p. 301-310. 

(3) Fragmentum hoc quarto generatim saeculo tribuitur ; Reinach 
unus illud ad tertium spectare saeculum contendit (Le sarcophage de Si- 
damara, Monuments Piot, 1902). Alioquin alii non desunt qui saeculo quinto 
vel etiam sexto illud adseribant. 

(4) Ad initium saeculi tertii pertinet Alexandri Severi eiusque matris 
Mammeae sarcophagus, qui in museo Capitolino asservatur; ad secundum 
vero referuntur quidam sarcophagus nunc Florentiae in palatio Riccardi 
expositus, et quoddam sarcophagi fragmentum, quod in museo Vaticano con¬ 
spicitur (W. Amelung, Die Sculpluren des Vaticanischen Museums, I, p. 521). 

(5) Cf. Xuovo Bull. 1905, p. 79-102. 



Sepulcra viae Appiae antiquae apud aediculam “Quo Vadis?,, 

(Restitutio architecti Canina). 

archaeologi illi qui, Strzygowski sententiam secuti, sar¬ 
cophagorum spatiolis inter columnellas seu, ut aiunt, 
cellulis tantum mbmenti tribuunt, undenam et in Orien¬ 
talibus anaglyptis cellularum illius speciei usus deprom¬ 
ptus fuerit, saltem exquirere et explicare debent. Porro, 



Iunii Bassi sarcophagus in criptis Vatfcanis asservatus. 

si mihi quid sentiam exprimere liceat, morem illum e 
Romanorum aliquorum sepulcrorum forma profluisse 
libenter dicam. Revera enim, licet paucissimae, apud 
Romae suburbia, nobis integrae maneant aedes funera¬ 
riae, primaevam tamen monumentorum, quae iuxta vias 
consulares sita erant, formam e nudis ruderibus haud 
raro deprehendere fas est; nec quisquam negabit genus 
ibi quoddam exstitisse sepulcrorum, quae cellulis, sive 
parvulis absidibus, ita exterius munita erant, ut eorum 
imaginem aliquatenus sarcophagi nostri redderent: sic, 
exempli gratia, sepulcrum quod Priscillae vocant, 
quodque in dextero viae Appiae latere contra ecclesiam 
Quo Vadis ? vulgo appellatam, surgit; sic et aliud in si¬ 
nistra parte eiusdem viae, paullo ulterius. Hic parvae 
absides seu concavae cellulae evidentissime apparent; 
monumenta vero ambo ad primum saeculum spectant. 
Curnam igitur, tali in nonnullis circumcirca sepulcris 
absidum seu cellularum serie conspecta, sculptores, in 
sarcophagorum quoque anaglyptis elaborandis, aliquam 
cellularum absidumve minutarum seriem adhibendam 
interdum non excogitarunt? 

Christiani artifices, qui quidem ante pacem Eccle¬ 
siae, ut animadvertimus, in anaglyptis exsculpendis 
mere profana et indifferentia, ruralia scilicet marinave 
argumenta, potissimum usurpaverant, pace denique sta¬ 
bilita, ipsas biblicas historias, iam subterraneis in se¬ 
pulcris depingi solitas, in sarcophagis sub dio et apud 
basilicas expositis effingere coeperunt. Si vero qualis 


fuerit, quod attinet ad industriam exsecutio operis in¬ 
spicere velimus, notandum est talia non infabre et quasi 
praepropere, ut in hypogeorum picturis plerumque, sed 
exquisitissimo scalpro, itemque cum diuturna accuratis- 
simaque sedulitate, fuisse confecta. Quantam autem 
eiusmodi ars cum pulcherrima Graeca Romana Anto- 
ninorum aetatis arte habeat congruentiam, exempla ta¬ 
bulis relata aperte satis demonstrant. Immo notandum 
est ipsis ethnicis eiusdem temporis sculptilibus Chri¬ 
stiana anaglypta venustate longe praeminere. Qui hoc 
sibi prorsus compertum fieri cupit, sarcophagorum no¬ 
strorum imagines cum pluribus Constantiniani arcus 
ectypis imaginibus solummodo conferat. 

Haec tamen praestantia parum duravit; nam post me¬ 
dium quartum saeculum, simul cum perfectione for¬ 
mae, quaelibet in disponendis ac rite inter se ordinandis 
anaglyptorum argumentis peritia pessum ivit ita, ut 
plerosque opifices nec iam artis regulis attendisse, nec 
amplius symbolicarum repraesentationum sensum de¬ 
prehendisse, libenter dixerim. 

P. Xystus Soaglia 0. C. R. 


Litterae cl. v. Theodori T. Chave de accepto numismate ad eum 
a “ Voce Urbis „ praemio misso. 


Aci Societatem Editricem Romanam. 

Viri honestissimi, 

Numisma argenteum, quod mihi iudices ob 
commentationes in “ Voce Urbis ,, anno mcmx 
'publicatas tribuerunt, hodierno die, qui erat a. 
d. xn kal. Mctrt., in manus meas rite pervenisse y 
scitote, cuius in rei testimonium liasce acceptila¬ 
tionis litteras statim remisi. 

Interim ac semper vester et “ Vocis Urbis ,, 
totus usque persevero 

Chicagine, 6544 Washington Avenue 

Theodorus T. Chave. 

B. A. (Colo). - ■.w v x 


EX ITALIS URBIBUS 

De magno artium certamine 
'insigniter Augustae Taurinorum indicto 

Quamquam forte me nunc rem actam agere incusas, 
nolo tamen tibi, candide lector, silentio praeterire quid 
Taurinenses, abhinc iam aliquot menses, ampla arti¬ 
ficum contentione ingeniorumque gerere nituntur. Et si 
in dies mens mihi optime cedat, fusius me de cunctis 
singulisque rebus scripturum esse promitto. 

Constat enim apud omnes, hanc Subalpinorum civi¬ 
tatem iamdiu publice pro viribus contendere, ut mox 

possit cum ceteris gentibus vel de bonis artibus, com¬ 
merciis inventisque certare. Hinc factum est ut prae¬ 
sens Taurinensium certamen, insignem quoque inter 
exteras nationes contentionem excitaverit. 

Quomodo vero Subalpini praesumunt lioc novum 
sumere bellum? Valebunt illud sustinere vires hume¬ 
ri que ? Nunquam antea profecto Subalpinorum expoli¬ 
tioni tam insigniter prospectum fuit, quam istis proxi¬ 
mis labentibus annis, ita tamen, ut nostri olim homines, 
propulsandis belli periculis unice intenti, positis mili¬ 
taribus rebus, mansuetiores artes quam militaria studia 
malint. 

Haud equidem nesciunt pueros cum gigantibus con¬ 
tendere; multi tamen hominum voluntatem maximis 
laudibus extollent, omnes generosiora conamina. 

Hinc iuvat confidere, quotquot mox Augustam Tau¬ 
rinorum pervenerint, grande artium certamen invisuri, 
iudicare posse ac profiteri cives nostros non minus 
quam bello, pacis artibus claros aliquando futuros. 
Quod maxime laudandum mihi esse videtur, non modo 
Italos ad hoc gloriae luctamen Augustam nostram, pro¬ 
positis praemiis allexisse, sed quotquot sunt Europae 
gentes, artibus novisque iuventis clariores, ut in con¬ 
tentionem cum Italis intenderent. 

Ac propterea si primum nostris res ipsa nova op¬ 
time placuit, mox timor exitus omnes incessit, animos¬ 
que ancipites reddidit, et demum, ob nimiam hisce 
praesertim temporibus harum rerum consuetudinem, 
mediis in conatibus spem prope interrupit. 

Postea vero, ut saepe fit apud mortales, adnitenti- 
bus iterum intelligentioris ingenii viris, quibus res 
omnis concredita fuerat, quibusque mos semper fuit 
manus ad rem tenaciter admovere, eamque ad finem 
usque perducere, spiritus resumere, nutantibus robur 
ac constantiam imponere, currentibusque calcaria ad¬ 
dere, ut omni interposita mora, rem universam abso¬ 
luturos esse confidant. 

Tunc extemplo, unanimes opus adgrediuntur, eo ta¬ 
men consilio ut alacres omnia apte conficiant atque pro¬ 
fligent. Et tute videbis, quam pulcra, quam elegans, 
deliciisque affluens, hinc inde secus Eridani ripas nova 
conditur civitas. Quam apte Vergiliana carmina mutua¬ 
veris... 

Miratur molem... magalia quondam! 

Miratur portas, strepitumque et strata viarum... 

Instant ardentes... pars ducere muros 

Molirique arcem ! 

Hic locus Italis designatur. Vide quot Mediolanen¬ 
sium ingenia! Vide, sis, Venetorum, Genuensium co¬ 
natus ! Florentinorum! Illic Germania portendit sua 
inventa, illic Gallia atque Anglia. Quae rerum species, 
pulchritudo, qui ingenii vigor! 

Sed quorsum haec? Iuvabit in. primis tot rerum 
causam in medium referre, et cur hoc anno labente, 
et Augustae Taurinorum itemque Romae. Quamquam 
infandum moerorem nonnullis adferre possum, haud di¬ 
cere recusabo. 


Erat annus octingentesimus primus et sexagesimus 
supra millesimum, quum rerum Italicarum arbitrium 
obtinebat Camillus Bcnsus Comes a Oaburro in Subal¬ 
pinis. Hic ingenio audax, eloquentia praeditus, in sub¬ 
eundis periculis promptus atque valens, ut dominum se 
se rerum ferens, nihil prius sibi faciendum putavit, 
quam ut omnes Italiae regiones in.spem novam adsur- 
gerent, et citra omnium fidem, adclamantibus insuper 
universae fere Italiae oratoribus popularibus Augustani 
Taurinorum adeitis, Romam regni caput solemniter in¬ 
dicere haud dubitavit. 

Hinc memoriae rei gratia factum est ut Romae et in 
urbe Subalpinorum capite haec bina certamina indita 
sint. 

Nec velim, candide lector, forte autumes nos huic 
rerum ordini undequaque accedere, et sine ulla exce¬ 
ptione oculisque clausis animo adhaerere. Rem histo¬ 
ricus narro. Namque utrum recte omnia gesta sint nec¬ 
ne, et ipsi gravissimi iudicii viri contrariam sententiam 
promere ausi sunt. 

Nobis est sermo de artium certamine, minime vero 
de magna rerum eversione, quae ab illis difficillimis 
temporibus in Italicam gentem manavit. 


Subalpinus. . 



ACTA PONTIFICIA 


MOTU PROPRIO 

Sacerdotes Arnoldus Harris Mafhew, Herbertus Urnalius Beale 
et Arthurus Guilelmus Howarth nominatim excommuni¬ 
cantur. 

Gravi iamdiu scandalo, maximi animi moerore, 
vobis esse novimus sacerdotes Herbertum lgna- 
tiurn Beale et Arthurum Guilelmum Howarth e 
clero Nottinghamensi qui, quae sua sunt non quae 
Iesu Christi quaerentes et aestu ambitionis abrepti, 
postquam penes acatholicos homines Episcopatus 
honore augeri non semel pertentaverint, eo teme¬ 
ritatis novissime progressi sunt, ut, voti compotes 
facti, Episcopalem consecrationem se recepisse No¬ 
bis arroganter nunciarint. Nec eorum nuncii authen¬ 
ticum defuit testimonium; nam qui sacrilegi huius 
facinoris princeps auctor fuit, pseudo-episcopus qui¬ 
dam Arnoldus, Harris Matheic, litteris tumoris 
plenis ad Nos datis, illud plane confirmare veritus 
non est. Qui quidem insuper Archiepiscopi Anglo- 
Catholici Londinensis titulum sibi arrogare non 
dubitavit. 

Ad vos igitur, primum, Dilecti Filii, de quorum 
religiosa et devota erga Nos voluntate semper et 
illustria testimonia excepimus, animum et sollici¬ 
tudinem Nostram convertentes, vehementer horta¬ 
mur in Domino ut ab eorum fraudibus et insidiis 
sedulo caveatis. 

Dein vero, ne muneri Nostro deesse videamur, 
Decessorum Nostrorum exemplis inhaerentes, prae¬ 
fatam consecrationem illegitimam, sacrilegam atque 
omnino contra huius Sanctae Sedis mandata Sacro¬ 
rumque Canonum sanctionem factam edicimus. 

Supra nominatos, demum, sacerdotes Arnoldum 
liarris Mathew , Herber tam IgnaHum Beale et 
Arthuruni Gitilehnurn Howarth, ceterosque omnes 
qui nefario huic crimini operam, consilium, con¬ 
sensum praebuerunt, auctoritate Omnipotentis Dei, 
excommunicamus, anathematizamus atque ab Ec¬ 
clesiae communione segregatos ac prorsus schis¬ 
maticos hgfbendos et a Catholicis universis et prae¬ 
sertim a vobis vitandos esse praecipimus et so- 
lemniter declaramus. 

Quam acrem quidem sed omnino necessariam 
medicinam adhibentes, vos pariter, Dilecti Filii, 
adhortamur ut fervidas preces vestras Nostris adii- 
ciatis, Deum obsecrantes ut hos infeliciter errantes 
ad Christi ovile et ad salutis portum misericorditer 
dignetur reducere. 

Quod ut efficacius, Deo adiuvante, consequi 
possitis, Apostolicam benedictionem vobis ex ani¬ 
mo impertimur. 

Datum Romae apud S. Petrum sub annulo Pi¬ 
scatoris die xi Februarii mcmxi, Pontificatus Nostri 
anno octavo. 

PIUS PP. X. 

— Apostolicis litteris d. d. xxvn mens, Ianua- 
rii mcmxi SSmus. Scotiae regni fidelibus concedere 
et largiri dignatus est, ut, Quadragesima exclusa, 
in Sabbatis quatuor anni temporum, et in iis Vigi¬ 
liis, quae vel feriam sextam, vel alium abstinen¬ 
tiae diem immediate praecedant aut sequantur, 
carnibus vesci libere liciteque possint ac valeant; 
in contrarium facientibus non obstantibus quibus- 
cumque. 



EX SACRIS CONGREGATIONIBUS ROMANIS 


SENTENTIAE NOVISSIMAE SELECTAE 

Ex Congregatione S. Officii (Sectio cie Indulgentiis). 

De Absolutione seu Benedictione Papali Tertiaris im¬ 
pertienda. 

Quo facilius Tertiarii ex utroque sexu, cuiuscumque 
Ordinis, iis non exceptis qui vitam communem agunt, 
cliebus statutis generalem Absolutionem seu Papalem 
Benedictionem recipere valeant, clementer S. D. N. 
Pius PP. X indulsit in perpetuum, ut, quoties ipsi ad 
hunc finem una simul convenerint, et Sacerdos, cuius 
est. illa impertiri, quacumque ex causa, abfuerit, eam- 
dem Absolutionem seu Benedictionem accipere possint 
a quolibet Sacerdote, sive saeculari, sive regulari, qui 


ad sacramentales confessiones audiendas sit approbatus. 
(Ex decr. d. xv mens. Decembr. mcmx). 

De metallico numismate pro lubitu Fidelium sacris 
scapularibus ex panno sufficiendo. 

Omnibus fidelibus, tam uni quam pluribus veri no¬ 
minis atque a Sancta Sede probatis scapularibus (exceptis 
quae Tertiorum Ordinum sunt propria), per regularem, 
ut aiunt, impositionem iam adseriptis aut in posterum 
adseribendis, licet posthac pro ipsis, sive uno, sive 
pluribus scapularibus ex panno, unicum numisma ex 
metallo seu ad collum seu aliter, decenter tamen, super 
propriam personam deferre, quo, servatis propriis cuius¬ 
que eorum legibus, favores omnes spirituales ( sabbatino , 
quod dicunt, scapularis B. M. V. de Monte Carmelo 
privilegio non excepto) omnesque indulgentias singulis 
adnexas participari ac lucrari possint et valeant. Huius 
numismatis pars recta SSmi. D. N. I. C. suum sacra¬ 
tissimum Cor ostendentis; aversa, Bmae Virginis Ma¬ 
riae effigiem referre debet. Idem benedictum esse opor¬ 
tet tot distinctis benedictionibus quot sunt scapularia 
regulariter imposita, queis, pro lubitu petentium, suffici 
velit. Singulae hae, demum, benedictiones impertiri 
possunt unico crucis signo, vel in ipso adseriptionis 
actu, statim post absolutam regularem scapularis impo¬ 
sitionem, vel etiam serius, pro petentium opportunitate, 
non interest an servato vel non diversarum adseriptio- 
num ordine, nec quanto post temporis ab ipsis, a quo¬ 
vis Sacerdote, etiam ab adseribente distincto, qui re- 
spectiva scapularia benedicendi sive delegata facultate 
polleat, firmis eeteroquin primitivae facultatis limitibus,, 
clausulis et conditionibus. (Ex decr. d. xvi mens. De¬ 
cembr. mcmx). 

Declarationes. — 1. Numismata a facultatem haben¬ 
tibus rite iam benedicta, etiam in posterum scapula-. 
rium loco gestari poterunt, eo modo et sub iis condi¬ 
tionibus, quibus constitit factam esse potestatem. — 
2. — Sacerdotes omnes, saeculares vel regulares, etiam 
conspicua fulgentes dignitate, ne amplius numismata 
sic benedicendi utantur facultate, quinquennio ab illa, 
obtenta transacto. Poterunt interea, etiamsi scapularia 
respectiva benedicendi non polleant facultate, numis¬ 
mata ubilibet benedicere; ea tamen lege, ut sive quocV 
ad statutas eorum attinet imagines, sive quod ceteras 
respicit conditiones, praescriptionibus in supra relato 
Decreto contentis omnino se conforment. — 3. Qui porro 
subdelegandi praediti erant facultate, hac ipsa Decreti 
et Declarationum promulgatione, se illa noverint exci¬ 
disse; satis enim per idem Decretum iam spirituali 
fidelium emolumento provisum est. (Die xvi mens. De¬ 
cembr. mcmx). 

Ex Congregatione de Religiosis. 

De Peligiosis servitio militari ad-strictis. 

I. In Ordinibus Regularibus, in quibus vota solemnia 
emittuntur, iuvenes, quos exemptos esse certo non eon- 

stet a servitio militari activo, scilicet ab eo servitio, 
quod ipsi primitus ad militiam vocati ad unum vel 
plures annos praestare debent, admitti nequeunt ad 
Sacros Ordines vel ad solemnem professionem, quous¬ 
que non peregerint servitium militare et, hoc expleto, 
saltem per annum, iuxta infra dicenda, in votis sim¬ 
plicibus permanserint, servato quoad Laicos decreto 
Sacrosancta Dei Ecclesia die I Ianuarii mcmxi edito. 

II. In institutis votorum simplicium iuvenes, de qui¬ 
bus in articulo praecedenti, ad vota dumtaxat tempo¬ 
raria admitti poterunt usque ad tempus militaris ser¬ 
vitii ; nec illis, dum militiae operam dant, professionem 
renovare liceat. A militari servitio dimissi cum fuerint, 
professionem iterum, saltem ad annum, emittent, ante¬ 
quam professionis perpetuae vinculo se obstringant. 

III. Caveant autem iuvenes militiae servientes, ne 
sanctae vocationis donum amittant ac ea semper mo¬ 
destia et cautela conversentur, quae decet Religiosos 
viros. Quamobrem a Ibcis et conventiculis suspectis 
abhorreant, a theatris, choreis aliisque spectaculis pu¬ 
blicis abstineant; malorum commercium, lubricas con¬ 
versationes, res a religione absonas, viros doctrinas 
suspectas profitentes, lectiones moribus aut fidei a S. 
Sedis dictatis contrarias ceteraque peccandi pericula 
evitent; ecclesias, sacramenta, quantum eis liceat, fre¬ 
quentare non omittant; circulos seu coetus catholicos 
ad animi recreationem et instructionem adeant. 

IV. Ubicumque eorum statio ponatur, si ibi domus 
suae Religionis aut Instituti habeatur, eam frequentent 
et sub Superioris immediata vigilantia sint. — Si vero 
domus praedicta non adsit, vel eam commode frequen¬ 
tare nequeant, sacerdotem ab Episcopo designatum 
adeant, eius consiliis et consuetudine utantur, ut quando 
eamdem stationem deserere oporteat, testimonium in 
scriptis de observantia eorum omnium, quae in articulo 
praecedenti praescripta sunt, ab eodem accipere va¬ 
leant. Quodsi sacerdos ab Episcopo designatus non 

I habeatur, ipsi sibi eligant prudentem sacerdotem, sta- 

tim indicandum Superioribus suis, qui ab Ordinario de 
moribus, doctrina et prudentia eiusdem sibi notitias 
comparabunt. Praeterea epistolarum commercium insti¬ 
tuant ac, quantum fieri potest, sedulo persequantur cum 
suo respectivo Superiore aliove religioso seu sodali sui 
Instituti ad id designato, quem certiorem faciant de 
suae vitae ratione et conditione, de singulis mutatio¬ 
nibus suah stationis et praesertim illi notificent nomen 
et domicilium illius sacerdotis, cuius consuetudine et 
directione utuntur, ut supra praescriptum est. 

V. Superiores Generales aut Provinciales etiam lo¬ 
cales, iuxta uniuscuiusque Instituti morem, per se vel 
delegatum sodalem (qui sacerdotali ordine sit insigni¬ 
tus in clericalibus Institutis) de vita, moribus et con¬ 
versatione alumnorum, perdurante militari servitio, in¬ 
quirere omnino teneantur, opera praecipue sacerdotis 
vel sacerdotum, de quibus supra, per secretas epistolas, 
si opus sit, ut certiores fiant, an ii rectam fidei et mo¬ 


rum viam servaverint, cautelas supra praescriptas ob¬ 
servaverint et divinae vocationi se fideles praebuerint, 
graviter onerata eorum conscientia. 

VI. Cum a militari servitio activo definitive dimissi, 
fuerint, recto tramite ad suas quisque religiosas domus 
remeare teneatur, ibique, si certo constet de eorum bona 
conversatione, ut in articulo praecedenti dictum est, 
praemissis aliquot diebus sanctae recollectionis, qui 
Institutis votorum simplicium addicti sunt, ad reno¬ 
vandam professionem temporariam admittantur ; in Or¬ 
dinibus vero Regularibus inter iuniores clericos seu 
professos, aut saltem in domo, ubi perfecta vigeat re¬ 
gularis observantia, sub speciali vigilantia et directione 
religiosi, pietate et prudentia commendabilis, qui iu 
Institutis clericalibus sacerdos esse debet, collocentur. 
In eo statu integrum tempus (quod minus anno esse non 
poterit iuxta dicta in articulis I et II) ad tramitem Apo- 
stolicarum Praescriptionum et propriae Religiosae Fa¬ 
miliae Constitutionum praemittendum votis solemnibus 
vel perpetuis, complere debent, ita tamen ut computetur 
quidem tempus in votis simplicibus vel temporaneis 
transactum a prima votorum emissione usque ad di¬ 
scessum a domo religiosa, servitii militaris causa; non 
vero quod militiae datum fuit. 

VII. Eo tempore, studiis et regulari observantiae 
dent operam; Superiores autem immediati ac sodales 
i uniorum directioni praepositi eos diligentissime corisi- 
derent, eorum mores, vitae fervorem, placita, doctri¬ 
nas, perseverandi studium perscrutentur, ut de eis ante 
ultimam professionem maioribus Superioribus rationem 
sub fide iuramenti reddere valeant. 

VIII. Si qui, perdurante militari servitio vel eo finito, 
antequam ad professionem solemnem aut perpetuam 
admittantur, dubia perseverantiae signa dederint, vel 
praescriptis cautelis militiae tempore non obtempera¬ 
verint, aut a morum vel fidei puritate deflexerint, a 
Superiore Generali de consensu suorum Consiliariorum 
seu Definitorum dimittantur, eorumque vota ipso di¬ 
missionis actu soluta habeantur. Quodsi ipsi iuvenes a 
votorum vinculo se relaxari desiderent, aut sponte pe¬ 
tant, facultas fit Superioribus praedictis, tamquam Apo- 
stolicae Sedis delegatis, vota solvendi, si agatur de In¬ 
stitutis clericalibus: si vero res sit de Institutis laicoruin, 
vota soluta censeantur per litteras.Superiorum, quibus 
licentia eis fit ad saeculum redeundi. 

IX. Hisce praescriptis teneantur etiam Ecclesiasticae 
Societates, quae, licet non utantur votis, neque solem¬ 
nibus neque simplicibus, habent tamen simplices pro¬ 
missiones, quibus earum alumni ipsis Societatibus ad- 
stringuntur. 

X. Si quid novi in hoc Decreto non praevisum, vel 
si quid dubii in ipsius intelligentia occurrerit, ad hanc 
S. Congregationem in singulis casibus recurratur. 

(Ex Decr. Diter reliquas d. i mens. Ianuarii mcmxi). 

Quis dives? qui nihil cupiet. — Quis pauper ? avarus. 

Bian. 

DIARIUM VATICANUM 

(Mense Februario mcmxi). 

Corani SSmo admissiones. 

Praeter Purpuratos Patres, Urbanos Antistites aliosque 
viros, qui sui quisque muneris gratia Pontificem de more 
adiverunt, peculiari nota digni sunt iuxta admissionis diem: 
Baldeschi, Comes, eiusque familia; Stanislaus Medolago- 
AlbanS, Comes; Pastor doctar, moderator Austriaci Instituti 
ad historica studia Romae provehenda $ Maria ex Ducibus 
Salviati; De Borchgrave, dynasta; Grosoli-Pironi, Comes; 
Carmelus Aranjo, doctor, novus administer cum omni pote¬ 
state Columbianae Reipublicae apud Apostolicam Sedem; 
Christina ex Urbanis Principibus Giustiniani Bandini; Ma¬ 
ria De Gregoao Sorrentino, Marchionissa; Schoenberg Roth 
Schoenberg, dynasta; Alafridus Brandillart, Catholici In¬ 
stituti Parisiensis rector; Iosephus Figueroa Alcosta, Argen- 
tinae Reipublicae quondam praeses. 

Pontificiae electiones. 

Nominationes epis oporum. — SS. D. N. Pius PP. X per 
decretum S. Congregationis Consistorialis elegit: r. d. Gu- 
iielmum Kloske, presbyterum archidioecesis Gnesnen. et 
Posnanien., canonicum in metropolitana ecclesia Gnesnensi, 
rectorem seminarii clericorum ac officialem in temporalibus 
Consistorii generalis Gnesnensis, in episcopum tit. ecclesiae 
Theodosiopolitanae; r. p. d. Ignatium Rieder, Salisburgensis 
archidioecesis, professoreni ac doctorem in facultate theo¬ 
logica, antistitem urbanum, in episcopum tit. ecclesiae Su- 
rensis et in Auxiliarem E ni. archiepiscopi Salisburgensis ; 
r. d. Miehaelem Faulhaber, dioecesis Hei-bipolensis, in sacra 
theologia doctorem et facultatis theologicae in Universitate 
Argentinensi professorem, in episcopum cathedralis eccle¬ 
siae Spirensis; r. p. d. Iosephum Schrembs, dioecesis Gran- 
dormensis ibique Vicarium Generalem, Praesulem Dome¬ 
sticum Sanctitatis Suae, in episcopum ecclesiae tit. Sophe- 
nensis et in Auxiliarem episcopi Grandormensis. 

Brevi Apostolico r. d. Nicolaus Marconi, episcopus re- 
nuntiatarius dioec. Pulaten , episcopus tit. dioecesis Theo- 
dosiopolitan. renunciatus est. 

Nominatio Praefecti Apostolici. — R. p. Ildefonsus Lans- 
lots e Congregatione Cassinensi Ordinis S. Benedicti Pri¬ 
maevae Observantiae, Praefectus Apostolicus noviter erectae 
Praefecturae Apostolicae deTransvaal Septentrionali creatur. 

— Rr. Pp. Dd. Thomas Carr, archiepiscopus Melburnen.; 
Iacobus Corbett, episcopus Salien.; Petrus Berrutti, episco¬ 
pus Viglevanen.; Iosephus Capecci, episcopus Alexandrin. 
Statiellorum; Sebastianus Pifferi, archiepiscopus de Piata, 
inter episcopos Pontificio Solio adstantes adnumerantur. 

— R. p. d. Alexander Bavona, archiepiscopus Pharsalen., 
Apostolicus Nuntius in Brasilia, ad eodem munere fungen¬ 
dum mittitur apud Austrorum Hungaroruinque imperium. 


COLLOQUIA LATINA 

Nox transacta 'i 

Gabriel. — Salvere iubeo sodales meos, te, 
Laurenti, et te Nazari. 

Laurentius. — Nos te vicissim. Ut vales'? Va- 
fuistin ‘? Nam te quattuor ipsos dies nunquam oculis 
usurpavimus. 

(i) Ex Iacobi Fontani opere, cui titulus Progymifismata latinitatis pas- 
sim retractavit I. F. 


G. — Paulo deterius, quam heri, et nudius ter¬ 
tius, quartus, quintus. 

Nazarius. — Quamobrem ? 

G. — Propterea quod ista nocte quae praecessit 
proxima, haud placate dormivi. 

L. — Male narras. Aliquo fragore nimirum ite¬ 
rum iterumque expergefactus. 

G. — Fragor quidem nullus me perturbavit, 
sed... 

N. — Sed quid ? 

G. — Mirum atque insolitum somniavi somnium. 

N. — Quod somnium ? 

G. — Terriculamentorum plenissimum. 

L. — Somnia fallaci ludunt temeraria nocte 
Et pavidas mentes falsa timere iubent. 

G. — Non eo dico, quia nunc metuam: sane 
quidem novo metu fractus omnino, ac debilitatus 
cohorrui, steteruntque comae, et vox faucibus hae¬ 
sit. Videbar enim - oblitus sum perpetrati piaculi - 
ad subsellia iudicum severissimorum raptari; inde 
condemnatus ad mortem duci. Iam carnifex rom- 
phaeam distringebat, ut caput meum a cervicibus 
amputaret. Amabo, quid vos animi in illo omnium 
gravissimo praesentissimoque periculo haberetis ? 

L. — Ingenue dicam quod sentio. Ego qui vel 
muscas praetervolantes horreo, ante mortem ipsam 
morerer. 

N. — Abeant somnia in malum cruciatum: nos 
vota Deo faciamus ut mala somniorum tenus, et 
bona quaeque vigilantibus nobis eveniant. 

G. — Quid vero? Vos hac nocte quievistis ex 
sententia? 

N. — Ab octava vespertina ad septimam ma¬ 
tutinam iucundissime, et toto proflabam pectore 
somnum. 

L. — 0 factum pulchre! Macte nova virtute, 
puer; sic itur ad astra! Ego ad intempestam 
noctem legi, donec me lucerna deseruit. 

N. — Tu alter Demosthenes eris, ob discendi 
ardorem insolitum. 

L. — Tibi insolitum et gregalibus tuis, qui li¬ 
bidinem somni habetis. 

N. — Nos quieti noctem, labori diem impen¬ 
dimus, ad naturae praescriptum; cui repugnare 
quid est aliud - ut ait apud Ciceronem Cato - quam 
gigantum more cum diis bellare ? 

L. — Apage cum istac propugnatione ignaviae 
tuae. Nam hoc crede mihi, nunquam obtinebis, ut 
te somniculosum et laboris fugitantem ne iudicem. 

N. — Quod lubet. Ideone aut ero qui non sum, 
aut non ero qui sum? 

G. — Qui deinde, mi Laurenti, somnum inire 
potes, quum ita pervigiles? 

L. — Coena terrestris est mihi; quocirca inter 
me et somnum perbene convenit: quum volo, me 
obtinet; quum nolo, me relinquit, 

G. — Malim equidem tuas vigilias, quam huius 
rhoncos. 

N. — Ecce autem secundum adversarium. Noli 
tu quoque, Gabriel, me ludos facere, quum hoc 
Laurentius affatim praestiterit, et in isto officio te 
anteverterit. Quod nisi desistitis, Magister mox 
aderit, quo disceptatore bellum utrique indicam. 
Ibi cognosqetur, quantum vestris pervigilationibus 
consequuti sitis. 

G. — Caveto ne istos tibi spiritus'comprimamus. 

N. — Vestras ego linguas ita occludam, ut de 
somno meo ne mussare quidem audeatis. 

L. — Eris mihi magnus Apollo. 

G. — Res ipsa iam erit testimonio. Audione 
advenientem quempiam'? Praeceptor est, vere est, 
ipsus est. 



ANNALES 


Russorum inter ac Sinarum imperium discrimen. 

Stuporem quemdam, neque timore expertem, 
apud omnes populos, discrimen suscitavit, quod 
Russorum inter ac Sinarum imperium, medio exacto 
mense, ortum est; siquidem quasi belli tuba inso¬ 
nuit, dum Europea pax immota feliciter manet. Rus- 
sicum enim gubernium Sinenses violati foederis pu¬ 
blice accusavit, quod, anno mdccclxxxi sanctum 
certa privilegia in regionibus Kuldja et Tienchan 
Russiae concedebat. Sed res brevi composita: Si¬ 
narum enim administri, non minus sollemniter pro¬ 
testati sunt nunquam se foedus ipsum pervertere 
voluisse; facta in querelae fidem adducta praeter 
gubernii mentem atque militum finium custodiae 
positorum accidisse; remedia ad impediendum quo¬ 
minus renovarentur, eaque iuxta Russorum desi¬ 
derium, pleraque consulta; denique ad suam volun¬ 
tatem erga finitimum populum propensam magis 
magisque demonstrandam, sese promptos esse atque 
paratos ut foedus ipsum ad annum usque mcmxxi 
redintegraretur. 

Turearum res. 

Huiusmodi eventus unus fere dici potest pro¬ 
ximis diebus memoria dignus. Restat vero ut de 
seditione in Turcici imperii regione Yemen, de qua 
in superiore numero mentionem fecimus, aliquid 
recolamus. 

Rebelles, Imani, quem vocant, Iahia et Seeih 
Idriss ducibus, viis potiti sunt, quae ab Hodeida 
urbe ad interiorem regionis partem ducunt. Neque 
Turcico exercitui licuit omnino eas liberas iterum 
reddere; quamquam id necesse erit, si honorem et 
auctoritatem suam, quae aliter apud illas gentes 
concussa evadent, gubernium defendere atque ad- 
firmare voluerit. 


PUBLICI PER ORBEM COETUS 

legibus ferendis 

In Angiia regia Georgii V oratione novus lega¬ 
torum coetus inauguratus; deque lege quae munera 
popularium oratorum et senatorum sive Lords ex 
novo constituat disceptari coeptum. 

In Borussia de ritibus procedendi ad poenarum 
ius applicandum controversae disputationes habitae. 

In Bulgaria rogatio legis agitata ad regni con¬ 
stitutionem ita inter alia reformandam, ut regali 
stirpi Saxonae Coburgensi imperium tueatur. 

In Civitatibus Foederatis Americae Septentrionalis 
foedus cum Iaponia comprobatum. 

In Gallia, bellicae rei administro Brun vita functo, 
et, ob favorem a se distractum, Briand eiusque 
collegis a munere recedentibus, novum admini¬ 
strorum collegium suffectum, praeside Monis se¬ 
natore. 

In Graecia novus publici coetus praeses electus 
Stratos, qui Veni zelos parti favet. 

In Hungaria communes Imperii acceptorum et ex¬ 
pensarum rationes ad trutinam vocatae. 

In italia Senatus de sua reformatione late dis¬ 
putavit. 

In Rumania comitia Carp, administrorum prae¬ 
fecto, favorabilia cesserunt. 

In Russia leges latae de ferri viis per interiorem 
Siberiam deducendis, de scelestorum «extraditio- 
ne,» nonnullaeque etiam de re publica admini¬ 
stranda. 



PER O RBEM 


Die i mens. Februarii mcmxi Jersey in urbe 
dynamitis acervus improviso casu incenditur opi¬ 
ficesque quattuor supra decem circum laborantes 
misere concidit. 

— d. ii Iaderae supremum obit diem Nicolaus 
Vidovich, qui de Dalmatica sua civitate praeclara 
et egregia nunquam non sensit. 

— d. iv Praetoriae vita fungitur Cronje, stre¬ 
nuus ille Boerorum dux, qui acriter cum Anglis 
de patriae suae libertate contendit. 

— d. vi Constantinopoli regiae aedes, quibus a 
«Sublimi Porta» nomen, flammarum impetu gra¬ 
viter pessumdantur. 

— d. vn Athenis opifices publicis curribus 
electride actis operam vacantes ex condicto ab 
opere recedunt ac tumultus excitant, quos militum 
vi sedare opus est. 

----- d. vm Russicae ferriviae statio ad Czarkoie 
Selo incendio, quod dolo excitatum creditur, de¬ 
struitur. 

— d. ix Pechini, Sinarum imperii regio nomine 












VOX URBIS 


47 


moderator, fanatico cuiusdam aulici furore impe¬ 
titur ac vulneratur. 

— d. xr gravissimi ex Mandchouria de peste 
illic saeviente nuncii atteruntur. 

— d. xnr Romae in Adriani mausoleo, nunc 
Castro 8. Angeli, historicum de tormentis bellicis 
museum inauguratur. 

— d. xv Petrus, Serborum rex, Romam advenit. 

— d. xviii Portus Calensis in urbe decertatio¬ 
nes fiunt inter Catholicos et Reipublicae fautores. 

— d. xix in Piceno, in Tuscia et passim ad 
Ligures usque, terrae motus magnam incolis for¬ 
midinem iniiciunt. 

— d. xxi Lutetiae Parisiorum ex turri cui, ab 
auctore, Eiffel nomen, communicatio cum Canada 
per telegraphum filis expertem instituitur. 

— d. xxiii, Lutetiae Parisiorum pariter, belli¬ 
cae rei administer Brun moritur. 

— d. xxiv Monachii in Bavaria cursum vitae 
absolvit Franciscus Uhde, pictoriae artis magister 
peritissimus. 

— d. xxv Berolini mortem occumbit Fridericus 
Spielhagen, philosophus et litteratus homo. 


— d. xxviii Barii, Apulico in portu, atra pro¬ 
cella furit, pluresque tum onerariae tum piscato¬ 
riae naves undis submerguntur. 



LIBRORUM RECENSIO 


ASrovehes (vulgo Areoplano ). Oda alcaica, auctore sac. 

Angelo Nardis, prof. in Seminario Aquilano. 

Eleganter auctor et graphice novum hoc describit 
humani ingenii inventum, quo ipsa re longe superatur 
quod olim Daedali fabula audaci phantasia confinxerat. 
Cernere tibi videris aligeram navem dum in aera tolli¬ 
tur, dum caeli planitiem rapido secat volatu, dum sua 
mole suoque stridore attonitas terret aquilas. Describit 
etiam lugetque praecipites aeronautarum lapsus, qui 
tamen alios non deterrent, quominus Icaria itinera ite¬ 
rum iterumque tentare prosequantur. 

Nam quae tenacem propositi virum 
unquam retardant ?■ Cedere vescius, 
per damna, per caedes, ab ipsa 
ducit opes animumque clade. 

Ab hoc miro invento, potita mox ad alia transit 
aeque stupenda, quorum nostra aetas feracissima est, 
eorumque seriem concludit celeberrimo invento Mar- 
coniano. 

Prosodiam auctor, perinde ac linguam latinam, opti¬ 
me callet; quare inadvertentiae tantum tribuendum est, 
quod, in quarta stropha primam syllabam vocis veloces 
corripuerit. Videtur etiam, dum aethera memorat, hoc 
nomen fecisse neutrius generis: quod corrupta iam la¬ 
tinitas induxit. Tandem, in paenultima stropha, versus 
secundus claudicat, 

Fr. X. R. 


LIBRI RECENS DONO ACCEPTI 


Sociorum et lectorum in mentem revocamus, libros 
recens editos atque ad nos missos, ut in Voce Urbis eo¬ 
rum notitia detur, neque hoc ipso a nobis commendari, 
neque apud administratorem nostrum, nisi contra aperte 
declaretur, venumdari. Si equis alterum eorum sibi cu¬ 
piat, petat necesse est ab editore, quem semper indi¬ 
camus. 

Card. Alfonso Capecelatro. Commemorazione di 
un Padre Filippino morto in fama di scintitd nel 1888., 

— Romae edid. Descl6e et Soc., 1911. (Ven. lib. 0,40). 

Id. Sapienza e caritci. Ricordi e consigli ai giovani 

cattolici in occasione. dei mio xxv anno di Cardinalato. 

— Indidem. (Ven. lib. 0,30). 

Mons. Geremia Bonomelli. L’obbeclienza dei Catto¬ 
lici alie Poclesta terrene. — Indidem. (Ven. lib. 0,75). 

Id. 11 Clero e la Societd Moderna. — Indidem. 
(Ven. lib. 0,75). 

Angelus Nardi. Aerovehes (vulgo Areopla.no) Ode. 
Aquilae, momxi. 

AENIGMATA 

i. 

Terrigenas agita, mortem fero depopulor que, 
Pervigilans inhio, palleo, deficio. 

II. 

In pratis errat totum; caput aufer, in aula. 

F. X. B. 

Ex sociis, qui utriusque aenigmatis interpretatio¬ 
nem ad Doctorem IOSEPHUM FORNARI, Commentarii 
moderatorem (Roma, via dei Governo Vecchio, 96) 
miserint intra menses duos, unus, sortitus, gratis 
accipiet PETRI AINGELINI opus, cui titulus: 

LOLLIUS 

sive De provecta latinitate 

Aenigmata an. XIII, n. XII proposita his respondent: 
l) Sitis; 2) ls-is. 

Ea rite soluta miserunt: 

Augustus Scriba», Iassii*. — Petrus Tergestinus. — 1 J . Prado, Ve- 
netiis. — Max. Vronski, Lobsdw. — F. Wawer, Marianopoli. — Ad. Ivoz- 
lowski, Petricovia. — Ioan. Biava, Bergomo. — St. Kempa,- Agrodinia. — 
Ricli. Brondel, Brugis. — Frid. Horwath, Vindobona. — Fr. Baturewiez, 
Zylomiria. — F. Amori; stati. Pini,' Mediolano. — Guil. Schenz, Rati-, 
sbona. — Panlinus a S. Iosepho, Barcinone. — F. X. M., Drepano. —> 
A. Renevey, Estavayer-le-Lae. — Iae. Costa, Diunio. — Lud. Goux, Bitu¬ 
ricis. — Henr. Fani, Florentia. — Vine. Starace, Neapoli. — Alex. Fas- 
stusz/ Szatmar. •— Lad. Lud. Podobinski, Cracovia. — Hern. Forgeot, 
Nicaea ad Varum. — Ant. Faverzani, Merato. — Alb. Catteau, Lugduno. — 
Ricli. Miiller, Berolino. — Hern. Pianelli, Tergeste. — Eug. Dolmar, Neo 
Eboraco. — F. Ortiz, Morelia. - Georg. Arehambeault, Quebeco. — F, Cor-, 
rea, Emerita. — Alt'. Martincz, Badaiocib. — Alb. Perraud, Lutetia Pari¬ 
siorum. — Lud. Dubois, Massilia. — A. Bounin, Aureliano. — R. Rielii, 
Traianopoli. — Alb. Ks\in, Dubii no. 

Sortitus est praelnium : 

LUDOVICUS DUBOIS, 
ad quem missum est opus, cui titulus: 

IOSEPIII SCOPA 
CARMINA 

Sponsor: Ioannes Baptista Ciampi, inrisperitus 

Romak — Ex offici n a Societatis Edilricis Romanae. 

EUPLIUS 


Actio dramatica a I. B. Fraucesia versibus senariis exarata. 


Quem ? 


Maximus. 


Calvisianus. 

Volusium! 

Maximus. 

Gerrae! Altum petes! 
Hic est senator, potentia praeditus, 

Et ipse validum Euplii praesidium... 

Et hunc curabo cadat ut in pelagum. 
Uabis quam tandem portionem praemii? 

Calvisianus. 

Dabo? Petis quam? 


Maximus. 

Haud mercator veni! 

Dabis ? 


Maximus. 

Quam vero possim? 

Calvisianus, 

Petis? Hospitem simula, 
Domum peregrinus indutus quaerito, 

Mores observa, virosque quos visitet, 

Et si Christianos adeat homines. 

Maximus. 

Sine me, videbis quam belle in tragulam 
Cadet. Sin’? Indignus vocari Maximus! 

Calvisianus. 

Sile! Nam longe Volusium video 
Ad nos! 

Maximis. 

Peropportune! 


Calvisianus. 

Quam durus es! 

Maximus. 

Fastidium generas. 

Da verbum! tunc quiescam in utrumque oculum. 
Calvisianus. 

Quid es, tibi dabo libenter, meritus. 

Maximus. 

Tempus teris nimis: iactas inania. 

Dic verbum clarum. 

Calvisianus. 

Dimidium sufficit? 

Maximus. 

Satis superque. 

Calvisianus. 

Dimidium retine ! 

Maximus. 

Placet! Sed audiam rerum nunc ordinem. 
Calvisianus. 

Accede propius, nemo ne nos audiat. 

Maximus. 

Dic confidenter, tuus sum totus, loquere. 
Calvisianus. 

Iste Volusius, iam multum tempus est 
Quum sit Christianus, merito timeo. 

Est ipse, sustinet qui dulce pauperes, 

Solet qui cunctos consolari miseros, 

Quos etiam cumulat omni dulcedine, 

Modo sint isti Christianis moribus; 

Quod ita praemium sperant a Superis. 

Magnus hic opibus, pollet divitiis, 

Ut olim fuerant vix Romae consules. 

Maximus. 

Agendum nunc quid? 

Calvisianus. 

Exornare tragulam 
Iuvabit astu, ut incidat bellissume. 


Calvisianus. 

Simula gratiam. 
Maximus. 

Amicitiam dic! Nemo scit melius 
Vultu, ore, labiis amicos perdere. 

SCENA IV. 

Volusius et reliqui. 

Calvisianus. 

Salve, Senator ! Gaudeo quod valeas ! 
Maximus. 

Salve, Volusi, Catanae praesidium. 

Volusius. 

Dii vos adiuvent! Decora patriae (1). 
Calvisianus. 

Audisti ? Quot populus te accipiat laudibus! 
Eius sine meas laudes adiungere; 

Quod ita ludos optimos ei pares, 

Nihil nec negligas magna diligentia, 

Ut ipse gaudeat ad desiderium. 

Maximus. 

Nemo tam scite! 

Calvisianus. 

Tam pulcre ! Tam lepide ! 
Maximus. 

Fecit pro festis dedicatis Caesari. 

Calvisianus. 

Dabit tibi gratias quoque Galerius. 

Maximus. 

Queis honor siet decus per saeculum. 
Volusius. 

Eamus intro ! Loquemur nos postea, 

Enim nunc primum sit iiululgendum populo. 
Placent si ludi, gladiatores placent. 

Sinamus ipsum ludere pro arbitrio ( introeunt). 

(Ad proximum numerum). 

(1) Exaudiuntur plebis voces exclamantis: Io Volusi ! 

VOX URBIS 

DE LITTERIS ET BONIS ARTIBUS COMMENTARIUS 


Rerum 

De subsidiis quibus eget res Latina commentationes. 
Philosophicae disputationes IVlodernistam inter et Thomistam. 

De actus voluntarii dependentia erga actum riitionis — Quid sit iuili- 
cium liberum penitius investigatur. 

Amygdalus et Puella. 

Archaeologicae res. — De Christianorum sepulcrorum ornamentis. 

Golloquia latina. — Puer beneficus. 

Paroemlae sive adagia : Quot homines, tot sententiae. — Tunica pallio 
propior. 

Ex Batavia. De certamine poetico IToeuiftlano. 

Ex Italis urbibus. — Dc magno artium certamine Augustae Taurino¬ 
rum indicto. - 11. 

Christi Domini passio, quam Paulus Veronensis pinxit. 
Domestica funera. 


DE SUBSIDIIS QUIBUS EGET RES LATINA 

CO/A/AENT ATIONES 


Ad Magistros Linguae Latinae. 

Duo sunt eorum consilia, qui nostris tempori¬ 
bus rei latinae proficere student: unum, ut adver¬ 
sariorum obiectionibus occurrant, alterum ut lin¬ 
guam litterasque latinas melioribus institutionibus 
tractent. Haec autem duo unum valent. Namque 
si excipias eos qui, sive novarum rerum cupidi¬ 
tate adducti, sive falsa utilitatis specie obcaecati 
omnia studia ad artium humaniorum cultum per¬ 
tinentia funditus sublata volunt, haud scis an nemo 
relinquatur quicum non possimus pacifice et amice 
agere. 

Cum ipsis quidem Philistinis (ut Anglorum vo¬ 
cem notissimam usurpem), hoc est, cum contempto¬ 
ribus. et osoribus disciplinarum liberalium nullae 
omnino nobis pacis condiciones esse possunt; sed 
bello, bello inquam, continenter, perque caduceato¬ 
rem non denuntiato contendendum est, quum nus¬ 
quam alio spectent huiusce militiae arma quam 
ad alterutrius partis interii e donem. Vae victis! 

Sed quoniam fas est ab hoste doceri et magna 
pars eius argumentationis, quae contra latina stu¬ 
dia instituitur, non tam est hostiliter insectantium 
aut iniquo animo infitiantium omnem huius disci¬ 
plinae utilitatem, quam desperantium et conque¬ 
rendum quod tantis laboribus nostris et discipu¬ 
lorum nostrorum tantilli respondeant doctrinae fru¬ 
ctus — id quod nos minime dubitamus, — sequitur 
pt tota fere causa nostra ad unum velut princi- 


index: 

Ghrisfo-Deo resurgente. 

Ex Sacris Gongregationibus Romanis sententiae novissimae se¬ 
lectae: Ex Congregatione Consistoriali. — Ex Congregatione de Sa¬ 
cramentis. — Ex Commissione de Re Biblica. 

Diarium Vaticanum. 

Annales. — Belli rumores. 

Publici per orbem coetus legibus ferendis. 

Per orbem. 

Librorum recensio. (F. Capuzzello). 

Libri recens dono accepti, 
loci. 

Numismatum collectoribus monitum. 

Aenigmata. 

Appendix: Eupiius. 



pium determinationis revocetur, nempe si institu¬ 
tiones nostras latinas radicitus emendatas atque 
quam maxime utiles praestare valeamus. Perfectio 
autem artis cuiuslibet non est unius hominis quamvis 
ingeniosi, sed plurimorum artificum communi con¬ 
centu optimisque consiliis inter se laborantium. Qua¬ 
propter nobis qui linguam litterasque latinas pro¬ 
fitemur summopere nitendum atque efficiendum 
est ut communia agendi consilia ineamus et com¬ 
muni itinere ad proposita tendamus. Ad ea igitur 
subsidia quae in communi mutuoque auxilio posita 
sunt oculos vestros convertere velim. 

* 

*• * 

Sunt autem meo iudicio octo: 1) pronuntiatio 
longe lateque communis, etiamsi ea discrepet a phi¬ 
lologorum subtilitate ; 2) conventus doctorum sal¬ 
tem annui, ubi in commune consulatur — quales 
habere consuerunt ceterarum_professores artium, 
ut medici; 3) ephemeris aliqua hebdomadalis, per 
quam orbis latini cives saepius et cuniunctius in¬ 
ter se communicent; 4) genus latinitatis satis pu¬ 
rum quidem neque inelegans, sed tamen aliquanto 
simplicius atque ab eis ambagibus et difficultatibus 
quibus veterum scripta abundant remotius; 5) cur¬ 
sus elementorum sive praeparatorius quo tirones 
iam inde ab initio discendi ad universum sermo¬ 
nem latinum facile, commode, plene percipiendum 
perducantur; 6) magna copia fabularum amoenio¬ 
rum, praesertim milesiarum, quae tirones modica, 
adhuc scientia linguae latinae imbutos ad frequen¬ 
tes et copiose lectitandum allidant; 7) indicds vo¬ 
cum pleniores ad hodiernas res exactius, nec tamen 

nimis barbare, exprimendas compositi; 8) academia 
sive auctoritas quaedam generalis, quae de dubia 
latinitate iudicia faciat et tanquam omnium docto¬ 
rum nomine pronuntiet. 

* 

* * 

De pronuntiatione sermonis latini si quis a priori, 
ut aiunt, ratiocinari vult, plures invenit senten¬ 
tias, quarum quaelibet per se considerata sua gau¬ 
det commendatione. Primum antiqua illa Romano¬ 
rum pronuntiatio plurimos est fautores consecuta, 
etsi omnium suffragia nequaquam tulit; deinde 
haec eloquendi ratio, quae hodie in Italia viget, 
non sine probabili causa commendatur; tum mi¬ 
nime est spernenda eorum sententia, qui patrii 
sermonis sonos relinqui nolunt, praesertim quum 
ingens numerus vocabulorum domesticorum e la- 
tinis fluxerit, sonis tantum ab antiquitate diffe¬ 
rentium, ita ut haud absurde contendi videatur 
nihil omnino interesse quomodo quis pronuntiet, si 
modo scripta legat et scribere sciat et inter po¬ 
pulares suos intelligatur. 

Sic enim argumentatur : Italos ab Italis, Ger¬ 
manos a Germanis, Anglos ab Anglis latina acci¬ 
pere solere, si quis veterum ex inferis excitari 
posset qui patrium sermonem latinum doceret, tum 
necessarium futurum fuisse ut ubique gentium una 
eademque regnaret vetus Latinorum consuetudo : 
nunc satis esse si iis qui simul adsint verba lo- 
quentis aut recitantis verum intellectum reddant. 

Apud Americanos, exceptis iis hominibus qui 
Ecclesiae Latinae traditiones sequuntur, ab omni¬ 
bus fere tam privatorum quam publicarum scho¬ 
larum magistris una illa pronuntiatio recipitur, 
quae classicorum scriptorum temporibus in usu 
fuisse creditur. Scilicet, c littera non differt a k 
(Marcus Tullius Kikero) et g duritia non aliter sonat 
in gemma atque in gutta ; t nunquam sibilat et v 
consonans idem valet quod anglicum w; s ubique 
acriter sibilat, ut rosa (quasi rossa praeterquam 
quod prior syljaba o brevi terminatur) et urbs ef¬ 
fertur quasi sit urps; ae et oe diphthongi et inter 
se differunt et ab e vocali longe absunt. 

Hactenus principia, me puero; postea vero etiam 
in latentes quae dicuntur vocalium quantitates in¬ 
quiri coeptum est, cuius rei pervestigatio partim 
testimoniis veterum continetur, partim linguarum 
variarum inter ipms comparatione. Namque, ipso 
Cicerone teste, producuntur vocales quas excipiunt 
N S litterae aut N F; porro e graecis litteris li¬ 
quido constat aliter e litteram in Festo, aliter in 
Celso sonuisse, quum illud nomen per eta scribatur 


hoc per epsilon tum — quod maioris est subtili¬ 
tatis — u litteram longam fuisse in nullus, a, uni 
e galbeo nulle (ubi servatur), brevem in columba 
(unde colombe) acute conclusum est. Haec et sex¬ 
centa alia nostrates perscrutantur et summo ar¬ 
dore pueros edocent. 

(Continuabitur ). 

Theo. T. Chave. 



PHILOSOPHICAE DISPUTATIONES 


MODERNISTAM INTER ET THOMISTAM 


De actus voluntarii dependentia erga actum rationis 

— Quid sit iudicium liberum penitius investijratur. 

Modernista. — Me excusatum habeas, amice ca¬ 
rissime, ubi te quasi ex somno, seu melius, si mavis, 
ex oblivione diuturniori te repente excitem, post col¬ 
loquia nostra iam a mensibus interrupta de argumento 
inter nos disputando: siquidem id aegre fero, quod 
discussio nostra dimittatur infecta de re tanti momenti. 

Thomista. — Rectissime sentis ac dicis, dilectis¬ 
sime. Neque ego diffiteor colloquia nostra male a men¬ 
sibus interrupta fuisse, etsi veniam fortasse expostulent 
quaedam rerum adiuncta seu impedimenta vix milii 
vitabilia. Quidquid id fuerit, resumamus disputationem 
tamdiu dimissam. 

Quum tamen res tibi penitius quam mihi menti in¬ 
haereant, faveas disputationis ultimae nostrae argumen¬ 
tum acu tangere et indicare. 

M. — Ad hanc igitur deveneramus conclusionem, 
requiri ad iudicium liberum indifferentiam amabilitatis 
in obiecto: nisi quippe obiectum possit et amari ct non 
amari, iudicium nullimode liberum erit dicendum, 
neque libera electio inde secuta, eo imprimis quod 
electio non sit nisi boni contingentis. 

Mihi tamen per menses integros attentius cogitanti 
nonnulla rerum contrarietas occurrit. Dum enim requi¬ 
ritur indeterminatio amabilitatis in obiecto, unde ha¬ 
beatur iudicii libertas, requiritur insimul determinatio 
subiecti. Ad exercitium quippe intellectus- requiritur 
cognitio vera et perfecta, quae sit de obiecto ipso de- 
que omnium circumstantiarum adiunctis, ita ut hic et 
nunc rationem boni amandi prae se ferat; neque ad 
libertatem iudicii requiri potest cognitio falsa vel du¬ 
bia. Hoc autem importat aliquam intellectus determi¬ 
nationem. 

Haud secus eamdem subit voluntas determinationem, 
quum voluntatis actus non nisi unus numero simul esse 
possit, determinatus utique ipsius rationis iudicio. 

T. — Istiusmodi tamen contrarietas sponte eva¬ 
nescet, ubi sedulo distinguas finem attingendum inter 
et media quibus attingendus erit, indeque iudicium in- 

ter quo dictatur amor finis, et iudieium quo mediorum 
electio praescribitur. Iudieium scilicet dictans amorem 
finis minime importat secundum se indifferentiam obie- 
ctivam amabilitatis in ipso fine, etsi importet huius- 
modi indifferentiam ut causalem, respectu scilicet me¬ 
diorum, seu iuxta - scholasticorum dictum minime ho¬ 
diernis nostris deridendum, in ratione « finalizandi ». 

Finis quippe non est indifferenter amabilis, quum 
sit bonum ipsum ad quod determinatur ex propria na¬ 
tura voluntas, quae proinde instinctu et ut a Deo mota 
illum amat. Iudieium igitur dictans finis amorem non 
proponit finem ut indifferenter amandum vel non aman¬ 
dum in se ipso. Praescribit tamen ex finis amore plura 
indifferenter amanda media, quibus finis diversimode 
obtineri valeat, quorumque nullum sit medium unicum 
obtinendi. 

Quod tamen, ut obiter notem, nullimode impedit 
quominus inter bona particularia nonnulla sint deter¬ 
minate amabilia prae ceteris, ut v. gr. bonum hones¬ 
tum prae ceteris bonis, eo quod illud solum rationi 
recte congruit, solumque dicendum sit bonum hominis 
qua hominis. 

At vero his sane suppositis atque assertis, nulli¬ 
mode hinc colligendum est bona particularia eademque 
naturalia, imo ipsum finem ultimum in particulari, non 
esse, saltem ex hominis imperfectione, contingenter 
amabilia, neque ad illorum apprehensionem determi¬ 
nari intellectum ut iudicet ac praescribat eadem deter¬ 
minate esse in particulari amanda. 

Duplex igitur determinatio naturalis asserenda est: 
alia nempe intrinseca, qua potentia cognoscens propria 
natura iudicet obiectum cognitum esse determinate 
amandum, eiusdemque contrarium fugiendum: quae 
determinatio sane naturalis et audit et est. Alia autem 
datur determinatio naturalis quae est ex rationis deli¬ 
beratione et consilio, sese moventis et determinantis ad 
aliud in particulari prae ceteris amandum. Iudieium 
igitur liberum illam determinationem excludit prout ab 
intrinseca natura necessario provenientem: istam vero 
non excludit, imo et supponit necessario, siquidem vo¬ 
luntas non determinatur nisi ratio determinet, quidquid 
in contrarium minus sapienter fingant et effutiant Mo- 
dernistae nostri. 

Iudieium ergo liberum repraesentat obiectum deter¬ 
minate amandum: sed ex rationis iudicio et delibera¬ 
tione, minime autem ex necessitate naturalis instinctus. 

Unde imprimis iudieium liberum proponit obiectum 
ex se indifferens ut ametur vel non ametur, prout 
nempe continens in se rationem boni cui nonnulla mali 
ratio admiscetur, non semper quidem ex parte rei 
ipsius, sed saltem ex imperfectione hominis rem insuf- 
ficienter cognoscentis. Quo fit ut ipse Deus, summum 
utique bonum, non appareat ut summum bonum rationi 
hominis imperfecte cognoscentis. Iudieium tamen libe¬ 
rum est formaliter determinatum, quia sese ex se de¬ 
terminat, et determinat voluntatis electionem, exclu¬ 


dens determinationem intrinsecam, imo et extrinsecam 
eamdemque violentam: nullimode autem excludens, imo 
et supponens determinationem istam naturalem, qua 
specificatur inde voluntas obiective ac dirigitur ad ele¬ 
ctionem huius particularis boni prae aliis. 

M. — Sed vero, licet quam libentissime concedam 
non requiri ad libertatem iudicii ut honestum appareat 
prae inhonesto indifferenter amabile, eo quod voluntas 
mali per se non requiratur ad libertatem, videtur ta¬ 
men requiri ad eamdem ut illud bonum, nempe hone¬ 
stum, appareat vel vere vel apparenter amabile, unde 
iudicans possit nolle vere honestum, et ex alio iudicio 
apparenti possit etiam inhonestum velle. 

T. — Adverte tamen, dilectissime, aliud esse quod 
homo libere agat, et quod sciat se libere agere. Ad 
primum enim sufficit si homo usu rationis libero pol¬ 
leat indeque iudicet, etiamsi ex errore aliquo specula¬ 
tivo contendat obiectum non esse indifferenter ama¬ 
bile, sed necessario amandum: ex quo errore nullate¬ 
nus perimitur libertas. Unde fatalista quispiam, etsi 
teneat voluntatem necessario in omnibus velle, dum 
tamen ex pleno usu rationis agit, libere agit, unde 
praemiandus vel puniendus erit, prout iuxta vel contra 
legem egerit. 

Ad alterum autem requiritur sane ut homo cogno¬ 
scat indifferentiam vel contingentiam obieeti in ordine 
ad finem, indeque istud esse vel amabile vel non ama¬ 
bile, sive contingentia huiusmodi sese habeat ex parte 
obieeti in se, sive in obiectum redundet ex imperfecto 
iudicio amantis. 

Quapropter non requiritur ad actum liberum ut 
agens explicite et formaliter sentiat obiectum esse in¬ 
differenter amabile, sed sufficit quod ex consilio velit 
id quod sibi vere est indifferenter amabile. 

M. — De cuius tamen consilii necessitate nonnulla 
mihi occurrunt dubia tibi ingenue proponenda. 

Et quidem primo Thomistis tuis quam libentissime 
concedam requiri consilium illud, ubi ex mediis unum 
est reapse bonum, aliud reapse malum: id tamen Mo- 
dernistis concedendum videtur quod ubi omnia media 
appareant bona, etsi unum alio forsan melius, proin- 
deque omnia in ordine ad finem utilia et eligibilia, suf¬ 
ficere si intellectus ea omnia proponat qualia vere sunt, 
ex quo supposito voluntas absque ullo alio rationis actu 
aut iudicio illud quod libuerit eliget. 

Quod etiam patet ex ipsiusmet libertatis divinae 
natura. 

Deus quippe per simplicis intelligentiae eiusdemque 
naturalis actum, vidit infinita esse possibilia et eligi¬ 
bilia, imo maioris minorisve bonitatis et excellentiae 
esse, atque per meram voluntatem ad hunc praesentem 
mundum fabricandum absque alio prorsus iudicio sese 
prorsus determinavit. Quidni idem in homine fieri 
possit ? 

T. — Dicendum tamen et tenendum hominem poni 
in nunu proprii consilii, quia iudicio rationis sese de- 

terminat ad eligendum unum prae alio, unde specificat 
proprios actus. 

Neque in contrarium adducenda est libertas divina 
quae ab humana libertate in immensum discrepat. 

Libertas enim divina nullam importat indifferentiam 
passivam per quam actibus liberis intrinsece perficia¬ 
tur : quidquid enim perfectionis importat actus intrin¬ 
secus liber in agente libero, in Deo naturale est, atque 
necessarium et immutabile. 

Neque in Deo invenitur indifferentia passiva ad con¬ 
secutionem proprii finis, quum ipse sibi finis suus sit. 

Libertas igitur in Deo solam indifferentiam activam 
importat ad communicandum creaturis propriam boni¬ 
tatem, ita ut amor Dei bonitatem in creaturis faciat, 
non autem supponat. Quidquid Deus facit ex propria 
bonitate, non ex creaturarum bonitate facit. 

His adde nullum medium Deo esse ad finem magis 
minusve utile, siquidem Deus non fit nobilior creando 
nobiliores creaturas, licet ipsae creaturae in se ipsis 
plus minusve nobiles dicantur et sint. Imo quidquid or¬ 
dinabile est ad ipsius bonitatem, secundum ipsius or¬ 
dinationem extemplo fit optimum. Omnia quidem in in¬ 
tellectu divino apparent ut inaequalia, sed tamen omnia 
ut optima. 

Quod ceterum iudicium, dilectissime, non ad scien¬ 
tiam simplicis intelligentiae pertinet, sed ad scientiam 
visionis, quum terminetur ad rem existentem. 

Quae omnia sane libertati humanae non competunt; 
siquidem ista perficitur intrinsece per actus proprios, 
ordinatur ad consequendam propriam bonitatem, me¬ 
diaque eligit plus minusve efficacia in ordine ad finem, 
siquidem ipsa non est perfecta, sed perficienda. 

M. — Sed tamen, ut redeamus ad thema proposi¬ 
tum, plures fuerunt theologi ac philosophi qui tenue¬ 
runt sufficere ad determinandam voluntatem, si intel¬ 
lectus proponat media vel aequaliter vel inaequaliter 
utilia, ita ut absque alio intellectus iudicio voluntas pos¬ 
sit sese determinare ad illud quod magis libuerit. 

T. — Nonnullos, aliunde paucos, huiusce senten¬ 
tiae fuisse confiteor: sed tamen contra rationem. Vo¬ 
luntas quippe est in potentia passiva et contingenti non 
solum respectu substantiae electionis, sed etiam deter¬ 
minationis qua unum medium prae alio eligitur, proin- 
deque a proprio movente, nempe intellectu, moveri 
debet ad huiusmodi determinationem perficientem, at¬ 
que ita praesupponit ex ipsamet sui natura iudicium 
determinatum, quod ex pluribus mediis unum esse prae 
aliis eligendum dictat. 

Imo et id requirit ipsius voluntatis bonum, siqui¬ 
dem inclinatur ad acquirendam propriam perfectionem, 
indeque ad electionem eo modo quo melius haberi po¬ 
test habitam. Quae electio sane eo melior dicenda erit 
et perfectior, quo rectius per rationem dictabitur usque 
ad ultimam enti tatis suae formalitatem. 

Id aliunde requirit insimul voluntas, ut ratio inve¬ 
stiget meliorem viam ad perfectionem propriam procu¬ 


randam, proindeque ut electio fiat de meliori medio at¬ 
que utiliori ad finem obtinendum; denique ut intelle¬ 
ctus de meliori medio iudicet. 

EJtsi autem nonnulli fingant dari media aeque utilia ad 
finem prosequendum, nullimode hinc sequitur volunta¬ 
tem non determinari per intellectum ad unum prae aliis 
eligendum. At vero istiusmodi hypothesis de mediis 
aeque utilibus nunquam reapse occurrit, siquidem vel 
ex se vel ex aliqua circumstantia unum prae alio uti¬ 
lius vel re vel apparentia atque aptius erit, sive ad finem 
ultimum, sive ad finem particularem. Divinae provi¬ 
dentiae prorsus est res ita ad extra ordinare, ut una vel 
sit, vel saltem appareat utilior, ut medium efficacius 
ad finem, etiam male concupitum. 

Rationis igitur indoles et ordo postulant ut res exa¬ 
minentur et in se et in adiunctis, ita ut iudicium sit 
sernper de meliori bono aut vero, aut apparenti. 

Ex iudicio autem habetur affectio amplectens id quod 
iudicatum est. 

Iudicium igitur practicum idemque ultimum neces¬ 
sario est ad unum determinatum; neque voluntas eli¬ 
gere potest vel minus utile, vel aeque vel magis utile, 
nisi intellectus iudicet unum prae ceteris esse vel minus 
utile, vel aeque aut magis utile. 

(Ad proximum numerum). 

I. I. R. 



AMYGDALUS et PUELLA 


PUELLA. 

Squallet adhuc tellus, nivibus stant culmina montis 
Candida, tu imprudens floribus indueris ? 

Aspice ut immites nimbos et frigora caelo 

Proh miseram boreas in tua damna parat! 

Graminibus laetum cum ver depinxerit agros, 
Stultitiae poenam tunc male cauta lues. 

AMYGDALUS, 

Tu quoque candidulum gestas sub pectore florem, 
Vincere quem specie nil pretioque potest, 

Et tamen imprudens nimbis exponis et euris, 

Perdere dum tenerum quaelibet aura valet. 

Flos mihi vel glacie raptus tamen usque revivet, 
Non tuus exsurget si semel abiicias. 

Auximi. 

P. Recanatesi. 

Inopi beneficium bis dat, qui dat celeriter. 

Pubwl. Syrus, Mim , 








Archaeologicae res 

De Christianorum sepulcrorum ornamentis. 

Inter omnes constat, Praeconstantiniana Christiano¬ 
rum sepulcra congruis sibi, (hoc est quoad indolem et 
sensum plane funerariis), sive picta sive sculpta essent, 
ornamentis decorata extitisse. 

Porro, servatane est huiusmodi Christianae artis in¬ 
doles, quum non iam in catacumbarum recessibus, sed sub 
dio circaque basilicas coadunata sunt sepulcra? Eespon- 
sum, quamvis alicui rem leviter intuenti obvium for¬ 
tasse videatur, valde complexum nec facile revera est 
reputandum. Nam haud praetermittendae sunt variae 
peritorum in monumentis explicandis sententiae opinio¬ 
nesque; adde nonnullarum repraesentationum obscuram 
adhuc significationem: quae nempe obstant quominus 
certa atque ultima et rem conficiens dari possit eno¬ 
datio. Illud tamen indubium haberi debet: indolem 
artis sepulcralis, per aliquod tempus, funerariam om¬ 
nino vulgo permansisse, quum nulla esset illam abo¬ 
lendi ratio; at dein, propter novum quoddam genus 
artis invalescens, sensim sine sensu aliam evasisse; et 
aliunde, etiam in funerariis argumentis exhibendis, 
plura nec parva, praesertim a saeculo ineunte sexto, 
fuisse immutata. 

Huius quidem rei causa multiplex apparet, ac pri¬ 
mum ipsa ad opus adhibitae materiae diversa natura, 
nempe ut in marmore effingi deberet, quod facilius 
antea brevioreque tempore penicillo fieret; indeque 
evenit ut argumentorum repraesentandorum electio, 
propter angustiora spatia diversitatemque laboris, multo 
difficilior evaderet. Aliud enim est pingere, et quidem 
eo modo quo Christiani artifices plerumque pingebant, 
aliud in duro exsculpere marmore. 

Secundo vero, animadvertenda est norma, qua in 
extremis sarcophagorum partibus, iuxta ethnicam bo- 
namqne artem, convenienter oculorum aciei compositio 
finem faceret. Aliquid itaque, in his ultimis ad dexte¬ 
ram et ad sinistram partibus, parieti tamquam adhae¬ 
rens esse oportebat; exempli gratia, in saepe iam alias 
in huiusce commentarii paginis memoratis argumentis, 
rupes a Moyse percussa, Mariae Virginis, vel Pilati, 
vel regis Nabuchodonosor sedes, vel sepulcralis Lazari 
aedicula, vel saltem arbor aliudve, quod congruo modo 
compositionem clauderet. Quod si per figuram huma¬ 
nam argumentorum series finiretur, haec ad medium 
compositionis locum conversa esse debebat; unde ista 
omnia effecerunt, ut novae aliquando res effingerentur, 
idque non quidem ad clariorem argumenti significatio¬ 
nem reddendam, sed ad complexum materialis compo¬ 
sitionis perficiendum. 

Tertio, consideranda lex quam symmetriae vocant. 
Haec enim plura aliquando requirebat, quae ad compo¬ 
sitionis sensum haud erant necessaria, ut tertiam quan- 


dam personam, ubi duae tantum requirebantur. Sic, 
exempli gratia, haud raro apud anaglypta, in Habacuc 
escas ad Danielem prophetam afferentis repraesenta¬ 
tione, altera exhibetur Danieli adstans persona, quae 
prorsus, nisi quod faciem anaglypti terminet, quid sibi 
velit nescitur. 

Verum quidem est legem eiusmodi maioris quain 
par est a quibusdam auctoribus, Edmundum Le Blant 
secutis, factam esse. Alioquin, saepe etiam lex sym¬ 
metriae cum oppositionis lege confunditur, quae qui¬ 
dem iam in picturis saeculi secundi animadverti potest. 
Ut exemplum aliquod proferam, in sacramentorum quod 
vocant cubiculo A 3 , apud coemeterium Callisti, extrema 
cycli, seu extrema seriei argumenta in eodem sunt pa¬ 
riete exhibita, alterum contra alterum, ac pariter aquae 
cogitationem prae se ferentia, diverso tamen sensu: ni¬ 
mirum ex una parte est fons e rupe quam Moyses per¬ 
cussit scaturiens, spiritualisque vitae initium signifi- 
ficans; ex altera parte, puteus e cuius labris, coram 
Iesu muliereque Samaritana, diffunditur aqua, quae 
quidem undae in vitam aeternam salientis cogitationem 
adumbrat. Item, in eodem cubiculo, ad latera eucha¬ 
ristici convivii, sacrificii adumbratio deprehenditur: 
nempe, ad dexteram inspicientis, sacrificium cruentum 
crucis, Abrahae sacrificio expressum ; ad sinistram 
vero, mysticum sacrificium, seu consecrationis eucha- 
risticae inductio. 

Lex eiusmodi, praeter quam symmetriae legi ple¬ 
rumque non adversatur, haud parvo in repraesentatio? 
num interpretatione auxilio est. Interim animadverte 
quaenam quantaque sculptoris cura esse deberet in sche¬ 
mate compositionis efformando, si eiusmodi leges cete- 
raque artis praecepta sibi observare proposuisset. 

Quarta mutationis ratio ipsa est nova monumento¬ 
rum conditio; nam capsae, marmoreae persaepe sub dio 
et circa basilicas frequentioraque sanctuaria erant, nec- 
non accuratissime elaboratae, teguriis protectae, om- 
niumque oculis expositae. Plura igitur in ipsis effinge¬ 
bantur quae a funeraria hucusque artis indole fuerant 
aliena, praesertim quaedam passionis Dominicae my¬ 
steria, Ecclesiae persecutionis ac triumphi adumbratio, 
maiestas Christi, nonnulla argumenta ex apocryphis li¬ 
bris excerpta, quaedam insuper ad ethnicam artem per¬ 
tinentia et ea omnia quae personam terrestremque vi¬ 
tam defuncti respicerent. 

Denique novi cuiusdam generis ars, ad loca sacra 
seu basilicas exornandas adhibita, maxima quidem hu¬ 
ius mutationis causa habenda est. 

Iam si haec probe fuerint perspecta, facile intelli- 
getur quomodo apud Christianos sepulcralis ars indole 
mutari potuerit. Hinc licet concludere, Postconstanti- 
nianorum sarcophagorum artem multa complecti prae¬ 
ter funeraria argumenta, quae historica, seu historico 
modo repraesentata sint et praeter ea quae aliquam di¬ 
recte sive moralem sive dogmaticam cogitationem in¬ 
spicientibus exhibeant symbolisque adumbrent. 

Est tandem animadvertendum, de Christianis fune¬ 
rariis anaglyptis ita fuisse prorsus ac de ethnicorum 
sculptilibus sepulcralibus. Primum quidem apud scul¬ 
ptores cura fuit ordinem aliquem in symbolis dispo¬ 
nendis servandi, sive iuxta desiderium vel suggestionem 
committentium, sive secundum quasdam artis normas, 
quae artifices, praesertim praestantiores, latere nequi¬ 
verunt; Christianorum autem numero magis in diem 
augescente, simul atque in arcis cadavera condendi 
more, ita tunc de sarcophagis evenit sicut hodie fit de 
stelis cippisque funerariis, qui plurimi in officinis mar¬ 
morariis iam parati et venales iacent. Cuius quidem 
assertionis evidens ac palmaris probatio habetur in in¬ 
numeris fere sarcophagis apud quos defuncti persona 
inter sanctos exhibetur orans. Ubi enim ars accuratior, 
aut defuncti persona minime apparet, aut, si adsit, po¬ 
lita finitaque adeo conspicitur, ut vera vultus sui linea¬ 
menta prodere reputari possit; ubi vero ars deterior, 
mortui persona saepe saepius non deest, sed tam im¬ 
perfecto dumtaxat delineata modo, ut viri, an mulieris 
imago referatur haud facile discernere valueris. 


Xystus Scaglia 0 . C. R. 



COLLOQUIA LATINA 


Puer beneficus (1) 

Iacobus puer quattuordecim annorum in mar¬ 
gine viae urbanae cistulam collocat, in eaque pe¬ 
niculos parat et atramentum, quo praetereuntium 
calceos politurus est. Advenit Fridericus, pauper 
et ipse, aetate paullo maior. 

Fridericus. — Heus tu, Iacobule, quousque sta¬ 
bis? Quis tibi calceos praestabit purgandos? Illuc 
omnes ad Samuelem ambulabunt, qui hilari vultu 
omnes arridet; neque eius vestimenta tam misere 
sarta sunt quam tua. 

Iacobus. — Neque vultum mutare possum ne¬ 
que vestimenta. Alia non habeo. 

F. — Hem,"peniculi tui egregii sunt; nihil deest 
praeter setas. Tam sunt calvi, quam caput Westonii 
senis decrepiti. 

I.. — Si peniculi displicent, da meliores. 

F. — Dabo, si Sabbato mecum in coetum no¬ 
strum veneris. 

I. — Saepe negavi me posse. 

F. — Miror. In ceteris enim rebus neque animo 
cares neque sollertia. 

(1) Huius dialogi scriptor Gaspar Harzhehn, qui superiore anno e vita 
decessit, Scholasticos Iuniores Societatis Ieu plus viginti annos bonas lit¬ 
teras latinas docuit. Qui quum magno opere litterarum studio imbutus est, 
ingentem copiam scriptorum reliquit, in quibus elaborandis multos annos 
versabatur. Inter opera eius manu scripta et opuscula, quorum maxima 
pars ad disciplinam pliilologicam pertinet, plura colloquia latino sermone 
exarata sodalis ego inveni. Eas latinitatis propagandae causa ad Vocem 
Urbis, si placuerit, passim edendas mittam. Owen L. Lewis. — Atqui 
Vox Urbis maximas tibi gratias et agit et habet. (I. F.).' 


I. — Mater mea non vult me istos novarum 
rerum molitores audire. 

F. — Scilicet precari te vult et in aede sacra 
supplicare. Quid ? nondum vides preces tuas esse 
inutiles ? Miseret me tui. Pater tibi mortuus est, 
mater aegrotat, et tu et sorores tuae vultu estis 
pallido, fame macerati. Tamen nondum tibi patet 
Deum tum te aspernari tum preces tuas. 

I. — Videtur sane aspernari. Nihilo tamen mi¬ 
nus a Deo potius auxilium exspectabo quam ab istis 
seditiosis. In iis fidem non colloco. Suum enim 
quaerunt emolumentum, et si res ex eorum volun¬ 
tate cesserint, maior quam nunc erit egestas et 
calamitas... 

F. — Oppressoribus vestris; et iure quidem. 
Foeneratores certe et mercatores qui nos afflictant, 
et tyranni illi crudelissimi, in quorum ingentibus 
officinis nunc multa hominum milia servorum pe¬ 
cudum ritu laborant, ii omnes vel trucidabuntur 
vel ad extremam devenient egestatem. 

I. — Si igitur eorumque filii rursus adversus 
vos oppressores suos coniurationes conflabunt, cae¬ 
dium nullus erit finis hominesque magis sangui¬ 
nem sitient quam ipsi tigres; neque enim tigris 
tigrim devorat. 

F. — Tace. Ignavus es. 

I. — Ipse scis istud esse mendacium. 

F. — Contemplare obesum corpus exornati il¬ 
lius adolescentuli. Eheu! si tu dimidiam partem 
haberes rerum suavium quas ille hodie in ienta- 
culo devoravit, et tu et mater et sorores amplam 
habere coenam videremini. 

I. — Noli, Friderice, inflammare invidiam. Ni¬ 
mis iam ardet animus. 

F. — Appella eum; amicus tuus est. Negas 
enim desidiosos istos helluones esse necandos. 

II. Venit Oliverius a laeva. 

I. — Liceat, quaeso, domine, purgare calceos 
tuos. 

(Oliverius se non audire fingens transit. Fri¬ 
dericus Iacobum impellit in Oliver ium; deinde 
fugit. — Oliverius lacobo alapam ducit et pede 
percutit). 

Oliverius. — Canis impudentissime! 

I. — Meam non esse culpam ipse vidisti. 

0. — Nisi tacueris, ministros publicos appel¬ 
labo. (Abit). 

I. — Vapulare ut servum, ut canem calcari ! 
Et haec mihi a picto illo stipite! Vere Fridericus 
dixit me esse ignavum! — Hem! alter venit ele¬ 
gans puer et nobilis et opulentus. Tentabo eum. 
Si etiam hic me ut canem tractaverit, tuus ero, 
Friderice. 

III. Venit Leo a laeva. 

I. — Calceos tuos, quaeso, domine, polire liceat. 

Leo. — Poli, sis. Quot hodie calceos polivisti ? 

I. — Ne unum quidem. 

L. — Nondum multi viam frequentant. Quod est 
tibi nomen ? 

I. — Iacobus mihi nomen est, domine. 

L. — Quamdiu hoc negotium egisti, Iacobe ? 

I. Duos fere annos; ex quo tempore pater 
- vita decessit. Antea in eiusmodi opera nunquam 
sum versatus, domine. 

L. Noli me dominum vocare. Puer sum ut tu 
es. Nomen mihi est Leoni. 

I. — Vere benignus es. 

L. — Non video ullam causam dure tecum a- 
.gcndi. Num tu vides? 

I. — Non video ; plerique divites in nos duri 
sunt. 

L. — Malum est. — Peniculi tui non sunt optimi. 

I. — Non habeo nummos ad novos comparandos. 

L. — Miserendum est. Dic mihi, quaeso, Iacobe, 
num hodie ientavisti. 

I. — Neque ego, neque mater aegrota, neque 
parvae sorores cibum viderunt post horam hesterni 
diei tertiam, quum mulier vicina, et ipsa pauper, 
fragmentum panis nobis dedit. 

L. — Quantum tibi debeo, Iacobe ? 

I. — Quantum tibi videtur. 

L. — Vigintine centesimae satis sunt? 

I. — Raro tam multum accipio. 

L. — Ecce talerus. 

I. — Careo nummulis. Non possum quod su- 
perest reddere. 

L. — Tene totum, Iacobe. Tibi tuisque ienta- 
culum compara. 

I. — Non tantum promerui; non est pretium, 
sed donum. Merere panem conor, mendicare nolo. 

L. — Optime. Hae viginti centesimae pretium 
tuum erunt. 

I. — Gratias ago, domine. 

L. — Non dominus tuus sum. Leonem me 
voca. Ecce duo taleri. Hos tibi non dono sed mu¬ 
tuos do. Si quando satis magna tibi pecunia fuerit, 
eos mihi reddes. Sin forte me non facile inveneris, 
meo nomine homini pauperi dabis. 

I. — Matris causa eos animo gratissimo accipio. 
Maximum mihi tua benignitas beneficium prae¬ 
stitit, multoque maius quam ipse scis, Leo. Quum 
huc venisti, vehementer eram iratus. Iniuria enim 
et opprobrio affectus eram. 

L. — Rem vidi, mi Iacobe. Qui te violavit mihi 
notus est. Eum monebo. Noli autem existimare 
eum malignum esse. Animi impetu commotus te¬ 
mere egit; non cogitavit. 

I. — Aperte tibi fatebor. Animum induxeram 
ut consilia consociarem cum iis qui, re publica 
eversa, omnia aequare volunt. Misericordia tua ad 
saniora consilia me revocavit. 


L. — Noli fidem praestare istis plebis adula¬ 
toribus. Inde non erit salus. 

I. — Mater mea me idem saepe monuit. 

-L. — In Deo, mi amice, spem pone. 

I. — Recte tu quidem, Leo. Deum te ad me 
misso me docere voluisse puto etiam inter opu¬ 
lentos homines inveniri benevolos. 

L. — Si quid iterum tibi opus fuerit, ad me 
venies. Ecce chartula mea. Nomen inscriptum est 
et domicilium. Vale, mi Iacobe. 

I. — Vale. Deus istius tibi beneficii praemium 
dabit. 


PAROEMIAE SIVE ADAGIA 


Quot homines, tot sententiae, 

Nihil vel hodie vulgo tritius est, quam haec 
Terentiana sententia: « Quot homines, tot senten¬ 
tiae » ; cui similis est apud eundem et illa: « Suus 
cuique mos est». Persius item: 

Mille hominum specie , et rerum discolor usus j 

Velle suum cuique est, nec voto vivitur uno. 

Eodem pertinet et illud epigrammaticum, quod 
dictum est, inveniri qui non recusent agris pater¬ 
nis cedere; qui velit ingenio cedere, reperiri ne¬ 
minem. Horatius decentissimam addidit allegoriam: 

Tres mihi convivae prope dissentire videntur, 

Poscentes vario multum diversa palato. 

Idem primam omnium Odam huius argumento 
sententiae conscripsit, aliis studiis alios duci, aliis 
alia cordi esse. Adlusit, facete quidem, Terentius 
in Phormione , quum e tribus advocatis primus 
ait, secundus negat, tertius deliberandum censet. 
Eam sententiam Euripides in Phoenissis latius 
explicuit: « Si pulchrum -- inquit -- et egregium 
cunctis idem foret, nulla hominibus anceps esset 
contentio. At nunc nihil simile, nihil idem morta-. 
libus nisi forsan verba inter istos concinunt, re 
tamen ac factis nihil convenit». Idem in Hippolyto 
coronato: « Hic his, hic illis, et homo cordi es.t, 
et deus ». 

Tunica pallio propior. 

Apud Plautum in Trinummo legitur allegoria 
proverbialis: « Tunica pallio propior est». Quo 
significatum, ex amicis nos aliis atque aliis magis 
esse devinctos, neque parem omnium habendam 
esse rationem. Apud veteres primum in officio lo¬ 
cum habebant parentes, proximum pupilli nostrae 
fidei crediti, tertium clientes, quartum hospites, 
quintum cognati et affines, ut indicat Gellius (lib v, 
cap. 13). Praeterea quaedam negocia propius aliis 
ad nos pertinere; sic pallium extrema vestis apud 
Graecos, quemadmodum apud Romanos toga. 

EX BATAVIA 

D; certamine poetico Hoeuftiano 


Accepimus, et libenter edimus: 

Die xm mensis Martii in conventu Ordinis Lit¬ 
terarii Academiae Regiae Disciplinarum Nederlan- 
dicae relatum fuit de xxxm Carminibus, quae 
Amstelodamum missa fuerant ut de praemio an. 
mcmx certarent. Horum aureo numismate dignum 
indicatum est Carmen inscriptum Fanum Vacunae , 
cuius auctor apparuit leannes Pascoli Bononiensis. 
Praeterea prelo dabuntur quatuor carmina prae- 
sfantissima, si poetae veniam dederint schedulas 
aperiendi. Sunt autem his titulis: Petronius, Pa¬ 
scua montium,' Avia, Ravenna. 


K. T. Karsten, 
Acad. Reg. D. N. ab Actis. 



EX ITALIS URBIBUS 

De magno artium certamine 
insigniter Augustae Taurinorum indicto 

II. 

Iam saepe Subalpini huiusmodi nobilia artium cer¬ 
tamina sibi insumere putarunt. Nec velim me, candide 
lector, incuses, si rem paullo longius repetam. Namque 
vel ab anno .octingentesimo octavo et quinquagesimo 
supra .millesimum saeculi nuper elapsi, in hac nostra 
urbe, adhuc Sardiniae regni capite, novorum quasi tem¬ 
porum seriem praesagientes, nonnulli artifices, ingenio 
praescriptoque publicae auctoritatis, haec primum cer¬ 
taminum genera ad nos invexerunt. Citra tamen super¬ 
biam, sed parvula quadam gloriola raptus, dicere haud 
dubitabo: « Hac in re Subalpini primi in Italis! » 

Paucis ante annis Anglia, quae, illa aetate, supre¬ 
mam commerciorum potestatem facile obtineret, in po¬ 
tentiae suae ostentationem, atque ut ad se omnium ani¬ 
mos converteret, primum Londini, omnibus circa na¬ 
tionibus admirantibus, novum hoc ingenii inventum 
invehere voluit. Mirum, quot populi illuc invisuri per¬ 
rexerunt, admirati insignes in artibus profectus, quos 
illa natio, maris antea unice potens, uti fama crede¬ 
batur, tam cito esset adepta. 

Proxima Gallia, mox eius exemplum secuta est, 
quae sub valido Napoleonis III dominatu, ad gloriae 
apicem pervenit, excellentiores spiritus extollens, non 
modo armorum potentia primatum obtinuit, sed et in 
artibus atque commerciis, nedum aemulam aequavit, 
sed etiam est supergressa. 

Hisce optimis inventis acta atque adlecta Subalpi¬ 
norum gens, domesticum otium in artium studium con¬ 
tulit, eo etiam consilio ut Italos universos ad artium 
contentionem invitaret. Quapropter optimum factu pu¬ 
tavit, si maiorum suorum vestigiis insistens, vel in ar¬ 
tibus vires suas aliquando exerceret. 


Ita in mysticis olim certaminibus a Graecis fuisse 
factitatum accepimus, ut alii aliis facem per manus tra¬ 
derent, ut arcano quodam sensu, dum Palladem, om¬ 
nium artium inventricem et quasi parentem veneraren¬ 
tur, progressum disciplinarum viderentur adumbrasse, 
quo aetas aetatem inventis suis, quasi totidem facibus, 
sic auget, ut ad supremum illum .doctrinae gradum 
perveniamus, ad quem hominum mens possit adsur- 
gere. 

Omnis enim mortalium doctrina veterum experientia 
potissimum constat, qui planiorem viam recentioribus 
muniverunt. 

Haud deerant, cum primum allatum est inter no¬ 
stros cives huius certaminis nuncium, qui falso existi¬ 
marent fore ut tot dissonae diversarum provinciarum 
rationes nunquam coalescerent, ac propterea ex hoc 
instituto, ob exiguum concurrentium numerum atque 
ob parvum artium, commercium, quodque caput est, 
ob perpetuam huiusce certaminis consuetudinem, nihil 
plane utilitatis redundaturum. 

« Qtiae Subalpinorum audentia est! - dictitabant, - 
qui cum principibus nostrae aetatis nationibus in con¬ 
tentione stare conarentur, quum pueri omnino sint in 
artium cultu? » 

Gens vero nostra, non gloriolae cupida, neque ad 
nimis alta tendere coliata, quani potius dixeris iustam 
et tenacem propositi, quum rem sibi diu studio quae¬ 
sitam insumendam putaverit, humerisque suis haud 
imparem, multa tulit fecitque, sudavit et alsit. Quid 
quod? Ipsi aptabis quod in carmine, nescio quod, Ovi¬ 
dius cecinit: Propositumque tenet, flagratque cupidine 
currus! 

Quamobrem ex regia potestate primum factum est 
anno quem supra memoravi. Sed simulacrum fuit po¬ 
tius certaminis quam verum virium populi experimen¬ 
tum. Pauci omnino ex privatis artificibus tunc in aciem 
ingenii descenderunt, et modo apparuit quid in publi¬ 
cis officinis vel armamentariis fieret... Et illa aetate, ma¬ 
gna huiuscemodi rerum copia ad viridarium quod 
olim apud regium castrum in suburbio, cognomento il 
Valentino, congesta multos visores adduxit cives atque 
advenas, qui, rem novam optime citra invidiam plau¬ 
dentes, animum genti nostrae adsurgenti addebant, posse 
aliquando vel in artibus cum externis populis conten¬ 
dere. Uno verbo, alea iacta erat, et Subalpini « possunt, 
quia posse videntur! » 

Sic quoque anno millesimo octingentesimo octavo 
et nonagesimo... Nunquam vero tam ardenter, tam se¬ 
cure, tamque, ut ita dicam, confidenter manum ad opus 
admoverunt quam praesenti tempore. 

Omnes enim, collatis simul viribus, praestantissimi 
cuiusque artificis in id quo natura tenderet, praeser¬ 
tim adnituntur. 

Rem fusius enarrare curabo. 

Subalpinus. 

In his Paulus Caliari, ex patria Veronensis co¬ 
gnomine, ob picturas Mantuani cathedralis templi 
aediumque Venetorum Ducum notissimus; qui de 
Redemptore crucifixo tabulam composuit in Flo¬ 
rentina pinacotheca inter saec. xvi maxime cele¬ 
brata opera asservatam, quam hisce paginis lecto¬ 
rum nostrorum oculis subiicimus. 

Caliarius, Titiani Vecellii morem sequutus et 
Iacobi Robusti, vulgo il Tintoretto, aemulus, splen¬ 
dorem, vivacitatem et planiorem quamdam effi¬ 
ctionis rationem sibi imprimis proposuisse videtur; 
quod si quando significationis vi cedit, in figura¬ 
rum tamen dispositione, venustate atque gratia, 
non minus quam colorandi arte, proculdubio ae¬ 
qualibus suis longe praestitit. 

Intuere, quaeso, scenicum decorem in Golgo- 
thae hac repraesentatione. Christus in crucem actus 
non solum loco et mysticae perfectionis adspectu 
emicat, sed lucis quoque radiis, qui ex discissa 
coram nube eius corpus recta collustrant. Quae in¬ 
ter ipsum et homines efferendae cruci circum in¬ 
tentos diversitas! Qui naturae conforme, nec, quod 


gravi quidem allegoria, aetatem quoque suam in 
hac tabula reprehendere voluit? 

Forfex. 


DOMESTICft FUNERA 

Arterosclerosi correptus, quae iamdiu eius vitae 
minitabatur, III Id. elapsi mensis Martii, Romae 
placide quievit in Domino Aloisius Fornari, 
Iosephi pater, Vocis Urbis huius nostrae modera¬ 
toris. 

Dum amici dilectissimi novum luctum vehe¬ 
menter condolemus, animae pientissimae integer¬ 
rimi viri, qui civilis omnis ac domesticae virtutis 
exemplum, litterarumque latinarum eximius exsti¬ 
tit cultor, sociorum et lectorum suffragia expo¬ 
scentes, requiem sempiternam adprecamur. 

S. R. E. 


sciam, ab alio prius exhibitum, scalae illud et co¬ 
namenti fulcimen! Quae in centurione, indomito 
equo insidente, absolvendi nefarii operis impatien¬ 
tia et sollicitudo! Cui aptissime eques alter adver¬ 
satur, qui, dum scalam alteram tenet, Nazareni 
purum tranquillumque in tot angoribus vultum, 
incertus et prope sibi intuenti non credens inve¬ 
stigat. Sunt denique et piarum mulierum inter ar¬ 
bores quasi evanescens globus, aliaque ex parte 
homines super Iesu vestem divisam mittentes sor¬ 
tem. Hos suorum temporum more amictos Vero¬ 
nensis induxit; numne artifex item ac philosophus, 


CHRISTI DOMINI PASSIO 


QUA/A PAULUS VERONENSIS PINXIT 


Dominicae vitae in terris actae momenta quae 
artificum mentem afflatu suo omni tempore magis 
concitarunt, ea profecto fuere, quae Nativitatem 
Mortemque Christi repraesentarent, ita ut haud fa¬ 
cile pictorem praesertim laudibus commendatum 
inveneris, qui ad alterutrum argumentum tractan¬ 
dum flamine suo ac penicillo non fuerit usus. 

CHRISTO-DEO RESURGENTE 


Surrexit / Lacrymis parcite, tristibus, 
Iamiam luctisonis parcite vocibus, 

Affulgente die qua rutilantior 
Christus scandit ad aethera. 

Antehac laetitiae promere cantica 
Haud dignum, populos cum Satanas neci 
Tradebat; Dominus sed Cruce belluae 
Durum comminuit caput. 

Quae, quae non patiens Ille tulit probra? 
Queis non vulneribus corpus inhorruit?... 
Sed iam vicit! io! Dicite lauream, 

Regis dicite gloriam. 

Victrix Relligio, concine tu modo 
Pugnas auxilio perdomitas Dei: 

Firmandis animis praeteritas iuvat 
Laudes non humiles loqui. 

Vixdum prodieras, Isacidum furor 
Ausu sacrilego iam tumulum parat!... 

Nec diram satiant carnificis sitim 
Sacri flumina sanguinis! 

Illorum at rabies iraque Caesarum 
Sponsam non valuit perdere Regiam: 

Caedes multiplicent! Ecce eruor nova 
Profert germina Martyrum. 

Quin tu Christiadum nomine gaudeas 
Deleto, 'Dioclesl... Visa Fides mori 
Per caedes, gladios, damna, pericula 
Frontem pulcrior extulit. 

Demens haerescos hydra ferocius 
Magnam perniciem dogmatibus struat! 

Pectus virgineum bellua centiceps 
Morsu dilaceret fero; 

Non tu, Nestorius vincis, et Arriusl... 
Summi namque Fides filia Numinis, 

Surgit splendidior, fusaque pectora 
Uno iam grege colligit. 

Quid pugnax tua Vel bella, Napoleo, 
Invictam quatiunt? Septimus en Pius 
Ad Romana redit limina laetior; 

Te infamis scopulus manet! 


En attrita solo vana superbia !... 

Laetis temporibus stultitia Deum 
jludax adgreditur, rebus at asperis 
Nutat, praecipitat, perit! 

Vae vobis solio qui super impio 
Non temnenda Dei iura refringitis! 

Stultis nulla salus, nulla potentibus 
Infensis patriae et sacris. 

Stabit Relligio nescia comprimi; 

Duris sueta diu, non timet hostium 
Nisus, vel manicis vincta tenacibus 
Orbem Diva parens regit. 

Discant iustitiam! Quos Satanas movet 
Atrox in Fidei regna satellites 
Vindex dextra Dei fulminat, et Fides 
Ad palmas properat novas. 

Aquilae in Vestinis. 

Angelus Nardis. 


EX SACRIS CONGREGATIONIBUS ROMANIS 

SENTENTIAE NOVISSIMAE SELECTAE 


Ex Gongregatione Gonsisforiali. 

Dubia soluta circa competentiam in Ecclesiasticis le¬ 
gibus interpretandis. 

1) An, post ordinationem Romanae Curiae a PioPP. X 
statutam, S. Congregationi Concilii adhuc competat ex- 
clusiva facultas authentice interpretandi omnia Concilii 
Tridentini decreta, quae ad morum reformationem, di¬ 
sciplinam aliaque huiusmodi pertinent, Summo Ponti¬ 
fice consulto ? — Resp. Negative. 

2) An facultas authentice interpretandi Concilii Tri¬ 
dentini decreta aliasque leges ecclesiasticas vi Consti- 
tionis Sapienti Consilio sit singulis Sacris Congrega¬ 
tionibus commissa secundum propriam uniusque com¬ 
petentiam, salva Romani Pontificis approbatione? — 
Resp. Affirmative. 

3) An eadem potestas competat sacris tribunalibus 
Romanae Rotae et Signaturae Apostolicae ? — Resp. 
Negative. 

4) An iisdem sacris tribunalibus competat saltem 
facultas decreta Concilii Tridentini aliasque leges ec¬ 
clesiasticas interpretandi iuridice in casibus particula¬ 
ribus, ita nempe ut ius faciant inter partes in causa? 
— Resp. Affirmative. 

(Ex decr. d. xi Februarii mcmxi). 

Ex Congregatione de Sacramentis. 

Instructiones circa « statum liberum » ac clenuncia- 
tionem initi matrimonii. 

1) In memoriam redigatur parochorum haud licere 
ipsis adesse matrimonio, nisi constito sibi legitime de 
libero statu contrahentium, servatis de iure servandis. 
(Cfr. Decr. Ne temere, n. V § 2); i idemque praesertim 
moneantur ne omittant Baptismi testimonium a con¬ 
trahentibus exigere, si hic alia in paroecia fuerit illis 
collatus.. 

2) , Ut autem quae n. ix § 2 memorati decreti prae¬ 
scripta sunt, rite serventur, celebrati matrimonii de¬ 
nuntiatio, ad baptismi parochum transmittenda, con- 
iugum eorumque parentum nomina et agnomina de¬ 
scripta secumferat, aetatem contrahentium, locum diem¬ 
que nuptiarum, testium qui interfuerunt nomina et 
agnomina, habeatque parochi subscriptum nomen cum 
adiecto parochiali sigillo. Inscriptio autem accurata in¬ 
dicet paroeciam, dioecesim, oppidum seu locum ba¬ 
ptismi coniugum, et ea quae ad scripta per publicos 
portitores tuto transmittenda pertinent. 

3) Si forte accidat ut, adhibitis etiam cautelis, de 
quibus num. 1, baptismi parochus, in recipienda de¬ 
nuntiatione matrimonii comperiat alterutrum contrahen¬ 
tium aliis nuptiis iam esse alligatum, rem quantocius 
significabit parocho attentati matrimonii. 

4) Ordinarii sedulo advigilent ut haec praescripta 
religiose serventur, et transgressores, si quos invenerint, 
curent ad officium revocare, adhibitis etiam, ubi sit 
opus, canonicis poenis. 

(Ex decr. d. iv mens. Martii mcmxi). 

De probationibus matrimonii. 

Dubium. — An et quibus in casibus quibusque sub 
conditionibus admitti valeat tamquam sufficiens probatio 
initi matrimonii simplex affirmatio eorum qui ex Ame¬ 
rica aliisve dissitis regionibus adveniunt, quotiescumque 
documentum vel alia legitima probatio celebrationis 
matrimonii aut omnino haberi nequeat, aut nonnisi 
admodum difficulter et post longum tempus, quum 
interea rerum adiuncta moram inquisitionis non 'pa¬ 
tiantur ? 

Besp. — Imprimis curandum diligentissime est, ut 
factum contracti matrimonii legitimis probationibus o- 
stendatur : quae probationes, licet studiose quaesitae, si 
haberi nequeant, deferatur partibus iuramentum, quo 
propriam assertionem confirment: hoc praestito, partes 
habeantur tamquam legitimo matrimonio coniunctae, 
earumque proles ut legitima. Excipiendi tamen sunt 
casus, in quibus ius plenam probationem requirit, ex. 
gr. si agatur de praeiudicio alterius matrimonii vel de 
ordinibus suscipiendis. Matrimonium autem per iu¬ 
ramentum ut supra confirmatum inscribatur non quidem 
in communi matrimoniorum libro, sed in distincto li¬ 
bello ad hoc destinato. 

(Ex decr. Venetiarum d. vi mens Martii mcmxi). 


Ex Commissione de Re Biblica. 

Ratio periclitandae doctrinae Candidatorum ad Aca¬ 
demicos Gradus in Sacra Scriptura. 

Cuicumque ad Academicos in Sacra Scriptura Gra¬ 
dus, secundum ea quae Apostolicis Litteris Scripturae 
Sanctae constituta sunt, licet certumque est contendere, 
disciplinarum capita definiuntur, in quibus apud Com¬ 
missionem Biblicam legitima doctrinae suae experi¬ 
menta dabit. 

I) Ad Prolytatum. 

In experimento qu cl scripto fit: 

A) Exegesis (i. e. expositio doctrinalis, critica,.philo-' 
logica) quattuor Evangeliorum et Actuum Apostolorum. 
Pericope ex his, a indicibus eligenda, de qua verbis 
quoque periculum fiet. 

B) Dissertatio de historia biblica iuxta materiam sub 
num. iii assignatam. 

C) Dissertatio de Introductione generali iuxta ma¬ 
teriam infra positam sub n. v, vel de Introductione 
speciali in sequentes libros: Pentateuchi, Iob, Psalmo¬ 
rum, Isaiae, Ieremiae, Ezechielis, Danielis, Ecclesiastici, 
Sapientiae et totius Novi Testamenti. 

In experimento verbali: 

I. Graece quattuor Evangelia, Actus Apostolorum, 
Epistola ad Romanos et secunda Epistola ad Corinthios. 

II. Hebraice quattuor libri Regum. 

III. Quaestiones selectae ex tota historia Hebraeo¬ 
rum et ex historia evangelica et apostolica: Historia 
Abrahae ; eius relationes cum Babylonia ( Amraphel - 
Hammurabi ?) et cum Aegypto; Chanaan tempore Abra¬ 
hae — Commoratio Hebraeorum in Aegypto; Moyses - 
Exodus; Hebraeorum vicissitudines in deserto. — Histo¬ 
ria Iudicum. — Institutio regni Israelitici. — Aevum 
splendoris regni Israelitici; David et Salomon. — Schi¬ 
sma decem tribuum. Bellica incursio Sesac in Palae¬ 
stinam. Regna Iosaphat, Athaliae, Oziae, Achaz, Eze- 
chiae, Manasses, Iosiae. Hierusalem capta a Nabucho- 
donosor. — Dynastia Amri eiusque inimici (Mesa, etc.), 
Iehu, Manahem, Pliacee. Ultimi dies Samariae. — Re¬ 
ditus ab exilio. Exordium diasporae (documenta Ele¬ 
phantinae). — Iudaeorum historia tempore Machabaeo- 
rum. — Iudaea sub dominatione Romana. Herodum 
dynastia. — Historia evangelica et apostolica. 

IV. Introductio specialis in singulos libros utriusque 
Testamenti (i. e. authenticitas, aetas, argumentum). 

V. Introductionis generalis quaestiones selectae, ni¬ 
mirum : De Bibliorum Sacrorum inspiratione. — De 
sensu litterali et de sensu typico. — De legibus Her- 
meneuticae. — De praecipuis documentis Ecclesiae ad 
Rem Biblicam spectantibus. — De antiquis Hebreaeo- 
rum Synagogis. — De variis Iudaeorum sectis circa 
tempora Christi. — De gentibus Palaestinam tempore 
Christi incolentibus. — Geographia physica Palaesti¬ 
nae. — De praecipuis differentiis divisionis Palaesti- 

nae tempore Regum et tempore Christi. — Topogra- 
phia Hierusalem, imprimis tempore Christi. — De 
kalendario et praecipuis ritibus sacris Hebraeorum. — 
De ponderibus, mensuris et nummis in Sacra Scriptura 
memoratis. % 

II) Ad Lauream. 

Scripto: 

Amplior quaedam dissertatio circa thesim aliquam 
graviorem ab ipso candidato de Commissionis assensu 
eligendam. 

Coram: 

I. Dissertationis a Censoribus impugnandae defensio. 

II. Specimen praelectionis exegeticae a candidato 
dandum de argumento una ante hora ipsi designato. 

III. Exegesis unius ex sequentibus Novi Testamenti 
partibus a candidato deligendae atque pro arbitrio iu- 
dicum exponendae: Epistolae ad Romanos. — Episto¬ 
larum i et ii ad Corinthios. — Epistolarum ad Thes- 
salonicenses i et ii ad Galatas. — Epistolarum capti¬ 
vitatis et pastoralium. — Epistolae ad Hebraeos. — 
Epistolarum Catholicarum. — Apocalypsis. 

IV. Exegesis ut supra alicuius ex infrascriptis Ve¬ 
teris Testamenti partibus: Genesis. — Exodi, Levitici 
et Numerorum. — Deuteronomii. — Iosue. — Iudicum 
et Ruth. — Librorum Paralipomenon, Esdrae et Nehe- 
miae. — Iob. — Psalmorum. — Proverbiorum. — Ec- 
clesiastae et Sapientiae. — Cantici Canticorum et Ec¬ 
clesiastici. — Estlier, Tobia et Iudith. — Isaiae. — 
Ieremiae cum Lamentationibus et Baruch. — Ezechie- 
lis. — Danielis cum libris Machabaeorum — Prophe¬ 
tarum minorum. 

V. Introductionis generalis quaestiones selectae: De 
historia exegesos Christianae usque ad finem saec. v; 
imprimis de scholis exegeticis Alexandrina et Antio¬ 
chena necnon de operibus exegeticis S. Hieronymi. — 
De historia canonis librorum utriusque Testamenti. — 
De origine et auctoritate textus Massoretici. De ver- 
sione Septuagintavirali et de aliis versionibus Vulgata 
antiquioribus in crisi textuum adhibendis. —Vulgatae 
historia usque ad initium saec. vn. Eiusdem autlien- 
ticitas a Concilio Tridentino declarata, et posteriores 
emendationes. — Notitia praecipuorum documentorum, 
effossionum et inventionum Sacras Litteras iilustran- 
tium. 

VI. Peritia praeterea probanda erit in aliqua ex 
linguis praeter Hebraicam et Chaldaicam orientalibus, 
quarum usus in disciplinis biblicis maior est. 

Hanc periclitandae doctrinae rationem, in magis 
enucleatam formam a Pontificia Commissione Biblica 
redactam, SSmus D. N. Pius PP. X die 12 Ianuarii 1911 
adprobare dignatus est. 

Fulcranus V igoroux P. S. S. 

Laurentius Ianssens 0. S. B. 

Consultores ab Actis. 


DIARIUM VATICANUM 

(Mense Martio mcmxi). 

Coram SSino admissiones. 

Praeter Purpuratos Patres, Urbanos Antistites aliosque 
viros, qui sui quisque muneris gratia Pontificem de more 
adiverunt, peculiari nota digni sunt iuxta admissionis diem: 
Veuillot doctor, Parisiensis diarii moderator, cui titulus 
rUnivers; Szecsen de Temerin, dynasta, Austrorum Hun- 
garorumque legatus apud Apostolicam Sedem Poma trans¬ 
latus ; Sacer Purpuratorum Senatus aulicique minies omina 
SSmo offerentes ob diem eius nominalem; Iosephus Fornari 
doctor, Commentarii Vox Urbis moderator et praefectus 
pueris puellisque omnibus instituendis a terrae motu infe¬ 
rioris Italicae an. mcmviii superstitibus, quos Pontifex suo 
sumptu in ephebeis collocavit, eorum epistolas et munuscula 
sua ipsorum manu exarata offerens ob diem pariter eius 
nominalem; Sodalitas Petriana e Catholica Italorum Iuven- 
tute ; Laudenze doctor, catholici Lovaniensis athenaei rector; 
Iosephus Angelucci, episcopus Civitatis Plebis consecratus; 
Moreno doctor, civitatis Argentinae administer in Urugua- 
yana republica, eiusque uxor; Heidler de Egeregg, dyna¬ 
sta, administer cum omni potestate imperii Austro-Unga- 
rici apud Apostolicam Sedem; De Colleville, Comes. 

Pontificiae electiones. 

Nominationes episcoporum. — SS. D. N. Pius PP. X de¬ 
creto S. Congregationis Consistorialis elegit; r. p. d. Ber- 
nardum Pizzorno, iam episcopum titularem Comanensem in 
episcopum cath. eccl. Cremensis; r. p. d. Ioseph Butt, ar- 
chidioecesis Westmonasteriensis, pro-rectorem Collegii S. 
Bedae in Urbe, in episcopum tit. eccl. Cambysopolitanae 
cum deputatione in auxiliarem r. p. d. Francisci Bourne, 
archiepiscopi Westmonasteriensis; r. p. d. Sebastianum 
Herscher, iam episcopum Lingonensem, in archiepiscopum 
tit. eccl. Pessinuntinae, cum deputatione in coadiutorem 
cum futura successione r. p. d. Georgii Posilovic, archie¬ 
piscopi Zagabriensis; r. p. d. Angelum Mariam Dolci, iam 
archiepiscopum Nazianzenum, in archiepiscopum ecclesiae 
Amalphitanae; r. d. Cletum Cassani in episcopum titularis 
ecclesiae Thaciae Montanae cum deputatione in auxiliarem 
r. p. d. Aemilii Parodi, archiepiscopi Turritani; r. d. Aloi- 
sium Niella, in episcopum tit. eccl. Theuchirensis cum de¬ 
putatione in auxiliarem r. p. d. Francisci Antonii Henle, 
episcopi Ratisbonensis; r. d. Michaelem de Lima Valverde 
in episcopum cath. eccl. S. Mariae in Brasilia; r, d. An- 
dream Karlin in episcopum cathedralium ecclesiarum Ter¬ 
gestinae et Iustinopolitanae; r. p. d. Oliverium de Durfort 
Civrac de Lorge, in episcopum cathedralis ecclesiae Lingo- 
nensis; r. d. Michaelem de La Mora in episcopum cath. 
eccl. de Zacathecas; r. d. Eugenium Giambro in episcopum 
cath. eccl. Sarsinatensis; r. p. d. Ioannem Capitoli, iam 
episcopum Thermularum, in episcopum cath. eccl. Balneo- 
regiensis; r. d. Ferdinandum Rodolfi in episcopum cath. 
eccl. Vicentinae; r. d. Ioannem Scotti in episcopum cathe¬ 
dralis ecclesiae Cariatensis; r. d. Petrum Goebl in episco¬ 
pum tit. eccl. Sinopensis, cum deputatione in auxiliarem 
r. p. d. Maximiliani de Lingg, episcopi Augustae Vindeli¬ 
corum. 

— R. p. d. Eugenius Pacelli alter a secretis dicitur 
Congregationis ad Negotia Ecclesiastica Extraordinaria. 

ANNALES 

Belli rumores. 

In superiore nostri commentarii numero de di¬ 
scrimine inter Russorum et Sinarum imperium diximus, 
deque Sinarum mente ad certamina vitanda pro¬ 
pensa. Res tamen iterum in peius vertere ita vi¬ 
sae sunt, ut dictitatum fuerit iam Russiam Kuldja 
urbe militari manti esse potituram. Contra haec, 
novae Sinarum concessiones nunciatae; at etiam 
—- quod gravius est — non dubia indicia appa¬ 
ruisse dicuntur eorum similia quae an. mcmx fana¬ 
ticorum (boooers vulgo nuncupant, facinoribus, prae¬ 
cesserunt. 

* 

* * 

Sed — ut non dicam de Mexicana seditione, 

quae falso Civitatum Foederatarum Americae Se¬ 
ptentrionalis incitamentis tribuebantur — inquieta 
etiam ex Mauritania relata sunt. Ibi enim Gallia 
Mauritauorum imperatori reliquerat ut gentes Zae- 
rorum et Bent — Tir puniret. Sed impares omnino 
sustinendo oneri civiles copiae se ostenderunt, quae 
Mequinez urbem obsidentes rebellium victoriam 
impedire nequiverunt. Elati igitur istorum animi, 
neque dubium quin novos asseclas sint acquisituri 
et fore ut civile bellum ex integro exardescat. 

* 

* * 

Novissimi denique timores ex Albania pervene¬ 
runt, praesertim e finibus Czernagorae et Sco¬ 
drensis provinciae. Minime enim agitur hodie de 
factiosorum praecursationibus in Tureas, sed de 
tribus — ut videtur — omnis seditione, cui per¬ 
fugae et imperii impatientes omnes accesserunt, 
quibus circumferendi bellum vitae quaedam ne¬ 
cessitas habetur. 


Eventus itaque anxio animo exspectamus. 



PUBLICI PER ORBEM COETUS 

legibus ferendis 


In Austria ob Czechorum novas excandescentias, 
legatorum coetus dimissus novaque comitia ad Iu- 
nium mensem indicta. 

In Anglia, Grey, exterarum rerum administer, 
de auctis navalibus expensis rogatus, lucida ora¬ 
tione exposuit non aggrediendum, sed ad maris 
imperium Angliae servandum id necessario esse 
factum. 

In Borussia de publica institutione deque religione 
in inferioribus scholis docenda acriter disceptatum. 

In Bulgaria inter regem et Malinowium, admi¬ 
nistrorum praesidem, dissensionibus obortis, Ges- 
chowius gubernio praepositus. 


In Germania de commerciorum ratione late dis¬ 
putatum. 

In Hispania administrorum collegium, ob decla¬ 
rationes circa dubia proposita ad negandam dam¬ 
nationem Ferrerii illius iure actam, controversum, 
a munere se abdicavit. Rex vero Canalejas novum 
collegium componendi munus iterum commisit. 

In Hungaria rationes acceptorum et expensarum 
examinari coeptae. 

In Italia, Luzzatti eiusque collegis ob denegatum 
sibi a «radicalium» factione suffragium, ab admi¬ 
nistrorum officio recedentibus, Giolitti suffectus, qui 
gubernio praeesset. 

In Russia rogatione legis repulsa, ut provincia 
rum consilia in Polonis imperii provinciis crea¬ 
rentur, Stolypinius a gubernio recedere constituit; 
Caesar vero eius renunciationem ratam non habuit. 

In Serbia Stefanovits, militum praefectus, bellicae 
rei administer renunciatus. 


In Turearum imperio lex de navigatione approbata. 



PER ORBEM 


Die i mens. Martii mcmxi Florentiae obit Ida 
Baccini, quae sive scriptis sive in scholis docens 
ad puerorum Italorum institutionem omni vita in¬ 
cubuit. 

— d. iii Madriti in aerodromo Mauvais aviator 
inter spectatores cum velivolo suo praecipitans, 
Villate, militum praefecto mortem, et pluribus ci¬ 
vibus vulnera apportat. 

— d. v Romae novus ad Milvium pontem hip¬ 
podromus sollemni ritu inauguratur. 

— d. vn Vicentiae in nosocomio, quo ad chi¬ 
rurgicae artis experimentum in corpore ex renis ob 
calculos laborante subeundum, fuerat translatus, 
vita fungitur Antonius Fogazzaro, Italicus scriptor 
apud omnes populos late celebratus, quippe qui 
exquisitissima arte patriae amorem, Christianae re¬ 
ligionis et sapientiae omnis inter se copulare inde¬ 
fesse studeret. Licet interdum extra fines processit, 
ita ut - quemadmodum inter omnes copstat - com¬ 
menticia quaedam eius fabula, cui titulus il Santo, 
in indicem librorum prohibitorum relata fuerit, 
nunquam tamen tum a summa fide ac bono animo 
tum ab obsequio magistrae Ecclesiae debito aber¬ 
ravit. Iratus erat Vicentiae d. xxv mejis. Martii 
MDCCCXLVIII. 

— d. xi Florentiae publica exhibitio iqiagiiiuih 
a celeberrimis artificibus effictarum patefit. 

— d. xii Vesevi cacumen improviso fragore in 
montis gurgitem delabitur. 

— d. xv marinus turbo Hetruriae oppido Via- 
reggio ingentia damna procurat. 

— d. xx nuncium vulgatur doctorem quemdam 
Americanae missionis archaeologicae in Cyrenaica 
provincia a fanatico Mahumetanorum furore occi¬ 
sum esse. 

— d. xxi Olysippone ex omnium operariorum 
ab operibus desertione graves tumultus fiunt. 

— d. xxv Gulielmus, Germanorum Caesar, cum 
uxore et Victoria Aloisia filia Corcyram insulam 
brevis rusticationis causa petiturus, Venetias consi¬ 
stit. 

— d. xxvi Neo-Eboraci officina quaedam ad 
« celluloidem » conficiendum improviso incenditur. 
Flammae statim per domum omnem deflagrantes, 
homines centum et quinquaginta terribili morte 
absumunt. 

— d. xxvii per Italiam omnem, et Romae prae¬ 
sertim, quinquagenaria dies ex quo in Subalpino 
popularium legatorum coetu Urbs Italici regni ca¬ 
put conclamata est, sollemnibus publicis comme¬ 
moratur. Emmanuel III rex, post sessionem habi¬ 
tam in Capitolio, pulchrarum omnium populorum 
artium exhibitionem ad viam Flaminiam inaugurat. 

— d. xxviii Lutetiae Parisiorum Italus aviator 
Iosephus Cei, iuvenis viginti vix et duos annos 
natus, dum sublimis inter abra tollitur, improvisa 
machinae eversione in terram deiicitur ac misere 
moritur. 

LIBRORUM RECENSIO 


Dc nova Georgicorum Vergilii Maronis 
poetica interpretatione. 

Libri Georgicorum, qui Vergilio Maroni immortale 
decus et nomen poetae omnium elegantissimi pepere- 
runt, plures apud nostrates nacti sunt non modo stu¬ 
diosos, verum etiam interpretes, qui poematis latini 
exquisitissimam suavitatem italico carmine exprimere 
tentarent. Praeter ceteros laudem meruerunt Caesar 
Aricius Brixiensis, Dionysius Strocchius Faventinus. In 
idem gloriae certamen felici ausu hac nostra aetate de¬ 
scendit Fortunatus Capuzzello Neretinus, in Lyceo Tu¬ 
sculano doctor decurialis. 

Qui etsi in litteris italicis tradendis summa cum laude 
versatur, Mantuani tamen poetae tanta admiratione te¬ 
netur, ut illius amore et studio unice duci videatur. Et 
re quidem vera, quum paucis ante annis decem Ver¬ 
gilii Eclogas italicis versibus expressas vulgasset, paulo 
post in usum tironum idem Vergilii poemation optimis 
adnotationibus exornatum typis edendum curavit. Post 
haec ad quatuor Georgicorum libros animum appulit, 
eosque pariter italicis numeris modisque adstrictos ex 
officina Loescheriana in litteratorum manus nuper emi¬ 
sit. Quo in opere eximius interpres magnum sane la¬ 
boris ingeniique fructum collegisse videtur. Nam prae¬ 


ter verborum proprietatem et elegantiam, praeter versus 
levitatem, maxime in ipso elucet studium et cura sin¬ 
gularis, ut auctori Latino pressius inhaereat et verbum 
verbo exprimat fidelissime. Quae virtus et summe lau¬ 
dabilis in translationibus est, et una omnium difficil¬ 
lima in iis, qui poetas poetice quidem, sed alieno nu¬ 
mero et rhythmo, reddere student. Si quae in tanto 
opere occurrant, quae fortasse lector melius exprimi 
voluisset, is memoria teneat illud Horatii: 

ubi plura nitent in carmine non ego paucis 
offendar maculis. 

Ego quidem egregio viro gratulor ex animo, atque 
ei auctor esse velim, ut post Eclogas et Georgica ad 
Aeneidem iam animum intendat, ut de Virgilio Marone 
plene meruisse dicatur. 

Anagniae, ex lyceo Leoniano. 


Alfonsus Cocchi. 



LIBRI RECENS DONO ACCEPTI 


Sociorum et lectorum in mentem revocamus, libros 
recens editos atque ad nos missos, ut in Voce Urbis eo¬ 
rum notitia detur , neque lioc ipso a nobis commendari, 
neque apud administratorem nostrum, nisi contra aperte 
declaretur, venumdari. Si quis a Iterum eorum sibi cu¬ 
piat, petat necesse est ab editore, quem semper indi¬ 
camus. 

Card. Alfonso Capecelatro. Amiamo la Chiesa. 
Lettera pastorale. — Romae edid. Desclee et Soc., 1911. 
(Ven. lib. 0,25). 

Francesco Magri. L’emigrazione temporanea. Let¬ 
tera aperta al Clero Italiano con lettera-prefazione di 
Mons. Geremia Bonomelli. — Indidem. (Ven. lib. 0,40). 

E. Lesetre. Santa Genoveffa. — Indidem. (Ven. 
lib. 2). 

Prof. D. Antonio Pagani. Un vero modello di Madre 
Cristiana. Biografia della Ven. Serva di Dio Elisabetta 
Canori Mora. — Romae, ex off. Pontificia parvorum 
Artificum a S. Iosepho, 1911. (Ven. lib. 3). 

Mons. L. Duchesne — Stefano Lamy. Liscorsi letti 
alVAccademia di Francia il 25 gennaio 1911. — Ro¬ 
mae edid. Desclee et Soc., 1911. (Ven. lib. 0,60). 

Horace Marucchi. Guide du Forum Romain et du 
Palat.n d’apres les dernieres decouvertes avec deux 
pians et plusieurs illustrations dans le texte. — Indi¬ 
dem. (Ven. lib. 2,75). 

Lamberto Federici, I trionfi della Chiesa Cattolica. 
— Indidem. (Ven. lib. 0,40). 

P. Giulio Lintelo S. I. II decreto sulVetd della 
prima Comunione. Traduzione dal Francese di F. C. — 
Indidem. (Ven. lib. 0,20). 

R. Maulde de la Claviere. S. Gaetano da Thiene 
e la Ri'forma cattolica italicina (1480-1529). Italice red- 

didit et amplificavit Iulius Salvadori. — Indidem. (Ven. 
lib. 4). 

L. Schuller. Nuovo tesoro dei Catechista e dei Pre- 
dicatore. Esortazioni morali con ricco svolgimento di 
esempi storici e con indice alfabetico ed analitico. — 
Vol. duo. — Indidem. (Ven. lib. 5). 

Antonio dott. Kampazzo. Ai Predicatori novelli, av- 
vertimenti. — Indidem. (Ven. lib. 1). 



I OCI 


Medicus ad rusticum graviter aegrotantem accersitus, 
post latum de morbo iudicium, quum ile frustulum 
quidem chartae prae manibus haberet, exaravit quid 
pharmaci illi sumendum esset in ianua cubiculi, et 
admonitis, qui aderant, uti a quopiam exscribendum 
curarent, inde discessit. Pater autem rustici, quo ma¬ 
turius filio medicamentum adhiberetur, ianuam hume¬ 
ris impositam, ad pharmacopolam portavit. 

Modiliani coena. 

Nil te parcius est, Modiliane, 

Qui coenas semel in die libenter. 

Hora post mediarn' diem peracta, 

Mensae lancibus, amphoris refertae, 

Thecis, pixidibusque mox recumbis, 

Alee, pernaque, ius praeit, butyrum, 

Et p unum, botulusque, crustulumque; 

Quam circumdat olus, venit bovilla 
Elixa, assaque, succulentiorque. 

Haec acris sequitur phalanx volucram 
Cum pulli, vituli suisque et agni. 

Istis mystica nec d.*est placenta • 

Ponu itur casei, tuceta, mala, 

Et mons astanidum atque amygdalorum, 

In er Burdigalense, Tusculanum, 

Rhenanum, Siculum atque Veli.ernum. 

Hora denique tinniente sexta, 

Gustans salgama, nectar et pitissans, 

Surg's nem;e levi , Modiliane. 

Haec ructans Arabamque thermopotas, 

Et su ens calamum t abes vaporas, 

His coenas semel in die libenter, 

His vivis satis in die libenter. 

Quid te parcius est, Modiliane? 

Domi se negans. 

Visere non possum assi 'uus tua limina pulsans, 
Discessum assiduus te famulusque lefert. 

Quo nunquam poteris 'andem discedere, Claudi, 
Visendi positum spes manet una mihi. 

Encyclopedicus. 

Omnigenas Musas calles, Eleazare, et artes, 

0 facinus! monstrum nam mori uras ades. 

Dives avarus. 

Praedia sunt tibi, unt armenta, arcaeque refertae, 
Sunt viginti a -,d( s, horrea, musta tibi. 

Attamen his miserum fore te, Polycarpe, recantas, 

Ni tibi dict i forent, prome, qui ! ipse fores? 


Tonsor maledldus. 

Assideo quoties tibi deglubendus, Amuli, 

Vel mores hominum factaque s, onte refers. 
Lites, aerumnas, sortes rixasque et amores: 


Sunt aliena satis ; nunc tua, macte, refer. 



Numismatum collectoribus 

monitum. 


Apud Vocem Urbis numismata plura ex iis quae ge¬ 
sta Komanorum Pontificum referunt et quotannis in 
festo Apostolorum Petri et Pauli cucli solent, venalia 
prostant. 

Sunt inter haec numismatum aeneorum Leonis XIII 
et Pii X integra collectio ; collectio pariter integra ar¬ 
genteorum numismatum Pii X / et Leonis XIII ab anno 
XIII ad XXVI Pontificatus eius lucius ii) e. 

Si quis aliquod vei omnia habere cupiat, rogationem 
simul et oblationem suam scriptis mittat ad Drem . Io - 
sephum For nari, Commentarii Vox Urbis Moderatorem, 
Romam (via dei Governo Vecchio 96), 



AENIGMATA 


i. 

Mortales torquet, cruciat, disperdit et angit. 

Allicit ipsorum guttura dulce fragrans. 

II. 

Vox eadem signo parvamque pigramque volucrem, 
Quae mellis cumulos depopulatur apum. 

Vox eadem signo pigmentum muricis instar, 

Quod decus et vetulae dat iuvenile genae. 

Ex sociis, qui utriusque aenigmatis interpretatio¬ 
nem ad Doctorem IOSEPHUM FORNARI, Commentarii 
moderatorem (Roma,, via dei Governo Vecchio, 96) 
miserint intra menses duos, unus, sortitus, gratis 
accipiet opus, cui titulus : 

IOANNIS STROPPA 
INSCRIPTIONES 


Aenigmata an. XIV, n. I proposita his respondent: 
i) Ramus; 2) Ius. 

Ea rite soluta miserunt: 

Lad. Lud. Podobinski, Cracooia. — Ant. Faverzani, .1 farcito. — Alois. 
Cappelli, Sanis. — A. Renevey , Estavayer-le-Lac. — Alb. Kain; Ant. WM- 
teside, Dublino. - Frid. Horwath, Vindobona. — Petrus Tergestinus — 
A. Bounin, Aureliano. — Barth. Ferraris, Augusta Taurinorum. — Eug. 
Dolmar, Xeo-Eboraco. — Alex. Pintauro; Vine. Starace, Xeapoli. — F. 
Wawer, Marianopoli. — Lud.’ (toux, Bituricis. — Alb. Perraud, Lutetia 
Parisiorum. — Fr. (inerra, Aletio. — F. Arnori Mediolano — P. Prado, 
Veneiiis. — Rieh. Brondel, Brugis. — lac. Costa, Dumio. — F. X. M., 
Drepano. — Alb. Catteau, Lugduno. — Paulinus a S. Iosepho, Barcinone. 

Sortitus est praemium: 

ALEX1US PINTAURO, 

ad quem missum est carmen C. I. Erben, a Fr. Palata latine redditum, 
cui titulus: 

DIES CHRISTI NATALI PRAEVIA. 


Sponsor: Ioannes Baptista Ciampi, iurisperitus 
Romae — Ex officina Societatis Edilricis Royyignqe, . 

EUPLIUS 

Actio dramatica a I. B, France sia versibus senariis exarata. 


SCENA V. 

Cyrus ( antea demio ingressus). 

At vos, scelesti, novi probe in tempore, 

Traham vos in lucem de vestris latebris. 

Quot pulchra nectunt nefarii involucra; 

Quae tot evolvam ego vel tantillus puer. 

Et iste Maximus noster qui nuper erat, 

Est totus adiunctus feris adversariis, 

In nostros pugnat, adgravat pericula. 

Ast ego, cuniculis nectans cuniculos 
Et peream, totos ni male perduim ! 

Solent adesse fratres nuper iam plurimi, 

Adest et Euplius ! qui vir ! Et innocens, 

Et firmus, impiger, sanctis et moribus. 

Ut olim Romae vixerat Laurentius... 

Acer virtute, fortis in contrariis, 

Cluens in primis propter elemosynas. 

Venit procul dubio opportunissimus. 

Omnes si venti conspirarent turbidi, 

Eius nec flectunt vel capillos capitis. 

Eum veneratur haec nostra civitas. 

Quae virtus emicat de vultus vertice ! 

SCENA VI. 

Cyrus, Euplius et Felix (1). 

Cyrus. 

Pater, salve ! 

Christiani. 

Pater, salve ! 

Euplius. 

Avete, filii! • 

Adsunt quae dixerat Magister tempora, 

Quis nostra virtus periclitatur maxime. 

At vos qui spiritus tulistis Agathae, 

Eius vestigiis fortes insistite! 

Iuvat in posterum magis confidere. 

Audite verba quae magister edidit: (legit) 

« Erunt in terris tempestates asperae, 

« Erunt procellis atque nimbis gravidae, 

* Ut ipsi sancti versentur in periculis. 

« Dabit suis Ipse sanctam quam dulcedinem! 

« Quis est qui vestibus de Bosra devenit 
« Et Edom tinctis? Vadit in fortitudine, 

« In ligno pulcher, pulcher in miraculis! » 

En illud tempus nobis acceptabile ! 

Dedit sed exemplum Catanis Agatha, 

Quod omne saeculum transactum superat. 

En velum decus urbis et praesidium! 

Si virgo fecerit virtutem debilis, 

Meritis palmam conquisitam tulerit, 

Quid nos possimus Eius patrocinio? 

Admodum viget saeculum si vitiis, 

Adest Iusto um nec spernendus numerus. 

Mihi corona, salus, exsultatio, 

Et ipsi lapides necis dul es erunt! 

Felix. 

Qui nobis obferunt aeternum gaudium! 

(1) Euvlius cum magna Christianorum multitudine ingreditur , mor 
desta facie, gravi incessu e( habitu venerabilis, 


Cyrus. 

Tibi, velim, Pater, grave quid dicere. 
Euplius. 


Puer, tu? 


Cyrus. 
Ita, Pater ! 


Narra confidentius. 
Cyrus. 

Audivi nuper, si prudenter, nescio, 

Urbis praefectum loquentein cum Maximo, 

De Te, Pater ! Cupit trudere in vincula 
Ut impotentem Christianorum ducem. 

Totis ut impleant nituntur artibus. 

Iuvabit ergo devitare insidias. 

Scis quot tentabunt dolos vaferrimi, 

Qui ut lupi rabidi per noctem quaeritnnt, 

Quos possint dentibus macerare socios. 

I. Christianus ( curiosius ). 

Quid dicit? 

II. Christianus ( item ). 

Quomodo ? 

III. Christianus. 

Quando istaec facient ? 
Cyrus. 

« Mox » dixit ipse. Quaerunt sed divitias! 
Felix. 

Adest Volusius! Fratres, silentium! 

Hic forte nostrum fratrum persecutor est! 
Recede, Pater! 

Euplius. 

Quid? Noster Volusius... 

Sanguis et ipse Christiani martyris ! 

Erit nec hostilis neutiquam fratribus. 

Quinimo validum nobis auxilium. 

SCENA VII. 

Volusius et dicti. 

Euplius. 

Salve, Volusi! 

Volusius. 

Salve et Tu, Eupli carissime ! 
Euplius. 

Quid est ? Cur detrahis te de spectaculis ? 
Audisne rumores manuumque strepitum ? 

Plebes gaudet, plaudit triumphis Caesarum. 

Cur hinc recedis ? 

Volusius. 

Hand mihi placent ludicra 
Quae tot parantur hominum periculis. 

Ia n mille sistunt, iam premunt molestiae 
Queis humana plectitur mortalitas. 

Eant a nobis ludi sanguinarii! 

Sed qui sunt ? Quamvis mihi cor suggerit, 

Vos esse Christi stabiles discipulos, 

Quod ipsi tristi saeculo receditis. 

(Ad proxm \ uyr \, nunierum ) 

DE SUBSIDIIS QUIBUS EGET RES LATINA 

CO/A/AENTATIONES (,) 


II. 

In hac quae nunc habetur diversitate senten¬ 
tiarum de optima pronuntiatione sermonis latini, 
quaecumque argumenta pro hac aut illa consuetu¬ 
dine afferuntur aut afferri possunt, in clariori luce 
sistemus diiudicanda, si prius nobiscum reputave¬ 
rimus ad quosnam usus curricula latina spectent, 
h. e., utrum ad solam antiquitatis cognitionem re¬ 
ferantur, an etiam ad aliquam saltem hodiernarum 
rerum communicationem viva voce efficiendam 
adhibeantur. Quod si omnem omnium industriam 
perlecti o latinarum litterarum et rerum antiquarum 
notitia sibi vindicant, tum recte et merito defen¬ 
dentur quaecumque rei latinae administrandae ra¬ 
tiones ad antiquitatis puritatem per omnia conser¬ 
vandam, omni depulsa modernitatis admixtura, per¬ 
tinere videbuntur; sin autem et nostrum quoque 
qui hodie sumus interpretem latinum sermonem 
fieri expedit et melior commodiorque existimatus 
ea docendi ratio quae confabulandi exercitationibus 
utitur, quis tandem linguae latinae amator dubitabit 
utrarum partium sententias exsequatur'? Namque 
nullo modo fieri potest ut omnia simul possideamus; 
si in vetere tantum Latio versari malumus, furca 
expellenda sunt quaecumque ab antiquitatis finibus 
digitum transversum discedunt et summo studio 
expetenda est vel minima particula veritatis ar- 
chaeologicae - quae quidem veritas profecto non 
minus sonis constat quam vocabulis : scilicet nemo 


genuinum sermonem usurpari putaret aut risum 
teneret si quem deprehenderet in germanica lingua 
Italorum vocalibus utentem. 

Quamquam haec similitudo ei rei quam consi¬ 
deramus non omni ex parte convenit, quum non per 
saltum, ut aiunt, ad nos devenerit lingua latina, 
sed traditioue perpetua; neque Graeci probabili 
defensione carent, qui hodiernos sonos per diutur¬ 
nam traditionem conservatos at ab aurea aetate 
longissime discrepantes constanter adhibent ac tu¬ 
tantur. Simili prorsus ratione nobis fateri licet nulla 
in gente conservari puritatem antiquae Romanorum 
pronuntiationis et hanc quam recentiores doctores 
astruxerunt ad veterum usum proxime accedere; 
immo vero concedi etiam potest indolem gravita- 
temque sermonis latini veris illis sonis ipsius optime 
referri atque exprimi: neque quisquam infitias ibit 
quin declinationes vocum et derivationes clarius 
explicentur si suus cuique voci sonus tribuatur ; 
nihilominus tamen in praxi paedagogica non con¬ 
sequitur ut huic minutiarum subtilitati universos 
tirones mancipare debeamus et, dum pauculas vocum 
inter ipsas commutationes magis perspicuas red¬ 
damus aut carmen aliquod Horatianum ore vere 
latino canamus, societatem auxiliaque eorum qui- 
buscum alioqui coniunctis viribus agere poteramus 
prae vana imagine aspernari. Verum enimvero 
nihil obstat quominus aliqua severitas doctrinae 
academicae cum generali libertate componatur. 
Quoties enim quique tironum ad philologicas quae- 
.stiones eruditur? cui, quaeso, praecluduntur di¬ 
gressiones in dumeta et vepreta hinc illinc appa¬ 
rentia, si universum agmen expeditiori itinere du¬ 
citur? Saepenumero animadverti indignabundus in 
aliqua classe primi anni neglegi vocabulorum si- 


(l) Cfr. num. suj>. 

gnificationes ususque et curiosam dari operam nescio 
cui syllabae antepaenultimae cuius forte lateret 
proprietas plionica: scilicet nascebatur ridiculus 
mus ! 

Non est igitur mirum si in huiusmodi incom¬ 
modis et multis parentibus suspecta latina studia 
sunt et - quod vehementer dolendum - si ipsis di¬ 
scipulis taedium odiumque pariunt: multo magis est 
mirandum quod quum tanta insulsitas huic discipli¬ 
nae adversetur, tamen in omnibus tere scholis supe¬ 
rioribus non modo non omissa sunt curricula latina, 
sed a plurimis pueris suscipiuntur. Quod autem 
postea neglegentius plerique agunt, non ipsorum 
inertiam levitatemque arguo, verum eorum qui rem 
latinam administrant in docendo futilitatem, Mihi 
credite, non sponte abhorrent pueri Americani a 
studiis latinis, sed ex contrario novitate sermonis 
magniloquentiaque alliciuntur et trahuntur. Omnes, 
opinor, pueri amant quidquid intellegunt, et studiose 
colunt eas disciplinas in quibus progressus maiores 
a se fieri sentiunt; neque tam difficultas discendi 
eos a studio deterret, quam obscuritas rerum minus 
clare expositarum et intellegendi desperatio. Nostra 
erit aut culpa (si libertate agendi fruimur aut in¬ 
fortunium si alienis praeceptis' deterioribus uti co¬ 
gimus) nisi in rectos usus hanc indolem puerilem 
converterimus. 

Quaedam pars pronuntiationis sermonis latini 
eadem apud omnes semper et ubique fuit, nempe 
accentuatio; qua in re misereri possumus fratrum 
nostrorum, qui in Anglia graecas litteras docent. 
Ili enim, nescio qua perversitate provinciali ad¬ 
ducti, in scribendo quidem apices accentuationis 
graecae apponere solent, in recitando autem ictus 
Graecorum latina ratione commutant. Duplicem 
igitur errorem admittunt ut de patrio sermone 
sonos, de latino accentus ad graeca transferant. 
Sed beneficio consuetudinis illius latine loquendi, 
quae iam inde ab incunabulis linguae latinae usque 
perseverat, factum est ut etiam inter novatores 
academicos vix ulla esset de accentibus dissensio. 
Quamquam ne in accentibus quidem desunt qui 
nonnihil immutare velint: quidam de meis prae¬ 
ceptoribus, latinis vir ob doctrinam longe lateque 
clarus atque de studiis grammaticis egregie meritus, 
in verbis qualia sunt censen et 'produc ultimam 
acuere solebat eo quod ex contractione deesset 
prisca syllaba (scii, censen pro censesne ); cete- 
roquin si quid mutant nostrates, non tam innovant 
quam corrigunt, ut cum angina media correpta 
efferendum esse monent. 

Deinde in ipsis elementis considerandis non una¬ 
quaeque littera in disputationem dissensionemque 
venit, sed in generali diversitate, varii cernuntur 


partium inter ipsas consensus. Quod quum ita sit, 
sequitur ut in nulla pronuntiatione omnes litterarum 
sonos mutatos velimus, sed in aliis alios vel ma¬ 
gnopere praeferendos, vel omnino tollendos, vel 
paululum immutandos atque levigandos censeamus. 

* 

Me puero, tres pronuntiationes linguae latinae 
in libris elementariis memorabantur, romana (quae 
vera atque antiqua esse habebatur et postea a ple- 
risque nostrum suscepta est) et anglica (quae in 
America dudum extincta est) et continentalis; sci¬ 
licet Itali, Galli, Germani, Hispani eamdem pro¬ 
nuntiationem habere putabantur. Neque iniuria; 
nam testis est quisquis in scholis theologicis prae¬ 
lectiones latinas audivit quam facili negotio harum, 
gentium homines latine inter se colloquantur. Quae¬ 
renti autem mecum cur et quatenus haec res ita se 
haberet, subiit mihi conclusio hanc uniformitatem 
continentalem in vocalibus et diphthongis consistere, 
consonarum autem diversitatem, qualiscumque es¬ 
set, minoris esse momenti, saltem extra c et g litteras 
et fortasse j ; deinde ne academicam quidem pro¬ 
nuntiationem Americanorum (exceptis ae et oe 
diphthongis) longius quam ut satis facile intellege¬ 
retur a continentali consuetudine afuturam fuisse, ^ 

nisi curiositate ista circa minutias syllabicas tan¬ 
topere laboraret. 


Quae quum ita sint, restat ut videamus quam 
agendi rationem ad hanc rem componendam com¬ 
muni consensu inire possimus. Meo quidem iudicio, 
nihil aliud opus est, nisi ut temperantiam in pro¬ 
priis cum alienarum diversitatum aliqua notitia 
praestemus. Nemo de sua consuetudine cedet; licet 
tamen postulare ab eis qui scholas regunt ut la¬ 
xetur rigidior severitas et permittatur subinde quae¬ 
dam variandi libertas; si sperari non potest fore 
ut in Europa c littera ad durum sonum redeat aut 
ut in America ae et oe diphthongi ad e simplicem 
transeant, saltem innotescant hae discrepantiae, 
neve festinantiori censura damnentur. Item augea¬ 
tur et confirmetur usus latine colloquendi. Nam 
qui interpretis loco latinum sermonem habere in¬ 
stituerunt, hi minoris (ut par est) faciunt ea quae 
sensum orationis non attingunt. Clavus , clavo pel¬ 
litur. 

( Continuabitur). 

Theodorus T. Chave. 


Apis acriter pungit et mei conficit: sic parvo corpore 
anima ingeniosa et acerrima vi et et doctrinae suavitatem 
profert. 

S. Hieronymus, 

De Syllabi Pii P.P. X 

propositione XXXVIII. 


Fatebatur Lutherus (1) « hominem perditum, a pec¬ 
catis omnibus, a morte atque a diaboli potestate per 
sanguinem pretiosum Iesu Christi fuisse redemptum». 
Verum, circa mortis I. Christi valorem, aequivoce lo- 
quutus est ipse, aequivoce loquuntur asseclae eius. So¬ 
lummodo ut alios a morte protegeret, ita Ritschl tenuit, 
Christus Iesus mortuus est; vel ut a mortis atque do¬ 
loris moralibus augustiis homines liberaret, uti Wendt 
placuit, Christus Iesus vitam dedit, quum(MATTH. xi, 28) 
dicat: «Venite ad me omnes, qui laboratis, et onerati 
estis, et ego reficiam vos ». Servitus a qua per mortem 
Iesu Christi liberati sumus, inquit Beyschlag, nonnisi 
servitus a spiritu peccati est. A. Harnack (2) tria esse 
motiva mortis Iesu Christi retinuit: 1° Sacrificii cuius¬ 
que cruenti destructionem; 2° Historiae bonum atque 
progressum, quum ex historia satis sit compertum iusto- 
ruin poenas ac mortem in hunc scopum fuisse destinata, 
uti in Lutheri persona factum est, qui « infra septa mo¬ 
nasterii pro se et pro aliis, usque ad sanguinem lucta¬ 
vit » ; 8° Penes humanitatem ingeniti conceptus confir¬ 
mationem, secundum quem peccata et iniustitiae, non¬ 
nisi per punitionem aliquam ac expiationem quamdam, 
remittuntur. 

A. Loisy (3), A. Harnack sententiam commentans, 
haec habet: « Mors Christi fuit conditio quaedam a Pro¬ 
videntia statuta, a Deo volita, atque a Christo pro re¬ 
surrectione accepta. S. Marci (x, 45) verba: « Filius 
hominis non venit, ut ministraretur ei; sed ut mini¬ 
straret et daret animam suam redemptionem pro mul¬ 
tis » per S. Paulum inspirata fuere. Idipsum de insti¬ 
tutionis Eucharistiae narrationibus affirmandum esse 
videtur. Iesus Christus, si primitivo S. Lucae (4) textui 
stemus, dum calicem et panem discipulis porrigit, ac 
mortem suam, futuramque cum suis discipulis unionem 
iri dicat f nihil de mortis suae charactere expiatorio vel 
redemptivo dixit ». Praefatis scriptorum sententiis, valo¬ 
rem omnem redemptivum mortis Iesu Christi negari 
paullisper consideranti manifestum fiet; propterea contra 

- errantes est propositio trigesima octava Syllabi PP. Pii X, 
ex scriptis Loisy (5) desumpta: «Doctrina de morte 
piaculari Christi non est evangelica sed tantum paulina ». 
Propositionem huiusmodi brevi subiiciamus examini, ut 
inde eius falsitas eruatur. 

(1) Schafbr .Kaleehismuslehre § 59. — (2) Das Wesen d. Christentums 
p. 99-100. Cf. Fisi Theol. Dog. 3 vol. n. 122-132. — (3) UEvangile et VEglise 
iii, iv.— (4) xxii, 18, 19, jusqu’aux mots « Ceci est mon corps » la suite, 
(adclit Loisy) clu v. / 19 et le v. 20, ont e!e pris de la premUre Epitre 
. au. e Corinthiens (xi, 24, 25) et semblent acoir e'te' ajoutes apres coup.»!!! 

— (5) « J’ai clit cie celte doclrine ( « L’Ecangile et V Eglise » 115) qu’ il « n’est 
pas prouve qu’elle apparlienne d Venseignement de Jdsas et d la fai de la 
premUre communaule » ; (199) que «Von chercherail vainement dans lapre- 
dieatioh du Saiweur une doctrine clu pechd- de la justification » ; et (Au- 
Tour cVun petit livre, 124) que «la thdorie de Paul est consue en vue des 
Juifs et des ju laisants, pour justifier Vinlroduclion des Gen Uls dans VEglise 
et 1'autonomie clu Christianisme », Simples rdflexions p. 82, 


Christum Iesum characterem omnimode redemptivum 
morti suae tribuisse in Evangeliis synopticis invenimus. 
Brevem quorumdam textuum analysim instituamus. 

I. Sit Evangelistae Marci textus (x, 45): « Nam et 
Filius hominis non venit,, ut ministraretur ei; sed ut 
ministraret et daret animam suam (Xuxpov) redemptio¬ 
nem pro multis ». Iamvero vocabulum Xuxpov quum sit 
hebraici copher versio, nonnisi redemptionem sensu ca¬ 
tholico acceptam significare potest, ita ut protestantium 
interpretationes omni litterali atque theologico funda¬ 
mento destituantur. Nonne multis S. Scripturae locis (1) 
idem vocabulum eamdem praesefert significationem ? 
Per Xuxpov siquidem captivus a captivitate alius ab onere 
debito, alius a morte quam meruit liberatur. Nonne 
diversarum scholarum critici sensum « redemptionis » 
eidem vocabulo continuo tribuerunt? 

II. Sint verba Eucharistiae institutionis a Iesu Christo 
prolata et a S. Matthaeo (xxvi, 28) necnon a S. Luca 
(xxii, 20) nobis relata : « Hic est enim sanguis meus 
novi testamenti, qui pro multis effundetur in remissionem 
peccatorum ». « Similiter et calicem, postquam coenavit, 
dicens : Hic est calix, novum testamentum, in sanguine 
meo, qui pro vobis fundetur». In momento absque 
dubio solemnitate circumdato, quod mortem Christi prae¬ 
cedit, Iesus Christus verbis recensitis a) alloquitur con¬ 
ciso modo Iudaeos, quibus sacrificii, expiationis, ac 
redemptionis ideae familiares erant; b) Apostoli quos 
Iesus Christus alloquitur, non secus ac Iudaei ceteri, 
novum expectabant pactum iuxta Prophetae Ieremiae 
(xxxi, 33) verba: «Sed hoc erit pactum, quod feriam 
cum domo Israel post dies illos, dicit Dominus : Dabo 
legem meam, etc.». Rursus persuasum erat eis remis¬ 
sionem peccatorum impossibilem esse, sine sanguinis 
effusione, quum ( Hebr . ix, 22) legatur : « Et omnia 
pene in sanguine secundum legem mundantur; et sine 
sanguinis effusione non fit remissio ». Propter haec 
omnia, verba a Iesu Christo in Eucharistiae institutione 
prolata, plane aenigmatica, obscura, inintelligibilia sunt, 
nisi in sensu redemptionis catholicae, ab Ecclesia de¬ 
terminato, accipiantur. Non alia ex causa proinde Apo¬ 
stolus Paulus perpetuo docuit genus humanum per mor¬ 
tem, crucem et sanguinem Iesu Christi, Deo fuisse re¬ 
conciliatum. Ita in Rom. v, 10 : « Quum inimici essemus, 
reconciliati sumus Deo per mortem Filii eius » ; in Ephes. 
n, 16 : « Reconciliet ambos in uno corpore Deo per 
crucem, interficiens inimicitias in semetipso »; Colos, i, 
20, « Per eum reconciliare omnia in ipsum, pacificans 
per sanguinem crucis eius, sive quae in terris, sive quae 
in caelis sunt». 

III. Evangelia attente legenti, totam vitam Iesu 
Christi nedum morum disciplinam , sed ulterius redem¬ 
ptionis fuisse, notum fiet. Redemptionem quidem so- 

(l) /s. xlv, 13, Xum. iii, 46-51. Exop. xxi, 30; Num. xxii, 31 ; Proverb, 
xm, 8. 









nant verba Christi quibus, discipulis ac turbis Pater 
caelestis revelatur; quibusve tamquam vitae moralis 
scopus, lex imponitur : « Estote perfecti, sicut perfectus 
est Pater vester qui in caelis est ». Redemptionem quaque 
sonant mirabiles virtutes quibus lides primitiva produ¬ 
citur vel fundatur; redemptionem commendat Ipsa Chri¬ 
sti Personap dum publicanos aci meretrices ad poeni¬ 
tentiam adducit. Supra quae omnia vero, redemptionem 
praedicat Iesu Christi sanguis, qui in remissionem pec¬ 
catorum pro multis effundetur. Quamvis privilegiis pro¬ 
pter miraculosam nativitatem necnon personalem unio¬ 
nem praeditus, Christus Iesus vere « Filius hominis » 
vitaeque humanae infirmitatibus subiectus efficitur, et 
in omnibus, etiam in morte nobis assimilari debuit. 
Voluit Ipse cruentae morti obviam ire, ad instar victi¬ 
marum quibus Ille, tamquam hostia pacifica successit. 
In sanguine, qui in Gethsemani ac Calvariae loco effun¬ 
ditur, virtus mirabilis purificans et absolvens abscon¬ 
ditur. 

Addendum hisce omnibus, Iesum Christum in Evan- 
geliis continue affirmasse a) Filium hominis debuisse 
mori ; b) ad regnum Dei fundandum ac perficiendum; 
c) ad huius regni membrorum acquisitionem; d) ad 
peccata necnon peccatorum poenas quae regni Dei im¬ 
pedimenta sunt tollenda. In hisce vero omnibus vera 
redemptio sensu catholico edocta fundatur; ideoqueexore 
Ipsius Christi, mors Christi vero charactere redemptivo 
praedita est. 


Modernistis vero asserentibus, Evangeliorum textus 
a S. Paulo inspiratos esse, respondemus : S. Paulum 
vividiori modo characterem redemptivum mortis Iesu 
Christi manifestasse (1); rursus dum ipse ad Corinthios 
scribens, Coenae celebrationem cum suis characteribus 
tum redemptivo, tum expiatorio nobis refert, nonnisi 
Traditionem sequutus est, ait siquidem : « Ego enim 
accepi a domino, quod et tradidi vobis». (2) 

Propterea merito in Concilio Vaticano, canon qui¬ 
dam, temporis defectu nondum publici iuris factus, in¬ 
venitur, cuius verba huiusmodi sunt: «Si quis non 
confitetur ipsum Deum Verbum in assumpta carne pa¬ 
tiendo et moriendo pro peccatis nostris, potuisse satis¬ 
facere vel vere et proprie satisfecisse, anathema sit». 

Friburgi Helvetiorum. 

P. Reginaldus Fei 0. P. 

(1) Rora, v, 10; Ephes. n, 16 ; Coloss. i, 20 —(2) I Corint. xi, 23/ « An- 
chs ad ammettere, dei resto, che i testi di 8. Luca e di S. Marco e le espres- 
sioni equivalenti di S. Malleo siano veramenle interpolati o scrilti sotto 
l’ influsso della dottrina paolina, cio non proca ancora esser falsa V affer- 
maziohe di S. Paolo quando egli attesta che predicando Gesu morio per 
la salute dei genere amano, non fa se non Irasmettere quel che ha ricevuto 
egli stesso. 1 testi dei Sinollici cesseranno in ale ipolcsi, d’e'ssere la con- 
ferma diretta di cio che Paolo asserisce, marestan sempre Veco fedele d’una 
tradizione anteriore a Paolo. E se la Tradizione, non ha ritenulo almeno 
il senso generale delle pia solenni parole d’ addio pronunziate da Gesit, 
btsoc/na allora rinunziare ad ogni certezza ». Ita modernus quidam, 


PHILOSOPHICAE DISPUTATIONES 

M0DERN1STA M INTER ET THOMISTAM 

De actus voluntarii dependentia ersra actum rationis 

— Quid sit iudicium liberum penitius investigatur. (M 

M. — Nonnulli tamen theologi, inter quos et ipse 
Caietanus, ni fallar, connumerandus est, contendunt e 
contra intellectum voluntate determinari ad iudican- 
dum unum prae aliis eligendum esse, hincque non vo¬ 
luntatem ab intellectu, sed intellectum a voluntate de¬ 
terminatum esse. 

T. — Id utique concedendum est voluntate deter¬ 
minari quadamtenus intellectum ex parte obiecti, sicut 
et ipsa voluntas passionibus movetur. Qualis enim unus¬ 
quisque est, talis ei finis videtur, ut fert axioma, ita 
ut cuipiam id facilius appareat bonum quod conformius 
est desiderio et complacentiae voluntatis. Neque aliud 
sibi vult Caietanus, Thomistarum princeps. 

Adde ceterum intellectum ad exercitium actus pro¬ 
prii voluntate moveri, ita ut intellectus cogitet quia vo¬ 
luntas vult cogitationem. 

Id denique retinendum simul est, intellectum vo¬ 
luntate inclinari ad assensum in rebus fidei et opinio¬ 
nis, ubi medium demonstrationis evidens in se non ap¬ 
paret: quod utrumque tamen non fif, nisi prius ratio 
iudicet melius esse assensum praebere: unde primatum 
denuo retinet intellectus. 

Neque exhinc prorsus colligendum erit intellectum 
specifice determinari per voluntatem. 

Distinguendum igitur sedulo inter iudicium deter¬ 
minatum, et acceptationem iudicii; illud quidem ab in¬ 
tellectu est de meritis obiecti iudicati; istud autem a 
voluntate quae potest illud reiicere. 

Colligendum ergo est in iudicio libero supponi qui¬ 
dem indifferentiam et contingentiam amabilitatis in obie- 
cto quae excludant naturalem determinationem, seu in¬ 
stinctum : sed libertas consilii in hoc consistit, quod 
iudicium sit in potestate iudicantis, prout procedens 
ex rationis discussione. 

Ilinc, ut obiter notem, egregie salvatur libertas Chri¬ 
sti obedientis, eo quod iudicium de obedientiae boni¬ 
tate non fuit ex necessitate et instinctu, sed ex consilio. 

Et hoc summe considerandum est, siquidem aliud 
est iudicium de veritate et entitate rei, aliud de bo¬ 
nitate et convenientia eiusdem. Unum nempe ab alio 
in homine separari potest, qui, supposita excitatione 
ex parte obiecti, supposita legis cognitione et obiecti 
apprehensione, adhuc et quidem intrinsece indifferens 
ad opposita iudicia de istius bonitate remanet, potest- 
que sese determinare ex consilio et iudicio proprio, pro- 
indeque liber dicendus erit, etiamsi medium fuerit uni¬ 
cum ad finem, etiamsi ex addito lumine errare non 
possit in iudicando. Secus vero in brutis duo iudicia 
de rei veritate et de eius bonitate disiungi nequeunt. 

(1) Cfr. num, sup. 








ita ut statim atque ens apprehensum fuerit, iudicent 
bonum vel malum ex instinctu et naturali determi¬ 
natione. 

M. *— Tu igitur, dilectissime, nomine Sancti Tho- 
mae, omniumque asseclarum eius, contendis non esse de 
ratione iudicii liberi quod sit prorsus obiective inde¬ 
terminatum : imo voluntatem sese non determinare nisi 
praevio rationis iudicio determinato. In quo igitur con¬ 
sistere dicis indicium liberum ? Quamnam eiusdem 
exhibes definitionem ? 

T. — Ita prorsus ! At vero variae dantur passim 
iudicii liberi diffinitiones, quas apud Angelicum Docto- 
rem imprimis invenire est, atque, si libuerit, notatas 
habebis in Tabula Aurea ipsius Operum. 

Imprimis iudicium liberum illud dicitur, quod ex 
obiecto formali et modo tendendi in ipsum est supra.£e 
ipsum reflexivum, atque sui ipsius iudex, de re ipsa 
iudicium ferens. Quae descriptio, etsi a posteriori sit, 
et per proprietatem aliquam iudicii liberi, maxime ta¬ 
men valet ad explanandam rei diffinitae naturam. 

Ubi enim homo poterit iudicare proprium iudicium 
utrum sit bonum an malum, an ineptum, patet vo¬ 
luntatem inde in eo procedentem, liberam fore, secus 
ac evenit in brutis animalibus. 

Liberum iudicium rursus dicitur quod attingit pro¬ 
pter quid sui, eo quod nempe non solum enuntiat quid 
sit amandum aut fugiendum, sed propter quid sit aman¬ 
dum aut fugiendum. Sic enim homo cognoscit duo : 
imprimis quidem finem et proportionem mediorum ad 
finem ; deinde, finem ut finem, et media ut media : 
unde potest hoc et illud amare aut fugere ut medium, 
et seipsum inde movere. 

Ex quibus patet etiam haec afferri solita diffinitio, 
nempe iudicium liberum esse quod est sui causa, ex eo 
quod iudicans, dum cognoscit causam universalem a- 
mandi, ex ea in rerum universitate et varietate sese 
movere potest ut determinate iudicet, utpote attingens 
propter quid amoris, quid sit amandum in particulari. 

Haec iterum et ultimo liberi iudicii descriptio est, 
quod sit ex potentia intrinseca, indifferenti ad iudican- 
dum obiectum apprehensum esse amandum vel non 
amandum, seu non sit determinatum ad amorem vel 
odium obiecti, nisi ex collatione et discussione ratio¬ 
nis, secus ac in bruto animali, cuius iudicium non est 
ex collatione rationis. Homo enim liberi iudicii dici¬ 
tur qui in conferendo finem cum mediis, atque media 
inter se, illud approbat quod melius apparet. Iudicium 
de fine seu bono amando nullimode liberum est', sed 
naturale, quia non est iudicium examinis et discussio¬ 
nis : ubi autem ratio se determinat medio examine, 
patet ipsam non determinari nisi a se ipsa ut medium 
aliquod approbet, neque obiectum esse nisi contingen- 
ter amabile. 

Hic tamen distingue sedulo inter libertatem iudicii, 
seu libertatem intellectivam, et ipsiusmet libertatis 
causam. 


Libertas quippe intellectiva, quae causa libertatis 
in voluntate est, vera indifferentia activa est, qua iu¬ 
dicans, tamquam sui dominus, potest in iudicando op¬ 
posita, in sensu quidem diviso, approbare vel repro¬ 
bare ex variis boni vel mali rationibus in obiecto appa¬ 
rentibus, quas separatim et successive attendere potest. 

Causa autem huiusmodi libertatis ea est, quia intel¬ 
lectus perfecte et absolute. rationem boni seu finis at¬ 
tingit, sub cuius universalitate comprehenduntur omnia 
bona omnesque boni varietates, imo et modi istius ne¬ 
cessitatis et contingentiae. 

Unde intellectus apprehendens et rationem boni, et 
habitudinem contingentem aut necessariam, quam bona 
vel ex natura propria, vel ex circumstantiis sortiuntur 
ad bonum absolutum seu in communi, hinc retinet in¬ 
differentiam dominativam, secundum exigentiam boni¬ 
tatis quam obiecta sortiuntur, vel secundum se, vel ex 
circumstantiis, et potest inde sese dirigere per divefsos 
conceptus infra latitudinem boni universalis, sub quo 
comprehenduntur contingenter bona particularia. 

Ratio autem cur possit intellectus cum indifferentia 
dominante opposita iudicare, ea est, quia nempe at¬ 
tingit finem et bonum cognitione perfecta, et sic uni¬ 
versaliter attingit habitudinem quam prae se ferunt media 
ad finem, vel ex se, vel ex circumstantiis mutabilibus 
et contingentibus. 

M. — Sed iam tempus est, amice carissime, -col¬ 
loquio finem hodie imponendi, ita ut d,e omnibus 
praeclare a te dictis mihi liceat profundius et atten¬ 
tius meditari. 

Vale igitur, atque gratias ex animo tibi oblatas di¬ 
gnare, usquedum ad argumenti discussionem mox re¬ 
deamus. 

I. I. B. 


EX ITALIS URBIBUS 

De magno artium certamine 
insigriiter Augustae Taurinorum indicto 

III. 

Quarto calendas Maias, Victorius Emmanuel III, 
Italorum rex, comitantibus regni administris, oratoribus 
popularibus et senatoribus, ceterisque potestatibus, cer¬ 
tamini Taurinensi auspicaturus, relicta urbe, ad nos 
pervenit. Municipes nostri, maxima animi laetitia 
gestientes, urbisque magister, ei obvii fuerunt, omnia 
fausta adprecantes, gratias pro munere agentes unde 
magnus Taurinensibus honor, universaeque Italiae decus 
atque ornamentum. 

Adventante illa die, aer ipse, qui suavioribus ventis 
tepescit, rem mirabiliter adiuvare atque fovere videba¬ 
tur: motus, ut vulgo dicitur, in fine velocior, omnesque 
artifices alacriores propositum sibi iter peragebant. Quot¬ 
quot enim antea tardiores adparebant ignayique', et 

omnia aegerrime in crastinum differebant, promptiores 
in opera incumbunt, suumque insistunt negotium sa¬ 
pienter. Qui novus iste furor ? Omnes exoptant primos 
cursu contingere metam, et in primis timent ne ad 
locum paulo serius perveniant. 

Hic novas atque ingeniosas fert machinas, suo loco 
ponendas; ille, expositis stat scalis et ponte parato, ut 
novissima quaeque paret; omnes huc illuc -cursitare, 
disponere vides, dum « fessos quatit acer anhelitus 
artus » !... 

Haud procul magna stat statio, ad quam merces, ex 
omnibus dissitis regionibus profectae, mittuntur, ut inde 
ad locum optime dispositum adferantur. Qui labor! qui 
motus! Sed quoque qui mirabilis in omnibus ordo ! 

Est qui areolas variis iam floribus virescentes in¬ 
staurat; est qui arbores nimis fluentes compescit, est 
denique qui iam elegantiae atque regii adparatus causa, 
meatus arena industriose polit, dum alii novas semper 
merces curribus trahunt, arte disponunt, quo pulchrius 
invisentibus probentur. 

Visne virum cognoscere, cui omnis harum rerum 
multitudo ac differentia est unice concredita ? 

Thomas Villa is est, ingenio pollens vario atque in¬ 
dustria, qui vel ab initio rem universam manibus prope 
suis mentisque virtute dirigit ac moderatur. Advocatus 
in primis celeber reisque adiudicandis felix olim de¬ 
fensor, impiger acerrimusque in causis agendis fama 
percrebrescebat. Munera publica adeptus, ad summum 
-rerum gubernaculum pervenit; primum inter oratores 
populares deligitur, mox supremus ipsorum praeses sa¬ 
lutatur, denique administer regii sigilli custos adsumi- 
tur. Postremis vero temporibus, sui iam nimis securus, 
postquam per quadraginta et amplius annos clientium 
suorum suffragia meruisset, ex abrupto, ab ipsis ne¬ 
glectus, repentino cuidam viro posthabitus, acerbissimum 
vulnus accepisset, nisi rex, honoris causa atque instau¬ 
rationis, eum inter patres senatores adpellasset. Haec 
communis semper fuit mortalium sors, ut pro re nata 
apud summam consolationem adoriatur dolor, ne nos 
honoribus nimis inservientes rebusque secundis, plus 
aequo viribus nostris adnitamur. Quam vere, quam apte 
cecinit Ovidius : 

Mobilis Aesonidae vernaque incertior aura! 

Hic vir devexa iam aetate, sed viribus adhuc vi¬ 
rescens, — est enim octogenario maior — omnia videt, 
inspicit, atque summa arte disponit ut in re sua. 

Hominem si videris, corpore parvum, vividisque 
oculis, huc illuc festinanter firmoque pede incedentem, 
in mentem probe revocaveris illud Vergilii: Sed dura 
viro viridisque senectus. 


disposita te monent ingredi inter opera quae ab ipsa 
artium commerciorumque regina progrediuntur. Quid¬ 
quid hominum ingenium protulit in re eletrica, uno 
quasi oculorum obtutu colligis. En agricolarum machi¬ 
nas vi aquae evaporatae actas, vel petrolei. Ex altera 
parte stant rhedae, patribus nostris omnino ignotae, 
quas automobiles recentiori vocabulo advocamus, at 
summo perfectissimoque artificio conditae. In re chi- 
mica eademque scientia, quae ad doctrinas, quas posi¬ 
tivas adpellant, versatur, multae simul adparent socie¬ 
tates, quae inventa sua audacter proponunt. Quid de 
gossypio dicam ? Quid de eius diversimode ad artes 
accommodatione? Omnia iam audax Iapeti genus ten- 
tavit! Ars, quae imagines sole exprimit, ad apicem 
perfectionis hic pervenisse videtur. Triginta et amplius 
officinatores librarii conveniunt... Libros recentiores 
conspicis omniumque ditissimos... Haud dicere audeam 
quid scribere Ovidius potuit: Exactus tenui pumice 
versus eat? 

Sunt et mirificae geographicae tabulae, in quibus 
describuntur vel novissimae hominum perlustrationes... 
De aliis alias. 

Subalpinus. 


CARDUELIS EVELINAE 

Populeas inter frondes in valle Musonis 
Primi auras hausi luminis aethereas. 

Servabam nidum tenera lanugine tectus 
Alarum exspectans tendere remigium. 

Cum subito adducens nimbos aquilone procella 
Ingruit et caelum nubibus eripuit. 

Ventorum furiis silvae tremuere gementes, 
Horruit avulsis messibus agricola. 

Dum trepida extensis mater me protegit alis, 
Qrandine ab ingenti desuper occubuit. 

Corruit avulsus violento turbine ramus, 
Nidusque et nati procubuere simul. 

Me pene exanimem suprema sustulit hora. 

Et manibus fovit, pulchra Evelina suis, 

Dulcique adiuvit milio, dum forte refectus 
Evasi extremum funeris exitium. 


Iuvat nunc vel obiter ad aedes singularum nationum 
perlustrandas accedere. In primo aditu vides molem 
singulari arte confectam, cuius aedificia miro artificio 


Nunc cavea inclusus merito benefacta rependo, 
Et dominam laetis vocibus exhilaro. 


Auximi. 


P. Recanatesi. 












PETRUS ANGELINi 


Dies xxii superioris mensis Aprilis atro notan¬ 
dus est lapillo tum universis linguae latinae cul¬ 
toribus, tum praecipue Commentarii nostri sociis 
.atque amicis. Illo enim die, quum nocte antece¬ 
denti haemorrhagia cerebrali correptus fuisset, 
Angelinius noster immatura morte decessit. 

Natus erat Romae anno mdcccxlvii parentibns 
ex Umbria oriundis. Absolutis cum multa laude, in 
Seminario Pontificio Romano, studiis omnibus sive 
litterariis, sive philosophi¬ 
cis et theologicis, anno 
mdccclxxi sacerdotio est 
initiatus, moxque iussus 
est in eodem Seminario la¬ 
tinas docere litteras: quam 
provinciam toto tricennio 
retinuit, tanta quidem doc¬ 
trinae fama, ut Leo XIII 
Pont. Max., quum altioris 
litteraturae cursus instituis¬ 
set, in iis Angelinio cathe¬ 
dram commiserit eloquen¬ 
tiae latinae. Cuius peri- 
tissimi magistri idem Pon¬ 
tifex haud raro usus est 
opera, quam probatam sibi 
fuisse non semel professus 
est. 

Nec minorem existima¬ 
tionem et gratiam sibi de¬ 
functus comparavit apud 
regnantem nunc Pontifi¬ 
cem, quem Deus in multos 
annos, sospitem servet. Nam virum litteratissimum 
Pius X sibi voluit esse ab epistolis, vel brevibus 
ad Principes, adiecta dignitate canonicali in Ba¬ 
silica Vaticana. 

Ceterum in scriptore nostro exemplar agnove¬ 
runt genuinae latinitatis quotquot his temporibus 
veterem Latii sermonem penitius coluerunt; inter 
quos unum referam Gandinium, qui, lecto Ange- 
linii Lollio, summis laudibus hunc librum extulit, 
neque aurea aetate indignum esse pronuntiavit. 

Et re quidem vera, diuturno studio assiduaque 
lectione veterum Latii auctorum, praesertim vero 
Ciceronis, cuius stilo maxime delectabatur, id An¬ 
gelinius est consecutus, ut latini sermonis intimam 
indolem et naturam, quasi animo haustam et me¬ 
moria, propriam sibi faceret: adeo ut quidquid co¬ 
gitaret diceretque, id more antiquorum Quiritium 


conciperet traderetque scriptis. Accuratissime etiam 
investigarat pressam cuiusque vocabuli vim et si¬ 
gnificationem, et synonymorum distinctas proprie¬ 
tates. Quibus omnibus fiebat, ut in recensendis li¬ 
bris satis esset severus, ut qui primo intuitu per¬ 
ciperet quidquid a castigatissima latinitate vel 
paulum deflexisset. 

Commentarius Vox Urbis, inde a suis exordiis, 
habuit in Angelinio fautorem propensissimum et 
alacrem scriptorem, cuius 
fama iam late celebrata 
celebritatem non parvam 
ipsi Commentario conci¬ 
liavit. Primum ibi in lu¬ 
cem prodiit A n g e 1 inii 
opus, cui titulus Anthea, 
sive Eamus ad Ipsum,' 
quam narrationem scripto¬ 
ris Poloni Sienldewicz au¬ 
ctor noster egregie latine 
verterat. Progressu tempo¬ 
ris, alia longiorque secuta 
est Angelinii elucubratio, 
Lollius, de qua iam supe¬ 
rius mentio facta est. . 

Longum est breviora 
persequi scripta, quae, 
prorsa et versa facundia, 
Petrus noster in Voce Ur¬ 
bis evulgavit. Saepe etiam 
libros Commentario trans¬ 
missos recensuit, ea qua 
pollebat auctoritate. 

Alia ipse scripta edidit italice, soluto sermone et 
numeris adstricto; nec minorem, quam in latinis, 
prodidit in italicis, elegantiam. 

Sane, postremis temporibus, intermittere debuit 
operam Commentario diu navatam, tum ob alia 
pensa absolvenda, tum ob affectam valetudinem. 
Nunquam tamen eius .in Vocem Urbis amor elan- 
guit. Quare grato animo eius in nos benevolentiam 
recordamur, eique, qui integerrimus semper vixit 
sacerdos, requiem sempiternam a Deo implora¬ 
mus. Iucundum autem fore lectoribus arbitramur, 
si hoc loco carmen inserimus, iamdiu nobis tra¬ 
ditum, nunquam tamen typis editum, quod ille 
Leoni XIII Pont. Max. dedicavit. 

F, X. R. 














Stili lapidarii elementa (1) 


LEO FF. XIII 

AD SEPULCRUM B. PETRI 

ELEGIA. 

Aspice, Petre, senem rursus tua busta petentem 
Cui cingit niveum terna corona caput. 

Has novus antistes cecidi prostratus ad aras, 

Dum iuvenem sedes me Perusina manet. 
Addebant animum praestanti in corpore vires, 

Nulla dabat tristes anxia cura dies. 

Nec poterant impune meum furesve lupive. 

Exiguum quamvis, laedere dente gregem. 
Auspiciis dextris lateque silentibus undis, 

Tentabam, cymba sospite, tutus iter. 

Nunc agimur tumidis scopulosa per aequora ventis 
Et latet obscura condita nube dies. 

Iamdudum sedeo puppi speculator in alta, 

Nec fulgent votis sidera certa meis. 

Praecipites agimur: Salva 110S, Petre, perimus! 

Sic didicit voces reddere lingua tuas. 

Cymbaque nostra tua est, olim tenuitque paventem, 
Cum premeret Christi lumina fessa sopor. 
Fluctibus in mediis superest spes una salutis, 

Alma Fides, lymphis credere docta pedes. 

Petre, Fides vigeat. Fideique alimenta ministret, 

Qui te Christiadas pascere iussit amor. 

Cernis, quam demens agitet discordia fratres, 
Undique quam tumeant tristia bella vides! 
Ictibus heu quot Vaticani immobile saxum 
Coniurata Fidem rumpere turba, petit! 

Et longum nostro laetabitur ipsa dolore ? 

Romaque erit ludus sanguine tincta tuo ? 

An tibi perpetuo vagina conditus ensis? 

Aut gregis usque tui pectore cessit amor? 
Excute divinum Christi de lumine somnum: 

Imperet is ventis, imperet ipse mari. 

Fallor ? - an immenso versor sublimis olympo ? 

Nec me mortalem ludit imago tui? 

Te namque his oculis Erebi caelique potentem 
Adspicio huc rapidos velle movere pedes. 

Labere siderea princeps demissus ab arce 
Et tua det fessis dextera rebus opem. 

Adspice captivum! - Tu, cui licet, adspice Romam, 
Da mihi perfringi vincula, Petre, rogo. 

Petrus Angelini. 



Inscriptiones sunt quoddam historiae, seu monu¬ 
menti genus aere, saxo, marmore posteris commissum 
de rebus maxime memorabilibus. Ipsa scribendi novitas, 
et difficultas suasit brevitatem, rerum autem magni¬ 
tudo simplicitatem, et gravitatem. Recte igitur Boilea- 
vius dixit hoc scribendi genus esse debere in primis 
breve, simplex, grave. 

Eadem pestis, quae facultatis Oratoriae, etiam in¬ 
scriptionum formam vitiavit. Sententiae, argutiae, ine¬ 
ptiae huc quoque invectae sunt, quibus sublata simpli¬ 
citas, violata gravitas, inducta prolixitudo. Res in pri¬ 
stinum restituatur. 

Brevitas inscriptionum poscit, nihil ut superfluat, 
nec res fere possit paucioribus verbis exprimi: Sim¬ 
plicitas, nulla ut sit sententia a re disiuncta, figura 
fere nulla : Gravitas vero ut modus rem exprimendi 
relinquat aliquid legenti excogitandum: ut quum victor 
Germanicus congeriem hostilium armorum struxit cum 
titulo seu inscriptione, quae legitur apud Tacitum lib. 
II. Annal. cap. XXII: Debellatis Inter Rhenum Albim- 
que Nationibus Exercitum Tiberii Caesaris Ea Moni- 
menta Marti et Iovi Et Augusto Sacravisse. Forte Ger¬ 
manicus scripsit: Exercitus . Sacravit. Pulcra est illa 

apud Virg. lib. III Aeneidos cum templo Apollinis af¬ 
figeretur Abantis Graeci clypeus : 

Mineas Haec De Danais Victoribus Arma. 

Apud antiquarios reperies alias omnis generis; ex: gr: 
Exercitus Victor Hostibus Fusis. Id quod non intelligitur 
nisi ex linguae, loci monumentique ratione. Item Bel¬ 
lum Caesaris Et Patriae Ex Magna Parte Confectum, 
Sex. Et Cn. Magni Pompeii Filiis In Agro Batestano- 
rum Profligatis. Batestani iidem, credo, sunt.ac Basti- 
tani apud Cluverium in Regno Granatae in Hispania. 
Lucio Portio Provincia Optime Administrata Batestani 
Populi F. C. idest Fieri Seu Faciunclum Curarunt, su¬ 
baudi monumentum : nihil enim opus est verbis expri¬ 
mere id, quod oculis exhibetur. Imp. Caes. Divi F. 
F. Aug. Pont. Mccx. Cos. XII Trib. Pot. X. Imp. VIII. 
Orbe Mari et Terra Pacato Templo Iani Clauso Et Rep. 
Pop. Ilom. Optim. Legib. Sanctiss. Instit. Reform. Viam 
Superiorum Coss. Tempore Incho. Et Multis Locis In¬ 
termissam Pro Dignitate Imperii Latiorem Longioremque 
Gades Usque Perduxit. Multa hic breviata, quod saepe 
hoc in genere accidit; idcirco explico singula. Impe¬ 
rator Caesar Divi Filius (Iulius enim Caesar in Diis 
erat positus) Pontifex Maximus, Consul duodecimo, Tri- 
bunitia potestate decimo, Imperator octavo, Orbe mari 

(l) Inter chartas desideratissimi patris mei ad latinas litteras, quas 
enixe colebat, spectantes, opusculum hoc De lal inis inscriptionibus in¬ 
veni, quod incerti auctoris asserebatur; ille autem Iosepho Biancliinio tri¬ 
buebat, inuente saec. XIX humaniorum litterarum in Collegio Romano 
docturi, et in tironum usum accomodatum. Quisquis auctor fuerit, neque 
inutile, neque ingratum putavi, scriptum idem per Vocem. TJrbis vulgare, 
oum adseriptionibus ab ipso patre meo adiectis. — Ios. Fobnari. 

et terra pacato, Templo Iani clauso, et Republica Po¬ 
puli Romani optimis legibus, sanctissimis institutis re¬ 
formata, viam superiorum Consulum tempore inchoa¬ 
tam, et multis locis intermissam, pro dignitate etc. 

Sunt aliae magis simplices, ut ea quam Valerio Pu¬ 
blicolae tribuit Gronovius : P. Valerius Volusii F. Igni¬ 
ferum Ccimpum Diti Patri Aeternaeque Proserpinae Con- 
secravei Ludosque Eisdem Dieis Populi Romani Salutis 
Ergo Fecei. Antiquitus etiam ei pro i dicebant; hic illa 
pro Consecravi, Diis, Feci. Adde illam de Quinto Fa¬ 
bio Florentiae inventam: Hannibalem Compluribus Vi¬ 
ctoriis Ferocem Subsequendo Coercuit. Gravius Ennius: 
Unus Qui Nobis Cunctando Restituit Rem. 

Similia inscribuntur statuis hominum, deorum, aris, 
sacellis, templis, sepulcris; e. g. Imp. Titus Caes, Vesp... 
PP. Generis Humani Amor Et Desiderium. Vesp. est 
Vespasianus, PP. Pater Patriae. - Simulacro Cybeles: Ma¬ 
gnae Matri Lucilia Aug. i. e. Augusta. - Simulacris Her¬ 
culis et Mercurii: Voto Suscepto Corn. Demas Posuit: 
Corn. est Cornelius. In sepulcris est frequens Diis Ma¬ 
nibus, vel Diis Avernis Manibus. Etiam, Plutoni Sum¬ 
mano Aliisque Diis. 

Suus est huic generi scribendi modus, etsi antiquitus 
nec idem semper, nec rectus fuerit. Voces enim ali¬ 
cubi videntur confusae inter se, perperam truncatae, 
divisae, literae inaequales: res et sententiae in versibus 
male distributae. Nunc hic fere servatur mos, quem 
nobis reliquit politior antiquitas. I. Ut in versibus ha¬ 
beatur ratio sententiae, nec disiungantur, quae con- 
iungi amant. II. Omnes omnino literae sint maiuscu- 
lae, ac diphthongi solutae. III. Ut post singulas voces 
seu breviatas, seu integras ponatur punctum, ut me¬ 
lius distinguantur et emineant: nullum sit punctum in 
line versuum, ubi nulla utilitas, nisi vox sit truncata. 
Ecce tibi exemplum : 

I . 0 . M . 

ET . IVNONI . REGINAE 
PRO . SALVTE 
M . AVRELII . ANTONINI 
PII . FEL . AVG . 

IVLIVS . PVDENS . SEVERIANVS 
ARAM . CVM . BASI 
POSVIT 

Tres literae I. 0. M. significant Iovi Optimo Maximo: 
id quod in inscriptionibus maxime occurrit: Fel. Aug. 
Felicis Augusti. 

Inscriptiones nummariae sunt etiam frequentissimae, 
lapidariis persimiles, nisi quod sunt breviores, eodem- 
que modo cusae, si puncta excipias, quae, hic apponi 
non solent, nisi vocibus breviatis. Plura vide apud Mor- 
cellium (De Stilo inscriptionum lib. 2, partit. 3, cap. 9). 
Apud Vaillantium ecce nummus qui ex una parte prae¬ 
fert caput Veneris victricis laureatum, ex altera equi¬ 
tem dextera gerentem trophaeum cum inscriptione: 
M. Lepidus An. XV. Pr. H. 0. C. S. idest: Marcus 
Lepidus anno aetatis quinto decimo praetextatus ho¬ 


stem occidit, civem servavit. De quo vide Valerium 
Maximum lib. III. cap. I. En alius nummus, ubi caput 
Antonii, pone cidaris, quod erat capitis tegmen Arme- 
nis, et Persis regibus usitatum cum inscriptione: An¬ 
tonio Armenia Devicta; in aversa nummi parte est caput 
Cleopatrae, cui adiecta navis prora, item cum inscri¬ 
ptione : Cleopatrae Reginae Regum Filiorum Regum. 
Hoc enim usitatum ergt apud plures populos, ut qui 
reges alios sibi subditos reges haberent, ii Regum Re¬ 
ges appellarentur. Deinde vero ii etiam reges hoc ti¬ 
tulo decorati sunt, qui nullis aliis regibus iura darent: 
sic Cleopatra Regina Regum nuncupata est: in hoc vero 
nummo non solum velut prima inter reges, sed inter 
eos etiam qui regum filii essent. Reginae Regum Fi¬ 
liorum Regum per summam adulationem nuncupata est. 
Prora indicat maris potentiam. Item alius nummus hinc 
habens connexa Honoris et Virtutis capita cum inscript: 
M. Messala M. F. III; hinc pontem cum arcubus, duas- 
que supra pontem portas, et in eius lorica scriptum, 
Ensubria: aquae innatat cymba; in extremo orbe in¬ 
scriptus est Cossus Cn. F. Lentulus. Nempe Mesisala 
Marci filius, et Cossus Cnei filius ob virtutem aucti 
honore consulatus; pons autem Abduae impositus iussu 
Augusti, quo facilior esset aditus Mediolanum, caput 
Ensubriae seu Insubriae. 

Plurima in hoc genere dabit idem Vaillantius, Grae- 
vius, Gronovius, Muratorius etc. Pauca addo ex t. 1. 
Antiq. Montfaucon : ibi Iupiter adhuc puer caprae A- 
maltheae insidens, Iovi Crescenti; item parva Traiani 
effigies, duplo maior Io vis, laeva manu tenentis hastam, 
dextra fulmen et pallium quo Traianum protegit, cum 
inscript. Conservatori Patris Patriae. Sunt nummi plu¬ 
rimi, qui ex una parte habent Augusti caput, vel Au¬ 
gustae, vel utriusque, ex altera vero inscriptiones: Spes 
Publica. — Felicitas Temporum. — Saeculi Felicitas. — 
Laetitia Temporum. — Providentia Deorum. — Secu¬ 
ritas P. R. (nempe Populi Romani), — Tranquillitas 
Aug. (id est Augusti). — Foecunditas Aug. (idest Au¬ 
gustae). — Sapientiae Principis. — Clementiae. — Mo¬ 
derationi. etc. 

Inscriptionibus adiectae fere sunt figurae convenien¬ 
tes, ut Ubertati cornucopiae, aristae; Foecunditati mater 
cum filiis ; Felicitati navis, signum commercii; Laeti¬ 
tiae ludi, quadrigae, certamina, etc. Imo saepe sunt 
figurae sine inscriptione, res enim ipsa loquitur. 

Non negabo esse etiam in nummis inscriptiones lon¬ 
giores, quas vix ausim imitari, et cum in nummis, tum 
in lapidibus superadditas aliquas sententias, ut in illa 
Simonidis de Lacedaemoniis, qui, duce Leonida, in 
Thermopylis occiderunt: 

Dic. Hospes. Spartae. Nos. Te. Hic. Vidisse. Iacentes 
Dum. Sanctis. Patriae. Legibus. Obsequimur 

Et in lapide pervetusto: Palladi Victrici Sacr. (sa¬ 
crum). Heic Host. (hostium) Reliquias Profligavit Cato 
Ubi Est Sacellum Strue, (structum) Et AEream Palladis 

Effigiem Reliquit. Pareant Ergo Et Noscant Omn. 
S. P. Q. R. (omnes, Senatus Populique Romani) Im¬ 
perium Et Deor. Numine et Militum Fortit. (Fortitudine) 
Et Tueri Et Regi. 

Item in sepulcro L. Proculo L. F. XVI. An. Nato, 
Qui Nihil Cum Adolescen. (adolescentibus) Commune 
Habuit, Senes Sapientia Anteivit Sex. Tertullia Mat. 
(mater) Ad Lacfymas Relicta IIoc Monumentum Erexit. 

His quae ex Rhetoricis institutionibus Io. Baptistae 
Nogherae desumpsimus, (1) nonnulla addemus ex iis 
excerpta, quae traditio. Steplianus Morcellius vir doctis¬ 
simus, atque in hoc. genere omnibus anteferendus in 
eximio opere De Stilo inscriptionum latinarum. 

DE VARIIS INSCRIPTIONIBUS 

Quoniam non omnes latinae inscriptiones unius eius- 
demque generis sunt, ideo quae varia sint genera, bre¬ 
viter est innuendum. Nec vero consilium probari potest 
eorum, qui plures, quam viginti inscriptionum classes 
partiti sunt, assignatis nominum, personarum, mune¬ 
rum divisionibus. Itaque si sex constituantur inscriptio¬ 
num genera nulla erit omnino, quae vaga, ac sede 
exclusa videatur. Nam genus primum, quod Sacrarum 
appellamus et dedicationes, et donaria, et vota, et mo¬ 
numenta comprehendet ; alterum quod est Honorariarum, 
omnes continebit, quae honorem cuiquam habitum de¬ 
monstrent, quicumque tandem ille sit. 

In tertio, quod Epitaphiis tribuetur quascumque 
personas ipsas etiam familias et sodalitates quascumque 
numerabit. In quarto, quod Historicarum inscriptionum 
nuncupabitur, fastis erit locus, et omnibus fere inscri¬ 
ptionibus consularibus, omnibus operum aut locorum 
publicorum privatorumque titulis, legatis quoque, do¬ 
nationibus, venditionibus, et quae sunt huiusmodi. Ad 
quintum genus spectabunt Elogia , sive magistratuum, 
sive privatorum hominum, sive etiam foeminarum. In 
sexto denique, quod constitutiones complectitur, ideoque 
Iuridicarum, et Legalium dici poterit, leges habebis, et 
edicta, et S. C. et decreta municipiorum, tum foedera 
quoque, et hospitia, rescripta etiam et diplomata, men¬ 
surarum ac ponderum inscriptiones, collegiorum sive 
sodalitatum decreta, et acta. 

In quolibet autem genere vera est dictio, quae saepe 
simplex , non raro est ornata, aliquando etiam singularis. 
Quod discrimen in hoc fere positum, quod quaedam 
venuste, sane, et concinne rem propositam exiguo ver¬ 
borum numero significent magis, quam explicent: alias 
contra lux aliqua, ornatusque distinguat, et monumen¬ 
torum adiecta causa adscriptusque annus, vel historiae 
particula illustriores faciat: nonnullae vero, sive bre¬ 
viores sive longiores modo tempore, aut persona verbi, 
modo nexu vocabulorum, aut casibus, aliquando et ser¬ 
mone ipso a reliquarum structura discrepent. 

: (l) Incertum est an Nogliera earum institutionum fuerit auctor: multi 
contrariam tuentur sententiam. Illud pro certo habeas eas a. MDCCLXVIII 
Vindobonae publicatas nullius auctoris nomen praeseferre. 


His generibus addit Morcellius quatuor appendices 
inscriptionum, quas vocat mixti generis, quae scilicet 
ad sena illa genera revocantur, sed peculiare aliquid 
videntur habere. Sunt vero: 1. Temporariae, quae sci¬ 
licet ad breve tempus propositae nullam posteritatis ra¬ 
tionem habent. Ex his autem aliae sunt sacrae, aliae 
historicae, aliae funebres. 2. Nummariae, quae etiam 
cum sacris, aut cum honorariis, aut cum historicis plane 
concordant. Verum in aere, argento, auro incisae sedem 
cum ipsis nummis, neque pubblicam, neque stabilem 
nactae sunt. 3. Tituli rerum privatarum, quos scilicet 
addebant veteres gemmis annularibus, poculis, pateris, 
tesseris, lucernis, vasis fictilibus, armis, et instrumentis 
bellicis, lateribus demum, ac tegulis: hi etiam nec pu¬ 
blica auctoritate incidebantur, nec in publico prostare 
solebant. 4. Inscriptiones Poeticae in quolibet fere genere. 

Nunc aliqua ex omni genere exempla.eodem omnino, 
quo Morcellius, ordine afferre iuvabit. 


(Ad proximum numerum) 



FAROE/AIAE SIVE ADAGIA 


Eum ausculta, cui quattuor sunt aures. 

Huius adagii, e Graeco fonte manantis, quod¬ 
dam interpretamentum adfert Zenodotus; Oraculo 
quondam fuisse responsum Entimo Cretensi et An- 
tiphemo Rhodiensi, ut eum observarent, cui quattuor 
essent aures. Is autem erat praedo quidam Phoenix, 
quem cavendum esse monebat oraculum. Porro, 
quod quattuor aures habere dictus est, non satis 
liquet, vere ne habuerit, an per allegoriam sit 
accipiendum, quod quattuor locis exploratores ha¬ 
beret dispositos. Verum illi, quum dei responsum 
tamquam ridiculum negligerent, in praedonem in¬ 
ciderunt, atque ab eo sunt extincti. Itaque ex hoc 
eventu vulgo natam esse paroemiam existimant. 

Sed magis certe arridet, quod idem et Aristo¬ 
phane grammatico refert. Lacedaemonios Apollinis 
simulacrum ita fingere solere, ut quattuor haberet 
aures, et manus totidem; vel quod hac figura visus 
sit illis apud Amyclas pugnantibus; vel significantes 
viro prudenti res quamplurimas tum audiendas esse, 
tum usu vitae periclitandas. Porro creditum est 
antiquius, nulla oracula fuisse certiora, quam Apol¬ 
linis. Atque ita monet proverbium, audiendos esse 
illos, qui diuturno complurium rerum usu prae 
‘ceteris sapiunt, ita ut fere faciunt senes. Unde et 
apud Homerum laudatur Nestoris oratio, tamquam 
omnium auditu dignissima; et in Odysseae lib. n 
Aegyptium heroa senem primo loco loquentem facit 
« qui iam incurvus erat senio, sed plurima norat». 
Eodem spectavit Euripides in Phoenissis , ad quem 
locum adlusit Lucianus in Hercule Gallico: Verba 

sunt Iocastae iam anus ad Eteoclem adolescentem, 
quae nos sic vertimus: ' 

0 gnate Eteoclea, cuncta nequaquam mala 
Adsunt senectae; nam per experientiam 
Usumque rerum, dicere haud nihil rudi 
Potest iuventa melius ac. prudentius. 

Idem nunc vulgus nostratium effert sub sordida 
quidem, sed tamen apta metaphora, quum aiunt 
prospectandum vetulo latrante cane: hoc est, ne¬ 
quaquam negligendum quoties senes periculum ca¬ 
vendum admonent. Canes enim vetuli non latrant 
temere quemadmodum iuvenculi. 



EX SACRIS CONGREGATIONIBUS ROMANIS 

SENTENTIAE NOVISSIMAE SELECTAE 


Ex Congregatione Consisloriali. 

De decreto « Maxima cura ». 

Dubium 1. — An vigeat in Anglia novissimum de 
amotione administrativa ab officio et beneficio curato 
decretum « Maxima cura » ? — Eesp. Affirmative. (Ex 
decr. d. xxvm mens. Febr. mcmx). 

2. — An decretum « Maxima cura » vigeat pro dioe¬ 
cesibus Statuum Foederatorum Americae Septentrio¬ 
nalis ? — Resp. Affirmative. (Ex decr. d. xm mens. 
Martii mcmcxi). 

De motu proprio « Sacrorum Antistitum ». 

Quum in motu proprio «Sacrorum Antistitum» sta¬ 
tutum sit ut fidei professio cum iureiurando contra Mo- 
dernistarum errores praestetur a parochis aliisque be- 
neficiatis ante ineundam beneficii possessionem, quae¬ 
situm est utrum adhuc maneat facultas facta a S. Con¬ 
cilio Tridentino, qua provisi de beneficiis quibuscumque, 
fidei professionem emittere possunt intra duos menses 
a die adeptae possessionis, et responsum «Negative», 
proindeque in posterum fidei professionem emittendam 
esse ante possessionem beneficii. (Ex decr. d. i mens. 
Martii mcmxi). 

Ex Congregatione S. Officii. 

De matrimoniis eorum, qui a parentibus acatholicis 
vel infidelibus nati, sed in Ecclesia Catholica baptizati, 
ab infantili aetate in haeres i vel infidelitate, aut sine 
ulla religione adoleverunt. 

Quum decreti Ne temere per S. C. Concilii die n 
mens. Augusti mcmvii editi articulo XI § 1 expresse 
edictum sit novis circa formam sponsalium et matri-» 
monii statutis legibus, «teneri omnes in Catholica Eccle¬ 
sia baptizatos et ad eam ex haeresi aut schismate conver¬ 
sos (licet hi sive illi ab eadem postea defecerint) quo¬ 
ties inter se sponsalia vel matrimonium ineant », quae¬ 
situm est, « quid dicendum de matrimoniis eorum qui 
a genitoribus acatholicis vel infidelibus nati, sed in 


Ecclesia Catholica baptizati, postea, ab infantili aetate, 
in haeresi seu infidelitate, vel sine ulla religione ado¬ 
leverunt, quoties cum parte acatholica vel infideli con¬ 
traxerint », et responsum: « recurrendum esse in sin¬ 
gulis casibus ». (Ex decr. d. xxxi mens. Martii mcmxi).. 

Ex eiusdem Gongregationis sectione de Indul¬ 
gentiis. 

De utili temporis spatio ad visitationem Ecclesiae 
vel Oratorii instituendam, pro indulgentiis lucrandis. 

Ut dubiis, difficultatibus et controversiis occurratur, 
quae saepe exorta sunt, ac forsitan et deinceps oriri 
poterunt circa temporis determinationem, quo ecclesiae 
vel oratorii visitatio institui valeat, quum haec requi¬ 
ritur ad Indulgentias lucrandas alicui diei adnexas, 
benigne conceditur ut utile id tempus habeatur et sit, 
non modo a media ad mediam noctem constituti diei, 
verum etiam a meridie diei praecedentis. Hoc autem 
declaratur fore valiturum tam pro Indulgentiis plena¬ 
riis, quam pro partialibus semel in die aut toties quo¬ 
ties adquirendis, usque ad hunc diem concessis vel in 
posterum concedendis, quacumque demum sub loquu- 
tione tempus sive dies designetur. Sartis tectis manen¬ 
tibus de cetero clausulis et conditionibus, in singulis 
quibuslibet concessionibus appositis. Contrariis quibus¬ 
cumque, etiam specialissima et singulari mentione di¬ 
gnis, non obstantibus. (Ex decr. d. xxvi mens. Ianua- 
rii mcmxi). 

Ex Gongregatione Kifuum. 

Declarationes circa editionem Vaticanam eius eque re- 
productionem quoad libros liturgicos Gregorianos. 

I. — Editio Vaticana de libris liturgicis Gregoria- 
nis, prouti evulgata fuit Auctoritate Apostolica, cum 
suis notulis traditionalibus et cum regulis Graduali 
Romano praefixis, satis superque continet quae ad rectam 
cantus liturgici exeeutionem conferunt. 

II. — Reproductiones eiusdem editionis typicae, 
quae praeferunt signa superinducta, rhythmica dicta, per 
abusum vocantur editiones ritmicae, atque uti tales 
haud fuerunt adprobatae, sed tantum precario tolera¬ 
tae ; haec vero tolerantia, attentis rerum adiunctis, am¬ 
plius non admittitur, nisi pro solis editionibus iam 
factis Gradualis et Officii Defunctorum, ideoque nul¬ 
latenus extenditur sive ad editiones cum notulis Gre- 
gorianis, sive ad transumpta cum eisdem notulis Anti- 
phonarii et aliorum quorumcumque librorum cantum 
ltturgicum continentium, quae ad normam Motus pro¬ 
prii d. xxiv mens. Aprilis mcmiv et Decretorum S. Ri¬ 
tuum Congregationis, tum pro universali Ecclesia, tum 
pro singulis Dioecesibus vel Congregationibus, adhuc 
instauranda sunt et evulganda. 

III. — Rmis. Ordinariis locorum ac Superioribus 
Ordinum seu Congregationum interim licet editiones 
precario a S. Sede toleratas permittere intra limites 
propriae iurisdictionis, quin tamen ipsi eas in locis 

sibi subiectis praecipere, atque usum editionis adpro- 
batae inhibere valeant. 

(Ex. decr. d. xxv mens. Ianuarii mcmxi). 

Dubia de e lendis Propriis cantam liturgicum conti- 
ventibus. 

I. — Utrum Propria, quae exhibent cantum grego- 
rianum indigeant approbatione Sacrae Rituum Congre¬ 
gationis pro prima editione? — Resp. Affirmative ; et 
singula cuiuslibet Proprii seu novi Officii aut Missae 
folia, apud quemlibet typographum composita, in tri¬ 
plici exemplari vel singillatim vel simul sumpta ad 
Sacram Rituum Congregationem pro revisione et defi¬ 
nitiva approbatione transmittantur; praehabita quidem 
licentia illius Ordinarii loci vel Moderatoris supremi 
Ordinis sive instituti, in cuius usum paratur editio, 
quae veluti typica pro futuris editionibus inserviet. 

II. — Quatenus affirmative ad I, utrum etiam pro 
sequentibus editionibus ? 

Resp. — Negative; dummodo subsequentes editiones 
cum prima typica editione sive Proprii sive novi Of¬ 
ficii aut Missae fideliter concordent ; prouti decretum 
S. Rituum Congregationis sub die 11 Augusti 1905, quod 
instructiones circa editionem et approbationem librorum 
cantum liturgicum gregorianum continentium exhibent, 

; omnino declarat et iubet. 

III. Quatenus negative ad II, utrum praeter licen¬ 
tiam Ordinarii loci, in quo praedicta Propria evulgantur, 
requiratur insuper licentia Antistitis respectivi Ordinis 
vel Dioecesis? 

Resp. Requiritur pro subsequentibus editionibus tam 
approbatio Ordinarii Dioecesis vel Moderatoris Supremi 
Ordinis seu Congregationis, in cuius usum ipsae edi¬ 
tiones parantur, quam licentia Ordinarii loci, in quo 
huiusmodi editiones conficiuntur et evulgantur, 

IV. — Qua approbatione indigeant illa Propria ad 
Graduale vel Antiphonale Romanum Vaticanae editionis, 
quae exhibent cantum gregorianum notis modernis tran¬ 
scriptum ? 

Resp. Requiritur et sufficit approbatio Ordinarii Dioe¬ 
cesis vel Moderatoris Ordinis sive Instituti, atque li¬ 
centia Ordinarii illius loci, ubi tales editiones parantur 
sive evulgantur, prouti in responsione ad dubium m 
superius indicatur. Declaravit insuper S. Rit. Congre¬ 
gatio tum decretum approbationis a se dandum primae 
editioni alicuius Proprii sive novi Officii aut Missae 
cantum gregorianum liturgicum exhibenti, tum appro¬ 
bationem Ordinarii dioecesis aut Moderatoris Supremi 
Ordinis sive Instituti, atque licentiam Ordinarii loci, ut 
supra, in scriptis praevie ab editoribus expetendam et 
obtinendam, omnino debere integre et fideliter in prin¬ 
cipio vel in fine Proprii vel Officii novi aut Missae 
publicari. (Ex decr. d. xxiv mens. Februarii mcmxi). 

Circa initia epistolarum B. Pauli Apostoli, nonam 
lectionem in festo S. Ioannis ante Portam Latinam, 
hymnos in propria hora impeditos, versiculum « Ora pro 


nobis » in festo S. Elisabeth, et conclusionem quarumdam 
orationum. 

I. — Initium cuiusvis epistolae b. Pauli Apostoli 
alicui feriae assignatum, in qua anticipatur Officium 
alicuius Dominicae post Epiphaniam ; sicuti et initia 
antecedentibus feriis assignata, quatenus sint in sua 
ipsorum die utcumque impedita, debent omnino in an¬ 
tecedenti feria vel etiam Dominica recitari, etiamsi ali¬ 
quando tria simul initia sic legi contingat, et omitti 
quoque oporteat lectiones alicui festo semiduplici, vel 
duplici per annum tam minori quam maiori, proprias 
vel de respectivo Communi per se tributas, prouti casus 
requirat. Lectiones autem eiusmodi propriae vel de 
Communi per se assignatae illi ex occurrentibus festis 
vel officiis, in quantum necessitas exigat, adimantur, quod 
habet lectiones de Communi assignatas, prae altero mi¬ 
nus etiam nobili, sed lectiones primi Nocturni proprias 
habente; vel quod alteri in concurrentia debet post¬ 
poni ; vel in cuius die initium aliquod proprie cadit; vel 
denique quod posteriore tempore occurret: et si ne hoc 
quidem pacto omnia recitari et reponi eadem initia va¬ 
leant, illa omittantur eo anno initia, quae alioquin fo¬ 
rent posterius perlegenda, si nempe pro omnibus initiis 
dies a festis et officiis duplicibus primae vel secundae 
classis libera quomodolibet haberetur. Initia denique, 
quae occurrunt post eam feriam, in qua integrum ali¬ 
cuius Dominicae post Epiphaniam anticipatur Officium, 
debent illo anno prorsus omitti, iuxta rubricas generales 
breviarii romani sub tit. xxvi De lectionibus , num. 8, 
quia per Officium integre de aliqua anticipata Domi¬ 
nica persolutum, iam nova incoepit hebdomada, infra 
quam nequeunt ulla praecedentis hebdomadae initia 
reponi. 

II. — Initium cuiusvis epistolae b. Pauli Apostoli 
illi alioquin assignatum sabbato, in quo per integrum 
Officium, vel per Commemorationem aliqua ex Domi¬ 
nicis post Epiphaniam simul cum Septuagesimae Do¬ 
minica veniens anticipatur, in una ex antecedentibus 
feriis iugiter perlegatur, prouti sub num. I superius 
edicitur, non obstante decreto num. 2508 Urbis, 28 Mar¬ 
tii 1775 ad I; atque in eodem sabbato, si anticipata 
Dominica sola Commemorationem habeat, lectiones sem- 
per ipsius Dominicae recitentur. Si tamen festum vel 
Officium duplex primae aut secundae classis celebratur, 
initium Dominicae anticipatae eo quidem anno prorsus 
omittitur, etsi in feriis sabbatum ipsum praecedentibus 
dies liberi habeantur, quum nequeant omnino impedita 
initia intra praecedentem hebdomadam anticipari. 

III. — In festo S. Ioannis ante Portam Latinam 
tamquam proprie historia censeri debet lectio nona Ma¬ 
tutini, quae de glorioso huius S. Apostoli martyrio men¬ 
tionem facit; ideoque, iuxta Decretum num. 2735 Or¬ 
dinis Minorum Capuccinorum, 8 Augusti 1835, ad II, ea¬ 
dem lectio nona, quae praepeditur homilia feriae vel 
Dominicae, vel nona lectione festi utcumque simplicis, 
adiungi debet lectioni octavae ipsius festi. 

IV. — Hymni omnes proprii, qui ad integritatem 
historiae necessario non pertinent, prouti est hymnus 
Te gestientem gaudiis ad II Vesperas in festo SS. Ro¬ 
sarii B. M. V. appositum tamquam summarium et re¬ 
petitio ceterorum, si recitari nequeant ad eas horas pro 
quibus designantur, ex praecepto recitentur ad alias 
eiusdem diei horas, in quibus alius hymnus vel de Com¬ 
muni utcumque desumptus vel iam in eodem recitatus 
Officio secus debeat adhiberi; imo, etiamsi hymnus 
aliquis proprius in alia diei hora minime recitatus possit, 
sine ulla hymnorum coniunctione, ad aliquam horam 
antecedentem vel subsequentem amandari. Si autem 
eiusmodi hymni proprii, qui ad integritatem historiae 
necessaria non referuntur, nequeant servari nisi cum 
aliis coniungantur, tunc de congruo in privata tantum 
Officii recitatione cum alii:?, hymnis quibuslibet eiusdem 
metri proximioribus uniri valent, prouti rubricae gene¬ 
rales breviarii Romani, tit. xxvi De lectionibus, num. 3, 
4 et 6, de lectionibus in privata item Officii recitatione 
fieri concedunt; quoniam in publica Officii celebratione 
non arbitrarium onus, sed necessarium tantummodo est 
urgendum atque in annuis kalendariis adnotandum. 

V. — In festo S. Elisabeth, reginae Portugalliae, 
viduae, sicuti et in aliis omnibus Officiis etiam votivis 
sub ritu semiduplici celebrandis, quibus ad Vesperas 
vel Laudes versus Ora pro nobis fuerit assignatus, idem 
versus pro ipso recurrenti festo vel Officio iugiter as¬ 
servetur, iuxta normam in similibus casibus generaliter 
observatam; atque in posterum, hoc in casu, pro Suf¬ 
fragio b. Mariae Virginis adhibeatur tam ad Vesperas 
quam ad Laudes, versus Lignare me , non obstante de¬ 
creto num. 1918 Ordinis Discalceatorum SS. Trinitatis , 
18 Decembris 1649 ad I. 

VI. — In Officio b. Ioannis Mariae Vianney Con¬ 
fessoris, omnibus Galliarum Ecclesiis concesso, legendum 
est in VI lectione secretiorem lucum, iuxta textum ap¬ 
probatum ; non autem secretiorem locum : prouti aliquae 
exhibent editiones. 

VII. — Postcommunio Missae Lanceae et Clavorum 
D. N. I. C. pro aliquibus locis concessae, necnon oratio 
Officii votivi et Missae votivae de Passione D. N. I. C. 
concludendae sunt: Qui vivis et regnas cum eodem Deo 
Patre. 


(Ex decr. Atrebaten. d. xxm mens. Martii mcmxi). 



DIARIUM VATICANUM 

(Menso Aprili mcmxi). 


Coram SSmo. admissiones. 

Praeter Purpuratos Patres, Urbanos Antistites aliosque 
viros, qui sui quisque muneris gratia Pontificem do more 
adiverunt, peculiari nota digni sunt iuxta admissionis diem: 
Roeder de Diersburg, dynasta; Von Gebsattel, militnm prae¬ 
fectus ; Bentivoglio de Aragonia, marchio ; Bruno Chaves, 
Brasiliae administer cum omni potestate apud Apostolicam 


Sedem ; Paulus Petrus xm Terzian, Ciliciae Armeniorum 
patriarcha nuper cooptatus; Philippus Lancellotti, princeps 
Urbanus; Melania de Metternich Winneburg, princeps fbe- 
mina; Szapary, Comes; Caecilia de Campillo, vidua admi¬ 
nistri Argentinae civitatis apud Apostolicam Se’em; Con¬ 
silium supremum Romanae Academiae Novorum Lyncaeo- 
rum ; Robertus Zileri Dal Verme, Comes ; Palffl de Erdod, 
Comes, negotiorum gestor Austro-Hungarici imperii apud 
Apostolicam Sedem, nuper delegatus; De Benomar, Comi- 
tissa; Seidler, dynasta; Ioannes Schomburg-Hartenstein, 
princeps, novus Austrorum Hungar orum que legatus extra¬ 
ordinarius cum omni potestate apud Apostolicam Sedem. 

Pont.ficiae electiones. 

Provisio Ecclesiarum. — SS. D. N. Pius PP. X decreto 
S. Congregationis Consistorialis promovit: r. p. d. Anto¬ 
nium Pimenta, episcopum itularem Pentacomiensem in epi¬ 
scopum cath. eccl. Montesclarensis in Brasilia; r. p. Ioan- 
nem Baptistam Neudecker in episcopum tit. ecel. Helero- 
politanae cum deputatione in Auxiliarem r. p. d. Francisci 
Bettinger, archiepiscopi Monacensis et Frisingensis; r. p. 
d. Cyrillum de Paula Freitas, episcopum titularem Euear- 
piensom, in episcopum cath. eccl. Corumbensis in Brasilia; 
r. p. d. Carolum Mauritium Graham, episcopum Plvmuten- 
sem, in episcopum tit. eccl. Tiberiensis; r. d. Sebastianum 
Leone de Silveira Cintra, in episcopum tit. eccl. Ortho- 
siensis, cum deputatione in Auxiliarem Emi. Diii. Cardi¬ 
nalis Arcoverde Albuquerque Cavalcanti, archiepiscopi S. 
Sebastiani Fluminis Ianuarii; r. p. d. Iosephum Rovetta, 
in episcopum cath. eccl. Cassanensis; r d. Angelum Por- 
telli 0. P., in episcopum tit. eccl. SeLnuntinae, cum de¬ 
putatione in Auxiliarem r. p. d. Petri Pace, episcopi Me¬ 
litensis et archiepiscopi Rhodiensis. 

Nominationes episcoporum. — Brevi Apostolico nominati 
sunt: r. p. Franciscus Belleville, e Seminario Parisiensi pro 
Missionibus Exteris, episcopus tit. Amisensis et Vicarius 
Apostolicus Tonkini M: ridionalis ; r. p. Aloisius Elisheus 
Fatiguet, e Congregatione Missionis, episcopus tit. Aspen¬ 
dius et Vicarius Apostolicus de Kiamsi Septentrio¬ 
nali. 

Nominatio Praefecti Apostolici. — Decreto S. C. de Pro¬ 
paganda Fide r. p. Raymunius Renatus Lerouge, e Socie¬ 
tate Spiritus Sancti, Praefectus Apostolicus Guineae Galli¬ 
cae in Africa nominatus est. 

— Scipio Tec.hi, antistes Urbanus, in concilium Com¬ 
missionis historicae-liturgicae, et Elias Coccia ex Ord. Kar- 
melitarum excalceatorum in concilium Commissionis litur- 
gicae adlecti sunt. 

— R. p. d. Dominicus Taccone-Gallucci, archiepiscopus 
tit. Constantien., inter consultores S. C. Studiorum refertur. 

Vita functi clariores. 

Die xvn mens. Aprilis mcmxi, Romae, Purpuratus Pater 
Beniaminus Cavicchioni, S. C. Studiorum Praefectus, vir iuris 
doctrina insignis. Natus erat in oppido Veiano, Viterbiensis 
dioecesis, d. xxvn Decembris mdcccxxxvi; in Sacrum Se¬ 
natum cooptatus die xxii mens. Iunii mcmiii, tit. S. Mariae 
in Aracoeti. 

ANNALES 


Mauritanuni civile bellum. 

Quod in superiore numero sub timoris specie 
enunciabamus, re evenit: civile in Mauritania bel¬ 
lum iterum pugnatur; iamque de tollendo Mulai 
Afld imperio, in eiusque loco Mulai lsmaele, eius 
natu minore, ponendo agitur. Qui quidem nulla 
voluntate sua praeditus, profecto nihil aliud quam 
instrumentum in Berberorum manibus erit, ideoque 
exteris gentibus, per vim etiam, hostilis. 

Galliae, prae ceteris nationibus, in castra de¬ 
scendendum: ipsi namque publicam quietem ser¬ 
vandi commissum. Neque muneri imparem natio 
illa se praebuit, tribunumque militum Bremond 
cum suis copiis ad Fez urbem obsidione cinctam 
misit. Qui tamen, dum scribimus, liberandi oppidi 
finem minime est consequutus; videns enim ho¬ 
stium numerum longe superiorem, ut inutilem san¬ 
guinis effusionem excluderet, negotio supersedit, 
auxiliaque a gubernio suo petivit, quae revera 
duodecim millium hominum citatim ad eum erunt 
adventura. Quamquam tum in Germania tum in 
ipsa Hispania huiusmodi expeditio nonnullis de ni¬ 
mia potentia a Gallis adquirenda animadversioni¬ 
bus fuit obnoxia, non tamen plerisque videtur Gal¬ 
lia e limitibus concordi aliarum nationum consilio 
in Mauritania sibi constitutis, excessura. 

* * 

Albanensis seditio. 

Ceterum, si dubia et mutila de bello hoc Afri¬ 
cano nuncia, non minus a veritate remota quae 
de Albanensi seditione in ipsa Europa habemus, 
hinc rebellibus victorias suas decantantibus, inde 
Tureis, qui imperium belli summum Chefket Tour- 
gont, prudenti ac strenuo duci, tradiderunt. Quum 
autem intentus hic adhuc sit festinare domi mili¬ 
tiaeque bellum, neque in aciem exierit, nullum 
firmum iudicium emittere, imo provisionem nullam 
praeripere, cordato cuique viro licet. 


PUBLICI PER ORBEM COETUS 

legibus ferendis 

In Anglia examen legis ferendae ad publicos 
cobtus innovandos alacriter producitur. 

In Austria populi oratorum coetus dimissus, no¬ 
vaque comitia ad diem xm proximi mensis Iunii 
indicta. 

In Borussia, rationibus aceeptorum et expensa¬ 
rum libratis, sessiones interruptae. 

In Hispania novum administrorum collegium con¬ 
stitutum, praeside iterum Canalejas. 


In Hungaria acceptorum et expensarum rationes 
pro tempore approbatae. 

In Russia, Wvjewodski, rei navalis administro 
a munere recedenti, Grigorovics, alter a trierarcho, 
suffectus. 

In Turearum imperio exterarum rerum discepta¬ 
tio favorabilis Rifaat Pacha. evasit. 


PER ORBEM 

Die i mens. Aprilis mcmxi via per Lottschberg 
montem transfossum ferreis axibus sternendis sol¬ 
lemni pompa aperitur. 

- d. vi, Bononiae, totius orbis philosophorum 
conventus i habetur. 

— d. viii, Romae, Diocletiani thermae, e su¬ 
perinductis aedificiis insulatae, additoque antiqui¬ 
tatum Romanarum museo, invisentibus publice 
patent. 

— d. x, ad Calabra Siculaque litora, insolita 
fulgensque lux sub vespere, quanam meteorica ra¬ 
tione ignoratur, ex improviso manans, magnum 
pavorem incolis affert. 

— d. xii in Gallica Campcinia vinitores, ob quas¬ 
dam novas leges latas, seditiones passim excitant, 
immensaque damna vinetis atque apothecis ap¬ 
portant. 

— d. xm, ad Augustam Taurinorum, A. Fran- 
zoi, Africae explorator notissimus, miseram sibi 
mortem consciscit. 

Atra procella et ventorum vis Bonearensem 
urbem pessumdant. 

— d. xv, Bononiae et in oppidis circum, opi' 
fices omnes ex condicto a laboribus suis recedunt 

— d. xvi, Faesulis, inter illius theatri romani re¬ 
liquias, nonnullis litteratis viris auctoribus, Sopho¬ 
clea fabula Oedipus, magno plausu in scenis agitur. 

— d. xviii Fallieres, Gallicae reipubblieae prae¬ 
ses, Bisertam urbem visitaturus tenet. 

— d. xxi, Urbis natali die, Romae ethnographica 
Italicarum gentium exhibitio sollemni ritu inaugu¬ 
ratur a rege. 

- d. xxiv, ad Augustam Taurinorum, Aemi¬ 
lius Salgari, milesiarum fabularum in usum iuven- 
tutis Italicus scriptor notissimus, improviso furori 
cedens sua ipsius manu atque atrociter vita pri¬ 
vatur. 

— d. xxv Gustavus V, Suetiae rex, eiusque 
uxor Romam perveniunt. 

— d. xxix, Augustae Taurinorum, omnium ar¬ 
tium apud omnes populos publica recensio, coram 
Italorum rege, regalibus principibus, regni admi¬ 
nistris, senatoribus populique legatis,maxima pompa 
reseratur. 

IOCI 

Tempus erat quum exigerentur pecuniae ab reipu- 
blicae moderatoribus imperatae. Eam ob causam Co¬ 
drus una cum Basso ex agro contendebat in urbem. 
Per pontem ubi transeundum fuit: - « Ut - inquit -, 
Venetiis, uni de pontibus nomen est factum a suspiriis 
damnatorum capite, ita hunc, quem modo attigimus, 
nuncupandum censuerim a gemitibus eorum, qui, ad 
pendenda altero quoque mense vectigalia coguntur. 
# 

* * 

Famulus quum duo praeclara alabastra gestaret in 
aedium aula collocanda, unum imprudens humi deie- 
cit, quod totum est confractum. Hero quaerenti qui id 
feqisset, illico ostendit homo candidissimus, altero e 
manu non inconsulte emisso. 

* •* 

Pessimus turbarum concitator urbes ac pagos cele¬ 
briores concursabat uti iucautam plebeculam sollicita¬ 
ret. In oppidum quoddam venerat, quo die eos fines 
grando longe lateque vastaverat. Quamobrem in via 
passim cerneres conventicula de calamitate colloquen- 
tium, quorum unum ille audiens quum ita diceret, se, 
tempestate saeviente, sibi visum fuisse conspicere quod 
antiquitus non semel accidisse traditum memoriae est, 
scilicet pluisse lapidibus: — « Quam vellem - inquit - 
singularem rem ipse conspicere! ». — « Aisne? - cito 
oppidanus, - hodie, si ad coronam oraveris, voti com- 
poseris ». 

T. Curzius. 

Divitis filius. 

I stituis leviter, polyplusie Candide, Christo 
Gnatum: cur Illum negligis? Odit opes. 



Cl. v. T. T. Ch..., Chicagine. — Ignoscas mihi, 
quaeso, si tot curis oppressus nondum tibi satisfeci. 
Nova scripta excepi et gratias ago. Ubi primum po¬ 
tuero, ad te litteras mittam. 

Cl. v. Gul. Bund ., S. Aloisii in athenaeo. — 

Ex superiore numero facile tibi innotuit, scripta illa 
grata futura, quae itaque exspectamus. Tragoediam 
edere poterimus, de Eaplio dramatica actione absoluta. 

Cl. v. Don.... Ma...., Edderton in Scotia. — Pro 
humanissimis verbis, quibus luctum meum apud me 
deplorasti grates rependo, sicut et tuum doleo. Illius 
« quinquenharii » commemorationem libenti animo acci¬ 
piam. 

Cl. vir Ma... Ga..., Cavae et E. Qu..., Verulae. — 
Spatio deficiente, ad proximum numerum. 

F. 


SOCIIS ET LECTORIBUS 

MOINITUJY1 


Uti in superiore numero ediximus, apud Mode¬ 
ratorem nostrum venales depositae sunt aliquot nu¬ 
mismatum collectiones, eorum scilicet quae, gesta 
Romanorum Pontificum referentia, quotannis in 
festo Apostolorum Petri et Pauli cudi solent. 

Huiusmodi sunt numismata aenea omnia de 
Leone XIII et Pio X; argentea numismata pariter 
omnia de Pio X, et ab anno xiii ad xxvi inclusive 
de pontificatu Leonis XIII. 

Sunt insuper de Pio IX, Leone XIII et Pio X 
plura alia, ad unum vel ad alium eorum Pontifi¬ 
catus annum spectantia. 


Occasio praebetur nedum rara, unica si quis 
aliquod vel omnia emere cupiat. 



AENIGMATA 


i. 

Totum sume, canit; truncato vertice, pollet; 

Caudam deme, orbat; viscera tolle, parat. 

II. 

Frigore correptus prior ut flos floribus haeret, 

Et sole adverso plus adamante micat. 

Ultimus in doctrina alter, qui primus in arte. 

Toto laetentur hortus et ora tibi. 

Ex sociis, qui utriusque aenigrnatis interpretatio¬ 
nem ad Doctorem IOSEPHUM FORNARI, Commentarii 
moderatorem (Roma, via dei Governo Vecchio, 96) 
miserint intra menses duos, unus, sortitus, «ratis 
accipiet PETRI ANGELUNI opus, cui titulus: 

LOLLIUS 


Aenigmata an. XIV, n. II proposita his respondent: 
l) Pes - Spes; 2) Palea - r. 

Ea, rite soluta miserunt: 

Petrus Tergestinus—Alois. Cappelli, Sinis. — F- Amori, Mediolano'» 

— Lucius Rhaetns, Bucareslino. — Aug. Scriban, Iassiis. — Fricl. Hor- 
wath, Vindobona. —I. M. Mcunier, Corbiniaco. — Alb. Gatteau, Lugduno. 

— Fr Baturewiez, Zytomiria. — lac. Costa, Hinnio. — Alex. P. Gest, 
Trenlonio. — Paulinus a S. Iosepho, Barcinone. — Ios. Krauso ; Lud. Po- 
dobinski, Cracovia. — Rich. Brondel, Brugis. — Ant. Faverzani, Merato. 

— Eug. Dolmar, Neo-Eboraco. — A. Renevey , Estavayer-le-Lac. — F. X. 
M., Drepano. — P. Antonius dalla Venezia, Venetiis. — Fr. Guerra, Me¬ 
tio. — Guil. Schenz, Ratisbona. — Alb. Perraud, Parisiis. 

Sortitus est praemium: 

PAULINUS A S. IOSEPHO, 
ad quem missum est opus, cui titulus: 

VINCENTII LANFRANCH1 
DE STILO PLAUTINO ACROASIS. 


Sponsor: Ioannes Baptista Ciampi, iurisperitus 
Romae — Ex officina Societatis Editricis Romanae. 


EPISTOLARUM COMMERCIUM 


sive 

De provecta latinitate 

EUPL 


Actio dramatica a I. B. Francesia 

Euplius. 

Sunt etenim ! 

Volusius. 

Salvere primum vos iubeo, 

Et aetas surgat auspicor felicior ! 

I. Christianus. 

Cur trudimur custodiam, te consule? 

II. Christianus. 

Vexat, occidit barbarus nos carnifex ? 

III. Christianus. 

Licet dum ceteris libero pro arbitrio 
Baccho servire, Marti vel Mercurio, 

Docent operari cuncti qui turpia.... 

I. Christianus. 

Nobis servire denegatur Numini 
Tulit quod rectam, crim nisque nesciam 
Legem ! 

II. Christianus. 

Quae fratres nos amare praecipit. 

III. Christianus. 

Vetat tanti Tam ferre vel iniuriam. 

IV. Christianus. 

Et omne fortiter sufferre et perpeti. 

V. Christianus. 

Morique potius foede quam pollui. 

VI. Christianus. 

Potens qui cuncta moderaris agmina 
Deus, recedant caedes, cedant supplicia, 

Saltem pro filiis ! 

III. Christianus. 

Tenellis parvulis! 

Queis matres saepe consumuntur miserae ! 

Volusius. 

Lubens, quid dicam? persequar consilium, 

Sed omnium labitur seclorum pessimum. 

Urget nam saeva Caesaris cupiditas, 

Auri tot gentium inhiandi et sanguinis, 

Movet quae fideles perdendi funditus. 

Euplius (solemniter). 

Erit prope tempus civitas quo Catana. 

Magna in quiete pacis et concordiae, 

Nec fides amplius plectetur vinculis, 

Et Agatha cunctis suis dominabitur. 

Cyrus. 

Adest Calvisianus et bonus Maximus... 

Iuvat hinc ire! Quid machinantur perfidi? 

Volusius. 

Ite vos intro! ( exeunt ceteri). 

SCENA VIII. 

Calvisianus, Maximus et Volusius. 

Calvisianus (introgrediens ). 

Sed te expectat populus! 

Tuis qui laetatur maxime muneribus. alio 


IUS t 

versibus senariis exarata. 

Volusius. 

Si me vocaret nunc bellorum buccina, 

Non aetas etsi floreat ut antea, 

Tamen mori foret dulce pro patria 
Mihi: sed turpe nunc videtur homines 
Mutuo occidi vulnere in solatium! 

Ehu! quantum mutantur mores et tempora! 

Calvisianus ( ironice). 

Haud miror equidem tuam modestiam, 

Soles qui gestare cor erga miseros. 

Tui vidi pauperes pulsare saepius 
Et confidentius fores palatii,,... 

Maximus. 

Hic est Christianus mos: in sinum volvere 
Suam qua ceteri gaudent substantiam! 

Hoc inquam! 

Volusius. 

Non ergo meo pro arbitrio 
Meum quibus lubet queo concedere? 

Calvisianus. 

At istum socii morem Christi gerunt! 

Volusius. 

Malum est? Bonum? Si erit bonum non pigeat 
Ab ipsis sumere hanc vivendi regulam. (1) 

Isti quos nimio vides vino tumidos, 

Erunt Christiani ? Bonae sunt ipsi fruges! 

Haud ipsi multos repellent Barbaros, 

Multas nec merebunt laurus militiae. 

His ergo pollet Romanus exercitus? 

Miles nec favebat ullis deliciis. 

En quae voluptas panis vel circensium 
Turbam nepotum Romanorum rapit! 

Meis nec oculis feram spectaculum. 

Vale. (Exit). 

Calvisianus. 

Vidisti ? 

Maximus. 

Vidi! Parum nunc abest 
Quin ipsum noverim Christi discipulum. 
Calvisianus. 

Macte virtute, Maxime; divitiae 
Volusii cadent nostras in capsulas ; 

Erit sed cumulus, cum gratia Caesaris! 

Maximus. 

Sine modo ut mecum dolos concenturiem 
Cadant ut ipsi bellule in reticulam. ( Recedunt lae¬ 
tantes prae victoria) 

SCENA IX. 

Populus, Milites (canentes): (1) 

Aetas cum rideat, 

Quaeramus gaudia! 

Flores nam transeunt! 

Venit tristitia! 

Bacchus nos adiuvet, 

Pluto nos cumulet. 

Edamus lautius, 

Cras enim morimur. 

Finis actus primi. 

(1) Conglobatim exeunt ac transeunt ebrii, vino tumulenti, quoriim alii 
s sustentant. 

DE LITTERIS ET BONIS ARTIBUS COMMENTARIUS 


Rerum 

Do subsidiis quibus eget res latina commentationes. - III. 
Catholici dogmatis conceptus. 

S. Othiliae mons. 

De Batavo certamine poetico Hoeuftiano. 

Fortunae imperium praesidio virtutis frangitur. Elegia. 

Ex Italis urbibus. De Catharina Senensi Varagine insigniter culta. 

Ex Scotia. Do urbe S. Andreae eiusque studiorum Universitate. 
Colloquia latina. Proximum examen. 

Acta Pontificia. SSmi. D. N. Pii PP. X litterae encyclicae de Catholicae 
Ecclesiae oppressione in Lusitania. 


index: 


Ex Sacris Congregationibus Romanis sententiae novissimae se¬ 
lectae. Ex Congregatione Consistoriali. — Ex Congregatione Indi¬ 
cis. — Ex Congregatione Rituum. 

Diarium Vaticanum. 

Annales: Ex Mauritania. — Albanensis seditio. — Mexicanum civile 
bellum. — Ex Austrorum Imperio. 

Publici per orbem coetus legibus ferendis. 

Per orbem. 

Libri recens dono accepti. 

Aenigmata. 

Appendix: Euplius. 


DE SUBSIDIIS QUIBUS EGET RES LATINA 

CO/A/AENTATIONES w 


III. 

Venio ad aliud subsidium rei latinae, quod in 
conventibus sive conciliis doctorum identidem ha¬ 
bendis posui. Duo autem in hac re praecipue expe¬ 
tuntur: unum ut e diversis gentibus quam plu¬ 
rimi legati conveniant; alterum ut ibi colloquentibus 
et deliberantibus latinus sermo non modo materiam 
disputandi, verum etiam interpretem ex professo 
communem idoneumque praebere existimetur. 

Antiquissimis quidem temporibus quum neque 
ars ulla typographica inventa esset, qua exempla¬ 
ria scriptorum affatim multiplicarentur, neque - po- 
stales » (sit venia conflato huic apud omnes gentes 
communi verbo) facultates suppeterent, quibus e 
dissitis regionibus in omnes partes tuto et celeri¬ 
ter transmitterentur, si quis philosophus divinas- 
set quanta copia genus hominum aliquando libro¬ 
rum et commentariorum et qualibus transportandi 
instrumentis fruiturum esset, sine dubio praedicere 
non dubitavisset, fore ut per eiusmodi aetates con¬ 
ventibus frequentioribus plerique supersedere vel¬ 
lent. Falso tamen esset vaticinatus. Nam animorum 
coniunctio, quae litterarum commercio et librorum 
divulgatione alitur, corporum quoque praesentia 
quam maxime gaudet: atque maiores nostrae fa¬ 
cultates homines et scripta huc illuc transportandi 
non modo non inutilia fecerunt concilia, sed ma¬ 
iorem in modum multiplicarunt et auxerunt, prout 
saepius et a pluribus frequentari potuere. Si hodie 
furerent Ariani aut Nestoriani, non exigua illa 

(l) Cfr. num. sup. 


cohors Abrahamica trecentorum duodeviginti do¬ 
mesticorum fidei (2) Nicaeam ad maiestatem Uni¬ 
geniti vindicandam advolaret, non ducenti tantum 
testes Ephesinis decretis gloriosissimis subscribe¬ 
rent, sed ex ultimis orbis terrarum finibus legio¬ 
nes millenariae excitarentur, ut quam sententiam 
pro Evangelii puritate iam antea libris litterisque 
vulgassent, eandem oris etiam testimoniis repeti¬ 
tam confirmarent. 

Item aliud exemplum e re sacra petatur. Con¬ 
ventus illi qui ab Eucharistia nomen traxerunt, 
num. a necessitate quapiam proficisci putemus ? 
num ad dogma stabiliendum eos cogi ? num dubia 
ibi solvi? Minime quidem: fides victrix et incon¬ 
cussa Christifideles convocat; et convocat non tam 
ad graviter deliberandum, quam ad humaniter lae¬ 
tandum. 

Omitto ea quae non minus praesentiam homi¬ 
num postulant quam animos, qualia sunt spectacula 
certaminaque athletica et expositiones illae, quae 
dicuntur artium technologicarum; id vero silentio 
praeterire non possum, quod etiam opificum legati 
e diversis gentibus in unum convenire voluerunt, 
etsi hi ignoratione communis linguae libere inter 
se agere non poterant. Tanta quippe vis est natu¬ 
rae declarantis tam corpora,, ora, vultus sociorum 
in re communi expeti quam animorum et. men¬ 
tium consensionem. 

Sed ad linguarum studia redeamus. Quid quod 
factitiarum loquelarum auctores toties congregan¬ 
tur? Ut ingenue fatear, invidia me tangit recor¬ 
dantem quam facili negotio isti asseclas suos un¬ 
dique evocent et ad itinera longissima largis im¬ 
pensis facienda alliciant; quos nulla alia res con¬ 
ia) Gal. vi, 10, 

ducit, quam pura et simplex cupido sermonem 
quem adamarunt ad colloquia adhibendi: nos vero, 
quorum fidei et diligentiae studiorum optimorum 
atque cum plurimorum tironum institutione multi¬ 
pliciter coniunctorum cura defensioque permissae 
sunt, nostro officio satis facere videmur, si lucu¬ 
brationibus operam navemus aut pauculis singuli 
discipulis pensa scholastica imperemus, neque a 
nobis impetramus ut in conspectum hominum au¬ 
dacter prodeamus et universae latinitatis laudes 
beneficiaque pro virili parte celebremus. 

In quolibet coetu frequenti ori eorum qui propter 
commune studium congregati sunt usu venire ad¬ 
vertimus ut inflammatio quaedam animorum exo¬ 
riatur studiique in rem communem augmentum 
cum firmiori inter participes societatis amicitiae¬ 
que sensu ; atque apud alios quos forte audiendi 
cupido aut benevolentia erga hospites eodem ad¬ 
duxit vel minuuntur praeiudicatarum opinionum fa¬ 
stidia vel conciliantur novorum sociorum acces¬ 
siones. Vis autem liuiusmodi coetuum eo maior 
esse consuevit, quo plurium regionum legati una 
adeunt. Quam ob rem quando de latinis studiis 
agitur, quae cuiuslibet loquelae vulgaris fines exce¬ 
dunt et ubique terrarum propria domicilia possi¬ 
dent, expedit omnino ut e pluribus ac latioribus 
regionibus quam quibus unus vulgaris sermo in¬ 
cludatur ad nostras deliberationes conveniatur, et 
ut ille sermo latinus, unde haec studia originem 
duxerunt, omnibus actis consiliisque tamquam 
princeps legationis intersit. 

In Europaeorum scholis superioribus quid opi¬ 
nentur pueri de latino sermone cottidianarum sen¬ 
tentiarum interprete magis suspicor quam comper¬ 
tum habeo, quum mea vita scholastica tum discen¬ 
tis tum do:entis in sola patria fuerit; nostratium 
autem opiniones probe novi. Nostri pueri quoniam 
nullum verbum latinum de cottidianis rebus a ma¬ 
gistris suis dici, sed a prima rudimentorum per¬ 
ceptione usque ad finem cursus scholastici omnia 
vulgari lingua absolvi animadvertunt, in errorem 
haud mirandum delapsi falso concludunt, aut dif¬ 
ficiliorem esse perpetuae orationis compositionem, 
quam quae ab omnibus praeceptoribus ad commu¬ 
nes notiones indicandas suscipiatur, nedum a tiro¬ 
nibus tentetur, aut adeo mancam mutilamque iniu- 
ria temporum esse hanc linguam, ut nonnisi anti¬ 
quitatis reliquias apte exprimat. 

Omnino doctrina philologica operosa illa quidem 
et subtilis, quae academiis et viris academicis tam 
meritam gloriam adfert, in bibliothecis singulorum 
inque pauciorum hominum circulis optime et com¬ 
modissime acquiritur; illinc nullum genus investi¬ 
gationis excludas ; sed in generali linguae littera¬ 
rumque commendatione popularioribus agendi ra¬ 
tionibus opus est. 


Longum sane est enumerare, immo vero animo 
fingere quot et quanta beneficia in se habere pos¬ 
sit congregatio doctorum virorum e pluribus gen¬ 
tibus in unum collectorum et de latinis rebus la¬ 
tino sermone inter se consulentium. Occurrit re¬ 
missio quaedam ac temperatio opinionum itemque 
accommodatio ac conformatio partium ultra modum 
adhuc proeliantium. Vel pronuntiationis nimiae 
asperioresque discrepantiae eleventur ac mollian¬ 
tur necesse est. Sc'licet nemo dictaturam huius 
rei affectabit, siquidem ante omnia sese intellegi 
cupiet. Pariter eandem temperantiam ad suos po¬ 
stea reportabit, et, dum ampliori usui studiorum 
latinorum consulat, omittet sponte ea quae huic 
rei obstare viderit et copiam et claritatem tricis 
mere philologicis anteponet. Nemo autem gloria¬ 
bitur inter cives suos quod in sua primi anni la- 
tini institutione nulla vox reperiatur quae in lectio¬ 
nibus Oaesarinis mox subsequentibus non legatur, 
sed ex contrario et sibi et aliis ostendere malet- 
qua docendi ratione copiam atque ubertatem ser¬ 
monis quam amplissimam tradere possit. Non enim 
uni anno qui instat, verum omnibus annis laborare 
sibi videbitur. 

* 

* * 

At - inquit - si immutabilis est lingua latina, 
si in antiquitate duduiii peracta leges eius funda¬ 
tae sunt, quid tandem tentamus? Quis novus dicta¬ 
tor exspectandus est, quae academia, quod impe¬ 
rium? Prorsus nullus, nulla, nullum. Sua cuique 
servabitur mentis iudiciique integritas; nulli con¬ 
cilio erit licentia notas res in quidpiam aliud ver¬ 
tendi, aut aliis doctoribus veritatem eripiendi. Sed 
non omnes coetus ad leges ferendas conveniunt, 
neque illi inter leviores habentur, quibus cogendi 
potestas nulla tribuitur. Testis est ille coetus Ha- 
gensis, qui sine armis et sine minis tot lites gen¬ 
tium dirimit: testis est ille episcoporum Anglica- 
norum conventus, qui decimo quoque anno apud 
archiepiscopum Cantuariensem consultandi causa 
habetur. Nam ipsa natura humana concordiam 
expetit et in medio severitatis et laxitatis quae¬ 
rere solet. 

Opus philologiae latinae nequaquam perfectum 
est. Innumerabilis prospicitur series laborum prius-, 
quam omnia quae incerta adhuc manent deci¬ 
dantur. Nihilne igitur pro certo tradatur? nullamne 
viam cuncti ingrediamur? Absit! Nam si aliena 
cognoscere, si propria declarare, si communia te¬ 
nere omnes instituerint qui ubique sunt, sperare 
etiam licet fore ut studia humanissima via omnino 
humana incedant et hominibus pluribus famulando 
regnum ac principatum latiorem, firmiorem, diu¬ 
turniorem obtinere mereantur. 

(Continuabitur). Theo. T. Chave. 

CATHOLICI DOGMATIS CONCEPTUS 


Non secus ac libelli, habent sua fata doctrinae. Hi¬ 
storia teste, quibusdam Ecclesiae saeculis discussiones, 
et quidem acres, circa SS. Trinitatis mysterii doctrinas 
habitae sunt; quibusdam aliis circa Iesu Christi Salva¬ 
toris doctrinam, unde quaestiones « Christologicae ». vo¬ 
catae prodiere; vel circa Ecclesiae Christi divinam con¬ 
stitutionem necnon Romani Pontificis iura et privilegia; 
unde «Ecclesiologicae » quaestiones; vel circa doctrinas 
ad rem sacramentariam, aut moralem pertinentes, unde 
quaestiones « sacramentariae» et «morales». Nostris 
diebus, multis circa rem religiosam premimur disputa¬ 
tionibus, quas inter, eminet disceptatio: «Quinam sit 
catholici dogmatis conceptus » ; ita ut quaestio, die 20 
Aprilis 1905, a Prof. Eduardo Le Roy posita: « Quid 
est dogma », fuerit vere «scintilla» ex qua non parvum 
ortum est incendium. 

Lectori benevolo Vocis Urbis tria praestabimus : a) 
catholici dogmatis conceptum; b) catholici dogmatis 
conceptum, qualis penes Eduardum Le Roy invenitur; c) 
huiusmodi conceptus, a PP. Pio X damnati, criticen. 

*** 

In Novo Testamento, vox dogma vel significat im¬ 
perium , decretum aut legem imperatoris; (1) vel signi¬ 
ficat decretum, imperium aut legem Apostolorum; (2) 
vel significat decretum condemnationis aut iudicium se¬ 
cundum mundi spiritum. (3 ) Si vero in scientia historiae 
peritis credimus, (4) penes Patres, Scriptoresque eccle¬ 
siasticos, vocis dogmatis significatio, subsequentibus Ec¬ 
clesiae saeculis, huiusmodi fuit. Saeculis primo et se¬ 
cundo dogma significavit « praecepta Domini, doctrinas 
Domini et Apostolorum » ; saeculo tertio, « collectionem 
doctrinarum, quaeque doctrinae vel veritates credendas, 
vel leges adimplendas respiciebant; saeculo quarto « Fi¬ 
dei veritates a legibus necnon revelationis praeceptis 
distinctas»; saeculo quinto denique, vocabulum dogma 
specialem atque universaliter ret ritam significationem 
habuit; designavit nempe « Fidei veritates ». Medii aevi 
tempore, raro vox « dogma » adhibetur a scriptoribus; 
loco ilius huiusmodi expressiones invenimus : « doctri¬ 
nas Fidei, — ea quae sunt Fidei ». Hodie tamen ad Fidei 
doctrinas, atque ad fidei catholicae veritates designandas, 
iterum vocabulum «. dogma > assumptum est. 

Multiplex vero est dogmatis conceptus, qui penes 
Protestantes, Modernistas, ipsosque catholicos viget. 
Iuxta Protestantes nonnullos (5) dogma est « veritas sive 

(l) Lucae ii, 1° « Exiit edictum a Caesare Augusto, ut describeretur 
universus orbis » — Actibus xvii, 7 : « Hi omnes contra decreta Caesaris 
faciunt ». — (2) Actibus xvi, 1: « Tradebant eis custodire dogmata, quae 
erant decreta ab Apostolis et Senioribus, qui erant Hierosolymis». — 
(3) Colossenses n, 14, 20: « Delens, quod adversus nos erat chirographum 
decreti... Quid adhuc tamquam viventes in mundo decernitis ?»— (4) Cfr. 
Vacant, Dictionnaira da TMol. catholique, fasc. xxx, v. Dogme. — (5) A. 
Harnack, RJcils de l’ llistoire das Dogmes , traduit par E. Ohoix (Intr. 

p. IX-X. 


quoad conceptum sive quoad structuram ab intelligentia, 
necnon a Graecorum labore exercito circa ipsum Evan- 
gelium, orta». Pro Modernistis (1) dogmata « non sunt 
veritates e caelo delapsae, sed sunt interpretatio quae¬ 
dam factorum religiosorum quam mens humana labo¬ 
rioso conatu sibi comparavit». Penes catholicos quos¬ 
dam dogma est «decretum definitivum... sola veritas 
per se revelata » (2); vel « propositiones nonnullae quae 
exprimunt iudicia efformata ab anima, vel impressiones 
a veritate ipsa revelata causatae in anima » ; vel « ve¬ 
ritates quaedam in S. Scriptura contentae, ab Ecclesia 
solemnibus pontificum vel conciliorum decisionibus de¬ 
finitae, vel ab ordinario Ecclesiae magisterio edoctae»; 
vel « veritas revelata, atque uti talis ab Ecclesia defi¬ 
nita, fideique Christianorum imposita». E. Dublanchy (3) 
ultimo definivit dogma: «Veritatem revelatam a Deo, 
atque uti talem ab Ecclesia fidei nostrae directe pro¬ 
positam ». Tantorum virorum salva reverentia, dogmatis 
nomine nos intelligimus « veritates nonnullas implicite 
vel explicite revelatas, ab Ecclesia pressis determina- 
tisque verbis definitas, atque a fidelibus tamquam de 
fide firmiter que retinendas impositas, ita ut a nemine 
inter catholicos negari possint, quin separationem ab 
Ecclesia incurrat». Priores conditiones a Concilio Va¬ 
ticano (Sess. III de fide catholica c. III de Fide, Denz. 
1641) requiruntur dum ait: « Fide divina et catholica 
ea omnia credenda sunt, quae in verbo Dei scripto vel 
tradito continentur, et ab Ecclesia sive solemni iudicio 
sive ordinario et universali magisterio tamquam divi¬ 
nitus revelata credenda proponuntur ». Posterior con¬ 
ditio cuique Ecclesiae definitioni adnexa est. Ex quibus 
videsis neque facta dogmatica neque doctrinales affir¬ 
mationes quae in Epistolis Encyclicis R. R. P.P. spar- 
sim inveniuntur, neque revelationes privatas etiamsi a 
R. Pontifice approbatae fuerint, neque multo minus phi¬ 
losophica systemata dogmata esse fidei. Videsis rursus 
doctrinam Christianam vel doctrinam Ecclesiae vel do¬ 
ctrinam catholicam universaliores esse quam Fidei dogma. 

Partiuntur a quibusdam dogmata, in dogmata gene¬ 
ralia (uti Incarnatio) et specialia (duae naturae in Chri¬ 
sto); in dogmata tlieoretica (S. Trinitas) et practica (San¬ 
ctificatio animarum); in dogmata pura (Incarnatio) et 
mixta (Immortalitas animae humanae); in dogmata ex- 
plicita et implicita. (4) Parum de hisce ad nos; nostra 
enim interest dogmatis conceptus ab Eduardo Le Roy 
traditus. 

* 

* -s 

Mense Aprili a. 1905, Eduardus Le Roy quaestionem 
movebat (5) « Quid sub nomine dogmatis veniat » 

(l) Loisy, Autour d'un 'petit livre. Lettre ii un jeune savant. I; L’ lt- 
vangile et VEglise. Le dogme chr<5tien II. In Epistola « Pascendi » iuxta 
Modernistas « Secundariae sententiae... a supremo Ecclesiae magisterio 
sancitae... constituent dogma». — (2) Cfr. Nomina auctorum, citationesque 
in libro P. E. Fui De dogmatis evolutione. — (3) Vacant, Dictionnaire 1. c. 
(4) Cfr. Suecht Lehrbuch d. Dogmatik, I B. — (5) Quinzaine ,, 1905, p. 494- 
52G. Cfr. ibi innumeras Dogmatis notiones, uti notiones a P. Alio, Legues, 
aliisque etc., traditas, 

enumeratisque prius modernorum contra traditionalem ' 
dogmatis conceptionem difficultatibus, suammet dogmatis 
conceptionem tradebat. Modernorum difficultates liuius- 
modi sunt : 

I. — Dogma quaedam propositio est, neque per se- 
metipsam demonstrata, neque per intrinsecam demon¬ 
strationem demonstrabilis; sapientes vero moderni nulli 
adhaerent veritati, nisi per argumenta specifica ac di¬ 
recta demonstrata fuerit. 

II. — Dogmata nonnisi indirecte et ab externo pro¬ 
bantur ; eorumdemque veritas quasi per violentiam 
in hominis intellectum intrat. Hodie vero, si philosophi, 
sensuque philosophico praediti esse volumus «Imma- 
nentiae principium » amplectendum est iuxta quod, uti 
Blondel asserere placuit, veritas religiosa ab homine 
acceptari nequit, nisi ab intimo ipsius proveniat, imo 
eam provenire ab intimo quaedam necessitas est. 

III. — Dogmata tum propter metaphoras tum propter 
formulas a Platonis Aristo telisque systematibus philo¬ 
sophicis desumptas, quaeque obsolescunt, multis aequi- 
vocationibus occasionem praebent, ita ut intellectus ne¬ 
que quid determinate affirment, neque quid determi¬ 
nate negent clare videat. Hodie tamen, unusquisque 
clare definit, quid determinate affirmet, quid determi¬ 
nate neget. 

IV. — Dogmata sunt: a) veritates immutabiles absque 
aliquo progressu; b) veritates transcendentales absque 
relatione aliqua ad vitam realem intellectivam; dum 
tamen hodie cuique apertum est, nullam veritatem esse 
immobilem, omnemque veritatem verum realemque in¬ 
fluxum in vitam intellectivam exercere, imo quo maior 
est progressus et influxus, eo nobilior est veritas. 

Difficultatibus hisce fundamentum praebet conceptio 
dogmatis mere intellectualis, et nonnisi secundario mo¬ 
ralis et practica, 'quaeque de facto non est catholica. 
Ex falsa hac notione innumera inconvenientia oriri ne- 
cesse est. Sint ex. g. tria haec dogmata: « Deus est per¬ 
sonalis — Christus resurrexit — Christus est realiter 
praesens in Eucharistia ». Si notio dogmatis « Deus est 
personalis» mere intellectualis est, difficultas oritur 
primo ex voce «Deus» secundo ex voce «personalis» 
quae si definitur, in anthropomoiphismum, si non, ad 
cignosticismum ducit. Non dissimili modo, si mere in¬ 
tellectualis est conceptio dogmatis «'Christus resurrexit», 
nonnisi metaphoram quamdam habere necesse est. Non 
enim significatur Christum in identico eodemque statu 
apparuisse in quo ante crucifixionem suam fuerat; Iesus 
siquidem a mortuis resurgens, gloriosus est, neque le¬ 
gibus physicis amplius subiectus. Propterea respectu 
Christi in statu glorioso existentis notio vitae non eadem 
est ac vitae notio generica, nequit exprimi, vitae vo¬ 
cabulum diversam praebet significationem, nonnisi me¬ 
taphora quaedam est. Sit denique dogma : «Christus 
est praesens realiter in Eucharistia» ; nonne eadem o- 
riuntur inconvenientia si in conceptu mere intellectuali 
sistamus? Huiusmodi praesentia neque definiri, neque 


analysi subiici potest, quacumque caret significatione. 
Alia ideoque via ad veram dogmatis notionem tradendam 
procedere oportet. Videlicet: 

I. — Dogmati significatio negativa tribuenda est ; 
dogma nempe errorem damnat, potiusquam determinat 
positive veritatem. Siquidem dum dicitur - a) « Deus est 
personalis» significatur « - Deus est impersonalis, - non 
est l.ex quaedam, categoria aliqua » ; b) « Christus est 
praesens in Eucharistia », sensus est; « Hostia conse¬ 
crata non est tantum symbolum et figura Christi» ; - 
c) «Christus resurrexit», sensus est: « Mors, activitati 
Christi Iesu terminum non posuit, non fuit pro Chri¬ 
sto, id quod pro ceteris hominibus est». 

II. — Dogmati significatio practica tribuenda est; 
videlicet dogma est formula quaedam vitam practicam 
dirigendi (rdgle de conduite pratique); praescriptionem 
quamdam ad ordinem practicum pertinentem primitus 
enuntiat. Siquidem dum dicitur : a) « Deus est perso¬ 
nalis » sensus est: « In relationibus tuis ad Deum ita 
age, uti cum humana persona agere tibi consuetum 
est » ; b) « Christus est praesens in Eucharistia », sensus 
est: «Esto coram hostia consecrata sicut coram Iesu 
Christo visibiliter praesente » ; c) « Christus resurrexit» 
sensus est: «In relationibus tuis ad Christum, esto uti 
cum Christo ante mortem suam fores, uti cr.m persona 
tibi coaeva esses ». Animadvertas tamen sub voce « pra¬ 
ctica » voces « actionem et vitam » esse intelligendas, 
et quidem vitam mentis (vie de la pensde) ita ut inter 
cogitationem et dogma relatio quaedam detur, atque 
formula, quae latine non facile redditur, valeat: «£- 
preuve d’experience vdcue, et non pas dialectique intel¬ 
lectuali ste. » 

III. — Dogmati in se et per se practicam significa¬ 
tionem habenti mysteriosa quaedam realitas respondet, 
atque problema theoreticum intellectui proponit; ideoque 
inferendum superest: a) Conceptionem dogmatis intel¬ 
lectualem qualis penes multos viget hodie, difficultates 
ex idea dogmatis exurgentes, insolubiles reddere. - 
b) Doctrinam noviter edoctam secundum quam « actioni» 
potior conceditur pars, omnia solvere, quin tamen vel 
iuribus intellectus vel exigentiis dogmatis offensa aliqua 
inferatur. 

* 

* *■ 

Fas est nobis conceptus dogmatis ab Eduardo Le 
Roy traditi, brevem instituere criticen. 

I. -T- Conceptus huiusmodi damnatus fuit in Syllabo 
Pii PP. X. (Prop. 26) : « Dogmata Fidei retinenda sunt 
tantummodo iuxta sensum practicum, idest tamquam 
norma praeceptiva agendi, non vero tamquam norma 
credendi ». (1) 

II. — Conceptionis dogmatis a Le Roy traditae fun¬ 
damentum est « Immanentiae systema» iuxta quod 

(1) Propositio 'haec desumpta fuit, ab opere. E. Le Roy (Uogme et cri- 
' lique, p. 25,) « XJn dogme a aurtout un sena pralique. II dnonce avant tout 
une prescription d’ ordre pratique. 11 est plus que tout la formule d’une 
regie de conduite pratique ». 

« cum religionis obiectum sit Deus, concludendum om¬ 
nino est, Fidem, quae initium est ac fundamentum 
cuiusvis religionis, in sensu quodam intimo collocari 
debere, qui ex indigentia divini oriatur. Haec porro 
divini indigentia, quia nonnisi certis aptisque in com¬ 
plexibus sentitur, pertinere ad conscientiae ambitum 
ex se non potest; latet autem primo infra conscientiam, 
seu, ut mutuato vocabulo a moderna philosophia loquun¬ 
tur, in « subconscientia », ubi etiam illius radix occulta 
manet atque indeprehensa ». Quae omnia merito uti 
falsa a Pio PP. X in Epistola Pascendi damnata fuere; 
hisce omnibus rursus concessis, tum Fidei, tum dogma¬ 
tis catholici supernaturalem essentiam negare necesse est. 

III. — Quamvis in dogmatis catholici conceptu ele¬ 
mentum aliquod ad vitam practicam pertinens includatur, 
quo credentium actiones respectu veritatum supernatu- 
ralium regulantur uti ex Sanctorum vita, atque ex Theo¬ 
logorum assertione manifestum est; dogma tamen de¬ 
terminationem intellectualem prius continet; est nempe 
propositio quaedam terminis realibus expressa, atque 
analogico modo realitatem Divinam manifestans. Dogma 
ulterius non iam a religiosa experientia sive haec indi- 
vidualis sive collectiva sit originem ducit, sed a proprie 
dicta revelatione, ita ut verbum Dei externe prolatum 
sit unicus eiusdem dogmatis fons. (1) 

IV. — Denique, affirmat Le Roy (2) dogmati « rea¬ 
litatem quamdam mysteriosam respondere »; quomodo 
tamen obiectiva dogmatis realitas maneat, in significa¬ 
tionibus, per exempla ab ipso allata traditis, non satis 
apparet. Siquidem dum dicitur: « Christus est praesens 
in Eucharistia », si sensus est, uti Le Roy affirmat: 
« Esto coram hostia consecrata sicut coram Iesu Christo 
visibiliter praesente», neque clare, neque satis aperte 
realitas obiectiva praesentiae Iesu Christi in Sacramento 
altaris exprimitur. Non aliter de ceteris exemplis iu- 
dicandum est. 

* 

* •* 

Propter omnia haec non immerito I. Wehrld (3) de¬ 
claravit : a) Notionem dogmatis ab Eduardo Le Roy 
traditam a catholico viro defendi non posse. — b) Distin¬ 
ctionem inter dogmaticam formulam, realitatemque illi 
respondentem ab eodem scriptore introductam, arbitra¬ 
riam, aequivocam, periculosam esse, despectus siquidem 
formulae cum dogmatis despectu facile coniungitur. — 
c) Interpretationem practicam a Le Roy dogmatis tra¬ 
ditam anthropomorphismum moralem inducere, ideoque 
inutiliter ad anthropomorphismum metaphysicum im¬ 
pugnandum fuisse adinventam. 

Friburgi Helvetiorum. 

P. ReGINALDUS FeI 0. P. 

(1) Cfr. Revue des Sciences philosophiquese et thiiologiquus, 1907, p. 790. 
— (2) Renue Biblique , Oct. 1907, p. 547. — (3) Renue Biblique, 2 Juillet, 
1905, p. 323. 

Fortuna vitrea est: tum quum splendet frangitur. 

Publil. Syrus, Mim. 


S. OTHILIAE /nONS"' 


Audax Alsaticis surgit in Alpibus 
Mons, cuius tumidum scandere verticem, 
vix aestate calente, 
ardet civis et advena. 

Gratum spirat ibi frigus, et urbium 
nil corrupta nigris aura vaporibus; 
huc secedit Hygea, 
elusura Caniculam. 

Sublimi e specula splendida visui 
affulget regio, nescia finium. 

Qua sol occidit, alta 
apparent iuga montium, 

silvis umbriferis laeta virescere; 
moles unde frequens emicat arcium, 
partim diruta, priscis 
formidabilis hostibus. 

(*) Mons Alsatinus, qui a virgine S. Othilia post septimum 
saeculum nomen accepit, primitus sub G llo-Romanis Alti¬ 
tona , postea vero sub regibus Merovingicis germanice : 
Hohenburg (Castrum sublime) appellatus fuit, ob arcem in 
eius summitate exstructam. Ibi iam aborigines Celtae ca¬ 
stra posuerant, moenibus cincta Cyclopeis, quorum pars' 
etiamnum superest, vulgo nuncupata Heidenmuuer (Paga¬ 
norum murus;. Ex eius cacumine magna conspicitur pars 
cum Alsatiae, tum regionis Badensis, item Rhenus inter¬ 
fluens, cum pagis et oppidis fere trecentis, praeter Urbem 
Argentinam aliasque, ac veteres passim arces Vosagorum 
montibus impositas. 

Othilii virgo, nata circa annum dclx ad radices montis 
Hohenburg, supremum diem obiit a. dccxx in arce paterna 
eiusdem montis, qir.m ipsa in asceterium sanctimonialium 
converterat; aedificatis ibidem, praeter templum maius, va¬ 
riis sacellis et valetudinario, quod invisere quotidie solebat 
ut aegrotis ministraret. P..ter eius, cui nomen Etichon vel 
Attichus, inter Francos nobilissimus, dux erat Alsatiae; 
mater eius Beresivinda pari erat generis nobilitate, cuius 
soror nupserat regi Childerico IL 

Vixit Othilia s .notissime, eiusque sepulcrum gloriosum 
evasit et meta facta est sacrarum peregrinationum, quae 
ad hodiernam usque aetatem perdurant. Inter illustriores 
huiusmodi peregrinos, historia recenset Imperatores Roma¬ 
nos Carolum Magnum, Ludovicum Pium, S. Henricum, Fri- 
dericum Oenobnrb un, et Anglorum regemi Richardum a 
Corde Leonino.- Montem Othilianum bis etiam ascendit 
S. Leo IX Pont. Rom., ex Alsatia oriundus, qui ibi a. mxlix 
novum templum abbatiale consecravit. — Othiliam Alsati 
caelestem sibi Patronam delegerunt. 

Inter antistitas, quae Othiliae successerunt, eminet Her- 
rada a Ijandsberg, quae saeculo XII docte scripsit et affa¬ 
bre depinxit Codicem membranaceum, inscriptum hortum 
deliciarum : opus admirabile, cuius tamen nune apograplia 
tantum existunt; nam ipse Codex a. mdccclxx, in. obsidione 
urbis Argeutinae, cum tota urbica bibliotheca misere pe¬ 
riit, incendio absumptus, quod igniti excitarunt globi ab 
hoste evibrati. ; 

Qua sol exoritur, ffhenus adultior 
volvit caeruleas prata per herbida 
undas, iamque profundum 
pandit navibus alveum. 

Heic et NIGRA suam nubibus inserit 
frontem SILVA, procul dum caput erigunt 
Jllpes Helvetiorum, 
aeterna nive candidum. 


Explorator, obi castra veterrima, 
Gallus quae posuit, gens aboriginum, 
et quae moenia saxis 
struxit firma Cyclopeis. 

Verum ne pigeat limina visere, 
gressu trita pio virginis Alsatae: 
templum, fana minora, 
aegris tecta patentia. 


Emergit propior, cincta suburbiis, 
ARGENTINA, sua Turre superbiens; 
rus et fertile circum 
pagis fervet et oppidis. 

Planas alma Ceres occupat areas 
et Pomona ferax; collibus imperat 
Bacchus; cernere nusquam 
incultum licet angulum. 

O tot nominibus Mons memorabilis! 
laudes perge tuas prodere, maximi 
non oblitus honoris, 
uni qui tibi contigit. 

Cunas Othiliae namque sacerrimas 
commisere tibi pristina saecula; 
commisere sepulcrum 
portentis celeberrimum. 

Heic, qua castra patris densaque militum 
olim constiterant agmina; classici 
qua clangor strepitusque 
armorum reboaverant: 

aedes virgineas inclyta condidit 
Tutrix Alsatiae, Pacis amabilem 
lapsae ex aethere sedem, 
cuius sancta silentia 

unus Davidicum rumpit identidem 
psalmorum gemitus, blandaque turturum 
Vox admista, Sororum 
echo fida canentium. 

Haec te ne fugiant, quisquis es hospitum ! 
Pupillis avidis ebibe tu quidem 
vastae, quae patet, orae 
celso e vertice gloriam. 

Arcis relliquias, dum libet, Attichi 
perscrutare Ducis; telaque collige 
glebis eruta, testes 
aetatis Merovingicae. 


Cuius funeream suspice sanctius 
Urnam, Caesar eo cui diademate 
frons ornata, tiara 

cui Romana reniduit. (*) 

Quasque Herrada soror scripsit et affabre 
pinxit, plena Dei numine, paginas, 

HORTUM DELICIARUM, 

specta, lector, et adstupe. 


Sacro e Monte redux, gaudia senties 
delibanda diu; queis sitis insidet 
ardens, haud satianda, 
donec visa reviseris. 

Fr. Xay. Rebss. 


(1) Praeteritum reniduit agnoscit Lexicon Forecllinii ex Glossa Philoxeni. 


DE BATAVO CERTAMINE POETICO HOEUFTIANO 


De certamine poetico referentes, quod legati 
Hoeuftiani sumptu ad litteras latinas provehendas 
quotannis Amstelodami habetur, diximus, praeter 
carmen, cui titulus Fanum Vacunae quodque ce¬ 
cinit Ioannes Pascoli, athenaei Bononiensis doctor, 
praemium ornatum, quattuor praeterea carmina 
a iudicum consilio praestantissima inventa esse ac 
digna quae ab ipsa regia Nederlandica Academia 
prelo darentur. 

Nunc autem accepimus eorum primum, Petro¬ 
nius, a cl. viro Francisco Sofla Alessio, Radicenae 
in Calabris litterarum apud scholas secundi ordinis 
magistro, iamque a multo tempore Commentarii 
nostro socio, scriptum esse; cui igitur ex intimo 
gratulamur, id unum dolentes quod rei argumentum 
a Vocis Urbis indole nimis extraneum sit, ut car¬ 
men ipsum in nostras paginas referre possimus, et 
sociorum quoque laudis suffragio exhibere. 

S. R. E. 








VOX URBIS 


87 



ELEGIA. 


Fortunae sacros populus tribuebat honores, 

Poplite nudato turaque multa dabat. 

Limina Fortunae vastis innixa columnis 
Surgebant et erant aurea tecta Deae. 

Undique Rhamnusis colebatur ut arbitra rerum, 

Et gens multa aris dona superposuit. 

Heu pudor! heu probrum! Similis dementia multos 
Eheu mortales temporis huius habet! 

Qui dedit infelix Fortunae cuncta regenda 
Imperio tristem sentit adesse Deam. 

Ille ratis Veluti diris agitata procellis 

Est, modo dans zephyris, dans modo Vela notis. 

Heu nimium magnas agit undique et undique rimas 
Puppis et in mediis fracta dehiscit aquis! 

At si caeca throno reges detrudit eburno 
Sors, illam virtus incluta posthabuit. 

Fortunam irrisit, fultus virtute, Camillus, 

Et rebus gestis nomen ad astra tulit. 

Regulus haud timuit romanis pulcher in armis, 
Heroes sacras nec tribuere preces. 

Nec coluere Deam magni Themistoclis enses: 

Illa duci haud vires consiliumque dedit; 

Sed virtus, quae cuncta potest, Themistoclis alma 
Corde manens tribuit nomen et imperium. 

Ipsis concessit partis gaudere triumphis, 

Captaque de bello signa referre domum. 

Proh! fortuna potens! timeant tua numina stulti, 
Ambiguos passus pertimeantque tuos. 

Nonne tua enervat mores mentesque voluntas? 
Nonne tuo fretus numine stultus erit? 

Vincere si cupias, fortunam despice: virtus 
Illius arbitrium frangere sola potest. 

Cavae, Kal. April. mcmxi. 

M. GtAldi. 


Naturaliter audita visis laudamus libentius, et praesentia 
invidia, praeterita veneratione prosequimur; et his non obrui) 
illis instrui credimus. 

Vell. Paterc., lib. ii. 


EX ITALIS URBIBUS 


De Catfiarina Senensi, Varagrine insigniter culta. 

Versabar forte propediem Varagine, quae urbs est 
in ligustico occiduo litore parva sed elegans atque in 
primis actuosa. Dies erat sanctae Catharinae Senensi 
dicata, quae maxime illic colitur in eius transitus me¬ 
moriam, dum Avenione progressa in Italiam rediret. 
Illa autem tempestate teterrima lues cives late depo¬ 
pulabatur. Divina illa puella, veluti sancto spiritu af¬ 
flata, paucissimis adhuc salvis pollicita est, fore ut illico 
morbus evanesceret, dummodo in illo loco aedem in 
honorem sanctissimae Trinitatis exstruerent. Quae omnia 
brevi eventus comprobavit. Eius enim suasu, ut. infir¬ 
mitatem repellerent, cives illi voti compotes aediculam 
extra muros condiderunt. Hanc vero brevi post tempore 
sanctissimae puellae, grati animi causa, dedicare sta¬ 
tuerunt; qua de causa vel ab tempore quo Catharina 
rite fuit inter caelites recepta, Varaginenses eam pri¬ 
mam civitatis patronam sibi elegerunt, atque ex voto, 
quotannis, pridie kalendas Maias, cum dies eius festus 
agitur, cives, maiorum suorum exemplum secuti, magna 
pompa, innumera prosequente multitudine, adstante ipso 
urbis magistro cum consiliariis suis, in aediculam, ve¬ 
nerabundi se conferunt. 

Quae pietatis varietas ! Pueri quoque suum habent 
honorem. Adest enim puella, quae gravi compositoque 
vultu ipsam sanctam Catharinam sacro dominiciano ha-" 
bitu indutam refert, quae Florentinos adloquitur, ut, 
bello confecto, pacem inter se se reluctantes componere 
velint; illic eadem sancta iisdem civibus in eam magno 
furore prolapsis severa fronte se se offert, eosque ad 
tranquillitatem reducit. Pueri, ex altera parte, sanctis¬ 
simum suum civem Iacobum a Varagine referunt, qui, 
Genuensium episcopus, Guelfos Ghibellinosque suavitate 
sermonis corripit atque ad concordiam compellit. Nec 
desunt qui alias diversasque personas exhibent ; sed ita 
graviter, sancte ac prudenter, et prae ceteris graphice, 
ut vel in huius rei intensissimos admirationem pieta¬ 
temque iubeant. Et viri adstant, qui religiose procedunt, 
vestibus induti magno artificio pretioque perfectis, ima¬ 
ginesque Christi a cruce pendentis modulate ferentes, 
gravi vultu atque eximia pietate. Haec omnia istoc sae¬ 
culo vaferrimo totque flagitiis famoso! 

Per tres dies universa gestiente civitate, pegmata 
sub noctem incensa, viae et domus urbis facibus cereisque 
colluxerunt. 

Plurimi quoque interdiu atque in solemni pompa 
sacri concentus vocesque supplicantium, quae devotio¬ 
nem augent acsolemnitatem. Maioribus vero caeremoniis 
festum actum est in eius diei memoriam, quo Gatha- 
rina Senensis abhinc quadringentos et quinquaginta 
annos rite in sanctorum numerum relata fuit. 


Subalpinus. 

Urbis S. Andreae casfellunr 

mina varias indicant ecclesiae dedicationes principales. 
KILRYMONT enim idem nomen fortasse est ac KIL- 
RIMHINN i, e. « Ecclesia Dominae nostrae », quo urbs 
hodierno die celtice vocatur. KILRULE item, ecclesiam 
(KIL-cella) significat REGULI, cuius turris quadrata, 
omnium in urbe huiusmodi monumentorum antiquissima, 
in hisce paginis expressa exhibetur. 


EX SCOTIA 

De urbe Sancti Andreae 
eiusque studiorum Universitate. 

Proximis Idibus Septembribus, Academia Sancti An¬ 
dreae in hoc regno Scotorum antiquissima, annum ab 
eius ortu quingentesimum sollemniter erit celebratura; 


Urbis S. Andreae (emplum caihedrale. 


rumque tranquillae. Aer purus, maritimis ventis sapo¬ 
ratus, animos exhilarat. Aestate dulcia undarum mur¬ 
mura, hieme earum strepitus in scopulos procellis 
actarum, stridulis avium vocibus aquaticarum mixtis, 
aures solum invadunt , nisi forte iuvenes studiis va¬ 
cantes et huc affluentes ludibundi clamoribus cantibus 
passim sese indulgeant. 

Doctrinae enim maxime operam 
dat urbs per studiorum universita¬ 
tem et scholas, et etiam ludo illi 
Scotico vulgo Golf appellato, qui 
in Anglia, in Gallia et alias floret, 
adeo ut negotium lucrosum aeque 
ac ludus sit factus. Hic « Societas 
antiqua et regalis» dicta, quae le¬ 
ges huiusmodi ludi decernit per 
orbem universum, sfedem habet, ad 
quam quasi Meccam omnis quisque 
Golf illo captus plus, dum vivit, 
vice simplici venire solet. 

Sed ad hunc ludum, salubrem 
quidem et innocuum infra rever¬ 
tar, quum opus mihi proposi¬ 
tum confecero, nisi quidem, dum 
peram clavicularum tot formis ple¬ 
nam intueor, « hoc esse opus, 
hunc laborem » inveniam. 


Quae urbs nunc Sancti Andreae, olim KILRYMONT 
apud Pictos, postea KILRULE nuncupata est. Haec no¬ 


non ingratum vobis igitur fore putavi si pauca de hac 
urbe eiusque studiorum universitate in Voce Urbis dixero, 
quae sic de hisce sapientiae feriis et ipsa participabit. 

Promontorium FIFAE, in quo urbs Sancti Andreae 
sita est, inter ostia FORTHAE et TAI fluminum in 
oceanum germanicum pertinet. Terminus eius ad 
orientem spectans, duas est divisus in alas sinu satis 
lato, cuius prope apicem urbs illa antiqua, velut ossa 
pallida temporum priscorum, clivo exstat. Provincia 
quidem FIFANA valde est fertilis, frumento frugi¬ 
busque abundans. Carbonis fodinas et plumbi ha¬ 
bet, ac latomias lapidis arenacei ad domus aedifi¬ 
candas apti. Maria quoque et flumina piscibus lo¬ 
cupletia sunt; quamobrem recte dicit Buchananus 
in Jlistorki rerum Scoticarum hanc provinciam « om¬ 
nibus rebus ad usum vitae necessariis sibi esse 
sufficientem », 

Itaque multa oppidula, tum intra provinciam, tum 
in oris maritimis sita, variis industriis gaudent, 
quarum fructus dimittere ad septentrionales aut me¬ 
ridionales Britanniae partes, viis ferreis per magnos 
pontes trans flumina FORTHAM et TAUM perductis, 
recto tramite et facillime possunt. Attamen urbi 
Sancti Andreae parum commercii nunc est. Olim, con¬ 
tra, naves onerariae frequentes ad eius portum venti¬ 
tabant ; sed quo plures et expeditiores per provinciam 
fiunt viae et transitus interni, quibus opes ad fora mer¬ 
catoria portari possint, eo et commercium huius portus 
decrescit et commodum. Hic neque strepitus carrorum 
auribus, nec fumus officinarum oculis nocent. Viae ple¬ 

















Quod ad Sanctum Andream attinet, haud dubium 
est quin cultus huius Apostoli pervetustus apud Scotos 
sit, quamquam eius non patet origo. Complures etiam 
sunt traditiones de modo quo ad Scotiam reliquiae Sancti 
huius pervenerunt; sed probabiliores indicant eas trans¬ 
latas esse ex ecclesia HEXHAM in Anglia, ab Acca e- 
piscopo, qui saeculo ix vixit, et Sanctorum e Gallia et 
Italia reliquias sedule com¬ 
parabat. Episcopus ille dis¬ 
crimine tunc temporis re¬ 
rum ex Anglia pulsus, asy¬ 
lum petiit intes Pictos apud 
Kilrymont eoque, ut exi¬ 
stimatur, reliquias secum 
transportavit. Circiter his 
saltem temporibus Apostoli 
nomine appellabatur urbs, 
et Picti crucem decussa¬ 
tam, Sancti And reae pro¬ 
priam, in regni sui signum 
ceperunt. Pictis autem su¬ 
peratis, Scoti vicissim eam- 
dem crucem sibi adscive- 
runt, quae nunc signo Bri¬ 
tanniae composito locum 
tenet. 

Inter monumenta urbis 
illustria, cathedrale tem¬ 
plum exstat egregium. Anno mclx a Malcolmo Scoto¬ 
rum rege eius nominis quarto, et Arnoldo Episcopo erat 
conditum, sed non est confectum usque ad mcccxviii. 
Longum est quas vices per illa tempora perageret turbu¬ 
lenta docere. Modo tecti plumbo ab Anglis est aedes 
spoliata, modo igni propemodum vastata, ita ut fere 
funditus anno mcccxciii fuerit instauranda a Priore illo 


montorio abrupto, mari corroso, proeminens, quod car¬ 
cerem magnum ampullae forma ex rupe excavata con¬ 
tinet, necnon viam subterraneam ad urbem productam. 
Praeterea magna porta urbis antiquae ; domus etiam et 
arbor memoriae Mariae illius reginae infelicis Scotorum 
consociatae; nec multum abest lacus Leven, cuius in 
insula regina ipsa in vincula coniecta est. 


Collegium S. Mariae. 


Bisset, qui eam etiam suo sumptu splendide ornavit. Sic 
manebat Ecclesia metropolitana usque ad an. mdlix, quo 
anno reformatores, qui se vocaverunt, has aedes nobi¬ 
les ornamentis et statuis insane denudaverunt. In rui¬ 
nas mox incidit rursus. 

Alia monumenta sunt ct Monasterium « fratrum ni¬ 
grorum», artis architectonicae exemplum praepollens, 
iuxta scholam illam Madras situm, et Castellum pro¬ 


Gollegia S. Salvatoris et S. Leonardi in urbe S. Andreae. 


Studiorum universitas Sancti Andreae anno mccccxi 
ab Henrico Wardlaw, episcopo illustrissimo, condita 
est. Paedagogium tamen, quo nomine primae aedes 
gaudebant, ligno extructae, ubi quattuor professores lo¬ 
gicam, philosophiam, leges canonicas docebant, satis 
erat humile; sed quum in studiorum esset erectum 
universitatem, auctoritate apostolica regiaque confir¬ 
matam, aedificia hoc honore mox oriri digniora coe¬ 
perunt. 

Tria collegia urbana continet universitas : Sancti Sal¬ 
vatoris an. mcccclv, Sancti Leonardi an. mdxii condi¬ 
tum, quae in unum corpus anno mdccxlvii sunt con- 
iuncta et ad artes liberales medicinamque docendas col¬ 
locata ; Sanctae Mariae anno mdxxxvii situ Paedagogii 
erectum, theologiae est dicatum. His accessit anno 
mdcccxcvii Collegium Dundaeum, etsi recta linea fere 
duodecim millia passuum distet. Id « rebus technicis» 
maxime destinatur. 

Magnus est numerus alumnorum illustrium, quorum 
haec universitas, quasi Pharos septentrionalis, aetatem 
per tot annos direxit, quorum invicem Almam Matrem 
honore et munificentia complures, omnes autem amore 
ditaverunt et ditant. Nec minor sane in futuro erit nu¬ 
merus, quia feminae, togis nostris rubris indutis, in a- 
renam descenderunt, et coronas nostras in discrimen 
adduxerunt. Progressus enim, quem dicimus, primo in 
agmine hae sunt, nam inter primas qui suffragium petie- 













runt, ni fallor, fuerunt feminae Andreanae « dulce la- 
tine loquentes dulceque ridentes». 

Nunc est ludendum... Atqui ne longior sim, ludum 
vobis « Golf» demonstraturum polliceor, nomina cla¬ 
vicularum dicturum, patavinitatem ludi explicaturum 
aut alio numero Vocis Urbis, aut quum ad celebrationes 
Universitatis Andreanae mense Septembri veneritis. 
Valete. 

Scribebam apud Edtlerton in Scotia. 


Donaldus Macrae. 



COLLOQUIA LATINA 


Proximum examen (1) 

Arthurus. — Examen, id quod nosti, propediem 
instituendum dies noctesque ante oculos mihi ob¬ 
versatur, penitusque insedit in animo. 

Ovidius. —Eadem res versat et coquit mentem 
meam. Si huic tam gravi periculo ereptus essem !... 

A. — Quod iterum iterumque ac saepius per 
annum non idoneas ob causas declinavi ludum, id 
nunquam aeque sensi ut nunc sentio quantum damni 
fecerim; quocirca non mediocri in dolore sum. 

0. — Me pariter absentiae meae, quantumvis 
non tam frequentis, pudet, poenitet, piget. 

A. — Accedit ad exaggerandum animi aegritu¬ 
dinem, quod divinare non possum quaenam inter¬ 
rogaturi sint illi quaesitores. 

0. —-Si scires?... 

A. — Addiscerem ea quam acerrime. 

0. — Estne aliquis ex omnibus, cui hoc dete¬ 
gere soleant ? 

A. -- Nullus. 

0. — Moderate igitur feramus commune malum. 

A. — Timor item solet obstare ne promam li¬ 
bere et intrepide quae scio: itaque haeret mihi aqua 
saepe. Hinc pro inscitia ducitur, quae non fuit. 

0. — Ego, ne ut errans aliquantum sinistre 
respondeam, nihil quidquam vereor; sed ne ut il- 
literatus plane illiteratissime respondeam, id vero 
non mediocriter pertimesco. 

A. - Qui ad illud tremendum et horribile exa¬ 
men praeparas? 

0. — Quidquid audivi totius anni curriculo, sae¬ 
pius relego, ac repeto expositiones, quantum me 

(1) Ex Iacobi Pontan’1 opere, cui titulus Progymnasmala latinitatis, 
passim retractavit I. F. 


adiuvat memoria. Ubi quid non intelligo, de con¬ 
discipulis doctiorem aliquem interrogo. Ad haec, 
dcnuo mando memoriae praecepta pro virili. 

A. — Nimium operosus labor est tam multa 
discere! 

0. — Operosus, at necessarius omnino. 

A. — Certum est tamen non omnia quaesituros. 

0. — Propterea instructum esse in omnibus 
convenit, quia quod ipsis lubet interrogant de om¬ 
nibus, prudenter. Si enim ordine interrogare velint 
universa, idque de singulis, nimis longum sit, et fa¬ 
stidii plenum. Qui porro questioni cuicumque apte 
respondet, is totam videtur scientiam consequutus. 

A. — Non stulte dictum. 0 si praeteriiset haec 
turbulentissima tempestas! 

0. — Subeunda et perferenda est, si optas a- 
scendere. 

A. — Tametsi hucusque segregavi a me igna¬ 
viam in ista praeparatione, tamen cogor nervos 
magis contendere, tum ne reiiciar, tum ne de po¬ 
stremis fiam unus; cui rei, praesertim quando est 
maior ascendentium societas, magna est adiuncta 
turpitudo et infamia. At enim, nisi examen istuc 
impendens me adigeret, nunquam studia forent 
mihi tanti, ut eorum gratia caput affligerem. 

0. — Non ob examen dumtaxat, sed ob futuras 
quoque praelectiones melius citiusque capiendas 
audita repetenda et recolenda sunt; ut sic felicius 
et fructuosius in superiore schola versemur. 

A. — In scriptione haud leve momentum est: 
ibi barbarismos et soloecismos timeo, malas bestias. 

0. — Non sine causa mordent atrociter. 

A. — Ex tempore, sine ullo libro, in schola de 
argumento improviso scribendum! 

O. — Omnia denique ad exploratam progres¬ 
suum nostrorum cognitionem capiendam instituun¬ 
tur : ideo reprehensioni affinia nequaquam pu¬ 
tanda sunt. Et quum huiuscemodi discrimina in an¬ 
nos recurrant singulos, nec ulla via evitabilia sint, 
reddamur studiosiores. Nunquam vidi diligentes 
excludi. 

A. — Opitulemur alter alteri dum comparamur. 

0. — Operam meam tibi promitto. 

A. — Ego meam promitto vicissim. 


Magna est stultitia id ipsum quod verearis ita cavere, ut 
quum vitare fortasse potueris, ultro accersas et attrahas. 

Cio., Brutus. 

ACTA PONTIFICIA 

SSmi. Di N. Pii PP. X liflerac enc^clicae de Gaihoiicae Ecclesiae 
oppressione in Lusitania. 

VENERATULIBVS FRATRTBVS 
PATRIARCHIS PRIMATIBVS 

ARCHIEPTSCOPIS EPISCOPIS 
ALIISQVE LOCORVM ORDINARIIS 
PACEM ET COMMVNIONEM 
CVM APOSTOLICA SEDE HABENT1BVS 

PSVS PP. X 

VENERABILES FRATRES 

SALVTEM 

ET APOSTOLICAM BENEDICTIONEM 

Iamdudum in Lusitania incredibilem quemdam cursum 
fieri per omnem immanitatem facinorum ad Ecclesiam op¬ 
primendam, vobis quidem omnibus, Venerabiles Fratres, 
satis cognitum arbitramur. Nam, ubi status eius civitatis in 
formam conversus est reipublicae, continuo coepisse, aliud 
ex alio, sanciri talia quae inexpiabile religionis catholicae 
spirent odium, quis ignorat? Violenter pelli de medio vidi¬ 
mus familias religiosorum, atque hos, maximam partem, 
dure inhumaniterque e Lusitanis exterminari finibus. Vidi¬ 
mus, ob studium pertinax omnem disciplinam civilem pro¬ 
fanandi nullumque religiosae rei vestigium in actione vitae 
communis relinquendi, expungi de numero festorum festos 
Ecclesiae dies; iuri iurando insitam religionis notam de¬ 
trahi; festinanter legem de divortiis condi; praeceptionem 
doctrinae Christianae a scholis publicis excludi. Denique, 
ut alia omittamus quae persequi longum est, vehementius 
ab his Antistites sacrorum peti, duosque e spectatissimis 
Episcopis, Portugalliensem et Beiensem, viros cum integri¬ 
tate vitae tum magnis in patriam Ecclesiam que promeritis 
illustres, de sedibus honoris sui deturbari. — Quum autem 
novi gubernatores Lusitaniae tot tantaque ederent impe¬ 
riosae libidinis exempla, scitis quam patienter, quam mo¬ 
derate sese adversus eos Apostolica haec Sedes gesserit. 
Equidem summa diligentia duximus cavendum, ne quid¬ 
quam ageremus, quod posset contra Rempublieam hostiliter 
actum videri. Nonnulla enim spe tenebamur fore, ut ii ali¬ 
quando saniora inirent consilia, ac de iniuriis illatis aliquo 
tandem pacto Ecclesiae satisfacerent. Verum tota re Nos 
fefellit animus; ecce nefario operi tamquam fastigium im¬ 
ponunt pessimae ac perniciosissimae promulgatione legis 
de Civitatis ab Ecclesiae rationibus separandis. Iamvero 
vulnus tam grave iuri et dignitati inustum religionis ca¬ 
tholicae toleranter ferre ac praeterire silentio haudquaquam 
apostolici religio officii Nos patitur. Quapropter his vos lit¬ 
teris appellamus, Venerabiles Fratres, universoque nomini 
Christiano omnem huius facti indignitatem denuntiamus. 

Principio legem de qua loquimur, absurdum quiddam 
esse et monstruosum apparet ex eo, quod rem publicam 
divini cultus esse expertem statuit, quasi vero non ab Ipso, 
qui conditor et conservator est rerum omnium, cum homi¬ 
nes singuli tum consociatio quaevis hominum et commu¬ 
nitas pendeat: item, quod catholicae religionis observantia 
solvit Lusitaniam ; eius inquimus religionis, quae huic genti 
maximo semper praesidio et ornamento fuit, quamque uni¬ 
versitas fere civium profitetur. Sed tamen, esto: placuit 
tantam civitatis Ecclesiaeque coniunctionem, eamque sol¬ 
lemni pactorum fide confirmatam, discindi. Hoc posito dis¬ 
cidio, consentaneum profecto erat omittere Ecclesiam et 
sinere ut communi libertate ac iure uteretur, quo quisque 


civis et honesta quaeque civium societas utitur. Qnod to¬ 
tum contra est. Nam a separatione quidem haec lex iynnen 
habet, re tamen ipsa eam habet vim, ut Ecclesiam in exter¬ 
nisbo::is ad extremum inopiae spoliando redigat, in iis 
autem quae sunt sacrae potestatis ac spiritus, in servitu¬ 
tem reipublicae opprimendo tradat. 

Et primum, quod attinet ad res externas, ita se Lusitana 
Respublica ab Ecclesia segregat, ut nihil omnino ei relin¬ 
quat unde tueri decus Domus Dei, sacricolas alere, multi¬ 
plicia caritatis pietatisque exercere munia possit. Etenim, 
huius praescripto legis, non.,solum quascumque res Ecclesia 
mobiles immobiles obtinet, ex carum possessione, quamvis 
optimo iure parta, detruditur; verum etiam quaevis ei po¬ 
testas adimitur quidquam sibi in posterum acquirendi. Sta¬ 
tuitur quidem, ut certa civium corpora divino cultui exer¬ 
cendo praesideant; verum quae his datur facultas ad acci¬ 
piendum quidquid in eam causam oblatum sit, mirum quam 
angustis terminis circumscribitur. Praeterea quibus obli¬ 
gationibus obstricti, cives catholici aliquid vel subsidii vel 
stipendii suo quisque curioni praestare consueverunt, eas 
extinguit lex ac perimit, prohibens, ne quid iam eo nomine 
exigatur. Utique sinit, ut ipsi sumptibus in divinum cul¬ 
tum faciendis catholici homines voluntaria stipis collatione 
provideant; sed tamen iubet de summa ob eam rem con¬ 
flata detrahi tertiam partem et in officia beneficentiae ci¬ 
vilis insumi. Atque ad haec omnia illud velut cumulus ac¬ 
cedit, quod ex hac lege aedificia quae deinceps comparari 
aut exstrui contingat in usum sacrorum, ea, cum definitus 
annorum numerus effluxerit, submotis possessoribus legiti¬ 
mis nec iis factis indemnibus, in publicum referentur. 

De rebus vero, in quibus sacra Ecclesiae potestas pro¬ 
prie versatur, multo est gravius multoque perniciosius lu¬ 
dibrium Separationis huius, quae, uti diximus, ad indignam 
ipsius Ecclesiae recidit servitutem. — Primum omnium, 
Hierarchia prorsus, tamquam ignorata, negligitur. Si qua 
de hominibus sacri ordinis mentio fit, ideo fit, ut interdi¬ 
catur eis, ne ullo se modo ordinationi religiosi cultus im¬ 
misceant. Omnis ea cura demandata est consociationibus 
laicorum, quae institutae iam sint, aut futurae sint, bene¬ 
ficentiae causa, et quidem institutae ad normam disciplinae 
civilis, ex auctoritate Reipublicae, nulla ut ratione ab Ec¬ 
clesiae potestate pendeant. Quod si de consociatione, cui 
sit hoc muneris deferendum, clerici cum laicis dissenserint, 
aut inter laicos ipsos non convenerit, diiudicanda res re¬ 
linquitur non Ecclesiae sed arbitrio Reipublicae, quae sola 
in hisce institutis dominatur. Atque in constituendo divino 
cultu usque adeo rectores rei Lusitanae non patiuntur lo¬ 
cum esse Clero, ut aperte praescriptum et statutum sit, non 
posse, qui religionis ministeriis sint addicti, aut in decurias 
parochiarum cooptari aut in p rtem vocari administrationis 
vel 'regiminis consociationum, quas memoravimus: qua qui¬ 
dem praescriptione nihil iniquius aut intolerabilius cogitari 
potest, cum clericorum ordinem in e i ipsa re, qua praestat, 
inferiorem, quam ceteros cives, conditione faciat.. 

Quibus autem vinculis Lusitana lex constringat et im- 
plicet Ecclesiae libertatem,.vix credibile est: adeo cum in¬ 
stitutis horum temporum atque etiam cum publicis liberta¬ 
tum omnium praeconiis pugnat res: adeo est humano quovis 
civilique pupulo indigna. Igitur sancitum est gravibus poe¬ 
nis, ne qua sacrorum antistitum acta mandari typis, ullove 
pacto, ne intra parietes quidem templorum, proponi populo 
liceat, nisi concessu Reipublicae. Praeterea interdictum, 
extra sacrarum aedium limina, ne, inconsulta Republica, 
caeremoniarum quid celebretur, ne qua pompa circumdu¬ 
catur, ne quis ornamenta sacra neve ipsam vestem talarem, 
gerat. Item vetitum, non modo ad monumenta publica, sed 
etiam ad aedes privatorum quidquam apponi quod catho- 

licam religionem sapiat; at minime vetitum, quod catho¬ 
licos offendat. Item societatem coire religionis pietatisque 
colendae gratiA, non licet: cuius quidem generis societates 
- eodem plane habentur loco atque illae nefariae, quae sce¬ 
lerum causa conflentur. Ad haec, cum concessum sit om¬ 
nibus civibus ad suum arbitrium uti posse rebus suis, ca¬ 
tholicis tamen, contra ius fasque, importune coangustatur 
potestas huiusinodi, si quid de suo attributum velint solandis 
piorum manibus aut sumptibus divini cultus suppeditandis: 
et quae id genus pie statuta iam sunt, impie deformata con¬ 
vertuntur in alios usus, violatis testamentis et voluntati¬ 
bus auctorum. Denique Respublica — id quod maxime est 
acerbum et grave — non dubitat regnum invadere aucto¬ 
ritatis Ecclesiae, ac plura de ea re praescribere, quae cum 
ad ipsam sacri ordinis constitutionem spectet, praecipuas 
curas Ecclesiae sibi vindicat: de disciplina dicimus et in¬ 
stitutione sacrae iuventutis. Neque enim solum cogit alumnos 
Cleri, ut doctrinae et litterarum studiis, quae theologiam 
antecedunt, in lyceis publicis dent operam, ubi ipsorum in¬ 
tegritas fidei, ob alienum a Deo Ecclesiaque institutionis 
genus, praesentissimis ?a.ie periculis est obiecta; verum in 
domesticam etiam Seminariorum vitam temperationemque 
sese infert Respublica, sibique ius arrogat designandi docto- 
res, probandi libros, sacra Clericorum studia moderandi. Ita 
vetera iu usum revocantur scita Eegalistarum ; quae quidem 
molestissimam arrogantiam habuerunt, dum Civitatis Eccle¬ 
siaeque concordia stetit, nunc vero, quum Civitas sibi cum 
Ecclesia nihil iam vult esse, nonne pugnantia et plena in¬ 
saniae videantur ? — Quid, quod etiam ad Cleri depravan¬ 
dos mores atque ad incitandam defectionem a praepositis 
suis hanc apprime factam legem dixeris ? Nam et certas 
pensiones ex aerario assignat iis, qui sint, antistitum aucto¬ 
ritate, a sacris abstinere iussi, et singularibus beneficiis sa¬ 
cerdotes ornat, qui suorum officiorum misere immemores, 
ausi fuerint attentare nuptias, et, quod referre piget, eadem 
beneficia ad participem fructusque, si qui fuerint superstites, 
sacrilegae coniunctionis extendit. 

Postremo parum est quod Ecclesiae Lusitanae, suis de¬ 
spoliatae bonis, servile prope iugum imponit Respublica, nisi 
etiam nitatur, quantum potest, hinc ipsam e gremio catho¬ 
licae unitatis deque complexu Ecclesiae Romanae divellere, 
illinc impedire, quominus religiosis Lusitaniae rebxis Apo- 
stolica Sedes auctoritatem providentiamque suam adhibeat. 
Itaque ex hac lege, ne Romani quidem Pontificis iussa per¬ 
vulgari, nisi concessum sit publice, licet. Pariter sacerdoti, 
qui aliquod athenaeum, Pontificia auctoritate constitutum, 
academicos in sacris disciplinis gradus consecutus sit, etiam 
si theologiae spatium domi confecerit, sacris fungi mune¬ 
ribus non licet. In quo planum est, quid velit Respublica: 
nempe efficere, ut adolescentes clerici, qui perfici sese et 
perpoliri in studiis optimis cupiunt, ne ob eam causam 
conveniant in hanc urbem, principem catholici nominis; ubi 
certe proclivius, quam usquam alibi, factu est, ut et mentes 
incorrupta Christianae doctrinae veritate, et animi sincera 
in Apostolicam Sedem pietate ac fide eonformentur. Haec, 
praetermissis aliis, quae quidem non minus habent iniqui¬ 
tatis, haec igitur praecipua sunt improbae huius legis ca¬ 
pita. 

Itaque, admonente Nos Apostolici conscientia officii ut, 
in tanta importunitate et audacia inimicorum Dei, digni¬ 
tatem et decus Religionis vigilantissime tueamur, ac sacro¬ 
sancta Ecclesiae catholicae iura conservemus, Nos legem de 
Lusitana Republica Ecclesiaque separandis, quae Deum con¬ 
temnit, professionemque catholicam repudiat; quae pacta 
sollemniter conventa inter Lusitaniam et Apostolicam Se¬ 
dem, ius naturae ac gentium violando, rescindit; quae Ec¬ 
clesiam de iustissima rerum suarum possessione deturbat; 


quae ipsam Ecclesiae libertatem opprimit divinamque con¬ 
stitutionem pervertit; quae denique maicstatem Pontificatus 
Romani, Episcoporum ordinem, Clerum populumque Lusi¬ 
taniae atque adeo catholicos homines, quotquot sunt orbis 
terrae, iniuria contumeliaque afficit, pro apostolica aucto¬ 
ritate Nostra improbamus, damnamus, reiicimus. Quum au¬ 
tem vehementer conquerimur huiusmodi latam, sancitam, 
propositam in publicum esse legem, sollemnemque cuih omni¬ 
bus, quicumque rei auctores ac participes fuerunt, expostu¬ 
lationem facimus, tum vero quidquid ibi contra inviolata 
Ecclesiae iure statutum est, nullum atque inane et esse ha¬ 
bendum esse edicimus ac denuntiamus. 

Profecto haec difficillima tempora, quibus Lusitania, post 
indictum publice Religioni bellum, conflictatur, magnam 
Nobis sollicitudinem tristitiamque efficiunt. Dolemus nimi¬ 
rum tot malorum spectaculo, quae gentem, Nobis penitus 
dilectam, premunt; angimur exspectatione acerbiorum re¬ 
rum, quae certe eidem impendent, nisi qui praesunt, ma¬ 
ture se ad officium revocarint. — Sed vestra Nos eximia 
virtus, Venerabiles Fratres, qui Lusitanam gubernatis Ec¬ 
clesiam, Cleriquc istius ardor vestrae virtuti mirabiliter con¬ 
cinens, valde consolatur, bonamque spem affert, fore istic 
aliquando res, Deo adiuvante, meliores. Vos enim omnes 
non sane securitatis rationem aut commodi, sed officii et 
dignitatis habuistis nuper, cum iniquam discidii legem pa¬ 
lam et libere indignando repudiastis ; cum una voce pro¬ 
fessi estis malle vos vestrorum iactura bonorum sacri mu¬ 
neris redimere libertatem, quam pro mercedula pacisci ser¬ 
vitutem ; cum denique negastis ullo unquam aut astu aut 
impetu inimicorum posse vestram cum Romano Pontifice 
coniunctionem labefactari. Ista quidem, quae in conspectu 
Ecclesiae universae dedistis, fidei, constantiae magnique 
animi praeclara documenta, sciatis cum voluptati bonis 
omnibus, tum vobis honori, tum ipsi laboranti Lqsitaniae 
emolumento fuisse non mediocri. — Quare pergite, ut in¬ 
stituistis, Religionis causam, quacum salus ipsa communis 
patriae connexa est, agere pro viribus: sed videte in pri¬ 
mis, ut et ipsi inter vos, et Christianus populus vobiscum, et 
omnes cum hac Beati Petri Cathedra summam consensio¬ 
nem et concordiam retineatis diligenter et confirmetis. Hoc 
enim auctoribus nefariae legis propositum est, quod dixi¬ 
mus : non a Republica (ut videri volunt) separare Ecclesiam 
Lusitanam, quam despoliant opprimuntque, sed a Vicario 
Iesu Christi. Quod si tali hominum consilio ac sceleri oc¬ 
currere atque obsist: re omni vos ope studueritis, iam rebus 
Lusitaniae catholicae commode per vos consultum fuerit. 
Nos interea, pro singulari qua vos diligimus caritate, Deo 
omnipotenti supplices erimus, ut diligentiae studioque ve¬ 
stro bonus faveat. — Vos autem rogamuq reliqui orbis ca¬ 
tholici Antistites, ut id ipsum officii tam necessario tempore 
sollicitis e Lusitania fratribus praestare velitis. 

Auspicem vero divinorum munerum ac testem benevo¬ 
lentiae Nostrae, vobis omnibus, Venerabiles fratres, et Clero 
populoque vestro Apostolicam benedictionem peramanter 
impertimus. 

Datum Romae apud S. Petrum die xxiv mensis Maii, in 
festo Dominae Nostrae Mariae, adiutricis Christianorum, 
anno mcmxi, Pontificatus Nostri octavo. 

PIVS PP. X. 


Maximum remedium irae est dilatio, ut primum eius 
fervor relanguescat, et caligo, quae mentem premit, aut de¬ 
cidat, aut minus densa sit. 

Senec., de Ira, - 

EX SACRIS CONGREGATIONIBUS ROMANIS 

SENTENTIAE NOVISSIMAE SELECTAE 


Ex Congregatione Consistoriali. 

De studiorum cursu perficiendo et iuramento prae¬ 
stando ante sacram Ordinationem. 

I - Ad effectum sacrae Ordinationis studiorum anni 
expleti dici non possunt ad festum Pentecostes seu 
SSmae. Trinitatis, sed requiritur ut expleatur cursus 
scholasticus novem mensium cum examine finali feli¬ 
citer emenso. 

II - Sufficit ut iuramentum praestandum ante susce¬ 
ptionem ss. Ordinum, a Motu proprio « Sacrorum An¬ 
tistitum » d. 1 Septembris 1911 praescriptum, praeste¬ 
tur solummodo ante ineundum sacrum sub diaconatus 
Ordinem, salvo Ordinarii iure illud denuo exigendi 
ante collationem singulorum ss. Ordinum, si ex quali¬ 
bet causa necessarium vel utile ducat. 

(Ex decr. d. xxiv mens. Martii mcmxi). 

Declaratio circa decretum de secreto servando in de¬ 
signandis ad sedes episcopales. 

Dubitantibus nonnullis utrum decretum S. C. Con- 
sistorialis d. 2 Iulii 1910 « de secreto servando in de¬ 
signandis ad sedes episcopales », ubi eadem vel similis 
forma designationis obtinet ac in foederatis Statibus 
Amerieae septentrionalis, extendatur dumtaxat ad dioe¬ 
ceses et provincias, quarum Antistites id postulaverint, 
an ad omnes ubi dicta forma in usu est, Si C. sub die 
xxvm m. Aprilis mcmxi declaravit ad omnes extendi. 

Ex Congregatione Indicis. 

Per decretum huius S. Congregationis d. ix mens. 
Maii mcmxi in Indicem librorum prohibitorum relata 
sunt opera quae sequuntur : 

Gabriele D’ Annunziq, Omnes fabulae amatoriae 
(Romanzi e novelle). 

— Omnia opera dramatica. 

— Prose scelte. Milano. 

P. A. S. Catechismo di storia sacra. Cremona 1910. 

Antonio Fogazzaro. Leila, Bomanzo. Milano 1911. 

Ioannes Konrad Zenner. Die Psalmen nach dem 
Urtext. Ergdnzt und herausgegeben von Herm .?iu Wies- 
mann. I. Teii. Uebers tzung und Erkldrung. Munster 
1906. 

Malachia Ormanian. L’Eglise Arm&nienne: son hi- 
stoire, sa doctrine, son regime, sa discipline, sci liturgie, 
son prdsent. Paris 1910. 

Per idem decretum notum fit Iosephum Turmel et 
Petrum Batiffol decreto S. Congregationis, edito d. 
2 Ianuarii 1911, quo quidam libri ab eis conscripti no¬ 
tati et in Indicem librorum prohibitorum inserti sunt, 
laudabiliter se subiecisse; itemque fecisse auctorem 
anonymum libri inscripti La vrcvi sciencee des Ecritures 
eodem decreto prohibiti. 


Ex Congregatione Rituum. 

De repositione et translatione Festorum in Ecclesiis 
particularibus. 

Quo facilius in Ecclesiis particularibus Officiorum 
repositiones et translationes peragi valeant, S. Rituum 
Congregatio per decr. d. iii mens. Maii mcmxi statuit ac 
decrevit, ut, ad tramitem resolutionis num. 3919 Or¬ 
dinis Minorum Capuccinorum 8. Francisci d. 27 Iunii 
1886,, ad xvi, tam kalendarium perpetuum quam ka- 
lendarium annuale cuiusque Ecclesiae particularis re- 
spective redigatur super kalendario dioecesis, vel Or¬ 
dinis aut Congregationis; ac proinde, sicuti Officia, 
quae in propria Ecclesia vel Oratorio quotannis impe¬ 
dita sunt, fixe assignari debent diei primae liberae in 
kalendario perpetuo, ita Officia accidentaliter transfe¬ 
renda in posterum celebranda erunt die, quae prima 
libera reperitur in kalendario annuali, nulla habita ra¬ 
tione Officiorum, quae iam translata fuerunt, licet mi¬ 
noris nobilitatis: servatis de cetero Rubricis et Decretis. 


DIARIUM VATICANUM 

(Mense Maio mcmxi). 


Goram SSmo. admissiones. 

Praeter Purpuratos Patres, Urbanos Antistites aliosque 
viros, qui sui quisque muneris gratia Pontificem de more 
adiverunt, peculiari nota digni sunt iuxta admissionis diem : 
Schonburg-Hartenstein, Princeps, Austrorum Hungarorum- 
que legatus apud Apostolicam Sedem; Sigismundus Mala- 
testa, Comes, eiusque familia; Pontificium Armenorum Col¬ 
legium de Urbe ab illmo: et revilio. dno. Paulo Petro XIII 
Terzian, Ciliciae Armenorum Patriarcha, coram adductum; 
Aloisius Barberini, Princeps Urbanus cum uxore et liberis; 
Aloisins ex Urbanis Principibus Lancellotti; Ludovicus 
Pastor, eques torquatus, rector Austriaci Instituti de Urbe 
ad historica studia provehenda; Radziwill princeps; r. p. A. 
Menni, Prior Generalis Congregationis S. Ioannis de Deo 
ministrantium infirmis, nuper electus ; Alexander Esterhazy, 
Comes; Consociationis Belgarum ephemeridum scriptorum 
legati, annuas strenas in Belgio collectas Pontifici offe¬ 
rentes ; Patrizi Montoro, Marchio, S. Romanae Ecclesiae 
Signifer; r. p. De Mattia, Vicarius Generalis Tertii Ordinis 
Regularis S. Francisci, cum supremo eiusdem Ordinis con¬ 
silio; Rosa de Salm-Salm, Princeps foemina, eiusque filia; 
illmus. et revmus. dnus. Alexander Bavona, archiepiscopus 
Pharsalen., Apostolicus Nuncius apud Austrorum Hunga- 
r orum que imperium. 

Pontificiae electiones. 

Nominationes episcoporum. — Per decreta S. Congrega¬ 
tionis Consistorialis SS. D. N. Pius PP. X quae sequuntur 
ecclesias de proprio pastore providit, scilicet: Cathedr. eccl. 
Squillacensi praefecit sacerdotem Eugenixun Tosi, vicarium 
generalem Ariminensem; cathedr. eccl. Clavarensi sac. Ioan- 
nem Gamberoni, parochum loci vulgo Carate Brianza in 
archidioecesi Mediolanensi; cathedr. ecclesiae Aversanae 
revmum. Septimium Caracciolo di Torchiarolo, hactenus 
episc. Aliphanum ; tit. eccl. episc. Mopsuestianae sacerdotem 

Emmanuelem de Silva Gomes, quem constituit Auxiliarem 
revmi. Ioachimi Iosephi Vieira, episc. Fortalexifensis; tit. 
eccl. episc. Lystrensi sac. Aemilium Ferrais, professorem 
in seminario Veronensi, quem constituit Auxiliarem revmi. 
Card. Iosephi Francica Nava di Bontiie, archiepiscopi Ca- 
tanensis; cathedr. eccl. Albingnnensi sac. Iosue Cattarossi, 
directorem spiritualem in Seminario loci vulgo Cividcile in 
archidioecesi Utinensi; metropolitanae eccl. Colocensi et 
Bacsiensi revmum. Ioannem Csernoch, hactenus episcopum 
Gsanadiensem; cathedr. eccl. Magno-Varaclinensi latini ri¬ 
tus revmum. Nicolaum Szecuenyi, hactenus episcopum 
Iaurinensem ; cathedr. eccl. Plymutensi sac. Ioannem Keily, 
canonicum cathedralis ecclesiae Plvmutensis; cathedr. eccl. 
Troianae revmum. Dominicum Lancellotti, hactenus episc. 
tit. Delcensem; cathedr. eccl. Iaurinensi sac. Leopoldum 
Arpadum Varady, canonicum cathedr. eccl. Csanadiensis; 
cathedr. eccl. Csanadiensi sac. Iulium Glattfclder, presby¬ 
terum archidioecesis Strigoniensis. 

Brevi Apostolico nominati sunt: r. p. Florianus Demange 
e Seminario Parisiensi pro Missionibus ad exteras gentes, 
episcopus tit. Adrassensis ct Vicarius Apostolicus novi Vi- 
cariatus. de Tai-kou in Corea; r. p. Caelestinus Ibanez Apa- 
ricio ex Ordine Fratrum Minorum, episcopus tit. Bag'ensis 
et Vicarius Apostolicus novi Vicariatus de Sien-si septen¬ 
trionalis. 


— Emus. d. Petrus Rossetti inter Sacrae Romanae Ro¬ 
tae Auditores refertur. 


ANNALES 


Ex Mauritania. 

Gallicum tribunum militum Bremond in superiore 
numero liquimus prope Fez oppidum, quum tamen 
nequiret a rebellium obsidione id liberare seque 
cum Hangin collega inibi clauso coni ungere. Quem 
alterum finem si tandem est assequutus, non tamen 
efficere potuit ut hostes removeret. Necessarium 
inde Gallico gubernio visum est, aliam cohortem 
mittere, Moinier chiliarco duce; qui tamen Mequi- 
nez oppidum a seditiosis occupatum invenit, atque 
iter.inter Fez Tingimque urbem interruptum. Vir¬ 
tus autem eius ea fuit, quae, hisce difficultatibus 
superatis, Gallicos milites ad Mulay Afid, Mauri- 
tanorum nunc imperatoris, castra adduceret, seque 
ei permitteret, ut de rationibus magis idoneis ad 
seditionem comprimendam simul ambo conveni¬ 
rent. Non tamen videntur Mauritani aulici ad sen¬ 
tentiam aliquam definitivam accessiss?, si, dum 
'scribimus, circa Fez oppidum immutatae res ma¬ 
nent novaque Gallica cohors, Brulard duce, prae- 
cursationes sine notabili exitu, imo cum aliquo 
suorum detrimento, vel quotidie agit. Dubium prae¬ 
terea accedit ex i i fida Mauritanorum natura exque 
ipsa procerum haesitatione, bellum, quod sanctum 
vulgo, appellant, ex improviso coniunctim in Gallos 
inque Europaeos omnes indici posse ; quod Deus 
avertat 


Albanensis seditio. 

De Albanensi in Tureas seditione incerta sem- 
per nuncia, eoque magis quod internae Turearum 
factionis, quae primas nunc obtinet, dissensiones, 
hinc ad augendas Albanensium successuum voces, 
inde ad suspensam et fractam Turearum agendi 
rationem facile inserviant. Id unum certum, Chefket 
Tourgout pac/m, post inutilem pacis praedicatio¬ 
nem, in campum descendisse tandem contra Me- 
lissorum tribus. At quonam exitu ? Ileic rursus 
dubia renovantur.- 

Mexicanum civile bellum. 

Mexicanum, contra, civile bellum exstinctum 
omnino dicitur, Porphirio illo Diaz praeside, qui tot 
annis rerum summam obtinebat, ct, veluti dictator 
factus, civilium motuum causa dictitabatur, munere 
se abdicante; ac Madeiro, rebellionis suasore, cui¬ 
que, praeter Diaz, futuro praesidi suam oboedien¬ 
tiam profitente. 

Ex Austrorum Imperio. 

Ex eo quod Franciscus Iosephus procurationem 
Archiduci Imperii haeredi crediderit ad sollemnia 
quae in Hungaria his diebus habita sunt, inlatum 
est senis Caesaris valetudinem ita infirmam esse, 
ut ad mortem prope veniret; indeque multorum 
animi anxii facti. Pro certo vero perhibitum, au¬ 
gustum virum, quamquam arterosclerosi morbo 
affectum, tantis adhuc viribus valere, ut sperare 
liceat, ad multum adhuc tempus, ipsum vitae iri 
servatum. Quibus votis ex animo libenter acce¬ 
dimus. 


PUBLICI PER ORBEM COETUS 

legibus ferendis 

In Civitatibus foederatis Americae Septentrionalis belli 

administer Dickinson ab officio sponte recessit. 

In Gallia Berteaux, bellicae pariter rei praepo¬ 
sito vita misere functo, Goiran, praefectus militum, 
suffectus. 

In Germania secunda ac tertia vice rogatio legis 
de nova in Alsatina ac Lotharingica regione consti¬ 
tutione rata habita; novaque comitiorum ad diae¬ 
tam, quam dicunt, regionis Imperii eligendam edicta. 

In Hungaria et in Italia rationes acceptorum et 
expensarum perpenduntur. 

In Lusitania comitia habentur, quamquam tum 
monarchistarum, tum radicalium factionibus iis mi¬ 
nime participantibus. 

In Russla publicae administrationis rationes per 
novam legem strictiores factae. 

In Turearum imperio novum admnistrorum colle¬ 
gium constitutum, praeside Hakki-Rifaat. 















VOX URBIS 


95 


PERO RBEM 

Die ii mensis Maii mcmxi, Romae, certamen hip- 
picum habetur inter delectos milites tum ex Euro¬ 
pae tum Asiae gentibus: Itali et Galli victoriam 
reportant. 

— d. m Germanica nova expeditio ad austra¬ 
lem polum explorandum Hamburgo proficiscitur. 

— d. iv dirigibilis Anglorum aerostatus Lebciudy, 
Barow in oppido incenditur, quum tamen fausto au¬ 
spicio nullum aeronautis damnum fiat. 

— d. vi contra, Shangai in Sinis, Vallon, Gal¬ 
licus aviator, ex aere praecipitat ac moritur. 

— d. x. Suprema .Yw.dobonensiS Curia vita fun¬ 
ctum declarat Ioannem Salvatorem, Austrorum Ma¬ 
gnum Ducem, Ioannis Orth nomine cognitum, qui 
cum navi sua, Margaritae nomine, die xxi mens. 
Ionii mdcccxc e litoribus Australis Americae dis¬ 
paruit. 

— d. xn Boris, Russorum Magnus Dux, ei usque 
mater Maria Paulowna, Romam tenent. 

— xv Romae supremum diem obit Hippolytus 
Franchi Verney della Valletta, Comes, musicae artis 
criticus valde ingeniosus. 

— d. xvi Londini, Victoriae, magnae illi An¬ 
glorum reginae, monumentum sollemni ritu dicatur. 

— d. xvn Kiriae, in urbe Mandchouriae, in¬ 
cendium decem millia domorum absumit. 

— d. xviii Gustavus Mahler, symphoniacus in¬ 
signis, Vindobonae obit. 

— d. Lutetiae Parisiorum, dum aeronaiiticum 
certamen initur ad Madritum urbem aereo itinere 
assequendam, Train aviator, inter adstantium mul¬ 
titudinem praeceps deiectus, bellico administro Ber- 
teaux horrendam mortem, atque Monis, administro¬ 
rum praesidi pluribusque hominibus, vulnera ad¬ 
verso fato procurat. 

— d. xxvi Vedrines aviator, certaminis illius 
tanto luctu Parisiis initi, victor evadit. 

— d. xxviii et alia aviationis victima Voghera 
in urbe recensetur: Cirri, Italici aviatoris, aero- 
navis dum in aethere libratur ex improviso incen¬ 
ditur, et gubernatorem suum misere suburit. 

— d. xxxi Conneau, Gallicae classis centurio, 
sub nomine Beaumont, Lutetia Parisiorum in ae- 
ronavi profectus, Romam fel citer appellit. 


Spatio deficiente, ad proximum numerum: 

llethoricae disputationes. — Stili lapidarii 
elementa. — De ludis gymnicis Augustae Tauri¬ 
norum. 


LIBRI RECENS DONO ACCEPTI 


Sociorum et lectorum in mentem revocamus, libros 
recens editos atque ad nos missos, ut in Voce Urbis eo¬ 
rum notitia detur , neque hoc ipso a nobis commendari, 
neque apud administratorem nostmim, nisi contra aperte 
declaretur, venumdari. Si quis alterum eorum sibi cu¬ 
piat, petat necesse est ab editore, quem semper indi¬ 
camus. 

Sixte Soaglia. La promenade archeologique (La val¬ 
le Murcia et le berceau de Rome - Cirques, Ports, Ther¬ 
mes, Mausolees et Necropoles payennes - Eglises et Ci- 
metihres chretiens et juifs de la voie Appienne). — Ro¬ 
mae edid. Desclee et.Soc., 1911. (Yen. lib. 2.75). 

0. Marucchi. I sepolcri dei martiri nelle catacombe 
romane. Brevi indicazioni pratiche per la visita delle 
catacombe. — Indidem. (Yen. lib. 1.20). 

Fonssagrives. IA educazione della purezza. Consigli 
ai genitori e ai maestri. — Editio altera. — Indidem. 
(Yen. lib. 2). 


Tito Falcini. Per l'educazione. Consigli e massime. 
Con lettera di Onorato Roux. — Indidem. (Yen. lib. 0.50). 



AENIGMATA 


i. 

Mortales ango, mortem fero, depopnlorqxie, 

Turbo, corusco furens, obstrepo, sterno rubens. 

II. 

A servatque paratque cibos, confortat edenda ; 

O fugat in terra noctem luce atque calore. 

Ex sociis, qui utriusque aenigmatis interpretatio¬ 
nem ad Doctorem IOSEPHLM FORN4RI. Commentarii 
moderatorem (Rom. a, via dei Govgviio Vocchio, 96) 

miserint intra menses duos, unus, sortitus, gratis 
accipiet opus gallice scriptum et figuris ornatum, cui 
titulus : 

ELEMENTS D’ ICONOGRAPHIE CHRETIENNE 
par 

Louis Cjloquet. 


Aenigmata an. XIV, n, III proposita his respondent: 

l) Fames; 2) Grex - Rex 

Ex rite soluta miserunt: 

Aug\ Scriban, Iassiis. — Alb. Kain, Lublino. — Petrus Tergestinus. — 
F. Wawer, Marianopoli, — Eug\ Dolinar, Neo-Eboracq. — Georg. Archam- 
beault, Quebeco. — Lud. Dubois, Massilia. — P. Prado, Venetiis. — St. Kempa, 
Aqrodinia. — Eicli. Brondol, Briujis. — A. Bouuiu, Aureliano. — Alb. 
Perraud, Lutetia Parisiorum. — F. X. M., Drepano. — Ad. Kozlowski, 
Petricovia. — Stan. Pini, Mediolano. — Frid. Horwath, Vindobona. — Pau- 
linus a S. Ioseplio, Barcinone. — Lud. Goux, Bituricis. — Alex. Pintauro ; 
Vine. Staracc, Neapoli. 

Sortitus est praemium : 

STANISLAUS KEMPA, 

ad quem missum est Putri Angelini opus, cui titulus: 

LOLLIUS 

SIVE DE PROVECTA LATINITATE. 


Sponsor: Ioannes Baptista Ciampi,. iurisperitus 
Romae — Ex .officina Societatis Edilricis Romanae. 

EUPLIUS 


Actio dramatica a I. B. Francesia versibus senariis exarata. 


ACTUS II. 

SCENAI. 

Maximus et Calvisianus. 

Maximus. 

Nunc est agendum! 

Calvisianus. 

Res nobis propitia! 

Nunc sunt in primis isti tollendi duo, 

Nobis qui maximum gerunt obstaculum. 

Maximus. 

Sed apta nobis quomodo res venerit? 

Calvisianus. 

Ad hoc te quaesivi! 

Maximus. 

Quid dicam nescio! 
Calvisianus. 

Et es tu magnus ille vir, virtute cluens 
Movet qui caelum nutu, terramque percutit? 

Maximus. 

Missas istas facias, volo, ad rem veni; 

Heic nam tempus sic male nos terimus. 

Calvisianus. 

Iamdudum mecum nexo sycophantias, 

Queis hos capiam viros vaferrimos. 

Modo versutiis si duos adimas, 

Orbis Christianus fractus illabitur! 

Prius sed Euplium debemus tollere. 

Da, pol, consilium mihi, da, Maxime? 

Maximus. 

Tibi quid dicam nunc ? nihil mens suggerit. 

Calvisianus. 

Plecte fecundum pectus! 

Maximus. 

En quod dicerem... 
Ego accusarem quod Christianus! 

Calvisianus. 

Minime! 

Ei foret fatpndi bella opportunitas, 

Christum prae ceteris adorandum diis, 

Maximus. 

Multi sed gravibus moti suppliciis 
A Christo raptim recessere turpiter. 

Cai visianus. 

In his? ( studiose in eum oculos figit) 
Maximus. 

Quid dicis ? Memoras quid criminis ? 
Hanc utinam possim lavare maculam ! 

Adhuc tentavi caelum, terram, nubila. 

Seratur falsa per fratres opinio 
Libros tradidisse propter formidinem. 


Calvisianus. 

Sed ipse. 

Maximus ( subridens). 

Primitus tollendus de medio. 
Hic iam sepultus diceret quid amplius ? 

Crebras tu congeres modo calumnias. 

Inter popellum restat quid Hagitii; 

Adsolet ut veneno lana fucarier, 

Semper quae maculas refert in posterum. 
Peribit omnis viri existimatio ! (solemniter). 

Calvisianus. 

Qui possis Euplium de medio tollere, 

Cum vivat plurimis cinctus hic fratribus ? 

Maximus. 

Erunt et commodius viri sicarii ! 

Calvisianus. 

Quidem te nuper praeoccupavi. Tene. 

Hic est bonus moribus praeter consilium. 

Nonne ? 

Maximus. 

Probe ! 

Calvisianus. 

Pro aegris suis sollicitus, 

Queis exercet magnam diligentiam 
Eis dat stipem nunc, et dat in posterum; 
Cadat modo si quis in agritudinem, 

Currit benignus comis, ut nihil supra. 


SCENA II. 


Cyrus, Calvisianus, Maximus. (*) 
Cyrus. 

Et illi perfidi! Cur venerunt ? Audiam ! 
Maximus. 

Quid haec ad rem ? 

Calvisianus. 


Quid haec? Nondum tu intelligis ? ( 2 ) 
Dedi nuper ipsi dolentis lit eras 
Ut illum visitet dulcis ipse pervelit. 

Maximus. 

Et ipse? 


Calvisianus. 


Decidit bene in insidias ! 

Sic ipse pergit pedibus promptissimus 
Ad aegrum... Texui secus insidias, 
Eum sicarii per viam fodient! 

Cyrus (commotus). 


Deus, Tibi gratias ago quam maximas, 
Quod huc pervenerim opportuno tempore! 


(Ad proximum numerum). 

(1) Cyrus in scenam caute procedit, et duorum suspicione ductus, au- , 
bus adrectis, sermonem arripit. 

(2) Progreditur manu eum tenens, quo confidentius loquatur. 

RHETORICAE ANIMADVERSIONES 

De confutatione. 

Pervolventi mihi et commentanti librum illum « Ora¬ 
tor » quem Iunio Bruto Cicero dicavit, summam elo¬ 
quentiam attingere videbar, quum post tria illa quae 
Aristoteli placuit 7t iSoc, et Xoyos nominare, stri- 

ctim a Tullio pertractata, omnia quae ad optimum 
oratorem informandum longa informatione enucleata 
percurri. Tum tanta rerum copia commotus, quasi for¬ 
mam quandam oratoris in mente effingere coepi; deinde 
vero quo eum maiorem ac nobiliorem, doctore Tullio, 
feceram, eo me maior exspectatio tenebat, quibusnam 
orationibus, quibusve praeceptis, ea tanta vis compara¬ 
retur. Quum autem istam uno cognoscendi studio ad¬ 
ductus, acquirerem, sententiam quamdam, in rhetorica 
ad Herennium mihi quondam praelectam, in memoriam 
revocavi; quae ita se habet: (1) « totam spem vincendi 
rationemque persuadendi positam esse in confirmatione 
et confutatione». Ex his vero duabus orationis partibus 
mihi a confutatione incipiendum decrevi. Quem ad 
modum enim in terra fieri solet, ut non antea in ea 
semina ad capiendos fructus inserantur, quam inu¬ 
tiles herbae et nocivae radicitus tolluntur, sic argumen¬ 
tationis vitiis penitus perspectis, et omni labore detracto, 
via patet reliquae orationi. Atque id eo magis mihi est 
persuasum quod, auctore Cornificio : (2) « haec cognitio 
vitiosarum argumentationum duplicem utilitatem afferet; 
nam et vitare in argumentatione vitium admonebit, et 
ab aliis non vitatum commode reprehendere docebit ». 
Quod quidem postremum est maxime aestimandum, 
quum omnes vias, quibus fallaciae et captiones ad-, 
versariorum retexantur, aperiat. His igitur rebus per- 

(1) Lib. I., cap. XI. —(2) Lib. I., cap. XI. 


pensis, confutationem evolvendam ac tractandam su¬ 
scepimus. 

* 

* * 

Ac primo quidem quis dubitet quantam vim orato¬ 
ribus attulerit confutandi facultas? Ego vero quoties 
viros eloquentes admiror, non tam copia doctrinae et 
elocutionis forma, quam ipsa acie argumentationum et 
animorum pertractatione commoveor. Disertus vere sit 
Cicero, eruditissima rhetorices et philosophiae praecepta 
tradens, et maximam eloquentiae laudem sibi vindicans; 
ornatissimus profecto legem Manilii suadens., in qua 
summa reipublicae salus agebatur; amplissimus magna 
Quiritium frequentia circumdatus, crebris plausibus et 
clamoribus eum ab exilio reducem excipiente: sed nun¬ 
quam, mea sententia, nobilior, quam quum, nullp au¬ 
dente, dictatoris voluntati resistens, Roscium filium tot 
adversarios perfringens defendit. 

Utinam sacri nostri concionatores illa essent ratione 
confutandi praediti, ut verissimam causam, cui catho¬ 
lici servimus, omni laude ac dignitate defendere ac 
tueri possent! Fuit tempus illud quum uno Pontificis 
nutu frequentes in templa populi cogerentur; qui etsi 
nefaria scelera suscepissent, atque inusti vitiis aliquando 
fuissent, raro tamen a catholica fide deficiebant. Nunc 
vero quum tot errores in profanis coetibus ab impro¬ 
bissimis viris decantentur totque doli in plurimorum 
scriptis detegantur, incredibili dexteritate indigemus, 
ut pravas adversariorum artes explicemus. Quare hodie 
vel maxime nostris argumentationibus est plane accom¬ 
modatum praeceptum, de enthymemate ab Aristotele 
traditum : «illud scilicet magis praestare quo refellatur, 
quam illud quo probetur ». (1) 

Omni igitur industria in confutatione conficienda est 
elaborandum. Atqui non facilis est, huius ratio com- 

(l) Lib. III, cap. XVII, 

















parandae nec in promptu omnino posita. Licet hic au¬ 
dire Quinctilianum : (1) «Non sine causa (tamen) diffi¬ 
cilius semper est creditum, quod Cicero saepe testatur, 
defendere quam accusare. Primum quod est res illa 
simplicior; proponitur enim uno modo, dissolvitur varie 
quum accusatori satis sit plerumque, verum esse id, 
quod obiecerit: patronus neget, defendat, transferat, 
excuset, deprecetur, molliat, minuat, avertat, despiciat, 
derideat. Quare inde recta fere, atque, ut sic dixerim, 
clamosa est actio: hinc mille flexus et artes desiderantur. 

Tum accusator praemeditata pleraque domo affert, 
patronus etiam inopinatis frequenter occurrit. Accusator 
dat testem, patronus ex re ipsp, refellit. Accusator cri¬ 
minum invidia, vel si falsa sint, materiam dicendi tra¬ 
hit, de parricidio, sacrilegio, maiestate, quae patrono 
tantum neganda sunt. Ideoque accusationibus etiam 
mediocres in dicendo suffecerunt; bonus defensor nemo 
nisi qui eloquentissimus fuit. Quamquam ut, quod sentio, 
semel finiam, tanto est accusare quam defendere, quanto 
facere quam sanare vulnera facilius ». 

Hactenus de necessitate confutationis, de eiusque 
difficultate diximus; iam ad ipsam veniamus. Quae au¬ 
tem explanabimus, his quinque capit bus complectemur: 
quae sit, quando, quomodo et ubi adhibenda, quo- 
tuplex denique eius ratio. 

Confutatio a Kleutgen ita definitur; (2) «Pars ora¬ 
tionis, in qua contrariae rationes refelluntur». De ea 
vero auctor ad Herennium (3) : « Confutatio est contra¬ 
riorum locorum dissolutio ». Quae quidem « reprehensio » 
a Tullio saepissime appellata, ita ab illo in inventione 
rhetorica est circumscripta: (4) « reprehensio est per 
quam argumentando adversariorum confirmatio diluitur, 
aut infirmatur, aut allevatur ». Omnes autem definitiones 
eodem convertuntur. 

Haec vero quando erit adhibenda? Non semper, ut 
ait praefatus Kleutgen, ea utemur (5): « Saepe enim per ea 
ipsa, quibus nostrum propositum confirmatur, argumenta 
adversa diluuntur; aut haec ignota sunt audientibus vel 
certe eos parum commovent. Quod quum acciderit, eo 
magis refutatione supersedendum, si quae opponuntur, 
infirmari non possint nisi refutatione subtili vel audi¬ 
tori ignota. Interdum contra refutatio non necessaria, 
utilis tamen fqerit sive ad causam explicandam, sive 
ad eluendam adversariorum fidem et auctoritatem ». 
Illud tantum his adiunctum velim, veram esse con¬ 
futationem in iis argumentis positam, quae iri confirma¬ 
tione continentur et quibus adversariorum proposita 
dissolvuntur aut debilitantur, etiamsi non seiuncto in 
loco adhibitis. 

Consilii igitur erit, utrum adversariorum tela decli¬ 
nanda esse videantur. In ipsa autem reprehendendi 
ratione peccare nonnumquam facile erit. Nam magna 

(l) Lib. V, cap. XIII. — (2) De dispositione cap. VI. — (3) Lib. I, 
eap. III, — (4) Lib. I, cap, XLH. — (5) De dispos., cap. VI. 


cautio necessaria est, si quando ipse auditor reprehendi 
debet. Itaque appareat nos non libenter id facere; quae 
autem obiiciantur errori potius, ignorantiae, casui, quam 
malignitati attribuantur. Quapropter non immerito In¬ 
stitutionum Oratoriarum scriptor haec praecipit.: (1) 
Qui curationem bonorum patris postulabit, doleat eius 
valetudinem; et quamlibet gravia filio pater obiecthrus, 
miserrimam sibi ostendet esse hanc ipsam necessitatem, 
nec hoc paucis modo verbis sed toto colore actionis, 
ut id eum non dicere modo, sed etiam vere dicere ap¬ 
pareat. Nec causanti pupillo sic tutor irascatur unquam, 
ut non remaneant amoris vestigia et sacra quaedam 
patris eius memoria ». 

Quum vero acriter in auditores impetum facere co¬ 
gitur orator, non parum iuvat ad amandandam invi¬ 
diam, personam aliam inducere in orationem, quae cum 
auditoribus loquatur. Quam opinionem ab Aristotele 
video confirmatam (2) : « Ad mores quod attinet, - in¬ 
quit - quoniam nonnulla de se ipso praedicare vel insi¬ 
diosum est, vel prolixum, vel obtrectationi obnoxium 
et de alio dicere vel convicium vel rusticitatem ostendit, 
opus est aliquem alterum qui haec dicat inducere, ut 
Isocrates fecit in oratione ad Philippum ». 

Hac ratione uti non licebit aliquando; quod quidem 
evenit quum tota oratio in adversarium coniecta est. 
In eiusmodi concionibus, etiamsi aliquid pro iure nostro 
in auditores dicere teneamur, ne nimium argumenta¬ 
tiones videantur acrimoniae habere, multis mitigatio¬ 
nibus lenientur. Illic autem plus difficultatis, ubi ipsos 
contra quos dicimus veremur offendere. Iure ergo Quin- 
ctilianus Ciceronis calliditatem in causa pro Murena ex¬ 
tollit, quod quum eius munus esset in Catonem et Sul¬ 
picium sibi coniunctissimos invehi, eorum auctoritati 
nihil fere aliud, quam sales et facetias opposuerit, ita 
ut iudicium totum risu dissolveretur Catoque ipso sub¬ 
ridens: « Dii boni, exclamaret, quam ridiculum consu¬ 
lem habemus! » Praestat ipsum M. Fabium audire: (3) 
« Duae simul huiusmodi personae Ciceroni pro Murena 
dicenti obstiterunt, M. Catonis Serviique Sulpicii. Quam 
decenter tamen Sulpicio, quum omnes concessisset vir¬ 
tutes, scientiam petendi consulatus ademit ? Quid enim 
aliud esset, quo se victum homo nobilis et iuris antistes 
magis ferret ? Ut vero rationem defensionis suae red¬ 
didit, quum se studuisse petitioni Sulpicii contra ho¬ 
norem Murenae non idem debere actioni contra caput, 
diceret ? Quam molli autem articulo tractavit Catonem ? 
cuius naturam summe admiratus, non ipsius vitio sed 
stoicae sectae quibusdam in rebus factam duriorem 
videri volebat, ut inter eos non forensem contentionem, 
sed studiosam disputationem crederes incidisse. Haec 
est profecto ratio, et certissimum praeceptorum genus 
illius viri observatio, ut, quum aliquid detrahere salva 
gratia velis, concedas alia omnia ; in hoc solo vel minus 
peritum quam in ceteris, adiecta, si potuerit fieri, etiam 

(1) Lib. XI, cap. I. — (2) Lib. III. cap. XVII, § II, — (3) Instit. ora¬ 
tor. lib. XI, eap. I. 

causa, cur id ita sit, vel paulo pertinaciorem vel cre¬ 
dulum vel iratum, vel impulsum ab aliis». 

Hanc viam inivit Segnerius in oratione de iniuriis 
remittendis, auditoribus initio concedens sceleratissimos 
esse omnes eorum inimicos omnique poena mulctandos. 
Porro omnia quae de hac re tradi possunt una Quin- 
ctiliani sententia complectar : (1) « Nunquam decebit sic 
adversus tales agere personas, quomodo contra nos agi 
ab hominibus conditionis eiusdem iniquo animo tulis¬ 
semus ». 

# 

* * 

Quartum erat propositum, sedes ubi esset collocanda 
confutatio. Aristotelis iudicium consulamus (2). 

« Oportet eum quidem — inquit, — qui in delibera¬ 
tione vel in iudicio prior dicit, causam primo suam 
confirmare, deinde illis quae contra dici possunt, oc¬ 
currere eaque dissolvere atque extenuare. Secundus 
vero in dicendo proferat primo quae sint in adversam 
partem, eius argumenta diluens et contrariis argumentis 
oppugnans, tum praecipue si illa benevole fuerint ac¬ 
cepta; nam ut hominem multis criminibus accusatum 
respuit animus, eodem pacto orationem, si adversarius 
recte dixisse videatur». Eamdem prorsus sententiam 
apud Quinctilianum (3) et apud Ciceronem in partitio¬ 
nibus oratoriis licet reperire. In illo concinno dialogo 
Tullium patrem inter et filium hic sermo traditus 
est: (4) « c. f. Quid ? in iudiciis, quae est collocatio ? — 
c. p. Non eadem accusatoris et rei ; quod accusator 
verum ordinem prosequitur, et singula argumenta quasi 
hasta in manu collocata vehementer proponit, conclu¬ 
dit acriter, confirmat tabulis, decretis, testimoniis ac- 
curatiusque iu singulis commoratur, perorationisque 
praeceptis, quae ad incitandos animos valent, et in reli¬ 
qua oratione paululum degrediens de cursu dicendi, 
utitur et vehementius in perorando. Est enim proposi¬ 
tum ut iratum efficiat indicem. — c. f. Quid facien¬ 
dum est contra, reo ? — c. p. Omnia longe secus. Su¬ 
menda principia ad benevolentiam conciliandam. Nar¬ 
rationes aut amputandae quae laedunt, aut relinquendae, 
si totae sunt molestae ; firmamenta ad fidem posita aut 
per *se diluenda, aut obscuranda, aut degressionibus 
obruenda; perorationes ad misericordiam conferendae ». 

Ex quibus facile evincitur accusationem ad laedendum 
adversarium, validis confirmationibus apto ordine inter 
se coniunctis esse redigendam : defensionis vero ad reum 
erigendum, elevandis perfringcndisque firma confuta¬ 
tione adversis argumentis. Genus autem deliberationum, 
quod saepe est in suasione positum, ad finem orationis 
refert reprehensionem, ut in illa Maniliana oratione 
deprehenditur. Tamen si nonnullis sententiis contrariis 
obruatur orator, tum prius ad dissuasionem descenden¬ 
dum quam ad suasionem venimus ; quare vel a repre¬ 
hensione est incipiendum, vel omnino perpetuo cursu 
in ea commorandum ; cuius rei Tullius egregium in 

' (1) Imtlt. orator, lib. XI, cap. I. - (2) Lib. III, cap. XVII. - (3) Lib. V, 

cap. XIII. — (4) I)j pari, orator, dialog. cap. IV et V. 


altera Catilinaria exemplum praebuit. Ut igitur haec 
omnia paucis absolvamus, primum locum tenet confu¬ 
tatio quae dissuadere contendit, postremum autem quae 
accusare conatur. 


Vidimus huc usque quae ad confutationem instituen¬ 
dam conferunt. Quotuplex tandem illa sit, quod quinto 
in loco tractandum spmpsimus, evolvemus. Quoniam 
autem, teste Fabio (1), «neque... ex aliis locis ratio 
argumentorum in hac parte (refutatione) peti potest 
quam in confirmatione, nec locorum aut sententiarum 
aut verborum et figurarum alia conditio est; » restat 
ut eaedem sint confirmandi formae, quam confutandi. 

Confirmatio vero est, auctore Tullio, (2.) « per quam 
argumentando nostrae causae fidem et auctoritatem et 
firmamentum adiungit oratio ». (3) Omnis autem argu¬ 
mentatio aut per inductionem tractanda est, aut per 
ratiocinationem. Has duas partes dilucide definiemus 
eisque, ut rationes argumentandi perspiciamus, exempla 
subiiciemus. 

De inductione sic Cicero in opere de inventione rhe¬ 
torica : (4) « Inductio est oratio, quae rebus non dubiis 
captat assensionem eius quicum instituta est: quibus 
assensionibus facit, ut illi dubia quaedam res propter 
similitudinem earum rerum, quibus assensit probetur: 
velut apud Socraticum Aeschinem (perpetuum Socratis 
comitem) demonstrat Socrates, cum Xenophontis uxore, 
et cum ipso Xenophonte A.spasiam (Milesiam nobilem 
sophistiam) locutam: Dic mihi, quaeso, Xenophontis 
uxor, si vicina tua melius habeat aurum, quam tu habes, 
utrum illius, an tuum malis? Illius inquit. Quod si ve¬ 
stem et ceterum ornatum muliebrem pretii maioris ha? 
beat, quam tu habes, tuumne an illius malis ? Illius 
vero respondit. Age, inquit, si virum illa meliorem 
habeat, quam tu habes, utrumne tuum an illius malis? 

Hic mulier erubuit. Aspasia autem cum ipso Xeno¬ 
phonte sermonem instituit. - Quaeso, inquit, Xenophon, 
si vicinus tuus equum meliorem habeat', quam tuus est, 
tuum ne equum malis an illius? - Illius inquit. - Quid 
si fundum meliorem habeat, quam tu habes, utrum 
tandem fundum habere malis ? - Illum, inquit, melior 
rem scilicet. - Quid si uxorem meliorem habeat quam 
tu habes, utrum illius malis? Atque hic Xenophon quo¬ 
que ipse tacuit. Post Aspasia: .— Quoniam uterque 
vestrum, inquit, id mihi solum non respondit, quod 
ego solum audire volueram, egomet dicam, quid uterque 
cogitet. Nam et tu mulier optimum virum mavis habere, 
et tu Xenophon, uxorem habere lectissimam maxime 
vis. Quare nisi lioc perfeceritis, ut neque vir melior, 
neque femina lectior in terris sit, profecto id semper, 
quod optimum putabitis esse, multo maxime requiretis, 
ut et tu maritus sis quam optimae, et haec quam optimo 
viro nupta sit. Hic quum rebus non dubiis esset as- 

(1) Lib. V, cap. XIII. — (2) Io invent. rhetor, lib. I, cap, XXIV. , 
(3) Item, cap. XXXI. — (4) Do inveni rhetor ., lib. I, cap. XXXI. 

sensum factum est propter similitudinem ut etiam illud, 
quod dubium videbatur, si quis separatim quaereret, 
id pro certo propter rationem rogandi concederetur ». 
* 

* * 

Nunc deinceps ratiocinationem perpendamus (1). Ra¬ 
tiocinationem, ita placet Tullio definire, orationem ex 
ipsa re probabile aliquid elicientem, quod expositum, 
et per se cognitum sua se vi et ratione confirmet». 
Formae autem ratiocinandi omnium frequentissimae 
quinque sunt: syllogismus, epioherema, enthymema, di- 
lemma et sorites; quae quidem omnes ad syllogismum 
revocantur. Necestnecesse argumentationes esse apertas, 
sed contra saepe eaedem in oratione delitescunt. Ita 
Cicero in oratione pro Deiotarp : « En crimen, en causa 
cur regem fugitivus, dominum servus accuset». Haec 
vehemens et acris argumentatio tres in partes facile re¬ 
solvetur hoc modo: Sine causa non debet dominum 
servus accusare; hic medicus est servus Deiotari et 
falso crimine, ut ostendam, eum accusat; iniuria igitur 
dominum accusat Philippus. 

Quarum argumentationum haec nobis ratiocinandi 
postrema commodior ad contionandum videtur. (2) Nam 
quemadmodum illud superius genus argumentandi, quod 
per inductionem sumitur, maxime Socrates et Socratici 
tractaverunt, sic hoc quod per ratiocinationem expo¬ 
litur, summe est ab Aristotele, atque a Peripateticis, et 
Theophrasto (3) frequentatum: deinde a rhetoribus iis, 
qui elegantissimi atque artificiossimi putati sunt». 

* 

*■ 

De reprehensione haec quidem habui dicenda. Quae 
si cui minus nobis apta videntur, vehementer errat. 
Saepe enim in concionibus deprehendimus quasdam 
adhiberi argumentationes, quae etsi nobis deficere vi¬ 
dentur, undenam sit vitium dignoscendum ignoramus. 
Praeterea quis dubitet quantum catholicorum intersit, 
non modo fidem nostram firmissime tenere, sed eam 
etiam strenue tueri? Quoties, ubique versemur, sermo 
nobis est cum plurimis viris errore imbutis conferendus ? 
Tum autem quis poterit omnia quae nobis obiici pos¬ 
sunt praevidere? Narrat Quinctilianus: « Alticem (quem¬ 
dam) interrogatum cur causas non ageret, quum apud 
eum in tragoediis tanta vis esset optime respondendi, 
hanc reddidisse rationem, quod illic ea dicerentur, quae 
ipse vellet, in foro dicturi gdversarii essent, quae mi¬ 
nime vellet ». Quae quidem excusatio virum catholicum 
minime decet. Quare magis magisque fidei argumenta 
perpendamus, ut nostra doctrina omnium verissima, 
quasi hasta in manu collocata, adversarios vincere pos¬ 
simus. 

Verulae, in Hispania. 

E. Quera. 

(1) De inv. rhet. I. 1, cap. XXXIV. — (2) Item, libi I, cap. XXXV. — 
(3) Is philosophus ob sermonis suavitatem, quasi divina tantum loquens, 
Theophrastus est ab Aristotele appellatus, quum prius Tyttamus dice¬ 
retur. 


DISPUTATIONES PHILOSOPHICAE 

MODERNISTAM INTER ET THOMISTAM 


De iudicio practico penitius inquiritur ; seu de iudicio 

consilii et de iudicio executionis. 

Modernista. — Ea quae ultimo inter nos, amice 
carissime, disputata fuere, (1) non semel mecum mente 
revolvi: plura mihi perspecta prorsus sunt, quaedam 
obscura, ut verum fatear, remanent. 

Ista tamen ex dicendis sane clarebunt; imo, ut opus 
fuerit, explananda tibi aliquando proponam. 

Id imprimis a te audire velim quid addendum cen¬ 
seas de iudicio practico, cui tu tantum, in actibus li¬ 
beris, tribuere videris. 

Thomista. — Equidem promptissimus sum qui tibi 
patefaciam omnia, etsi brevius, quae intelligenda ne¬ 
cessario sunt de tanti momenti argumento. Quae si 
probe intelligantur, nubila sponte sua evanescent. 

Hoc prae primis notandum, cum Angelico Doctore 
meo, quem et tuum esse velim, iudicium practicum 
bifariam, nempe in iudicium examinis et iudicium ele¬ 
ctionis dividi. 

En ipsamet verba Angelici, quae fideliter exscripta 
huc tibi affero : « Iudicium conscientiae et liberi arbi¬ 
trii quantum ad aliquid differunt, et quantum ad ali¬ 
quid conveniunt. Conveniunt enim quantum ad hoc 
quod utrumque est de particulari actu..., et differunt 
quia iudicium conscientiae consistit in pura cognitione, 
iudicium vero liberi arbitrii in applicatione cognitionis 
ad effectionem: quod quidem iudicium est iudicium 
electionis. Et ideo contingit quandoque quod iudicium 
liberi arbitrii pervertitur, non autem conscientiae: sicut 
quum aliquis examinat aliquid quod imminet faciendum, 
et iudicat quasi adhuc speculando per principia hoc 
esse malum, utpote fornicari cum hac muliere: sed 
quando incipit applicare ad agendum, occurrunt un¬ 
dique circumstantiae ad ipsum actum, utpote fornica¬ 
tionis delectatio, ex cuius concupiscentia ligatur ratio, 
ne eius dictamen in eius electionem prorumpat. 

« Et sic aliquis errat in eligendo et non in conscientia, 
sed contra conscientiam facit, et dicitur hoc mala con¬ 
scientia facere, in quantum factum conscientiae non 
concordat. Et sic patet quod non oportet conscientiam 
esse idem quod liberum arbitrium ». (2). 

Iudicium ergo practicum duo iudicia infert: iudi¬ 
cium, inquam, examinis, quod est aliqua speculatio de 
bonitate vel malitia rei agendae, et consistit in pura 
cognitione; et iudicium electionis seu executionis, quod 
consistit in applicatione ad agendum. Haud secus in 
tribunalibus humanis duplex datur passim sententia: 
una qua declaratur res disputata esse unius partis, de 
qua multum utrinque contenditur, appellatur, etc.; alia 
autem quae dicitur mandatum executivum, et qua res 

(1) Cfr. sup. num. IV, V. 

(2) Verti.. 9. 17, a. 1, 4”>. 

domino proprio de facto restituitur, et iudicium exe- 
cutioni mandatur. 

M. — Quae distinctio sane gravioris momenti mihi 
videtur, et quidem perspicuitatis eximiae, etsi postea 
de eadem te interrogare amplius habeam in consilio. 

Priusquam tamen ulterius progrediatur oratio, rescire 
velim quid sit illud a te praemissum, nempe homi¬ 
nem non posse in sensu composito et amare amore ef¬ 
ficaci honestatem, et contra eamdem simul agere. Quid 
sibi velit illa dicendi ratio, quae apud nonnullos, nisi 
fallar, male audit, a te explanari cupio. 

T. — Petitioni tuae, duce Angelico, quam libentis¬ 
sime faciam satis, amice carissime, dummodo discursus 
taedio non afficiaris. Quae sane quaestio, ubi recte et 
absque praeiudicio intelligatur, viam ad omnes quasi 
de libertate difficultates solvendas late aperit. 

Apud omnes philosophos in confesso est iudicium 
rationis practicum esse obiective indifferens, ut supra 
diximus, seu obieclum proponere cum indifferentia, 
ubi non sit ultimum : ubi vero erit ultimum in linea 
propria, tum ratio ipsa nonnullam rationem determi¬ 
nationis inveniet, ex qua unum prae ceteris eliget et 
se ipsam determinabit. 

Quod tamen iudicium ultimum erit reapse liberum, 
eo quod necessariam connexionem cum voluntate per 
se non inferat, ita ut omnes retineant, et quidem recte, 
hominem qui eligit, et quidem in eligendo, posse in op¬ 
positum transire spectata natura tum rationis humanae 
rebus dominantis, tum voluntatis nulli bono particulari 
adligatae. 

Quod ceterum ubique fieri experientia patet. Homo 
quippe dum vult scit se ipsum posse non velle ; dum 
hoc vult, posse aliud velle, et de facto passim in vo¬ 
luntate sua nedum mobilem esse, sed et moveri. 

Sed ulterius procedendum, et quaerendum qua ra¬ 
tione homo eligens possit contrarium simul eligere, 
quare, inquam, ille qui eligit sedere, simul stare possit, 
vel qui stat potuerit iterum sedere; quare et quomodo 
res alba possit esse nigra. 

Vix credibile quantas de hac quaestione naenias ce¬ 
cinerint homines, non modici quidem ingenii, sed prae- 
iudiciis abrepti, propter fluentes ex solutione conse¬ 
quentias. 

Si steterimus exemplis familiaribus adductis, repo¬ 
net quisque illum qui sedet simul non posse actu se¬ 
dere, seu rem albam simul nigram esse non posse, 
quia sessio excludit stationem actualem, albedo nigre¬ 
dinem : unde illa simul componi nequeunt, quum unum 
sit alterius negatio. Attamen addet ex suo sensu com¬ 
muni illum qui sedet posse alias seu postmodum se¬ 
dere, id quod est album fieri postea nigrum: unde di- 
visim exsistere poterunt. 

En totam quaestionem de sensu composito et de sensu 
diviso, apud scholasticos veteres usitatam communiter; 
en sensum effati evidentissimi, nempe illum qui sedet 
non posse stare potentia simultatis, ita ut simul et se¬ 


dere et stare valeat; sed posse stare simultate poten¬ 
tiae, quia ubi ad actum reducit potentiam sedendi, non 
amittit potentiam alias standi. Seu, si mavis, sensus 
compositus componit cuni actu aut non actum, aut ac¬ 
tum oppositum, ut si quis contendat sedentem stare 
simul posse; sensus vero divisus dividit actum a non 
actu, aut ab actu opposito, non autem a potentia ad 
actum, ita ut qui sedet, etsi non possit componere ses¬ 
sionem cum statione, possit tamen sedere quum standi 
potentiam non amittat. 

Mirum semper visum mihi est hanc doctrinam non 
patere omnibus, nisi forsan sit ex iis doctrinis una quae 
oculo viciniores sunt quam quae, teste Augustino, vi¬ 
deri facilius possint. 

Quo clarius ista in argumento nostro pateant, ad¬ 
verte quae ad « velle » requiruntur, duplicis esse ge¬ 
neris : alia videlicet reqiiiruntur ad « velle » simpliciter 
et absolute, atque omnem libertatis usum antecedunt, 
et haec sunt potentiae intellectus et voluntatis, et ope¬ 
rationes tum ex parte intellectus, videlicet apprehensio 
boni in ratione obiecti absolute; tum ex parte volun¬ 
tatis, nempe amor boni. In hisce omnibus potentia si¬ 
multatis datur, quia in intellectu diversae concipiuntur 
formae boni, quae in voluntate varios appetitus boni 
causare possunt. Voluntas inde non determinatur in 
suo velle, sicut ratio non determinatur in suo conci¬ 
pere: imo voluntas, quum necessario rationem habeat 
comitem, pro vario rationis iudicio practico elicere potest 
actus ad varia obiecta. 

Alia vero sunt necessaria ad actum voluntatis li¬ 
berum, sine quibus voluntas sese non determinabit ad 
unum oppositorum prae alio eligendum, et tamen non 
antecedunt omnem libertatis usum, quia v. gr. voluntas 
movere potest intellectum ad examinandam et pensan¬ 
dam obiecti bonitatem, imo subministrabit motiva di¬ 
versa iudicandi unum esse hic et nunc melius, aliud 
minus bonum. 

Quod iudicium ultimum decernens unum esse hic 
et nunc bonum prae ceteris eligendum, constare seu 
componi simul nequit cum iudicio opposito dictante illud 
idem esse hic et nunc dimittendum ut malum, quia unum 
excludit aliud, et aliunde voluntas malum ut malum, 
seu sub ratione mali prosequi non possit. Unde hic nulla 
erit libertas in sensu composito, seu potentia simultatis. 

Sed tamen poterit quisque reiicere vel negligere iu¬ 
dicium illud, ad alios fines et rationes attendere, etiam 
ex voluntate et passionum instinctu, aliudque iudicium 
efformare, unde et alia voluntas exsurgat in oppositum, 
hincque habebitur libertas in sensu diviso, seu simultas 
potentiae. 

Ex quibus colliges, amice carissime, hoc corolla¬ 
rium maximi momenti tum in philosophicis tum in theo¬ 
logicis, nempe ad libertatem non requiri necessario 
facultatem componendi, sed sufficere etiam facultatem 
dividendi. 

(Ad proximum numerum). I. I. B. 





i 02 


VOX URBIS 


MORAE SUBSECIVAE 

i. 

ARISTAEUS' 0 

Ille ego Aristaeus, pastorum apiumque voluptas, 
Ingens silvarum gloria, ruris honos; 

Dives eram centumque meis examina in hortis 
Mella novo nuper dulcia vere dabant. 

Hic narcissus erat, vaccinia nigra, papaver, 

Hic rosa ridenti, hic ore hyacinthus erat. 

Hic calthae et violae molles, hic alba ligustra, 
Fundebatque suas hic amaranthus opes. 

Non tulit id livor, macies cui conficit ora, 

Quique super fraudes nectere tristis amat. 

Non tulit: huc illuc torvus sed lumina torquet, 
Spumanti tales cum daret ore sonos: 

Certe ego iamdudum lacrimis haud vescor amaris, 
Iamdudum partes deseruique meas. 

Mene pati turmas apium per inane volare? 

Sic sine fraude queunt carpere ruris opes ? 

I, livor, suffunde atris alvearia succis, 

I, livoris erunt sola tropaea eruor. 

Vix ea, cum furibundus abit non passibus aequis, 

Et parat agminibus funera, Hymette, tuis. 

Invide, quidnam agis, o livor? quae crimina tentas? 
Ah! ne tange meas, invide, livor, apes! 

Non aures adhibet precibus, sed perficit audax 
Infandum heu dextra deteriore nefas! 

Inficit hac illae letali alvearia viro, 

Quaeque dabat virus, funera dextra dabat. 

Mox tabemque luemque struit sub limina prima, 
Depictoque tegit flore dolosus humum. 

‘Post haec indignis tumefactus pectora coeptis 
Flagitii in terram proicit arma sui. 

Invide, quidnam agis, o livor? quae crimina tentas? 
Ah! ne tange meas, invide livor, apes! 

Hora est: vicinis redeunt examina campis. 

Cerne age ut incedant sub duce quaeque suo. 

Si sapis, o blandas alio dux dirige turmas, 

Flecte procul cursum, si sapis, inde, tuum. 

At nulla est apium mens ingeniumque profecto 
Agminibus, quamvis ingeniosa vocent. 

Cerea nam incautae subeunt dum tecta catervae, 
Sensere aspersas illico peste domos. 

(1) Aristaei sub nomine apium internecionem deflentis typorum li¬ 
centia allegorice describitur. 


Invide, quidnam agis, o livor? quae crimina tentas? 

Ah! ne tange meas, invide livor, apes! 
Continuo potus succis exercitus atris 

Ardet et inde foras, qua data porta, ruit. 

Itque phalanx passim, multo per inane susurro: 

Quam sua iurasses murmura fata queri! 

Pars et humi vitam, pars aere linquit aperto. 
Diversa inveniunt clade sepulcra pari. 

Altera iam moriens animam profundit in herba, 
Altera sub croceo mortua flore latet. 

Invide, vicisti, o livor; iam parce parare 

Crimina, inulta iacent agmina nostra solo. 

Marcus Galdi. 


II. 

/nOOREANI CAR/AIN1S 

THE LAST ROSE OF SUA\/AER„ 

ADUMBRATIO 

Aestiva haec Rosa fulget, 

Nitens integra; 

Marcet dum speciosum 
Rosarum decus: 

Flos iam non reperitur 
Rubens sentibus, 

Nec plangens zephyrorum 
Citus motibus. 

A st non te male, Pulchra, 

Sinam confici, 

Quum quidquid speciosum’st 
Diu concidit; 

Sed spargens foliorum 
Manu copiam 

Te condam sociis cum 
Tuis leniter. 

Sic fiat mihi quando 
Comes carior 

Nullus permanet: tum 
Sequar insimul! 

Omnis egregius quum 
Amans decidit, 

Quis, quaeso, quis erit qui 
Velit vivere? 

G. Cleary. 

Stili lapidarii elementa 


I. — De INSCRIPTIONIBUS SACRIS. 

Classem hanc clnas in partes distribuit Morcellius, 
4 quarum prima titulos Diis positos, altera sacrorum mo¬ 

numenta complectitur. 

Titulos Diis positos vocamus, qui aut templum, a- 
ramve dedicatam, aut vota suscepta, reddita, aut do¬ 
num aliquod datum, consecratumve cum aliqua cultus 
Deorum significatione declarat. En simplicis dictionis 
exempla: 

Supra templum in praedio aedificatum : 

VESTAE SACRVM 
ANTISTITI 

, PRAEDIORVM 

HELVIDIANORVM 

Antistes Praediorum idem est ac praeses, sive custos, 
ut apud Quinctilianum : luris Antistes Servius Sup¬ 
plicius. 

SECVRITATI . AVG. 

SACRVM 

DECVRION . POPVLVS . QVE . COLONIAE 
PRAENESTIN. 

Securitatem veteres quasi Deam venerantes mulieris 
— habitu repraesentabant hastam fere dextera gestantem, si¬ 

nistro autem cubitu sic arae innixam, ut genam palma 
sustentaret. Eadem quasi Augusti virtus, Augusta aut 
Augusti dicta est, quod eum publicae securitatis au¬ 
ctorem putarent. Additur Decurionum seu Patrum no¬ 
men : erant enim Decuriones, ut in codice appellantur, 
Patres civitatum. Inscriptionem non esse Tiberio recen- 
tiorem patet ex eo quod Praeneste Colonia nominetur. 
Praenestini enim a Tiberio consequuti sunt, ut ex co¬ 
lonia in Municipii statum redigerentur. 

, CAELO . AETERNO 

ATILIA . COMPSE 
ET . ATILIA . VICTORIA 
GRATIAS 

Caelus Deus appellari hic videtur quem fabularis 
historia filium Aetheris, et Diei fecit. Gratias hoc est, 
ut grati animi monumentum sit. 

IOVI . 0 . M. 

M . FLAVIVS 
THREPTUS 

}, EX . VISV . P. 

Ridiculum sane illud ex visu, hoc est ex visu Deo¬ 
rum in somnio: cui similia ex monitu, ex imperio, ex 
oraculo, ex iusso Numinis, ex visu, ex monitu Dei. Quid¬ 
quid enim facerent, fecisse videri voluerunt imperio 
Deorum, Dearumque, ex praecepto Deorum, ex iussu 
Numinis, ex visu, ex monitu Dei. 


IVNONIBVS 
AVG . SACR. 

METELLA . IDE . NOMINE 
SVO . ET 

T . FLAVl . HERMETIS 
VlRI . SVI 
D. D. 

lunones Augustae sunt Deae tutelares uxoris, sororis, 
filiarum Caesaris Augusti; nam id foeminis luno, quod 
viris Genius. - D. D. donum dedit. 

Quod sequitur exemplum est dictionis ornatae : 

IMP . CAESAR . DIVI . F. 

AVGVSTVS 

PONTIFEX . MAXIMVS 
IMP . XII . COS. XI , TRI . POT . XIV 
AEGYPTO . IN . POTESTATEM 
POPVLI . ROMANI , REDACTA 

SOLI . DONVM . DEDIT 

Aegyptiorum superstitionem sequutus videtur Au¬ 
gustus cum obeliscos Soli dedicavit. Id enim et Nun- 
coreus fecerat Sesostridis Filius. -Tri. Pot. Tribuniciam 
potestatem designat: Princeps enim non Tribuni munus, 
quod plebeio conveniebat, assumpsit, sed tribuniciam 
potestatem, qua se praestitit sacrosanctum. 

Habes nunc dictionis singularis exempla: 

ANNIA . ZOSIMA 
VOTVM 
LVCERNAM 

Lucernis veteres usi sunt non domi solum et ad se¬ 
pulcra, sed etiam in templis. 

DEO . FVLGVRATORI 
ARA 

Fulgura aliquando pro fulminibus; hinc Iupiter Ful¬ 
gurator. 

L . FL . HERMADION 

HOC . MIHI . LIBENS 
DON . DEDIT 

Mithras est qui loquitur fabulosus ille Persarum Deus, 
cuius sacris Romani quoque initiabantur. Hoc enim usi¬ 
tatum apud veteres, ut inscriptiones in prima persona 
conciperentur, quasi donarium ipsum, vel simulacrum 
loqueretur. 

QVINCTILLAE 
L . HERVTII 
DONVM 
VENERI 

Quinctillae vir fuit Lucius Herutius. 

Nunc altera pars huius primae classis addenda esset, 
id est sacrorum monumenta, in quibus narratur ritus 
rerum sacrarum, quaecumque eae sunt, vel eorum ordo 
memoriae proditur: sed eam brevitatis causa omittimus, 
lectorem monentes, ut de his Morcellium consulat. 

Tacere tamen non possumus quin sacrarum Chri¬ 
stianae religionis inscriptionum specimina referamus. 

(Ad proximum numerum). 


(1) Cft. sup. nnm. V. 







A JUEXICO AD ANGLIAM 


A Mexico ad Angliam non breve certo iter; 
quod tamen hisce postremis diebus citissimo men¬ 
tis cursu non pauci explevimus, oppositos qui age¬ 


Mexico urbis prospectus. 

bantur eventus ex diariis recolentes: illic enim 
civile bellum perducitur ut, praeside toties electo 
et confirmato ad munus abdicandum coacto, novus 
infirmae rei publicae sufficiatur; hic sollemnibus 
feriis solidissimum quod nunc habetur in orbe im¬ 
perium, civium omnium participatione et consensu, 
regem coronando validius confirmetur. 

Haec quidem vel obiter consideranti, non parvi 
momenti neque ipsas maestitia vacuas erga latinas 
Americae gentes cogitationes succurrunt, quae ta¬ 
men praeterimus, de locis in quibus illa gesta sunt 
heic unice attingentes. 

* 

* * 

Mexicum urbs quasi centrum amoenissimae val¬ 
lis altis montibus cinctae constituit, ubi ante 
an. mdxxi oppidum exstabat Tenvehtitlan, Ana- 
huac imperii caput, quod Indi exstruxerant, posi¬ 
tis palationibus in lacu, pluribus incilibus interfuso. 
Regio enim lacubus abundat, quorum sex ex cam- 
panariis urbis turribus conspiciuntur solis radiis 
rutilantes, at civitatem simul minitantes una cum 
magnis vulcanis Popocatepelt atque Itzaccihuatt, 
qui ad circulum orbem definientem assurgunt. Fer- 
dinandus Cortez, Indicis profligatis, Tenvehtitlan 
oppidum solo aequavit; deinde, canalibus ipsoque 
lacu adsiccatis, nova urbs condi coepta cum ca- 
thedralibus suis aedibus, quarum angularis, quem 


Mexico urbis calhedralc templum (Prospectus exterior). 

mensis xxn est redimitus summique imperii signa 
formaliter accepit, tamquam simplex « prioratus » 
circa annum dciv, a Seberto, Saxonum rege, con¬ 
stituta, et ab Offa an. dcclxxxv erecta, a Gulielmo, 
cui Domitoris cognomen, tamquam locus regibus 


dicunt, lapis eo loco an. mdlxxiii positus est, ubi 
quondam Aztecorum fanum erat, ab Ibericis de¬ 
structum. 

Novum hoc templum sumptuosissimum factum 
est ex marmore. In longitudinem metr. centum et 
quadraginta patet; turres in al¬ 
titudinem septuaginta : in eo 
Iberici legatorum, vices regum 
fungentium, ipsiusque Augusti¬ 
ni Iturbide, primi Mexicanorum 
imperatoris, exuviae composi¬ 
tae sunt, praesertim circa ma¬ 
ius altare, quod totius orbis 
ditissimum putatur, licet variis 
occasionibus plures thesauri 
ablati inde atque aversi sint. 

Notabiles quoque magnitu¬ 
dine sua aedes, quas nationa- 
les nuncupant in «foro maiore» 
abhinc saecula duo et ultra po¬ 
sitae, ubi musea, publica officia 
et gubernii sedes. In eodem pa¬ 
latio breve sui regni vitam una 
cum Carolina uxore vixit Maxi- 
milianus, infelix ea victima chi- 
maerici somnii Gallici illius 
Napoleonis nomine tertii, qui.... 
At ne revertamur in aegritu¬ 
dinem ; Londinum urbem exsultantem petamus. 


Westmonasteriensis abbatia, in qua Georgius, 
Anglorum Caesar ordine V, corona die elapsi 

coronandis addicta est. Henricus VIII in cathedra- 
lem evexit, eiusque vicinia civitatis titulo cohone¬ 
stavit, quamquam episcopalis sedes circa an. mdl 
suppressa est, decemque post annos Elisabeth in 
collegialem ecclesiam con¬ 
vertit. 

Templum Gothorum 
stilum praesefert venu, 
stum, sym metrum, ele¬ 
gantem, ad occidentem 
versus praesertim. Sed 
eius attrahendi vim non 
in architectura tantum at¬ 
que in artis praeclaris 
operibus per templum pas- 
sim diffusis plerique inve¬ 
niunt, sed ex divino quo¬ 
dam afflatu undique ex 
tot illustrium Anglorum 
memoria manante, qui il¬ 
lic diem resurrectionis 
exspectant. En oculus her¬ 
ma rapitur, sub qua pa¬ 
triam inscriptionem legit: 

0 rare Ben Iohnson! Huic 
proximum monumentum 
est Miltonii illius poetae 
nobilissimi; supraque, ma¬ 
gnum numisma ex mar¬ 
more Gray imaginem refert, qui suaviter recinere 
campestrem cupressum iterum iterumque videtur. 
Ibique etiam nomina leguntur virorum, quos culti 
homines per universum orbem veneratione pro¬ 


sequuntur : Dryden, Southey, Campbell, Thompson, 
Macaulay, Thackeray, Garrick, Grose, Sheridan, 
Dickens... 

0 locum! quo nullus profecto dignior quam ut 


Wesmonasferlensis Abbatiae ala, sepulcra Anglorum poetarum continens. 

fortissimi gravissimique populi gloria et potentia 
in ipso celebretur. 

F. 


COLLOQUIA LATINA m 


Ascensus. 

Vincentius. — Iamne erumpere hoc licet mihi 
gaudium? Nunc pulchre, nunc bene est Vincentio; 
circumfluo laetitiis profecto! Quis me uno vivit 
hodie felicior? Quis fortunatior? 

Timotheus. — Quid est quod sic gestis? Quae¬ 
nam haec nova insolitaque voluptas? 

V. — 0 Timothee, optima opportunitate adve¬ 
nisti. Hic me amoenitate amoena amoenus onera¬ 
vit dies, maximas opimitates opiparasque obtulit 
mihi: laudem, lucrum, ludum, iocum, festivitates, 
ferias. 

T. — Qui tandem, Vincenti? Aut qualis est ista 
fortuna, qua te fortunatissimum hodie evasisse glo¬ 
riaris? Mihi enim consequutus quidpiam videris, 
quod et diu expetiveris et semper admiratus sis. 

(1) Ex Iacobi Pontani opere, cui titulus Progymnasmala latinitatis 
passim retractavit I. F. 


V. — Rem acu. Publicum et a magistro et iis 
qui statis definitisque temporibus discipulorum pro¬ 
gressus tentant - (examinatores vocamus) - sedu¬ 
litatis et doctrinae auferre testimonium, quaero, 
numerarene debeam in bonis ? 

T. — Ac summis quidem atque amplissimis. 
Quantum coniicio, gradum studiorum altiorem 
ascendisti. 

V. - - Ascendi vero; quod mihi, parentibus fa- 
m liaeque nostrae felix faustumque eveniat. 

T. — Gratulor tibi honorem istum ex animo, 
et tua caussa ego quoque incedo laetitia. Quotus 
eras ? 

V. — Non ausim dicere, ne tu arrogantius quam 
verius id a me dici interpretere. 

T. — Audacter enuntia; nam mihi suspicio¬ 
nem mendacii aut ambitionis movere non potes. 

V. — Tertius fui. 

T. — Quot tecum ascenderunt? 

V. — Undequadraginta. 

T. — Non leve argumentum eruditionis, inter 

tot tam prope ad primam palmam accessisse! Quis 
vester signifer et coryphaeus erat ? 

V. — Longinulus ille noster. 

T. — Secundus? 

V. — Frustra nominem, quandoquidem non 
nosti. 

T. — Praestans ingenium sortitus est ille ado- 
lescentulus. 

V. — Praestantissimum. Stupore complebat 
praefectos examini; ita prompte ac recte respon¬ 
debat ad quaesita singula; afficiebaturque ab iis¬ 
dem summis laudibus. Quoties me illius loco esse 
optabam! Quod si quid veritatis haberet, quam 
superioribus diebus magister narrabat invexisse 
Pythagoram metempsychosim, illius pueri animam 
cum ingenio suo et probitate in meum corpus vel¬ 
lem immigrare. Ceterum anno vertente primas 
nulli cessero. Et quoniam amat victoria curam, 
non est mihi consilium pati per socordiam vires, 
tempus et ingenium defluere: legendo, scriptitando, 
ediscendo etiam aliquid noctis assumam. Aliquando 
videlicet multum ingeniosos a studiosis superatos 
et vidimus et. accepimus. Quid multa? Enitar sum¬ 
ma ope me praestare ceteris omnibus. 

T. — At illud sectatoribus litterarum apprime 
cavendum duco: « Ne quid nimis ». 

Y. — Si periculum impendere sensero, mode¬ 
rabor cupiditati. 

T. — Arbitror parentes tuos exspectare huius 
felicitatis tuae felicem nuntium. 

V. — Hinc domum recta propero. Domesticos 
enim omnes laetitiam ingentem mea gloria agita¬ 
turam divinat animus... Et praemia dabunt laeta 
riuncianti!... Yale. 

T. — Vale; sed quid ais? 

V. — Quid vis? 

T. — Nempe otium a litteris est hodie? 

V. — Fugit te ratio. Madidusne an siccus es, 
qui istuc me interroges? 


T. — Tamen nihil obest. 



EX ITALIS URBIBUS 


De ludis gymnicis Augrustae Taurinorum. 

Graiis delecta iuventus 

Gymnasiis aderit, studioque ignava palaestrae. 

Lucanus. 

Quod olim celebri Lucanus dixerat 

Carmine, laudans Graiorum fortitudinem, 
Relatam gloriam in ludis Olympiae, 

Foret, lectores, repetendum penitus. 

Enim sic patriam defensuri alacres 
Prius ferebant palmas in certamine, 

Dein laturi fortiter cum Perside. 

Erant Augustae Taurinorum proxime 


Alit quot iuvenes colit Italia, 

Daturi specimen palaestrae gymnatis. 

Adest et parva Parisiorum phalanx, 

Adest Lugduni cum Gratianopoli, 

Amice certant de virtute corporis 
Alacritate, gratiaeque motibus, 

Laeti cum nostris, nulla sed invidia. 

Adest et tenax Helvetiorum cohors, 

Suas qui virtutes exprimunt en oculis. 
Habent suam cuncti musicam cum tympanis. 
Suosque Belgae miserant et filios, 

Gerunt virtutem nam parentum fulgidam, 

Ut olim Caesar pugnavisse tradidit. 

En adsunt tandem iuvenes Italiae! 

Incedunt primi Taurinenses alacres, 

Longos qui passi sunt labores impigri 
Suorum patrum dum virtutem celebrent. 
Movent ut arte, currunt ut composite, 

Per urbem nobilem, quam laudare sentiunt, 
Ferentes gloriam securi, taciti! 

En Urbs Pontificis narrat quae Maximi 
Ampli Alexandri cognomento tertii, 

Cum Fridericum pressit, fusis copiis, 

Palea tunc tecta, defensa vi civium, 

Nunc copiosa abundat rebus et opibus. 

Queis sed feram Mediolanum laudibus, 

Quod omnes misit dissitis ex urbibus, 

Eam provinciae nominant quae caput ? 

Ut acres, fortes, fulgidoque lumine, 

In urbe incedunt magna Taurinensium ! 

Suos ferre ut videntur in certamine. 

Manus quae circum plausus et voces volant, 
Gradus et laudant, laudant exercitia ! 

En Brixiae fortes adsunt iuvenculi, 

Ferunt qui matris in vultu imaginem! 
Cremona insignis aemulatur atavos. 

Verona, Dantis celebris hospitio, 

Sua arce pellit hostes ex Italia. 

Superbos mittunt iuvenes exercitos 
Labore duro remotae Venetiae. 

Adest iuventus et Florentiae decus, 

Pisarum, Lucae, Mutinae, Bononiae, 

Et ipsa Roma dicitur quae gentium 
Caput, ne desit culmen inter Italos. 

Suis parati magnis exercitiis 
Adsunt Neapoli nati et Siciliae, 

Ferentes magnum decus in praecordiis 
Mori simul pati pulchre pro patria. 

Ad hoc et agmen puellarum pulchrius 
Meo quas perperam misit iudicio 
Magistra gentium leviter Lutetia, 

Misit Lugdunum! Taurinensium gravitas 
Tulit quod aegre, signat quod silentio! 
Puellas laudo clausas inter moenia 
Bonas procurat artes quae domesticas, 

Sub ipsa matris lege cum custodia, 

In agro Martis, dicitur qui veteris, 

Erat planities lata nuperius. 

Heic palaestram municipium condidit, 

Ubi tot iuvenum certabunt millia, 

Agant et omnes libere ex ingenio. 

Loco nomen datum latine Stadium. 

Illuc se laetantes certatim conferunt. 

At at ferunt universi dum ad sidera 
Cives et advenas certantes in agmine, 

Et omnes omnium virtutem celebrant, 

Adest quae nullis exoptatur precibus, 

Quin imo totis propulsata viribus, 

Una spes omnes quae fefellit omnium. 

Fuit nam cunctis deprecata pluvia 
In ipso magna palaestrae initio! 

Novum tunc certamen, signum sollertiae. 
Venit dum pluviae vis magna caelitus, 

Volant et iuvenes confuse longius, 

Turbantur omnes ordines de subito. 

Vero certamen? primum differtur, postea 
Frequentis causa pluviae dissolvitur! 

Dolor qui invenum, civium et hospitum! 

Res pulcra initio quam tristis exitu!.... 

Subalpinus.. 



ACTA PONTIFICIA 


Litterae Apostolicae ad Pontificii Instituti Biblici prae- 
sidem et doctores de studiorum cursu in eodem 
Instituto confirmando ac provehendo. 

Dilecti Filii, salutem ed apostolicam benedictio¬ 
nem. — Iucunda sane ad recolendum Pontificii In¬ 
stituti Biblici cum primordia, tum incrementa. Vix 
enim providentia Nostra conditum, divino munere 
beneficioque, ita auctu pene quotidiano celerique 
adolevit, ut opus pene umbratile angustique cir¬ 
cumscriptum finibus, celebritate refertissimum om- 
nique eruditionis ac doctrinis adiumento egregie 
instructum studiorum biblicorum domicilium brevi 
effectum sit. Hinc etiam feliciter factum ut frequen¬ 
tiae delectorum undique adolescentium qui Romam 
conveniunt « divinorum eloquiorum scientia singu¬ 
lares evasuri» impares iam priores aedes effectae, 
Apostolicae Sedis cura, ampliores commodioresque 
fuerint attributae. Parem vero celebrantium numero 
sese probare conspicimus laetabilium fructuum co¬ 
piam, quam omnium vestrum ingenium ac navitas 
auditorumque diligentia hucusque peperere. Quae 
quidem initia atque incrementa, auspicia rerum 
secunda, et praestantissimo Dei auxilio tribuimus, 
et vobis omnibus, Dilecti Filii, quorjmi perspecta 
Nobis est doctrinae sollertiaeque laus, ex animo 
gratulamur. 

Providentiae vero Nostrae, hunc etiam volumus 
esse fructum, nova quaedam legum statuta quibus 


exhibendorum quotannis doctrinae speciminum ra¬ 
tio multo salubrior eveniat. Perspicuum quippe est 
quantum sollemnibus huiusmodi experimentis insit 
momenti ad acuendum in magistris, in discipulis, 
hinc docendi, inde addiscendi ardorem, et ad quae¬ 
sitas utilitates ex optimis praelectionibus proniore 
alveo derivandas. 

Volumus igitur in primis ut Instituti Nostri 
alumni atque auditores, ad unum omnes, singulis 
annis ordinaria doctrinae pericula facere tenean¬ 
tur. Vix enim est qui ignoret longe facilius inde 
exploratum iri in moderatoribus quidem alumno¬ 
rum et auditorum quisque ex emmso studiorum 
cursu perceperit fructus, alumnis vero atque au¬ 
ditoribus, cui ferendo oneri eorum valeant humeri, 
et num edita hactenus diligentia acrioribus in po¬ 
sterum indigeat incitamentis. 

Quo vero largiora ex periculis huiusmodi com¬ 
moda proveniant, ordinarius studiorum cursus in 
Instituto tria doctrinae specimina, extremo quoque 
anno edenda, complectetur. Horum primum ad ea 
sese extendet doctrinae capita, quibus scientiae bi- 
blicae libamenta ac pliilologicae institutiones con¬ 
tinentur, quaeque argumenta fere praebebunt re¬ 
rum primo anno tradendarum. 

Alterum in iis versabitur rerum momentis, quibus, 
secundo anno, auditoribus atque alumnis plenior 
suppetet sacrae doctrinae haustus: tractationem, 
dicimus, disciplinarum quae in subsidium sunt gra¬ 
viorum studiorum, et praesertim alicuius sacri 
textus partis interpretationem. Horum ope com¬ 
pertum fiat num alumni atque auditores ii sint qui 
valeant, cum spe felicis exitus, integrum absolvere 
studiorum cursum atque optatam tandem contin¬ 
gere metam. 

Exacto demum tertio anno, postremo experi¬ 
mento, quod interpretationem alterius partis sacri 
textus ac res ultimo hoc anno traditas complecte¬ 
tur, alumnorum atque auditorum doctrina ita pe¬ 
riclitabitur, ut liquido appareat eosdem animum 
biblicis disciplinis satis excoluisse, et pares se pro¬ 
bare proposito assequendo quod Instituto in litteris 
Apostolicis « Vinea electa » praestituimus. 

Quo denique omnibus ac praesertim ecclesia¬ 
sticis superioribus, de studiorum curriculo ab alum¬ 
nis atque auditoribus in Istituto peracto, de pe¬ 
riclitata cum laude doctrina, authenticum praesto 
sit documentum, id quoque decernimus, ut, scili¬ 
cet, Instituti praeses, rite suffragantibus doctoribus 
singulis disciplinis tradendis, alumnis atque audi¬ 
toribus de comprobata experimento doctrina testi¬ 
moniales litteras tradat, in forma diplomatis exa¬ 
randas, quarum tamen argumentum, seu oratio, 
erit iudicio Nostro rata habenda. 

Auspex divinorum munerum Nostraeque bene¬ 
volentiae testis Apostolica sit Benedictio quam vo- 

bis, Dilecti Filii, iisque omnibus qui ductu et au¬ 
spicio vestro ad optima studia nituntur, peraman¬ 
ter in Domino impertimus. 

Datum Romae apud S. Petrum, die xxn Martii 
mcmxi, Pontificatus Nostri anno octavo. 


PIUS PP. X. 



EX SACRIS CONGREGATIONIBUS ROMANIS 


SENTENTIAE NOVISSIMAE SELECTAE 


Ex Congregatione Indicis. 

Per decretum huius S. Congregationis d. vi mens. 
Iunii mcmxi in Indicem librorum prohibitorum relata 
sunt opera' quae sequuntur: 

Der Mbdernisteneid. Ein Appel an deutsche Priester 
von Clericus Germanicus. Augsburg 1910. 

Dr. W. KOCH und Dr. 0. WECKER, Religios-wissen- 
schaftliche Vortrdge Dri.tte Reihe: Katholizismus und 
Christentum. 1. u. 2. Aufl. Rottenburg 1910. 
AUGUST HUMBERT, Les origines de Ici TMologie mo¬ 
derne — I. La Renaissance de 1’antiqui te chretienne 
(1450-1521). Paris 1910. 

OTTOKAR PROHASZKA, Az intellektualismus tiilhaj 
tdsai. Budapest 1910. 

— Tobb bekessiget (in Egyhdzy KOzlony , Dec. 1910). 

— Modern Kcdholizismus. Budapest 1907. 

Ex Congregatione S, Officii (Sectio de Indulgentiis). 
De Indulgentia, quam vocant Portiunculae. 

EE. ac RR. DD. Cardinales Inquisitores Generales 
in plenario conventu habito feria iv die 24 mens. 
Maii mcmxi, generali Decreto, usque ad novam dispo¬ 
sitionem valituro, de Indulgentia, quam vocant Portiun¬ 
culae haec statuenda censuerunt: 

I. — Omnes et singulae tam pro fidelibus in sae¬ 
culo viventibus quam propriis communitatibus antea a 
S. Sede factae et iam nunc expiratae vel in posterum 
expiraturae de Portiunculae Indulgentia concessiones 
prorogatae habeantur sine die, firmis, quoad cetera, 
clausulis et conditionibus praecedentis Indulti, habita- 
que ratione, quoad utile sacris visitationibus peragen¬ 
dis tempus, novissimi huius eiusdem Supremae Sacrae 
Congregationis Decreti diei xxvi Ianuarii anni cur¬ 
rentis (1). 

II. — Quod ad novas concessiones tam pro fideli¬ 
bus in saeculo viventibus quam pro piis communitati¬ 
bus providendum pariter sine die committitur respecti- 
vis Ordinariis cum facultatibus necessariis et opportunis, 
salvis tamen clausulis et conditionibus Motu Proprio 
diei xi Iunii anni elapsi praescriptis (2). 

(1) Cfr. Vox Urbis an. xiv, num. v, pag. 75. 

(2) Cfr. Vox Urbis an. xm, num. vii, pag. 108, 


III. — Itidem, demum, respectivis Ordinariis pro¬ 
rogatur sine die facultas, praefato Motu-Proprio supe¬ 
riore anno eisdem concessa, statuendi ad supradictam 
Indulgentiam lucrandam, loco diei secundae Augusti, 
Dominicam proxime insequentem, servatis clausulis et' 
conditionibus ibidem appositis. 

Ex Gongregatione Rituum. 

Dubia circa organi sonitum ad adiuvandum cantum 
Gregorianum et formulam Benedictionis Apostoli.cae im¬ 
pertiendae in fine concionum. 

I. — An hodiernus usus cantum Gregorianum adiu- 
vandi organis sustineri possit? — Ilesp. Affirmative, 
exceptis tantummodo iis Officiorum ac Missarum par¬ 
tibus, quae, iuxta liturgicas nunc vigentes leges, sine 
comitantibus organis debeant penitus decantari. 

II. — Quatenus affirmative, an etiam in Officiis et 
Missis, in quibus sonus organi prohibetur, liceat orga¬ 
num adhibere solummodo ad associandum et sustinen¬ 
dum cantum, silente organo quum silet cantus? — 
Pesp. Affirmative in casu necessitatis. 

III. — Quibusdam in Brevibus, quibus fit sacerdo¬ 
tibus potestas, in fine concionum, benedictionem cum 
Indulgentiae plenariae favore, populo impertiendi, edi¬ 
citur id fieri debere cum Crucifixo, iuxta ritum for¬ 
mulamque praescriptam; nunc quaeritur quinam sint 
hi ritus et formula adhibendi? — Resp. Unicum si¬ 
gnum crucis cum Crucifixo, adhibita formula: « Bene¬ 
dictio Dei Omnipotentis, Patris et Filii et Spiritus 
Sancti descendat super vos, et maneat semper». R. 
Arnen. 

(Ex decr. d. xi mens. Maii mcmxi). 

De editionibus librorum Sacram Liturgiam spectan¬ 
tium. 

I. — Editiones librorum Sacram Liturgiam spectan¬ 
tium, sive Ritus et Preces in Sacris Functionibus per¬ 
agendis contineant, sive Sacras Caeremonias supra- 
dictos Ritus Precesque comitantes praescribant, sive 
S. Rituum Congregationis decreta in unum collecta re¬ 
ferant, sunt vel typicae, vel iuxta typicas. 

II. — Editiones typicae excudere tantum possunt 
vel Pontificia Typographia Vaticana, vel alii Typo- 
graphi Pontificii, qui a S. Rituum Congregatione ve¬ 
niam obtinuerint. 

III. — Singula editionis typicae folia revisioni S. 
Rituum Congregationis submittentur, quae seu Com¬ 
missionis Liturgicae, seu Commissionis de Musica et 
Cantu Sacro, iuxta opportunitatem, sententiam exquiret. 

IV. — Quaevis typica editio approbationis referet 
decretum, talem editionem esse typicam declarans, si¬ 
mul que omnibus editoribus praescribens, ut praedictae 
editioni typicae futuras editiones omnino conforment. 

V. — Editores, aliqua editione typica completa, duo 
exemplaria S. Rituum Congregationi tradant, in archi- 
vio ipsius S. Congregationis maxima cura et studio 
conservanda. 

VI. — Quivis typographus, accedente consensu et 
approbatione respectivi Ordinarii, editiones iuxta ty¬ 
picas , quae nempe adainussim praedictis editionibus 
typicis respondeant, excudere potest. 

VII. — Revmi. locorum Ordinarii, diligenti rerum¬ 
que liturgicarum perito constituto revisore, qui videat 
an praefatae editiones plane cum typicis concordent, 
talem concordantiam declarent et imprimatur appo¬ 
nant. 

VIII. — Quoad editiones Missarum aut Officiorum 
alicuius dioecesis propriorum, de quibus editio typica 
non exstat, si in ipsa dioecesi cudendae sint, revmi. 
locorum Ordinarii concordantiam cum originalibus de¬ 
clarent et imprimatur apponant. Quoad vero editiones 
Propriorum tum alienae dioecesis, tum Ordinum Regu¬ 
larium seu Congregationum, revmi. locorum Ordinarii, 
quorum iurisdictioni typographi subiacent, imprimatur 
apponant, postquam vel Ordinarius dioecesis, vel Su¬ 
perior Ordinis seu Congregationis, ad quos praedicta 
Officia seu Propria pertinent, de harum editionum con¬ 
cordantia cum originalibus a S. Rituum Congregatione 
approbatis Rescriptum, quod pariter edendum est, sibi 
remiserint. 

IX. — Inter libros Sacram spectantes Liturgiam, 
ad effectum praesentis decreti, sequentes praecipue ad- 
numerandi sunt: 

a) Breviarium Romanum 

b) Missale Romanum 

c) Rituale Romanum 
. d) Pontificale Romanum 

e) Martyrologium Romanum. 

f) Caeremoniale Episcoporum. 

g) Propria tum Officiorum, tum Missarum alicuius 
dioecesis, Ordinis, seu Congregationis Religiosae. 

h) Memoriale Rituum Benedicti Papae XIII pro 
minoribus Ecclesiis. 

i) Instructio Clementina pro expositione SSmi. 
Sacramenti. 


j) Collectio decretorum S. Rituum Congregationis. 
(Ex decr. d. xvn mens. Maii mcmxi). 



DIARIUM VATICANUM 

(Mense Iunio mcmxi). 


Gorain SSnio. admissiones. 

Praeter Purpuratos Patres, Urbanos Antistites aliosque 
viros, qui sui quisque muneris gratia Pontificem de more 
adiverunt, peculiari nota digni sunt iuxta admissionis diem: 
Bernardus Blumensthill, Comes; De Leiningen, Comes; 
Marcus Borghese, Princeps Urbanus, eiusque familia ; Bon- 
eompagni, Princeps de Plumbino ; Otho De Ritter de Gruen- 
stein, dynasta, legatus extraordinarius atque administer 
cum omni potestate Bavarici regni apud Apostolicam Se¬ 
dem ; Xystus e Principibus Borbone-Parma, cuius sorori 
Isabellae Pontifex Confirmationis Sacramentum administrat; 


Ioannes Schonburg-Hartenstein, legatus extraordinarius cum 
omni potestate Austrorum Hungarorumque apud Apostoli¬ 
cam Sedem eiusque uxor ; Philippus Lancellotti, Princeps 
Urbanus. 

Pontificiae electiones. 

— Emus. et Rrnus. vir Franciscus de Paula Card. Cas- 
setta, Episcopus Sabinorum, S. Congregationis Studiorum, 
loco Purpurati Patris Beniamini Cavicchioni, vita functi, 
Praefectus renunciatur. 

— Emus. et Rrnus. vir Benedictus Card. Lorenzelli 
« Protector » dicitur Pontificiae Academiae Theologicae. 

— Excmus. vir Ianuarius Granito Pignatelli de Belmonte, 
archiepiscopus Edessen., Pontificiae extraordinariae' lega¬ 
tioni praeficitur, quae sollemnibns coronationis Georgii V, 
Anglorum regis intersit. 

— Rr. pp. Philippus Maroto e Congregatione Filiorum 
Immaculati Cordis Mariae, et Antonius Velardi e Congre¬ 
gatione Missionariorum Pretiosi Sanguinis D. N. I. C. inter 
Iudices seu Consultores S. Congregationis Concilii refe¬ 
runtur. 

— R. p. d. Ioannes Garigliano, vicarius generalis Aqui- 
lanus, episcopus Nuscan., et r. p. d. Michael 0’ Doherty, 
rector collegii Hibernici in urbe Salamanca, episcopus nu¬ 
per erectae dioecesis Zamboangen. in insulis Philippinis 
nominantur. 

Varia. 

— Die ii mensis Iunii SS. D. N. Pius PP. X septuage¬ 
simum sextum aetatis annum fauste ac feliciter explet. 

— d. xxvi ab Emo. Dno. Raphaele Merry Del Val, Car¬ 
dinali a Secretis Status, Sacrarumque Apostolicarum ae¬ 
dium Praefecto, Pontifici offertur exemplar numismatis in 
memoriam octavi anni Pontificatus eius, his diebus cusi. 
Ab uno latere SSmi imago exstat; ab altero vero Astrono¬ 
miae figura cum inscriptione: ampliorem., in . hortis . 
vat . mihi . sedem . adornavit. — Pontifex enim specu¬ 
latoriam Vaticanam turrim novis recens instrumentis mu¬ 
nificentissime ditavit, ad sidera photographice exprimenda. 



ANNALES 


Mauritanae res. 

Mauritanae res primas adhuc in civilibus to¬ 
tius orbis eventibus tenent, quamquam in melius 
proxima tempestate verterunt. Moinier enim, Gal¬ 
licus chiliarca, bene concepta decursione, licet non 
sine aliqua suorum clade, Mequinez urbe tandem 
potitus est, rebellionis centro, Mulai-Zin spe ca- 
piundi Mauritani imperii sic frustratus; dum Tou- 
tee, militum praefectus, non interrupto itinere Mu- 
lujae territorium omne submittit. Restant equidem 
nonnullae tribus in armis, sed verisimile videtur 
fore ut brevi et ipsae frangantur, ita ut reliquum 
id unum sit Gallis, per aliquod tempus excubare, 
donec favillae quae sub cineribus ali possint, exstin¬ 
ctae prorsus fuerint. 

Tacere nolumus Hispaniam inter et Galliam dif¬ 
ficultates, per diaria praecipue, fuisse, etiam agita¬ 
tas, accusantibus Gallis quod Hispani, suis pro- 


| eorumque excerpta. 

gressionibus ad Tetuan urbem, Algesirense foedus 
violarent. 

Discrimen vero facile sopitum, apertis Cana- 
lejas administri verbis ad publici coetus legatos 
habitis, factas expeditiones eo tantum tendere, ut 
Hispanica negotia, intenta satis, tutarentur, nedum 
cuiusquam finium explicationis desiderium affecta¬ 
rent. 


In Italia lex monopolium civitatis constituens 
circa vitam parsimonia defendendam vehementer 
disceptatur. 

In Lusitania « constituens » coetus congregatus, 
qui regis eiusque gentis exilium sanxit et popu¬ 
larem gubernii formam. 



A banensis seditio. 

Albanensis, contra, seditio acrius perducitur; 
quum- ex improviso nunciatur Turcarum imperator 
ad Balkanos montes esse profectus, ut non tam 
auctoritate sua, quam clementia rebelles populos 
vinceret. Visum est enim ei - ita saltem dictitant - si 
ipse amplissimae veniae et quarumdam concessio¬ 
num, de patriis iuribus praesertim, nuntius fieret, 
futurum ut Albanenses, quorum pars maxima bona 
fide et patria caritate indubie ad decertandum 
movetur, ab armis recederent. Quidquid fuerit, 
certe Malissores cum Turearum cohortibus adhuc 
pugnant, Albanenses ex lio multati in patriam ter¬ 
ram non redeunt, et, quod gravius est, Albanen- 
sium proceres plerique obsequi: sui in testimonium 
Caesarem consalutare renuunt. Suntne haec diffi¬ 
dentiae signa? Sunt despectionis, firmaeque vo¬ 
luntatis optatum finem per vim consequendi? Even¬ 
tus qui futuri erunt indicabunt. 


PUBLICI PER ORBEM COETUS 

legibus ferendis 

In Austria nova comitia in detrimentum factio¬ 
nis quae « Christianorum socialium » vulgo appel¬ 
latur, concesserunt. Inde profecto Bienerthi admi¬ 
nistrorum praesidis eiusque collegarum a mune¬ 
ribus suis abdicatio. 

In Belgica, administrorum collegio a munere re¬ 
cedente ob scholarum legis reformationes acriter 
impugnatas, novum suffectum, praeside Bracque- 
ville, iam ferriviarum regimini praefecto. 

In Borussia optimatium coetus legem ratam ha¬ 
buit, qua cadavera cremandi facultas singulis ci¬ 
vibus conceditur. 

In Bulgaria publici coetus sessiones resumptae. 

In Gallia Menis eiusque collegae ab administro¬ 
rum munere recesserunt. Caillaux novo collegio 
praepositus. 

In Graecia « constituentis » coetus laboribus ab¬ 
solutis, « legiferi» coetus sessiones inchoatae. 

In Hispania vectigal quod « consumptionis » 
vulgo dicitur abolitum, novaeque expensae pro 
exercitu atque classi inductae. - 


PERO RBEM 

Die i mens. Iunii mcmxi Garros aviator, Lutetia 
Parisiorum profectus, Romam et ipse feliciter ap¬ 
pellit. 

—• d. ir, Bonearensi in urbe, Petri Mascagni 
musicum opus, cui titulus Isabeau , magno plausu 
primum agitur. 

d. m Frey aviator Galliae ex urbe capite 
tertius Romam per aerem pervenit. 

— d. iv, Romae, monumentum Victorio Emma- 
nueli II regi, Italorum collata stipe erectum, sol¬ 
lemniter dicatur. 

— d. vm Raimundus Marra, Romanus aviator, 
non longe ab Urbano aerodromo dum experimenta 
agit, improviso ventis impetu aequilibritate amissa, 
in terram deficitur et vita misere privatur. 

— d. x Romae novum ad gymnicos ludos sta¬ 
dium aperitur. 

— d. xii Frey ille, quem aeronavi sua Parisiis 
profectum Romam petiisse supra diximus, iter hinc 
ad Augustam Taurinorum pertentans, ad Ciminos 
moiffes nebulis circumdatus, in silvis implicatur 
ac tam gravia vulnera patitur, ut ad mortem prope 
adducatur. 

— d. xm exuviae Italorum ducum Lamar- 
mora et Montevecchio, qui an. mdccclv Italicae le¬ 
gioni praeerant Gallis auxilium ferenti in Taurica 
Chersoneso, ibique occubuerunt, Sebastopoli ubi 
reconditae fuerant effossae, patriae restituuntur. 

— d. xvii Bague, Gallicus aviator, Nicaeam ad 
Varum profectus, in mari deperditur, nullaque dein¬ 
ceps de eo notitia haberi potest. 

— d. xvm novae aeronauticorum victimae lu¬ 
gentur Lamartin, Sandron et Princeteau, tribunus 
militum. 

— d. xix atrae procellae Cathelaunios campos, 
Pontum Euxinum, Italicamque regionem Tarvisi- 
nam. pessumdant. 

— d. xx incendium in Be’gica abbatia de la 
Champre exortum, museo rerum et scriptorum 
inibi exstanti graviter officit. 

— d. xxii adstantibus universi orbis legatis, in 
Westmonasteriensi abbatia ad Londinum, Geor- 

gius V eiusque uxor Anglici imperii reges sollemni 
ritu coronantur. 

— d. xxiy Madriti Eucharistici conventus « in- 
ternationalis » initium fit, praeside Purpurato Pa¬ 
tre Gregorio Maria Aguirre y Garcia, archiepiscopo 
Toletano et Indiarum Occidentalium Patriarcha, a 
Pontifice ad hoc munus specialiter delegato. 

— d. xxv Moncalieri in oppido ad Augustam 
Taurinorum, quo iamdiu recesserat, sanctissime, 
uti vixit, quiescit in Domino, Clothildes e Sabau- 
dica gente, Victorii Emanuelis II, Italiae regis, fi¬ 
lia, Hieronymi Napoleonis Bonaparte principis vi¬ 
dua. Nata erat Augustae Taurinorum die n mens. 
Martii mdcccxliii. 

— d. xxvi Copenaghen, in Danorum urbe ca¬ 
pite, sextum supra septuagesimum aetatis annum 
agens, vita fungitur Bergsm doctor, scriptor apud 
suos valde celebratus. 

— d. xxvii Valparaiso ex urbe nunciant, ve- 
hementissimi turbinis vi, Cilensis reipubblicae li- 
tora vastata esse, magna cum incolarum et lacri¬ 
mabili caede. 



IOCI 


Princeps artis canendi studiosus et Procurator eius. 

— Vidistine heri molossum a me nuper emptum ? 

— Quidni? illo vigilias agente, te a furibus tutum in 
posterum fore, equidem censeo. 

— Undenam id tam cito cognovisti? 

— Meo periculo, non alieno: in me enim aedes tuas 
ingressurum tanto impetu, quum fremeret, invasit, ut aegre 
a cruribus prohibuerim fuste non semel in caput incusso 
opeque fi’i i tui natu minimi, a quo tandem absterritus est 
et catenis devinctus. 

— Ergo canis meus narium sagacitate me longissime 
praestat. 

— Voce non item, quae ipsi gravis est persimilis tuae-, 
itaque sive baubetur molossus per aedes sive Princeps ca¬ 
nat, duo haec, auribus audientium idem sonare, nullo di¬ 
scrimine, videntur. 

* * 

Hircanus senex de via inclamabat praetereuntibus, ut 
coeco sibi pauperrimo aliquid stipis largirentur. Puellus, 
qui eum perductabat, interrogatus quam pridem homo mi¬ 
serrimus lumina amisisset, sic, rem, uti se haberet, ape¬ 
ruit : - « Annus est, quum avus hic meus quotidie capitur 
oculis, a mane nimirum adultiore ad horam tertiam a me¬ 
ridie. Haec autem calamitas interdum eo productior est, 
quo frequentiores incolae et advenae obeunt urbem, di bus 
praesertim nu .dinariis ». 

* 

* •* 

Tatius convenit Berillum, cui dixit se pecuniam mutuam 
flagitare; si infectare coactus esset redire, nihil reliqui fore, 
nisi ut mortem sibi conscisceret. Berillus, qui haud ita quae¬ 
stuoso munere fungeretur, orantem ab se dimisit conceptis¬ 
simis hisce verbis: - «Si pra stitero quod petis, idem mihi 
supererit agendum ». 

Titus Curzius. 


SOCIIS ET LECTORIBUS 

MONITUM 


Uti in superiore numero iv ediximus, apud Mode¬ 
ratorem nostrum venales depositae sunt aliquot nu¬ 
mismatum collectiones, eorum scilicet quae, gesta 
Romanorum Pontificum referentia, quotannis in 
festo Apostolorum Petri et Pauli cudi solent. 

Huiusmodi sunt numismata aenea omnia de 
Leone XIII et Pio X; argentea numismata pariter 
omnia de Pio X, et ab anno xm ad xxvi inclusive 
de pontificatu Leonis XIII. 

Sunt insuper de Pio IX, Leone XIII et Pio X 
plura alia, ad unum vel ad alium eorum Pontifi¬ 
catus annum spectantia. 

Occasio praebetur nedum rara, unica si quis 
aliquod vel omnia emere cupiat. 



AENIGMATA 


i. 

Assolet anterior semper deposcere causas ; 

Utilis atque alter , vel lutulentus, erit. 

Si caput inde mihi, lector, tu demere velles, 

Exoritur facies horrida quadrupedis. 

Denique si dira et segni cruciare podagra. 
Nequidquam tentes ; non tibi totus erit. 

II. 

Graeci me clipeum ; colubrum dixere Latini. 

Ex sociis, qui utriusque aenigmatis interpretatio¬ 
nem ad Doctonni IOSEPHUM FORN4RI, Commentarii 
moderatorem (Roma, via dei Governo Vecchio, 96) 
miserint intra menses duos, unus, sortitus, gratis 
accipiet opus, cui titulus : 

Hermann Krusekopf 
QUAESTIONES SOPHOCLEAE. 


Aenigmata an. XIV, n. IV proposita his respondent: 
i) Malum ; 2) Fucus 
Ea rite soluta miserunt: 

I. M. Meunier, Corbiniaco. — A. Renevey, Estavager-le-Lac. — Ioan. 
Biava. Bergomo. — Petrus Tergestinus. — Alb. Ivain, Ihiblino. — Alb. 
Perrautl, Lutetia Parisiorum. — R. Richi, Traianopoli. — F. Ortiz, Ma¬ 
tella. — Alb. Catteau, Lugduno. — A. Bounin, Aureliano. — Hern. For- 
geot, Nicaea ad Varum. — F. Guerra, Alclio. — F. Arnori; St. Pini, iMedio¬ 
lano. — Ad. Kozlowski, Pelricovia. — lac. Menendez, Madrito. — F. X. 
M., Drepano. — Fr. Xav. Ghion, Ostunio. — Paulinus a S. losepho, Bar¬ 
cinone. — Rich. Mulier, Berolino. — Eug. Ricci, Florentia. — St, Lowinski, 
Zerfidic. — F. Correa, Emerita. — I. Martins, Philadelphia. — F. Ciolli, 
Papia. — Ricli. Brondel, Brugis. — F. Wawer, Marianopoli, — Georg. 
Archambcault, Qnebeco. — P. Prado, Venellis. — Lud. Dubois, Massilia. - 
— Frid. Horwath, Vindobona. — Lud. Goux, Bituricis. — Vine. Staraee ; 
Alex. Pintauro, Neapoli. — Bartli. Ferraris, Augusta Taurinorum. — lac. 
Costa, Durnio. — Eug. Dolmar. Neo-Eboraco. 

Sortitus est praemium: 

PETRUS PRADO, 

ad quem missum est opus, cui titulus: 

IO ANNIS STROPPA 
INSCRIPTIONES. 


Sponsor: Ioannes Baptista Ciampi, iurisperitus 

Romae — Ex officina Societatis Edilricis Romanae. 

EUPLIUS 

Actio dramatica a I. B. Francesia versibus senariis exarata. 


Maximus. 

Eiusque subitum a nobis aufugi um, 

Rumorque libros tradidisse publice, 

Pavorem mittet in Christianos. Satanas 
Haud posset ipse melius hos perdere. 

Quae trepidatio fiat! Quae confusio! 

Duos viros sume, vel tres, vel amplius, 

Quos necessarios credis facinori! 

Ferat hic litteras, Volusium terreat 
Ille, ne disturbet nostras insidias. 

Erit si molestus; venenum, gladius 
Potest nos liberos perfecte reddere. 

Calvisi anus. 

Eamus hinc intro, ne cui suspicio 

Sit nostrum! Recte nosti, quantum reprobos 

Vulgi nos aestimat turpis opinio! 

Sed admodum falso ! ( ironice). 

Maximus. 

Sic te Dii sospitent! 
Ipsi nos caelestes servent incolumes ( 'ronice ' icentes, 
introeuntes). 


SCENAIII. 

Cyrus, qui exit ex insidiis. 


Cyrus 


Ad tempus cepi, perfidi, vos denique! 

Sint actae gratiae Deo quam maximae, 

Viros qui perdet perditos hos merito! 

Quot verba infarciunt! quotque fallacias! 

Et ille vultu, lepidis qui moribus, 

Praefectus Urbis, et mendacii puteus. 

Curnam Volusium punire quaeritant ? 

Et Eq.pl ium' nostrum virtute praeditum ? 

Eorum virtus generat fastidium, 

Ut fupius saepius lacrimas elicit. 

At vos, qui vultis Euplium perdere, 

Volusium mille perfidis artibus, 

Perdam velocior, vel tantillus puer ! 

Quid ergo primum ? Prius sine cogitem ! ( pausat 
secum ipse cogitans ). 
Ita, recte, probe ! Rem patri aperiam, 

Eius requiram validum consilium, 

Et mox cuniculis vertam cuniculos (exit). 

SCENA IV. 


Ocris 


Mox rem commisit perquam difficilem 
Ille molossicus, virgarum flagitium, 

Vocant quem Maximum, vocarem minimum! 

« Dabis bina, dixit, Euplio vulnera, (imitatur vocem 
Maximi). 

« Docet qui doctrinam, mendacem, perfidam, 

« Et voluntati Caesaris contrariam. 

« Fac prorsus vulnus siet ut mortiferum; 

« Eumque multis percussum volneribus 
« Compones conditum citius in foveam ! 

« Tibique praemium dabo propositum. 


Mihi quid autem mali fecit Euplius ? 

Si vafer est ille, ego sum vaferrimus. 

In foveam cades, perverse, tu, prius. 

Egonam dicor Ocris, praeceps praecipitium, 

Fui si ipsemet mortis causa sociis. 

Viribus polleo, nervis et artubus. 

At nunc cur Euplium mactare debeo? 

Quis est? Mihi quid egit? Mihin’? Nil, puto! 
Eis? Quis scit? Illatas ipsis iniurias 
Meo cur infe to gladio vindicem ? 

Multis sic usque, servitutem servio, 

Et praeter propter aegram sic vitam traham... 
Misellus invideo vitam cellarii. 

Magis cellarius quam macellarius ! 

Viderem potius vinum quam sanguinem. 

Placet quidem bonum, magis si esset optimum, 
Quod heri plurimis in cellis conditur. 

Nulloque perperam dilutum flumine. 

Scelus, falernum iugulare, maximum. 

Hoc namque inuri vitio profiteor. 

Quid hic moror? Miser! non audet nunc Ocris 
Novum sua crimen manu committere ! 

Ad haec, si tandem liberer periculo, 

Daturum, Bache ! promitto sacrificium. 

Quod? Libabo binas vel ternas testulas, 

Quas, adiuvante te, furabor herulo. 

At ostium crepuit... Hinc recto fugiam! (exit) 

SCENA V. 

Felix deinde Ocris rursus ( 4 ). 

Audisse videor loquentem ante osiium, 

Vix exeo, disparuit! Quis sit? Nescio. 

At, at, fugientem cerno virum longius... 

Sistit, me spernit manibus, currit iterum... 
Vade, vade! in... Non dicam crucem amplius; 
Crux ipsa venit salus nempe saeculo! 

Iuvabit illum vocare nunc denuo. 

Stat, respicit, videt... Vocabo gestibus... 

Veni, tibi dabo.... ( 2 j Novi nunc hominem, 

Solet qui vino semper ingurgitarier. 

Meus iecit puer timorem maximum, 

Duos audisse colloqui cum diceret 
Hic ante ostium minantes in Euplium. 

Quis autem scit an ipse cuncta resciat! ( 3 ) • j 

Tun’es? Quo vadis, magna virgarum seges? 
Ocris. 

Malis ita verbis sic me tu suscipis? 

Felix. 

Nec amplius. Paucis te velim. Quid geris? 
Ocris. 

Cur ista interrogas ? Scis quid concredidit 
Nuper ille furcifer pessimus Maximus? 

(Ad proximum numerum). 

( 1 ) Ingreditur secum ipse loquens et huc et illuc circumspicit. 

(2) Signo vinum miscere exprimit. 

(3) Ingreditur Ocris. 

DE LITTERIS ET BONIS ARTIBUS COMMENTARIUS 


Rerum 

De subsidiis quibus eget res latina commentationes. - IV. 

De pugna inter veritatem et errorem in rebus theologicis epi¬ 
stola. 

Disputationes philosophicae Modernistam inter et Thomistam. 

De iudicio practico penitius inquiritur; seu de iudicio consilii et de 
iudicio executionis. 

Stili lapidarii elementa. — De inscriptionibus sacris. - De inscriptio¬ 
nibus honorariis. 

Scena maritima. 

Ex Italis urbibus. De Maria Chlotilde e Sabaudiea gente, Victorii Em- 
manuelis II regis filia, vita functa. 

Paroemiae sive Adagia. — Quid distent aera lupinis. — Procul a pe¬ 
dibus equinis. — Fenestram aperire. — Mordere frenum. 


index: 

De obitu Beatae Virginis. 

Colloquia latina. Petitio lusus. 

Acta Pontificia. SSmi. D. N. Pii PP. X Motu proprio de diebus festis. 
Ex Sacris Congregationibus Romanis sententiae novissimae se¬ 
lectae. — Ex Congregatione de Religiosis. — Ex Congregatione 
Rituum. 

Diarium Vaticanum. 

Annales: Mauritanae res. — Ex Orientalibus Europae regionibus. — Ex 
Perside. 

Publici per orbem coetus legibus ferendis. 

Per orbem. 

Librorum recensio - (A- Weiss). 

Aenigmata. 

Appendix: Euplius. 


BE SUBSIDIIS QUIBUS EGEI RES LATINA 

CO/A/AENTATIONES (1) 


IV. 

Amatorem linguae latinae neminem esse credo 
quin interdum se roget quid caussae sit quod in 
hodierna nostra copia commentariorum crebris et 
statutis temporibus prodeuntium, quum quaelibet 
alia ars, quaelibet negotiatio, quodlibet studium con- 
siliumve non modo libris suis maioris minorisve for¬ 
mae aliquando publicationibus doceat, verum singu¬ 
lis hebdomadibus aut saepius de rebus communibus 
ad socios alloquatur, latinitas, quae olim per priora 
saecula artis impressoriae paene omnia prela typo- 
thetasque occupavit, rarissime a librorum editione 
et paucarum praeterea rerum pro re nata typis 
mandatarum sollemni promulgatione ad ordinariam 
atque hebdomadariam actorum suorum annuntia¬ 
tionem transierit. Certo autem certius est neque 
incuriae doctorum, neque inertiae, hanc rem me¬ 
rito imputari; immo vero fieri omnino potest ut 
causae eius coipprobare debeamus, etiamsi aliae 
iam rationes suadeant ut consuetudinem tamdiu 
inveteratam mutare velimus. Etenim in eo itinere 
quo ad meliora contendimus non ideo damnare 
priora viarum putamur, si novas semitas novis 
rebus postulari arbitramur. Primum ergo omnium 
statuere placet ubinam consistat hoc genus scriptio¬ 
nis quod hodiernae latinitati deesse affirmamus, 
deinde cur vel absit vel defecerit, tum quibus re¬ 
bus adducti id nunc instaurandum esse censeamus. 

Multa sunt genera scriptorum e prelis hodiernis 
provenientium eaque variis modis inter se vel com¬ 
munia vel diversa; cuncta tamen satis facile in duas 

(1) Cfr. uum, VI. 


classes dividuntur prout ad longius aut ad brevius 
mansura tempus conscripta sunt; alia enim vel ob 
pulchritudinem qua elucent vel ob doctrinam quam 
tradunt ad perpetuam memoriam typis exscripta 
esse videntur: alia vero leviori manu exarantur 
et quasi praetereuntium oculis destinantur, quae 
inter coenandum aut gestandum in manus sumuntur 
et semel perlecta abiciuntur. Illud genus scribendi 
librorum formam habere dicas, hoc ephemeridum. 

Ephemerides enim nostri saeculi, praesertim 
eae quae cottidie eduntur, quamvis nec acumine 
quo conscribuntur, nec auctoritate qua pollent, 
nec denique gravitate rerum quas annuntiant illis 
scriptis cedant quae in bibliothecas doctorum pe¬ 
tuntur perpetuo servanda atque creberrime adeunda, 
tamen librorum statum dignitatemque nequaquam 
assequuntur, sed paucorum dierum spatio singulas 
editiones suas terminari patiuntur. Ingens est nu¬ 
merus exemplorum si quod Journal vel Zeitschrift, 
vel quocumque placet uti nomine commemorare 
velimus. Occurrit animo ille Tribunus Chicagi - 
niensis, ephemeris inter paucas clara et insignis 
atque tam legentium multitudine quam opibus et. 
apparatu suo commentariorum huius urbis (ne di¬ 
cam totius Americae) facile princeps; nulli libro 
nostri temporis certiorem praedixerim immortali¬ 
tatem. Tamen nemo, opinor, asservat editiones cot- 
tidianas aut priores quaerit, nova praesente. Cur? 
Quia quomodo corpora viva p 'rpetuantur epheme¬ 
rides, corpora autem quam diu vivunt particulas 
unde constant, ut physiologorum doctrina fert, nun¬ 
quam non commutant, idque mira celeritate ac mo¬ 
bilitate. Vel fluminum modo currunt ephemerides: 
at flumina ita eadem semper esse dicimus ut ne 
per momentum quidem temporis aquas eorum stare 
intellegamus. Si immortalia nobis atque gloriosa 
sunt sacrae terrae flumina, nihilominus ipsae aquae 
















114 


VOX URBIS 


unde claruerunt dudum diffluxere et soli alvei iidem 
manent. Haec igitur de generibus. 

Quae quum ita sint, liquido apparet quo factum 
sit ut hoc genere scriptorum, quod supra memoravi, 
latinae humanitatis cultores carerent. Quicquid 
elaboraverant in permanente specie collocare cu¬ 
piebant. Considerate enim quantum et quale .opus 
susceperint ii qui, his quadringentis quinquaginta 
annis quibus ars typographica inventa est, Musas 
Latinas coluerunt. Primo ne exstare quidem auctores 
olim clarissimi videbantur, sed vel in bibliotheca¬ 
rum vetustiorum latebris iacebant inculti, vel in 
monasteriorum armariis tabescebant. Eruendi erant 
ex tenebris, clarius describendi, ad pristinam in¬ 
tegritatem per codicum collationes, per coniecturas, 
per quaecumque suppetebant artis criticae subsidia 
restituendi; deinde explicationibus et scholiis illu¬ 
strandi. 

Sed haec industria pars tantum suscepti consilii 
fuit. Etenim ex diuturna illa per medium aevum 
continuata latine loquendi consuetudine (quam ii 
tenuerant qui nec scientiam nec gustatum verae 
atque incorruptae linguae habebant) nova genera 
sermonis in usum vulgo irrepserant, quae nomine 
infimae latinitatis appellamus : haec omnia subtiliter 
detegenda et a cogitatione tironum curiose amo¬ 
venda erant, si a falsis verborum significationibus 
litterae humanissimae liberandae et in proprium 
imperium restituendae essent. Ideo omne genus 
dubia moveri et solvi coepta sunt, lexica particu¬ 
laria et generalia componi, leges et consuetudines 
grammaticae de integro pervestigari. 

Tantae molis erat Romanam condere gentem ! 
Verum enim vero eadem res ad nostra usque tem¬ 
pora, melioribus subsidiis et apparatu perfectiori 
cum maxime multorum gloria peragitur, quum docti 
doctis succedant et nullus finis artium philologi- 
carum cernatur ubi aliquando consistant. Quem 
tandem virum qui in grammatica diu elaboravit 
aut nihil de suo protulisse aut omnia perscripsisse 
putes ? Cui doctori fidem sine modo habeas? Cuius 
labores aliena censura indigere infideris? Scilicet 
non est metuendum ne nimis cho ad Ultimam Thu¬ 
len perveniatur! 

Attamen ut in re publica aliud est fines imperii 
proferre, aliud civilia regere, ita in humanitatis 
latinae studiis, alii summam doctrinam exaugere 
nituntur, alii haec modestiora at non minus neces¬ 
saria exsequuntur praeceptorum officia. Illi velut 
posteritati volumina scribunt, hi in levioribus atque 
momentaneis exercitationibus versantur ; illi biblio¬ 
thecas academicas monumentis locupletant; hi quae¬ 
runt unde classibus cottidianis prosint. Commenta¬ 
riis menstruis vulgari sermone conscriptis utrique 
abundant: praeceptores autem aliquid plus requi¬ 
runt, nempe linguae quam tradunt vocem saepius 


in aurem de rebus instantibus susurrantem, admo¬ 
nentem, hortantem, eandemque consilia sociorum 
undique referentem. 

Quod utinam nostra Vox Urbis hoc grato mu¬ 
nere fungeretur, adiecta fortasse adnominatione ita 
ut Vox Urbis et Orbis audiret! Mentem certe habet 
eam quam his libellis toties commendavi. Quae, ut 
ipsa proloquitur, « usum,latini sermonis per orbem 
universum tuetur ac fovet» et «scripta edit quae 
populos omnes aliquo modo attingant, a publica re 
ad bonas artes, a litteris ad historias, a philoso¬ 
phicis ad sociales quaestiones, a nuntiis et signi¬ 
ficationibus ad simplices et facili stilo expressas 
descriptiones, ab antiquitatis scientia ad dialogos 
vitae argumenta maxime communia tractantes, 
unde colloquia latina inire atque alere detur ». 
Proinde speremus fore aliquando ut accrescentibus 
opibus et auspiciis propitiis haec aurea ephemeris 
votis nostris annuere possit. Poterit autem si lectores 
satis multos invenerit, etiamsi subnotatio totius anni 
aut eodem constabit quo nunc aut non multo pluris. 
Etenim et plures homines venalia longe lateque per 
talem interpretem commendare volent et pluris 
officia eius facient. Nonne nos qui nunc temporis 
Vocem in magno honore habemus his conciliis opi¬ 
tulari possumus? En tot universitates et collegia 
artium humaniorum, tot scholae publicae et privatae, 
tot sacerdotes et docti viri quibus adhuc inaudita 
sit Vox Urbis. Ego non teneo memoria unde mihi 
innotuerit Vox; nisi fallor autem, in quodam libro 
memorabatur, quem anno 1904, Carolus Andre de 
usu sermonis latini scripsit, Universitatis Lugdu¬ 
nensis tunc alter a bibliothecario, postea bibliothe- 
carius scholae Gallorum Atheniensis. Sed utut fuit, 
ego ab editore exemplaria Vocis statim petivi et 
nomen promisi si placuissent. Ne multa, accepi, in¬ 
spexi, probavi, nomen cum pecunia laetus re¬ 
misi. 

Quid si invitabuntur socii ut nomina amatorum 
linguae latinae sibi notorum ad Editorem mittant? 
Quid si ultro amicis sua exemplaria monstrabunt ? 
Non deerit praemium officii. Nam et amplior et 
crebrior prodire poterit ephemeris. optima et uni¬ 
versos studiorum humanissimorum cultores sermone 
gratissimo consociatos faciet uno ore latinos. (1). 

(Continuabitur). 

Theodokus T. Chave. 

(1) De Immanissimis verbis et opere, quibus labores nostros clarissimus 
scriptor prosequitur, grates agimus et habemus. 0 utinam eius vota tandem 
aliquando secundentur! Quod ad nos attinet, omnes sciunt nos de re et 
fuisse et esse ad omnia pro viribus periclitanda paratos. V. U. 


Illud te admoneo, ne eorum more, qui non proficere, sed 
conspici cupiunt, facias aliqua, qtiae in habitu tuo, aut ge¬ 
nere vitae notabilia sint. 

Senec., Epist. xi:i. 

ARGUAENTU/A. 

Historiam errorum, quos yerae Fidei adversarii pro¬ 
tulere superioribus saeculis scriptor mente revolvens, 
omnia ita clara et aperta cognovit, ut plenam de cunctis 
hauserit notitiam. Contra ad illa veniens quae a novae 
Theologiae sectatoribus modo circumferuntur, tanta do¬ 
ctrinae fallacia, tanta sermonis obscuritate ita involuta 
ei visa sunt, ut saepe sensum detegere, iudiciumque 
efformare nullo modo potuerit. Quum vero non ignoret 
complures acumine ingenii et varietate doctrinae prae¬ 
stantes non solum ea sequi, sed strenue tueri, incertus 
in multis, animique anxietatibus exagitatus amicum rei 
Theologicae valde peritum ad se in villam invitat ut 
cum eo colloquatur, eiusque opinionem in multis explo¬ 
ret. Interea quae iam suo marte cognoverat exponit et, 
arrepta occasione, Pappi cuiusdam lepidissimi hominis 
nec omnino illitterati, sententias et facetias enarrat. 

I. 

Martini cum sacra dies induxerit ortum 

Te rure expecto : mentem mihi plurima turbant 
Atque agitant animum, scriptis quae tangere possum 
Yix leviter: coram fari tunc plura licebit. 

De rebus Fidei quantum sententia discors 
Seiungat mentes, facies quot sumpserit error, 

Et quales hinc inde vices notissima res est. 

Non secus ac dubios calles et caeca viarum 
Anceps qui sequitur nocturna obscurus in umbra, 
Ut primum caelo illuxit, male tuta relinquit 
Doctus iter melius, sic qui delusus oberrat, 

Ut'verum novit, falso se protinus aufert 

Quo misere iacuit, mentemque ad cognita vertit. 

Sic erat in primis saeclis, cum luce serena 
Fulgebat divina Fides, quae nubila quamvis 
Interdum, haud tamen ut, prorsus viduata nitore, 
Cogeret errantes longo torpere veterno. 

Omine at adverso mendax irrupit Arius, 

Qui Christum non esse Deum male perditus aiens, 
Effudit semen messem quod protulit atro 
Infectam viro, timuitque exterritus orbis 
Ne genus humanum lethales manderet escas. 

Non secus ac posito torquentur spicula signo, 

Sic Christus signum quo convenere sagittae. 
Naturam binam, personas sed quoque binas 
Nestorius voluit, renuitque in Virgine veram 
Nosse Dei matrem. Sed contra huic obstitit alter, 
Personas habuisse duas qui ut iure negaret, 


Unam naturam dixit. Male sanus uterque, 

Et pariter mendax. Strictis Macedonius armis 
Ausus sacrilege trinum dissolvere Numen. 

Quae Leo, Pelagius, Felix, quae turba minorum? 
Quot nova molitus multis post Photius annis, 

Cum grave discidium fovit, populumque rebeilem 
Artibus infandis Romana ab sede removit? 

Sed velut a viridi sl caedas arbore ramos, 

Viva manet radix, quae rursus germina trunco 
Vere novo emittens, alios fert tempore fructus, 

Aevo sic illo minus infelicius ac nunc 
Multa negabantur; sed adhuc foecunda vigebat, 

Etsi laesa Fides, veri tutela et honesti 
Certus erat vindex summaque in sede tribunal, 
Quod posset recte quascumquc abscindere lites, 
Errantemque gregem revocare ad pabula tuta. 
Coeperat interea glomerari nubibus aether, 

Et procul audiri sonitus fremitusque procellae 
Quae tandem irrupit maiorum causa malorum. 
Quem non Luterus subtili falleret arte ? 

Doctrinam Christi edocuit, prout caelitus haustam 
Asseruit, puroque suos ceu fonte, repulsis 
Paucis, e sacris libris educere normam 
Vivendi iussit;'viridi sed tetricus herba 
Reptabat coluber; viva nam tradita voce 
Spernens, librorum sincerum promere sensum 
Se penes arbitrium posuit. Sic unica norma 
Quisque sibi in rebus Fidei, lex una cerebrum 
Cuiusque, errori accessus aditusque reclusi. 

Unde hic qui fuerat privati iuris et exlex, 

Visus inexpertis certam sumpsisse figuram, 

Allexit mentes gratae novitatis amore. 

Tunc velut incubuit morbus cum lethifer urbi, 

Se rapide extendit, languent iuvenesque senesque, 
Plurima et hac illae sternuntur corpora tabo; 

Non messes, non arva iuvant, non florea rura, 

Non avium cantus, non dulcia murmura rivi, 

Non quotquot natura tulit solatia luctus ; 

Undique singultus, gemitus, et mortis imago; 
Omnia pervadens sic late efferbuit error. 

Lutero insurgens magno Germania motu 
Plausit, Luterum sectata est Dania, sese 
Sub duce Calvino, per celsos integra montes 
Helvetia his iunxit, tellus atque Anglica postquam 
Sordidus Henricus vetita ob divortia, vindex 
Iampridem Fidei, sed tunc infestior hostis 
Decepit populum regis figmenta secutum. 

Tunc visae insonti suffusae sanguine glebae. 
Gestiit et parto turpis regina triumpho. . 
Innumerae errabant divulsae ex ubere gentes, 

Et lacrimis mater natos quaerebat ademptos. . 
Causa mali interea, proiecto impune cucullo, 
Implebat loculos iucunda uxore beatus: 

Coeperat ambitio, dederat lascivia finem. 

Zuinglius hoc idem, doctrina insignis et alter, 

| Quem gravibus verbis nugando irrisit Erasinus, 

Hic certe ille tuus lepide inter seria Pappus 
Immiscens nugas, laeto dans ora cachinno : 

« Ardebant miseri, quaerebant ossa levamen ! 

» 0 Dulcine, tuis qui sacra repagula frangis, 

«Ut per te cunctis eadem medicina paretur, 

« Nonne foret satius causam praecidere morbi, 

« Ferroque.., at praestat linguam cohibere procacem». 

Devius a vero tamen est sibi consonus error, 

Unde opus aggreditur vanum qui, tramite recto 
Deflectens, medio tentat consistere lapsu, 

Atque horret deducta sequi. Res digna theatro 
Tunc visa. Insurgens verbis nam Flaccus acerbis, 
Libertas si huc usque datur, cur non datur ultra? 
Clamavit: certam tibi si praescribere normam 
Fas fuit, abiecta veteri, cur non ego possim 
Sancire hanc aliam? Sed contra Herennius illi: 

Si ratio sua iura petit, cur terminus haeret ? 

Vincat libertas, ratioque humana triumphans 
Se expediat vinclis, quae a caelo exordia ducunt, 
Per varios sic usque gradus contingitur imum: 

Aut ratio, aut divina Fides; nihil inter utramque. 

Ingenium mite Ausonidum, radicitus alte 
In populo defixa Fides posuere moras ne 
Quod fuerat magnae Germanis causa ruinae, 

Hoc foret atque Italis, alibique veniret ad aures 
Quidquid erat gestum, ut longe quae personat echo 
Non tamen ut plane abfuerint mala semina morbi. 
Namque ubi se Ausonia erexit, somnumque removit, 
Artes ingenuae excultae, Parnassia rupes 
Carminibus modulata novis, Sophiaeque magistra, 

Ut quondam fuerat, toto praefulsit in orbe, 

Inflavit plures ventosa superbia mentes, 

Quae in Fidei damnum naturae iura ferebant 
Fas ultra ad caelum. Tectum vel ut indicat ignem 
Erumpens flamma, haud aliter figmenta per oras 
Serpere tunc nostras, furtimque effervere visum, 
Scilicet oppressa, at seri praenuntia damni. 

II. 

Verum inter Fidei osores eiusque sequaces 

Qui mediam tenuere viam « Proh Iupiter alme ! » 
Hic me interpellant acris dicteria Pappi, 

Qui haud modicus semper, rebus sed forte novarum, 
Intactae Fidei studio, teterrimus hostis, 

Quique novos homines nigro detruderet orco: 

« Rebus in adversis medium! Fugitne cerebrum ? 

« Scilicet et socii coeant calor ignis et unda! 

» Quod nemini auditum. Caveat qui talia tentat 
« Eveniat ne forte sibi quod contigit illi, 

« Qui temere iactans cunctas absolvere lites, 

« Dum medium inquirit, sperans ab utrisque probari 
«Displicuit cunctis, abiitque irrisus». At audi: 
Quae modo doctrinae vigeant, queis fontibus ortae 
In diversa trahant mentes, ex ordine dicam. 

Stagirae sophiam veteres tenuere magistri, 

Queis bene per sensus, uti sunt, res mente videntur, 


Harumque interius verax exsurgit imago, 

Ulico naturae firmis mens viribus acta, 

Comparat, adiungit, minuit, sensuque remota 
Iudicia efformans, sensim sese explicat omnem, 
Verumque assequitur quacumque ex parte renidet: 
Res magna in semet, viva omnipotentis imago. 

Cum vero in terris nil sit sibi causa, suique 
Effectus, patet hinc hominem non vivere quemquam, 
Non volucrem caeli tenues se ferre per auras, 

Non florem campis usquam succrescere, Numen 
E quibus attingi haud possit ratione sagaci. 

Putida ! conclamant, merces non unius assis 
Inque aevum a cunctis vix amandanda vetustum ! 

Si verum quacumque patet cognoscere quaeris, 
Theutonicos sectare sophos, quorum haec elementa: 
Nil in se noscunt, species tantummodo rerum 
Sensibus accipiunt, quae rebus, inesse videntur 
Cum re non exstent nisi nostra in mente. Proinde 
Non potis est aliquis sensu cognoscere quidquam, 

Et minus ad primam sermone assurgere causam. 

Est igitur Numen res nostrae impervia menti, 

Quod quantum a vera noscis ratione recedat. 

Nam cum sint species simplex illusio, qua quis 
Rebus inesse putat mentis quod origine manat, 

Ut nihilum valeat nuda experientia sensus, 

Res non sunt quia sunt, sed sunt namque esse videntur. 
At canimus surdis, caecosque adducimus; haerent 
In placitis hi namque suis: falsisque elementis 
Quisque videt quae monstra ferant deh inc intima rerum. 

Quid sit Religio, quonamque a fonte oriatur, 

Explorare opus est, eiusque agnoscere causam. 
Reiectis his unde Deus ratione probatur, 

Quaeque olim nostri Fidei argumenta vocabant, 
Religio intra hominis septum quaerenda nec ultra, 
Namque illic reperire datur velut insita in ipsa 
Natura, ceu forma manens atque intima vitae. 

Cuius at a cordis sensu quia germina surgunt, 
Fertur homo ad Numen quoties hoc sentit egere. 
Haec autem assidue quia non sentitur egestas, 

Sed certis vitae adiunctis, inconscius eius 
Est animus, subterque latet non cognita menti. 

Et cum Religio nequeat sine Numine fingi, 
Derivetque Fide, qua sese extollit, oportet 
Hanc quoque manare a sensu quem gignit egestas, 
Qui primum informis, sensim se perficit, illum ut 
Principium arcanum fovet unde exordia duxit, 
Vitaque paullatim sese magis explicat ipsam. 

Quomodo at ignotum Numen se mentibus offert? 
Haudquaquam nudum, re aliqua sed semper inhaerens, 
Quae licet historiae et sophiae sit clausa palaestris, 
Attamen illarum duplici praecluditur orbe, 

Quorum alter constat spectabilis ordine mundi, 
Alterius fons est animus sibi conscius. Horum ut 
Quaeque suos tetigit fines, non amplius ultra 
Incedit, Numenque haud notum protinus illi 
Sese offert ultro, quacumque ab origine manet. 

Divini studium, quamvis non.eonscia sit mens, 
Tunc agitat' pectus iam pronum ad Religionem, 

Ac sensum sui> corde ciet, cui Numinis haeret 
Notio, et inde Fides primordia Religionis. 

Haec rem pervadens, cni ignotum Numen adhaeret, 
Occupat atque illinc aevique locique remotis 
Adiunctis, prorsus removet deletque figuram 
Qua viguit, vitamque suam communicat illi. 

(Ad proximum numerum). 

P. Recanatesi. 



DISPUTATIONES PHILOSOPHICAE 

MODERNISTAM INTER ET THOMISTAM 


De iudicio practico penitius inquiritur ; seu de iudicio 

consilii et de iudicio executionis (l). 

Modernista. — Quae explanationes sane non modicam 
lucem et claritatem undique spargunt. Etsi autem con¬ 
sequentias mihi videre videar, et difficultates inde eva¬ 
nescere, a te tamen explicitiores solutiones quaerere 
liceat. 

Quarum difficultatum prima ista est, quod ex una 
quidem parte voluntas velle nihil potest, nisi materia¬ 
liter per iudicium rationis practicum determinetur: imo 
ex altera voluntas, te iudice, discordare nequit a iudicio 
rationis practico. Unde corruere omnino videtur libertas, 
siquidem voluntas sic determinata non potest neque 
velle aut non velle, neque velle unum et velle oppo¬ 
situm ; quum tamen apud omnes libertas passim audiat 
et definiatur facultas, quae omnibus requisitis ad velle 
munita, apta est ad velle et non velle, ad velle istud 
aut aliud. 

Thomista. — Data et non simpliciter concessa illa 
libertatis definitione, seu rectius descriptione, respondeo 
negando suppositum, nempe quod voluntas per iudicium 
practicum determinata sensu praedicto, non possit op¬ 
positum velle: non quidem ita ut sub uno eodemque 
iudicio practico contraria velle absolute possit, sed ita 
ut iudicium illud dimittere possit, aliudque efformare 
valeat, indeque opposita divisim velle, et quidem, dum 
unum vult, se aliud posse velle homo agens sciat et 
sentiat, etsi de facto aliud non velit. 

M. — Sed tamen primum iudicium, prout antecedens 
omnem electionem liberam, non est liberum, sed natu¬ 
rale : neque proinde liberum esse potest quidquid ab 
eodem procedit tamquam a principio : eo magis quod, 
licet voluntas sit libertatis subiectum, ratio ipsa est 
eiusdem causa, ut volunt Thomistae. 

T. — Iudicium quidem primum et electio quoad 
bonum universale libertate revera destituuntur; secus 

(1) Cfr. num. sup., ubi in pag. 101 coi. 1, lin. 45 et 50 legendum est: 

« stat » pro « sedet ». 


autem iudicium et electio quoad bonum particulare. Istud 
quidem in illo continetur, non tamen adaequat: atque 
inde fit ut bonum particulare alliciat, quia est quasi 
pars boni universalis, quod in bona particularia distri¬ 
buitur : sed tamen non determinat absque usu libertatis. 
Homo, inquam, bonum in communi non dominatur, sed 
eidem subiicitur atque adhaeret sine libertate; bona 
autem particularia dominatur, atque ius inter unum et 
alterum eligendi ex natura propria servat, et cum li¬ 
bertate utitur. Iudicia igitur particularia, licet vim sor¬ 
tiantur a iudicio primo et quidem non libero, sunt tamen 
libera, propter obiectum particulare, ad quod homo in¬ 
tendere potest. Neque ulli difficultatem ingerat quod 
liber esse possit actus procedens ab actu necessario, 
sicut quod procedat creatura contingens a Creatore 
qui est necessarius. Ita Angelicus: « Quamvis ex natu¬ 
rali inclinatione voluntas habeat ut in beatitudinem 
feratur, secundum communem rationem, tamen quod 
feratur in beatitudinem talem vel talem, hoc non est ex 
inclinatione naturae, sed per discretionem rationis, quae 
adinvenit in hoc vel illo summum bonum hominis ; et 
ideo quandocumque aliquis beatitudinem appetit actua- 
liter, coniungitur ibi appetitus naturalis et appetitus 
rationalis. Quandoque est ibi rectitudo, quando scilicet 
appetitur ibi beatitudo ubi vere est; quandoque autem 
perversitas, quando appetitur ubi vere non est: et sic 
in appetitu beatitudinis potest aliquis vel mereri adi uncta 
gratia, vel demereri ». (1) Unde nnllus datur actus liber 
qui simul non sit naturalis. 

M. — Sed saltem ubi urget praeceptum aliquid fa¬ 
ciendi propter finem illum, tunc omne iudicium verum 
debet proponere obiectum determinate ut unicum me¬ 
dium necessarium et adhibendum: unde voluntas ex eo 
procedens, non potest aliud libere eligere, quia medium 
illud non proponitur cum indifferentia ad libertatem 
requisita. 

T. — Potest tamen finem illum negligere et dimit¬ 
tere, et alium sibi proponere, aliaque proinde media. 
Ita homo, postquam per plures annos intenderit ad fi¬ 
nem suum ultimum, perverti potest, in oblivionem mit¬ 
tendo finem ultimum, reponendo finem in voluptatibus 
mundanis, inhiando divitiis, concupiscentiis et aliis hu- 
iusmodi. Ratio est quia perceptio ultimi finis non est 
eiusdem ipsa possessio, neque omnem capacitatem fe¬ 
licitatis in terris implet. 

M. — Nonne tamen sibi contradicunt Thomistae 
ubi mox contendunt iudicium proponere obiectum cum 
indifferentia, mox vero voluntatem non determinari nisi 
iudicio determinato ad unum prae ceteris eligendum T 

T. — Contradictio mihi nuspiam apparet, si omni? 

(1) Sent. IV, dist. 49, q. 1, n. 3, quaestiunc. 3. 

recte percipiantur. Iudlcium quidem practicum deter¬ 
minatum est ad unum prae ceteris eligendum : attamen 
est contingenter determinatum, atque conscientiam co¬ 
mitatur quae dictat huiusmodi indicium esse de bono 
aliquo particulari, proinde immutari posse, tum ex parte 
intellectus, qui res sub alio respectu considerare, pri¬ 
mumque iudicium interrumpere potest, tum ex parte 
voluntatis, quae ad alia proinde sese convertendi facul¬ 
tatem retinet, 

M. — Nonne Vero certum est hominem non ita 
esse rerum dominum ut in potestate eius sit quid vo¬ 
luerit proponere intellectui proprio ? Ubi autem intel¬ 
lectus sufficienter ab obiectis tangatur, inde statim in 
actum proprium exit. Si autem voluntas non potest velle 
contrarium eius quod dictat intellectus, inde sequitur 
hominem esse determinatum a rebus, proindeque liber¬ 
tate destitui. 

T. — Sed tamen falsum est non posse componi ma¬ 
lam electionem in agendis cum illa cognitione specula¬ 
tiva, ut supra diximus : negamus enim id solum, nempe 
componi posse cum iudicio practico electionem contra¬ 
riam, manente illo iudicio, sed contendimus haberi posse 
divisim, interrupto scilicet praedicto iudicio. 

M. — Quid igitur respondes iis qui de doctrina tho- 
mistica colligunt nullum posse ex malitia aut contemptu 
peccare, si concedatur voluntatem sernper id appetere 
quod appetendum demonstrat intellectus aut ratio ? 

T. — Respondeo, illos parum se doctrinae thomi- 
sticae gnaros ostendere. Illi quippe qui peccant ex ma¬ 
litia aut contemptu, scientia speculativa sciunt se male 
agere, cum qua tamen scientia speculativa componere 
sane possunt iudicium practicum oppositum et electio¬ 
nem pessimam, nempe legem sic cognitam infringendi. 

M. — Nihil ergo remanet quod amplius explicari 
cupiam. Gratias igitur accipe quam maximas pro om¬ 
inibus expositis et explanatis. 

T. — Concludam igitur argumentum hisce verbis 
brevioribus, scilicet: Potentia liberi arbitrii ad opposita, 
quamvis sit potentia compositionis et simultatis, respectu 
ad omnia illa ad «velle» requisita quae antecedunt 
usum libertatis, attamen respectu eorum quae requi¬ 
runtur ut voluntas determinate velit unum prae alio, 
et quae non antecedunt usum libertatis, non est potentia 
simultatis, seu compositionis,, sed simultas potentiae et 
sensus divisi, ideoque salva libertate, iudicium practi¬ 
cum, ultimum, absolutum et determinatum, determinat 
voluntatem ad specificationem actus, ita ut ex iudicio 
durante 'et non reieoto, ubi voluntas in actum exit, 
velit infallibiliter, non tamen necessario, illud quod 
praedicta iudicio approbatum est. 

I. I. B. 


Stili lapidarii elementa 1 


Sit itaque inscriptio sacelli privati: 


SACRVM 

CAELESTI . REGINAE . MARIAE . OPIFERAE 
ET . STEPHANO . ARCHIMARTYRI 
AC . LAVRENTIO . MARTYRI 
CUSTODIBUS . DOMUS 


Exemplum inscriptionis sacelli publici : 
VIRGINI . MAGNAE 
MARIAE . PERDOLENTI 
SACRVM 

IOANNES . PATRITIVS 
DE . MUNERE . EIVS . SOSPES 
DEDICAVIT 
QUOD 

ANNO . MDCCCIII 
NONIS . APRILIBUS 
VIM . IGNIS . INNOCUAM . EXPERTVS 
CONTRA . AETERNI . IGNIS . INCENDIA 
SIBI . PROPITIAM . POLLICETUR 


Inscriptio sacelli cuiusdam in Ecclesia Ferrariensi e- 
xistentis : 

HONORI 

NICOLAI . SANCTI 
PRAESTITIS . SOSPITATORIS 
IGNATIVS . FANANVS . ARCHIT. 

PRAEP . SODALIVM . EIVS 
QUOD 

ANNO . MDCCLXXXV 
XII . KAL . IVN. 

DE . SVMMO . AEDIS . PEGMATE 
LAPSVS . IN PRAECEPS 
OPE . IMPLORATA 

EXTREMVM. DISCRIMEN. PEDE . ALTERO. SVSPENSVS 
EVASERIT 

VOTVM . MERITO . SOLVIT 


II. De inscriptionibus honorariis. 


Exempla dictionis simplicis : 

C . IVLIO . C . F . CAESARI 
IMP . TRIVMVIRO . R . P . C. 
PATRONO 
D . D. 


R. P. C. — rei publicae constituendae — B. D. de¬ 
creto Decurionum. 


Patronus, cui respondet Cliens, est qui alterum tue¬ 
tur, ac defendit. Patroni deinde dicti sunt, qui provin¬ 
ciarum, et nationum Romae subditarum res et negotia 
Romae defendebant. Hinc mos de quo Cicero (De offic. 
lib. I, cap. II) ut qui civitates, vel nationes devictas 


(l) Gfr. num. sup. 

bello in ficlem recepissent, earum patroni essent more 
maiorum. Quoniam vero patronorum officia fuerunt ut 
clientes tuerentur, his incognita iura traderent, cau¬ 
samque eorum defenderent, hinc Patronus idem ac Orator 
qui causam dicit . (1); translate vero pro quolibet de¬ 
fensore. Est etiam patronus relativus liberti. 

SENATVS . POPVLVS . QYE . ROMANVS 
IMP . CAESARI . DIVI . F . COS . QVINCT. 
COS . DESIGN . SEX . IMP . SEPT. 
REPVBLICA . CONSERVATA 
Statua, quae hunc titulum habet, post Actiacum 
bellum et captam Alexandriani C. Caesari Octaviano 
posita est. 

NERONI . CLAVDIO . DRVSO . GER . COS . DESIG. 
EQVESTER . ORDO . PRINCIPI . IVVENT. 
Princeps iuventutis sub libera civitate fuit iuvenis 
inter aequales excellens et nondum honores adeptus. 
Sub Imperatoribus haesit hoc nomen eorum filiis. Hic 
iuventutis nomine equestrem ordinem intelligi oportere 
Norisius auctor est. 

Addo exemplum dictionis ornatae: 

SENATVS . POPVLVSQVE . ROMANVS 
IMP . CAES . DIVI . NERVAE . F . NERVAE 
TRAIANO . AVG . GERM . DACICO . PONTIF. 
MAXIMO. TRIB . POT . XVII . IMP . VI. COS. VI. P.P. 
AD . DECLARANDVM . QVANTAE . ALTITVDINIS 
MONS . ET . LOCVS . TANTIS . OPERIBVS. SIT. EGESTVS 
Ita inscriptum est in basi columnae Traiani, quam 
Dio, et Xiphilinus ab ipso Imperatore, inscriptio vero 
ipsa ab Senatu, et Pop. Rom. collocatam docet. Illa 
tanta opera forum ipsum erat cum porticibus, templum, 
triumphalis arcus, bibliotheca, basilica, quibus Traiani 
operibus quantum areae opus erat tantum egesta terra, 
et complanata Quirinalis montis parte factum est. Aliud 
exemplum in arcu Septimii Severi. 

Sint denique exempla dictionis singularis: 

IMPERATORI . CAESARI . DIVI 
TRAIANI . PARTHICI . FILIO 
DIVI . NERVAE . NEPOTI 
TRAIANO . HADRIANO 
AVG . PONT . MAXIMO 
TRIB . POT . XVII . COS . III . P . P. 

COLONIA . HOSTIA 
CONSERVATA . ET . AVCTA 
OMNI . INDVLGENTIA . ET 
LIBERA LITATE . EIVS 

Hostiam in ore Tiberis ab Anco conditam, salinas¬ 
que circa factas tradit Plinius. Quid ea Colonia Hadriano 
debuerit non facile reperies. 

FLAVIO . FVRIO . FAVSTO . V . C . TRIBVNO 
AB . ORIGINE . PATRONO 
OB . MERITA , LABGRVM . SVORVM . VNIVERSVS. ORDO 
ET . POPVLVS . SVRRENTINORVM 

{1} Italice A evocato. 


STATVAM . NOBILITATI . EIVS 
FACIENDAM . CVRAVIMVS 
Tribunus supra numerum, ideo legio non additur, 
in qua tribunatum gesserit. - Ab origine idem quod 
alibi ab avo, et maioribus, vel ab atavis Patronus. 

Quoniam inscriptiones honorariae foeminis positae 
aliquid peculiare habent, eas separatim addit Morcel- 
lius, ad quem lectorem delegamus. 

(Ad proximum numerum) 



SCENA /AARITI/AA 


Omnes pisces maris manui vestrae 
traditi sunt. 

(«en. IX, 2). 

Mite sub aurora findit mare cymbulae carina 
‘Rorantis aurae spiritu propulsa; 

Laetior audaci, quam Thessalus argonauta remex 
Ad auferendos Colchidos capillos 
Trusit in Oceanum, conducitur: e mari ad penates 
Opes frementi gestitabit alno. 

ZNjavita iam coepit submittere piscibus gravandum, 
Magna levis spe, rete: densa carpat 
Agmina, queis soboles cum coniuge garrulis patella 
Domi fruentur hortuli sub umbra! 

Delius interea ortu se extulit aureus, iubarque 
Littus petenti e carbaso reflectit. 

Cara tori consors sabulo sedet, adiicitque fixos 
Nunc filiis, nunc caerulis ocellos; 

Dum puer, infestus cancris, cito quos adindit algis, 
Pedes tenellos recreat quieti 
Undis Neptuni, permollibus exciti susurris, 

Udas puella dum venusta arenas 
Fluctu se eripiens fodicat, breve fertque gestiendo 
Salum parenti in fulgurante concha. 

Cymbula fit propior; cophinos vigil aptat uxor; ora 
Sinum tumentis anxie pererrant... 

Qualiter exiliunt pisces! quot et ecce cymbulam implent l 
Salmo, reflexus conger, atque lautus 
Emicat hic rhombus!... Plausum edite, gratias agentes 
Deo, qui iniquas comprimat procellas, 

Delphinasque vagos, ne retia distrahant rapina. 

Non ulli in oras pellat hospitales. 

Romae. 

Thomas Vignas, Seh. P. 

EX ITALIS URBIBUS 


PAROECIAE SIVE ADAGIA 


De Maria Chlotilde e Sabaudica srente, Victorii Em- 

manuelis II regris filia, vita functa. 

In regalibus aedibus apud Montem Calerium, in 
agro Taurinensi, septimo kal. Itilias anno labente in 
suorum complexu, quum sanctissimis religionibus rite 
esset saepius perfuncta, vitam placide finivit Maria Chlo- 
tildes e Sabaudica gente, Victorii Emmanuelis II, re¬ 
gis, filia. 

Pene puella, amissa matre, sanctissima disciplina 
exculta, domesticas virtutes ita arripuit, ut in omnium 
exemplum elucesceret. Percrebrescente eius virtutum 
fama, vixdum quindecim annos nata, difficillimis excan¬ 
descentibus temporibus, in foederis pignus atque in 
spem regni, nupsit Hieronymo principi, qui erat Napo- 
leonis Tertii consobrinus, rerum omnium tunc temporis 
arbitri atque patroni. Lutetiae Parisiorum, in illa urbe 
totius Europae capite ac praesidio, cliristianae virtutis 
miraculo clarior, antiquae sanctitatis imaginem omni¬ 
bus admirantibus expressit. Benignitate, suaviloquen¬ 
tia, Religione, vel inter multas vitae difficultates ita 
Eugeniae imperatrici Augustae placuit, ut ob ingenii 
quoque cultum ei unice esset dilecta. 

Exactis a Gallia imperatoribus, postquam miserrime 
debellatum est ad Sedunum a Gallis, volens et sine vi, 
e regno illo tot aerumnis cooperto atque in servile pi¬ 
strinum detruso, ad suos tandem rediit. Tunc ipse pater, 
ut eius maerorem aliquantisper levaret, Castrum regium 
ei suisque obtulit, quod domus Augusta apud Montem 
Calerium amplissimis viridariis exstruxerat, operibusque 
udo illitis signisque marmoreis, sibi, feriis autumna¬ 
libus, animi causa, decoraverat. Ibi, curis publicis vacua, 
miram in familia regunda providentiam et sedulitatem 
exhibuit. Benigna, innocens, comis tanta fuit in egenos 
humanitate, ut se ipsam ultro negligere videretur. Dei 
amorem et religionis studium cum perpetua in infirmos 
liberalitate coniunxit. Nullius infortunium a se alienum 
putavit. Passim per compita uno ore salutabatur: En 
domus Regiae sancta, vel conceptissimis verbis: Nostra 
en sancta. 

-Amisso viro, quocum vixit coniunctissime, quemque 
moriturum ad Christianos mores perduxit, unicum or¬ 
bitatis solatium putavit, vel aere exiguo, mortales be¬ 
nefactis demereri, pueros in re angusta impense fovere, 
ludos iuventuti tutandae atque instituendae aperire, Ec¬ 
clesiam novis semper muneribus augere. Integrae vero 
naturae nulla in re nimia esse quam videri bona maluit. 

Extremo vitae suae tempore, labante in dies vale¬ 
tudine, diuturnis doloribus adflictata, mirabilis con¬ 
stantiae exemplum omnibus reliquit. 

Vixit annos octo ac sexaginta. 

Eius funus acerbum fuit patriae, grave bonis omnibus, 
luctuosum suis tam cari capitis desiderio infelicissimis. 


Quid distent aera lupinis. 

Proverbii faciem habet, quod est apud Hora¬ 
tium : 

Non tamen ignorat quid distent aera lupinis. 

Id est: novit discrimen rerum vilium et pre¬ 
tiosarum. Agit autem Horatius de iis, qui beneficia 
non ita conferunt in quosvis, veluti abiiciant, sed 
ita collocant ut expendant, et eius meritum ac di¬ 
gnitatem, cui praestant, et pretium muneris quod 
largiuntur. Porro lupini utilitatem proverbialiter 
notavit et Iu venalis: 

Tunicam mihi medo lupini, 

Quam si me toto laudet vicinia pago. 

Notat etiam Lucianus in libello De mercede 
servientibus , quum rogat, num usque adeo defuerit 
lupini et aquae fontanae copia, ut in eam sese 
coniiceret servitutem. 

Procul a pedibus equinis. 

Vulgo dicitur quum significant fugiendum esse 
periculum. Hac voce: « Extra pedes equinos » 
Graeci monere consueverunt, ut quisque sibi cave¬ 
ret in certaminibus equestribus. Ea deinde pro¬ 
verbii vice usurpata. 

Fenestram aperire. 

Idem est atque occasionem ac veluti ansam 
ministrare. Terentius (Eautontimorumenos): «Hui 
quantam fenestram ad nequitiam patefeceris!» Ve¬ 
rum hoc non nisi in malam partem, illud etiam in 
bonam : « Aperire ianuam ». Plinius Suetonio Tran¬ 
quillo : « Atque adeo illa actio mihi aures homi¬ 
num, illa ianuam famae patefecit ». Plutarchus in 
libro de Osiride: «Magna impiae plebi repagula 
aperuerunt». Eiusdem formae et illud Ciceronis 
pro Planco: « Quamquam qua nolui ianua in cau¬ 
sam ingressus sum ». Item illa: Aperire viam — 
Praestruere viam — Praecludere viam — Iacere 
fundamenta, etc. 

Mordere frenum. 

« Mordere frenum » D. Brutus (lib. Epistol. 
Fam. xi) posuisse videtur pro eo quod est vel levi¬ 
ter repugnare servituti: « Si frenum momorderis, 
peream, si te omnes, quotquot sunt, conantem loqui 
ferre poterunt». Hoc est, si utcumque significaveris 
te servitutem iniquo animo ferre. Ad hanc senten¬ 
tiam faciunt quae respondet Cicero: « Si timidus 
- inquit - essem, tamen ista epistola omnem mihi 


Subalpinus. 

metum abstersisses;' sed ut mones, frenum mo¬ 
mordi. Etenim qui te incluso, omnem spem habue¬ 
rim in te, quid nunc putas? » Quamquam Papirius 
in Epithalamio Stellae et ViolantiUae in diver¬ 
sum sensum usurpavit, nempe pro eo quod est ser¬ 
vitutem accipere, frenumque recipere: 

Fama tace, subiit leges et frena momordit. 


Id est, admisit vincula matrimonii. 

Ceterum proverbium sumptum videtur e fabula 
Aeschyli, quae inscribitur Prometheus, in qua haec 
loquitur Mercurius, quae latine sonant: «Nihil 
mitescis precibus inflexus meis; sed frena mordens, 
velut indomitus pullus ferociens, habenas vincere 
pugnas ». 


DE OBITU BEATAE VIRGINIS 


Filios, Mater, moritura linques? 
Virgo! peccati macula remota, 
Laeta tu metam properas amari 
Tangere Leti? 

Integrae! diras tibi non paravit 
Eva letales; neque te coegit 
Tarda membrorum macies, Adami 
Solvere poenam. 

Flamma te toto, fugiente vita, 
Corde succendit vehemens amoris. 
Aestuas inter tua iam fovere 
Brachia natum. 

Ocius tergens oculos madentes 
Audiet Iesus gemitum doloris; 
Spiritum carae Genitricis Ipse 
Excipit ulnis. 

Ipse te mortis rigidis ab oris 
Aureo ducet solio triumphi, 

Unde materno miseros sereno 
Respice vultu I 

Prairie du Chien, Wisconsis, U. S. A. 

Owen L. Lewis. 



B. Mariae Virginis obitus, — Tabula Nicolai Philothesii (vulgo Cola della Matrice) 
in pinacotheca Capitolina asservata. (Pliotographiee expresserunt Fratres Ali- 
nari, Florentiae). 


COLLOQUIA LATINA 

Petitio lusus d) 


Philippu?. — Memoriter memini, Praeceptor, 
dixisse te aliquando nobis necessariam esse in rebus 
vicissitudinem, nec durare posse quod alterna re- 
quie careat. 

Magister. — Quid tum postea? Quam ob cau¬ 
sam tu id mihi nunc subiicis? 

(i) Ex Iacobi Pontani opere, cui titulus Progymnasmata latinitatis pas- 
sim retractavit I. F. 


Ph. —- Haud sane, inconsulto ac temere tuam 
usurpavi sententiam. 

M. —-■ Ergo cur usurpas? Dic. 

Ph. — Quoniam res quaedam est, quam me a 
benignitate tua impetratam auferre volo. 

M. — Memora, puer. 

Ph. — Si moleste non es laturus. 

M. — Nisi tu iniustum quid a me petas, indigne 
non feram, quidquid petiveris. Nam ut iusta ab 
iniustis petere insipientia est, sic iniusta a iustis 
impetrari non decet. 
























Ph. — Ne tibi lubeat sinistrum suspicari, Iusti 
ab iustis iustus sum orator datus, et advenio om¬ 
nibus lubentibus, ut quod in rem nostram com¬ 
munem sit, hoc a tua lenitate obtineam. 

M. — Eloquere, quid est quod obtinere gestis ? 

Ph. — Paulum est. 

M. — Quin tu uno verbo dic, quid est? 

Ph. — Iam dies effluxere complures, ex quo 
libris semper affixi fuimus. 

M. Trabalibus clavis opinor. Subolet quor¬ 
sum eversurus sit. Bene habent tibi principia. Per¬ 
texe telam, sed apte, ut ne compellam te retexere. 

Ph. — Et exercitationibus auditionum, scriptio¬ 
num, recitationum, concertationum pene exhausti 
sumus. 

M. — Itane vero ? Exhausti ? 0 me in discipulos 
atrocem, o crudelem! 

Ph. — Nec unquam nobis vel ad momentum 
respirare, viresque fessas reparare datum est. 

M. — Ut res suas exaggerat!... Quodque contri¬ 
tum est vetustate proverbium: «Ex musca ele¬ 
phantum »! 

Ph. — Quare vehementer etiam atq e etiam te 
rogamus, Praeceptor, pomeridianis horis ad lusum 
remissionemque animi descendere tuo concessu 
licitum sit. 

M. — Aequissimum postulas. Verum ego his 
conditionibus potestatem largior. Ut absque tumultu 
ludatis, neve quis alteri turbas ciere insistat. Ut 
ante horam quintam ad libellos redeatis. Ut deinceps 
manibus pedibusque, cum hasta, cum scuto, quod 
aiunt, ad vestra studia, incumbatis. 

Ph. — Iustae conditiones. Accipimus, ut pro 
tota schola respondeam. 

M. Capesse itaque cursum; condiscipulos affice 
tam bono nuncio. 

Ph. — Heus, heus, pueri!... 

Puerorum Turba. — Num quidnam apportas 
novi? Frontem exporrexisti; hoc omen placet. 

Ph. — Oneratum laetitia pectus apporto. Ego 
vester hodie orator et exorator fui apud Magistrum. 

P. T. — In quo? 

Ph. — In ludendi venia. 

P. T. — Voluptatem magnam nuncias. Habe¬ 
mus ergo rem factam. 

Ph. — Bene, factum est, et volup’ est. 

P. T. — Dii te bene ament! Ludemus igitur. 

Ph. — Nisi mavultis inhaerere libris. 

P. T. — Valeant libri. Ludamus, socii; euge, 
ludamus! 

Ph. — Silete; non permittit gratis ludere. 

P. T. — Qua mercede? 

Ph. - Ut absque inconditis clamoribus, absque 
strepitu, crepitu, fremitu. 

P. T. — Fiet. 


Ph. — Ut ante horam quintam nos ad libros re¬ 
cipiamus. 

P. T. - Fiet. 

Ph. — Ut deinceps nervis omnibus discamus. 
Et hic melius est respondere «fiat», quam «fiet» ; 
optare quam promittere. 


ACTA PONTIFICIA 

SSmi. D. N. Pii PP. X Motu proprio de diebus festis. 

Supremi Disciplinae Ecclesiasticae custodes > et 
Moderatores Pontifices Romani, si quando Christiani 
populi bonum id Ipsis suaderet, sacrorum Canonum 
sanctiones relaxare benigne consueverunt. Nos qui¬ 
dem Ipsi, quemadmodum iam alia, ob mutatas tem¬ 
porum et civilis societatis conditiones, immutanda 
existimavimus, ita etiam in praesens ecclesiasticam 
legem de festis diebus ex praecepto servandis, ob 
peculiaria aetatis adiuncta, opportune temperanda n 
censemus. Lata enim terrarum marisque spatia, 
mira nunc celeritate homines percurrunt, facilio- 
remque per expeditiora itinera aditum ad eas na¬ 
tiones nanciscuntur, quibus minor est festivitatum 
de praecepto numerus. Aucta etiam commercia, et 
citatae negotiorum tractationes videntur ex inter¬ 
posita frequentium festorum dierum mora aliquid 
pati. Succrescens denique in dies rerum ad vitam 
necessariarum pre'ium stimulos addit, ne saepius 
servilia opera ab illis intermittantur quLus est 
victus labore comparandus. 

His de causis iteratae preces, praesertim po¬ 
stremis hisce temporibus, Sanctae Sedi adhibitae 
sunt ut festivitatum de praecepto num:rus minue¬ 
retur. 

Haec omnia Nobis animo repetentibus, qui unam 
Christiani populi salutem cordi habemus, opportu¬ 
num maxime consilium visum est festos dies ex 
Ecclesiae mandato servandos imminuere. 

Itaque, Motu Proprio et matura deliberatione 
Nostra, adhibitoque consilio Venerabilium Fratrum 
Nostrorum S. R. E. Cardinalium qui ad Ecclesiae 
leges in Codicem redigendas incumbunt, haec quae 
sequuntur de festis diebus edicimus observanda: 

I. Ecclesiastico praecepto audiendi Sacri et ab¬ 
stinendi ab operibus servilibus hi tantum, qui se¬ 
quuntur, dies subiecti manebunt: Omnes et singuli 
dies dominici, festa Nativitatis, Circumcisionis, E- 
piphaniae et iscensionis Domini Nostri Iesu Chri¬ 
sti, Immaculatae Conceptionis et Assumptionis Al¬ 
mae Genitricis Dei Mariae, Beatorum Tetri et Pauli 
Apostolorum, Omnium denique Sanctorum.. 

II. Dies festi Sancti Ioseph, Sponsi Beatae Ma¬ 
riae Virginis, et Nativitatis Sancti Ioannis Baptistae, 
.uterque cum octava, celebrabuntur, tamquam in 













sede propria, prior, Dominica insequente diem XIX 
Martii, inihiAo permanente festo si dies XIX in 
Dominicam incidat; alter, Dominica quae festum 
Sanctorum Petri et Pauli Apostolorum antecedat. 
Festum vero Sanctissimi Corporis t hristi, idemque 
cum octava privilegiata, Dominica post Sanctis¬ 
simam Trinitatem, tamquam in sede propria, ce¬ 
lebrabitur, statuta pro festo Sanctissimi Cordis Iesu 
feria VI intra octavam. 

III. Ecclesiastico praecepto, quod supra diximus, 
dies festi Patronorum non subiacent. Locorum au¬ 
tem Ordinarii possunt solemnitatem exteriorem 
transferre ad Dominicam proxime sequentem. 

IV. Sicubi aliquod festum ex enumeratis legitime 
sit abolitum vel translatum, nihil inconsulta Sede 
Apostolica innovetur. Si qua vero in natione vel 
regione aliquod ex abrogatis festis Episcopi con¬ 
servandum censuerint, Sanctae Sedi rem deferant. 

V. Quod si in aliquod ex festis quae servata 
volumus, dies incidat abstinentiae vel ieiunio con¬ 
secratus, ab utroque dispensamus; eamdemque di¬ 
spensationem etiam pro Patronorum festis, hac 
Nostra lege abolitis, concedimus, si tamen solemniter 
et cum magno populi concursu ea celebrari con¬ 
tingat. 

Novum Apostolicae sollicitudinis argumentum 
huiusmodi praebentes, spem Nos certam fovemus, 
fideles universos iis etiam diebus, quos nunc de 
numero festivitatum praecepto obstrictarum expun¬ 
gimus, suam in Deum pietatem et in Sanctos ve¬ 
nerationem, non minus quam antea, fore testaturos, 
ceteri-que diebus festis, qui in Ecclesia servandi 
supersunt, diligentiore, quam antehac, studio ob¬ 
servandum praeceptum curaturos. 

Contrariis quibusvis, licet speciali et individua 
mentione dignis, non obstantibus. 

Datum Romae, apud S. Petrum, die xi mensis 
Iulii mcmxi, Pontificatus Nostri anno octavo. 

PIVS PP. X. 


EX SACRIS CONGREGATIONIBUS ROMANIS 

SENTENTIAE NOVISSIMAE SELECTAE 


Ex Congregatione de Religiosis. 

Dubia de manuscriptis religiosorum typis edendis. 

I. An Religiosi pertinentes ad Instituta votorum sim¬ 
plicium iisdem teneantur legibus ac Regulares votorum 
solemnium, quoad Imprimatur seu beneplacitum a suis 
Superioribus expostulandum, quoties aliquod suum ma- 
nuscriptum in lucem edere cupiant ? — Resp. Affir¬ 
mative. 

II. An Religiosi, quoties eis a suis Moderatoribus 
publicatio alicuius manuscripti fuerit interdicta, vel Im¬ 


primatur denegatum, possint idem manuscriptum alicui 
typographo tradere, qui illud publicet cum Imprimatur 
Ordinarii loci, suppresso auctoris nomine ? — Resp. Ne¬ 
gative. 

Ex Congregatione Rituum. 

Dubia ci ca expositionem et benedictionem SSmi. Sa¬ 
cramenti. 

I. Defectu ministrorum et cantorum licetne Missam 
Votivam SSmi. Sacramenti, in expositione vel reposi- 
sitione pro Oratione XL Horarum, celebrare sine cantu; 
et totam functionem sine cantu peragere simili modo 
quo fit Feria V in Coena Domini, secundum Memoriale 
Rituum ? 

II. Licetne legere aut omittere missam Votivam ce¬ 
lebrandam secunda die in Oratione XL Horarum? 

III. Est ne necessarium Indultum, ut in Oratione XL 
Horarum expositio ac adoratio suspendatur horis no¬ 
cturnis ? — Resp. (ad I-II-III): Ad effectum Indulgen¬ 
tiarum et privilegii Altarium necessarium esse Indultum 
a S. Congregatione S. Officii expetendum, ut derogetur 
formae Clementinae Instructionis. Alias Episcopus utatur 
iure suo, sed circa Missas Votivas serventur Rubricae 
et Decreta, nisi exstet vel obtineatur speciale Indultum. 

IV. Quum difficile sit habere thronum expositionis 
inamovibile, nisi Crux ponatur in eo ; quaeritur: Utrum 
liceat super tabernaculum erigere inamovibile thronum, 
seu parvum ciborium fixum pro expositione SSmi. Sa¬ 
cramenti ; an debeat erigi thronus tantummodo propter 
expositionem et amoveri post expositionem? — Resp. 
Negative ad primam partem; affirmative ad secundam. 

V. Num liceat thronum expositionis construere in 
muro paucis metris ab altari seiuncto ? — Resp. Affir¬ 
mative, dummodo thronus expositionis haud nimis distet 
ab altari, cum quo debet quid unum efficere. 

VI. Utrum alio throno, seu baldachino parvo, opus 
sit ad expositionem SSmi. Sacramenti, ubi magnum 
baldachinum, seu ciborium invenitur? — Resp. In casu 
servari potest consuetudo quae viget. 

VII. Licetne laicis tangere Ostensorium sine privilegio 
Apostolico, quod requiritur ad tangenda vasa sacra ? 
— Resp. Serventur decreta. 

VIII. Debetne Ostensorium cooperiri velo albo, quan¬ 
do stat in altari ante et post expositionem SSmi. Sa¬ 
cramenti ? — Resp. Affirmative. 

IX. Cuiusnam coloris debet esse stola presbyteri 
exponentis, quando benedictio SSmi. Sacramenti im¬ 
mediate sequitur Vesperas solemnes, nec celebrans cum 
pluvialistis secedit a choro ? — Resp. Eiusdem coloris 
ac param en ta celebrantis. 

X. Utrum cuilibet celebranti, an soli Episcopo vel 
Praelato, liceat genuflexo manere super pulvinari in 
infimo gradu altaris ? — Resp. Negative ad primam 
partem; affirmative ad secundam. 

XI. An Ordinarius, in medio sanctuario benedictioni 
SSmi. Sacramenti assistens cum cappa, debeat adorare 

- utroque genu, quando ad incensandum accedit ad al¬ 
tare, vel ab eo recedit ? — Resp. Affirmative in casu. 

(Ex decr. Westmonast&rien. d. xxvumens. Maii mcmxi). 

Dubia varia. 

I. Utrum Decreto 8 Maii 1899, Augustodunen. seu 
Galliarum, extendente Officium et Missam S. Odilonis, 
Abbatis Cluniacensis, sub ritu duplici minori, ad cun¬ 
ctas Galliarum Ecclesias, obligatio facta fuerit omnibus 
Galliarum dioecesibus illud adoptandi, vel simpliciter 
haec extensio non sit nisi facultas? — Resp. Singulis 
petentibus S. Congregatio reservavit sibi concessionem, 
iuxta Decretum citatum. 

II. Utrum dies 7 Iulii sit quasi-natalitia pro SS. 
Cyrillo et Methodio, Epp. Conf. iuxta Martyrologium 
Romanum ? — Resp'. Affirmative. 

III. Si in tertio Nocturno alicuius sancti vel My¬ 
sterii, Lectiones de Homilia excerptae sunt ex operibus 
eiusdem Sancti, aut sunt historicae circa Mysterium, 
utrum tres Lectiones debeant in duas redigi, ut fit in 
festo S. Hilarii, Ep. Conf. Doct., in casu quo nona 
Lectio legi debeat de alio officio eodem die comme¬ 
morato? — liesp. Decernendum in casibus particula¬ 
ribus. 

IV. Ubi S. Silvester est Patronus vel Titularis, 
utrum secundae eius Vesperae sumendae sint de Com¬ 
muni Confessoris Pontificis, vel usque ad Capitulum 
dicendae sint de Nativitate ut in aliis diebus infra 
Octavam? — Resp. Negative ad primam partem; affir¬ 
mative ad secundam. 

V. Quum nuptiae celebratae fuerint tempore prohi¬ 
bito, et sponsi postea benedictionem nuptialem petierint, 
iuxta decretum S. C. U. I. diei 31 Augusti 1881, utrum 
eligendus sit dies in quo Missa votiva pro sponsis dici 
possit, ut praetendunt aliqui, innixi super Decretum 
Generale de Missis votivis diei 30 Ianuarii 1896, vel 
in casu benedictio nuptialis impertiri possit infra Missam, 
puta de festo duplici 2 classis cum commemoratione 
pro sponsis, iuxta rubricam in capite Missae pro sponsis 
positam ? — Resp. Negative ad primam partem; affir¬ 
mative ad secundam. 

VI. Utrum ad impertiendam benedictionem nuptia¬ 
lem post tempus feriatum coniugibus antea matrimonio 
iunctis, necessaria sit praesentia amborum, vel sufficiat 
solius sponsae? — Resp. Affirmative ad primam partem; 
negative ad secundam. 

VII. Utrum in Ecclesiis parochialibus unam tantum 
Missam habentibus, parochi debeant ad normam decreti 
n. 3887 diei 21 Februarii 1896, Missam pro populo ap¬ 
plicandam iuxta officium diei celebrare, etiam in Do¬ 
minicis ad quas iussu Card. Caprara transferuntur so- 
lemnitates Epiphaniae Domini, SS. Corporis Christi, 
SS. Apostolorum Petri et Pauli, ad praecipui Patroni 
loci, atque etiam quorumdam aliorum festorum ex pe¬ 
culiaribus Induitis, vel possint per Missam dictarum so- 


lemnitatum oneri suo satisfacere ? — Resp. Affirmative 
ad primam partem ; negative ad secundam. 

VIII. Utrum solemnitates iussu Card. Caprara ad 
Dominicam proxime sequentem translatae, ceteraeque 
ex. Induito particulari similiter faciendae, celebrari de¬ 
beant an possint etiam in Oratoriis semipublicis, ubi 
singulis Dominicis solet Missa cantari ? — Resp. So¬ 
lemnitates enunciatas celebrari posse in Oratoriis semi¬ 
publicis de quibus agitur in decreto n. 4007, diei 23 
Ianuarii 1899. 

IX. Si extra expositionem XL Horarum, et Festum 
SS. Corporis Christi, fieri contingat expositio SS. Sa¬ 
cramenti immediate post Missam, Hostia debeatne intra 
hanc Missam consecrari, vel accipi possit Hostia iam 
prius consecrata? — Resp. Negative ad primam partem: 
affirmative ad secundam. 

X. Quatenus affirmative ad secundam partem ; utrum 
Hostia iam antea consecrata poni possit in Ostensorio 
ante purificationem et ablutionem, vel exspectari debeat 
usque ad expletum ultimum Evangelium? — Resp. Ne¬ 
gative ad primam partem; affirmative ad secundam. 

XI. Utrum celebrans in Vesperis solemnibus possit 
stolam induere sub pluviali a principio Officii, quum 
immediate post Vesperas, quin ipse recedat a Presbyterio, 
fiat expositio cum benedictione SS. Sacramenti ? — 
Resp. Affirmative. 

XII. Utrum Processio cum SSmo. Eucharistiae Sacra¬ 
mento, quae immediate ut supra subsequitur Vesperas 
cum paramentis rubris vel viridibus cantatas, cum iis¬ 
dem fieri debeat, vel albi coloris assumi debeant pa- 
ramenta'? — Resp. Affirmative ad primani partem; 
negative ad secundam. 

XIII. In benedictione olei Catechumenorum, feria 
V Coenae Domini, Rubrica Pontificalis statuit: * Duo¬ 
decim sacerdotes reverenter salutant oleum ipsum di¬ 
centes : Ave sanctum oleum ». Haec verba : « reverenter 
salutant » suntne ita interpretanda ut debeat fieri ge- 
nuflexio, sicut ad Sanctum Chrigma, vel simplex incli¬ 
natio capitis? — Resp. Affirmative ad primam partem; 
negative ad secundam. 

(Ex decr. Baionen. d. xxvn mens. Maii mcmxi). 

XIV. Ubi festum Titularis ex longaeva consuetudine 
celebratur ad instar Patronorum, Dominica infra Octa¬ 
vam eiusdem cum concursu populi, per unam Missam 
solemnem de Festo cum commemoratione Dominicae, 
utrum solemnitas SS. Apostolorum Petri et Pauli in 
Galliis praeceptiva, debeat huic praeferri, vel in aliam 
subsequentem Dominicam reponi, utpote non praecepti¬ 
va, sed tantum permissa ? — Resp. In casu praeferatur 
solemnitas SS. Apostolorum Petri et Pauli in Galliis 
praeceptiva. 

XV. Utrum laico Missae inservienti ministrari possit 
Sacra Communio intra presbyterium et in ora suppedanei 
altaris, etiamsi non sit indutus habitu clericali? — 
Resp. Affirmative. 

XVI. Utrum preces post Missam privatam iussu Leo¬ 
nis XIII dicendae, omitti debeant post Missam votivam 
lectam de SS. Corde Iesu, prima cuiusque mensis feria 
VI celebratam cum privilegiis Missae votivae solemnis 
pro re gravi? — Resp. Missa de qua in precibus habeatur 
uti solemnis, eique applicare potest decretum num. 3697, 
Ordinis Minorum Capuccinorum JS. Frcincisci, 7 De¬ 
cembris 1888, ad VII. 

XVII. Quando celebrans ad Vesperas coram SSmo. 
Sacramento exposito Officium facit ad scamnum, de- 
betne, quum accedit ad medium altaris ad « Magnificat», 
genuflectere unico genu super infimum gradum, vel 
utroque genu in plano? — Resp. Negative ad primam 
partem; affirmative ad secundam. 

XVIII. Quum cantantur Vesperae coram SSmo. Sa¬ 
cramento exposito, utrum celebrans possit a principio 
amictu, alba, stola et pluviali indutus Officium facere, 
eique Diaconus et Subdiaconus alba, dalmatica et tunica 
induti assistere a principio Vesperarum, ratione Pro¬ 
cessionis immediate post Vesperas instituendae, prae¬ 
sertim in ecclesiis quae pluribus carent pluvialibus pro 
assistentibus? — Resp. Negative. 

XIX. Utrum in Quadragesima, quando Vesperae im¬ 
mediate post Missam solemnem cantantur, celebrans 
possit pluviali super albam et stolam indutus Officium 
facere cum assistentia Diaconi et Subdiaconi dalmatica 
et tunica indutorum? — Resp. Negative. 

XX. Utrum iuxta Decreta 23 Novembris 1906, Dubia 
ad XI, et Februarii 1907, Eremitarum Camaldulensium 
Montis 'Coronae ad X, Oratio Deus cuius misericordiae 
non est numerus in functione Tridui vel Octidui intra 
annum post Beatificationem vel Canonizationem, cantari 
debeat' ante Tantum ergo, vel in hoc casu servari debeat 
specialis dispositio Decreti 16 Decembris 1902, ad VI, 
super privilegiis Octidui vel Tridui concedi solitis? — 
Resp. Satis provisum in decreto citato. 

XXI. Utrum novendialis supplicatio, quae ex litteris 
Encyclicis Leonis PP. XIII, Divinum illud munus, 
diei 9 Maii 1897 Festum Pentecostes praecedere debet, 
incipi debeat feria VI infra Octavam Ascensionis Do¬ 
mini, ut terminetur in ipsa Vigilia Pentecostes, vel possit 
iuxta praxim huius dioeceseos incipi tantum Sabbato, 
ita ut finem habeat novendialis supplicatio ipso die festo 
Pentecostes? — Resp. Affirmative ad primam partem; 
negative ad secundam. 

(Ex altero decr. Bciion n. d. viii mens. IuniiMCMXi). 

Dubium circa interpretationem Motus Proprii « Inter 
Multiplices ». 

An Canonicus rite adseriptus Capitulo, quod colle- 
gialiter gaudet privilegiis seu insignibus et iuribus ad 
Protonotarios Apostolicos, vel supranumerarios, vel ad 
instar participantium pertinentibus, ius aliquod acqui¬ 
sierit, quo inter Praelatos Domesticos cum expeditione 
Brevis recenseatur? — Resp. Negative, et adseriptio- 
nem coetui Praelatorum Domesticorum unice pendere 


ex benigna liberalitate Summi Pontificis, attentis, in 
singulis casibus, omnibus circumstantiis'et specialibus 
meritis personae. 


(Ex decr. d. xxiv mens. Maii mcmxi). 



DIARIUM VATICANUM 

(Mense Iulio mcmxi). 


Coram SSmo. admissiones. 

Praeter Purpuratos Patres, Urbanos Antistites aliosque 
viros, qui sui quisque muneris gratia Pontificem de more 
adiverunt, peculiari nota digni sunt iuxta admissionis diem: 
Aloisius Barberini, Urbanus Princeps; Sublacense Muni¬ 
cipium grates agens Pontifici ob munificas largitiones ci¬ 
vitati suae factas; Ioannes Schonburg-Hartenstein, Princeps, 
legatus extraordinarius atque administer cum omni pote¬ 
state Austrorum Hungarorumque apud Apostolicam Sedem ; 
Ottho Von Muehlberg, doctor, eodem munere fungens pro 
Borussicis; De Leiningen-Billigheim, Comes; D’Erp, dy¬ 
nasta, legatus extraordinarius atque administer cum omni 
potestate Belgarum apud Apostolicam Sedem. 

Pontificiae electiones. 

Nominationes episcoporum. — Per decreta S. Congrega¬ 
tionis Consistorialis SSmus. D. N. Pius X quae sequuntur 
ecclesias de proprio pastore providit, scilicet: Tit. eccl. 
arch. Cianae praefecit revmum. Ioaunem Keane, hactenus 
archiepiscopum Dubuquensem; * Cath. eccl. Atrebatensi 
revmum. Aemilium Ludovicum Cornelium Lobbeday, ha¬ 
ctenus episcopum MolinenSem; Cath. eccl. Molinensi sac. 
Ioan. Bapt. Senon, parochum decanum S. Mariae Magda- 
lenae in archidioecesi Aquensi; Cath. eccl. Lincolnensi 
revmum. Ioannein Henricum Tihen, vicarium generalem 
episcopi Wichitensis; Cath. eccl. S. Georgii Terrae Novae 
sac. Michaelem Franeiscum Power, archidioecesis S. Ioan- 
nis Terrae Novae; Cath. eccl. Pelotensi sac. Franeiscum 
de Campos Barreto, parochum S. Crucis in urbe Campi- 
nensi ; Cath. eccl. Aracajuensi sac. Iosephum Thomam Go- 
mes de Silva, secretarium diocesis Parahvbensis; Cath. 
eccl. Florestensi sac. Alvaruin Augustum de Silva, paro¬ 
chum S. Iosephi loci vulgo Recife , in archidioecesi Olin- 
densi; Cath. eccl. S. Aloisii de C.aceres sacerdotem Mode¬ 
stum Augustum Vieira, parochum loci vulgo Caratinga , in 
archidioecesi Mariannensi; Cath. eccl. Uruguayanensi sa¬ 
cerdotem Hermetem Iosephum Pinheiro, parochum in civi¬ 
tate loci vulgo Recife, archidioecesis Olindensis; Metropo¬ 
litanae eccl. Philadelphie: si revmum. Edmundum Franci- 
scum Prendergast, hactenus episcopum tit. Scillitanum et 
administratorem eiusdem archidioecesis. 

— RR. dd. Franciscus Parrillo, Vinculi Defensor apud 
S. Eomanae Rotae tribunal, et Aloisius Copere, Procurator 
Generalis Societatis Mariae, inter Consultores S. Congre¬ 
gationis Concilii adleguntur. 

Varia. 

Die xx mensis Iulii, in Xystino Sacello, adstante Pon¬ 
tifice iusta funebria Leoni PP. xm persolvuntur, octavo 
recurrente anno ab eius obitu. 

ANNALES 


Mauritanae res. 

Mauritana res novis indesinenter argumentis 
Europaeorum mentes occupat, alio aliud subse- 
quente. Ecce enim ex improviso vox diffunditur bel¬ 
licam Germanorum navem ad Agadir, Mauritanum 
portum oceani Atlantici, appulisse, militesque ex¬ 
positos loco potitos esse. Graves inde in Germa¬ 
niam incusationes, quae necessitatem suam exponit 
subditos suos illic habitantes Mauritanorum in li¬ 
beram potestatem relictos defendendi. 

Dum haec inter Germaniam et Galliam per¬ 
penduntur atque concordi animo explanantur, dis¬ 
sensiones al'ae exoriuntur inter Gallos ipsos et 
Hispanos, qui ad EI Ksar oppidum descendunt, et 
dicuntur Gallicum consulem conviciis corripuisse. 
Hispanicum gubernium Gallico satisfacere conatur, 
consulique suo deposito, cui illa (merito an imme¬ 
rito nihil refert) tribuuntur, novum sufficit; at...., 
centurio quidam Gallicus in vincula ab Hispanis 
comici'ur. Quid? Utraque pars se defendit ac sua 
iura tuetur; garritur interim, blateratur, ac... teritur 
aestivum tempus. 

Ex Orientalibus Europae regionibus. 

Orientales eventus narramus, siquidem non de 
unica Albanensi seditione iam agitur, sed de in¬ 
certo aliarum etiam regionum statu. Heic enim 
Turcicum gubernium, auxilio etiam Scodrensis epi¬ 
scopi fultum, frustra Melissores ad pacem suadet; 
inde Montis Nigri exercitus in armis ponitur. Id 
equidem Turearum suspiciones excitat, quas ii qui¬ 
bus prodest tenuare contendunt, necessitatem sibi 
adducentes Turcicas copias ad fines suos effuse 
congregatas librandi. Interim certum est seditionem 
ex Albania ad Epirum usque pervenisse, et Chefket 
Turgut Pachae missionem in incassum omnino ces¬ 
sisse, 

Ex Perside. 

At Persis quoque his diebus exagitatur. Dicunt 
enim, quum imperii rector auctoritatem suam et 
pueri regis extra urbem imperii ipsius caput ser¬ 
vare non valuisset, Mohamed Ali, Caesarem illum 
solio depulsum an. mcmxi, nullo homine ei aditum 
litoris adimente, in Persidem revertisse, et copias 
nunc colligere, quibus thronum sit recuperaturus. 

Si rosae erunt florebunt... heu vero cum spi¬ 
nis suis! 


Qui corpus exercent et negligunt animam imprudenter 
agunt, principem partem negligentes, ut subiectam et infi¬ 
mam excolant. 

Flato, in Chyrophonfe. 


PUBLICI PER ORBEM COETUS 

legibus ferendis 

Iu Anglia dissensio inter populares oratores et 
proceres perdurat, neque l’ex de utriusque coetus 
iuribus finiendis ferri licet. 

In Austri a novum administrorum collegium con¬ 
stitutum, praeside Gautich dynasta; novaeque coe¬ 
tus publici sessiones regali oratione inchoatae. 

In Gallia de iure suffragii innovando disceptatio 
perdurat; rationes acceptorum et expensarum non 
sine difficultate ratae habitae. 

In Hungaria in legem de militaribus expensis 
augendis acerrimae contradictiones aguntur a factio¬ 
nibus, quibus Iusth atque Kossuth praesunt. 

In Italia ob aestivas ferias lex monopolium ci¬ 
vitatis constituens circa vitam parsimonia defen¬ 
dendam ad Novembrem mensem dilata, post legis 
eiusdem fundamentum positum. 

In Lusitania «constituens» coetus de novo ci¬ 
vitatis regimine principia agit adhuc. 

In Ssrbia Milovanovits novum administrorum 
collegium composuit ex «radicalium» factione. 


PER ORBEM 

Die ii mens. Iunii mcmxi, Iussuf Igzedine, Tur¬ 
earum princeps imperii haeres, Romam advenit. 

— d. iii aviatores quinque Britannicum fretum 
feliciter transmittunt. 

— d. v in regali italico castro Stupinigi rapido 
morbo absumitur Maria Pia e Sabaudica gente 
princeps foemina, Aloisii, Lusitani regis, vidua, cui 
nupserat an. mdccclxii. Nata erat Augustae Tau¬ 
rinorum die xvi mens. Oclobris mdcccxlvii. 

— d. vii Lutetiae Parisiorum aereo certamini, 
cui Europaeo nomen inditum, finis imponitur. Beau- 
mont, Gallicae classis centurio, victor salutatur. 

— d. viii vehemens terrae motus per Hunga- 
riam fit, plurima damna afferens. 

— d. ix per Germaniam omnem regalis stirpis 
de Hohenzollern v centenaria sollemnitas fauste 
agitur. 

— d. xi Parisiis moritur Aemilius Lavasseur, 
inter sapientes viros nostrae aetatis late celebratus. 

— d. xiii immane incendium Detroit, in op¬ 
pido Americanae regionis Michigan, exortum, plura 
alia oppida solo aequat. Ignis via ad ducenta millia 
passuum usque extenditur. 

— d. xv Erie in Americis, Ioannes Mars; et 
Iuliae Caesareae, Paillon, aviatores, tristi fato oc¬ 
cumbunt. Sic aviationis victimae ad centum et vi- 
ginti numerantur! 

— d. xvi nunciatur historicum castrum S. An¬ 
geli ad Laudensem urbem flammis absumptum. 

— - d. xvm Aethiopica legatio Europae nationes 
invisens, in Italiam pervenit. 

— d. xx Carrariae in marmoreis fodinis saxi 
magna moles, ex improviso decerpta et in fundum 
praecipitans, opifices quindecim misere sepelit. 

— d. xxm, dolo an malo fato ignoratur, Stam- 
boul vicus Constantinopolitanae civitatis, et pro¬ 
ximi circum, succenduntur. 

— d. xxiv similia Fontainebleau, nemori illi apud 
Lutetiam Parisiorum notissimo, accidunt. 

— d. xxv Iaderae, inter moniales S. Francisci, 
placide obit Catharina Tommaseo, filia clarissimi 
Nicolai illius Italorum philosophi et viri multarum 
litterarum. 

— d. xxvii ex Iaponia nunciant atram procel¬ 
lam in Tokium et Iokoamam urbes saevisse cen¬ 
tum et ultra incolarum caede. 

— d. xxviii inundationes Yang-Tse regionem 
in Sinis vastant uberemque messem omnino dis¬ 
perdunt. 

— d. xxix Lutetiae Parisiorum, NassumPacha, 
Turearum legatus apud Gallos, improvisa morte 
extinguitur. 



LIBRORUM RECENSIO 


Historia Ecclesiastica, auctore D, Antonio Weiss, Prof. 

in Universitate Graecensi I. et II. Graecii (Graz). 

Styria, 1907, 1910 (xn et 798, viii et 693, pp.) 

Hodiernis diebus inter cetera ecclesiastica studia for¬ 
sitan maxime historiae sacrae operam dant docti et 
eruditi. Magnus numerus compendiorum et «manualium » 
cuiusque linguae ultimis decenniis iu lucem prodierunt, 
quae aliis et aliis virtutibus laudibusque excellunt. Inter 
quae doctissimi Professoris Graecensis historia eccle¬ 
siastica locum praecipuum obtinet. Duo volumina iam 
edita historiam antiquitatis et medii aevi continent. 

Raro fortasse tanta principiorum veritas et soliditas, 
tanta in Ecclesiam fidelitas cum pari investigandi liber¬ 
tate ingenuitateque concorditer iunguntur. Lucidissima 
perspicuitate auctor personas et. eventus describit, quae 
in fes et fata temporum maxime influebant. Inter quae 
pauca solum adducam capita: Originem et evolutiones 
Arianorum, problema Honorii Papae, donationem Pa¬ 
trimonii S. Petri, reformationem tempore Gregorii VII, 
gravissimas contentiones inter potestatem civilem et 
ecclesiasticam tempore Alexandri III, Innocentii III, et 
Bonifacii VIII, gravissima pericula et diversissimos 
casus et eventus schismatis occidentalis et captivitatis 
Avenionensis. Quasi sculptoris manu eximia arte auctor 
celeberrimos Pontifices plastice et corporaliter nobis ob 
oculos ponit, Nemo certe negabit res gestas in omnibus 
paginis operis sine ira et studio, remota omni iniusta 
benevolentia et. aversione, esse expositas, ita ut quivis 


veritatis amans verissimam tum antiquorum tum me- 
dioaevalium temporum imaginem et conspectum abunde 
inde acquirere possit. 

Experientia magistra docet, quanta subsidia ad do¬ 
cendum et discendum afferat bona dispositio; id quod 
etiam hoc opus optime praestat, et res graviores et mi¬ 
nores suo loco ponendo et distinguendo, ita ut omnia 
pro suo merito facile animis infigantur et tenaciter me¬ 
moria teneantur. Quo fit, ut haec historia ecclesiastica 
et magistrorum et discipulorum indigentiis mire videatur 
accommodata. Praeter principiorum rationem et senten¬ 
tiarum luciditatem quamquam grata simplicitas nusquam 
desit, congruens nitor stili moderatusque ornatus ora¬ 
tionis iucunditatem legentibus parat; quare non dubi¬ 
tandum, quin praestabile hoc opus, omnibus numeris 
absolutum, optimi cuiusque laudem approbationemque 
assequatur et uberrimo fructu non careat. 

P. Fbidolinus 0. S. B. 



AENIGMATA 


i. 

Si prius imbre volat conspersum, posterius fit. 

Ominis et ipsa volat saepe sub aethera res. 

II. 

Non prius; ipse etenim haud habeo tibi, amice, secundum. 
Sacra Iovi totum urbs Hellade in occidua. 

M. I. S. 

Ex sociis, t|i/,i utriusque aenigmatis interpretatio¬ 
nem ad Doctorem IOSEPHUJVI FORN4RI, Commentarii 
moderatorem (Roma, via dei Governo Vecchio, 96) 
miserint intra menses duos, unus, sortitus, gratis 
accipiet opus, cui titulus : 

PLINII EPISTOLAE 
(Edid. Iveil) 

Aenigmata an. XIV, n. V proposita his respondent: 
i) Avis ; 2) Kos-a 
Ea rite soluta miserunt: 

Fr. Baturewicz, Zytomiria. — Guil. Schenz, Ratisbona. — Ant. Fa- 
verzani, Merato. — Luc. Rhaetus, Bucarestino. - A. Renevey, Estavayer -. 
; te-Lac. — Ioan. Biava. Bergomo. — Greg. Cleary, Roma. — Alex. P. Gest, 
Trentonio. — Petrus Tergestinus. — Eug. Dolmar, Neo-Eboraeo. — Vine. 
Starace; Alex. Pintauro, Neapoli. — F. Guerra, Aleiio. — Lud. Goux, Bi¬ 
turicis. — Alb. Kain, Dublino. Lud. Dubois, Massilia. — Georg. Ar- 
chainbeault, Quebeco. — F. Wawer, Marianopoli, — F. X. M., Drepanq. 

— P. Prado, VenetUs. — A. B.ounin, Aureliano. — Rieh. Brondel, Brugis. 

— Alb. Perraud, Lutetia Parisiorum. — Ad. Kozlowski, Petricovia. — 
Frid. Horwath, Vindobona. — Paulinus a S. Iosepho, Barcinone. — St. 
Pini, Mediolano , — St. Ivempa, Agrodiuia. — Fr. Xav. Ghion, Oslunio. — 
Bartli. Ferraris, Augusta Taurinorum. — lac. Menendez, Madrito. 

Sortitus est praemium : 

IACOBUS MENENDEZ, 

ad quem missum est Petri Angelini opus, cui titulus: 

LOLLIUS . 

sive 

DE PROVECTA LATINITATE 


Sponsor: Io annes Baptista Ciampi, iurisperitus 
Romae — Ex officina Societatis Editricis Romanae . 

EUPLIUS 

Actio dramatica a I. B. Francesia versibus senariis exarata. 


Is? 


Felix. 

Ocris. 


Ipse! Nec possum quidquam confidere; 
Res urget tempus.... 

Felix. 

At tempus tu redimes 
Postea cursu, vales namque cruribus. 

Veni nunc in aedes, falernum dabo 
Tibi quod amissas vires restituat. 


Dabis? 


Ocris. 


Felix. 

Sic me... Nec addam verbum in posterum. 


Ocris. 


Eamus intro! Bibam... Sic fortifico 
Iecur meum lorica falerui triplici, 

Et aptius feriam ! Tibi, Mercuri, 

Grates quod dederis patronum splen idum (signat 

Felicem). 


Felix. 


Eamus! (*) Veritas per vinum dicitur. 

Quid sint moliti perfidi per ordinem 
Sciam, probe! Puer loquetur rusticus, 

Loquens hic non modo, sed prorsus eloquens... 
Sic felix postea nominabor optime. ( introit) 


SCENA VI. 

Nonnulli Cives. 

I Civis. 

Scis quod per urbem nuper effunditur ? 


Quid ? 

Nescis? 


II Civis. 

I Civis. 


II Civis. 

Admodum! 

I Civis. 

Volusius dicitur 

Fuisse a servis potionatus callide! 

II Civis. 


Sed cur? Mali quid fecerit Volusius? 
Bonus, lenis, comis, dulcis alloquio... 

In medium pingue fundit patrimonium... 
Et ipsi servi pergTaecantur saepius, 
Viventes more liberum quotidie! 

I Civis. 

Christiana dicunt fateri dogmata. 


II Civis. 

Quid hinc? 

III Civis. 

In Caesarem crimen esse creditur. 


IV Civis. 

In ipsis aedibus mors ei traditur, 
Quodque crudelius, suis a famulis, 
Habet quos filios uti carissimos. 

I Civis. 

Boni datique fructus sunt mixti toxico. 
II. Civis. 

Movet quis pessimus culparum seriem! 
Quis est hic? 

III Civis. 

Dicam, probe si taceas? 

I Civis. 

Iuvat quid amplius tenere silentium? 
Loquentur ipsi mox viarum lapides. 

IV Civis. 

Unus occultus adhibet qui machinas... 

II Civis. 

Quis ergo? 

III Civis. 


Est Calvisianus. 

I Civis. 

Ipse! En venit. 


SCENA VII. 

Calvisianus et Cives. 

Calvisianus. 

Quid ore, cives, mussitatis, pessimi? 

Quid hic confertis subdolis rumoribus? 

I. Civis. 

Nobis hunc locum dixerant spectaculis! 

II. Civis. 

Ad hoc venimus ! 

Calvisianus. 

Haud licet! 

I. Civis. 

Quid prohibet? 

Calvisianus. 

Spectaculum dicitis? Redite serius! 

Nunc hinc abite! 

I. Civis. 

Cur? 

Calvisianus. 

Ita mihi placet. 

II. Civis. 

Sed. 

Calvisianus. 

Vultis hinc me furca vos repellere ? 

Abite vos recto, abite in malam crucem! (exeunt). 


(l) Quasi alio versus. 


(Ad proximum numerum). 









Ann. XIV. 


Romae, Mense Septembri MCMXI 


Num. IX. 


VOX URBIS 

DE LITTERIS ET BONIS ARTIBUS COMMENTARIUS 


Rerum 

Quaestio cxegelica : “Filius hominis., “Filius Dei,,. 

De pugna inter veritatem et errorem in rebus theologicis epi¬ 
stola. 

Stili lapidarii elementa. — De epitaphiis — Dc inscriptionibus histo¬ 
ricis. 

De Saadio Persico poeta. 

Saadii Persici poetae fabulae. — I. Lynx Persica. — II. Tapetum et 
vexillum militare, — III. Magnificentia sepulcri res inanis. — IV. Vul¬ 
pis fugiens. 

Ex Italis urbibus. Antonio Manno historico tributi honores. 

Paroemiae sive Adagia. Equis albis procedere. 


QUAESTIO EXEGETICA: 

“ FILIUS HOMINIS„ - “FILIUS DEI 


Diun neque in S. Pauli Epistolis, neque in ceteris 
Novi Testamenti scriptis, Actibus Apostolorum exceptis, 
ubi (VII, 55) legitur: «Ecce ! video caelos apertos, et 
Eiliuni hominis stantem a dextris Dei », nunquam ex¬ 
pressio «Filius hominis» invenitur, in praedicatione 
Christi qualis ab Evangelistis refertur, Iesus Christus 
innumeris vicibus «Filium hominis» sese nominat. 
Quandoque expressio « Filius hominis» ad vitam ter¬ 
restrem Iesu Christi relationem includit: (Maro. II, 10) 
« Ut autem sciatis, quia Filius hominis habet potestatem 
in terra dimittendi peccata» ; (Mattel VIII, 20) « Fi¬ 
lius autem hominis non habet ubi caput reclinet» ; 
(Luo. XIX, 10) « Venit enim Filius hominis quaerere, 
et salvum facere quod perierat». Quandoque expressio 
« Filius hominis » ad passionem mortemque Iesu Chri¬ 
sti relationem includit: ('Marc. VIII, 31) «Et coepit 
docere eos quoniam oportet Filium hominis pati multa 
...et occidi » ; (Marc. IX, 30) « Quoniam Filius hominis 
tradetur in manus hominum, et occident eum » ; (Marc. 
XIV, 21) «Et Filius quidem hominis vadit sicut scriptum 
est de eo ». Quandoque expressio « Filius hominis » ad 
Iesu Christi parusiam relationem includit: (Matth. XXIV, 
,30) « Et tunc parebit signum Filii hominis in caelo: 
et tunc plangent omnes tribus terrae: et videbunt Fi¬ 
lium hominis venientem in nubibus caeli cum virtute 
multa, et maiestate». Quandoque expressio «Filius ho¬ 
minis ad regnum Dei relationem includit : (Matth. XVI, 
28) « Arnen dico vobis, sunt quidam de hic stantibus, 
qui non gustabunt mortem, donec videant Filium lio- 
* minis venientem in regno suo ». 

Propterea quaestio valde complexa, atque pro « Cri¬ 
tica » quasi aenigmatica (1) oritur, quaenam videlicet 


index: 

Ex Sacris Congregationibus Romanis sententiae novissimae se¬ 
lectae. — Ex Congregatione Rituum. — Ex Commissione Pontificia 
de Re Biblica. 

Diarium Vaticanum. Coram SSmo. admissiones. — Pontificiae electio¬ 
nes. — Vita fimeti viri clariores. 

Annales: Mauritanae res. — Balkanieum discrimen. — Ex Lusitania. 

Publici per orbem coetus legibus ferendis. 

Per orbem. 

Librorum recensio - (F. X. Reuss). 

Aenigmata. 

Appendix: Euplius. 


significatio expressioni « Filius hominis» a Christo adhi¬ 
bitae insit. Hoc opus, hic labor noster est. 

* * * 

In Veteri Testamento, sub expressione « Filius ho¬ 
minis » modus quidam poeticus «hominem » indicandi 
latet: (Is. II, 12) « Quis tu, ut timeres ab homine mor¬ 
tali, et a filio hominis, qui quasi foenum, ita arescet ? » ; 
Isrem. (XLIX, 18) «Sicut subversa est Sodoma, et 
Gomorha, et vicinae eius, ait Dominus; non habitabit 
ibi vir, et non incolet eam filius hominis » ; (Psal. VIII, 
5) «Quid est homo, quod memor es eius? aut filius 
hominis, quoniam visitas eum? » Propter Danielis verba 
(VIII, 15-17) : « Intellige fili hominis, quoniam in tem¬ 
pore finis complebitur visio », existimant quidam, ex¬ 
pressionem « Filium hominis » idipsum ac «prophetam» 
significare, dum alii in recensito testimonio, nonnisi 
dignitatem, humilitatemque prophetae coram Deo stantis 
vident. 

Iuxta Novi Testamenti exegetas, expressio «Filius 
hominis» in Novo Testamento multiplicem praefert si¬ 
gnificationem. Iuxta quosdam, quum expressio illa neque' 
penes Apostolos neque S. S. Patres inveniatur, Christum 
nunquam tali modo se nominasse retinendum est. Vox 
illa «Filius hominis» a Danielis verbis (VII, 13) : « A- 
spiciebam ergo in visione noctis et ecce! cum nubibus 
caeli quasi filius hominis veniebat» originem ducit. (1) 

(1) En quid contra affirmationem hanc Revmus Batiffol (L’enseigne- 
ment de Mnis, VI in nota; scribit: «Xous nous'sdparons aussi duK. P. 
Rosu « ( F . tudes sur les Evangiles, p. 169 - 182 ) >v qui-, apris Hollsmann et 
Dalman enlre aulres, eherehe Vorigine du Utre « fils de Vhomine » dans Da- ] 
niel (VII, 18)- Jdsus aurait pris ce Utre pour caractdriser son oeuvre de 
fondateur du royaume de Uieu, en se reportant d la Vision de Daniel ou 
l.t fondateur du royaume des saints est nommd fils de Vliomme. Enrigueur, 
U passage de Daniel favoriseplulot V idde du Messie inaugurant le royaume 
eschalologique, et nous retombons ainsi, dans le messianisme le plus juif. 
Mais la difficulU> radicale, elle a dtd faite par M. Driver enlre aulres, con¬ 
siste en ceoi que Vitre qui esi « comme un /iis d'homme » (Daniel, VII, 13 ) 
est un etre purement symbolique, mais symbolique de gloire et de victoire Y 
et qu' il n'est pas possible d’identi/ier avec le serciteur souffrant et crucifid 
que Jdsus ddsigne sous le litre de « fils de Vliomme ». 


(1) Cfr. Batiffol. L’enseignement de Jdsus - VI, Jdsus lui-mdme. 

Nonnisi postea in Evangelium introducta fuit, atque 
personali pronomini « Ego » substituta. 

Pro quibusdam aliis, Christus voce «Filius hominis » 
utens, naturam sensibilem atque visibilem qua indutus 
erat, indicare voluit, vel significavit se « esse hominem 
idealem » vel « esse iudicem » vel « caput et fundatorem 
regni caelorum » vel « servum humilem ac subiectum »; 
denique nonnulli existimant, expressionem « Filium 
hominis » idem valere ac Messiam, et Christum tali 
modo se nominasse, propter regnum Dei, cuius fun¬ 
datio praecipuum vitae Christi opus fuit, (i) 

Afferamus tres ex praecipuis sententiis earumdemque 
argumenta. 

* * 

In prima sententia, expressio « Filius hominis» ser¬ 
vum humilem ac subiectum designat, atque cum idea 
servitutis, paupertatis, humilitatis, laboris, necnon pas¬ 
sionis et mortis connexa est. Cum idea « servitutis et 
humilitatis »: (Marc. X, 45) «Nam et Filius hominis 
non venit ut ministraretur ei, sed ut ministraret» ; cum 
idea « paupertatis » : (Matth. VIII, 20) « Dicit ei Iesus: 
Vulpds foveas habent, et volucres caeli nidos: Filius 
autem hominis non habet ubi caput reclinet». Cum 
idea « laboris » : (Matth. XIII, 37) « Qui respondens 
ait illis: Qui seminat bonum semen, est Filius hominis»; 
('Lue. XIX, 10) « Venit enim Filius hominis quaerere, 
et salvum facere quod perierat». Cum idea «passionis »: 
(Marc. VIII, 31) « Et coepit docere eos quoniam opor¬ 
tet Filium hominis pati multa» ; (Marc. X, 33-34) 
« Filius hominis tradetur principibus Sacerdotum, et 
Scribis, et senioribus, et damnabunt eum morte, et tra¬ 
dent eum gentibus. Et illudent ei, et conspuent eum, 
et flagellabunt eum». Ex hisce textibus «Filius homi¬ 
nis » nonnisi «servus» in humilitatis ac subiectionis 
statu apparet. (2) 

In secunda sententia asseritur, expressionem « Fi¬ 
lium hominis» neque unicam neque determinatam, ne¬ 
que immobilem significationem, sed variam multipli- 
cemque significationem praebere. Expressio enim «Fi¬ 
lius hominis» in semetipsa inspecta, determinatam et 
unicam significationem non possidet, sensumque deter¬ 
minatum et unicum eiusdem nonnisi a circumstantiis 
necnon a momentis in quibus a Iesu Christi adhibetur 
dependet. Rursus, varietate hac et multiplicitate huius- 
modi significationis asserta, sententiae omnes exegeta- 
rum ac SS. Patrum conciliantur. (3) 

In tertia sententia existimatur expressionem « Fi¬ 
lium hominis » idem ac Messiam valere, et Christum 
Iesum tali modo se nominasse, propter regnum Dei, 
chius fundatio opus vitae Christi praecipuum fuit. Hoc 
apparet: 

(1) Cfr. Revue Biblique 1900. « IVavUnenient du Fils de 1’Homme ». Ibi 
legitur; « Le Fils de Vhomme, signifie d'abord le royaume des Saints du 
Tres-IIaut, et en mSme temps son fondateur, le Messie ». 

(2) Cfr. Batiffol, 1. e. 

(3) Cfr. 1’. Maria.no Sardi. 11 Figlio dell' Vomo. 


a) ex muneribus quae per Evangelia «Filio hominis » 
tribuuntur, quaeque nonnisi Messiae convenire possunt. 
Ita Matth. (xxvi, 45) « Filius hominis tradetur in ma¬ 
nus peccatorum » .; Marc. (II, 10,28) « Ut autem sciatis, 
quia Filius hominis habet potestatem, in terra dimittendi 
peccata, itaque Dominus est Filius hominis etiam Sab¬ 
bati »; Luc. (IX, 22) « Oportet Filium hominis multa 
pati, et reprobari a Senioribus, et principibus Sacer¬ 
dotum, et Scribis, et occidi, et tertia die resurgere»; 
Luc. (XIX, 10) « Venit enim Filius hominis quaerere 
et salvum facere, quod perierat». 

b) Ex verbis Iesu Christi. - Matth. (XXVI, 63-64) 
« Princeps Sacerdotum ait illi: Adiuro te per Deum 
vivum! ut dicas nobis, si tu es Christus filius Dei. 
Dicit illi Iesus: Tu dixisti! verumtamen dico vobis: 
Amodo videbitis Filium hominis sedentem a dextris vir¬ 
tutis Dei, et venientem in nubibus caeli »; Luc. (XXII, 
66, 67, 69, 71) «Si tu es Christus, dic nobis! Et ait 
illis: Si vobis dixero, non credetis mihi... Ex hoc au¬ 
tem erit Filius hominis sedens a dextris virtutis Dei. 
Dixerunt autem omnes : Tu ergo es Filius Dei ? Qui ait: 
Vos dicitis quia ego sum! At illi dixerunt: Quid adhuc 
desideramus testimonium? ipsi enim audivimus de ore 
eius ». 

In harum sententiarum conflictu, Theologi innixi pa¬ 
trum auctoritate (1) generatim expressionem «Filium 
hominis» accipiunt prouti oppositionem facit ad expres¬ 
sionem « Filium Dei ». Et quemadmodum expressio 
« Filius Dei» importat in Christo veram naturam di¬ 
vinam, ita expressio «Filius hominis» importat veram 
naturam humanam; ambae dogmati de duabus naturis 
in Christo fundamentum praebent. Christus enim est 
« Filius hominis» quia ex homine Adam secundum na¬ 
turam humanam carnem assumpsit, quamvis virtute 
supernaturali conceptus; est « Filius Dei » quia ex Deo 
natus est. 

* 

* * 

Iesus Christus vocavit se «Filium hominis» simul- 
que «Filium Dei». - Matth. (XIV, 33; XVI, 16) «Ad¬ 
oraverunt eum, dicentes: Vere Filius Dei est». Re¬ 
spondens Simon Petrus dixit: Tu es Christus, Filius 
Dei vivi! » ; Luc. (IV, 3; IV, 41) « Dixit autem illi dia¬ 
bolus: Si Filius Dei es, dic lapidi huic, ut panis fiat... 
Exibant autem daemonia a multis, clamantia et dicentia: 
Quia tu es Filius Dei ». Quaenam igitur est significatio 
quae sub expressione «Filius Dei» latet ? Summa varietas 
in opinando penes exegetas. 

Christus, inquit Renan, (2) dicitur « Filius Dei » non 
secus ac omnes homines «Filii Dei» sunt, vel esse, 
possunt, iuxta S. Matthaeum (V, 9) : « Beati pacifici! 

(1) Cfr. Revue Biblique Avril 1908, p. 280. Ibi dc hac sententia contra 
Dr. Tillmann legitur : « C’esi un crilique libdral depremier rang, M. Hollz- 
mann, qui reconnait que ces teu-tes (F. H.) surtout d’apres saint Matthieu, 
posenl lex bases du dogme de deu.c nat ures ; el puisque celle iiiterprdtation 
est celle des PCrcs, il f,'aut s’y lenir >). 

(2) Vis de 'Jdsiis chap. XV. 

quoniam Filii Dei vocabuntur». Nonne in Veteri Testa¬ 
mento multis divina tribuitur filiatio, quin aequales Deo 
inveniantur ? - G-en. (VI, 7): « Videntes Filii Dei filios 
hominum». Iob. (I, 6): «Quadam autem die cum ve¬ 
nissent Filii Dei». Iesus Christus, scribit A. Harnack (1), 
quare, quo ve sensu «Filium Dei» se nominavit, in 
sermone quodam significavit nobis; dum (Matth. II) 27 
ait: « Nemo novit Filium nisi Pater, neque Patrem quis 
novit, nisi Filius, et cui voluerit Filius revelare ». Sphaera 
(die Sphdre) Filiationis divinae, cognitio Dei est; ideo- 
que conscientia qua Christus Filium Dei se esse putabat, 
consequentia practica cognitionis Dei Patris atque Patris 
sui est. Bene intellecta, cognitio Dei, in expressione 
« Filius Dei» continetur, modus vero quo Christus ad 
'conscientiam huiusmodi sibi efformandam pervenit, my¬ 
sterium quoddam est, cuilibet scientiae psychologicae 
ininvestigabile ». 

Plures textus, scribit Loisy (2), in Evangeliis syn- 
opticis inveniri possunt, ex quibus titulus « Filius 
Dei» penes Iudaeos, Salvatoris discipulos, Ipsumque 
Salvatorem titulo Messiae aequivalere apparet. (Marc. 
VIII, 29 ; Matth, XVI, 16; Luo. IX, 20 ; Marc. XIV, 
61; Matth. XXVI, 63; Luc. XXII, 70). Christus, «Fi¬ 
lium Dei » se dicit in ea mensura, qua Messiam se dicit; 
filiationisque divinae conceptus, regni Dei conceptui 
alligatus est; si quid respectu Iesu Christi significat, 
nonnisi ad regni Dei fundationem referendus est. 

In formula «Filius Dei», asserunt alii (3), si ad 
Vetus, Novumque Testamentum respiciamus, tituli Mes¬ 
siae et Filii Dei aequivalentia in dubium verti nequit, 
talis est Messias, talis est Filius Dei. Propter vero 
adiuncta quibus huiusmodi filiatio Christi a Christo ipso 
enuntiatur, expressio « Filius Dei » consortium in eadem 
natura Patris importat; Christus enim non modo quo¬ 
cumque « Filius Dei » vocatur, sed speciali modo, idest 
Filius unicus, haeres universorum, eadem iura, eam- 
demque potestatem Patris, necnon idem mundi guber¬ 
nium possidens. 

Cardinalis Capecelatro (4) sententia est, formulam 
« Filium Dei» Christo Iesu tributam, Divinitatem in¬ 
cludere, ita ut significet: Christum esse verum Deum 
sicut per formulam « Filius hominis » significatur: Chri¬ 
stum esse verum hominem. Sententiae huic adhaere¬ 
mus propter modum quo Christo denominatio « Filius 
Dei» tribuitur, ac propter traditionis tum Christianae 
tum iudaicae auctoritatem. 

a) Ex modo quo titulus « Filius Dei » Iesu Christo 
tribuitur. — Christus Iesus dicitur « Filius Dei» non 
sicut ceteri homines, sed modo speciali, idest « Dei vivi, 
unigenitus , verus, verus Deus, proprius, primogenitus, 
haeres-universorum ». Matth. (XVI, 16): « Simon Petrus 
dixit: Tu es Christus, Filius Dei vivi». Ioa. (III, 

(1) ' Das Wesen d. Christenturns, p. 81. 

(2) « L' Eoangile et V Egi is e » III, le fils de Dieu, I, p. 7(5. 

(3) Cfr. Batiffol Enseignement de JSstos: VI, — Revue Biblique, 1907, 
Oct. p. 551. 

(4) Errori dei Renan nella ‘cita di_ Gesto, c. XIII, 


16): « Sic Deus dilexit mundum, ut Filium suum uni¬ 
genitum daret». I Ioa. (V. 20): « Et scimus, quoniam 
Filius Dei venit, et dedit nobis sensum, ut cognoscamus 
verum Deum et simus in vero Filio eius. Hic est verus 
Deus». Rom. (VIII, 32); Coloss. (I, 15); Hebr. (I, 2) ; 
« Qui etiam proprio Filio suo non pepercit,... Qui est 
primogenitus omnis creaturae... Diebus istis loquutus 
estnobis in Filio, quem constituit haeredem universorum 
per quem fecit et saecula ». 

h) Ex auctoritate Traditionis tum Christianae, tum 
iudaicae, significatio quae titulo « Filius Dei » sub- 
est, non ex philologia ad hoc insufficienti, diudican- 
dum est. Traditio vero Christiana titulum «Filium 
Dei» Christo tributum prouti consortium atque identi¬ 
tatem cum Patre et Spiritu Sancto includit, semper 
continuoque accepit. Non aliter traditio iudaica. Iudaei 
enim verba Iesu Christi se dicentis «Filium Dei» 
prouti veram divinam naturam includunt, intellexe¬ 
runt ; quam ob causam rursus ad mortem Iesum Chri¬ 
stum damnarunt. — Ioa. (XIX, 7): «Nos legem ha¬ 
bemus, et secundum legem debet mori, quia Filium Dei 
se fecit ». Ma'ith. (XXVI, 63-65): « Et princeps Sacer¬ 
dotum ait illi: Adiuro te per Deum vivum! ut dicas 
nobis, si tu es Christus Filius Dei. Dicit illi Iesus: Tu 
dixisti!... Tunc princeps Sacerdotum scidit vestimenta 
sua, dicens : blasphemavit! ». 

*’■ *■ 

Propter quae omnia, merito Pius X (Syllabo suo) 
damnavit propositionem trigesimam, quae sonat: « In 
omnibus textibus evangelicis nomen Filius Dei aequi- 
valet tantum nomini Messias, minime vero significat 
Christum esse verum et naturalem Dei Filium ». (1) 
Friburgi Helvetiorum. 

P. REGIN ALDUS M. Fei 0. P. 

(1) Propositio desumpta fuit a Loisy (L' Evangtle et VEglise, 76). 
« L’on trouverait sans peine dans les Evangiles plus d’un passage d’oio il 
risulte que le Utre de Fils de Dieu dlail potor les Juifs, potor les disciplles ,' 
e.t potor le Sauveur mtme, 1’dquivalent de Messie ». Cfr. Simples'rdfle!xion& 
XXX. 


DE PUGNA 

inter veritatem et errorem in reiiue theologicis 

EPISTOLA (l) 


III. 

« Si quidquam novi, peream! Rabbinica verba, 

« Sic nostrum memini quondam mihi dicere Pappum, 
« Congeries rerum rudis indigestaque! Crudum 
« Si quid edas stomacho, solventia pharmaca sorbes; 
« Talibus at quaenam valide medicina paretur? 

(l) Cfr. nnm, sup. 

« Laudarique volunt! et ne sim laudis avarus 
« Annuo, Crispini vafros imitatus alumnos, 

« Qui cum non ferrent fatui male clara magistri, 

« Atque illum frustra verbis superaddere verba, 

« Certatim unanimes dicenti plaudere. Laetus 
« Dimisit doctor iuvenes, et talia secum 
« Excedens, alios docui quae nosco nec ipse! 

« Sic ego si cessent nebulosa effundere dicta. 

« Lux sequitur verum, tenebrisque involvitur error ». 
Res valde obscuras exemplo clarius audi. 

Natura et, sophia in Christo nil iure capessunt 
Ultra hominem: delenda igitur queis ante putatus 
Numen ab aeterno genitum; removenda proinde 
Credulitas quae vana dedit, quae plurima gessit 
Prodigia, et quaecumque aevoque locoque repugnant, 
Moribus atque obstant eius populique coaevi. 
Irrumpit tunc corde Fides quam diximus ortam, 

Et iam nudatum donis caelestibus ornat, 

Progenies ut vera Dei, Deus atque putetur. 

« Quid ? Christus duplex - instabat Pappus ad ista - 
« Inspice et agnosces: alter male sanus homullus, 

« Qui officium sibi commissum sero et male novit, 
«Ut docet historia; atque insignis dotibus alter, 

« Portentis mirus, venerabilis ipse Deusque, 

« Ut monet interior sensus. Quis talia credat ? 

« Aut toleret patiens ? Dure gens furfuris huius 
« Tractanda, atque acri a cunctis sermone premenda; 
« In Christum credis? - Credo. - Cur? - Me cor ad istud 
« Urget. - At hoc ultra? - Nihilum. - Quid denique 

[Christus ? 

« Re nihil ultra hominem: mihi nam quid credere sensu 
« Interiore iuvat quod re contemnere cogor? 

« Aut periit ratio, sunt ista aut consona rebus, 

« Olim quas docuit nebulosus Kantius. At si 
« De Christo haec fatue, quid de mage mente remotis, 
« De Triade augusta atque una, Christoque per orbem 
« Sub specie panis vivo? quid sensus ad ista? 

« Numquid in ignotum se fert humana voluntas ? » 
Optima, sed praestat sermonem absolvere nostrum. 
Quo iure historiam contracto claudere sulco 
Audacter tentant, prorsusque expungere ab illa 
Figmentis quodcumque suis non convenit ? Atqui haec 
Latius extendens fines, sibi vindicat omne 
Revera gestum, seu res evenerit intra 
Naturae vires, seu prodigialiter ultra. - 
« Tam recta ut nequeant ulla ratione revelli, - 
Acrius hic noster permiscens aspera nugis, - 
« Sed genus amphibimn speras ratione tenere ? 


« Piscator quidam lustrans de more paludem 
«Ut caperet pisces, urget namque ardor edendi, 

« Miram pro pisce anguillam detraxit ab undis. 

« Insueta exsultans praeda, iam gaudia mensae 
« Praegustat, captamque tenet; sed protinus illa 
« Lubrica se solvit vinclis, stagnoque refugit. 

« Quae praedae utilitas ? Longe spectare natantem, 

« Et gemere incassum vacui ieiunia ventris. 

« Tu valide pugnas, permulta et congeris apte, 

« Sed dum iure putas hostem constringere captum, 

« Is verba invertens, alios trahit illico sensus 
« Forcipe distortos; quae res non ardua, namque 
« Illorum quisquis, ventoso inflatior utre, 

« Dum sublime petit, nubes et inania captat; 

« Haee ego non dixi; nescis mea pendere dicta, 

» Talia Iansenius fallendi callidus arte. 

« Hanc aiunt iniisse viam frangantur ut illi 
« Qui supera abiiciunt, atque illos iure refellant 
« Qui ob cultum Fidei naturae iuribus obstant. 

« Antiquas nosco vulpes sub pellibus agni. 

« Cur non candidius meliusque ut plurima dudum 
» Abiecta in scrutis renovent, figmenta serentes 
« Multa per ambages, peregrinae et praedita luxu 
« Doctrinae ut stultos capiant ? Sed ponere larvam 
« Fucatam iam tempus adest, clareque fateri 
« Se nullam sibi velle Fidem ratione magistra. 

« Plaudite buccones, nebulones, en sonat illud 
« Quod Bayles olim malefida voce rudebat: 

«Porta patens esto; nulli claudatur honesto. 

« Religio quaecumque siet Brahamae, Mahometi, 

« Confucii, Budhae pariterque ac iure probanda. 

« Hoc caput, haec summa est rerum, mihi crede, no- 

[varum: 

« Non foret ipse Deus, Fichtes ni forte creasset. » 
Haec ait atque ira buccas inflavit utrasque, 

Dicturus plura, excedens ni terga dedissem. 

Quis non ista probet, duris licet edita verbis ? 

Quid namque his melius? Si stirpes caedere summas 
Sic olim nocuit, crudele ut nunc quoque vulnus 
Acriter indoleat, steterint licet integra multa, 

Quid modo qui exercent ima ab radice securim? 
Omnia pessumdant, sanique haud permanet hilum. 

IV. 

Vere inter densas cautes et inhospita tescua 
Durum iter arripui: me ignarum obscura fefellit 
Rerum colluvies? Sapiens me vera docebis. 




Quare non ultra incedam re firmus in ista 
Quam iactant non esse Fidem, quae caelitus orta 
Nos superis auget meritis. Ut parturit arbor 
Quaeque suos fructus, proprios sic elicit actus 
Natura, adseriptos impar transcendere fines. 

Horum igitur larvata Fides cum corde oriatur 
Quis neget angusto naturae in limite claudi? 

Non istam; sed iure Fidem nos quaerimus illam, 
Caelesti quae voce oritur, documenque supernum 
Pandit et assensum mentis sibi vindicat. - Aiunt: 

« Non ego sum mundi civis ? quae denique causa 
« Cogit ut invitus menti non pervia secter? 

« Nil statuit Christus nostro cum viveret orbe ; 

« Quaeque sua a saeclis circum praecepta feruntur, 

« Paullatim exorta et placitis accepta bonorum. 

« Omnia si debent meliorem tangere metam, 

« Cur immota manens, legi se subtrahet isti 
« Unica Religio rebus sophiaeque rebellis ?» - 
Nil statuit Christus ? Sed quis nova dogmata regni 
Ultra naturam posuit sortemque creatam? 

Cur unus Petrus bis seno ex agmine princeps 
Lectus, dux ovium, caelestis claviger axis ? 

Munere cur fungens primis in caetibus ipse 
Praefuit, atque omnes eius paruere loquelae? 

Nil eius socii scriptis docuere, nec ordo 
Patrum, qui unanimes doctrinae haesere vetustae? 
Non secus atque arbor, commisso semine terrae, 
Germinat, extendit ramos, dat tempore fructus, 

Sic praeter quae firma forent fundamina regni 
Immissum semen variis tunc fructibus uber 
Cum vellent rerumque vices et mobilis aetas. 

Hinc alia invenies sensim mutata per annos, 

Atque alia haud ullis vicibus subiecta nec aevo. 

« Expertem erroris romana in sede locatum 
« Saltem quis credat, sophiae cum lumine ducta, 

« Mens sibi sufficiat? » - Naturae si foret uni, 

Et tumulo servatus homo, tua cuncta probarem; 

Sed cum sit caeli superas addictus ad oras, 

Quid si quae nostram superent mysteria mentem, et 
Sit datus haud errans caelesti munere iudex? 

Ast audi et ride. Celebratum iure magistrum 
Discendi cupidus quaeris; tentatus acerbo 
Morbo praeclarum medicum. Cur ? - Absit ut error, 
Et sis vel sapiens, aegro vel corpore sanus. - 
At fugis errorem si parvis non male cautus, 

Cur non hunc pariter morem secteris in illis, 

Quae meliora hominis spectant, vitamque futuram? • 


To t nigra errores inter caligine mersos 

Quae mentes novitate tenent, i uvemur.que superba 
Pectora pelliciunt, quae nobis tuta sequenda 
Semita? Quo propius fonti devolvitur amnis, 

Hoc mage candidior; veterum sententia patrum 
Purior hoc longe, Christo 'quo proxima. Quare 
Traditio quaecumque docet veneranda tenendum, 
Quae prius a Christo lectisque sodalibus orta, 
Tradita mox populis in scriptis pene coaevis, 

Huc venere tenus; quae si mendacia, nemo , 

Cur, saltem invidia male visae Religionis, 

Detexit fraudes Christi ex aetate superstes ? 

Omnes compositi ? sed rerum lumine solis 
Gestarum rumor late compleverat orbem. 

Curet Aquinatis quisquis documenta tenere, 

Cuius lux tantum, tantum penetravit acumen, 

Ut vix mortali videatur stirpe creatus, 

Quem bene si noscas, magno correptus amore, 

Res alias cernes aliis clarescere rebus. 

Non error te decipiet, non caeca tenebris 
Nox fallet. Te subde PIO cui talia Christus: 

« Confirma fratres, sacrae via tuta salutis 
«His per te pateat», primos atque effuge lapsus, 
Ne in graviora ruens, praeceps volvaris ad imum, 
Et valle extrema, fracta cervice, recumbas. 

At satis haec leviter lusisse in cortice rerum: 

Te huc ubi contuleris, plura et magis intima voce. 
Non desit Pappus, festivae gaudia mensae, 

Ut bene tu nosti. Pingues vos igne voluti 
Expectant turdi, quos salvia reddet olentes, 

Et teneros immixtus adeps : duo iure palumbes 
Innabunt lento: dulci lepus inde sapore 
Acrique exacuet ventrem. Non mitia poma, 

Non deerunt uvae, validi nec pocula vini, 

Qualia Pappus amat nugis cum laxat habenas : 
Coenula Luculli non contemnenda palato. 

Auximi. 

P. RECANATESI. 


Quibus de rei sumina ‘periculum imminet, stultum est 


alia curare. 


Puocop., de bello Vandal., i. 


Vir est, qui contra biformes fortunae eventus uniformi 
mentis constantia militat praemunitus. 


Cicero. 


Frustra exteriores inimicos 
cimus. 


vincimus, si interioribus petr- 
S, Greo.. Moral. 

III. — De epitaphiis. 

Exempla dictionis simplicis: 

D. M. S. 

Q . SENTIVS 
MARTIANVS 
PIYS . VIXIT . ANNIS 
XLVIIII . MEN . IIII 
DIEBVS . XIIII 
H. S. E. 0. T. B. Q. 

Hoc est: hic sitns est; ossa tna bene quiescant. 

D . M . 

L . COMINIO . SABINO 
PATRONO . OPTIMO 
FECERVNT 

LIBERTI . ET . LIBERTAE 
B . M 

QVI . VIXIT . ANN . P . M , LXXX 

B. M. Bene Merenti. — — P. M. Plus Minus. — 
Quum diem natalem, vel quo Cominius obierat, ignora¬ 
rent, nec de more annos, menses, dies possent adscri- 
bere, adscripserunt: Plus Minus Octoginta. 

D . M 

PASSERI 
RET . 

AELIA . CONIVX 
BENE.MERENTI 

Bet — Retiario, quod erat Gladiatorum genus. Sic 
autem dicti sunt, quod retia gestarent; nam arma eo¬ 
rum rete, et fuscina quibus piscatorium quemdam in 
morem contra Mirmillones pugnabant. Mirmillones au¬ 
tem dicti sunt quod in galea piscis effigiem haberent, 
cui nomen MIPMIPO; et dicti etiam Galli, nam Gallica 
armatura utebantur, unde Retiarius aiebat: «Non te 
peto, piscem peto: quo me fugis, Galle?» 

Exemplum dictionis ornatae: 

GENIO 

COETI.HERODIANI 
PRAEGVSTATOR. 

DIVI . AVGVSTI 
IDEM . POSTEA . VILLICVS . IN 
HORTIS . SALLVSTIANIS 
DECESSIT . NONIS . AVGVSTIS 
M . COCCEIO . NERVA 
C . VIBIO . RVFINO . COS. 

IVLIA . PRIMA . PATRONO . SUO 

Verisimile est hic Genium Herodiani pro ipsius a- 
nima positum esse. Praegustator, idem Praegustatoris. 
Servis habere praegustatores, qui cibum potumque gustu 
explorarent Persae primum, et Graeci instituerunt, quo 
sibi a veneno caverent. Inter Romanos fortasse primus 
Antonius Triumvir praegustatore usus est. 

Exempla dictionis singularis: 

D . M . 

BENE . OSSIBVS 

(1) Cfr. num. sup. 


CINERIBVS . Q V E 
Q . CANINI 
MARTIALIS 
CANINIVS 
EVTYCHES 
FRATRI 
B . M. 

D . M. 

SVLPITIO 

NOTO 

ADESTE 

SVPERI 

DECRETO . DECVRION. 

LOCVS . SEPVLTVRAE 
PVBLICE . DATVS 

L . AVFIDIO . L . F . HOR . MONTAN. 

COMITI . C . CALVISI . SABINI 

Comites eo tempore appellabantur custodes Adole¬ 
scentium. 

IV. — De inscriptionibus historicis. 

Multa ex historicis deperdita compensare quodam 
modo videntur inscriptiones illae, quas historicas ap¬ 
pellamus, quae nec a Religione, nec ab honoribus no¬ 
men habere possunt, sed ad posterum maxime cogni¬ 
tionem praepositae subiectas res historiae more produnt. 

Exempla dictionis simplicis: 

SENATVS 
POPVLVS QVE 
ROMANVS 
CLIVOM 
MARTIS 

PECVNIA . PVBLICA 
IN . PLANITIAM 
REDIGENDVM 
CVRAVIT 

Clivom vox antiqua pro clivum — Clivus Martis 
extra Portam Capenam fuit ad dexteram, ubi et la¬ 
pis cum hoc titulo inventus A Porta Capena incipiebat 
Via Appia. — Planitiam scribit et Caesar, et Vitru¬ 
vius pro planitiem. 

P . LENTVLVS . CN . F . SCIPIO 
T . QVINCTIVS . CRISPINVS . VALERI AN VS . COS 
EX . S . C. 

FACIVNDVM . CVRAVERE . IIDEMQVE 
COMPROBAVERE 

Pertinebat ad Magistratus de iis cognoscere quae 
Redemptoribus facienda locassent, ac, si quae rece¬ 
perant, praestitissent, comprobare: id autem in eorum 
gratiam adscribebatur actum esse; ne si opus vitium 
faceret, id redemptorum periculo esse videretur. 

Exempla dictionis ornatae: 

IMP . CAESAR . DIVI . F . AVG. 

PARENS . COLONIAE . MVRVM 

ET . TVRRES . DEDIT 

S . IYLIVS . OPTATVS . TVRRES . VETVSTATE 
CONSYMPTAS . IMPENSA . SUA . RESTITVIT 

Colonia hic inscripta Maffeio est Iaclera. Primos qui¬ 
dem tres versus Augusti iussu ingenti illi marmori 
inscriptos fuisse putamus. Quartum vero, et quintum 
minutioribus literis tum adiectos quum Optatus turres 
refecit. 

IMP . CAESAR . DIVI . HADRIANI . F. 

DIVI . TRAIANI. 

PARTHICI . NEPOS . DIVI . NERVAE , PRONEP. 

T . AELIVS . HADRIAN . ANTON . AVG. 
PIVS. . PONT . MAX. 

TRIB . POT . II . COS . II . DESIGNAT . III . P. P. 
OPVS . PILARVM . VI . MARIS . COLLAPSVM 
A . DIVO . PATRE . SVO . PROMISSVM 
RESTITVIT 

Exstat haec Puteolis prope portam, qua itur Nea¬ 
polim. 

Exemplum dictionis singularis : 

IMP . CAES . DIVI . TRAIANI 
PARTHICI . F . DIVI . NERVAE . NEP. 
TRAIAN . HADRIAN . AVG . PONT. 
MAXIMO . TRIB . POT . XVI . COS . II . P . P. 
AQVA . INDVCTA . COLON . DACIC . SARMIZ. 
PER . CNEVM . PAPIRIVM . AELI AN VM. 
LEGAT . EIVS 
PR . PR. 

Coloniae Dacicae Sarmizegetusae, quae Urbs sita erat 
ad flumen Sargetiam in Dacia, olim Decebali Regia, 
deinde Traiani Colonia. 

(Aci proximum numerum). 



DE SAADIO PERSICO POETA (1) 2 


Saadius Sciranensis. Est autem Sciras (2) urbs in per- 
sicis nobilissima, ob nativas opes caelique clementiam 
inQolis, convenis, praesertim autem mercatoribus, fre¬ 

(1) Scriptum hoc ex postumis clarissimi viri Francisci Guadagni, Ro¬ 
mani, eximii tum iuris tum litterarum cultoris, ultra nobis oblatum una 
cum aliquot Saadii carminibus in latinum ab ipso conversis, libenti animo 
edii#us, pro certo habentes id gratissimum sociis et lectoribus Vox Urbis 
commentarii luturum. 

(2) Quoties in Scirae nomen Gentius incidit, toties Cyropolim interpres 
usurpat. Ego in consultationem adhibito Strabone, lib. 11, Geograph. ac 
Stephano de Urb. et Pop. Qentii opinionem video maximis difficultatibus 
impediri. Accedit, quod Scirasenses de urbe sua a Cyro condita ne su¬ 
spicantur quidem. Excitatam dicunt anno ab Hegira LXX1V (vide quam a 
Cyri ^aetate distantem faciunt!) per Muhdmedem Kasemi filium, quo tem¬ 
pore Babyloniae Caliphis rerum in Perside potiri improviso terrore ar¬ 
morum contigit; Seiramquc appellatam ferunt a nomine eius nepotis, co¬ 
gnomento Sciras, quae vox arabico ventrem leonis sonat. Fuit enim, ut 
mira corporis proceritate, ita etiam eximio artuum vigore ille adolescens. 
Haec habeo ex Chardino (Voyages, en Perse lom. 3 pag. 146); qui etiam 
addit, alios a Chir, alios- a Cherab Scirae nomon ducere, quarum vocum 
prima lac, altera vinum latine redditur. Ager sane, qui Sciram circiuniacet, 
ob fruticum herbarumque luxuriem alendas gregibus, ideoque et lacti sup¬ 
peditando est idoneus. Vitium quoquo apprime est ferax, e quibus vinum 
maximae ac sumptuosae nobilitatis exprimitur. 


quens. In ore Persarum saepissime'carmen sonat, cuius 
sententia est, cunctis ubicumque sitis urbibus nomen 
urbium abrogandum fore, easque aci infimam usque sor¬ 
tem vicorum esse deprimendas, si illarum cum Scira 
contentio fiat. Tam ampla in urbe natus est Saadius 
anno ab Hegira dlxxi, qui incidit in annum Christianae 
supputationis mclxxv. 

Hic regia in aula, quod claro parente ortum prodit, 
altus a puero, et a magni nominis doctore Scheabbed- 
dino institutus, quum, adeo in litteris profecisset, neu¬ 
trum ut collocatae operae poeniteret, longe ab aula ac 
regno persico abductus est temporum asperitate. Nam 
barbari e regionibus ultra mare Caspium sitis in Per¬ 
sidem irrupere. Quare dum illos ingenita animo feritas, 
Persas vero in iras acuit iniuria, armis cuncta personare, 
et cadaveribus solum insterni. Quarum rerum quum 
hominem bene doctum eductumque pigeret) ad mitiora 
studia, infesto caedibus solo relicto, in longa se dedit 
itinera. 

Sumpta igitur Dervisiorum veste, qua quicumque 
amiciuntur sine probro de stipe vivunt, diu multumque 
peregrinatus est, nunc urbes visens ac colens, nunc 
vastas solitudines et hominibus inaccessas petens. Nam 
qui cuperet contemplationi vacare et in animum suum 
descendere, quique fortunas suas prostratas et obviam 
ubique nequitiam hominum indignaretur, illorum fre^ 
quentiam atque congressum diu ferre non poterat, ma¬ 
larum artium, quibus sibi invicem insidiantur, non solum 
insolens, verum etiam impatiens. 

Sunt qui huc illuc discurrentem Saadium Italiam 
etiam attigisse ferant (1), edoctumque latinas litteras 
Senecae scripta prae ceteris adamasse, delectatum for¬ 
tasse dulcibus vitiis (2) orationi eius adspersis, et per¬ 
petua gravitate doctrinae. Verum enimvero orientales 
praecipue regiones pervagatus est, et orientales plurimas 
linguas didicit, usque ad penitas earum origines ac pro¬ 
prietates. In illis per Orientem discursibus res accidit 
Saadio, quae scitu non iniucunda. Quum is aliquando 
nescio qua in urbe introiisset ad balneum, Tabrizius, 
qui etiam in claris poetis tunc censebatur, prope illum 
lavit. Orto inter poetas sermone, prodidit Saadio Ta¬ 
brizius ortum se Tauris, vicissim vero Tabrizio Saadius 
se oriundum Scira. Quumque posito, ut in balneo, ca¬ 
pitis velo, calvam Saadius ostenderet (quod Sciracen- 
sibus comune est, qui crinium defluvio cuncti laborant) 
protinus in illum morbum iocari Tabrizius: arreptaque 
patera, extimamqueet convexam illius partem ostendens, 
percontatus est Saadium, cur Sciracensium capita ima¬ 
ginem paterae illius referrent? Tunc Saadius, aliam in 
manus pateram sumens, digitoque extento, intimam et 
cavam illius partem ostendens’, rogavit a Tabrizio, cur 
qui Tauris orti, capite essent vacuae illi paterae quam 
simillimo? Qui ioci, licet amariores, quam inter urbanos 
decet, generosos poetarum animos non efferarunt, no- 

(1) Kaemferus Amoenit. Exolicar , Fascicul. II. Relat. 7, § 3. 

(2) Quintilian. Instit. Orat. lib. X, 1. 

minibusque Invicem patefactis, maximo se in honore 
alter alterum habuerunt. 

•>/ 

*» * 

Sed haec ludicra, et exitu sane laeta. Gravis deinde 
Saadium invasit calamitas. Dum enim, ex indole sua, 
pertaesus hominum, saltuosa ac silvosa Palaestinae loca 
pererrat, seque tutum ab iniuria, quod in neminem in- 
iurius esset, putat, dedit poenas confidentiae suae: ca¬ 
ptusque a Francis, qui eas regiones habebant, postquam, 
duce Gothofrido Bullionaeo, bene res gesta contra Tur¬ 
eas est, vinculis constringitur, ac mittitur Tripolim. 
Ibi Saadius duro sub imperio ad urbem fossa munien¬ 
dam, ut vile servitium, terram fodit, egessit. Ita quod 
Musis italis facinus bene vertit, iliisque Torquati Tassi 
epos peperit, dato in servitutem Saadio, persicas Musas 
moerore prostravit. 

Poetae ab hac deinceps servitute levato in duriorem 
casus fuit. Nam quum evasisset vincula liberalitate ho¬ 
minis inter Ilaleppenses primarii, qui aurum pro capite 
illius dederat, recusare non potuit, quin hoc vicissim 
daret homini de se tam benemerito, ut cum illius filia 
connubium iniret. Etenim Haleppensis eum ab ingenii 
praestantia probatum optavit sibi non beneficio solum, 
sed etiam affinitate conciliari. Sed tantus erat in mu¬ 
liere fastus, garrulitas, et contumacia, tantusque angor 
Saadio, dum eiusmodi cum ingenio conflictaretur, plane 
ut constet hoc ei coniugium Francorum vinculis fuisse 
acerbius. 

At enim ex ingrati etiam connubii laqueo evolavit, 
sive demortua uxore, sive relicta. Non enim in hoc 
habeo quid sequar. Hoc unum ex eius scriptis comperio, 
tranquillatis rebus, eum in Persidem remigrasse, pluri¬ 
mique a Persarum rege Abubekero fuisse habitum. Ne¬ 
que eo secius frequentiam hominum poeta fastidire, aut 
minus adamare ab illis remota latibula. Ac siquidem 
molesti homines intervenirent, solebat eos sine verbo di¬ 
mittere, et loquacitatem incommodam taciturna obstina¬ 
tione frangere. Ex illis recessibus prodiit eius Gulistcmus, 
quem a Saadio elicuit importunitas unius ex illis, quos 
-capitali odio prosequebatur, interpellatoribus. Nam quum 
homo permolestus, perdiuturnum licet silentium a Saadio 
reiectus, minime discessisset; tundendo atque odio de¬ 
nique effecit ut ab eo in colloquium admitteretur. Ver¬ 
sati igitur simul sunt verba facientes, et amoeno in 
hortulo spatia fecerunt. E cuius areolis sibi rosas ali¬ 
quot interpellator legit, quas in urbem referret. Tunc 
illum poeta monuit, nimium cito eiusmodi flores are¬ 
scere, sed rosas esse alias, quibus haud tempus officiat; 
praecepta nimirum moribus regendis, vitaeque a peri¬ 
culis arcendae idonea. Quorum praeceptorum, abiectis 
statim ex horto rosis, quum se homo percupidum pro¬ 
didisset, salubria huiusmodi monita Saadius coniecit in 
librum, eumque Gulistanum dixit, quae vox latine Ro¬ 
setum sonat. Nempe titulum lucubrationi suae factum 


voluit ex. occasione moliendi operis sibi a rosis exorta, 
et a quadam praeceptorum suorum cum illis floribus 
affinitate. 

Hunc praeter librum Y tum Bostan, sive Pometum, 
tum Molamaat, sive Scintillas, tum in alia argumenta 
edidit Saadius carmina plura, quorum tam iucunda est 
lectio, ut supremi Orientis reges et proximi regibus pro¬ 
ceres iis ad punctum temporis carere non possint, 
eosque in sinu gerant aureis descriptos litteris, et ap¬ 
pictis iconibus exornatus (1). 


Natura fuit Saadius tristi atque recondita. Sed quo¬ 
niam vergentia nimis unam in partem, nisi bruta sint 
et inanima, in aliam plerumque reflectuntur, idcirco fie¬ 
bat ut ille aliquando iocis animum solveret. Decessit Saa¬ 
dius maximo natu. Sunt enim qui ad annum vicesimum 
et centesimum vitam protraxisse narrent. Alii non ita 
multis annis saeculum dicunt esse transgressum. Omnes 
tamen ei vivacitatem saeculo maiorem tribuunt. Nec 
pompa sepulcri caruit, illam quamvis poeta despiceret. 
Scirae mons imminet, quem Persae montem vestigiorum 
prophetae sua lingua vocitant. Impressa putant ab Elia, 
cui mira religione persicum nomen obstringitur (2). Ibi 
conditur Saadius: sepulcroque adiacet hortus, piscosis 
aquis irriguus, in quibus porrecta saepe a convenis esca 
saginati pisces tuto ac beatissime per homines quidem 
Persas degunt. Captare enim, aut quavis ratione laedere 
innantes lacum Saadio attributum, id illi nefas esse ar¬ 
bitrantur, eorumque piscium in violatores, ut sacrilegii 
compertos, poenas asperrimas statuunt (3). 

(1) Haec do honore, in quo apud reges ac proceres Saadii est liber, a 
Gentio traduntur. Quid homines sortis minus excelsae ? 

Illi quidem, de Persis loquor, in calidae potionis tabernis Saadii et 
Ha fas ii, qui persicae poeseos alterum lumen est, intento animo carmina 
meditantur. Considentium, is, qui libro (Saadii aut llafesii) instructus est, 
epiphonema attentis sociis praelegit, mox librum claudit, ut meditandi spa¬ 
tium indulgeat: tum lectionem iterat, interposita subinde ad meditandum 
mora,- donec interveniat, quod lectionem interrumpat, vel dissolvat con¬ 
sessum. Ita Kaempherus Amoenit. Exolicar. Fascio. 2, Relat. 7, § 3. 

(2) Non haec (teste Chardino, Voyag. en Perse tom. 3, pag. 143), de 
vestigis Eliae eo loci impressis increbuit opinio apud Persas, quod ibi 
sacrum vatem moratum esse, aut morari arbitrentur; sed quod vita fun¬ 
ctus, sic enim putant, interdum se illo ex monte miraculo attonitis vi¬ 
dendum praebuerit. 

(3) Poena capitis interdictum esse, ne quis cx.eo lacu pisces attingat, 
deque hoc valde sollicitos esse Dervisios, quibus assurgit prope Saadii 
sepulcrum domus, narrat Thevexotius Suite de Voyage au Levant Pari 
E. 1 C. 2. Qui tamen soluti animum religione erga Saadium ex aliis illuc 
regionibus adeedunt, ferocem Dervisiorum sollicitudinem aliquando fal¬ 
lunt; corruptoque per pecuniam villico, qui horto ac lacui a Dcrvisiis 
praeficitur, gratum sibi ex illis piscibus obsonium parant. Bene ac lepide 
techna eiusmodi successit Chardinio ut ipse meminit loco cit., sed valde 
infeliciter, ut idem testatur, cuidam Armeno, qui haud conciliato sibi num¬ 
mis villico suffurari clanculum eos pisces est ausus. Deprehensus enim in 
ipso flagitio, totaque usque ad tribunal via fustibus insequentium contusus 
ac lacer, a Praetore irarum ac cupidatis pleno, poenam duplicem tulit. 
Coactus nimirum est illico nummos ei scutatos centum solvere; eiusdemque 
iussu postero die in pedum plantis, unde sensus doloris toto corpore acer¬ 
rimus excitatur, verberibus est trecentis affectus. Tam magno ibi stat 
saadianos pisciqulos concupiscere I 

SAADII PERSICI POETAE FABULAE 

(Latine vertit F. GUADAGNI) 


i. 

Lynx Persica. 

Subiecti monent versus, ira turgidum 
Ne adire sit cupido summatem virum. 

Persidem colit Lyncis pusillae genus, 
Quadrupedantum quae belluarum arbitro 
Leoni officium solers impendit. Suo 
Namque ei labore praedam vestigat cava 
Per antra et lucos; mox deprensam, potest 
Quo utcumque indicio, regi demonstrat, canum 
Vis fida ut nobis assolet venantibus. 

Ast ea Lynx intervallis quam longissimis 
Praecurrit dominum. Rogavit quidam: obsecro. 
Quid regem non accedis, ut in intimis 
Is te habeat, ac pro meritis, perspecta et fide, 
Aulae inter comptos administros niteas? 

Lynx contra: Ni colligeret facile iram Leo 
Corde aestuante, ac protinus effunderet, 

Dentibus obterendo quicumque minus 
Vel nutu quodam, quodam vel facto placent. 
Adirem, circumstarem lubentissume. 

II. 

Tapetum et Vexillum Militare. 

Hoc etiam discas, cura graviore affici 

Qui summa petunt, quam qui in imo resident. 

Tapeti quem premebant substratum pedes, 

Vexillum invidit militare (Adrepere 
Queis non pectoribus audeat invidia, 

Si vel inanimis virus inspirat suum?) 

Ille quod certo domi maneret loco 
Puellas inter, bellos inter pueros. 

Nulli calcandus unquam impuris soleis; 

Haud ferret pluviam, haud solem, haud ventos turbines, 
Haud iras bellatorum fur en tum; sibi 
Quae assidue perpetienda dolebat. Luis, 

Tunc Tapes inquit, poenas arrogantiae, 

Qua tete iactas. Nempe gaudes frivolis 
Auris, turgentem laxas atque illis sinum, 

Et vertice lacessis erecto polum. 

Ast ego iacere humi non duco probrum, 

Nil posco mihi; mihi nihil arrogo. 

Moribus istis empta haec est securitas. 


III. 

Magnificentia sepulcri res inanis. 

Inter pueros, quorum alter dives opibus, 

Alter erat in pannis et inopia, 

Decesserat mature quibusque pater, 

Ortum est iurgium, ut solet illi aetatulae. 

Dives sic increpare: Tunmecum? At vide 
Quam secus iacent nostri parentes. Meo 
Marmora sunt advecta ex oris ultimis; 

Excisaeque columnae. Sepulcro decus 
Opera tessellata addunt, et aureae, 

Quae viri nomen, gesta et produnt, litterae. 

Estne honor patri adsimilis impensus tuo? 

Adspersus iacet vix pugillo pulveris. 

Aemuli fastum ioco contundens puer 
Pauperculus haec contra: Longe est melius 
Parenti meo, cui, in caelum ut evadere 
Cito contingat, nil moram ingratam facit, 

Dum levissimum quid sustinet tegminis, 

Quam patri tuo, grave qui pondus sustinet. 

Mole et tardatur tanta, ne Olympum petat. 

IV. 

Vulpis fugiens. 

Calamitosa est res criminis argui, 

Iniustam dicam licet impingant. - Gravi 
Exanimata metu vulpis celerabat fugam. 

Quo ruis ? Cor praetrepidum cur salit tibi ? 

Sic percontanti vulpis: Circum omnia boant 
Vasto tumultu, dum servitii laqueos 
Agresti venatores camelo parant. 

Inde mihi timor iste meus ac praeceps fuga. 

— O te minorem cerebro! O vulpeculam 
Blennorumque et bucconum stolidissimam! 

Quid tibi cum camelo? Quam non geminae! 
Quam tu distantis formae, molis, indolis! 

— Tace, inquit sagax animal: mi infestus homo 
Si falsam rem distulerit de industria. 

Nocendi et studio, me camelum dixerit. 

Insiliet in me statim Venantum globus; 

Et, credo, aut nunquam me dimittent cavea, 

Aut sero nimium reserabunt ostium. 

Antonio Manno historico tributi honores. 

Augusta Taurinorum tota est in honoribus de¬ 
cernendis Antonio danito, viro clarissimo inter Re¬ 
gni senatores adlecto, ob eius quinquagesimum 
matrimonii annum cum Heleonora Cordero ex co¬ 
mitibus de Vonzo in Subalpinis. 

Ipse enim, Iosephi filius, paternis vestigiis in¬ 
sistens, multa praeclaris virtutibus nitentia volu¬ 
mina edidit, quae ad illustrandam Subalpinorum 
praesertim historiam spectant. Mirum sane qua 
arte, qua caritate in suos quid in eorum decus 
cerneret, nullo intermisso labore, in unum corpus 
collegit, una animis voluntate, ut suus honor cui¬ 
que foret. Si pater inclaruit historia de Sardis, 
atque sapido illo volumine JDe verborum fortuna 
conscripto, filius haud morituram sibi gloriam com¬ 
paravit plurimis libris, quos ad enucleandam hanc 
vel illam Subalpinorum rerum notitiam, data oc¬ 
casione, composuit. Eius volumina, gravitate iu- 
dicii atque acerrimo documentorum studio inqui¬ 
sita, magnis doctorum laudibus accepta, unicuique 
sapienti maxime semper adprobata fuerunt. 

Quapropter omnes huiusce clarissimi viri amici 
audatoresque hanc faustam quinquagesimi anni¬ 
versarii eius coniugii nacti, ut in communem fa¬ 
miliarium laetitiam quod intimius in aedibus inter 
filios atque nepotes fieri consuevit, una simul con¬ 
venerunt ut complura ederent in eius laudem et 
coniugis, quae, tot virtutibus praedita, hilaritatem 
semper domi obtinuit filiosque mirum in modum 
ad patriae decus ornamentumque educavit et aluit. 

Cum multis illis, qui clarissimum virum amo¬ 
ris gratia honorisque scriptis his diebus decora¬ 
verunt, Vocis Urbis scriptores, laeti et ipsi atque 
alacres, Ei, cum coniuge eius prudentissima, omnia 
fausta in aevum ominantur. 

Subalpinus. 


PAROE/AIAE SIVE ADAGIA 


Equis albis procedere 

Ubi quem aliis quapiam in re longe superiorem 
significabant, longoque anteire intervallo, eum albis 
equis procedere Latini dicebant, vel quod antiquitus 
-equi albi meliorcS haberentur, vel quod victores iD 
triumpho albis equis vectari solerent, vel quod albi 
equi fortunatiores et auspicatiores esse crederentur, 
ut ad equestre certamen referamus metaphoram. 
Quod quidem indicat Appuleius, quum ait: « Post¬ 
quam ardua montium et rorida cespitum et glebosa 
camporum emersi, me equo indigena peralbo ve¬ 


hens, iam eo quoque admodum fesso». Neque enim 
temere addit: «vel indigena»; id est «Thessalico 
vel albo»; nam utrumque pertinet ad emphasim 
pernicitatis. Horatius in Sermonibus, de Persio 
quodam : 

Durus homo, atque odio qui possit vincere regem 
Confidens, tumidusque adeo sermonis amari, 
Sisennas, Barros ut equis praecurreret albis. 

Erant autem Sisenna et Barrus homines quidam 
insigni maledicentia; etiam si Aeron barros legit 
ut sit epitheton. Neque di-simile huic Plautinum 
illud in Asinaria: « Nam, si huic occasioni tempus 
sese subterduxerit, nunquam aedepol albis quadrigis 
indipiscet poeta». 



EX SACRIS CONGREGATIONIBUS ROMANIS 


SENTENTIAE NOVISSIMAE SELECTAE 


Ex Congregatione Rituum. 

Circa « Motum Proprium » SSmi. « De diebus fe¬ 
stis » (1). 

SSmus. D. N. Pius PP. X, nonnullorum Antistitum 
votis clementer deferens, per decretum Urbis et Orbis 
a S. Rituum Congregatione vulgatum d. xxiv mens. Iulii 
mcmxi, valiturum etiam pro Familiis Regularibus et 
Ecclesiis, ritu latino a Romano diverso utentibus, et 
firmo remanenti Motu proprio de quo supra quoad re¬ 
liqua Festa, statuere et decernere dignatus est, ut: 

I. Festum Natale S. Ioseph, die 19 Martii, sine fe- 
riatione et sine Octava, sub ritu duplici primae classis 
recolatur, adhibito titulo: Commemoratio Solemnis S. 
Iosepli Sponsi B. M. V., Confessoris. 

II. Festum Patrocinii eiusdem S. Ioseph Dominica 
in post Pascha, sub ritu duplici i classis cum Octava, 
addita Festi primarii qualitate, recolatur sub titulo: 
Solemnitas S. Ioseph , Sponsi B. M. V., Confessoris, 
Ecclesiae Universalis Patroni. 

III. Diebus infra Octavam et die Octava Solemni- 
tatis S. Ioseph adhibeatur Officium, uti prostat in Ap¬ 
pendice Octavarii Romani. 

IV. Festum Sanctissimae Trinitatis, Dominicae i 
post Pentecosten affixum, amodo sub ritu duplici pri¬ 
mae classis recolatur. 

V. Festum SSmi. Corporis Christi celebretur, absque 
feriatione, sub ritu duplici primae classis et cum Oc¬ 
tava privilegiata, ad instar Octavae Epiphaniae, feria v 
post Dominicam SSmae. Trinitatis, adhibito titulo: Com¬ 
memoratio Solemnis Sanctissimi Corporis Domini No¬ 
stri Iesu Christi. 

VI. Dominica infra Octavam huius festivitatis, in 
Ecclesiis Cathedralibus et Collegiatis, recitato Officio 

(1) Cfr. uum. sup. 
















cum relativa' Missa de eadem Dominica, unica Missa 
-solemnis cani potest, uti in festo, cuni Clpria, unica 
Oratione, 'Sequentia, Credo et Evangelio S. Ioannis in 
line. Ubi vero non adsit Missae Conventualis obligatio, 
addatur sola commemoratio Dominicae sub distincta 
conclusione, eiusque Evangelium in line. Hac vero Do¬ 
minica peragatur solemnis Processio cum SSmo. Sa¬ 
cramento praescripta in Caeremoniali Episcoporum, 
lib. ii, cap. xxxiii. 

VII. Feria vi post Octavam celebretur, ut antea, 
Festum Sacratissimi Cordis Iesu, sub ritu duplici pri¬ 
mae classis. 

— Per decretum d. xxvni eiusdem mens. Iulii ea¬ 
dem S. Congregatio haec insuper statuit et declaravit: 

I. Quum Festum Nativitatis S. Ioannis Baptistae in 
posterum celebrandum sit Dominica immediate antece¬ 
dente festum Sanctorum Apostolorum Petri et Pauli, 
ac proinde duae Octavae simul occurrere possint; hoc 
in casu agatur Officium de Octava Navitatis S. Ioannis 
cum commemoratione Octavae SS. Apostolorum. 

II. Vigilia Nativitatis S. Ioannis Baptistae affigatnr 
Sabbato ante Dominicam quae praecedit Festum SS. 
Apostolorum Petri et Pauli. Quando in hoc Sabbato 
simul occurrant Vigilia Nativitatis S. Ioannis et Vi¬ 
gilia SS. Apostolorum, fiat Officium de prima, cum 
commemoratione alterius in Missa tantum. Si vero in 
hoc Sabbato incidat Festum sive Officium ritus dupli¬ 
cis aut semiduplicis, nona lectio erit de Vigilia Nati¬ 
vitatis S. Ioannis, et in Missa fiat commemoratio utrius- 
que Vigiliae. 

III. In Ecclesiis Cathedralibus et Collegiatis, in casu 
praecedenti, dicatur post Nonam Missa da Vigilia Na¬ 
tivitatis S. Ioannis cum commemoratione Vigiliae SS. 
Apostolorum. Si vero occurrat festum IX lectionum, 
dicantur duae Missae Conventuales, una de Officio cur¬ 
renti post Tertiam, altera de Vigilia Nativitatis S. Ioan¬ 
nis post Nonam, cum commemoratione Vigiliae SS. Apo¬ 
stolorum. 

IV. Si Festum Nativitatis S. Ioannis Baptistae inci¬ 
dat in diem 28 Iunii, secundae Vesperae integrae erunt 
de hac solemnitate, cum commemoratione sequentis 
festi-SS. Apostolorum, iuxta Rubrichs. 

V. Quum ex Decreto Urbis et Orbis diei 24 Iulii 1911 
ad instar Octavae Epiphaniae sit privilegiata Octava 
Commemorationis solemnis Sanctissimi Corporis D. N. 

I. C., infra hanc Octavam prohibentur etiam tum Mis¬ 
sae votivae pro sponsis, tum Missae cum cantu de 
Requie pro prima vice post obitum, vel eius acceptum 
nuntium; die vero Octava prohibentur Missae privatae 
de Requie, quae die, vel pro die obitus alias cum 
exequiali Missa permittuntur. 

VI. Missa cum cantu de Requie die, vel pro die 
obitus, aut depositionis, praesente, insepulto, vel etiam 
sepulto, non ultra biduum, cadavere, vetita est in se¬ 
quentibus Festis nuper suppressis, nempe Commemo¬ 
rationis solemnis Sanctissimi Corporis Christi, Annun¬ 


tiationis B. M. V., CommemoratiQnis solemnis S. Io- 
seph, et Patroni loci. 

VII. Item- praedicta Missa inhibetur in Festis So- 
lemnitatis S. Iosepli, Sanctissimae Trinitatis, et in Do¬ 
minica in quam transfertur solemnitas externa Com¬ 
memorationis SSmi. Sacramenti. 

Ex Commissione Pontificia de Ke Bibiica. 

De auctore, de tempore compositionis et de historica' 
veritate Evangelii secundum Matthaeum. 

Propositis sequentibus dubiis Commissio Pontificia 
«de Re Bibiica » ita respondendum decrevit die xix 
mens. Iunii mcmxi : 

I. Utrum, attento universali et a primis saeculis 
constanti Ecclesiae consensu, quem luculenter ostendunt - 
diserta Patrum testimonia, codicum Evangeliorum in¬ 
scriptiones, sacrorum librorum versiones vel antiquis¬ 
simae et catalogi a Sanctis Patribus, ab ecclesiasticis 
scriptoribus, a Summis Pontificibus et a Conciliis tra¬ 
diti, ac tandem usus liturgicus Ecclesiae orientalis et 
occidentalis, affirmari certo possit et debeat Matthaeum, 
Christi Apostolum, revera Evangelii sub eius nomine 
vulgati esse auctorem? — Resp. Affirmative. 

II. Utrum traditionis suffragio satis fulciri censenda 
sit sententia quae tenet Matthaeum et ceteros Evange- 
listas in scribendo praecessisse, et primum Evangelium 
patrio sermone a Iudaeis palaestinensibus tunc usitato, , 
quibus opus illud erat directum, conscripsisse? — 
Resp. Affirmative ad utramque partem. 

III. Utrum redactio huius originalis textus differri 
possit ultra tempus eversionis Hierusalem, ita ut vati¬ 
cinia quae de eadem eversione ibi leguntur, scripta 
fuerint post eventum; aut, quod allegari solet Irenaei 
testimonium ( Advers. haeres ., lib. III, cap. I, n. 2), 
incertae et controversae interpretationis, tanti ponderis 
sit existimandum, ut cogat reficere eorum sententiam, 
qui congruentius traditioni censent eamdem redactionem 
etiam ante Pauli in Urbem adventum fuisse confectam ? 
— Resp. Negative ad utramque partem. 

IV. Utrum sustineri vel probabiliter possit illa mo¬ 
dernorum quorumdam opinio, iuxta quam Matthaeus 
non proprie et stricte Evangelium composuisset, quale 
nobis est traditum, sed tantummodo collectionem ali¬ 
quam dictorum seu sermonum Christi, quibus tamquam 
fontibus usus esset alius auctor anonymus, quem Evan¬ 
gelii ipsius redactorem faciunt? — Resp. Negative. 

V. Utrum ex eo quod Patres et ecclesiastici scriptores 
omnes, imo “Ecclesia ipsa iam a suis incunabulis, unice 
usi sunt, tamquam canonico, graeco textu Evangelii 
sub Matthaei nomine cogniti, ne iis quidem exceptis, 
qui Matthaeum Apostolum patrio scripsisse sermone 
expresse tradiderunt, certo probari possit ipsum Evan¬ 
gelium graecum identicum esse quoad substantiam cum 
Evangelio illo, patrio sermone ab eodem Apostolo_exa- 
rato? — Resp. Affirmative. 

VI. Utrum ex eo quod auctor primi Evangelii sco¬ 
pum prosequitur praecipue dogmaticum et apologeticum, 
demonstrandi nempe Iudaeis Iesum esse Messiam a 
prophetis praenuntiatum et a davidica stirpe progenitum, 
et quod insuper in disponendis factis et dictis quae 
narrat et refert, non semper ordinem chronologicum 
tenet, deduci inde liceat ea non esse ut vera recipienda; 
aut etiam affirmari possit narrationes gestorum et ser¬ 
monum Christi, quae in ipso Evangelio leguntur, alte- 
rationem quamdam et adaptationem sub influxu prophe¬ 
tiarum Veteris Testamenti et adultioris Ecclesiae status 
subiisse, ac proinde historicae veritati haud esse con¬ 
formes? — Resp. Negative ad utramque partem. 

VII. Utrum, speciatim solido fundamento destitutae 
censeri iure debeant opiniones eorum, qui in dubium 
revocant authenticitatem historicam duorum priorum 
capitum, in quibus genealogia et infantia Christi nar¬ 
rantur, sicut et quarumdam in re dogmatica magni mo¬ 
menti sententiarum, uti sunt illae, quae respiciunt pri¬ 
matum Petri (Matth., xvi, 17-19), formam baptizandi 
cum universali missione praedicandi Apostolis traditam 
(Matth. xxviii, 19-20), professionem fidei Apostolorum 
in divinitatem Christi (Matth. xiv, 38), et alia huius- 
modi, quae apud Matthaeum peculiari modo enuntiata 
occurrrunt? — Resp. Affirmative. 

Rationis periclitandae doctrinae Candidatorum ad 
Academ : cos Gradus in JS.cra Fcriptura, pars altera (1). 

DE IPSIS EXPERIMENTIS 
1) AD CONFERENDUM PROLYTATUM 

Art. I. — De periculorum tempore deque petitione a 
Candidatis facienda. 

1. — Candidatis ad Prolytatum, itemque ad Lau¬ 
ream, probandis duplex habetur iudicum sessio, mense 
Novembri et mense Iunio, id est ineunte et exeunte 
anno scholastico. 

2. — Candidati petitionem Emo. Consultori ab Actis 
exhibeant et quidem ante finem mensis Iunii, qui vo¬ 
lunt in sessione prima periculum doctrinae facere; ante 
finem Aprilis, qui in altera. 

3. — In petitione Candidatus, praeter nomen, co¬ 

gnomen, domicilium suum, indicet etiam ubi et quo 
die ad sacerdotium sit promotus, atque ubi et quo die 
sacrae Theologiae lauream consecutus. Idem petitioni 
litteras commendatitias adiungat Ordinarii sui vel, si 
e religioso ordine instituto ve sit, antistitis manu sub¬ 
scriptas. Horum autem documentorum inspectionem sibi 
Pontificia Commissio reservat. ' 

4. — De diebus periculorum destinatis Candidati 
tempestive certiores fiunt. 

Art. II. — De lingua in experimentis adhibenda. 
Experimenta iis, qui Prolytatum petunt — item qui 
Lauream — latine danda sunt; nisi cui alia lingua per¬ 
mittatur uti. 


Art. III. — De experimentis scriptis. 

1. — Experimentum scriptum complectitur : a) Dis¬ 
sertationem exegeticam de textu aliquo Evangelio- 
rum vel Actuum; — b) Scriptionem de quopiam argu¬ 
mento ex historia biblica iuxta materiarum indicem in 
adnexo folio descriptum; — c ) Scriptionem de aliquo 
argumento Introductionis generalis vel specialis ibidem 
pariter assignato. Ad hanc geminam scriptionem con¬ 
ficiendam bis tres horae conceduntur; sex autem ad 
dissertationem, cui propterea duplex tribuitur valor. 

2. — Dissertatio et scriptiones sunt sine cuiusvis 
libri adminiculo conficiendae, praeter Scripturae textum 
et concordantias, quorum exemplar cuivis Candidato 
ab ipsa Commissione, sed pro dissertatione exegetica 
dumtaxat, traditur. 

3. — Quod attinet ad modum argumentum exege- 
ticum tractandi, magna relinquitur Candidatis libertas. 
Sciant tamen ab iis non requiri oratoriam quamdam 
amplificationem; sed tractationem scientia et ratione 
confectam, quae litteralem scilicet expositionem propo¬ 
siti textus exhibeat, cum conclusionibus doctrinalibus, 
comparatione locorum consimilium, interpretatione prae¬ 
cipuarum variarum lectionum, explanatione antilogia- 
ruin, quae vel inter textum et versiones, vel inter 
eiusdem textus locutiones occurrant. 

Art. IV. — De experimentis quae viva voce fiunt. 

1. — Verbis Candidatus unum pluresve locos Evan- 
geliorum, Actuum, Epist. ad Romanos et II Epist. ad 
Corinthios graece, atque unum pluresve locos librorum 
Regum hebraice ex tempore interpretari debet. 

Praeterea de historia Antiqui et Novi Testamenti; 
de Instructione speciali; de quaestionibus Introductionis 
generalis in memorato indice assignatis; demum ad iu¬ 
dicum arbitrium, de argumento in scriptionibus evoluto, 
interrogatur. 

2. — Experimentum quod voce fit duas complecti¬ 
tur horas, id est bis semihoram pro parte graeca et 
hebraica, et ter viginti momenta pro altera. 

Art. V. — De notis seu punctis deque conditionibus 
ad successum requisitis. 

1. — Singulis utriusque experimenti partibus ae¬ 
qualis tribuitur punctorum numerus, id est viginti, 
quae tamen puncta in experimento linguae hebraicae 
et graecae, necnon dissertationis exegeticae duplum 
valorem habent. 

2. — In qua materia Candidatus duodecim puncta 
tulerit, in ea se satis iudicibus probasse sciat. 

3. — Ad felicem exitum utriusque experimenti re¬ 
quiritur, ut Candidatus ad mensuram modo descriptam 
in singulis materiis bene responderit. 

4. — Qui eam mensuram in singulis materiis expe¬ 
rimenti scripti non attigerit, ad tentandum orale expe¬ 
rimentum non admittitur. 


(1) De parte I cfr. Vox Urbis an. xtv (mcmxi) n. iv pag. 59 et seq. 

5. — Qui vero felicem exitum in scriptis habuit, 
etsi in experimento verbali deficiat, ei experimentum 
scriptum iterandum non est. 

6. — Nemo experimentum eius materiae iterare de¬ 
bet, in qua sedecim puncta tulit, nisi in materiis plus 
duabus ceciderit, aut in duabus, quae ad eamdem 
experimenti partem pertineant, scilicet ad utramque 
linguam hebraicam et graecam, vel ad alias experi¬ 
menti materias. 

7. — Qui iterato experimento, sive scripto sive ver¬ 
bali, iterum cecidit, pericula nunquam postea tentare 
sinitur. Iterare autem experimentum nisi in sequenti 
aliqua sessione non licet, salva speciali venia ab Emi- 
nentissimo Cardinali Praeside impetranda. 

8. — Qui in utroque experimento sic se probavit, 
ut, partitione punctorum facta, tres quartas summae 
partes retulerit, is ius ad honorificam sui mentionem 
acquirit. 

Ait. VI. — De expensis a Candidatis faciendis. 

1. — Candidati ante experimentum summam centum 
et viginti libellarum solvere tenentur, centum scilicet 
pro ipso experimento et viginti pro diplomate aliisque 
necessariis sumptibus. 

2. — Candidatis quibus experimentum haud bene 
successit, summa septuaginta libellarum restituetur, 
quod si in scriptis satis fecerint iudicibus, non eis re¬ 
stituentur nisi libellae viginti. 

3. — Qui experimentum verbale iterum tentant, 
sive ex integro, sive ex parte, solvant viginti libellas 
pro diplomate aliisque expensis et insuper libellas de¬ 
cem pro singulis experimenti materiis. 

(Ad proximum numerum). 



DIARIUM VATICANUM 

(Mense Augusto mcmxi). 


Coram SSino. admissiones. 

Nimio tempestatis aestu defatigatus, atque podagrae do¬ 
loribus iu genu dextero cruciatus, SS. D. N. Pius PP. X, 
per fere omnem Augustum mensem, medicorum et intimorum 
suorum consilio, admissiones coram se intermisit. 

Pontificiae electiones. 

Provisio ecdesiarum. — Per decreta S. Congregationis 
Consistorialis SSinus. has quae sequuntur ecclesias de proprio 
pastore providit, scilicet: Cathedrali ecclesiae Achadensi 
praefecit sacerdotem Pat itium Morrisroe, dec .num disci¬ 
plinae in collegio Maynoothi mo; Cathedrali ecclesiae Dal- 
lassensi sacerdotem Iosephuin Patfitium Lynch, eiusdem 
dioecesis, rectorem ecclesiae S. Eduardi in urbe Dallas; 
Cathedrali ecclesiae S. Agathae Gothorum rmum. Alexium 
Ascalesi, hactenus episcopum Muranum;'Cathedrali ecclesiae 
Zamboangensi sacerdotem Michaelem 0’ Doherty, dioecesis 
Aehadensis, rectorem collegii Hibernorum penes urbem Sa- 
lamanticam; Cathedrali ecclesiae Natchetensi sacerdotem 
Ioannem E. Gunn, Societatis Mariae, rectorem ecclesiae 


s .nctissimi Cordis Iesu in civitate Atlanta, dioecesis Savan- 
nensis; Titulari ecclesiae episcopali Comanensi rmum. Ra- 
phaelem Sandrelli, hactenus episcopum Burgi S. Sepulchri; 
Titulari ecclesiae episcopali Scillitanae sacerdotem Ramirum 
Fernandez y Yalbueno, archidioecesis Toletanae, ibidem ca¬ 
nonicum poenitentiarium metropolitanae ecclesiae, quem 
constituit Auxiliarem Emi. Cardinalis Iosephi Maria Martin 
de Herrera y de la Iglesia, archiepiscopi Compostellani. 

Brevi autem Apostolico r. d. Ioseph Maria Aloysius Hen- 
rieusBigolet eSemiuarioParisiensi pro Missionibus ad exteras 
gentes, Episcopus titularis Antiphrarum et Coadiutor eum 
iure successionis r. p. d. Petro Mariae Gendreau, Vicario 
Apostolico Tom-kim occidentalis, electus est. 

Nominationes Praefectorum Apostolicorum. — Decreto 
S. Congregationis de Propaganda Fide nominati sunt: r. p. 
Fulgentius a Gerar do Montes, ex Ordine Minorum S. Fran- 
cisci Capulatorum, Praefectus Apostolicus de Ubanghi Bel¬ 
gico, et r. p. Aemilius Callawaert, e Congregatione S. Spi¬ 
ritus, Praefectus Apostolicus de Katanga Septemtrionali. 

Vita functi viri clariores. 

Die vi mens. Augusti in castro Kranichberg ad Gloggnitz, 
Eminentissimus Antonius iosephus Gruscha, Archiepiscopus 
Vindobonensis, Sacri Purpuratorum Patrum Senatus Nestor. 
Humili genere natus erat Vindobonae an. mdcccxx, fuitque 
vir magni animi et consilii, scientia atque industria cari- 
t te insignis. 

— d. xv Sydney in Australia Purpuratus Pater Franci- 
scus Patritius Moran, illius Metropolitanae Ecclesiae Archie¬ 
piscopus, Leighlinbridge in oppido natus an. mdcccxxx. 
Romae in Hybernorum collegio institutus fuit et Hebraicam 
linguam in Urbano collegio de Propaganda Fide docuit. 
Albensis episcopus electus an. mdccclxxi et ad Australiae 
metropolitanam promotus an. mdccclxxxiv, Cardinalis S.R.E. 
dictus est in Concistorio d. xxvn mens. Iulii mdcccilxxxv, 
titulo S. Susann e ad Thermas. 



ANNALES 


Mauritanae res. 

Inter dubia, quae Mauritana quaestio, ad aeter¬ 
nitatem spectans, quotidie obiicit, ' d etiam fuit, fo e 
ut alius «internationalis» conventus congregaretur, 
qui profecto eius solutionem retardaret, immo dif¬ 
ficiliorem redderet. Huiusmodi vox ex obstaculis pro¬ 
ficere videbatur u ,de discriminis inter Germaniam 
et Galliam directa compositio impediretur, et ti¬ 
more etiam, ne ipsa compositio Algecirense foedus 
ita immutaret, ut ad eam confirmandam omnium 
civitatum, quae foederis eiusdem participes fuere, 
interventus requireretur. Novissimi vero nuncii con¬ 
trariam fidem induxerunt: quamvis enim lata ora, 
ut ita dicam, intercedat adhuc inter privilegia a Ger¬ 
mania petita et ea quae Galliae mens est conce¬ 
dere, de praecipuis tamen ex compacto agitur; 
quod si utrinque bona voluntas accesserit, partes 
non sine magna difficultate in omnibus denique 
convenient. 

Balkanicum discrimen 

Turearum imperium superatam omnino putat 
atque declarat Albanensium seditionem ob Melis- 
sores tandem spon‘e subiectos, et perfugas ex Nigro 
Monte, quo confugerant, in patriam reversos. Non 
timet equidem Myrditarum rebellionem nondum 
sedatam neque crabrones a se proximis hisce diebus 
irritatos; Cretenses incolas dicimus, quos ipsa pu¬ 
blice atque inconsulto de novis conatibus accusavit 
ad optatam cum Graecia matre unionem tandem 
aliquando assequendam. Prudentia tamen civitatum 
insulae tutelam habentium aquam igni extinguendo 
parem statim induxit. 


Ex Lusitania. 

Nova in Lusitania constitutione rata habita, in 
qua, inter multa inter se contradicentia et cum 
aequitate palam pugnantia, capitis poena omnesque 
aliae, quae corpus affligerent, abrogata sunt, veti¬ 
tumque tum opificibus ius ab operibus ex condicto 
recedendi, tum dominis contra operariorum arro¬ 
gantiam cuncludendi ex consulto officinas, ac de¬ 
nique statutum ut reipublicae praeses quarto quoque 
anno plenis publicorum legatorum comitiis elige¬ 
retur, ad hoc munere fungendum vocatus est Em- 
manuel de Arriaga, vir antiquae fidei popularis, 
iuris peritus insignis et probabilis poeta. Aequo 
etiam animo eum esse affirmant, quod tamen ex 
eius gestis comperiemus. 


PUBLICI PER ORBEM COETUS 

legibus ferendis 


In Anglia lex de finibus circa iura populi lega¬ 
torum et procerum definienda tertio adprobata, 
discrimenque inter utrumque coetum tandem com¬ 
positum. 

In Buigaria ad mensem Octobrem nova comitia 
indicta. 

In Hungaria lex de re militari adhuc agitatur, 
frustra adversariis administrorum collegium omni 
ratione provocantibus. 

In Pe-side non humana profecto lege, merces ei 
decreta, qui caput Mahamed Ali, Caesaris quondam 
ad imperium recuperandum nunc satagentis, ab¬ 
scissum sit allaturus. 


PER ORBEM 

Die ii mens. Augusti mcmxi Germanorum iu- 
venum globus, in athenaeis studiis vacantium, Ita¬ 
liam peregre profectorum, Romam advenit a col¬ 
legis Urbani athenaei festive acceptus. 

— d. m Annecii, a duobus Purpuratis Patribus, 
Episcopis viginti atque advenarum viginti millibus 
in novum cathedrale templum reliquiae Sanctorum 
Francisci Salesii et Ioannae de Chantal sollemni 
pompa transferuntur. 

— d. iv Reinold Begas, Teutonum sculptorum 
Nestor, Berolini obit. 

— d. v Frey aviator, a collapsu in Ciminis 
montibus sanitati restitutus, Ronciglione oppidum, 
ovantibus civibus et gratulantibus, relinquit, et in 
Galliam suam redit. 

— d. vi Valentiae castrum corruit, domus ali¬ 
quot circum earumque habitatores nonnullos misere 
sepeliens. 

— d. viii ad Tarentum ignescentis pulveris 
depositum ex improviso incenditur, immenso qui¬ 
dem fragore, at nulla hominum iactura. 

— d. ix Teutonum catholicorum annuus con¬ 
ventus Moguntiae congregatur, cuius in partem quin¬ 
genta millia hominum veniunt. 

— d. xi La Vallene, in oppido Alpium mariti¬ 
marum, vita fungitur Henricus von Poschinger hi¬ 
storicus, Bismarckii, viri illius civili prudentia or¬ 
natissimi, familiaris. 

— d. xii loricata Italorum navis, cui nomen a 
S. Georgio, in submarinos scopulos Neapolitani sinus 
offendit lateque diffinditur. 

— d. xiii Basileae ferriviarum statio incendio 
diruitur. 

— d. xiv incendia pariter nunciantur per Bel¬ 
garum lucos violenter saevire. 

— d. xv ad Haghia Triada, Cretensis insulae, 
oppidum, pervetustam Minoicae aetatis urbem ar- 
chaelogica Italorum missio reperit, eiusque vestigia 
luci restituit. 

— d. xvi Edmundus Rostand, Gallicus ille poeta 
valde celebratus, in automobilis currus fortuito casu 
graviter ad Cambo oppidum vulneratur. 

— d. xvn in Anglia operariorum magnae turbae 
ex condicto a laboribus se abstinentium tumultus 
passim excitant, quos militari manu cohibere o- 
portet. 

— d. xviii Chicagine ex urbe nuntium pervenit 
Badger et Iohnstone aviatores mortem infelici fato 
obiisse. 

— d. xix Italica speculatoria navis Quarto pro¬ 
spere in mare Venetiis immittitur. 

— d. xx quies, ab opificum desertionibus tur- 
I bata, per Angliam omnem restituitur. 

— d. xxii Leonardi da V nci praeclarum opus, 
lucundcte sive Elisae matronae nomine cognitum, 
ex Louvre museo ad Lutetiam Parisiorum, ubi as¬ 
servabatur, furto subripitur. 

— d. xxm noctu coorta tempestas ac caeli 
ruina per Longobardos lacus et vallem Tellinam 
immensam tum rerum, tum hominum ruinam ap¬ 
portat. 

— d. xxiv «internationalis» lingua et auribus 
captorum conventus Romae habetur. 

— d. xxv Bienen, in oppido ad Posen, dum sa¬ 
crae supplicationes habentur, templi pars delabitur 
octoginta circiter fideles in ruinas trahens, quorum 
viginti tres cadavera extrahuntur, sexaginta vul- 
ne a passi. 

— d. xxvi ad Schgvalleg oppidum curruum se¬ 
ries vapore actorum, ferreis axibus suo loco im¬ 
proviso semotis, e ponte quodam in praeruptum 
praecipitat cum multa viatorum caede. 

— d. xxvii novae ex opificum desertionibus 
rebelliones ex Anglia nunciantur. 



LIBRORUM RECENSIO 


Francisci Xav. Reuss, Sac. e Congr. SS. Redemptoris, 

Tentamina poetica. Romae, typis Cuggiani, mcmxi. — 

(Vol. in 12, pag. 368. — Pret. lib. 2, 50). 

Auctor ille, lectoribus nostris iamdiu cognitus, nu¬ 
perrime sub hoc titulo in unum collegit volumen car¬ 
mina centum, quae varias per occasiones separatim 
ediderat. Quo in libro non aliena refert poemata, la- 
tine tantum a se reddita — uti fecerat ante in Carmi¬ 
nibus S. Alfonsi M. de Ligor io, et in Fabulis selectis 
loannis La Fontciine — sed fructus exhibet suomet in 
horto satos atque enatos. 

Quae quidem carmina « Vox Urbis » fere omnia in 
suis iam vulgavit columnis. Nunc tamen emendatiora 
prodeunt passimque retractata, ac praeterea certo ordine 
disposita: divisa nempe in partes quatuor, quarum 
prima complectitur Carmina praenvo vel laude ornata; 
secunda, Carmina sacra, ceteris frequentiora; tertia, 
Ca mina gratulatoria; postrema tandem, Carmina de 
variis argumentis. 

Hunc librum auctor, habita prius venia, Pio X Pon¬ 
tifici Maximo versibus hisce Catullianis dedicavit: 

I nunc, parve liber, meosque versus, 
quos (tironis opus) sinu recondis, 
offer, munus inops, Patri benigno, 
orbis quem Decimum Pium salutat. 

Dices: « Ecce 'Ubi corolla florum, 
quos non texuit ars, nec educavit 
hortus nobilior, sed imperitus 
carpsit de mediis viator agris ». 

Supplex inde Patrem rogabis ut te, 
ut me salvificae Crucis notare 
signo ne renuat, pieque nobis 
quidquid laetificum sit, adpir cetur. 

Christi autem Vicario acceptum fuisse oblatum vo¬ 
lumen, Pontificia significat Epistola auctori remissa, 
quae quidem sic sonat: 

Dilecte Fili, 

Redditum est Nobis sane libentibus volumen, quo tu i 
conclusisti Tentamina Poetica : sic enim placuit mo¬ 


destiae tuae latina poematia inscribi, quae tu multi et 
varia per occasionem edideras. Equidem novimus horum 
carminum magnam partem: plura enim in dies Nobis 
faustos condidisti; alia, ut condideras, Nobis muneri 
mittebas: ex eis vero non te tironem aut rudem esse in 
hoc genere intelleximus, sed limatulum politumque ac 
probe vel facultate' ingenii vel doctrinae elegantia in¬ 
structum. Itaque haud aegre a Nobis impetrasti, ut id 
vulgando volumen nomini Nostro dedicares. Jam, quod 
rogas, ut et operi et auctori bene precemur, utrumque 
facimus ex animo: ac primum longe lateque cupimus 
hic vagetur liber, et religionis sanctae, qua flagrat om¬ 
nis, igniculos iaclat. Tum tibi optamus, ut in multos 
annos liceat, ut consuevisti, severiores curas studio in¬ 
terpellare poeticae sacrae, cuius quidem laude te florere, 
alumnum Alfonsi Patris, admodum decet. Auspicem 
autem divinorum munerum, tibi apostolicam benedictio¬ 
nem, dilecte Fili, amant ssime impertimus. 

Datum ex aedibus Vaticanis IX cal. sextiles an. 
MCMXI. 

Pius PP. X. 

Nos vero dum auctori socioque nostro acceptum 
honorem ex animo gratulamur, nostra facimus verba, 
quibus ille suam praefatiunculam concludit, ita scri¬ 
bens : « In his autem elucubrationibus id mihi potis¬ 
simum proposui, ut pro mea exigua parte operam da¬ 
rem, ne sermonis latini usus, olim litteratis hominibus 
cuiusque nationis familiaris, magis magisque in desuetu¬ 
dinem abeat: non sine magno detrimento ipsarum, 
quae hodie vigent, linguarum, earum praesertim, quae 
a latina suam ducunt originem». Nec absonum nobis 
videtur consilium, a quodam gymnasii moderatore con¬ 
ceptum, non excludendi haec « Tentamina poetica » e 
delectu librorum, qui alumnis diligenti oribus dono dari 
solent, ceu praemia anni scholastici bene peracti. Hoc 
enim in libro discipuli et iucunda reperient et hone¬ 
stissima argumenta, eaque stilo facili venustoque trac¬ 
tata, qui legentium animos ad amandam et colendam 
puram et castigatam latinitatem sponte alliciat. 



AENIGMATA 


i. 

Arcanum volitat; caudam si demeris, altus 
Tunc iam vi en tum pectora somnus habet. 

II. 

Vox eadem signo leporem callemque latentem, 

Viscera telluris qui tenebrosa secat. 

Ex socias, qui utriusque aenigrmatis interpretatio¬ 
nem ad Doctorein lOSEPHUJVi FORN4RI, Commentarii 
moderatorem (ItOUlcl, Via dei GOVGI‘110 VGCChiO, 96) 
miserint intra menses duos, unus, sortitus, grratis 
accipiet opus, cui titulus : 

T. VALLAURI 

HISTORIA CRITICA LITTERARUM LATINARUM. 


Aenigmata an. XIV, n. VI proposita bis respondent: 
i) Bellum ; 2) Sal-Sol. 

Ea rite soluta miserunt: 

Ioan. M. M (Minier, Corbiuiaco. — A. 0. IVItcnburg, So •> ‘motui.-, ad L,fi¬ 
dam. — Auff. Scriban, Iassiis. — Fr. Baturewiea, Zytomiria. — Ios. Wab- 
uer, Varsaria Polon. — lac. Mcnendez, Madrilo. —Barth. Ferraria, Au- 
tjusla Taurinorum. — Petrus Tergestinus. — Fr. Xav; Ghion. (Munio. — 
Alex. Pintauro; Vine. Starace, Neapoli. — Alb. PerraM, ■Lutetia Parisio¬ 
rum. — Fr. Guerra, Aletio. — Lud. Dubois, Massilia. — Ricli. Brondel, 
Brugia. — St. Pini; F, Amori, Mediolano. — A. Bounin, Aureliano. — 
Paolinus a S. Ioseplio, Barcinone. — Lud. fioux, Bituricis. — F. Wawer, 
Marianopoli. — Alb. Kain, Dnblino. — F. X. M., Dr -pano. — Ad. Kdz- 
lowski, Petricovia. — Frid. Horwath, Vindobona. — I’. Prado, Venetiis. 

Sortitus est praemium : 

PETRUS TERGESTINUS, 
ad quem missum est opus, cui titulus: 

ELEMENTS D’ ICONOGRAPH1E CHRETIENNE 
par 

LOUIS CLOQUET. 

Sponsor: Io annes Baptista Ciampi, inrisperitus 
Romae — Ex officina Societatis Editricis Romanae. 
















144 


VOX URBIS 


EUPLIUS 

Actio dramatica a I. B. Francesia versibus senariis exarata. 


SCENA VIII. 

Felix et Calvisianus. 

Felix {qui exit lente et observans). 

Calvisianus! Cur venit frugis haec bona? 

Hic occultabo; olfaciam cur venerit. 

Boni refert nil, mala semper alite. 

Fugit hinc Ocris per posticum rapidus, 

Necem daturus... Amplius non retulit... 

Dolet nescire... Salvet Euplium Deus. 

Audiamus. 

Calvisianus. 

Modo dixerunt obiter 

Ocrim transisse, pessimum servorum genus. 

Ei concreditam quid si rem dixerit? 

Iuvat prudenter per cunctari... Forsitan 
Eum si viderit... Quid expilaverit. 

Felix {qui se se profert). 

Tibi res prosperas deprecor a Superis. 
Calvisianus. 

Vir probe, honeste, quomodo vales? 

Felix. 

Bene! 

{intra se) Felix, adverte, se serpens insinuat! 
Calvisianus. 

Vidisti quemdam transeuntem propius 
Ocrim, servum pessimum, vinoque deditum? 
Felix. 

Is est! {inter se). Vidi. {Clara voce) Nunc, indulge- 

[bat genio! 

Tulisse, aiebat, magnam vim pecuniae. 
Calvisianus. 

Sed unde dixit carpsisse pecuniam? 

Felix. 

Quid ex ore ebrii scit quidpiam expiscarier ? 
Calvisianus. 

Sed... 

Felix. 


Calvisianus 

Quot audio voces intus adclamantium! 

Quid est? {Intus exauditur : Io imperatori! Io Cae- 

[sari! 

Facit qui salvam gladio rempublicam). 

SCENA IX. 

{Cives ingrediuntur grasscintes scenam et clamantes). 

I Civis. 

Suis sit hostibus mors, exterminium! 

Vivat imperator! Vivat in saeculum! 

Maximus. 

{Qui turbam civium agitat, in medium prolapsus ait): 

Ad vos lubens alloquor, cives Catanae, 

Semper fuistis fulcimen imperii... 

Adest nunc civibus grande periculum, 

Nam nostro Caesari adsunt adversarii, 

Movent qui cuncta, caelum scandunt et nubila... 
Hi sunt Christiani, homines turpissimi! 

Adorant hominem, damnatum capitis... 

Diis sed omnibus sint actae gratiae, 

Quod ille nuper qui ducebat agmina, 

Linebat affabre civibus labia, 

(Peius ne proferam contra demortuum) 

Huius reus criminis fassus est omnia. 

Cives. 

Quis? Euplius? {una simul inter se coli quentes). 
Maximus. 

Recte dixistis. Euplius! 

Et ipse tradidit libros ad iudiccs, 

Ab illis pronus postulavit gratiam... 

Poenae sed morsibus pulsus disparuit. 

I Civis. 

Proh dolor ! Ipse ? Clarus tot virtutibus ? 

II Civis. 

Pius, medebatur semper inopiae... 

III Civis. 

Data succurrebat nobis pecunia. 

Calvisianus. 

Christi doctrina, tandem sic cognoscitur ! 


Is probe est! 

Calvisianus. 

Quot viros adpetentes video! 

Quot clamores ! 


Felix {intra se) 

Quid secum murmurat gravis ? 
Calvisianus. 


Heic nollem habere sermonis arbitros, 

Ipsi ne possint aliquid praesumere, 

Ex mei pectoris moti imprudentia. 

Scio quot corrupti vivant istoc saeculo. 

Res arguunt me rectum in perniciem (seorsum com- 

[motus.). 

Felix ‘inter se) 

Hic est qui duxit Ocrim procul dubio! 

Sed illum forte adhuc per tempus distuli... (voces 
[<civium audiuntur). 


Maximus. 

Adhuc quid ei fidem vos servabitis? 

Calvisianus. 

Iugum quod ipse vobis olim imposuit, 

Quod ipse rupit, et cur vos portabitis? 
Indignabundi, Catanenses, rumpite! 

Quid prohibet? Nihil. Sic datis obsequium 
Imperatori, donis qui nos cumulat. 

Erit sic civitas denuo Catana 
Suo prae ceteris cordi dulcissima. 

Maximus. 

Vobis quid videtur? 

Calvisianus. 

Quod est consilium? 

Maximus. 

Cadat odiosa Christi religio, 

Rumpatur barbarum servitutis iugum ! 

(Ad proximum numerum). 

DISPUTATIONES PHILOSOPHICAE 

MODERNISTAM INTER ET THOMISTAM 

Praeter iudicium examinis seu consilii requiritur in 
agrenti homine iudicium exeeutionis seu electionis, 
sub quo continetur imperium. 

Modernista. — In colloquio nostro ultimo (1), amice 
carissime, tu in iudicio practico asserebas, quod nempe 
bifariam dividebas, scilicet in iudicium consilii et iu¬ 
dicium exeeutionis. 

Quum igitur de hoc argumento nonnisi verbum obiter 
feceris, a te plura, ut a magistro meo, requirere mihi 
discipulo tuo liceat: siquidem quaestio huiusmodi non¬ 
nullas consequentias, et quidem egregias parere mihi 
visa est. 

Thomista. — Ita sit prorsus, carissime. Id tamen 
praemoneo non de vocibus quidem, sed de rebus ipsis 
me acturum esse, eaque plenitudine quae sufficiens visa 
mihi fuerit ad argumenti enucleationem. Quapropter 
hic nihil disputabo de imperii natura, utrum videlicet 
voluntatis sit actus an vero rationis; an comprehendat 
electionem, vel exeeutionem, et ita deinceps. Haec omnia 
dimittam, ita ut nonnisi post disputationem adhibeantur 
haec vocabula, quae proinde hinc significatum perspi¬ 
cuum sortientur. 

Argumentum igitur enixo animo ineamus. 

Id imprimis notandum quod passim tenent omnes, 
primum finis ultimi amorem nulli imperio hominis sub- 
esse, sed tantum instinctui naturae ipsius. Cuius ratio 
haec est, quia potentia nullo indiget imperio sive im¬ 
pulsu alieno ut moveatur, ubi ex natura ad proprium 
inclinatur obiectum; quum nempe ad praesentiam obiecti 
proprii sponte sua eidem adhaereat, atque in idem 
feratur, sicque instinctus vices imperii cuiuscumque aut 

, (l) Gfr. n. vxii, mense Augusto mcmxi. 


praecepti suppleat. Haud secus voluntas natura propria 
determinatur ad ultimi finis amorem, neque proinde vi 
aliqua impulsiva indiget, ut in ipsum reapse tendat et - 
feratur: sed ubicumque finis ille apparebit, ipsa pro¬ 
prio quasi pondere trahitur: ex qua voluntate nulli 
imperio subiecta vim habebunt omnia proinde alia et 
imperia et praecepta. 

Ubi autem de electione agitur, tenendum est requiri, 
praeter illud iudicium consilii, quo decernitur de ele¬ 
gibili unius prae alio, iudicium exeeutionis, quo prae¬ 
scribatur exeeutio eius quod per consilium fuit deter¬ 
minatum. 

Ratio autem potior asserti haec est, quod nempe iu¬ 
dicium consilii circa aliquid agendum supponit quidem 
nonnullum amorem finis, nullatenus tamen amorem finis 
absolutum et efficacem, qui natura propria pariat mo- 
tivum sufficiens eligendi media. Hinc fit quod homo 
prudens, saepe saepius, ex suamet prudentia, inquirit 
de mediorum sufficientia priusquam determinet inten¬ 
dendum absolute per media finem, seu, ut ait Christus, 
non determinet turrim aedificandam, priusquam com¬ 
putaverit sumptus necessarios ad perficiendum; quin 
imo desistet nonnunquam ab huiusmodi concepta in¬ 
tentione, ubi adverterit media esse ad finem insuffi¬ 
cientia. Unde transitus ad electionem et actum non fit 
nisi per iudicium exeeutionis, additum iudicio consilii. 

Quae electio sane non potest esse nisi libera. Hinc 
habes totius rei processum et nexum. Amor quidem 
finis ultimi, seu boni in communi non cadit sub imperio, 
quum sit ab ipsamet natura inditus, neque ulla vi im¬ 
pulsiva indigeat extrinseca,' sed vi propria atque ex 
instinctu feratur naturaliter et ex se in obiectum. 

Ex illo autem amore non imperato omnes alii amores 
imperati enascuntur. Omnia quippe bona particularia 
aut singularia continentur ut quaedam partes in illo 
bono in communi: sed quia non sunt necessario ama- 

bilia, amores exinde enati, atque eodem modo in illo 
primo amore qnasi virtualiter contenti, non sunt ne¬ 
cessarii et determinati efficaciter, sed determinandi sunt 
aliquo iudicio, ita ut nempe homo exercite eligat me¬ 
dium, et dum eligit sit sui ipsius iudex, arbiter et 
interpres, et ita quidem ut ad ipsum pertineat non so¬ 
lum eligere, sed et iudicare ipsam electionem, iudicium 
ipsum, discernere aliquid esse eligendum prae alio si¬ 
mul eligibili, rescire propter quid iudicet et eligat, qua 
1 ’atione unum prae ceteris eligat. 

M. — Quod bene paucis verbis contraxit Angelicus 
tuus, hominem videlicet esse liberum quia in proprias 
actiones reflectere potest, easque pro merito iudi¬ 
care. 

T. — Bene concludis, amice dilectissime. 

Quare igitur distingui probe oporteat inter iudicium 
examinis aut consilii,, et iudicium electionis, iam nunc 
ex praedictis clarius ostendendum videtur. 

Ratio distinctionis huius potissima est, quod nempe 
iudicium diversum occurrere debet pro diversitate obiecti 
formalis. Aliud porro est obiectum bonum ut amabile, 
aliud bonum ut reapse amandum et amatum. Illud enim 
est bonum amatum sub conditione, in quantum nempe 
ad finem proderit, de cuius utilitate decernitur per iu¬ 
dicium consilii, ut ipsamet verba prae se ferunt; istud 
vero est bonum absolute et exercite amandum et ama¬ 
tum, quia ad finem utile vel utilius declaratur ex iu¬ 
dicio nempe electionis. 

Ex qua distinctione habes, utrumque et consilii et 
electionis iudicium differre. Hinc autem sponte et aliae 
diversitates profluunt, paucis enumerandae verbis. 

Quod nempe iudicium consilii decernat de dignitate 
unius amabilis prae ceteris : iudicium vero electionis 
de debito amoris actualis et exerciti; 

quod iudicium consilii potest esse obiective inde¬ 
terminatum, ubi v. gr. media vel sint vel appareant 
aequalis vel quasi aequalis utilitatis, unde inquisitio 
prius necessaria est: iudicium vero electionis, quum 
sit de actione hic et nunc exercenda, nihil indetermi¬ 
nati patitur, dictatque unam numero actionem; 

quod iudicium consilii medium approbet: iudicium 
vero electionis medium sic approbatum executioni 
mandet; 

quod iudicium consilii retractabile est, atque de 
eodem appellari potest; imo potest esse sine voluntatis 
actu quem dictat, siquidem potest voluntas intellectum 
avertere ab uno iudicio, et propter alia motiva ad aliud 
iudicium convertere: iudicium vero electionis electionem 
inseparabiliter unitam habeat, ut alias in proximo sci¬ 
licet colloquio fusius explanaturi sumus, si Deus de¬ 
derit ; 

quod iudicium consilii electionem antecedit priori- 
tate naturae, imo et prioritate durationis, ut experientia 
non infrequenti patet: dum e contra iudicium electionis 
nullimode electionem duratione praecedit, sed solum 
natura ; 


quod iudicium consilii non supponit actualem et 
absolutum finis amorem: dum e contra iudicium elec¬ 
tionis supponit finem actu et absolute amatum; 

quod iudicium consilii antecedit electionem : iudi¬ 
cium vero electionis complectitur ipsam electionem, una 
cum actuali cognitione; 

quod denique iudicium consilii sit pura cognitio et 
in linea cognitionis per se sistat: quum e contra iudi¬ 
cium electionis inferat impetum quemdam, seu de¬ 
fert amorem finis ad electionem mediorum : unde vo¬ 
luntas sese determinat intelligibiliter ad exercitium 
actus. 

M. — Quae omnia egregii sane momenti esse mihi 
videntur; sed tamen aliquatenus explananda fusius, 
quum vel quaedam obscura, vel saltem minus intellecta 
apparent propter sermonis brevitatem. 

T. — Sed omnia ista inferius redibunt melius expla¬ 
nanda, atque amplius patebunt: hic solum utriusque 
iudicii tum consilii, tum electionis interim naturam 
statuere et enuntiare intendo. 

Hoc rursus additum volo, ipsum electionis iudicium 
duplex reapse dari : aliud nempe ex instinctu naturae, 
seu superioris causae. Quae distinctio necessaria prorsus ' 
est ad discernendum quid sit reipsa imperium. 

Quandoque videlicet homo movetur ari actum extrin¬ 
secus, quin praesupponatur in ipso iudieante actus vo¬ 
luntatis, a quo procedat in actum : et tunc habetur in¬ 
stinctus; quandoque autem voluntas vel quaelibet alia 
potentia exit in actum ex actu priori voluntatis, et tunc 
datur imperium. Quae doctrina Angelici est, ita pro¬ 
nuntiantis : « Quum imperium sit actus rationis, ille 
actus imperatur qui rationi subditur. Primus autem 
voluntatis actus ex rationis ordinatione non est, sed ex 
instinctu naturae aut superioris causae». (1) 

Unde primum iudicium executivum non est impe¬ 
rium, sed instinctus. 

Ubi igitur intentio finis absoluta non praecessit con¬ 
silium, tum iudicium dictans intentionis actum non est 
imperium, sed instinctus; ubi autem absoluta finis in¬ 
tentio ante consilium praecessit, tunc iudicium inde 
sequens imperatur, et datur imperium: quia iudicium 
executionis reapse voluntatem ordinat ut eligat. 

M. — Attamen, nonne actus intentionis liber est, 
proindeque colligendum est illuni non posse non esse 
imperium, siquidem voluntas libera non applicatur nisi 
per rationem? Instinctus ceterum non est nisi iudicium 
a natura determinatum ad unum, a quo proinde proce¬ 
dere actus liber nequit? 

T. — Cui exceptioni duplex responsio plerumque 
fit. Quarum prima haec est quod primus actus, nempe 
amor finis, est quidem a natura ipsa, seu naturalis, 
hincque liber dici nequit: ut autem respicit media quae 
varia sunt, et ex quibus nonnulla prae ceteris possunt 
eligi, liber erit, dicique imperium potest. 

(1) I - 2“, tp 17. 

Altera autem responsio, doctrinae Angelici confor-, 
tnior, (1) haec est, quod scilicet primus actus, supponens 
primum actum intellectus id est cognitionem finis, et 
primum inde sequutum actum voluntatis, nempe amo¬ 
rem finis absolute, sit ab ipso Deo ut auctore vel na¬ 
turae vel gratiae, neque ad haec homo se movet, sed 
a Deo movetur et applicatur, indeque actus ille vocatur 
instinctus; ceteri vero actus tum intellectus tum volun¬ 
tatis inde sequuti, sunt ab homine sese per proprium 
indicium et voluntatem determinante, proindeque im¬ 
perati dicuntur, unde habetur et imperium. 

Ille prior actus est totum quid a Deo ut a causa effi¬ 
ciente, nihil ab homine : ceteri vero sunt totum quid a 
Deo, totum quid ab homine, iuxta auream Angelici 
doctrinam, non autem partim a Deo, partim ab homine. 

Imperium igitur non occurrit nisi respectu electionis, 
seu ut iudicium illud quo homo libere, et seipsum rea- 
liter etactualiter se movet ad eligendum, quando nempe, 
sese, mediante ratione, applicat ad alium voluntatis 
actum. 

Alia adduci possunt, quae hic omittuntur, sed po¬ 
stea fusius explananda erunt. Hic nobis id probasse 
sufficiat, imperium neque esse neque dici nisi re¬ 
spectu electionis, nullimode autem respectu primi ad 
finem motus, seu instinctus; atque imprimis voluntatem 
non posse in actum electionis liberum prodire, nisi ex 
iudicio electionis praevio, prorsus distincto a consilii 
iudicio; iudicium electionis rursus esse ex ratione de¬ 
terminatum proindeque simul liberum; idem denique 
enuntiare debitum et exigentiam tou velle, atque inde 
prae se ferre electionem adiunctam, non quidem ne¬ 
cessario, sed infallibiliter. 

Quod iudicium non dat posse velle, sed actu velle; 
neque ut causa to 5 velle, nisi in quantum infert ipsam- 
met motionem impulsivam et actualem applicationem 
ad to velle. 

M. — Postquam, amice carissime, fusiores quas antea 
promisisti explanationes exhibueris, nonnulla obiecto 
mihi occurrentia proponam, non quod doctrinae non 
arrideant, sed quod penitius intelligere in desideriis 
habeam. 

T. — Bene opinaris fusiori sermone indigere argu¬ 
mentum, propter gravitatem quaestionis: quae tamen 
omnia, si tibi libuerit, ad proxime sequens colloquium 
remittemus. 

I. I. B. 

(l) I - 2 ae , q. lll,. a. 


Mores primum, mox sapientiam disce, quae sine moribus 
maledicitur. 

Seneo., Epist. 76. 

Ut aerugo ferrum, sic invidia quem infecit animum cpn- 
sumit. 

8. Ba, suus. 

Idem esse debet finis discendi, qui et vivendi. 

Seneo., Proverb. 


Stili lapidarii elementa 1 ’ 


V. — De elogiis. 

Quae proferuntur elogia, ea Maffeio, et Muratorio 
novitatis nomine suspecta prope singula sunt, sed iniuria, 
ut Morcellius pluribus ostendit lib. I, cap. 5. Cave ne 
honorarios titulos cum'Elogiis confundas: illi enim ho¬ 
noris, et monumenti auctorem saepe et curatorem prae¬ 
ferunt, haec cient neminem; illi causam honoris saepe 
declarant, haec nullam indicant; illi denique vivis fere 
honoris causa constituti putantur, haec mortuis me¬ 
moriae caussa posita perhibentur. Nominandi casus in 
elogiis adhibetur siquidem nulla in his dedicatio, nulla 
Senatus, aut Civitatis, aut Magistratuum mentio fieri 
debebat. 

Nemo autem putet elogia omnia ad aetatem eam 
referenda, qua ipsi Duces, quos laudant, floruerunt. 
Nam viris etiam iamdiu defunctis elogia posita sunt. 
Sunt qui sub Traiano potissimum Principe illa omnia 
exstitisse arbitrantur. 

Vocem ipsam elogium duplici « 1 » scribit Morcellius, 
Graecos secutus, qui ellogia efferunt, quod et Latini 
diu fecere, ut tradit Casaubonus : elogium una « 1» scri¬ 
bit Gifanius, eamque scribendi rationem alteri praeferre 
videtur Forcellinius. Utramvis scribendi rationem se¬ 
quere. Quoniam autem Elogiorum omnium una fere est 
dictionis ratio, eaque plerumque simplex, nulla erit 
quod ad dictionem pertinet distributio. Sed ratione 
personarum primo magistratuum, deinde privatorum, 
tum foeminarum elogia describemus. 

a) Elogia Magistratuum. 

M . VALERIVS 
VOLVSI . F . 

MAXIMVS 

DICTATOR . AVGVR . PRIMVS . QVAM 
VLLVM . MAGISTRATVM . GERERET 
DICTATOR . DICTVS . EST . TRIVMPHAVIT 
DE . SABINIS . ET . MEDVLLINIS . PLEBEM 
DE . SACRO . MONTE . DEDVXIT . GRATIAM 
CVM . PATRIBVS . RECONCILIAVIT . FOE 
NORE . GRAVI . POPVLVM . SENATVS . HOC 
EIVS . REI . AVCTORE . LIBERAVIT . SELLAE 
CVRVLIS . LOCVS . IPSI . POSTERISQVE 
AD . MVRCIAE . SPECTANDI . CAVSA . DATVS 
EST . PRINCEPS . IN . SENATVM . SEMEL 
LECTVS . EST. 

Plebem a Moenenio Agrippa in Urbem reductam 
tradidit Livius (I, XVII, 32). Cicero autem auctor est 
a Manio Valerio eas discordias esse sedatas: de claro 
Oratore, nuin. 54. — Ad Murciae ; id est apud aram 

(1) Cfr, nuni. sup. 

Veneris Murciae. — Lectus in Senatum pro « in Senatu », 
ut habet Tullius (Pro domo sua, cap. XXXI, 82). 

L . MVNATIVS .L.F.L.N.L.P. PLANCVS 
COS . CENS . IMP . ITER . VII . VIR 

EPVL . TRIVMPH . EX . RHAETIS . AEDEM 
SATVRNI . FECIT . DE . MANVBIIS 
AGROS . DIVISIT . IN , ITALIA . BENE 
VENTI . IN GALLIA . COLONIAS . DE 
DVXIT . LVGDVNVM . ET . RAVRICAM 

Tresviri Epulones, qui deinde septemviri facti sunt, 
iidem erant, qui potestatem habebant epulas Iovi, ce- 
terisque Diis indicendi; mensas enim in ipsis templis 
Diis Maiorum Gentium tamquam epulaturis exstruebant. 

b) Elogia hominum privatorum. 

L . BAEBIVS . L . F . 

GAL . IVNCINVS 
PRAEF . FABR . PRAEF. 

COH . IIII . RAETHORVM 
TRIB . MIL . LEG . XXII 
DEIOTARIANAE 
PRAEF . ALAE . ASTYRVM 
PRAEF . VEHICVLORVM 
IVRIDICVS . AEGYPTI 

Gal. — Galeria Abi. Casu, quo tribus efferebatur 
a Latinis una ex tribubus rusticis. — Fab. Fabrum 
scilicet Fabrorum i — Praefectus Cohortis Quartae Rae- 
tliorum. Tribunus Militum Legionis XXII. Deiotarianae. 
Legiones Deiotarianas memorat Hirtius, quas scilicet 
Rex Deiotarus disciplina, et armatura Romana com¬ 
plures annos constitutas habebat, — Astyrum. Scilicet 
ex Asturia Regione Hispaniae Tarraconensis. — Prae¬ 
fectus Vehiculorum ille fortasse, qui vehicula a Pro¬ 
vincialibus in expeditionibus Imperatorum exigebat, et 
impedimenta castrorum convehenda curabat. In Aegypti 
provinciam Praefectus mittebatur, qui Praefecturam, et 
Imperium ad similitudinem Proconsulis habebat, sed 
iuris dicendi causa in eam Provinciam praeter Prae¬ 
fectum, Iuridicus mittebatur. 

c) Elogia foeminarum. 

ATHENAIS '. MATER 
PHILADELPHI 

I . CAESARIS . AVG . ET . IVLIAE . AVG. 

SERVI . SCALLIANI . TABVLARI 
VIXIT . ANNOS . XXCIII. 

Celebratur Athenais quod Philadelphum Scallianum 
genuerit, Servum Tabularium Tiberio, et Liviae, quod¬ 
que vitam ad annum octogesimum tertium produxerit. 

Tabularius erat is, qui rationum tabulas praescri¬ 
bebat, acceptique et expensi rationem conficiebat: in¬ 
terdum etiam Custos Tabularum. 

C Ad proximum numerum) 


Quid Latinorum doctrina ac scientia 

ad Italorum mediae quae dicitur aetatis 
cultum humanitatemque contulerit. 

Quum nostra aetate antiquis bonis litteris bellum 
atrox nonnulli, nimis quidem audacter, inferant, ut in 
quasdam umbratiles paene dicam scholas ipsae migrent, 
ubi rari lectique cultores iis delectentur tantum earumque 
mira ac singulari laude gloriaque decorentur; haud va¬ 
num neque irritum meum inceptum erit, si Graecorum, 
ac praesertim Romanorum cultum atque humanitatem, 
illis quoque temporibus quae plerumque obscurissima 
habentur, non omnino esse abiecta atque oblivione obruta 
ostenderim; quaeque de hac re ab eruditissimis viris 
investigata ac disputata sint, quam paucissimis quidem, 
sed quam apertissimis verbis adstricta exhibuerim. Quae 
enim illi antiquissimi Graeci et Romani tot aetatum 
cursu senserint, cognoverint atque egerint, a nostris 
accepta et voce vel scriptis prodita, nunquam de ipso¬ 
rum memoria excidere, sed ipsorum ad nonnihil con¬ 
tulere. Qua re, si quis unquam sit qui opinionem con¬ 
trariam et a veritate abhorrentem mente atque animo 
concipiat, statim, se hucusque vehementer errasse pro 
certo habens, istam a se expellat ac longe amoveat, 
quippe quae imperitiam atque inscientiam nulla venia 
dignam monstret. 

Quod ad consequendum, ne omnia persequar quae 
de re proposita, iam prope ab omni parte tractata con- 
tritaque, sint quaesita ac disputata, rerum quas No- 
vatius (1) ille, nostrarum litterarum clarissimum lumen, 
fusius ornatiusque disseruit, summas attingam et 
plane compositeque referam. Quod si ne hoc quidem 
totum consequi potuero, benevolentia vestra, optimi ac 
nobilissimi iudices existimatoresque, qui hunc commen¬ 
tarium legitis, mihi certe (haec quidem spes me iuvat) 
non deerit. 

* 

* * 

Quum Romanorum imperium omnium quae unquam 
in terris fuerint maximum, vita moribusque corruptis 
ac depravatis, magis quam barbararum gentium vi ar¬ 
misque fractum, est collapsum, clarissimorum poetarum 
permediocres versuum conditores nulla arte, nulla animi 
mentisque celeritate praediti, nullo divino afflatu per¬ 
moti locum tenuere, et philosophis hominum rerumque 
naturam penitus perscrutantibus rhetores loquaces ces¬ 
serunt. Eo autem corruptionis morumque depravationis 
perventum est, ut litterarum artiumque splendor ac 
lumen paene sit obscuratum atque extinctum. Nostra 
tamen Italia, inter tot tamque corruptas gentes, litte¬ 
rarum cultu quodammodo excellit. Nam quum apud 
Gallos, apud Hispanos, apud Afros quoddam fuisse 
poeticum genus corruptum et contaminatum, a pristino 
splendore et dulcedine alienum, quendam exstitisse ser¬ 
monem abstrusis obsoletisque verbis repletum, inanesque 
tractatas esse quaestiunculas praesertim de grammaticis 
rebus, ne dicam nugis, cognoverimus; apud nostros 

(1) L’ influsso dei pensiero latino sopra la Civilia Ilaliana nel Medio 
Evo. (Mediolani, mdcccxcix). 

autem, quum ferocium Gothorum imperio adfligerentur, 
Boetium et Cassiodorum florere videmus, qui ultimi 
litterarum artiumque EOmanarum heredes appellari pos¬ 
sint. Quorum alter veterum doctrinam contemplatione 
est persecutus, alter ut antiquae Urbis decus gloriamque 
admirarentur venerarenturque barbarae gentes cona¬ 
tus est. Hic etiam ab oblivionis iniuria veterum Grae¬ 
corum Romanorumque humanitatem vindicare voluit, 
eodemque auctore atque hortatore, illi quos dicunt coe- 
nobiavcas in liberalium ingenuarumque artium studiis 
sunt versati, et in tanta tamque densa caligine, quae 
nostram terram obtegebat, quoddam lumen diffuderunt, 
viam illis qui postea fuere commonstrarunt et, ut fleri 
solet, digitum ad doctrinae fontes intenderunt. Itaque 
in vetustorum morum ruina Urbis imperium labefactante, 
Latinorum proles aliquas praecipuas insignesque vir¬ 
tutes servavit defenditque; quarum in primis quomodo 
vere sint res penitus pernoscendi studium atque illud 
ad communem usum ingenium accommodatum, quo no¬ 
stri maiores ceteris populis praestitere quoque post lon¬ 
gum saeculorum cursum clarissimi flent eorum nepotes. 

Qua autem aetate Langobardorum crudelissima gens 
nostram terram invasit, diripuit atque Italos ad inter¬ 
necionem paene redegit, optimorum studiorum cultus 
extenuatur ac fere omnino iacuit. Nam contentione 
exardescente inter illam gentem et Pontifices, Chri¬ 
stianae fidei defendendae studio potiusquam litterarum 
artiumque contemptu permoti, summi qui religionis 
rebus praeerant viri, ex quibus Gregorius ille quem 
Magnum appellarunt, commemoratur, veterum doctrinae 
humanitatique asperrimum bellum intulerunt. Quod ta¬ 
men laicos nostros ab istis admiratione prosequendis et 
quodammodo colendis non dimovit. 

Deinceps Caroli regis, cui Magnus cognomen, tem¬ 
poribus, viri doctissimi non defuere, quibus auctoribus 
illp optimus populorum moderator est usus ut cultum 
humanitatemque apud Gallos iam prope oblivione obruta 
in memoriam revocaret. 

Praeterea ix saeculo exeunte, inter tot tempestates 
ac, procellas, viri nobilissimi exstiterunt qui artes litteras¬ 
que humanas coluerint suaeque scientiae vestigia nobis 
tradiderint. Eorum enim carmina quaedam exstant qui¬ 
bus avitas memorias reviviscere, ac post longum tem¬ 
poris spatium Urbis magnitudinem gloriamque comme¬ 
morari ac celebrari videmus. 

Non autem a veritate aberrare videntur qui veteris 
cultus humanitatisque X saeculo, afflictis rebus Italicis 
ex gravissimis calamitatibus, haud rara vestigia per¬ 
sequi posse adfirmant, quamquam eruditissimi nonnulli 
viri in contrariam iverunt sententiam. Quin etiam, iam 
eodem saeculo ineunte, litterae artesque magis magisque 
vigent virentque ita ut inde prima litterarum renascen- 
tium apud nostram gentem initia esse repetenda rectius 
■consentiant docti. Tum enim poetae exstiterunt mirabili 
quodam antiquitatis studio flagrantes et vergilianis ve¬ 
stigiis praesertim insistentes, quorum nonnullos inveni¬ 
mus exemplar atque imaginem illorum qui humani¬ 
tatis studia profitebantur (unde apud nos humanistarum 
appellatio) quodammodo praebentes. Neque autem tan¬ 
tummodo Latinitatis studia, sed etiam Graecitatis hoc 
saeculo in honore fuerunt, quum in Italiae extrema 


parte, ubi et in Salernitanis regis aulis, Neapolitanorum 
principis et in Basilianis coenobiis memoriae Byzantiarum 
rerum servabantur, tum in media ac superiore, Roma non 
excepta, qua in urbe Graeca Latinaque carmina in can¬ 
torum schola canebantur. Quae igitur aetas obscurissima 
ac priscae doctrinae immemor non iure appellari vi¬ 
detur. 

Sed xi saeculo, quum artes florere multasque, propter 
auctam hominum industriam sollertiamque, res gestas 
esse admiremur, et paucos et ingenii vi ac robore paulo 
praestantiores, quam qui proxima fuere aetate, poetas 
invenimus. Si autem ad eam quae sequuta est trans¬ 
eamus aetatem, non modo carmina prope deesse vi¬ 
demus, sed etiam reliqua litterarum monumenta, ex 
quibus novi sensus mutati que mores clarius redundent 
ac niteant. Tum vere Graecorum ac Latinorum doctrina 
nostram vit/trn moresque informavit atque effinxit. An¬ 
tiquissimae enim Urbis, quae olim una in omnibus 
terris domus fuerit virtutis, imperii, dignitatis, memoriam 
ac recordationem tum fuisse, quaedam traditae consue¬ 
tudines moresque fidem faciunt. Tot igitur tantisque 
rebus eversis, maiorum cultus atque humanitas obli¬ 
vione non sunt deleta, neque vetustatis nobilissimae, 
obsequium est imminutum vel omnino extinctum. Quin 
etiam quum illa tempestate, apud reliquos populos 
quadam humanitate excultos scientia ac doctrina pa¬ 
trimonium esset ecclesiasticis quasi de iure tribuendum, 
quumque ceterorum civium mentes rerum omnium quae 
ad humanitatem et cultum pertineant rudes fuisse vi¬ 
deantur; apud nos autem ecclesiastici eruditionerq. ac 
doctrinam, tanquam suum ius, sibi non arrogavere, sed 
omnes cives proprias mentes excolendi exornandique 
facultate usi sunt. At haec quaestio est diu inter doctos 
disputata. Ceterum quid antiquitatis effecerit memoria 
ac recordatio colligi potest ex quadam morum urbani¬ 
tate dignitateque, quibus decorari huius aetatis Itali 
videntur, et ex grammaticae dialecticaeque studiis, 
quibus ipsi operam navarunt, quaeque reconditis atque 
abstrusis rebus, ad medicinam iuris prudentiamque per¬ 
tinentibus, viam atque iter patefecerunt, ita ut istarum 
disciplinarum memoriam se revocasse nostri maiores 
iure gloriari potuerint. 

At ex xm saeculo veterum Graecorum Romano¬ 
rumque doctrina apertius celeriusqne progreditur ad 
humanitatem apud nos proferendam ac celebrandam. 
Plurimae enim artes, quae quid in quaque re veri sit 
investigant, ut philosophia, ut mathematicae, quas 
omnes Aristotelis summum ingenium aluit et confirmavit, 
maxime florent vigentque. Ad easdem quidem plurimum 
illa aetate contulerunt nostri, quorum, opera forenses 
quoque disciplinae amplae grandesque sunt factae, ita 
ut iuris peritorum illa confertissima ac bene instructa 
legio apud nos exstaret. 

Sed hoc cognitionis scientiaeque ardore atque im¬ 
petu poetica quodammodo profecit, cuius saeculis actis 
decus paene extinctum videbatur. Plurimi enim Lati¬ 
narum litterarum artiumque studio atque amore fla¬ 
grantes veterumque Romanorum memoria impulsi atque 
inflati, de variis et interdum tritis rebus, novis pictis 
coloribus, nonnunquam Vergilii, Ovidii reliquorumque 
Latinorum poetarum vestigia persequentes, carmina con- 

didisse videntur. Quod vere auream illam nostrarum 
litterarum renascentium aetatem praenuntiat. Illa autem 
carmina quae Latinas litteras tum vigentes obtestan¬ 
tur apud nos parum sunt cognita, ne dicam igno¬ 
rantur, quod eodem tempore aliorum carminum incidit 
primus ortus, quae et populi animo, quum vulgari ser¬ 
mone essent condita, obversabantur, et rerum novitate 
omnes litterarum existimatores grammaticosque adeo 
alliciebant, ut ad se, Latinis neglectis carminibus, istos 
totos converterent. 

Contra illa carmina Latino sermone composita re¬ 
quirat, investiget ac pervolutet necesse est quisquis 
nostrae Italiae, de qua agimus, aetatis cultum humani- 
tatemque penitus perspicere ac pernoscere velit, eosque 
eruditissimos viros qui, quasi illi a Lucretio comme¬ 
morati vita i cursores, doctrinae lampada alteri saeculo 
tradiderint, cognoscere adamet. 

Nam, ut eadem, qua Novatius ille eruditissimus vir 
in extrema sua dissertatione, imagine utar, velut per 
multa saecula, in sepulcro quo corpus inusitata magni¬ 
tudine strenuissimi cuiusdam viri a Turno illo apud 
Virgilium celebrato interfecti, erat conditum, ignota 
arsit illa quae narratur Pallantea lampas iisque restitit 
eam extinguere conantibus usque adeo, fracto vitro, 
manu quadam impia evanuit fulgor; ita illo medio quod 
dicitur aevo, Urbis magnitudinem nobilitatemque tam¬ 
quam servaret ac custodiret, velut in tenebris et obscu¬ 
ritate, Latinorum cultus atque humanitas permansit ac 
duravit. Quae quidem aliqui, huius aetatis barbari, 
sunt direpturi ita, ut ea tueri ac defendere nostrum sit. 
Illa enim nostrorum maiorum doctrina avitae gloriae 
velut imago futuraeque certum signum, nostrae genti 
iam renascenti viam significans, ne emigret e nostris 
animis, ne e scholis nostris expellatur atque omnino 
dilabatur cavendum est. Denique curandum, ut quae 
nostris litterarum monumentis alendis atque suo quodam 
afflatu nutriendis ad patriae libertatem defendendam 
nostros homines converterit rapueritque, eandem in¬ 
tegram incolumemque servemus, custodiamus, maxi- 
moque cultu ac veneratione prosequamur, quo clarius 
aequalibus nepotibusque iter indicet nobilitatis illius et 
gloriae, quae nostrum omnium sunt in votis. 

»Cavae Tyrrhenorum. 

Ianuarius De Filippis. 


QUAESTIONES PHIL0L0G1CAE 


Cur syllaba d (dv, dp) vocabulis graecis praefixa 
modo intensivam, modo negativam significa¬ 
tionem iis tribuat. 

Quid consilii nobis quaestiones quasdam philologicas 
solventibus sit propositum, quem finem quamque ra¬ 
tionem persequamur, iam lectoribus Commentarii no¬ 
stri cognitum esse (1) arbitramur; itaque rem novam 
sine ambagibus aggredimur discutiendamque propo¬ 
nimus. 

(1) Confr. N. I a. c., yag. 7. 


Constat in lingua graeca ad vocabula componenda 
usitari syllabam d aut, si vocis simplicis initium litera 
vocalis est, dv; ante consonantem autem labialem (u, [i, o») 
dp. Quae syllaba nunc significationem vocis intendit, 
nunc annihilat, unde aut d intensivum aut d negativum 
appellari solet, ut ex his vocabulis videmus: d-otxo; 
valde noxius, dv-oixTo; apertus, ap-WSio; manifestus, 
ubi d (dv, dtx), propterea quod significationem vocis in¬ 
tendit, intensivum appellari debet; contra in d-ftaSvfc 
indoctus, dv-/pysTo<; non experrectus propter significatio¬ 
nem vocabulorum negatam, negativum appellamus. 

En discentibus linguam graecam aenigma. Quare 
in dv-o-.xTo; d non negativum; quare in dvspysxos non 
intensivum sit, nonne iure quaerant et quidem optimo, 
nam viri rei gnari non ignorant discipulam acrioris in¬ 
genii, si tantum accentus vocabulorum transposuerit, 
iam vicisse, nam dvepyerre vera is est, qui exper¬ 
gefieri potest, dvoixro; autem is, qui aperiendus non est. 

Etiam obscurior autem fit quaestio, si occurritur 
vocabulis cum d (dv, dp) compositis, quae significatio¬ 
nem, haud mutato accentu modo intentam modo ne¬ 
gatam continent, ut dv-ZXsyxToi;, quod nunc latino adie- 
ctivo « convictus,» nunc « non convincendus » respondet, 
aut dpyd;, quod non solum adiectivo positivo « celer 
(strenuus) », sed contra etiam saepius negativo « segnis 
(piger) » vertendum est. 

Quid tum? Sufficitne ad rem explorandam perspi- 
ciendamque discentibus, quod vulgo datur discrimen, 
nominis d intensi vi d privativi? Nugae sunt. Res tam- 
diu discipulis, ut ex quinquaginta fere annorum ma¬ 
gisterio cognovi, non clarescet, quoad iis radix causa¬ 
que rei ignota erit, quoad fundamentum duplicis signi¬ 
ficationis eiusdem syllabae praefixae d (dv, d ( u) occultum 
erit. Hoc utique hic explanandum statuendumque su¬ 
scepimus. 

* 

* * 

Cur fit igitur, ut illud, de quo disceptamus, a du¬ 
plicem voci compositae et, quod summopere est mi¬ 
randum, contrariam alteram alteri repugnantem signi¬ 
ficationem tribuere possit? lies prorsus clara fit, si 
plenas illius d intensivi et d negativi formas, ex quibus 
utrumque emersit, requirimus; nam quid tum inve¬ 
nimus ? — d (dv, dp) intensivum reliquam esse partem 
plenae praepositionis graecae dvd, quae ita significatio¬ 
nes vocum graecarum auget, ut latinum in (intentus) 
aut nonnunquam per (perspicuus); d negativum autem 
esse contrusam formam praepositionis dvsu, quae ut la- 
tinum « sine » semper inopiam indicat, itaque negativam 
vocabulo tribuit significationem (homo sine pecunia 
idem est atque homo non pecuniosus); id quod etiam 
nonnullae recentium linguarum imitantur, quum ad 
vocem negative componendam pro adverbio negativo 
praepositionem adhibeant, ut germanica: o/mmachtig 
(ohne Maclit) pro nicht machtig (nnmachtig) impotens, 
ut polonica: fozknvawy ( sine cruore) pro nieknvawy 
incruentus. 

Nunc, opinamur, iam discipulus facile sibi fingat, 
quare vocabula specie similiter, reapse non pariter, 
composita, ut una ex parte av-ai'peu) tollo (everto) av-afpw 
sursum tollo, dv-aiwo surgo, altera autem av-acaS^teo» 
sensu'careo, av~ai<j^uvTe'u> impudens sum, av-sxTrAy)Tro;aat 
non obstupesco, — illa sensum vocis simplicis augeant, 
haec negent. 

Hac via et ratione igitur quaestionem hanc disci¬ 
pulis edisserendam esse putamus, una re praeterea ad¬ 
dita — plurimis vocabulis cum a (av, ap.) negativo 
compositis accentum vocis quam maxime ad initium 
vocis compositae removeri, ut a-So-jo? (ex avsu -f- 8d|a) 
inglorius, axtp.o<; (ex avsu -f- Ttavj) honore carens, id 
quod etiam nonnullarum linguarum recentium est pro¬ 
prium, ut in germanica videmus: un beriihmt ignobilis, 
quamquam vox simplex est beriihmt, un gesund aegrotus, 
quamquam — gesund. Quae nota etiam difficultatem 
significationis distinguendae imminuet. 

Varsaviae Polonorum. 


IOSEPHUS WABNER. 



PRIMO ANNIVERSARIO REMEANTE 
EX QUO ALPES PER AERONAVEM 

A GEORGIO CHAVETIO SUBLIMI AUSU TRAIEGTAE FUERUNT 

(IX KAL. OCTOBRIS MCMX) 

Terra polusque silent miro commota volatu 
Alpium inaccessas exsuperante nives. 

Lembus, ab Helvetica sublatus in aera Briga, 

Mox, avis instar, agris imminet italicis. 

O iuga transcendens alpestria, more aquilarum, 

Hactenus ignoto, cymba, magisterio! 

Dent mihi Picrides sublimem versibus ausum 
Concinere, unde orbis percitus obstupuit! 

Ingenii quantum te, Navis, finxit acumen, 

Docta super nubes transvolitare leves ! 

Quale*rotis et robur inest, et quanta sub alis 
ffUCobilitas, rapidis ictibus usque sonans ! 

Commentum hoc facinusque decet celebrare per aevum, 
Quod caelum terrae subiicit imperio. 

Scandentis memorem quid nisus Icari Olympum 
Vel stultum, incoepta turre, (T$abelis opus? 

t fludaces sua mens homines compellit in altum, 

Urget et aerias alitum inire vias. 

Alea iacta fuit: certaminis aerii ordo, 

Praemium et indictum, semita pacta, dies. 


ZNjavis inauditum esto solvere prompta volatum, 

Claustri fulminei concrepitante sinu. 

Ast ubi nauta, roges, audax concredere vitam 
Tam fragili, Volitet quae per inane, rati? 

<$n, populi, haud anceps animo Chavetius, ortum 
Natio cui, referunt, peruviana dedit. 

Hunc nuper stupuit Remensi Gallus in agro 
Aera sulcantem praepete navigio. 

Omnis nunc tellus in eumdem lumina Vertit, 
jdusus Icarios dum renovare parat. 

Voces turba fremens, tollitque ad sidera palmas, 

Ac si ea scandenti propitiare velit; 

Omina et ingeminans: «Faxit superare volantem 
jdlpina - inclamat - culmina celsa Deus!» 

Mirum oculis monstrum! quisnam reputaverit unquam 
Fluctivagam astra inter Velificasse ratem? 

Aspice ut immoto temonem lumine remex 
Torqueat intrepidae dexteritate manus; 

Concinnos agilesque simul mirare volatus, 

Sese per teretes lintre levante gradus! 

Plebs en velivolum suda rimatur in aethra 
Alterno exsiliens irrequieta pede. 

Territae abhinc aquilae, nimbis tonitruque suetae, 
Insuetam fugiunt horrisonamque feram. 

Ut si Pegaseo veheretur in aera dorso, 

Persei aut celeris cogeret ala pedes, 

Factus iam superi Chavetius arbiter orbis 

Huc vetita usque homini regna pererrat ovans. 

Sed montis viridi traiecto navita amictu 
Per concreta gelu flumina signat iter. 

Cautes hinc baratrumque horrent, undisque sonora 
Late aperit fauces ima vorago nigras. 

Illico succedunt iuga foeta furentibus flustris 
Et gelidus Boreas flans et utrinque Notus. 

Quae classes, quaeve arma sonant? quibus effera castris 
Praelia cum nimbis dux aviator init ? 

Adversis quatitur flabris, miserabile visu! 

Hinc procul arcanis pulsus et inde viis. 

lACon tamen aedepol! obruitur fortissimus heros 
Pectore ab aerato propositique tenax. 

ffKCissile ceu rapidum obiectam superevolat Alpem 
jdusu terrifico, maior et ipse sui, 

Donec victor io ! redimitus tempora lauro, 

Attigit Ausoniis littora culta viris. 

Italus heic radiat ‘Phoebus: iam vallis Oselae 
Subter porrigitur, flumen et arva rigans. 
c 7&ox in planitiem, populi spectante caterva, 
Descendit recto tramite navicula, 
jit qui nunc crudum recolam, sors invida, casum, 
Dignum, quem tellus semper et astra fleant? 


Namque sub extremo ratis impos facta volatu 
Proh dolor! heroem praecipitavit humi. 

INjum magis hoc possit fingi lacrimabile fatum, 

Quo subit in portu navita naufragium ? 

Salve, Chaveti, per et jdlpes victor et auras, 

Qui splendes nostro sidus in axe novum! 
Mediolani. 

Caesar Mambretti. 


EX ITALIS URBIBUS 


De maximo Augustae Taurinorum artium conventu. 

De die in diem universae prope nationes in hoc ma¬ 
ximo artium conventu, qui Augustae Taurinorum cele¬ 
bratur rem suam ad unguem redegerunt. Quum tem- 


ad operis exemplar' confecta, quod olim Raphael Ur¬ 
binas divino ingenio invexit. Iaponenses longe tamen, 
sed satis feliciter proximeque procedunt. 

Paulo superius, egressis ex laponensibus, adest 
Hunnorum aedicula, quam rectius meritoque splendi¬ 
dissimum palatium dixeris. Quot rerum inventa vel ad 



Maximi Augustae Taurinorum artium conventus prospectus generalis. 


poris brevitate rerumque multitudine premar atque sim 
impar in singulis decernendis, paucula obiter dicam. 

Si iterum 'per portam quae ad septemtrionem spectat 
introgrederis, dextrorsum se se tibi offert laponensium 
parvula aedicula. De ipsa iam nonnulla antea notavi, 
sed Juvabit rem iterum ampliusque enucleare. Populus 
hic, quem heri modo inter barbaras gentes incedere 
adhuc reputabas, atque a ceterarum nationum numero 
reclusum credebas, nunc post recentiores de Russis 
victorias relatas, ex improviso inter humanissimas gentes 
ponere se haud dubitavit, primum vel in rebus nostrae 
aetatis locum obtinet. Eius enim vasa coquinaria, vel 
quae ad luxum in primis spectant, innumerabilia sunt, 
eorumque gentes praedicant luxuriosiores, ubi haec om¬ 
nia fluent. 

In aedibus Vaticanis, magna civium advenarumque 
admiratione, invisuntur tapeta illa immortalia acu picta 


vitae rationem melius commodiusque agendam aptis¬ 
sima! Quot modo ad hominum cultum atque ad huma¬ 
nitatem ! 

Populus Hunnorum « alacris eunctasque putas exce¬ 
dere palmas » qui se nuperrime in libertatem vindicavit, 
in contentionem vel de artibus cum ceteris nationibus 
nobilis&ime progreditur. Hinc inde vel ante ostium sex 
viri armis vetustissimorum temporum induti, veluti illic 
essent positi ut arcem defenderent hostesque arcerent, 
ingredientes optime monere videntur inter milites bar¬ 
barosque versari. 

Ne dubita, viator, i secure, intro sunt omnia mo¬ 
numenta pacis et artium populi, qui bello utique paratur, 
sed tranquillitati studet artibusque indulget, quae con¬ 
cordia tantummodo florent atque crescunt. 

Quot itaque bona, quot utilia, quotque demum ad 
humanitatem pertinent! Adest omnium admirationi vel 

Subalpinus. 


in limine elegans militum symplegma qui ad opera in¬ 
cumbunt ad rem domesticam pertinentia. « Lux micat 
ex oculis, spiratque e pectore flamma! » Diu multumque 
dubitavi haesitans utrum viventes essent an efficti! 
Adeo est felix sculptor. 

Res agraria exsultat. Adsunt in primis plurima 
vinorum specimina et frugum. Et Hunni in artibus, 
quas maiores nostri humiles vocabant, nunc potius 
potentiores adpellamus, praefulgere nituntur. Quae 
prostant exempla optime produnt qualis sit eorum 
excellentia et qualis in agricolis praestantia. 

Rerum abundantia urget. Si paulo ulterius dextror¬ 
sum iterum introeas, tibi se se offert quid hostra 
Taurinorum civitas, ad aliorum populorum exem¬ 
plum, proponat, praesertim in iis quae ad civium 
cultum spectant. Adsunt scholarum descriptiones, 
adsunt et domus, quae ex temporum ratione pro 
tunicato popello vel pro artificibus aedificari coeptae 
sunt apud recentiores nationes. Tabulae quoque di¬ 
ligentissime confectae disponuntur, in quibus disci¬ 
pulorum numerus, labentibus annis, adnotatur. 

Hinc inde animi commodique causa tabernas in¬ 
venies, ubi facile poteris potione frui ex arabicis 
fabis confecta vel ex recentiorum more, cerevisia vel 
frigidis liquoribus ad delicias beatiorum apparatis; vel 
denique diversoriis omnium elegantissimis. 


quae ad rem rusticam optime nostra aetate fovendam 
sint enucleanda. 

Interfuerunt Rex, et quotquot Italia adnumerare potest 


Taurinensium artium tentorium. 

electissimos ingenio atque in patriam caritate illustres. 
Luzatius ille, qui nuper ad rerum italicarum gu¬ 
bernacula sedit, mira admodum eru¬ 
ditione atque facundissime disseruit. 

Utinam Italiae, rura, nunc male re¬ 
licta, quae nutrit Ceres, almaque Fau¬ 
stitas, redeant! 

Insequenti die magnus alter atque 
celeberrimus virorum conventus qui 
causas agere et defendere leges con¬ 
sueverunt. Si saepe ipsi sunt insigne 
maestis praesidium reis; saepius ta¬ 
men, praesertim hac nostra aetate, ca¬ 
pitale nefas operosa diluunt arte. — 
Sed absit ab epistola indignatio. Me 
plurima manent quae quamprimum 
enucleabo. 


Novus pons super Eridano Augustae Taurinorum. 


Ad laevam positus est nuper pons super Eridano, ut 
utrumque fluminis litus facillime coniungatur. 

Sed tempus locusque me monent paucula dicere de 
magno nupero excellentium virorum congressu, ut 


Nocere posse et nolle laus amplissima est. 

Publil. Syrus, Mim, 

FAROE/AIAE SIVE ADAGIA 


Manibus pedibusque. 

Extremum conatum significantes, dicimus « ma¬ 
nibus pedibusque » ; nam per manus declaratur in¬ 
dustria conficiendi negotii, per pedes maturandi 
celeritas. Davus in Andria Terentiana: « Ego hoc, 
Pamphile, tibi pro servitio debeo, conari manibus 
pediousque.» Utitur hcc adagio semel atque iterum 
Aeschines in oratione contra Demosthenem, et etiam 
Homerus (11 ad. Y). 

Omnibus nervis. 

Eundem habet sensum «omnibus nervis» ; id 
est: summa vi, summoque studio. Nam robur in 
nervis vulgo ponitur. Unde et « nervos intendere », 
«expedire nervos et nervosa», quae vegeta vali- 
daque minimeque languida. Cicero ad Quintum 
fratrem: «Sic contende omnibus nervis et facul¬ 
tatibus». Idem Epist. famiV. (lib. XV): «Omnes 
nervos in eo contendas ». Item in Verrem (act. II): 
«In quo omnes nervos aetatis industriaeque meae 
contenderem». 

Velis equisque. 

Similem conatum significat ad fugienlum, aut 
assequendum magis quam ad efficiendum. M. Tul¬ 
lius ad Quintum fratrem (lib. II): « Sic ego, qui in 
isto homine colendo tam obdormivi diu, te meher- 
cule saepe excitante, cursu corrigam tarditatem 
tum equis tum velis ». Quamquam in vulgatis exem¬ 
plaribus pro «velis» passim «viris» scriptum in¬ 
venimus. — Idem Offic. lib. III: «Quibus obsoletis 
floret Epicurus, eiusdem fere auctor adiutorque 
sententiae. Cum his equis velisque, ut dicitur, si 
honestum tueri ac retinere sententia est, decer¬ 
tandum est». In quibus exemplis usus est eadem 
metaphora paullo diversius, ut qui illic respexerit 
ad celeritatem, hic ad utrumque, pugnae genus, 
equestre ac navale. 

Remis velisque. 

Huic sim ii mum est, indeque translatum quod, 
quum navis simul et remigio et velis impellitur, 
summus est nautarum conatus. Cicero (Tuscul. 
quaest., IIIJ: «Tetra res est velis, ut ita dicam, 
remisque fugienda». Item in I Philippica: «Tum 
vero tam sum cupiditate incensus ad reditum, ut 
mihi nulli neque remi neque venti satisfacerent». 
Plautus in Asinaria : « Remigio veloque quantum- 
cumque poteris festina et fuge». — Quum remigio 
navis impellitur Graeci «secundarium cursum» 
appellant; quum velis fertur dicitur « cum secundis 
ventis » ; vertitque in diversum, hoc est in signifi¬ 
cationem tarditatis metaphoram Aristophanes scri¬ 
bens: «Neque currimus nunc, nec alias impelli¬ 


mur». Interpres exponit: «Neque ventis neque 
remis navigamus». Quamquam nihil prohibet ad 
equestrem cursum referri. Virgilius simpliciter 
extulit in Aeneidos III: 

Laevam cuncta cohors remis ventisque petivit. 

Ad ha c formam pertinet etiam quod ait Plato 
(De legibus , IX): « Malorum autem consuetudinem 
fugito irreversim» ; hoc est, ne respiciens quidem 
a tergo. Allusit autem ad Eurydices fabulam, cui 
lex erat dicta, ne respiceret. Et Virgilius: 

TrdnSque caput iace, ne respexeris. 

Navibus atque quadrigis. 

Pro summo studio summaque festinatione Flac¬ 
cus dixit « navibus atque quadrigis » in Epistolis: 
Strenua nox exercet inertia ; navibus atque 
Quadrigis petimus bene vivere, quod petis hic est. 

Plutarehus adversus usuram haec habet quae 
latine praebemus: «Ne vero tu aut equitatum op¬ 
pertus fueris aut vehicula iugalia cornigera et ar¬ 
gento picta, quae celeres usurae assequuntur et 
praetercurrunt; verum asino quopiam, quemcumque 
forte nactus fupris, aut caballo, fuge hostem ac 
tyrannum foeneratdrem». 

Omnem movere lapidem. 

Hoc est: «Omnia experiri nihilque intentatum 
relinquere» Quod adagium hoc pacto natum esse 
plerique ferunt: Xerxes, Graecos bello adortus, 
quum esset apud Salaminam superatus, ipse quidem 
inde semovit, verum Mardonium reliquit ut bellum 
prosequeretur. At quum hic quoque in Plateis pa¬ 
rum prospere pugnasset, fugatusque esset, fama 
vu'go invaluit, Mardonium intra ambitum tentorii 
sui thesaurum ingentem humo defossum reliquisse. 
Hac spe pellectus Polycrates Thebanus, eum agrum 
commercatus est; verum ubi iam multum diuque 
thesaurum quaesiisset, neque quidquam proficeret, 
Delphicum oraculum consuluit, qua ratione posset 
eas pecunias invenire. Apollo respondit his verbis: 
Unumquemque move lapidem. Id simul atque effe¬ 
cisset, multam auri vim in campo reperisse'ferunt. 
— Sunt qui metaphoram sumptam existiment ab 
his qui cancros venentur in littore; nam hi plerum¬ 
que sub saxis latitant, quae movent qui cancros 
quaerunt. 

Effertur adagium pro eo quod est omnia peri¬ 
clitari. Plinius Iunior (Epist.) : « Ego iugulum sta- 
tim video; hunc premo. Premit certe quod elegit, 
sed in eligendo frequenter errat. Respondi posse 
fieri, ut genu esset, aut tibia, aut talus ubi iugulum 
putaret. At ego, inquam, qui iugulum perspicere 
non possum, omnia pertento, omnia experior omnem 
lapidem moveo». - - S. Basilius ad nepotes: «Ad 
quod ut viaticum paremus, omnis lapis, ut dici 
solet, movendus est». 

COLLOQUIA LATINA 

Praemia (U 

Paulus. — Iubemus te salvere, Gregori no¬ 
ster. 

Gregorius. — Salvete, sodales mei dulcissimi; 
quid agitur? 

Faustinus. — Mirabamur paulo ante ego et 
Paulus ubinam delitesceres; circumferentes enim 
oculos in omnem partem, cernere te non potera¬ 
mus eo in loco, quo loco, nisi me fallit opinio, 
nunquam fuisses quam hodie libentius. 

P. — Aliqua de improviso commotiuncula te 
aedibus exire, ut suspicor, prohibuit. 

G. — Nulla, Paule. 

F. —- Quid' ergo, ■ amabo te, creavit hanc ab¬ 
sentiam ? 

G. — Dum per tabulata in summis aedibus 
curro incautius, clavi cuspide e vetusto assere pro¬ 
minente me indui; id vulnus me ut claudum su¬ 
torem residere domi solum adegit, et iucundissimi 
spectaculi fructu privavit. Sed unde vos ad me ? 

P. — Celeri passu ex ipso theatro huc nos con¬ 
tulimus. 

G. — Frons laeta et oculi ludibundi indicio 
sunt rem cecidisse ut voluistis. 

P. — Et ideo addito gradu ad te appropera¬ 
vimus, ut voluptatis te nostra participem facere¬ 
mus. 

F. — Haud aliquando aeque beati fuimus ut 
hodie. 

G. — Audire expeto; praemia nempe et se¬ 
cundam populi admurmurationem consecuti estis. 

P. — Qui bene coniiciet, hunc vatem perhibeto 
optimum. Ita sane; obtinuimus praemia. 

G. — Uterque? 

P. — Uterque; atque ut nihil omnino dubites, 
rem ipsam tibi auctorem proferemus. Ecce librum. 

F. Ecce meum. 

G. — 0 venustos! o vere aureolos libros! Nam 
auro radiant ac fulgent undique. 

F. — Considera paullisper emblemata et pa¬ 
rerga frontium, quam oculis blandiuntur! 

G. — Iste est tuus, Paule? 

P. — Meus est. 

G. — Ut bene, ut festive impressus est multi- 
cipitem Lernae belluam contundens Hercules! 

P. — Verte. 

G. — O imaginem pulchram! Aeneas patrem 
suum Anchisen humeris impositum ex incendio 
Troiano efferens, quem passibus etiam non aequis 
parvus Iulus sequitur. 

(1) Ex Iacobi Pontani opere, cui titulus Progymnasmata latinitatis 
passim retractavit I. F. 


F. — Et meus - aspice - quam elegantibus si¬ 
gnis insignitus est! 

G. — Sic est. Aperi, ut videam quis auctor et 
qua de re scriptus. 

P. — Publius Vergiliu , Maro. 

G. — Anno proximo superiore huiusmodi ego 
quoque consecutus sum, quem librum, ut gryphes 
in Riphaeis montibus aurum, custodio. Summopere 
parentes recreabitis hisce munusculis tam politis 
et micantibus. 


F. — Spero equidem. 



ACTA PONTIFICIA 


Constitutio de ieiunii atque abstinentiae lege 
in Dalmatia servanda. 

PIUS PP. X. 

Ad futuram rei memoriam. — Romani Pontifices 
Nostri Decessores, supremi sacrarum disciplinarum cu¬ 
stodes et vindices, quum gravis momenti rationes in¬ 
tercederent, spirituali non minus quam corporali Chri¬ 
stiani populi saluti paterno studio consulturi, ecclesia¬ 
sticarum legum sanctiones immutare ac minuere con¬ 
sueverunt. Iamvero Venerabilis frater Vincentius Pulitic, 
Archiepiscopus Iadrensium, suo et suffraganeorum Dal¬ 
matiae nomine, qui nuper in Comitiis Episcopalibus 
Phariae habitis illius regionis populi necessitates vigili 
sedulitate perpenderunt, enixas Nobis preces humiliter 
adhibuit, ut ad praecavendam ecclesiasticae legis de 
ieiunio atque abstinentia transgressionem,. simulque 
ad necessariam medelam afferendam, non minus virium 
imbecillitati ob ciborum esurialium penuriam, quam 
domesticae oeconomiae ob ciborum earumdem et potis¬ 
simum piscis in dies succrescens pretium, legem ieiunii 
atque abstinentiae, a Nobis per Decretum Congregationis 
S. Officii die V Septembris mensis, anno mdccccvii, 
pro universa Italia reformatam, nunc ad Dalmatiam 
extendere, mutatis mutandis, de Nostra benignitate ve¬ 
limus. Nos' autem probe noscentes ex hac abstinentiae 
legis relaxatione plura illius regionis populo tum spi¬ 
ritualia tum temporalia bona fore feliciter obventura, 
superenunciatorum Archiepiscopi et Antistitum vota li¬ 
benter excipientes, haec, quae sequuntur, pro universa 
Dalmatia, de Apostolicae Nostrae potestatis plenitudine, 
praesentium tenore, perpetuum in modum edicimus. 
Mandamus videlicet: 

Ii — Ut ieiunium servetur per abstinentiam strictam 
a carnibus et ab iis omnibus, quae ex carne originem 
ducunt, lacte scilicet, butyro, caseo, ovis et ex quo¬ 
cumque animali adipe condimentis, quotannis his qua- 
tuor diebus tantum: feria sexta Quatuor Temporum in 
Quadragesima; feria sexta in Parasceve; vigilia As¬ 
sumptionis B. Mariae Virginis; vigilia Nativitatis Do¬ 
mini. 

II. — Ut ieiunium servetur per abstinentiam non 
strictam, iclest a carnibus tantum et a iure a carnibus 
quomodocumque expresso, ita ut liceat pro lubitu in 
praecipua refectione vesci ovis et lacticinis, et tum in 
eadem principali refectione tum in refectiuncula uti 
condimento ex quovis adipe, butyro, margarina et si¬ 
milibus, quotannis his, qui sequuntur, diebus : feria 
quarta Cinerum; feriis sextis et Sabbatis Quadragesimae, 
feriis quartis et sextis Adventus; feriis quartis, sextis 
et Sabbatis Quatuor Temporum; vigilia SS. Apostolo¬ 
rum Petri et Pauli; vigilia Annuntiationis B. Mariae 
Virginis, si in Quadragesimam inciderit; tandem vigilia 
omnium Sanctorum. 

III. — Quum autem pluribus Dalmatiae civibus ob 
stomachi debilitatem onerosa valde ac molesta evadat 
in matutino ientaculo arabicae potionis sorbitio absque 
lacte, indulgemus, ut diebus superiori II indiculo in¬ 
scriptis, exclusis iugiter feriis quartis, sextis ac Sab¬ 
batis Quatuor Temporum, liceat mane in ientaculo vel 
lac arabicae potioni miscere, vel simplici lacte uti. 

IV. — Edicimus praeterea ut huiusmodi abstinentia 
a carnibus dumtaxat et a iure a carnibus expresso 
servetur in universa Dalmatia, etiam omnibus et singulis 
aliis per annum feriis sextis, absque tamen obligatione 
ieiunii, et consequenter nulla refectionum facta distin- 
ctione, quoad ovorum, lacticiniorum et condimentorum 
liberum usum. 

V. — Denique mandamus, ut in omnibus Dalmatiae 
dioecesibus ieiunium servetur toto Quadragesimae tem¬ 
pore, praeter dies iam supra recensitos, ita ut liceat 
comedere carnes in principali refectione tantum, in re¬ 
fectiuncula vero condimentum adhibere adipis, butyri 
et similium. Quoad vero carnium et piscium permix¬ 
tionem in eadem comestione, illam omnino interdici¬ 
mus diebus, quibus ieiunium praecipitur, et durante 
Quadragesima, etiam diebus Dominicis; ideoque vo¬ 
lumus ut omnes, qui a carnis abstinentia dispensantur, 
nequeant uti huiusmodi permixtione solido Quadrage- 
gesimae tempore, feriis quartis et sextis Adventus, (in 
Austria enim in Adventu Domini feriis quartis et sextis 
et non Sabbatis ieiunium praescribitur^; tandem Qua¬ 
tuor anni Temporibus et vigiliis supra memoratis. 

VI. — Insuper Episcoporum Dalmatiae votis pro¬ 
pensa voluntate obsecundantes, concedimus illis facul¬ 
tatem, ut, excepto Adventus et Quadragesimae tempore, 
tum ieiunium, tum abstinentiam, vel pro tota Dioecesi, 
vel iuxta diversos casus pro determinatis locis, antici¬ 
pare queant in alium liberum diem; aut etiam, instan¬ 
tibus gravissimis tamen causis sive solemnitatis sive 
populi concursus, ab obligatione similiter tum ieiunii 
tum abstinentiae omnino dispensare fideles valeant. 

VII. — Tandem eorumdem Antistitum optatis an¬ 
nuentes, largimur ut in Dalmatia existentes Regulares 
Familiae utriusque sexus, quae speciali abstinentiae 
sive ieiunii voto non adstringuntur, eadem ac simplices 
fideles dispensatione uti, frui licite ex Apostolica beni¬ 


gnitate possint ac valeant. Decernentes praesentes Lit¬ 
teras firmas, validas atque efficaces semper exstare, 
suosque plenarios atque integros effectus sortiri atque 
obtinere, illisque ad quos pertinent plenissime suffragari, 
sicque in praemissis rite esse iudicandum, irritumque 
ex tunc fieri atque inane, si secus quidquam super his 
a quavis auctoritate scienter vel ignoranter attentari 
contigerit. Tandem volumus ut praesentium Litterarum 
transsumptis, seu.exemplis etiam impressis, manu ali¬ 
cuius Notarii publici subscriptis, et sigillo personae in 
ecclesiastica dignitate vel officio constitutae munitis, 
eadem prorsus fides adhibeatur, quae adhiberetur ipsis 
praesentibus, si fuerint exhibitae vel ostensae. Non 
obstantibus contrariis quibuscumque. 

Datum Romae apud S. Petrum, sub annulo Pisca¬ 
toris, die X Iunii mdccccxi, Pontificatus Nostri anno 
octavo. 


R. Card. Merry D.cl Val 
a Secretis Status. 



EX SACRIS CONGREGATIONIBUS ROMANIS 


SENTENTIAE NOVISSIMAE SELECTAE 


Ex Congregatione Concilii. 

Dubia circa dies festos recenti Motu Proprio « Su¬ 
premi Disciplinae » suppressos. 

I. — An in festis nuperrimo Motu Proprio suppressis 
quoad forum, nempe SSmi. Corporis Christi, Purifica¬ 
tionis, Annuntiationis et Nativitatis B. M. V., S. Io- 
seph Sponsi eiusdem B. M. V., S. Ioannis Apostoli et 
Evang., et Patroni cuiusque loci vel dioecesis, obligatio 
remaneat Sacrum faciendi pro populo. 

Resp. Affirmative. 

II. — An in Ecclesiis Cathedralibus et Collegiatis 
omnia in praedictis festis suppressis servanda sint prout 
in praesenti, sive quoad officiaturam choralem, sive 
quoad solemnitatem tum Missarum tum Vesperarum. 

Resp. Affirmative. 

III. — An festa ex voto vel constituto, auctoritate 
etiam ecclesiastica firmato sancita, a numero festorum 
cum obligatione sacrum audiendi vigore novissimae 
huius legis expungantur. 

Resp. Affirmative. 

IV. — An eadem lex novissima de diebus festis 
servandis immediate vigeat. 

Resp. Affirmative. 

(Ex decr. d. VIII mens. Augusti mcmxi). 

Ex Gongregatione Rituum. 

De lampadibus electricis in expositione SSmi. Sacra¬ 
menti. 

— Non licet, tempore expositionis privatae vel pu¬ 
blicae, interiorem partem Ciborii cum lampadibus e- 

lectricis in ea collocatis illuminare, ut Sacra Pixis cum 
Sanctissimo Sacramento melius a fidelibus conspici pos¬ 
sit. (Ex decr. d. xxvm mens. Iulii mcmxi). 

Dubium de festo Nativitatis S. Ioannis Baptistae, 
post decreta in recenti Motu Proprio de diebus festis. 

Utrum dioeceses ubi hucusque festum Nativitatis 
S. Ioannis Baptistae quotannis celebratum est die 24 
Iunii cum Apostolica dispensatione a Feriatione, possint 
hunc diem retinere, vel potius debeant sumere prae¬ 
fatam dominicam in kalendario universali nuper assi¬ 
gnatam Nativitati Sancti Praecursoris Domini ? — Resp. 
Negative ad primam partem; affirmative ad secundam. 

Ex Commissione Pontificia de Ke Biblica. 

Rationis periclitandae doctrinae Candidatorum ad 
Academicos Gradus in Sacra Scriptura, pars altera (1). 

II. — ; DE EXPERIMENTIS AD LAUREAM CONFERENDAM. 

Art. I. — De conditionibus ante servandis. 

1. — Nisi adsint rationes omnino peculiares, quas 
iure librare Commissionis est, periculum ad Lauream, 
quo maturior thesis parari possit, duorum saltem an- 
norum intervallo a Prolytatu distare debet. 

2. — Quum nomen suum Rmo. Secretario dat, Can- 
ditatus simul indicet titulum et generalem notionem 
suae theseos doctoralis, necnon linguam qua eam exa¬ 
rare intendat. 

3. — Pariter significet: a) librum vel librorum com¬ 
plexum tum Antiqui tum Novi Testamenti, quorum 
exegesim praeparare intendit, iuxta alterum experimen¬ 
torum indicem; - b) insuper quamnam linguam orien¬ 
talem ad experimentum dandum elegerit et de quibus¬ 
nam textibus se interrogari cupiat. Concessa autem 
idiomata sunt: Syriacum, Assyriacum, Arabicum, Ethio- 
picum, Copticum et vetus Aegyptiacum. 

N. B. — Materia experimenti in linguis debet esse 
sat ampla, extra textum biblicunx, maiori saltem parte, 
potius deligenda. Propositio operis penes Candidatum 
est, modo sufficientis sit molis et approbatio Rmorum. 
Consultorum accedat. 

4. — limus. Secretarius significabit Candidato utrum 
theseos argumentum aliasque propositas materias Com¬ 
missio comprobaverit, et quasnam forte eadem animad¬ 
versiones fecerit aut mutationes suggesserit. 

5. — Ipse vero Candidatus tempestive mittat suae 
theseos typice, lithographice aut mechanice editae quin¬ 
decim saltem exemplaria, ut praeter Emos. DD. Cardina¬ 
les Pontificiae Commissioni adscriptos, quotquot Rmi. 
Consultores defensioni theseos interesse cupiant, singuli 
unum accipiant. 

6. — Postquam thesis examini iudieum subiecta 
fuerit, maiorique numero suffragia ferentium probata, 
Revmus. Secretarius, auditis Rmis. Consultoribus, cum 

(i) Crf. num. sup. 


Candidato constituet de die experimento theseosque de¬ 
fensioni assignando. 

Art. II. — De experimento deque theseos defensione. 

1. — Experimentum duplici parte constat: altera 
praeliminari; altera solemniori. 

2. — Experimentum praeliminare, technicum quoda¬ 
mmodo, in duplex periculum dividitur. Interrogandus 
est Candidatus: a) de lingua orientali a se delecta; — 
b) de libris Antiqui vel Novi Testamenti a se propo¬ 
sitis, necnon de notionibus ad rem criticam et patri- 
sticam spectantibus ad normam adnexi indicis. 

Quae omnia experimenta in aula publica habentur 
ita, ut qui cupierint auditores eisdem interesse possint. 

3. — Experimentum solemnius duas pariter com¬ 
plectitur partes: lectionem publicam a. candidato ex 
tempore habendam, et ipsam theseos defensionem. 

a) — Lectio publice habenda est de argumento a iu- 
dicibus delecto e libris utriusque Testamenti ab ipso 
Candidato propositis, vel de quaestionibus rei criticae 
aut patristicae in adnexo indice descriptis. Candidato 
conceditur spatium unius horae ad hanc lectionem prae¬ 
parandam. Absoluta lectione, quae quindecim vel vi- 
ginti momenta non excedat, iudices candidatum tenent 
sive de argumento lectionis, sive de quaestionibus con¬ 
nexis, quin tamen indicis ambitum excedant. 

b) — Defensionem theseos praecedit argumenti expo¬ 
sitio nitida, expedita et, quantum potest, plena, quae 
tamen spatium unius horae nunquam excedat. Tres 
dein e indicum collegio thesim ex officio impugnent. 
Post quos alii quoque Revmi. Consultores quaestiones 
movere possunt. Spatium utriusque experimenti defini¬ 
tum non est. Suadendum tamen ut unius diei intervallo 
inter se distent. 

4. — Absoluta theseos defensione, iudices conveniunt 
de admissione Candidati inter se deliberaturi. Cuius 
deliberationis exitus a Revmo. Secretario die sequenti 
Candidato significatur. 

Art. III. — De expensis a Candidato solvendis. 

1. — Candidatus ad Lauream ter centum libellas 
solvere debet, dimidiam scilicet partem dum thesim 
doctoralem tradit, alteram antequam eius defensionem 
suscipiat. 

2. — Quae tamen altera pars non est solvenda, nisi 
thesi iam accepta. Quodsi theseos defensio infelicem 
habuerit exitum, quinquaginta libellae Candidato re¬ 
stituentur. 


(Haec altera pars rationis periclitandae doctrinae 
Candidatorum ad Academicos Gradus in Sacra Scriptura 
a SS. D. N. Pio PP. X adprobata est die XXIV mens, 
Maii mcmxi). 

— ~=m, i — : 

DIARIUM VATICANUM 

(Mense Septembri MCMXip. 

Coram SSmj. admissiones. 

Praeter Purpuratos Patres, eos praesertim qui Sacris Con¬ 
gregationibus aut Tribunalibus praepositi sunt, Urbanos 
Antistites qui munerum suorum causa Pontificem adire solent, 
denique Episcopos, qui ad limina Apostolorum venerunt, vir 
nullus peculiari mentione dignus coram Sanctissimo per 
mensem admissus est. 

Pontificiae electiones. 

Provisio ecclesiarum. Per S. Congregationis Consistorialis 
decreta SSmus. D. N. Pius PP. X has quae sequuntur ec¬ 
clesias de proprio pastore providit, scilicet: cathedrali ec¬ 
clesiae Spalatensi praefecit r. d. Antonium Siiroie, presby¬ 
terum archidioecesis Iadrensis, rectorem Seminarii theologici 
centralis; ecclesiae archiepiscopali Kingstoniensi r. d. Mi- 
chaelem Iosephum Sprat, rectorem ecclesiae S. Michaelis in 
oppido Be leville eiusdem archidioecesis; ecclesiae cathedrali 
Reginensi r. d. Oliverium Eleazarum Mathieu, ex-rectorem 
Universitatis Quebecensis; ecclesiae cathedrali Monaste- 
riensi r. d. Felicem De Hartmann, decanum Capituli Mona- 
steriensis et Vicarium Capitularem eiusdem vacantis dioecesis; 
titulari ecclesiae episcopali Hemesensi r. d. Georgium De 
Lucchi, canonicum theologum ecclesiae cathedralis Vicen- 
tinae; cathedrali ecclesiae Caliensi r. d. Eladium Perlaza, 
Vicarium Generalem in civitate vulgo Calx; ecclesiae cae- 
thedrali Divionensi r. d. Iacobum Ludo vi cum Monestes, 
canonicum cathedralis ecclesiae Agennensis; ecclesiae ca¬ 
thedrali Toletanae in foederatis Statibus Americae Septen¬ 
trionalis r. p. d. Iosephum Schrembs, hactenus episcopum 
titularem Sophenensem; ecclesiae archiepiscopali Dubu- 
quensi r. p. d. Iacobum Ioannem Iveane, hactenus episcopum 
Cheyennensem. 

— R. P. D. Camillus Laurenti a Secretis dicitur S. Con¬ 
gregationis de Propaganda Fide, atque r. p. d. Adrianus 
Zecchini, alter a Secretis. 

Vita functi viri clariores. 

Die viii mens. Septembris, Cracoviae, cuius dioceesis 
episcopatum ab an. mdcccxciv tenebat, supremum obit diem 
loannes de Koziesko Puzyna, Gwoziec ad Leopolim natus 
d. xm mens. Septembris mdcccxlii, episcopus electus an. 
mdccclxxxvi, in Sacrum Senatum cooptatus d. xv mens. 
Aprilis an. mcmi titulo SS. Vitalis, Gervasii et Protasii 
Inter Vindobonensis Patriciorum Curiae legatos atque in¬ 
timos Imperii consiliarios adnumerabatur, Rectorisque munus 
gerebat theologicae disciplinae in athenaeo Cracoviensi. 



ANNALES 


Italiam inter et Turearum imperium discrimen. 

Dum Gallorum et Germanorum gubernia inter 
sese agunt, ut borealis Africae res componant ad 
sua utriusque negotia tutanda, en ex improviso 
aliud, idque gravius discrimen exoritur inter Italos 
et Tureas. Quamquam non recte « ex improviso » 
diximus; diuturnum enim tempus est ex quo Ita¬ 
lici qui subsequuti sunt administri sine intermis¬ 
sione apud Turearum imperium de Tripolitanae 


regionis iactura querebantur, quippe quae internis 
perturbationibus vexata et procul ab omni huma¬ 
nitate et cultu relicta, Italorum negotiis, ob Ita¬ 
lorum litorum propinquitatem vita’i satis vi pol¬ 
lentibus, maxime obstaret. Quid ? Neglectis omnino 
huiusmodi querimoniis, pro nihilo habito fido 
praesidio ab Italis pluribus, et etiam recentibus, 
Turcici imperii necessitatibus dato, imo spretis 
audacter, quasi imbecillitatis,* Italorum tempera¬ 
tionis et patientiae argumentis, eo perventum est, 
novissimis potissimum temporibus, ut incoeptum 
quodvis tum in Tripolitania tum in proxima Cyre¬ 
naica Itali aggrederentur, obstaculis omnis generis 
contra fas omne, ex adverso animo et consulta 
hostili ratione esset obnoxium. Coepit tunc Italicus 
populus agitari, reposcere utrum ita ultra procedi 
posset, ut nationis dignitas insanis huiusmodi bar¬ 
barisque Turearum consiliis frangeretur, satisfactio¬ 
nem iugiter expostulare, idque tam unanimi par¬ 
tium consensu, ut antea nunquam. At Turcicum 
gubernium rem semper in dies trahere, incertas 
promissiones emittere, caussas praetendere atque 
ficto, ut Mahumetanorum assolet, animo, dum bona 
mente facere ostentat, naves bellice munitas in 
Tripolitaniam mittere. Quarum alterius, Dema no¬ 
mine, ad Tripolim adventu studiose explorato atque 
confirmato, Italis aequum fuit per ultimatum , ut 
vulgo audit, quaerere ut Tripolitania terra ab Ita¬ 
lorum militibus ad negotia sua protegenda pacifice 
occupari posset; unius diei spatio elapso neque 
ullo responso, aut hanc facultatem negante, tradito, 
belli ritu iri processum. 

Turearum protervia postremam hanc discriminis 
solutionem delegit; quam si, pacis fautores, dole¬ 
mus, facere tamen non possumus quin bono Ita¬ 
lorum iuri, quod universi cultus totiusque humani¬ 
tatis est, ominemur cessuram. 

In Perside. 

Mohamed Ali, Persidis thronum a quo fuit de¬ 
pulsus recuperare contendens atque ad hunc finem 
assequendum cum asseclis suis in bellum profectus; 
videtur omnem iam spem dimittere debere. Nun- 
ciant enim eum a gubernii copiis fusum atque fu¬ 
gatum, ut una cum septingentis militibus sibi tan¬ 
tum relictis ad caedem vitandam in septentrionalis 
Persidis latebris sese abdere coactus fuerit. 



PUBLICI PER ORBEM COETUS 

legibus ferendis 


In Austria Schoenaich dynastae, bellicae rei 
administro, a munere recedenti, Von Auffenburg, 
Bosniae pi;aefectus militaris, suffectus, quem dicti¬ 
tant ea condicione officium accepisse, ut leges de 

imperii copiis publico legatorum coetui iam pro¬ 
positae integrae servarentur. 

In Batavia aditiali reginae oratione, ab admi¬ 
nistrorum praeside perlecta, publici coetus sessiones 
resumptae. 

In Bulgaria nova comitia habita, quae parti 
gubernio faventi secunda omnino cesserunt. 

In Russia, in Stolypinii nefarie interempti lo¬ 
cum, administer primus Kokozowius renunciatus, 
qui aerario praeerat. 



PERO RBEM 


Die i mens. Septembris mcmxi Camnago in op¬ 
pido ad lacum Larium, ubi ortum duxit, monu- 
nientum. erigitur. Alexandro Volta physico illi, qui 
electricam pilam reperiens iter primum scientiae 
novissimae in dies nunc progredienti ac triumphanti 
constravit. 

— d. ii aviationis aliae victimae lugentur Ca¬ 
mine, De Grailly, Masson, Northon. 

— d. m iuris prudentium conventus Au ustae 
Taurinorum congregatur. 

— d. iv Vindobonae ex operariorum ferri viis 
addictorum a laboribus suis desertione atque ex 
nimio victus pretio tumultus fiunt, quos militari 
manu cohibere oportet. 

— d. vi, Neapoli, Caietanus Manfredi, forensis 
eloquentiae magister maximus, miseram sibi mor¬ 
tem consciscit. 

— d. ix in Trasimeno lacu autoscapha patricio 
comitatu onusta, ventorum vi evertitur. Matronae 
ac puellae omnes qui in eo erant fluctibus misere 
obruuntur. 

— d. x Aetna mons nova ora per iuga sua 
aperit: ignis ac torridus limus domus ac sata laeta 
late conficiunt atque consumunt. 

— d. xm Kiew in urbe monumentum Alexan¬ 
dro II, Russorum quondam Caesari, sollemniter 
dicatur. 

— d» xiv ex Hispania seditiones passim ortae 
nmaciantur, et Laviobrica urbs veluti obsidione 
clausa a gubernio declarata. 

— d. xv Kiew in urbe, dum spectaculo coram 
Imperiali familia acto in theatro adstat, Stolypinius, 
administrorum Russici consilii praeses, nefaria Bo- 
groffii, advocati cuiusdam ex anarchistarum factione, 
manu petitur. Ex vulneribus acceptis infelix vir, 
patriae suae optime meritus, paucos post dies 
mdritur. 

— d. xvi loricata Italorum navis, cui a S. Geor- 
gio nomen, quae die xii mens. Augusti in subma- 
rinos scopulos Neapolitani sinus offenderat, post 
diuturnos immanesque labores syrtibus tandem li¬ 
beratur. 

— d. xvn in Ligus ico sinu atrae procellae im¬ 
mensa tum locorum tum hominum damna apportant. 

— d. xviii Vindobonae tumultus, iique acerrimi, 
renovantur. 

— d. xxi turbo violentissimus ac praerupti ex 
Vesevo aquae et luti montes oppidis circa Neapo¬ 
litanum sinum vastitatem inferunt. 


— d. xxi Miller et Castellane Americani avia- 
tores et ipsi ausus sui morte poenas luunt. 

— d. xxiv Henricus II mssaye, historicus et 
criticae artis magister inter Gallos praeclarus, Lu¬ 
tetiae Parisiorum sexaginta et tres annos natus 
obit. 

— d. xxv loricata Gallorum navis, cui a Li¬ 
bertate nomen, ignitae pulveris deposito noctu in¬ 
censo, confringitur. Quingenti circiter ex classia¬ 
riis eius naviumque circum eam in Tolonensi portu 
anchoris firmatarum caesi, aut graviter vulnerati, 
lugentur. 

— d. xxvi Kiew in urbe, Bogrofflus, Stolypinii 
administri interfector, suspendii poena vitam finit. 

— d. xxvii automobilis currus Lutetiae Pari¬ 
siorum super ponte, cui ab Archiepiscopatu nomen, 
alii occurrens, in Sequanam praecipitat. Viatorum 
undecim infeliciter submerguntur. 

— d. xxix in militum aerodromo ad Johan- 
nistal, Engelhardt centurio dum aeronavem gu¬ 
bernat, helica necopinato concissa, in terram prae¬ 
cipitat ac infelici fato concedit. 

— d. xxx in navalibus ad Portsmouth dum 
torpedines conficiuntur cylindrus pyrogranam con¬ 
tinens incenditur eiusque schidiae operarios circum 
offendunt, quorum duo interficiuntur pluresque alii 
vulnerantur. 



AENIGMATA 


i. 

Garrula sum volucris. Frontem mihi sigmate adauge: 
Maturae segetis culmina summa notu 

II. 

Nomina sume trium, lector bone, bestiolarum : 

Immundo gaudet prima i cere luto 
Altera perrodit chartas librosque vetustos. 

Tertia, felino ne cadat ungue, timet. 

Vocibus his iunctis nascetur nobile verbum 
Nos patienter onus sustinuisse iu ens. 

F. P. 

Ex sociis, qui utriusque aenigmatis interpretatio¬ 
nem ad Doctorem IOSEPHUiVl FORNARI, Commentarii 
moderatorem (Roma,, via dei Gorerno Vecchio, 96) 

miserint intra menses duos, unus, sortitus, gratis 
accipiet I. B. FRANCESIA comoediam latinis versibus 
scriptam, cui titulus : 

SATURIO 


Aenigmata an. XIV, n. VII proposita bis respondent: 

1) Cur - Sus - Ursus - Cursus 

2) Aspis. 

Ea rite soluta miserunt: 

Don. Macrae, Edderlon in Scotia. — C. Peltonburg, L;ida. — Lacl. 
Lrnl. Poclobinski, Xeo Saudecia. -Scriptor Latinus, Bremiportu. — I. M. • 
Meuuier, Corbiniaco. — A. Faverzani, Merato . — Alex. P. Gest, Trentq- 
nio. — Ati. Kozlowski, Petricovia. — A. Kencvey, Estavayer l,t Lar. — 
Lud. Goux, Bituricis. — Vine. Starace; Alex. Pintauro, Xeapali .— Frjd. 
HorWath, Vindobona. — St. Pini: F. Antori, Mediolano. — Paulinus a 
S. loseplio, Barcinone. — F. X. M., Drepano..- — Ali). Perraud, Lutetia 
Parisiorum. — Petrus Tergestinus. — Eug. Dolniar, .Xeo Iiboraco. — 
Georg. Arehambeault, Quebeco. — Lud. Dubois, Massilia. — A. Bounin, 
Aureliano. — P. Prado, Veneliis. — Alb. Kain, lJublino . — lac. Menon- 
dea, Madrito. — Barth. Ferraris, Angusta Taurinorum. — Fr. Xav. Ghion, 
Ostunio. — Fr. Guerra, Alelio. — F. Wawer, ! Marianopoli. — Alb. Cat- 
teau, Lugduno. 

Sortitus est praemium : 

BARTHOLOMAETJS FERRARIS, 
ad quein missum est opus, cui titulus: 

IIERMAXX KRUSEKOPF 
QUAESTIONES SOPHOQLEAE 


Sponsor: Io annes Baptista Clampi, iurisperitus 

Romae —Ex, officina Societatis Editricis Romanae. 

EUPLIUS 

Actio dramatica a I. B. Francesia versibus senariis exarata. 


SCENA X. 

VOLUSIUS ET DICTI. 

Volusius. 

Quid audio? Siccine fideles Deo? 

Sic vos vos geritis Christi discipuli? 

Maximus. 

Et tu, Volusi, alumnus Christi diceris? 

Huic fidem fregit Euplius nuperrime, 

Et sacra tradidit praetorio volumina! 

Volusius. 

Nondum vocari dignor Christi discipulus, 

Probe vestros dolos malos perspicio ; 

Vos sed infertis Euplio calumniam. 

Vos impios ore compellam libero, 

Urbem repletis nostram qui discordiis, 

Quae pace magna clarescebat undique! 

Calvisianus. 

Offendis Caesarem! Tu Christianus es! 

Volusius. 

Sic vos me impellitis? 

SCENA XI. 

Ocris, nonnulli cives et dicti. 

Ocris (prosilit in scenam ferens manu cultrum) 

Cecidit! 

Omnes turbati. 

At quis? 

Volusius. 

Quis ? 

Ocris. 

Euplius! 

Volusius. 

Quando ? 

Ocris. 

Modo! 

Eum vidi nuper pensilem laqueo. 

Maximus. 

Infestas intulit sibi neqtiam manus. 

Calvisianus. 

Actus in angustias dolore sceleris, 

Necem conscivit infelix sibi impiam. 

Maximus. 

Sic Christianorum caput disparuit! 

Civis I. 

Oh! pudor! 

Civis II. 

Oh crimen! 

Civis III. 

Quae rerum lacrimae! 

, (exeunt eiulantes). 


SCENA XII. 

Ocris, Maximus et Calvisianus. 

Ocris. 

Dabis mercedulam, quam tu es pollicitus? 

Maximus. 

Dabo, sed postea! 

Ocris. 

Quid? Nunc! dato! 

Maximus. 

Accipe! (Ocris exit). 
Euge! Calvisiane, res bene contigit, 

Ipsi dii nam plurimum nos adiuvant! 

Calvisianus. 

Fuit Volusii quam moesta facies! 

Maximus. 

At ipse Christi fidus est discipulus! 

In hunc sit omnis nostra fatigatio. 

Calvisianus. 

Actum est de secta Christianorum pessima, 
Nostram turbare civitatem solita ! 

Et ipse nuncium felix dabo Caesari, 

Eversam Catanae sectam radicitus, 

Et omnes cives venerari numina ( ironice atque elata 

voce). 

Maximus. 

Nos adorare maxime Mercurium ! 

Finis actus secundi. 


ACTUS III. 

SCENA I. 

Maximus et Nonnulli populares. 

Maximus. 

Adest nunc tempus Christi quo discipuli, 

Qui me solebant propulsare immodice, 

Quod in meliorem ductus sententiam, 

Iam Christi sectam fortiter'reliqueram, 

Turpem recipiant dignam se noxiam. 

Hic nam superbos videre nunc perlubet, 

Audire resciant quid ut defenderent 
Suum Euplium, quem ferebant ad sidera, 

Magnis quem nuper excepere laudibus. 

Enim mox stimulis punctus conscientiae 
Is ultro codices iudici tradidit, 

Vultuque demisso petivit veniam. 

Peius his fecit: intulit sibi necem. 

I. Civis. 

Vos occidistis! 

II. Civis. 

Insultatis desuper! 

(Ad proximum numerum). 

DISPUTATIONES PHILOSOPHICAE 

MODERNISTAM INTER ET THOMISTAM 


Electio per se duo obiecta habet realiter inter se distincta 
et ordinata, prout est amor finis et amor medii. 

Thomista. — Quo plenius illustrentur quaestiones 
de quibus alias mentiones fecimus, (1) addenda sunt 
nonnulla, et quidem gravioris momenti, summeque at¬ 
tendenda, quum exinde iam iam appareat nodus quae¬ 
stionis de connexione cognitionis cum actu voluntatis. 

Id prae primis notandum, electionem duo habere 
obiecta, alterum formale, nempe finem; alterum ma¬ 
teriale, scilicet media ad finem: quorum primum propter 
se amatur, secundum vero propter aliud ; vel si ma¬ 
lueris, omissis nonnullis hic inter Doctores disputatis, 
electionem esse, «entitative et formaliter» unum actum, 
«virtualiter» autem duo, seu qui duas importet for- 
malitates : unam ad finem, aliam ad medium propter 
finem obtinendum. 

Modernista. — Sed tamen nonne disputatur an ipsi 
fines sub electione cadant; nonne certum est finem ul¬ 
timum, seu amorem boni in communi non cadere sub 
electione, sed esse solummodo obiectum intentionis? 

T. — Inter Doctores reapse disputatur an fines sub 
electione simul cum mediis cadant: hic pro rei nostrae 
necessitate id adnotasse sufficiat, fines particulares ita 
esse fines ut et ipsi media evadant respectu finis su¬ 
perioris, atque inde sub electione cadere. De fine au¬ 
tem ultimo, seu felicitate aut bono in communi, con¬ 
cedendum, imo tenendum est ipsum esse per se solius 
intentionis obiectum. Ubi autem agatur de fine ultimo 
in particulari, ut, puta, de visione beatifica, de ipsius 
Dei possessione, id utique patet rursus nullam institui 


disputationem, si res in se ipsa consideretur, siquidem 
Deum esse amandum non indiget demonstratione aliqua, 
sed per se notum est et evidens. Sed tamen per ac¬ 
cidens, quia nempe homines in via positi sunt infirmi 
iudicii, neque Deus ipsis in se innotescit, hinc non¬ 
nisi media deliberatione et iudicio amatur: imo quan¬ 
doque ipsa Dei notitia, ipse amor nonnihil apparentis 
mali, v. gr. pugnam contra concupiscentias inferre 
potest: unde collatio utriusque boni, veri nempe et 
apparentis, proindeque et electio haberi poterit. Hisce 
vero dimissis, tenendum prorsus est finem ultimum in 
communi seu felicitatis amorem nullimode evadere me¬ 
dium posse, neque ex parte sui, neque ex parte nostri, 
proindeque nullatenus electioni subiici. 

Quin imo tenendum est, electionem proprie et per se 
nisi mediorum esse, scilicet non illius boni quod est 
amabile per se, sed illius quod est amabile propter 
aliud, ita ut ratio istius amandi et eligendi sit amor 
illius quod propter se amatur. Hic tamen istud notatum 
volo, formalitatem electionis esse quod sit de obiecto 
contingenter amabili: ideoque medium quod habet ne¬ 
cessariam etiam ex parte nostri connexionem ad finem 
ultimum in communi non esse eligibile, licet sit ama¬ 
bile propter aliud; et, e contra, finem ultimum in par¬ 
ticulari non esse amabilem propter aliud, et tamen esse 
eligibilem, prout ex parte nostra» contingenter amabi¬ 
lem, siquidem non praesefert ex parte nostri conne¬ 
xionem necessariam cum bono quod est nobis naturalis 
ratio «volendi», iuxta dictum scholasticorum. 

M. — Nonne tamen ex parte nostra Deus est ama¬ 
bilis ut medium, quum ametur propter bonum et de¬ 
bitum, ita ut in amore Dei habeantur et res amata, 
nempe ipse Deus, et ratio amandi, seu bonum absolute? 

T. A- Deus tamen reapse, ex parte obiecti, non a- 
matur propter aliud, siquidem bojnum absolute non est 
nisi ipsemet Deus in se et extra se diffusus : illud igi- 


(l) Cfr, num, sup. 

tur bonum non est aliud a Deo, sed ipsemet Deus con¬ 
fuse cognitus. 

Sed vero ex parte nostri Deus a nobis amatur propter 
aliud formaliter, siquidem ratio Deum amandi nobis 
est quia hoc est bonum. In qua electione non sunt duo 
obiecta distinta in se, sed distincta ratione, quia scilicet 
unum distincte, aliud vero confuse innotescit. Bonum 
vero absolute in se, imo bonum universalissime sumptum 
non est nisi ipse Deus in se et sui diffusivus. 

Sed iam ad principale nostrum assertum devenien¬ 
dum est, scilicet voluntatem non posse velle medium 
formaliter, quin simul et eodem actu et finem velit. 

Ubi etenim est unum obiectum est unus pariter actus: 
atqui medium ut medium et finis sunt unum obiectum; 
medium quippe se habet ut materiale et finis ut for¬ 
male seu ratio » volendi » medium : ex materia autem 
et forma unum constituitur obiectum adaequatum: unde 
voluntas non potest velle unum, quin simul velit et 
aliud. 

M. — Sed tamen non omnes istud concedunt, neque 
ego, ut verum fatear, concedendum duco, quod nempe 
voluntas quotiescumque vult medium, velit formaliter 
et actualiter finem ; sufficit namque si voluntas velit 
finem virtualiter. Saepe saepius enim nonnihil opera¬ 
mur quum non consideremus finem, ut, puta, si iter ar¬ 
ripiamus ad montem quum perpetuo de monte petendo 
haud cogitemus ; sufficit vero si virtute anterioris vo¬ 
luntatis et intentionis iter pedetentim prosequamur. 

T. — Bene et recte opinaris, carissime. Nonnulla 
tamen ad quaestionis intelligentiam sunt probe distin¬ 
guenda. 

Distinguendum igitur primo est finem particularem 
interet finem incommuni: quorum ultimus nihil aliud 
est quam quod habet rationem boni perfecte et ab¬ 
solute. 

Distinguendum rursus est inter cognitionem ultimi 
finis distinctam et confusam, et inter utrumque amorem 
inde secutum. Ultimus nempe finis distincte cognoscitur 
quando apparet sub ratione boni perfecti et compara¬ 
tive ad omnia quae voluntas appetere potest, ut satians 
perfecte voluntatem, et ratio cetera omnia amandi. 

Ex qua cognitione duplex iterum amor proportionatus 
enascitur, ita ut super omnia finem ultimum amet, et 
propter ultimum finem omnia alia. 

Ubi autem conferantur inter se illae cognitiones 
illique amores, boni *nempe perfecti et bonorum imper¬ 
fectorum, inde fluunt nonnullae magni momenti conse¬ 
quentiae et diversitates. 

Fieri- quippe istud potest, quod scilicet quis amet 
finem ultimum seu beatitudinem perfectam cum pro¬ 
posito omnia propter eamdem acquirendum faciendi, 
tuncque amatur finis ultimus distincte et formaliter : 
bona autem alia nonnisi confuse et virtualiter, quum 
menti ipsius ista non adsint hic et nunc; ubi autem 
quis haec singulatim prosequetur, tunc non amabit fi¬ 
nem ultimum distincte et formaliter, sed tantummodo 


confuse et virtualiter, quia non instituet collationem 
inter bonum ultimum et bona particularia, etsi reipsa 
haec particularia bona in illo 'contineantur. 

Istud praeterea sedulo est advertendum, nempe quod 
ubi amatur bonum in se perfectum, non amatur nisi 
obiectum per se unum, quia est finis ultimus, et bonum 
illud amatur amore sui', seu est simul et obiectum ama¬ 
tum et ratio amandi; ubi vero amatur bonum particu¬ 
lare non perfectum, tunc amor huiusmodi duo habet 
reapse obiecta inter se distincta realiter, siquidem bo¬ 
num illud particulare non est neque potest esse nisi 
bonum quod propter maius bonum amatur, scilicet 
propter felicitatem quodammodo integrandam; respicit 
igitur bonum perfectum ut finem adipiscendum, et bo¬ 
num particulare ut medium quodcumque ad illud ; seu, 
si malueris, bonum perfectum amatur ut quid totum 
respectu ad partem, et pars, — v. gr. divitiae, sanitas, 
— amantur ut pars respectu ad totam. 

M. — Nonne tamen dantur multa bona particularia, 
quae in se veri nominis bona sunt, atque hinc proinde 
possunt esse amoris obiecta absque ullo ordine ad 
aliud ? 

T. — Distinguendum ergo nobis erit, carissime. Si 
homo finem saum ultimum in hisce bonis particularibus 
reponat, unum reapse amat obiectum ut ultimum finem; 
secus autem, si bonum huiusmodi non amet ut finem 
ultimum, sed ut medium ad perfectionem integrandam, 
tunc duo sane amat bona, ita ut intentio unius seu 
boni particularis pendeat ab intentione alterius, seu 
boni in communi. 

Inde rursus clari as patebit qua ratione amor finis 
maneat virtualiter in omni electione, nullaque prorsus 
detur electio in qua simul cum medio non ametur finis 
seu bonum simpliciter: notandum est alium dari praeter 
electionem actum, qui respicit media in ordine ad finem, 
videlicet usum, etsi auctores nonnulli haec duo male 
permisceant, eo quod utrumque respicit media in or¬ 
dine ad finem. Voluntas namque, - ait Angelicus, - (1) 
respicit bonum, ad idemque proportionem dicit et ut 
est in eo qui vult, et ut est in rerum natura. In electione 
quidem completur proportio voluntatis ad bonum ulti- 
timnm ut est in volente; usus vero, nempe activus, 
ad voluntatem pertinet et respicit bonum ut est in 
rerum natura : unde usus electionem sequitur. 

Ex qua distinctione perspicua varia et quidem ma¬ 
xime attendenda fluunt consectaria. 

Hinc enim sequitur in primis, electionem respicere 
bonum absolute ut est amabile; usum vero respicere 
illud ut est factibile. 

Sequitur rursus, electionem esse actum per quem 
bonum plene est in amante per inclinationem; usum 
vero esse actum quo bonum est in rerum natura extra 
amantem; sequitur, electionem proxime et immediate 
pendere ab amore finis; usum autem respicere medium 

(1) I 2.ae, q. 26, a. 4. 

ut electum determinate propter finem, unde pendet ab 
electione immediate,, et a fine mediate. 

Sequitur, electionem non esse nisi ex determinata 
et certa intentione, quia voluntas nequit se determinare 
ad eligendum determinatum medium, ex intentione 
vaga et incerta; usum autem non pendere ex intentione 
finis determin&ti, sed ex determinata electione medii, 
qualiscumque sit intentio voluntatis. 

Sequitur primam electionem esse necessario ex co¬ 
gnitione explicita et actuali amore finis, licet postmo- 
dum sufficiat eiusdem habitualis memoria; usum e con¬ 
trario. praedictum esse posse ex sola electione, etiam 
confuse cognita, sicut in illo qui usu prosequitur iter 
electione prius determinatum, neque tamen ad rationes 
electionis attendit explicite ct formaliter. 

Unde habes, non esse necessarium ut in toto negotio 
peragendo quis formaliter et explicite cogitet de fine 
agendi, sed sufficere virtutem remanentem primae in¬ 
tentionis ; primam intentionem, quae primae electionis 
causa fuit, semper manere in amore aliquo finis, quin 
sit necessaria formalis et explicita intentio ; nullam dari 
voluntatem medii, quae non sit simul formalis amor 
finis, licet non explicitus, unde omnis intentio et usus 
supponit aliquem, saltem confusum, amorem finis ; in 
omni denique electione dari duas formalitates in ordine 
ad duo obiecta formaliter distincta, ita ut actus, ut est 
amor finis, sit ratio sui; ut autem est electio, dependeat 
a fine. 

De quo ultimo notandum est unum actum duplici 
formalitate integrari, ita ut, licet. absolute loquendo 
finis possit amari sine mediis, attamen non possit amari 
ut ratio «volendi» medium, nisi simul eodem actu 
voluntas velit ipsum medium, ita ut haec numero vo¬ 
luntas actualis medii identificetur hic et nunc cum 
voluntate finis, sicut et voluntas L haec numero finis 
identificatur hic et nunc cum voluntate medii: quae 
distingui ratione possunt, separari re ipsa non pos¬ 
sunt. 


I. I. B. 



RHETORICAE NOTAE 


RATIO BENE STRUENDAE PERIODI 

Formari periodus bimembris potest, si datae sen¬ 
tentiae adiciantur, vel causa, vel conditio, vel contrarium, 
vel comparatio, vel relativum, vel disiunctivum, vel 
aliquod huiusmodi; tunc enim causa, conditio, contra¬ 
rium etc. protasin; ipsa sententia apodosin dabit. Detur 
e. g. sententia : «Mittam tibi oratiunculas» ; adde cau¬ 
sam : « quia te delectant » ; hinc effinges periodum cau¬ 
salem similem sententiae Ciceronis (lib. 2. cap. 1 ., aci 
Atticum) : « Quoniam ea, quae nos scribimus adolescen- 
tulorum studiis excitati te etiam delectant, - (en pri¬ 
mum membrum et protasin) - oratiunculas, et quas po¬ 


stulas, et plures etiam quam postulas mittimus, - (en 
secundum membrum, et apodosin). - Conditionem si 
addas huic sententiae : « Nolim esse cum civibus a me 
alienis », fiet haec periodus conditionalis : « Si me meis 
civibus iniuria suspectum tam graviter, atque offensum 
viderem, carere aspectu civium, quam infestis oculis 
omnium conspici mallem». (In Cat. III, 7). Sit sen¬ 
tentia : « Hic locus molestiarum et tumultuum plenis¬ 
simus fuit», addito contrario, habebis aliam periodum 
bimembrem: «Qui locus quietis, ac tranquillitatis ple¬ 
nissimus fore videbatur, in eo maximae moles mole¬ 
stiarum, et turbulentissimae tempestates exstiterunt». 
(Cic. lib. I. De Orat., I). 

Comparatio, et similitudo in protasi collocata saepe 
ad periodum facit. Ex hac sententia: « Servator urbis 
honorari debet», addita comparatione, « ut honoratur 
urbis conditor », sic periodum effinges: « Quoniam illum 
qui hanc urbem condidit (Romulum) ad Deos immor¬ 
tales benevolentia, famaque sustulimus: urbis servator 
esse apud vos, posterosque vestros in honore debebit ». 
(In Cat. III, 1). 

Ex similitudine est illa bimembris in oratione post 
reditum ad Quirites : «Sed tamquam bona valetudo 
iucundior est eis qui e gravi morbo recreati sunt, quam; 
qui nunquam aegro corpore fuerunt; sic ea omnia de¬ 
siderata magis, quam assidue percepta delectant». Ea 
ferum ratione construi possunt bimembres periodi quae 
sequuntur : 

I. — Relativa : « Quae res in civitate duae plurimum 
possunt, hae contra nos ambae faciunt in hoc tempore 
summa gratia, et eloquentia ». Idem erat dicere: «Nobis 
gratia et eloquentia nunc obest». 

II. — Disiunctiva : « Hoc facto aut deseretis omnino 
Rempublicam, Quirites, aut proiectum consulare impe¬ 
rium, proditam Senatus auctoritatem relinquetis ». Idest: 

« Hoc facto male Reipubblicae consuletis ». 

III. — Copulativa : « Ergo et mihi meae pristinae 
vitae consuetudinem, Caii Caesar, interclusam aperuisti, 
et his omnibus ad bene de Republica sperandum quasi 
signum aliquod sustulisti ». 

IV. — Concessiva: «Etsi munusculum flagitare, 
quamvis quis ostenderit nec populus quidem solet, nisi 
concitatus: tamen ego exspectatione tui moveor, ut 
admoneam te, non ut flagitem». 

Ipsa interdum sententia periodo membra suppeditat; 
quare iuverit singulas eius voces examinare ac videre 
possit ne ex earumdem aliqua membrum efficere. E. g. 
in hac sententia : «Concio imperita assentatorem di¬ 
scernit a gravi cive », pro « discernit » dices : «iudicare 
solet quid intersit», habebis facile, illam Ciceronis pe¬ 
riodum {De amicitia. XXI) : « Concio, quae ex impe¬ 
ritissimis constat, tamen iudicare solet quid intersit 
inter popularem, id est assentatorem, et levem civem, 
et inter constantem, severum, et gravem». Aut pro 
« assentatore » dic : « Eum, qui blanditiis, et vendibili 
oratione in aures influit multitudinis » ; pro «a gravi 

cive», dic: «Ab illo, qui sententiam rogatus libere, 
et constanter, id quod sentit, pronunciat». 

Trimembrem periodum non difficulter ex bimembri 
construxeris, si nempe vel protasin vel apodosin membro 
uno auxeris. Experiri id si vis in superioribus exemplis, 
aut expendendo, et deducendo voces singulas, easque 
aptis particulis vinciendo, aut sensum aliquem qui ad 
rem faciat e. g. comparationem, contrarium, causam, etc. 
adiungendo e. g. in illo ( Ccd. I) pro urbis « serva¬ 
tore » dic : « Qui urbem servavit », exibit haec tri¬ 
membris : «Quoniam illum qui hanc urbem condidit 
(Romulum) ad Deos immortales benevolentia famaque 
sustulimus, esse apud vos posterosque vestros in honore 
debebit, qui eamdem urbem conditam, amplificatamque 
servavit». 

Quadrimembrem ita periodum, quae omnium prae- 
stantissima est, eadem fere ratione ex bimembri con¬ 
cinnabis; nempe si, et protasin, et apodosin in bina 
membra deduxeris, aut si vel protasis, vel apodosis 
trium membrorum evadat. E. g. in hac sententia: « Si 
Dii voluerunt a me consule urbem servari, subibo quaevis 
pericula », quadrimembrem ut efficias, deduc protasin 
in tria membra: « Si hunc exitum consulatus mei Dii 
Immortales esse voluerunt, ut quum vos, Patres Con¬ 
scripti, Populumque Romanum caede misera coniuges, 
liberosque vestros, Yirginesque Vestales a vexatione 
acerbissima servarem, quum haec templa, atque delubra 
hanc pulcherrimam patriam omnium nostrum ab expe¬ 
ditissima flamma, totam Italia ex bello, et vastitate eri¬ 
perem — (tertium membrum, et protasin) — quaecumque 
mihi uni proponetur fortuna subeatur (Quartum mem¬ 
brumet apodosin). 

Sed rarius protasin, frequentius apodosin tribus mem¬ 
bris constat, ut plurimum utrumque binis membris de¬ 
finiri volunt, id quod Cicero, et Demosthenes servarunt. 
In metiendo membrorum numero etsi tirones praesertim 
initio probe exercendi sunt, cavendum tamen ne illos 
nimis anxios sollicitosque efficias. Sunt nempe, et in¬ 
cisa, et membra, nunc longiora, nunc breviora, atque 
idcirco nunc longiores, nunc breviores periodi. Quo fit 
ut quod uni est incisum,alii sit membrum; quod huic 
est trimembris, illi sit quadrimembris, etc. Equidem 
non morabor si bimembrem esse ac pleniorem, ac lon¬ 
giorem dixeris, illam periodum Demosthenis, quae per 
leges, et definitiones superius traditas est quadrimembris. 
En illam : « Ut quanto plura Philippus praeter suam 
dignitatem suscepit, (I) tanto plus apud omnes admi¬ 
rationis assequutus est (II), sic vos, cives Athenienses, 
quo immoderatius, imprudentiusque rebus vestris usi 
estis (III), hoc maiorem turpitudinis notam nomini ve¬ 
stro inussistis (IV) ». 

I. B. 


Nemo adeo ferus est, ut non mitescere possit, 

Si modo culturae patientem commodet aurem. 

Horat., Epist. I, 1. 


SAADII PERSICI POETAE FABULAE 

(Latine vertit F. GUADAGN!) W 


Avarus, filio aegrotante. 

Fabella ostendet, nummos atque opes suas, 
Avarus ut prae amandis cunctis adamet. 
Quum iuvenem invasisset morbus lethifer, 

, Homo dives, et idem, quam qui maxime, 
Aridus ac parcus, gemitum edebat pater. 
Amici monent: Quid non super filio 
Arcana ac sacra curans verba immurmurent, 
Dilectum caelo genus, sacrificuli? 

Cur victimas non caedis, deinde et iubes 
Secari caesas atque egenis dividi? 

Forsitan per haec caeli ira remiserit. 

Ad quae homo avarus: In praesentia recitet. 
Verba Sacerdos; at, quod sacrificia 
Postulant, abest procul hinc pecus meum. 

Ovis et Homo. 

Pepulit hostem si quis aliena manu, 

Tyrannidem haud evasit, mutavit genus. 
Ovem ab ovili rapuit nocte conditus 
Obscura lupus. Sentit, et surgit grr.vi 
Arrepta clava homo festinus. Involat 
Idem in raptorem, stupido et formidine 
Extorquet ovem de malis sanguineis. 

Illa laetari, agere impense gratias. 

Appellare hominem sospitatorem suum, 

Exitii depulsoremque et suum deum. 

Exacta nondum tota sed nocte, deus 
Auxiliator ille Ovem, pulmentarium 
Quam sibi destinarat, cultro ancipiti 
Invadit, ictu letalique vulnerat. 

Ovis in ipsa morte vocem languidam 
Sustulit: Ungui me extorsisti et faucibus 
Lupi, sed factus mihi nunc ipse es lupus. 

Mulomedicus iudicio absolutus. 

Insipienti qui credit sese, insipiens. 

Ex oculis laborans quidam graviter, 

Consilii, quisquis fuit is Terrae filius, 

Plans nullius, accessit Mulomedicum, 
Curandos eique oculos commisit suos. 

At ille inunxit lumina collyrio, 

Praesens expertus quod in quadrupedibus. 
Quid quaeris? Curatio tam belle ac probe 
Processit, ea vis fuit et cataplasmatis 
Utrumque foris lumen ut egesserit. 

Tunc caecus postulavit mulomedicum, 
Querelam intentans damni, illevisset sibi 
Quod medicamen impingendum belluis. 

At iudex longe depulit calumniam. 

Non enim, aiebat, medico quadrupedum 
Lumina credidisses, queis carius nihil, 

De stupido brutorum ni tu esses grege. 

(l.)' Cfr. huius anni fasc. ix, 

Stili lapidarii elementa 

VI. — De CONSTITUTIONIBUS PUBLICIS. 

Tabularum aerearum tria millia, quae in Capitolio 
erant instrumentum, ut ait Suetonius, Imperii pulcher¬ 
rimum ac vetustissimum, bello Vitelliano omnia con¬ 
flagraverunt : eo continebantur - inquit idem - pone ab 
exordio Urbis Senatus consulta, Plebiscita de societate, 
ac foedere, ac privilegia cuicumque concessa. Haec 
iterum cura Imperatorum constituta, iterum periere, ac 
nisi quaedam latini scriptores in libros suos retulissent, 
vix aliquid probabile haberemus. Pauca nos hic exem¬ 
pla relegemus. 

Edicta Magistratuum. 

CN . DOMITIVS . AENOBARDVS 

L . LICINIVS . CRASSVS CES 
RENVNTIATVM . EST . NOBIS . ESSE . HOMINES 
QVI . NOVVM . GENVS . DISCIPLINAE . INSTITVERVNT 
AD . QVOS . IVVENTVS . IN . LYDOS . CONVENIAT 
EOS. SIBI. NOMEN . LMPOSVISSE . LATINOS. RHETORES 

IBI . HOMINES . ADOLESCENTVLOS . 

TOTOS . DIES . DESIDERE 
MAIORES . NOSTRI. QVAE , LIBEROS . SVOS . DISCERE 
ET . QVOS . IN . LVDOS . 

STARE . VELLENT . INSTITVERVNT 
HAEC . NOVA . QVAE . P.JAETER . CONSVETVDINEM 
AC . MOREM . MAIORVM . FIVNT . NEQVE . PLACEN T 
NEQVE . RECTA . VIDENTUR . QVAPROPTER . ET . IIS 
QVI . EOS . LVDOS . HABENT . ET . IIS . QVI . EO 
VENIRE . CONSVEVERVNT . VIDETVR . FACIENDVM 

YT . OSTENDAMVS . NOSTRAM . SENTENTIAM 
NOBIS . NON . PLACERE 

Non ideo hi Rhetores silere iussi sunt, quod Sena¬ 
tus id temporis, aut Censores litterarum studia non 
probarent, sed ea potius de causa, quod Magistri illi 
male audirent, nec doctrina excellere putarentur. Le¬ 
gatur de hoc edicto Tullius (de Oratore III, XXIV). 
Edictum porro tam decorum atque elegans ab ipso L. 
Crasso, oratorum omnium disertissimo, praescriptum 
esse minime dubitandum est. 

Edictis fere omnibus initium, quod hic desideratur, 
erat a fausto omine, id est bonum factum, sed primum 
tantis litteris scriptum. Aliud initium saepe fuit, quod 
veteres, ut ait Tullius, omnibus rebus agendis praefa¬ 
bantur. — Quod Bonum Faustum Felix Fortunatum 
Que Sit: sic Livius de rege post Romulum creando 
haec ab interrege prolata narrat: 

QVOD . BONVM . FAVSTVM . FELIX . QVE 
SIT . QVIRITES . REGEM . CREATE . ITA 

(X) Cfr. sup. num. X. 


PATRIBVS . VISVM . EST . PATRES . DEINDE 
SI . DIGNVM . QVI . SECVNDVS . AB . ROMVLO 
NVMERETVR . CREARITIS . AVCTORES 
FIENT 

Senatus Consulta habes multa apud Tullium prae¬ 
sertim (in Philippicis. Lege ex illis. Orat. V, XIII, 36). 

. Placet afferre S. C. quo Mensi Sextili Augusti no¬ 
men attributum est: 

CVM . IMP . CAESAR . AVGVSTVS 
MENSE . SEXTILI . ET . PRIMVM 
CONSVLATVM . INIERIT . ET 
TRIVMPHOS . TRES . IN . VRBEM 
INTVLERIT . ET . EX . IANICVLO 
LEGIONES . DEDVCTAE 
SEQVVTAEQVE . SINT . EIVS . AVSPICIA 
AC . FIDEM . SED . ET . AEGYPTVS . HOC 
MENSE . IN . POTESTATEM . POPVLI 
ROMANI . DEDVCTA . SIT . FINISQVE 
HOC . MENSE . BELLIS . CIVILIBVS 
IMPOSITVS . SIT . ATQVE . OB . HAS 
CAVSAS . HIC . MENSIS . HVIC 
IMPERIO . FELICISSIMVS . SIT . AC 
FVERIT . PLACERE . SENATVI . VT . HIC 
MENSIS . AVGVSTVS . APPELLETVR. 

VII. — De inscriptionibus temporariis. 

Precationum causa, et ad vota nuncupanda formulas 
quasdam tabulis inscribendas curasse veteres, easque 
palam propositas, praeeunte fere Pontifice Maximo, re¬ 
citasse ex historia compertum est. Pomparum etiam, et 
Ludorum diebus multos passim titulos prostitisse tem¬ 
porarios Theatris, Porticibus ad tempus exstructis, aliis¬ 
que huiusmodi inscriptos fatendum est. In triumphis 
etiam erant Tituli Ferculorum, quos frequentissime 
scriptores commemorant. Denique ipsa magnorum vi¬ 
rorum funera inscriptionibus minime caruerunt. Hae 
autem inscriptiones quum vel sacrae, vel honorariae, 
vel historicae sint, cum his generibus fere concordant 
orationis structura. Nonnulla tamen de his speciatim 
praescribit Morcellius. Cave autem ne inscriptionibus 
temporariis hanc formulam adiicias : « monumentum 
posuerunt», nam monumenta, ait Morcellius, (1. 2, 
part. 2, cap. 1), monumenta quidem temporaria nulla 
fiunt. Ego, - inquit Tullius, - quae monumenti ratio sit, 
nomine ipso admoneor: ad memoriam magis spectare 
debet posteritatis, quam ad praesentis temporis gratiam : 
ideo-subdit idem Morcellius - ne illi quidem modo, et 
ratione faciunt, qui ad aevi notam annos in his inscri¬ 
bunt; quorsum enim ista spectant, aut spectare possunt 
cum ducta pompa, aut exequiis persolutis titulos omnes 
tolli oporteat ? 

a) Inscriptiones sacrae precationum et votorum causa.. 

SI . DVELLVM 

QVOD . CVM . ANTIOCHO . REGE . SVMI 
POPYLVS . IVSSIT 

EX . SENTENTIA . SENATVS . POPVLI , QVE . R. 
CONFECTVM . ERIT 

TVM . TIBI . IYPITER . POPVLVS . ROMANVS 
LVDOS . MAGNOS . DIES . DECEM . CONTINVOS 
FACIET 

DONAQVE. AD . OMNIA. PVLVINARIA . DABVNTVR 
DE . PECVNIA . QVANTVM. SENATVS . DECREVERIT 
QVISQVIS . MAGISTRATYS 

EOS . LVDOS . QVANDO . VBIQVE . FAXIT 
HI . LVDI . RECTE . FACTI . DONAQVE . DATA 
RECTE . SVNTO 

In haec verba, praeeunte P. Licinio Pontifice Maximo, 
votum Io vi nuncupavit M. Aelius Consul, cui iam Graecia 
provincia sortitione evenerat, bellumque cum Antiocho 
gerendum erat, eiusque rei causa supplicationem etiam 
ex S. C. imperaverat. - Ludi Magni ex Asconio iidem 
ac Circenses, hique Romani appellati. - Dona ad Pul¬ 
vinaria idest Lectisternia, et epulae Diis exstructae. 
Quum vere Licinius ignoraret, quo anno, vel duce 
bellum conficiendum, adiecit clausulam: « Ut quisquis 
Magistratus ». 

b) Inscriptiones pomparum, et ludorum. 

PRO . SALVTE . DOMVS . AVGVSTAE 

EX . CORPORE . PAVSARIORVM . ET 
ARGENTARIORVM . ISIDI . ET 
OSIRI . MANSIONEM 
DEDICA VIMVS 

Pausarii hic intelligendi sunt Urbani Sacerdotes 
sacris Isidis celebrandis. Excitabantur autem propter 
vias Urbis mansiones, in quibus operantes sacris pau¬ 
sarent et fessis, ubi opus esset, recentes succederent. 
Mansionem igitur hanc ut alii, alias Pausarii aliquot 
apud tabernas fortasse Argentariorum faciundam cu¬ 
rarunt : in quod opus quum quidem ex Corpore Argen¬ 
tariorum aes contulissent, Mansio utriusque corporis sive 
sodalitatis nomine dedicata est. Mansiones porro dice¬ 
bantur in viis militaribus diversoria, in quibus iter 
habentes pernoctabant, aut prandii, aut quietis causa 
consistebant. 

QVOD . BONVM . FAVSTVM . QVE . SIT 
TIBI . DOMVIQVE . TVAE 
CAESAR . AVGVSTE 
SENATUS . TE . CONSENTIENS 
CVM . POPVLO . ROMANO 
CONSALVTAT 
PATRIAE . PATREM 


In his verbis Valerius Messala Augustum Patrem 
Patriae appellavit. Hic non erit abs re Morcellium le¬ 
gere (1. 1. part. 2, cap. 1, § 2). 

c) Inscriptiones triumphales. 

CN . POMPEIVS . CN . F. MAGNVS . IMP. 

ORA . MARITIMA . A . PRAEDONIBVS 
LIBERATA . IMPERIOQVE . MARIS 
POPVLO . ROMANO . RESTITVTO 
EX . ASIA . PONTO . ARMENIA 
PAPHLAGONIA . CAPPADOCIA 
CILICIA . SYRIA 

EX SCYTHIS . IVDAEIS . ALBANIS 
EX . IBERIA . EX . INSULA . CRETA 
EX . BASTERNIS 

ET . DE . REGIBVS MITHRIDATE 
ET . TIGRANE . TRIVMPHAT 
Hic titulus est quem Plinius praefationem triumphi 
appellat, sive quod primus omnium in pompa praelatus 
sit, sive potius, quod in Capitolio ante ipsum trium¬ 
phum praepositus fuerit. - Albani populi ad mare Ca¬ 
spium siti erant; Basternae vero Sarmatiam, aut fini¬ 
timam huic regionem in Europa coluisse dicuntur. 
VEN.I 
VIDI 
VICI 

Hunc titulum Iulius Caesar in Pontico triumpho 
praetulit, non acta belli significantem, - ait Suetonius, - 
sicut ceteri, sed celeriter confecti notam. Porro in ferculo 
Pharnacis fugientis erat, de cuius fuga populum, qui 
triumphi pompam spectabat, satis iueunde risisse auctor 
est Appianns. Illum enim Caesar sine praelio ex Ponto 
fugaverat, regnoque spoliarat. 

d) Inscriptiones funebres. 

DIVO . GORDIANO 
VICTORI . PERSARUM 
VICTORI . GOTPIORVM 
VICTORI . SARMATARVM 
DEPVLSORI . ROMANARVM . SEDITIONVM 
VICTORI . GERMANORVM 
SED . NON . VICTORI . PHILIPPORVM 
Extremi verbis nihil manifestius significatur, quam 
eum a Philippis Augustis fuisse sublatum. 

MARCIAE . VITALI 
FILIAE . DVLCISSIMAE 
ET . AMANTISSIMAE 
QVAE . VIXIT . ANNIS . XV 
MEN . V . DIE . I.... Q . MARCI VS 
SVCCESSVS . PATER r 
FILIAE . INCOMPARABILI 

(Ad proximum numerum ). . 

HORAE SUBSECIVAE 


DE BONAROTA LEPIDUM FACTUM 

Egregius pingendi opifex ffonarota, per ullum 
Se conspici mortalium 

Nolle ferox, dum murum animat, vivumque colorem 
Spirare defunctos docet. 

Z\Con si Celtarum rigidas qui flectit habenas, 

Trucesque spiritus domat; 
ZAfon si Mundorum sceptris armata duorum 

Invicta Regis dextera, 
Denique non idem nigros qui claudit jdvernos, 

Et reserat Empyreas fores; 
Sive rogent per amicitiam, sive ore minentur, 

Certamque rapiar/, ad necem; 
jdut moveant, aut impetrent, ad singula vecors 
Tormenta pertinax ruat. 

Et prius intenta subeat cervice securim, 

Cruore sparsurus forum, 
Quam velit, arcana quod conficit arte, videri, 

Et possit arbitrium pati. 

Forte igitur stygiosque lacus sedesque nocentum 

Tremente dum scribit manu, 
Post auleam latens, oculo furtivus hiante 

Spectabat jdntistes fabrum, 
Observans tacitus. Nec te Bonarota fefellit, 

Per servulum res indicem 
Facta palam. Tamen ipse dolum nescire videri 

Tantisper est passus libens, 
Dum stylus infaustam ludo mulctaret acerbo 
Antistitis cupidinem. 

Haud mora: fur oculis dum singula captat, ab imo 
Ecce videt Orco imaginem 
Surgere, tartareis horrentem colla catenis. 

Et pectus igne fervidum, 

Et circum rabidis exesam membra colubris, 

Megera quos vibrans rotat. 
Una tamen restabat adhuc polienda magistro 

jddversa facies, cui manum 
Adicit extremam properans. Antistes eandem 

Videre gestit integram. 

Ergo oculos hic, ille oculos mentemque manumque 
Ad elegans revocant opus. 

Iam rubet hinc atque hinc pendens ex aure capillus, 
Iam barba tristis purpurat, 
Iam frons, iam cilia, et lumen spectatur utrumque, 
Undis fluens perennibus; 

Iam geminis altam spirat de naribus iram, 

Et dentibus frendens tumet. 


Iam pulchre plena est, seseque fatetur imago 

Et loquitur auctorem sui. 

Te loquitur, Praeses, nec te tua lumina fallunt, 

Te cernis, et stupidus riges. 

Iam minus in vivo possis agnoscere vivi. 

Quam mortuus referat color. 

De muro spirare illum; de marmore credas 

Hunc stare, spirantem minus. 
Insultat Naturae ars, effigiemque videtur 

Transisse Praesul in suam. 

Post simul ad pectus rediit, seque ipse resumpsit, 

In regiam ferox venit; 

Atque: “ O summe Pater, quanta est audacia - dixit - 
Opificis adversus Patres ! 

Inter damnatos tenebris ac morte perenni 

Me, squameis serpentibus 
Implicitum, repraesentat; me Gorgone saeva, 

Me mille monstris carpier, 
Heu! notat illudens, obscenoque omine foedat. 

Haec mortuos, haec impios 
Poena manet, cur me maneat vivumque piumque ? 

Nos iste si colit parum 
Et nostram spernit generoso a sanguine gentem, 

At infulis parcat sacris, 
Adversusque tuos, princeps Romane, clientes 

Abstineat infandis probris. 

Tu modo me miserans infamibus eripe flammis. 

Et artifex poenam luat. ,, 

Sic memorat; dumque ille Patris responsa moratur, 

En insolens adest faber, 

Quem clari Proceres adeunt, orantque frequentes 
Remittat ut noxam libens, 

Et sibi collegam donet, male picta repingens 

Orisque confundens notas. 

“ Quod pinxi, pinxi,, clamat Bonarota, nec aure 
Has accipit surda preces. 

Ergo iterum Pater ad Papam. Sed Papa renidens 
Affatur iratum Patrem: 

“ Dic iterum, qua te vindex in parte locavit. 

Manes sub inferos manus? ,, 

- “Heu, heu me! - dixit - fundum devolvit ad imum, 
Mersitque sub dirum Chaos. 
Cerne, Parens, averte potens, ulciscere iudex! ,, 

Tunc Papa tristis intuens: 

“ O utinam coqueret te Purgatorius ignis. 

Unde - inquit - egressus datur ! 
Praesto erat auxilium. Sed enim non obtinet ullum 
Ius Pontifex in Tartarum. ,, 
Ant, Bonciarius. 

(1) Viterbii nuper quum essem et inter libros desertae cuiusdam bi¬ 
bliothecae exspiscarer, in idyllium hoc incidi, quod transcripsi, pro certo 
habons iucundam Commentarii nostri sociis eius lectionem futuram. - I. F. 

Galliae aedes apud Taurinensem artium conventum. 


quaesitam meritis. Ob quam illecebram laudationem 
« Galliae tacitum pertentant gaudia pectus! » 

* 

* * 

Has Gallorum aediculas excipit Brasilia. Si post adeo 
breve temporis spatium haec nupera natio tot iam sa¬ 
pientiae documenta protulit, quid in posterum ? Omnes 
profecto cuiuscumque gentis invisores Brasiliain gen¬ 
tem laudibus cumulabunt, quod tam brevi tempore tot 
triumphos gesserit palmasque innumeras vel in rebus 
agricolis retulerit! Et ipsa, si tibi lubet, comiter dabit 
idemque gratuito degustandam exquisitissima arte con¬ 
fectam ex faba potionem, quam non equidem arabicam 
appellabis, sed Brasiliam. Quae in ore dulcedo, quae 
perennis suavitas ! Sin, ut quisque denuo fragrantem 
sibi potionem domi procuret, omnes certatim emere 
student ominosam illam fabam ; et ultro donantibus 


m certamine Augustae Taurinorum (l) 


Nos manet magnum Galliae aedificium, quod ad dex¬ 
teram Eridani extollitur. Tibi, dulcis hospes, adve¬ 
nienti per pontem nobilem eumdemque recentem, axi¬ 
bus simul connexis admodum confectum, dat vocem 
salutationis Palatium, cui est titulus gallice : Chateau 
d’eau.'Tlmc, inde itur ad aediculas, in quibus invisuntur 
quotquot Gallici artifices mittere voluerunt in hanc fa¬ 
stosam contentionem de artibus et commerciis. 

Iuvat in primis ad laevam flectere. Hic videbis quid¬ 
quid illa natio invehere consuevit de luxu et de com¬ 
modis, quae nimius iusto fortassis ad vitae elegantiam 
hominum animos allectant. 


* Vestibulum ante ipsum, primisque in faucibus » 
aedium tibi erit fatendum, maximam omnium nationem 
adesse. Quae enim vestium magnificentia atque prae¬ 
stantia ! qui rerum thesauri proferuntur in ditissimis 
omnium ac pretiosissimis dactyliothecis ! Quae operum 
varietas atque industria vel in solis sarcinatoribus! Quot 
serica opera ! Hic vides lanam rudem adhuc, mox fuco 
medicatam in orbes glomerari. Quod vero spectat ad 
artes machinarum, in quibus quoque Gallica gens prin¬ 
cipem sibi locum prae omnibus obtinet, visitator poterit 
in multis distinctisque aliis diversoriis singula quaeque 
videre atque admirari. 

Hic modo quae ad vestium artes pertinent; quibus 
sane visis atque perspectis, erit dicendum: Cuncta sunt 
bella, venusta, elegantia! Sume, Gallia, superbiam 

(1) Cfr. liinn. sup. 


magnum emolumentum, mercesque facile distrahuntur, 
etiamsi rem suam quaerere minime adpareant. 

Tot rerum multitudine ac varietate oculorum acies 
pene obruitur ac perturbatur. Sunt multae belluarum 
pelles balsamo illitae, quae illic saepe territare solent 
incolas advenasque. Sunt multiplices avium species... 
Haud desunt quae terra gignere consuevit. Vide quot 
iam frugum prope innumera specimina! Ne mihi dicas 
velim: « Fertilior seges est alienis semper in arvis ». 
Namque et illic sunt Itali, qui illam sibi patriam no¬ 
vam comparaverunt, et ita cum suis mox civibus in 
patria relictis in contentionem de agris colendis pro¬ 
silire student. 

* 

* # 

Paullo ulterius adest Argentinae reipublicae aedicula. 
Sed etsi plus minusve eadem erunt dicenda, quoniam 















nuper exorta est inter Italiae rectores quaestio et inter 
illius reipublicae, optimum factum existimo ultra prae¬ 
terire ne"maiori in dies ira mentes aestuent; et ve- 


Nostri, arrepta opportunitate, magnum edere volue¬ 
runt musices experimentum, in quo centum et centum 
cantores cum musicis instrumentis patrios cantus expro- 



Brasiliae et Americae Latinae omnis tentoria in artium Taurinensi conventu. 


xillum, quod huc atque illuc verti antea videbatur, 
quoque est sepositum. 


Verum, mea quidem sententia, haud erit silentio prae- 



Argentinae civitatis aedes. 


tereundum, abhinc paucos dies, Victorium Emmanuelem 
regem statuas aeneas dedicavisse,quibus pons exornatur 
nuper super Eridanum positus In honorem et memoriam 
Humberti patris, tam crudeliter Modoetiae olim confossi. 


merent. Sed in illa populi immani frequentia, dum 
omnia circum laetitia obstrepunt atque personant, et 
rex ad caelum laudibus adfertur, ehu ! ex improvviso 
unum ex illis signis cecidit, quae hinc inde stant, et 
multi male mulctantur, duoque miserrime interierunt. 
« Diverso interea miscentur moenia luctu.! » Sic laetitia 
versa est cito in moerorem. 

Subalpinus. 


COLLOQUIA LATINA 


Euntes in SGholam (*) 

Antonius. — Securusne et timore expeditus 
ad certamen vadis, Marcelle ? 

Marcellus. — Quid tibi ista percunctatione ? 
Explica; non enim satis intelligo. 

A. — Fabor ergo apertius. Contexuisti episto¬ 
lam, quam a nobis hodie requiret praeceptor? 

M. — Contexui, et descriptam porto mecum. 

A. — Praecurrit alacritas tua meam tarditatem. 
Quamquam haud ita pigritia me, ut chartae pe¬ 
nuria, qua premebar, remorata est fecitque ut 
meam non totam descripserim ; serius quippe char¬ 
tam adeptus sum. 

M. — Quid acturus, si poposcerit? 

(1) Ex I.acoiu Pont a xi opere cui titulus Progymnasmata latinitatis pas- 
sim retractavit. I. F, 

A. — Dum vestras emendat, interea quod re¬ 
liquum est nullo negotio describam. Hoc conces¬ 
surum mihi spes est, siquidem aliis alias concesssit. 

M. — Ostende tuam scriptionem. 

A. — Hem ! 

M. — Quam foede tu pingis litteras ? Gallinam 
scripsisse arbitror. Quam item vacillant versus ! 

A. — Dummodo legi queat scriptura, parvi 
duco tristia sint an laeta, pulcra visu an deformia 
elementa ; versus adamussim nequeo dirigere, quan¬ 
tumvis coner. Atqui non tam valde utraque laude 
mihi ante stas. 

M. — Iudicium caeci. 

A. — Aliter doceat me praeceptor, si ipsi dis¬ 
plices, cum istis illepidis invenustisque characte¬ 
ribus, 

M. — Abhorrent istae partes ab eius munere. 

A. — At unde discam tandem? Quid tu nunc 
mihi auctor es ? 

M. — Aliquem rei peritum pacta pecunia con¬ 
ducant parentes tui, quem hanc ad rem magistrum 
capias. 

A. — Attamen doctrina quoque spectati et clari 
homines plerumque inscite et indecore efformant 
figuras istas. 

M. — Dici aliter non potest; verum non id¬ 
circo sunt docti; et tamen multi illorum decenter. 

A. — Parentibus meis vereor ut persuadeam... 

M. — Adhibe procuratorem Magistrum, cuius 
unum verbum hic plus valebit, quam centum tua. 

A. —- Rogabo ut hoc mihi opus surripiat. 

M. — Ceterum, quae heri explicata sunt de 
Cicerone, si te forte nominaverit, poterisne re¬ 
petere ? 

A. — Nisi ipsemet opituletur, parum bene; 
oblitus enim sum rerum quarumdam, et quem domi 
interrogem, praeter parietes, habeo neminem. 

M. — Haerenti subveniet. Ego insuper, quoad 
facere potuero, tibi opem feram. 

A. — Salva igitur res erit! 


ACTA PONTIFICIA 


I. 

SSmi. D. N. Pii PP. X epistola ad r. p. d. Diomedem Fal- 
conium, Archiepiscopum tit. Larissensium, Delegatum 
Apostolicum in Foederatis Americae Civitatibus 

DE PACE TUENDA. 

Venerabilis frater, salutem et apostolicaip be¬ 
nedictionem. — Libenter abs te accepimus, auspice 
virorum coetu, quorum summa est ad populum 
auctoritas, fervere in Foederatis Americae Civi¬ 


tatibus prudentiorum studia ad pacis commoda 
gentibus tuenda. Videlicet animos coniungere, ho¬ 
stiles continere impetus, prohibere belli pericula 
et ipsas amovere pacis (uti aiunt) armatae sollici¬ 
tudines, coeptum est nobilissimum: et quidquid in 
hanc causam confertur operae, etsi non eo proxime 
vel plene contingat quo consilia spectant, conatum 
tamen praestat qui neque auctoribus vacat laude, 
neque publicae rei utilitatibus. 

Idque hoc maxime tempore, quum et magnae 
copiae, et instrumenta ad internecionem aptissima, 
et tam longe provecta rei militaris scientia, bella 
portendunt, quae vel ipsis sunt principibus poten- 
tissimis vehementer pertimescenda. 

Quare gratulamur ex animo coeptum cum optimo 
cuique tum Nobis, prae ceteris, probandum. Qui, 
adepti summum Ecclesiae Pontificatum, vices ge¬ 
rimus Illius, qui pacis et princeps et Deus est; 
et ad illud, saluberrimo consilio, contendentibus 
Nostrae suffragio auctoritatis adiungimur libentis¬ 
sime. Neque enim dubium est [Nobis quin iidem 
praestantes viri, in quibus tanta est ingenii vis 
prudentiaque civilis, velint ad pacem laboranti 
saeculo conciliandam regiam gentibus sternere viam 
in iustitiae et caritatis legibus sancte omnibus ser¬ 
vandis. Pacem enim, hoc ipso quod ordine conti¬ 
netur, frustra quis sibi confidit stabiliendam, nisi 
pro viribus contendat ut iis suus ubiqhe sit honor 
virtutibus quae ordinis sunt principia ac funda¬ 
mentum omnium maximum. 

Ceterum, memoria repetentes exempla tot illu¬ 
strium Decessorum nostrorum, qui, quando per 
tempora licuit, hoc etiam ex capite de gentium 
humanitate, de firmitate imperiorum tam egregie 
meruerunt, studio incendimur aliquid et Nos hac 
item in re praestandi. Quandoquidem vero aliud 
nihil hac in re praestare aetas sinat quam pias ad 
Deum preces, Deum qui corda noscit hominum et 
ea quocumque vult inclinat, instantissime adpre- 
camur ut iis propitius adsit qui pacem populis con¬ 
ciliare student; gentibus vero quae pacem concordi 
voto expetunt, tribuere benignus velit, ut, amotis 
belli ac discidii calamitatibus, in pulcritudine pacis 
tandem aliquando conquiescant. 

Auspicem divinorum munerum Nostraeque te-, 
stem benevolentiae Apostolicam benedictionem tibi, 
Venerabilis frater, peramanter in Domino imper¬ 
timus. 

Datum Romae apud S. Petrum, die xi Iunii 
mcmxi, Pontificatus Nostri anno octavo. 

PIUS PP. X. 

II. 

MOTU PROPRIO 

quo nonnulla in ordine Fratrum Minorum servanda circa 

curiam generalem, electiones, et privilegia personalia 

statuuntur. 

Quo magis incolumis fiat unio quatuor Fami¬ 
liarum Minori ticarum, quae pari omnino i ure pa- 
rique minoritico titulo, sive Regularis sive Strictio¬ 
ris Observantiae S. Francisci, unum morale Corpus 
constituebant, et quo facilius augescat opus feliciter 
absolutum a Leone XIII, piae recordationis, ne¬ 
cessarium duximus prorsus eliminare quamdam 
permanentem semperque graviorem discordiae et 
mutuae diffidentiae causam, productam e fusione 
multarum Provinciarum Fratrum Minorum, incli¬ 
nationes, usus et consuetudines diversas habentium, 
iuxta differentem ex-familiam, ad quam pertine¬ 
bant, restituendo familiis antiquarum Provinciarum, 
quae super hoc Nos instantissime efflagitarunt, et 
quae ob auctum sacerdotum numerum et ob alias 
causas poterant de novo constitui, ipsarum auto- 
tonomiam, servata tamem perfecta unione Consti¬ 
tutionum et Regiminis, praescripta a Leone XIII, 
et hoc fine prae oculis habito, ut praefatae Pro¬ 
vinciae differentia haberent territoria et non com¬ 
mixta, exceptione facta pro nonnullis magnis ci¬ 
vitatibus relate ad aliquas Provincias. 

Quibus adhibitis mediis, revixit promissio facta 
et usque ab initio iterata ex parte Superiorum, 
qui promoverunt unionem; quo vocabulo signifi¬ 
care volebant, non fusionem, nec destructionem 
Provinciarum, sed plenam legislationis et regiminis 
unitatem, efformando unam dumtaxat magnam Mi- 
noriticam Familiam, perfecte unitam. Fusio illa 
Provinciarum ex parte Superiorum Maiorum, bona 
fide facta fuit; verum finis per se 'nobilis, quem 
prae oculis habuerant, in praxi id effecit, ut mul¬ 
torum animi magis seiungerentur: idcirco temerarie 
et iniuste reprobarentur, tum vivum desiderium, 
tum humiles preces quas Apostolicae Sedi porre¬ 
xerunt plures religiosi, non exceptis etiam iis di¬ 
gnioribus ob singularem virtutem, scientiam et 
auctoritatem ut intra unionem recuperaretur an¬ 
tiqua autonomia* quoad respectivas ipsorum Pro¬ 
vincias, atque ita de medio tolleretur pomum 
discordiarum, quae, praecipue in Italia, fiebant 
gravissimum, imo et imminens periculum comple¬ 
tae ruinae unionis sanctissimae, factae per consti¬ 
tutionem Felicitate quadam. 

Sublata hoc modo praecipua dissensionum causa, 
nunc, omnis cura est adhibenda, ut in hac magna 
Minoritica Familia, quam constanti amore prose- 
quuti fuimus et prosequimur, gubernium generale, 
provinciale et locale totius Ordinis facilius, effi¬ 
cacius et salutarius reddatur, et insuper, ut in om¬ 
nibus Generalibus Comitiis, quando, sexto quovis 


anno, iuxta Constitutionum praescriptum, simul 
conveniunt quotquot gaudent iure suffragii in Ca¬ 
pitulis Generalibus) semper fiant electiones Ministri 
Generalis et Definitorii Generalis, cum non dissi¬ 
mili temporis duratione. Sed quoniam, ut expe¬ 
rientia docet, nimius Consiliariorum numerus recto 
regimini magis nocet, quam prodest; necesse est, 
ut restringatur numerus Religiosorum, fruentium 
iure adsistendi coetibus definitorialibus. Expedit 
insuper, ut Ordo agnoscat, quinam de iure vices 
gerere debeat, Ministri Generalis aut Provincialis, 
Sede plena, aut Sede vacante: ut electiones fiant 
cum maturo examine, multa cum serietate et reli¬ 
gione, remoto prorsus abusu iteratorum scrutinio¬ 
rum cum excessivo omnino numero, qui saepius 
deploratus fuit, et qui non leves discordias fovpt, 
et quodammodo destruit aestimationem debitam 
auctoritati tum eligendorum, tum electorum; ut 
novae electiones semper debitis normis et intra 
debitos limites peragantur. 

Praeterea, cum tituli honorifici, ius praeceden¬ 
tiae, et exemptionum, seu personalia privilegia, 
concessa velut in praemium temporale et velut 
honor terrenus, religiosas familias facile avertant 
a plena regularis disciplinae observantia, et sae¬ 
pissime etiam a vero progressu individuali in vir¬ 
tutibus, iure meritoque quamplures e dignioribus 
filiis Seraphici sanctae humilitatis Magistri Fran- 
cisci Assisiensis, vehementissime cupiunt et instant, 
ut tales honores et privilegia, quae practice re¬ 
dundant in personale tantum et terrenum com¬ 
modum, ex Ordine removeantur; cumque talis pe¬ 
titio penitus respondeat desideriis Nostris; idcirco 
praefata privilegia tollimus, abolemus, abrogamus, 
exceptione facta, ex parte tamen, pro Ex-Provin- 
cialibus immediatis et pro Fratribus, qui duas 
primas Dignitates totius Ordinis exercuerint, sci¬ 
licet pro Ex-Ministris Generalibus et Ex-Procura- 
toribus Generalibus, et pro hisce ultimis, etiam 
quia officio Procuratoris Generalis erit adnexum 
illud Delegati aut Vicarii Generalis. 

Haec autem--non excludunt, sed id etiam inclu¬ 
dunt, ut Patribus, qui vires suas consumpserunt 
aut consumunt in bonum Ordinis, in difficilioribus 
aut gravioribus muneribus exercendis, omnes et 
singuli conentur specialem exhibere reverentiam, 
grati animi significationem, in spiritu verae dile¬ 
ctionis, charitatis et cuiusdam veluti aequitatis: 
sed gratissimum erit Deo mutuum et sanctum il¬ 
lud certamen, quo subditi suos iam Superiores 
aliosque benemerentes adiuvabunt et reverebun¬ 
tur, et quo isti totis viribus evadere curabunt hu¬ 
miliores, et eo magis alieni fieri a quolibet vel 
desiderio honorum et specialium adiumentorum, 
quo maiora fuerunt ipsorum merita, tum praeterita, 
tum praesentia. Deo maxime quidem acceptus et 

benedictus a Seraphico Patre erit ardor ille lau 
dabilissimus, quo viri apostolici, peritissimi sacra¬ 
rum scientiarum professores, atque eximii educa¬ 
tores et moderatores Fratrum Minorum, nullum 
alium honoris titulum aut privilegium habere sa¬ 
tagent, quam abiectos vivere in Domo Dei, novis¬ 
simum locum quaerere, et nullum suorum operum 
praemium desiderare in terris, ut securius maiora 
praemia, imperituros honores, retributionem maxi¬ 
mam in aeterna beatitudine consequantur. 

Quapropter Motu hoc proprio sequentia omnino 
perpetuoque servanda edicimus, decernimus, man¬ 
damus : 

I. Sex tantum erunt Definitores Generales, ex 
quibus duo pro lingua italica; unus pro lingua ger- 
manica; unus pro lingua anglica; unus pro lingua 
gallica; unus pro lingua hispanica. 

II. Lingua tamen hic sumenda erit promiscue 
etiam pro imperio, regno, regione, cum linguis et 
regionibus affinibus vel vicinioribus, dummodo ta- 
men eligendus veram peritiam habeat linguae, in 
praecedenti articulo designatae. 

III. Officium Ministri, Procuratoris et Definito¬ 
rum Generalium per sex tantum annos perdurabit. 
Post primum tamen sexennium Minister, Procura¬ 
tor et duo tantum ex Definitoribus rationabili de 
causa reeligi poterunt ad secundum sexennium, 
dummodo duas ex tribus partibus votorum favo¬ 
rabilium obtineant. Pro ulteriori sexennio requiri¬ 
tur licentia S. Sedis. 

IV. In electionibus Ministri Generalis, Procu¬ 
ratoris Generalis et Ministri Provincialis, si post 
tertium scrutinium non habeatur electio, fiat quar¬ 
tum, in quo vocem passivam habeant duo Patres, 
qui maiorem suffragiorum numerum in tertio retu¬ 
lerint: et si suffragia fuerint paria, electus decla¬ 
retur religione senior. — In electionibus Definito¬ 
rum, tum Generalium, tum Provincialium, aliorumve 
Superiorum seu Officialium, per scrutinia secreta 
constituendorum, inaniter peracto primo et secundo* 
scrutinio, fiat tertium tantum, in quo sufficiat maio- 
ritas relativa suffragiorum: quod si suffragia fue¬ 
rint paria, electus proclametur religione senior. 

V. Ministri, Custodes et Definitores Provincia¬ 
les per triennium in officio perdurent. Ministri Pro¬ 
vinciales, Custodes et duo ex Definitoribus ratio¬ 
nabili de causa reeligi possunt ad secundum trien¬ 
nium ; sed pro ulteriori triennio requiritur licentia 
S. Sedis. 

VI. Guardiani per triennium in officio perdu¬ 
rent, seu de Capitulo ad Capitulum: abrogatis om¬ 
nino congregationibus annuis seu intermediis. Ela¬ 
pso triennio, Guardiani iusta de causa eligi pos¬ 
sunt pro alio conventu; pro secundo triennio in 
eodem conventu, requiritur licentia Ministri Gene¬ 
ralis. Pro tertio autem triennio in eodem conventu, 


et pro quarto triennio in alio vel aliis requiritur 
licentia S. Sedis. 

VII. Absente Ministro Generali, Procurator Ge¬ 
neralis, et absente Provinciali, Custos Provincialis 
munere Delegati Generalis vel Provincialis respe- 
ctive fungi debet; qui vacante officio, nomen Vi¬ 
carii Generalis vel Provincialis item respective 
assument. 

VIII. Tituli praecedentiae et exemptiones de 
iure vel consuetudine in Ordine vigentes inter eos, 
qui actu Superiores non sunt, omnino tolluntur. 
Soli Ex-Ministri et Ex-Procuratores Generales, sem- 
per et ubique, et Ex-Provincialis Minister durante 
immediato triennio, sed in sua Provincia tantum, 
titulum et praecedentiam habere poterunt cum voce 
activa et passiva in capitulo generali et propriae 
Provinciae, si de Ex-Generali et Ex-Procuratore, 
et in Capitulo Provinciali, si de Ex-Provinciali aga¬ 
tur. Nullus vero, etiamsi sit Ex-Generalis, locum 
aut vocem habere poterit in congressibus defini- 
torialibus, sive generalibus, sive provincialibus. 

IX. Fiant reformationes studiorum, et normae 
Lectorum constituendorum, suppressis titulis offi¬ 
ciorum, quae actu non exercentur. 

X. Constitutiones Ordinis reformentur infra sex 
menses iuxta praescripta in praesenti decreto, id- 
que per specialem Commissionem a S. Sede desi¬ 
gnandam, additis insuper necessariis aliis et op¬ 
portunis modificationibus, tum ut plane respon¬ 
deant hodiernis praescriptionibus Canonicis, tum 
ut e medio tollantur abusus, qui novissimis prae¬ 
sertim temporibus hinc inde irrepserunt, tum ut 
spiritus vere seraphicus in toto Ordine efficacius 
uberiusque vigeat novaque semper incrementa su¬ 
scipiat. — Haec tamen Constitutionum reformatio 
non importat substantialem mutationem earumdem, 
sed novam tantummodo editionem cum suppres¬ 
sione, vel modificatione eorum, quae, hisce Nostris 
praescriptionibus contradicunt, et cum emendatio¬ 
nibus et additionibus opportunis et necessariis. 

Nomina Moderatorum Curiae Generalitiae Or¬ 
dinis Minorum, per has Nostras praescriptiones re¬ 
formatae, a Nobis electorum et constitutorum, in 
separato documento publicari mandamus. Circa 
Commissionem novae Costitutionum editioni paran¬ 
dae, cum novis Superioribus voluntatem Nostram 
communicandam curabimus. Denique ipsis Supe¬ 
rioribus Generalibus, ad maius totius Ordinis bo¬ 
num et incrementum, opportunas Regiminis Nor¬ 
mas dabimus. 

Contrariis quibuscumque, etiam specialissima 
mentione dignis, minime obstantibus. 

Datum Romae, apud S. Petrum, die xm Octo¬ 
bris, anni mcmxi Pontificatus Nostri anno nono. 

PIUS PP. X. 

DIARIUM VATICANUM 

(Mense Octobri mcmxi) . 

Coram SSmo. admissiones. 

Praeter Purpuratos Patres, Urbanos Antistites aliosque 
viros, qui sui quisque muneris gratia, Pontificem de more 
adiverunt, peculiari nota digni sunt iuxjfca- admissionis diem 
Patres Armenici Concilii Romae congregati ; Schonburg- 
Hartenstein, Piinceps, Austrorum Hungarorumque legatus 
apud Apostolicam Sedem ; Otho de Muehlberg doctor, le¬ 
gatus extraordinarius atque administer cum omni potestate 
pro Borussicis; Otho de Ritter de Gruenstein dynasta, atque 
I)’ Erp dynasta, eodem munere fungentes, alter pro Bavaria, 
pro Belgica alter ; Angelus Estrada doctor, publicas exhi¬ 
bens auctoritates, quibus concredebatur legatus extraordi¬ 
narius atque administer cum omni potestate Argentinae ci¬ 
vitatis apud Apostolicam Sedem. 

Pontificiae electiones. 

Provisio Ecclesiarum. — Per S. Congregationis Consi- 
storialis decreta SS. D. N. Pius PP. X has quae sequuntur 
ecclesias de proprio pastore providit, scilicet; Cathedrali 
ecclesiae Segusicnsi praefecit sacerdotem Iosephum Castelli, 
parochum in oppido vulgo Cuorgne archidioecesis Tauri- 
nensis; cathedrali ecclesiae Pictaviensi sacerdotem Aloisium 
Humbrecht, Vicarium generalem archidioecesis Bisuntinae; 
cathedrali ecclesiae Gratianapolitanae sacerdotem Aloisium 
Iosephum Maurin, Vicarium Generalem dioecesis Massiliensis; 
titulari ecclesiae episcopali Hierocaesariensi sacerdotem Ioan- 
neni Mariam Laval, Vicarium generalem archidioecesis 
Novae Aureliae, quem constituit auxiliarem rmi. Iacobi 
Hubcrti Blenck, archiepiscopi Novae Aureliae ; titulari ec¬ 
clesiae episcopali Eucarpiensi sacerdotem Ioannem Gari- 
gliano, archidioecesis Taurinensis, Vicarium generalem ar¬ 
chidioecesis Aquitanae; cathedrali ecclesiae Nuscanae sa¬ 
cerdotem Aloisium Paulini, canonicum Poenitentiarium me- 
tropolitanae ecclesiae Utinensis. 

Brevi autem Apostolico nominati sunt: R. d. Constantinus 
Ieanningros, episcopus titularis Huarensis et Coadiutor cum 
futura successione rewni. Vicarii Apostolici Cocincinae 0- 
rientalis ; r. p. Franciscus Xaverius Richardus Vila y Mateu 
ab' Arenys de Mar, ex Ordine Fratrum Minorum Capulatorum, 
episcopus titularis Adrahorum et Vicarius Apostolicus Gua- 
mensis. 

Nominatio Praefecti Apostolici. — Per decretum S. C. 
de Propaganda Fide r. p. Iosephus Heintz, e Congregatione 
SSmi. Redemptoris, Praefectus Apostolicus de Matadi in 
Congo Belgico electus est. 

— R. p. Lucas e Maria Virgine, Procurator Generalis 
Ordinis Carmelitarum excalceatorum, inter «Consultores» 
S. Rituum Congregationis refertur. 



ANNALES 


Bellum inter Italos et Tureas. 

Bello ab Italis contra Tnrcas elenimeiato, atque 
Italorum classi post brevem decertationem Tripo¬ 
litanum in litus egressa, magna fuit Turearum in¬ 
dignatio, gubernium, cui Hakld Pacha praeerat, 
proditionis eousque incusantium, ut publice reum 
prope haberent atque ad imperium statim dese¬ 
rendum cogerent. Hakkio Said Pacha suffectus, 


sagax item atque cautus vir, qui fanaticis Iuvenum 
Turearum fdetionis iussis prudenter obstans, in id 
praesertim intendit, ut Europae nationibus socie¬ 
tatem cum Byzantina offerret, indeque efficax sub¬ 
sidium ad pacem componendam reportaret. Incas¬ 
sum tamen; facile enim intellectu erat, discordias 
potius inter varios populos, iam inter se foedere 
coniunctos, ex hac societate futuras, quas omnes 
optant, nunc saltem, vitare. Non itaque mirum 
quod Saidius postremis hisce diebus cedere tan¬ 
dem iis visus fuerit, qui bellum ad extrema usque 
protrahendum praedicant, fisus et ipse fortasse A- 
raborum tribubus, quae procul dubio multo magis 
quam Turearum exercitus Italos vexabunt, tum ob 
infidum Arabum animum, tum ex religionis aestu, 
studiose a Tureis hac ratione excitato, quod sci¬ 
licet huiusmodi bellum pro Mahumeto propheta 
eiusque asseclis sit pugnandum. 

Re quidem vera Arabes vidimus primum Italos 
benigne accipientes in suas terras, quinimo ipsis 
obsequii et obedientiae signa manifesta sponte 
proferentes; at brevi Italis a tergo ignave insectari, 
insidias parare atque omnibus modis eorum pro¬ 
gressum iu Tripolitana terra impedientes. Vicit 
tamen usque adhuc Italorum virtus, qui post Tripo- 
lim urbem captam, Tobruk, Homs, Masellata, Derna 
oppida, ac Bengasi, Cyrenaicae provinciae caput, oc¬ 
cuparunt, et ad Sciara-Sciat locum, die xxm mens. 
Octobris, Arabes Turcasque simul conspirantes, 
prophetae signo viridi eorum e manibus extorto, 
magnaque cum eorum caede profligarunt. Dum 
scribimus hostes dicuntur coire, ad Tripolim urbem 
rabido impetu recuperandam. 

Sinensis seditio. 

Non vero in Africa tantum sanguis effunditur; 
in Sinis etiam pugnatur; eoque tristius, quod de civili 
bello agitur. Seditio in domum iam ab an. mdcxliv 
regnantem exardet, virique evertendarum rerum 
cupidi pro imperio civitatis contendunt. Han-keu 
in urbe rebellio submota, quo viginti militum millia 
missi sunt ad vim vi repellendam. De cuius expedi¬ 
tionis exitu nihil certi deduci licet; si enim i unciis a 
gubernio traditis auscultemus, res in pristinum reddi¬ 
tae dicendae sint; si vero factiosorum vocibus atten¬ 
derimus, iam de regali imperio desperandum est. 
Certatio haud dubie diutina erit ac maxime cruenta. 

Germanorum et GalUorum de Africa conventio. 

Contra, pacifice resoluta videtur inter Germanos 
et Gallos agitata disputatio de utriusque nationis 
privilegiis in Africa. Si vera sunt exposita, Gallis 
libera in posterum erit agendi ratio in Mauritania 
et amplificatio territorii tum prope Camerun, tum 
in Togo provincia; Germani ex adverso regionem 
possidebunt Gallicam in Congo coloniam coae¬ 
quantem. 

PUBLICI PER ORBEM COETUS 

legibus ferendis 

In Anglia Mac Kenna internis negotiis prae¬ 
positus. 

In Au stria lex ab aerarii administro oblata de 
augendis vectigalibus, et rationes acceptorum et 
expensarum in disputationem adductae. 

In Germania de interpretatione legum circa 
consociationes et publicos conventus acriter di¬ 
sceptatum. 

In Hungaria legi de re militari « obstructioni- 
smus», quem dicunt, vehementer oppositus. 

In Russia de ferriviis a gubernio redimendis 
agitatum. 

In Suet ia novum administrorum collegium e- 
lectum, praeside Staaf e «liberalium» factione, 
qui publicum legatorum coetum dimisit novaque 
comitia indixit. 



PERO RBEM 


Die i mens. Octobris mcmxi ob oppositam flucti¬ 
bus molem improviso dirutam, Austin, urbs Civi¬ 
tatum foederatarum Americae Septemtrionalis, 
aquis demergitur ita ut ex trecentis et ultra do¬ 
mibus, quibus ipsa constabat, vix decem superfue¬ 
rint. Octingentae quinquaginta humanae victimae 
lugentur. 

— d. ii in republica, cui a S. Marino nomen, 
solemni ritu transmissio potestatis fit in novos 
consules Angelum Manzoni Borghesi, Comitem, et 
Honuphrium Fattori. 

— d. iii Neo-Eboraci obit Schlay ille classis 
praefectus, qui, in navali pugna ad Sancti Iacobi, 
Hispanorum classem fudit. 

— d. iv Helsingfors in urbe Supremae Finlan- 
dicae Curiae praeses fanatici cuiusdam iuvenis 
nefaria manu petitur. 

:— d. vi similia, quamquam, Deo adiuvante, in¬ 
felici exitu, contra Austrorum administrorum col¬ 
legium omne, in publico coetu legibus ferendis 
congregatum, Vindobona nunciantur. 

; — d. vn Rhemis, Beaumont, celebris ille aviator 

«Europae heros» cum velivolo suo in terram 
praecipitat cruraque fracta reportat. 

— d. ix Harmischies, in ferriviae statione apud 
Montes, curruum series e limitibus exit magna 
cum viatorum iactura. 

Lutetiae Parisiorum cursum vitae absolvit Atha- 
nasius de Charette, qui pro Petri sede diu stre- 
nueque primum pugnavit, deinde contra Germanos 
pro patria sua magnam sibi famam comparavit. 


— d. X Londini reperta nunciantur antiquis - 1 
sima aedificia, Romanae aetati attribuenda. 

— d. xi Portsmouth in portu experimenta fiunt 
ad subaqueos lintres per «undas Herzianas» di¬ 
rigendos. 

— d. xn in Sinis cives evertendarum rerum 
cupidi seditiones' agitant urbibusque Nu-Chang et 
Ham-Yeng, regalibus administris in fugam versis, 
per vim potiuntur. 

— d. xiv bellica navis, cui a Leonardo da Vinci 
nomen impositum, et, sequenti die, altera Italorum 
bellica navis a Galileo Galilei nuncupata Genuae 
in mare immittuntur. 

— d. xv Helvetica gens primam civis sui avia- 
tionisvictimam, Bernae in aerodromo, conqueritur: 
Smith iuvenem triginta et duos annos natum. 

Ad Catanam in Sicilia vehementes terrae mo¬ 
tus plurium oppidorum domus diruunt, quarum sub 
ruinis triginta mortui ac circiter sexaginta incolae 
vulnerati inveniuntur. 

— d. xvm turbo in provincia Clierd ad Pyre¬ 
naeos montes saevissime furit, eamque prope in 
lacum commutat. 

— d. xix Aquisgrani monumentum Friderico, 
Germanorum imperatori, sollemni ritu inauguratur. 
Gulielmus ipse, nunc Germanorum Caesar, ora¬ 
tionem, patris virtutes commemorantem, dicit. 

— d. xx Nobelium praemium de medica arte 
an. mcmxi Allvar Gullstrand, Upsalensis athenaei 
doctori, tributum nunciatur. 

— d. xxi Vindobonae in imperiali domo Schwar- 
zau, adstante Francisco Iosepho, Austrorum Hun- 
garorumque Caesare, nuptiae Car oli Francisci Io- 
sephi, Austrorum Magni Ducis, cum Zita e Bor- 
bonica Parmensi gente, Principe foemina, cele¬ 
brantur, quibus r. p. d. Caietanus Bisleti, Sacrae 
Domus Praepositus, a Summo Pontifice ad rem 
legatus, benedicit. 

— d. xxn incendium immane Stamboul vicum 
Byzantinae urbis longe lateque demolitur. 

— d. xxiii atra procella in Britannico fretu 
sexaginta et ultra naves subvertit atque Doverensis 
portus operibus ingentia damna apportat. 

— d. xxix aereonauticum certamen a Mediolano 
ad Augustam Taurinorum, atque inde ad Medio¬ 
lanum, Italis reservatum, fausto exitu expletur. 

— d. xxx in Gallica urbe Meldis Bossuet illi 
oratori, «Meldensis Aquilae» iure meritoque co¬ 
gnomine distincto, monumentum, Gallicorum epi¬ 
scoporum pietate excitatum, sollemniter dicatur. 


Maxima debetur puero reverentia : si quid 
Turpe paras, ne tu pueri contempseris annos, 

Sed peccaturo obsistat tibi filius , infans. 

Iuven., Satyr. xiv, 10. 

A cl. v. lacobo Tassettio, socio nostro et amico 
dulcissimo, significationem hanc accepimus, quam 
libenter edimus: 

MUNDANUM SCIENTIAE SODALITIUM 

(COETUS LATINUS) 


Infra scripti, latine se latinis insti argumenti et de¬ 
centis scripturae litteris sibi allatis, esse responsuros 

pollicebantur, 

Societas, quum sola ex lingua constet, terram, genus, 

sexum, fanum neque civitatem respicit. 

Africa . 

Ilenricus Bigot, Tunete in Lyceo Carnot professor, 
latini Globi in Instituto Carthaginiensi praeses. — 
funis. 

i. Carolus Confortola, medicus, litterarum rerumque an¬ 
tiquarum amator, Hadrumeti. — Sousse, Tunisie. 

Buisson, publicae infimi ordinis institutioni, Tunicensi 
universa civitate, praefectus. — Tunis. 

America. 

Fred. N. Arnold, Ir. chemicus, litteris latinis et Ro¬ 
manis antiquis amicus, 61 Ringold Street, Dayton, 
Ohio. 

I. Mc. G, Baxter, medicus quaestionum naturalium et 
linguarum studiosus, a valetudinis munere (Public 
Health Service) Chatham, New Brunswick, Canacla. 

Theo. T. Chave, sch. pubi, praef. studia lat. et bibi. - 
domicilium in South Boise, Iclaho. 

Eduardus E. Colebeck, latinaram graecarumque litte¬ 
rarum professor, cultus europaei, et tiberinae prae¬ 
sertim sequanaeque humanitatis amator, — Birmin- 
gham College, 921 Pila str., Birmingam, Alabama. 

Ioannes Eduardus Kenny, professor, — 1235 Lincoln, 
Av. St-Paul, Minnesota. 

Franciscus de Paula Herrasti, orator atque professor, 
— Iuan Manuel 13, Mexico, D. F. 

Europa. 

Aristide Brenon, philosophiae et litterarum amator, 

. quaestionum praesertim recentiorum scrutator. — 

, 22, avenue de Wailly, Croissy (Seine-et-Oise). 

Iosephus Brocco, commentarii «Hellas» sponsor. — 
Venezia. S. Stefano, 3463. — Venetiis. 

Victor Hautefeuille, commentarii 1’ « Exode » magi¬ 
ster, virtutis cultura latinitatis amator. — 73, rue 
du Moulin-Vert, Paris, XIV. 

Victor Hertel, pastor Lutheranus, hymnis et lingua 
hebraica peritus. — Grossneundorf pr. Graefenthal, 
(Thur) in Germania. 

Paulus IoiRE, medicus, societatis de Quaestionibus 
Psychicis et super Normam praeses. — 42, rue Gam- 
betta, Lille. 


Donaldus Macrae, in linguis, in historia et rebus an¬ 
tiquis maxime Celtarum studiosus, — The Manse, 
Eddertoh, Ross-shire, Scotland. 

Nic. Dion. Malyniak, parochus graeco-catholicus in 
Slivnica ad Krasiczyn, Galic. Austr. Disciplinae 
cultor universae, sed vetustatis praecipue memor et 
gentis suae. 

Ioannes Maria Meunier, presbyter nevernensis, semi¬ 
nario praefectus, philologiae romanae existimator, 
nominum enodatione et enuntiatione peritus. — Cor- 
biniaci in finibus Nevernensium. Corbigny (NUvre). 

A. Michel, professor, bibliothecarius in Nova Univer¬ 
sitate, periodici «Pages Arnies» rector.—Bruxellis 
Belgarum, 31, rue Regenveld, Bruxelles. 

Iacobus Tasset, orbis romani amator et incola. — 
Turnodori, Tonnerre (Yonne). , 


Maria Ludovica Tennieres, philosophiae et litterarum 
amatrix. — Cenomanis, 110, rue KUber, Le Mans. 



AENIGMATA 


i. 

(Permutatio vocalium) 

0 terram tetra tenebris caligine cingit; 

I gelido hanc ipsam velamine contegit albo. 

E, contra, vivos vigilat saevissima in armis. 

U tibi, si frangas, oleum dabit optima et escam. 

II. 

Tota volat per aquas. Truncor si vertice, mellis 
Dona dabo moriens: aera possideo. 

Bis me si minuis, tua quae sit, redde, voluntas ! 

Sed quum ter minuar, lector, abire voles. 

Ex sociis, qui utriusque aenigmatis interpretatio¬ 
nem ad Doctorem IOSEPHUM FORN4RI, Commentarii 
moderatorem (Roma, via dei Governo Vecchio, 96) 
miserint intra menses duos, unus, sortitus, gratis 
accipiet opus, cui titulus : 

VINCENTII LANFRANCHI 
DE ORATORIBUS ROMANIS 
ACROASIS. 


Aenigmata an. XIV, n. VIII proposita his respondent: 

1) Alauda; 

2) Do-dona. 

Ea rite soluta miserunt: 

Ant. Faverzani, Murato. — Ad. Kozlowslsi, Petricovia. — Alois. 
Cappelli, Senis. — F. Wawer, Marianopoli. — Lud. Goux, Bituricis. 
— Alex. Pintauro, Neapoli. — F. Amori, Mediolano. — Barth. Ferrari s, 
Augusta Taurinorum. — Alb. Catteau, Lugduno. — Fr. Guerra, Aletio. — 
Paulinus a S. Iosepho, Barcinone. — Petrus Tergestinus. — P. Prado, 
Venetiis. — Lud.Dubois, Massilia. — F. X. M., Drepano. — Fr. Xav, 
Ghion, Ostunio. — Georg. Archambeault, Quebeco. — Alb. Perraud, Lutetia 
Parisiorum. — Eug. Dolmar, Neo Eboraco. — Alb. Kain, Dublino. — 
A. Bounin, Aureliano. — lac. Menendez, Madrito. 

Sortitus est praemium: 

FRANCISCUS XAV. GHION, 
ad quem missum est opus, cui titulus: 

PLINII EPISTOLAE 
(Edid. KIEL). 


Sponsor: Ioannes Baptista Ciampi, iurisperitus 
Romae — Ex officina Societatis Editricis Romanae. 

E U PJL I U S 

Actio dramatica a I. B. Francesia versibus senariis exarata. 


III. Civis. 

Virum vos certe quem necavit giadius 
Occulte insidiis, perversis actibus, 

Libros commissos tradidisse dicitis. 

I. Civis. 

Oh! si veniret denuo! 

II. Civis. 

Sed quomodo ? 

Maximus. 

Adhuc speratis ? 

II. Civis. 

Nos et toto pectore! 

Maximus. 

Sed ite, suitis, tertio ab urbe lapide, 

Eumque pensilem videretis laqueo. 

IV. Civis (qui mox supervenit). 

Qui nugas narras, fabulas tu blateras. 

Vidi mox Euplium! 

Maximus. 


Miser quid egi ? Cur in me sic saeviunt ? 
Agunt quid postea viri nefarii ? 

Putnt me occisum; serunt tunc fallacias, 
Sacros me libros tx*adidisse iudici! 

Vivo sed, fratres, libros nec ulli tradidi! • 
Sicut gerit mater filios tenerrima 
Ego hos geram mecum libros fideliter, 

In ulnis moriens tenebo laetior. 

Sunt lumen ipsi mediis in tenebris, 

Solent ut circum volitare principem, 

Apes et flores degustare rapidae, 

Circum portamus libros nos in pectore; 

Ab ipsis flores vitae, vitamque ducite. 

Ut,saepe cernimus sidera in pelago, 

Silent in caelis cum procellae furiunt, 
Docebunt semper nos divinae litterae, 

Modo si legemus illas humiliter. 

SCENA III. 

Volusius (qui festinus prosilit in scencim). 
Quid est? Quid video? Mendax ergo nuncius 
Qui te cessisse dixerat fato tuo? 


Qui mortuus venerit? 

IV. Civis. 

Quid? mortuus? Vivit, in foro praedicat! 

Multi. 

Ipse ? 

Maximus. 

Nequaquam, occubuit! 

IV. Civis. 

Mendacium ! 

Omnes. 

En ipse adparet! 

Maximus. 

Magnum portentum. Quid est? 
SCENA II. 

S. EupliuS. (cum multa hominum turbci, cilii alia dicentes). 
Quid audio ? Suis quis auribus crederet ? 

Egon’ fui traditor ? Librorum proditor ? 

Quod nefas infandum! Mori me potius 
Velim quam foedari tali flagitio! 

Quis rerum potuit tot portenta tradere ? 

At tu, (1) nefande machinator scelerum, 

Quando Dei fatum molestare desines? 

Audire vos, viri, vos audire iubeo. 

Adest nostris rebus fidelis Angelus, 

Nos qui defendit cunctis ab insidiis. 

Petentes a me stipem viri per viam 
Fuerunt obvii, pleni fictionibus, 

Qui me grassati sunt furentes gladio. 

Deus me periculis ab illis sustulit. 

Manus nam verberant, iactant inania, 

Laborant oculis, proni humi decidunt, 

Ut olim secus iam Damascum Paulus. 

(l) Ad Maximum, qui nimio furore correptus huc illuc se confert om- 
nesque obtortis oculis circumspicit, nesciens quid dicat quidve sit facturus. 


Euplius. 

Vivo, Volusi, victurusque in posterum ! 

Omnes. 

Deo sint actae gratiae quam maximae ! 

Honor sit Christo, fecit.qui te liberum! 

Honor sit Christo! 

Calvisi anus. 

Quid meis in aedibus? 

Quomodo ? 

Euplius. 

Furcifer ! Christus omnipotens 
Tuis me perversis liberavit artibus. 

Calvisianus. 

Tua de morte vox?... 

Euplius. 

Arte diffunditur. 

Volusius. 

Falso librosque tradidisse iudici ? 

Euplius. 

Miles mori fortis in armis inhiat, 

Pati pro patria; Christi discipulus 
Paratus potius mori quam tradere! 

Voces externae. 

In perfidum ruat vindicta Numinis ! 

Voces interiores. 

Deus protector adsit! 

Aliae voces. 

Nobis indulgeat! 

Maximus (irruens). ' 

Vel vitam dedat, vel libros Euplius ! 

Sin’ libros cedit, cedat ad supplicium ! 

(Ad proximum numerum). 









Ann. XIV. 


Romae, Mense Decembri MCMXI 


Num. XII. 

Rerum 

Sociis et Lectoribus Commentarii nostri humanissimis. 

De Svmboll Apostolorum origine. 

Quo potissimum consilio in nostris mediis quae dicuntur scholis 
veterum Graecorum Latlnorumquc opera sint praelegenda. 

Alma Domus Lauretana. 

Paroemiae sive Adagia. — Alienam metere messem. — Penelopis te¬ 
lam retexere. — Annosam arborem traplantare. 

De Stephano, Christi Martyre primo. 

Ex Italis urbibus. De maximo artium certamine Augustae Tauri¬ 
corum. 

Ex Columbia. Tarcisius. actio dramatica I. B. Francesia in nostro Com¬ 
mentario edita, apud Columbianos in scenis acta. 


index: 

Acta Pontificia. — SSmi. Dni. N. Pii PP. X allocutio habita in S. Con 
sistorio d. xxvir mens. Novembris mcmxi. 

Ex Sacris Congregationibus Romanis sententiae novissimae se¬ 
lectae. — Ex Congregatione Concilii. 

Diarium Vaticanum. Coram SSmo. admissiones. —Pontificiae electiones. 

Annales: Bellum inter Italos atque Tureas. — Sinensis rebellio. — 
; Russici imperii cum Perside discrimen. 

Publici per orbem coetus legibus ferendis. 

Per orbem. 

Mundanum scientiae sodalitium. Quaestiones ad Coetum Latinum 
propositae. 

Aenigmata. 

Appendix: Euplius. 


SOCIIS ET LECTORIBUS 

COMMENTARII NOSTRI HUMANISSIMIS 


Vocis Urbis nostrae fasciculum hunc, anni XIV ultimum, prelo mandantes, facere non possumus 
quin intima delectatione commoveamur. Quis enim nostrum, opus aggrediens, quod inde temerarium 
iudicatum erat, inde sceptico etiam risu salutatum, maxima licet fide suffultus, crederet fore ut tertium 
vitae lustrum attingeremus ? Atqui res iam est eventibus comprobata; iisque non infaustis, si et sibi 
Commentarius noster prospicere valuit; valuit et Latinae rei, cuius fortunam, nostris praecipue diebus, 
tot tantisque oppositionibus obnoxiam, pro viribus tueri conati sumus. 

Verum quid faceremus, si nostrorum Sociorum favore et gratia essemus destituti? Si ipsi, quorum 
plures vel a nostris incunabulis adnumeramus, indesinenter non comitati essent gressus nostros in via? 
Sint iis igitur ante omnia hodie pro meritis gratiae; sit etiam eorum studium, quo adiuti nunquam 
non fuimus, pignus futuri patrocinii, cui unice, ut elapso tempore, sic in posterum confidemus. 

Quod autem ad nos attinet, certiores eos volumus nos assidue curaturos ut Vox Urbis haec nostra 
illud sit semper radiationis centrum, quod animos usque a remotissimis orbis partibus amice cum 
Romae almae matris animo coniungere valeat. Quod quidem, ut antea praestitimus, proximo quoque 
anno perficiemus scripta edentes, quae populos omnes aliquo modo attingant, a publica re ad bonas 
artes; a litteris, ad simplici et facili stylo expressas descriptiones, narratiunculas, dramaticas actiones; 
ab antiquitatis scientia ad dialogos vitae argumenta maxime communia tractantes, unde colloquia latina 
inire atque alere detur; a doctorum virorum scriptis nondum vulgatis aut parum cognitis ad primas 
adolescentum exercitationes, quae incitamentum veluti in palaestra eorum conatibus conferant; a Pon¬ 
tificiis denique documentis praecipuis ad iuris regulas a S. Congregationibus positas; haec omnia ut 
quisquis vel ex dissitis regionibus, vel cultu, doctrina, animi proclivitate, artibus, altero ab altero dif- 
formis, per commentarium hunc explere desideria sua possit. 

Quo autem sociorum animus nobiscum magis ad operandum sollicitetur, conferentur quoque sub 
anni mcmxii exitum singularia praemia duorum numismatum argenteorum ex iis, quae Pontificis 

Maximi iussu quotannis in festo Apostolorum Principis cudi solent Sacro Purpuratorum Senatui, Ro¬ 
manae Curiae aulicisque pontificiis distribuenda; eruntque pro sociis illis, quorum sive carmine sive 
soluta oratione scripta per annum in commentario vulgata, a doctorum virorum collegio, ad hoc con¬ 
stituto, commendata maxime fuerint. 

Societas insuper Romana Editrix, quae Vocem Urbis nunc possidet atque administrat, etiam nunc 
cumulativam, ut aiunt, subnotationem concedit cum Italicis ephemeridibus a se editis Corriere vi¬ 
talia, Romae et L’ Avvenire d’ Italia, Bononiae; ita ut, si quis earum subnotator exstiterit, is Vocem 
Urbis dimidiato 'pretio habere possit. 

Quod quidem pretium nullam immutationem a superiore anno patietur; erit scilicet in Italia li¬ 
bellarum sex; ubique extra Italiam libellarum novem (Doli. 1,80; Sch. 7; Mare. 7; Rubi. 4; Coron. 9). 

* 

* * 

A profusis vanisque verbis omnino abhorrentes; eximias formas quas iamdiu animo conceptas 
habemus sequuti, atque consensui sociorum et lectorum nobis non defuturo confisi, ad annum XV vitae 
nostrae sic properamus; quem bonum faustum felicem iis omnibus praesertim, qui coeptis et nisibus nostris 
favent, una nobiscum liceat ominari. 


DE SYMBOLI APOSTOLORUM ORIGINE 


Duobus primis Ecclesiae saeculis, in rebus ad fi¬ 
dem pertinentibus, loco vocis « Symboli » voces « Re¬ 
gula fidei, doctrina, traditio, regula veritatis, traditio 
Apostolorum » adhibitae fuere. Vox « Symbolum » apud 
Tertullianum (1) invenitur, dum scribit: « Edas velim 
nobis quo symbolo susceperis apostolum Paulum ?» ; 
sensus tamen vocis non clare liquet, quum Tertullia¬ 
nus ipse ad fidei regulam indicandam voce « Tessera » 
alibi utatur. Inquit enim (2): Videamus quid didicerit, 
quid docuerit, cum Africanis quoque Ecclesiis contes- 
serarit». S. Cyprianus quoque «Symboli» voce usus 
est, dum scribit (1): Eodem symbolo quo et nos ba¬ 
ptizare... Non esse unam nobis et Schismaticis Symboli 
legem ». Saeculo quarto Ecclesiae, « Symboli» vox ad 
Credo Romanum indicandum adhibetur, duoque signi¬ 
ficavit: 1° notam vel tesseram qua veri Christiani a 
falsis distinguebantur, ex quo verba: «Symbolumdiscite, 
Symbolum nosti»; 2° collationem quamdam: «Quod 
enim graece Symbolum dicitur, latine Collatio nomi¬ 
natur. Collatio ideo, quia collata in unum catholicae 
legis fides Symboli colligitur brevitate» (4). Ad rem 
Catechismus Romanus (P. I, c. 1, q. 3) ait: «Chri¬ 
stianae fidei et spei professionem a se compositam, 
Apostoli Symbolum appellarunt, sive quia ex variis 
sententiis, quas singuli in commune contulerunt, conflata 
est, sive quia ea veluti nota et tessera quadam ute¬ 
rentur, qua desertos et subintroductos falsos fratres, 
qui Evangelium adulterabant ab iis, qui vere Christi 

. (1) Adv. Mare. 1. 5 c. 1. Migne 2,500. 

(2) Ve Praescript. 36 M. 2,60. 
i - (3) Epist. 76 ad Magnum M. 3,1143. 

(4) Cf. Serm. Suppos, inter Opera S. Augustini - Migne 39 serm. 261 c, 2190. 


militiae Sacramento se obligarent, facile possent inter¬ 
noscere ». Hodie per Symbolum fidei, Symbolum Apo¬ 
stolorum, intelligitur, quod quidem a theologis definiri 
consuevit «Summam articulorum fidei, qui omnibus 
credendi proponuntur », vel « Sententiarum fidei collec¬ 
tionem » (1). 

Vulgo in Ecclesia de tribus Symbolis: Apostolorum 
nempe, Nicaeno, Athanasiano fit sermo. Symbolum Ni¬ 
caenum a Synodo Nicaena I a (325) originem ducit ac 
contra Arium eiusque asseclas Divinitatem nec non Ae¬ 
qualitatem Filii cum Patre defendit. Symbolum Atha- 
nasianum, S. Athanasio tributum fuit, sed Athanasii 
opus non est; quum tamen ab utraque Ecclesia, Occi¬ 
dentali et Orientali, ut auctoritas suscipiatur,#vera est 
fidei definitio. Mentio huius symboli non fit ante sae¬ 
culum VII, vel ad summum VI, quumque haeresim 
Eutychianam respiciat, videtur saeculo V exeunte con¬ 
scriptum. Auctor latinus quidam fuit scriptor incertus, 
sed et graece habetur. Plures vetusti codices appellant 
auctorem huius symboli Anastasium PP. (496-498): 
« Fides Anastasii catholica, Symbolum Anastasii ».. (2) 
Difficultas remanet solummodo cirCa Symboli Aposto¬ 
lorum vel « Credo Romani » originem, quam solvere in 
praesenti conamur. 

vfr 

* * 

Scriptores quidam ecclesiastici IV 1 et V 1 saeculi, 
«Credo Romano » apostolicam tribuerunt originem. 
S. Ambrosius (+ 397) scribit: «Sed si doctrinis'non 
creditur sacerdotum... credatur Symbolo Apostolorum , 
quod Ecclesia Romana intemeratum semper custodit 
et servat ». (3) Tyrannius Rutinus (+ 410): « Tradunt 

(1) Billuart, Summa t. V. a 7. S. Tiiomas II“ c I, 9. 

(2) Denzinger Enchiridion xvui. Symbolum Alhanasianum. 

(3) Epist , 42 n. 4 M. 16 c, 1174. 

— inquit (l) — maiores nostri... Discessuri (Apostoli) 
itaque ad invicem, normam sibi prius futurae praedi¬ 
cationis in commune constituunt... Breve istud futurae 
Sibi... praedicationis indicium, in unum conferendo 
! quod sentiebant unusquisque, componunt, atque hanc 

credentibus dandam esse regulam statuunt. Symbolum 
autem hoc multis et iustissimis caussis appellari volue- 
, ' runt. Symbolum enim Graece et indicium diei potest 
et collatio, hoc est quod plures in unum conferunt. Id 
enim fecerunt Apostoli in his sermonibus, in unum 
conferendo unusquisque quod sentit». S. Hieronymus 
(-{- 420): « In Symbolo — scribit — (2) fidei et spei 
nostrae, quod ab Apostolis traditum non scribitur in 
charta et atrarUCntd ». Id quodaih Sermone S, Augu¬ 
stino (+ 480) tributo legitur (3): «Oecifiid die post 
ascensionem, discipulis prae timore Iudaeorum coii gre¬ 
gatis Dominus promissum Paracletum misit: quo ve¬ 
niente Symbolum composuerunt. Petrus dixit: Credo 
in Deum Patrem omnipotentem... Creatorem caeli et 
terrae... Andreas: Et in Iesum Christum Filium eius... 

' , Unicum Dominum nostrum.., laeobus dixit: Qui 
conceptus est de Spiritu Sancto... NfttUS CX Maria Vir¬ 
gine. — Ioannes dixit: Passus sub Pontio Pilato... Cru¬ 
cifixus, mortuus et sepultus. — Thomas dixit: Descendit 
ad inferna... Tertia die resurrexit a mortuis... — la- 
cobus dixit: Ascendit ad caelos... Sedet ad dexteram 
Dei Patris omnipotentis... — Philippus dixit: Inde 
venturus est iudicare viros et mortuos. — Bartholo- 
maeus dixit: Credo in Spiritum Sanctum. — Matthaeus 
dixit: Sanctam Ecclesiam catholicam... Sanctorum com¬ 
munionem. — Simon dixit: Remissionem peccatorum... 
— Thaddaeus dixit: Carnis resurrectionem... — Ma- 
thias dixit: Vitam aeternam ». 

t Non aliter Medii aevi, posteriorumque saeculorum 

theologi: « Symbolum autem Apostolorum — inquit 
| Angelicus (4) -— quod tempore persecutionis editum 

fuit, fide nondum publicata ». Suaresius imo conclu¬ 
dit (5), « graviter errasse nonnullos, qui se catholicos 
l profitentur, in dubium revocantes an hoc symbolum 

Apostolicum sit, quum nullam rationem dubitandi ha¬ 
bere potueriut contra tot Patres, et universalem tradi¬ 
tionem ». Hinc Catechismus Romanus (6) ait: « Apo- 
I stoli... Christianae fidei formulam componendam cen- 

F suerunt: ut scilicet idipsum omnes sentirent, ac dicerent, 

neque ulla essent inter eos schismata, quos ad fidei 
| unitatem vocassent, sed essent perfecti in eodem sensu 

et in eadem sententia ». 

Saeculo XV, traditio haec interrupta fuit, episco¬ 
pis , latinis ac graecis Ferrariam et postea Floren¬ 
di tiam petentibus, ad Concilium habendum. Siquidem 

quum Latini Symboli Apostolorum auctoritatem adduce- 

(1) Comm. in Symbol. Apost. 2. M. 21, 337. 

(5*0 Epist. ad Pammachium n. xxvm M. 23, c. 396. 

(3) Migne 39 Serm. 260 c. 2189. 

(4) II. — II“° p. I. 9 ad 1. 

(5) De fide Disp. II. Sect. V, 4. 

(6) P. 1. c. 1. q. 2. 


rent, Graeci, duce Marco Eugenico, responderunt, « se 
neque habere, neque cognoscere Apostolorum Symbo¬ 
lum ». Laurentius Valla (+ 1457), eodem saeculo circa 
Credo latini apostolicam originem dubium ingessit, atque 
saeculo XVII laeobus Usserius (Usser + 1656) contra 
traditionem recensitam librum « l)e Romae Ecclesiae 
Symbolo, etc. » scripsit. Saeculo XIX et nostro, in 
Suetia C. P. Gaspari (1) (-{- 1892); in Anglia Burn (2); 
in Germania Harnack, Zahn et Baumer (3); in Gallia 
Batifoll (4) et Vacandard, (5) originem apostolicam 
Credo Romano denegarunt. 

* * 

Si modernorum investigationibus fidem adhibeamus, 
circa Romani Credo originem, conclusiones huiusmodi 
tenendae forent: 

I, a) Denominatio « Symboli » non fuit'ab Apo¬ 
stolis Credo Romano tributa, quia duobus saeculis prio¬ 
ribus Ecclesiae, ea denominatio non adhibetur, illiusque 
loco, penes ecclesiasticos scriptores expressiones « Re¬ 
gula fidei, doctrina fidei » etc. uti vidimus, inveniuntur, 
et si quandoque vox « Symbolum » adhibetur, diversa 
est huiusmodi vocis significatio. 

b) Credo Romanum , quoad substantiam, idest quoad 
veritates creditas, ab Apostolis est, quum in Aposto¬ 
lorum scriptis eaedem veritates fidei exprimantur. Nonne 
in S. Paulo (6) legitur: « Coram Deo qui vivificat omnia 
et Christo Iesu, qui testimonium reddidit sub Pontio 
Pilato... Memor esto Dominum Iesum Christum resur¬ 
rexisse a mortuis... Qui iudicaturns est vivos et mor¬ 
tuos»? Nonne in S. Ioanne (7) legitur: « Quisquis 
confessus fuerit quoniam Iesns est Filius Dei, Deus 
in eo manet, et ipse in Deo... Quis est, qui vincit 
mundum, nisi qui credit quoniam Iesus est Filius 
Dei » ?. Nonne Philippus (8) antequam eunuchum ba¬ 
ptizet, postulat ab eo: « Si credis et toto corde, licet. 
Et respondens ait: Credo, Filium Dei esse Iesum Chri¬ 
stum » ?. 

c) Traditio qua, anteactis saeculis, quidam moti, 
« Symbolum » ab Apostolis compositum fuisse credi¬ 
derunt, nonnisi pia quaedam legenda reputanda est. 
Huiusmodi enim traditio recens est, cum Rufino inci¬ 
pit, partialis est. Sanctus ipse Augustinus (9) circa verba 
Symboli, scribit: « Ista verba quae audistis, per divi¬ 
nam Scripturam sparsa sunt: sed inde collecta et ad 
unum redacta, ne tardorum hominum memoria labo¬ 
raret ». Si ab ipsis Apostolis Symbolum compositum 
fuit, inexplicabile foret 1°, quare inter canonicos libros 
non adnnmeratur; 2°, quare ab Oriente, praesertim ab 

(1) Ungedrukte unbeacKtete, und wenig Quelle etc. 

(2) An Introduction to the Creeds etc. 

(3) Materialen zur Geschichte und Erlildrung d. alten rom. Symbols etc. 
— Das apostoliche Symbol — Das Apostolische Symbol, seine Entstehung etc. 

(4) Le Symbole des Apotres Bevue Bibi. 1894. 

(5) Etudes de Critique — Les origines du Symbole des Apotres. 

(6) I. Tim. vi, 13; II. Tim. ii, 8; iv, 1. 

(7) I. Episl. iv, 15; v, 5. 

(8) Act. vnr, 38-33. 

(9) De Symbolo c. I. M. 40,628. 

Hierosolymitana Ecclesia, ignoratur; 3°, quare Ec¬ 
clesia, quae in rebus fidei ad traditionem apostolicam 
pertinentibus asservandis Semper tenacem se praebuit, 
pluribus vicibus, « Symbolum » adiectionibus subiecit. 
Qua enim diligentia, quave veneratione illud custodi¬ 
visset Ecclesia, si ab Apostolis ortum esse sciret? For¬ 
sitan dici potest, legendam hanc ab Oriente ortam esse 
saeculo tertio, propter verba quaedam, in libris apo¬ 
cryphis quibus titulus est: Constitutiones Apostolicae 
(364-378), Didascalia Apostolorum (saec. III), contenta, 
in quibus de Apostolorum conventu in Ierusalem nec- 
non de fidei professione ab illis composita sermo fit. 
Rufinus ipse forsitan legendam huiusmodi transcriptam 
perpolivit, amplifica vi tque, perpoliverunt et amplifica¬ 
verunt postea scriptores posteriores, uti Cassianus 
(-f-. 425) Faustus'de Riez (-J- 485) S. Isidorus (-(- 646) 
S. Ildephonsus (+ 669) (1). 

d) Symbolum saeculis tertio et quarto ab Ecclesia adhi¬ 
bitum fuit, non tamquam fidei regula, sed tamquam ortho- 
doxiae pignus, vel signum veros a falsis Christianis 
distinguens. Ecclesia videlicet utitur « Credo » pro ipsis 
catechumenis, in praeparatione ad sanctum Baptisma, 
ante cuius susceptionem, in Sabbato sancto, septem da¬ 
bantur scrutinia, in quorum primo « electi> nomen dabant, 
in alio Symboli traditio habebatur. Hinc leguntur verba: 
« Symbolum discite... Symbolum nostis quia scribi non 
solet ». S. Augustinus (2) nobis refert, quomodo « Victo- 
rinus quondam rhetor Urbis Romae... doctissimus se¬ 
nex, et omnium liberalium doctrinarum peritissimus... 
ut ventum est ad horam profitendae fidei », Symbolum 
reddidit, non «secretius» sed «publice». Et sonuit 
presso sonitu per ora cunctorum collaetantium: Victo- 
rinus, Victorinus! ». 

II. — a) Credo Romanum prouti formula quaedam 
fidei est, quo modo hodie existit, primo Ecclesiae sae¬ 
culo non viguit. Siquidem eo saeculo, nec una vice 
penes Patres expressio « Symboli » invenitur, sed loco 
illius, expressiones «regula fidei, doctrina, traditio, 
regula veritatis, tessera » adhibentur. Rursus, in scri¬ 
ptoribus aevi apostolici, uti sunt S. Clemens Romanus, 
S. Ignatius, Polycarpus Ephesinus et Auctor Doctrinae 
duodecim Apostolorum, nulla, « Credo Romani » repe- 
riuntur vestigia. 

b) Credo Romani vestigia quaedam, saeculi secundi 
initio reperiuntur. Reperiuntur siquidem in S. Iustino, 
quum inter scripta quaedam eius et Romanum Credo 
similitudo exstet; immo, fatente Kattenbush, unum 
ab alio quaedam desumpsisse apparet. Reperiuntur etiam 
in S. Irenaei operibus, in cuius Credo formulae Credo 
Romani « Deus Pater omnipotens, Christus Iesus qui 
passus est sub Pontio Pilato », leguntur. (3) 

e) Saeculo tertio, Romana et Africana Ecclesia Credo 
Romano universaliter utuntur, testibus Novatiano, S. 

(1) Vacandard 1. C. II. 

(2) Conf&ss. 1. 8. c. 2. M. 32,750-751. 

(3) Vacandard 1. c. iii. 


Cypriano, necnon Tertulliano. Novatianus romanus pre¬ 
sbyter circa a. 260, contra Cornelium Pontificem scri¬ 
bens ait: « Regula exigit veritatis ut primo omnium 
credamus in Deum Patrem et Dominum omnipotentem... 
Nos credere... etiam in Filium Dei, Christum Iesum 
Dominum Deum nostrum, sed Dei Filium... ex Maria... 
et resurrecturus a mortuis, sessurus ad dexteram Patris... 
iudex omnium... Credere etiam in Spiritum sanctum... 
ad resurrectionem... corpora nostra producat... Eccle¬ 
siam veritatis sanctitate ». (1) 

In Epistolis 69 a et 70 a S. Cypriani legitur: « Credis 
in remissionem peccatorum et vitam aeternam per 
sanctam Ecclesiam ?». Credis in vitam aeternam et 
remissionem peccatorum per sanctam ecclesiam ? ». 

Tertullianus (2), invocata auctoritate Ecclesiae Ro¬ 
manae, necnon fidei unitate cum Africana Ecclesia, 
rursusque asserto Romanam Ecclesiam ab Apostolis re¬ 
cepisse, quadruplicem fidei professionem enuntiat, cuius 
articuli a Rimiani Credo articulis minime differunt: 
aliisque in locis, (3) huius Credo substantia invenitur 
cum professione fidei in baptismum, in nativitatem, 
passionem ac resurrectionem Christi, simul coniuncta. 
Scribit siquidem : « Quum aquam ingressi Christianam 
fidem in legis suae verba profitemur, renuntiasse nos 
diabolo et pompae et angelis eius ore u ostro contesta¬ 
mur... Dehinc ter mergitamur, amplius aliquid respon¬ 
dentes quam Dominus inevangelio determinavit... Fuerit 
salus retro per fidem 'nudam ante Domini passionem 
et resurrectionem. At ubi fides aucta est credenti in 
nativitatem, passionem, resurrectionemque eius, addita 
est ampliatio Sacramento obsignatio baptismi». (4) 

Romae a quodam anonymo, vel a diversis, Credo 
Romanum compositum fuisse, retinetur a nonnullis; 
quo anno vero controvertitur. (5) 

III. — Romanum Credo saec. IV 1 2 3 et V 1 cum Ro¬ 
mano Credo hodierno comparanti apparet, euindem 
esse articulorum numerum, diversa tamen additamenta 
in formula facta esse. Siquidem, ut de aliis multis 
sileamus, in priori Credo Romano non inveniuntur 
expressiones « Creatorem caeli et terrae — conceptus 
de Spiritu Sancto ex Maria Virgine — passus 
mortuus — Dei Patris omnipotentis — descendit ad 
inferos — vitam aeternam — catholicam — commu¬ 
nionem sanctorum ». Rursus in secundo Cred o Romano, 
loco: « Christum Iesum, in caelos » legitur: «Iesum Chri¬ 
stum, ad caelos». Additamenta huiusmodi, nonnisi a 
diversis Ecclesiis facta fuisse. Ita ex. g. ab Eccleski 
Aquileiensi verba « descendit ad inferos » vel « ad in¬ 
ferna » addita fuere; ab Ecclesia Galliae verba « passus » 

(1) De Trinitate c. i, IX, x, xxix, M. 3, 913-27-25-71-74. 

(2) De Virginibus velandis c. i De Praescript. c. xm et xxxvi; adv. 
Praxeam c. n. Cf. Vacandard ib. 

(3) De Velandis virg. et adv. Praxeam. 

(4) De Spectaculis c. iv; De corona milit. c. m: De Baptismo c. xm. 

(5) Cf. Vacandard 1. c. mluxtaBuRN a. 100-120; iuxta Zahm o. a. 100; 
iuxta Sal. Reinach (Orpheus ch. viii, 63) « Le plus ancien symbole de ce 
genre connu en 150 de Justin, est un produit de VEglise de Rorhe avant 
l’an iOO ». 

et « Dei » ; ab Ecclesiis Hispaniae verba: « ad dexte¬ 
ram Patris omnipotentis » ; ab Ecclesiis Africae verba: 
« vitam aeternam »; a Niceta episcopo Remesianae Ec¬ 
clesiae (saec. V) verba: « creatorem caeli et terrae — 
catholicam — communionem sanctorum». Qua vero in 
Ecclesia hodiernum Credo Romanum compositum fuerit, 
non conveniunt scriptores, quidamque in Ecclesia Gal¬ 
liae, alii in Ecclesia quadam Italiae, alii in Ecclesia 
Romana, tenent. 

Relictis controversiis omnibus, a viro catholico prae 
mente duo habenda sunt: 1° Quod in omnibus sym¬ 
bolis « eadem fidei docetur veritas »; et « plura sym¬ 
bola in nullo alio differunt, nisi quod in uno plenius 
explicantur quae in alio continentur implicite, secundum 
quod exigebat haereticorum instantia (1) ». — 1° Merito 
a Pio X (Syllab.) fuisse propositionem (62) damnatam; 
« Praecipui articuli Symboli Apostolici non eamdem 
pro Christianis primorum temporum significationem ha¬ 
bebant, quam habent pro Christianis nostri temporis » (2). 

Friburgi Helvetiorum. 

ReginALDUS M. Fei 0. P. 

(1) S. Thom. ii. — 2“ p. i. 9 ad 2. 

(2) Desumpta fuit a Loisy, Autour d’un petit-livrn, 202. 


Quo potissimum consilio in nostris mediis 
quae dicuntur scholis veterum Grae¬ 
corum Latinorumque opera sint praele¬ 
genda. 

Spatii angustiarum cura ac sollecitudine affecti pro¬ 
positum nostrum quam paucissimis absolvemus, ne huius 
Commentarii moderatoris comitate patientiaque nimis 
abutamur. Non enim de quaestione iam diu vexata ac 
prope ex omni parte expleta lectores morari in animo 
fuit, sed inter tot ac varias doctissimorum virorum sen¬ 
tentias quae nobis quidem potior habenda sit, eam 
exhibere visum est. 

Hisce praemonitis, rem aggrediamur. 

Si optimorum auctoritate niti volumus eorumque 
sententias omnino neglegere, qui Graecis Latinisque 
litteris obtrectent, quippe quae ad nostrae aetatis cul¬ 
tum humanitatemque nihil conferant, ut nostri disci¬ 
puli quam plurima pervolutent ac versent Graeca et 
Latina litterarum exemplaria, maxima nobis cura est 
adhibenda. Quod quum multiplici disciplinarum varie¬ 
tate nostraeque vitae atque aetatis asperitatibus con¬ 
sequi nequeamus, in tanta illa scriptorum operumque 
copia, quae potissimum ad rem propositam nostram 
pertineant sunt elegenda ac statuenda. Quod onus atque 
munus difficillimum magistris suscipiendum est. Qui 
quidem secum ipsi reputare debent quos ex illis litteris 


tradendis percepturi sint fructus, quodque quaeratur, 
haud aliter ac in quotidiana consuetudine peritissimi 
agricolae, qui messem quam lecturi sint, antequam 
agros serant, animo quodammodo metiuntur. 

Quonam vero in illis litteris docendis miremur oportet? 

Alia eleget .opera magister, qui modo linguam ean- 
demque aureae quae dicitur aetatis potissimum docere 
velit, alia qui hoc sibi munus suscipiendum decrevit, ut 
rebus ad mores ac vitam pertinentibus mentes animos¬ 
que discipulorum penitus aleret atque effingeret. Eius 
autem praelectio diversa erit, qui puerorum mentes potius 
rerum antiquarum eruditione imbuere, quam ad virtutem 
imitandam sequendamque ipsorum animos hortari ada¬ 
met. Ceterum iam etiam in singulis aetatibus tempo¬ 
risque progressu in litterarum Graecarum et Latinarum 
studio eodem consilio non semper homines versati sunt. 
Nam primum ex Graecis ac Latinis Christianos tantum 
scriptores religionis causa persecuti sunt viri docti, deinde 
Aristotelis latini et Artium quae dicebantur libros com- 
pulsarunt, qui modo ad antiquitatis diversas disciplinas 
penitus pernoscendas prorsus spectaverunt, tum qui 
verborum lumina orationisque splendorem quaesivere, 
Ciceronem splendidissimum exemplar habuere lectita- 
runtque, denique ii qui, velut e vinculis hominum 
mentes solvere existimarunt philosophica Arpinatis 
Graecorumque opera sunt interpretati. Postremo, Win- 
kelmannio auctore, ex Graecis Homerum tragoediarum¬ 
que scriptores, ex Latinis Horatium praelegerunt ac 
versarunt, qui sui erudiendi instituendique viam ac 
rationem quam hominibus rerum natura tribuisse vi¬ 
deatur persequi sunt opinati. 

Nuperrime autem novum atque inusitatum iter per¬ 
currendum censuit Wilamowitzius, qui, singulari prorsus 
industria versatus in litteris Graecis, florilegium quod¬ 
dam hoc consilio edidit, aliique Anglici auctores, eru¬ 
ditissimi viri, quorum iudicio scientiae cognitionisque 
nostrae origines atque incunabula esse repetenda arbi¬ 
trantur ex illis antiquissimis litterarum monumentis ad 
quae maxime respiciendum est. Cum illis quidem an¬ 
tiquissimis populis, quorum alter pulcritudinis formas 
perfectissimas et undique expletas invenit, alter impe¬ 
rium omnium gentium constituit pacisque imposuit 
mores, nos nostraque mirabili quodam coniungimur 
vinculo ac noster eorumque cultus atque humanitas 
maxima cognatione inter se continentur. Itaque co¬ 
gnatio haec inter nostram et Graecorum Latinorumque 
doctrinam humanitatemque, quae maximarum rerum 
et artium scientiae initium ac fundamentum haberi licet, 
clarius illustranda est ac paene discipulorum sub oculis 
ponenda. 

Igitur magister, qui munere sibi mandato optime 
fungi optet, opera suis discipulis legenda curabit, quae 
ad nosmet ipsos nostraque perspicienda atque ad mentes 
animosque excitandos potissimum valeant. Ex Graecis 
enim ac Latinis litteris antiquitas nostris discipulis tan¬ 
tummodo non est discenda. Nostrarum contra rerum 

hominumque cognitio nt ex illis vetustissimis rebus 
redundet effloreatque niti oportere videtur, aut quidem 
certe ut discipulorum in animis mentibusque sui re- 
centisque aetatis res cognoscendi gignatur amor et 
cupido. 

Qua re in libris auctoribusque elegendis hoc sibi 
persuasum ac statutum habeat gravissimus illarum lit¬ 
terarum praeceptor, nullam nostrarum rerum firmam 
scientiam esse posse' eiusdemque nullum studium in 
animis fieri, nisi ex illis litteris proficiscatur ac repe¬ 
tatur ; nullam denique mentem ad res intellegendas ac 
penitus pernoscendas optime instructam esse, quae il¬ 
larum litterarum formas perfectissimas exi miasque non 
comprehenderit. Hoc enim optima illa studia praesertim 
efficiunt, ut rerum penitus percipiendarum viam ratio¬ 
nemque aperiant, in quo nostrae quae dicitur mediae 
institutionis solum ac fundamentum positum esse vi¬ 
detur. 

Salae Consilinae, mense Novembri mcmxi. 

Ianuarius De Filippis. 


ALMA DOMUS LAURETANA 


Lauretana Domus, grande Sacrarium 
cuius frons tumidum prospicit Hadriam! 
salve, patria Christi 

sedes, cella Deiparae. (I) 

Salve, magna diu gloria Nazarae, 
nunc insigne decus littoris Itali, 
quo te caelicolarum 

advexit globus aliger. (2) 

filato Gabriel praefuit agmini, 
saepe auditus AD E dulce refundere, 
divi quod paranymphus 
olim Flaminis edidit. 

Spectat Terra iacens Tecta volucria, 
et mirata rogat, qua sit origine 
Aedes, quove locorum 
cursum dirigat alitem. 

Vox e nube canit: « Maxima ZNjazarae 
Laus, haec alma Domus, vim Saracenicam 
horrens, Ausonidarum 
fidis advolat urbibus. » 

(1) In voce composita Deiparae, metri causa, longam feci 
Secundam syllabam, quae ceterum in voce simplice Dei pro¬ 
duceretur. 

(2) Translationem Domus Nazarenae in agrum Laureta- 
num poetice descripsi, uti eam solent repraesentare pictores. 


Coeptum pergit iter casta Domuncula, 
festinamque nequit Dalmata (1) sistere; 
mox, jdnconis in agro, 
viso (quem supereminet) 

clivo laurifero, findere desinit 
auras, inque solum devolat herbidum : 
finem nacta viarum 
et iam laeta quiescere. 

Quae te lauricomo colle beatior 
tellus ? dulcis ubi Cellula constitit, 
in qua, vindice (2) Iesu, 
nostra est acta redemptio; 

in qua vox sonuit: « Filia Davidis 
expers labis, ave ! nam tibi, gratia 
plenae, se Deus ipse 
ardet credere Filium > ; 

in qua tinnit adhuc FIjIT humillimum, 
quo vix elicito, candida Virginem 
nubes umbrat, et orbis 

Auctor fit genus Abrahae. (3) 

O iucunda piis obvia mentibus 
argumenta, locus quae sacer evocat! 

O succendere nata 
vel frigentia pectora! 

Illud nec stupeas, quod sit agrestior 
atque angusta Domus nudaque commodis: 
ultro, dives ut esses, 

Christus legit egenulam. 

Intactam pietas servat, in angulo 
laureti positam, quo semel impluit; 
nec, fundaminis orbam, 
fulcro sustinet altero. (4) 

Unum praestitit ars: undique parietes 
cingens Aediculae marmore sculptili, 
iussit splendida circum 
templi surgere moenia. 

Illuc turba frequens affluit; affluunt 
Piceni, Ligures, Gallus et ultima 
Thule; sceptra, tiarae 
illuxere Sacrario. 

(1) Tersacte, Dalmatiae oppidum, traditur paulisper al¬ 
mam Domum retinuisse. 

(2) Vindex speciatim appellatus est, qui, quum cuipiam 
esset iniecta manus ut ad iudicem duceretur, eum liberabat. 

/3) Luc. I, 28-38. 

(4) Domus Lauretana summae humo imposita est ac fun¬ 
damentis caret. 

18.3 


Huc Franciscus, ovans, advolat Allobrox; 
huc Alfonsus (1) ibi (raptus in ecstasim) 
visus figere crebra 
sacris Aedibus oscula. 

Alma o luce diu Numinis incolae 
illustrata Domus! perge nitescere 
iactatis, Pharus ardens, 
atro turbine gentibus. 

Regnet relligio, qua furit impotens 
in caelum rabies; nec Deus exsulet 
aulis sive scholarum, 
leges sive ferentium. 

jdrcle consociet mutua caritas 
dites ac inopes; alter in altero 
civis cive vereri 

Christi discat imaginem. 

5\£eq tu, Cella Dei, littora deseras 
Lauretana, suo quae Pimodanius, (2) 

Petri iura tuendo, 

martyr, sanguine proluit. 

Fu. Xav. Reuss. 

(1) Franciscus Salesius, Sabaudus vel Allobrox, et Al¬ 
fonsus de Ligorio Neapolitanus, ad Lauretanam Domum, 
pietatis causa, se contulerunt. Atque Alfonso tum certe in 
mentem subierunt qnae ante scripserat: « O Casetta fortu¬ 
nata di Nazaret, io ti saluto. Verra un tempo che sarai visi¬ 
tata dai primi grandi della terra; ritrovandosi i pellegrini 
entro di te, non si sazieranno di piangere per tenerezza, in 
pensare che, dentro le tue povere mura, meno quasi tutta 
la sua vita il Be dei paradiso ». 

(3) Georgius marchio de Pimodan, in exercitu Pii IX 
Pont. Rom. dux fortissimus, gloriosa morte occxibuit in 
proelio commisso apud oppidum Castelfidardo, sub ipsis 
clivi Lauretani radicibus. Nuper gens Pimodania campum 
redemit, in qua Christianus heros proeliando cecidit. 



PAROE/AIAE SIVE ADAGIA 


Alienam metere messem . 

Duplex est usus huius adagii, quod apprime in 
eos convenit qui commoditatibus aliena partis opera 
potiuntur, et in eos qui negotium non suum parum 
diligenter curant. Ducta metaphora a vetusto more, 
quo vicini rustici in demetenda segete mutuam 
inter sese operam commodabant. Fit autem homi¬ 
num more, ut in suopte quisque negotio longe sit 
attentior quam in alieno. Id quod eleganter admo¬ 
net apologus ille de Cassita, quem non pigeret re¬ 
ferre, nisi promptum esset cuilibet apud Aulum 
Gellium legere. Potest et eo referri, quod aliquoties 


fit, ut, eiectis iis qui sementem fecerunt, alii in 
eorum locum succedant, citraque laborem alienis 
fruantur sudoribus. Unde Maronis illud: En queis 
consevimus agros. — Aristophanes (Equit.) in Cle¬ 
onem paroemia usus est, qui in rem paratam mul¬ 
tisque laboribus a Demosthene prius labefactam 
veniens, Pylo capta, gloriam omnem victoriae in 
se transtulit, Demostheni praeter invidiam nihil 
reliquit. 

Penelopis telam retexere. 

«Penelopis telam retexere» est inanem operam 
sumere et rursum destruere quod effeceris». Natum 
ex Homero, qui libro Odysseae II fingit Penelopem, 
Ulyssis uxorem, procos iam urgentes hac conditione 
delusisse, ut tum se promitteret nupturam, ubi te¬ 
lam, quam habebat in manibus, absolvisset. Quam 
conditionem posteaquam illi accepissent, mulier 
astuta quod interdiu texuisset, id noctu retexere 
coepit. — Usurpat hoc adagium Plato in Phaedone. 
Item Cicero (Acad. quaest. lib. II): « Quid quod ea¬ 
dem illa ars - «inquit - quasi Penelopes telam re¬ 
texens, tollit ad extremum superiora ? Sentit autem 
de dialectica, quae iisdem illis orationibus, quibus 
confirmavit aliquid, rursus solvit ac destruit, ut 
nihil iam actum videatur». Seneca (De benef., V): 

«Quid enim boni est, nodos operose solvere, quos 
'ipse ut solveres feceris ?» Aristides denique in De¬ 
fensione quattuor oratorum haec habet, quae la- 
tine referimus : «Et telam nescio quam retexentes. 
Quantum enim faciunt compendii in sapientia, tantum 
rursum dispendii, dum arrogantes evadunt». 

Annosam arborem traplantare. 

In eos dicitur, qui sera atque exacta iam aetate 
dediscere conantur ea, quibus diu iuvenes assueve¬ 
rint; aut simpliciter de iis quae frustra molimur. 
Neque enim loco movenda arbor, ubi iam alte fi¬ 
xerit radices, sed quum plantula adhuc est. Nam 
veteres negabant arborem transferri oportere vel 
minorem bima, vel maiorem trima, teste Plinio. 
Videtur autem adagium ad quercum peculiarius 
pertinere, quae omnium altissime radices agit, sive 
quod hanc arborem omnium primam arbitrabantur 
fuisse, quapropter et Iovi sacra arbor et sylva 
Dodonaea querna fuit, unde prima omnium oracula 
reddita creduntur. Eleganter usus est hoc adagio 
Seneca (. Epist . XIII, 1): «Haec - inquit - si nimium 
tristia videbuntur, villae imputabis, in qua didici 
ab Aegialo diligentissimo patrefamilias (is enim 
nunc huius agri possessor est) quamvis vetus ar- * 
bustam posse transferri. Haec nobis senibus discere 
necessarium est, quorum nemo non olivetum alteri 
alteri ponit». 

(1) Act. vi.5, 

(2) Ibid. 


ui. Ch. xxxvn, Aer. 34. 


Ftigit hora; hoc, quod loquor , inde est. 


DE STEPHANO 

Christi Martyre primo 


Stephanum, quem Christi Ecclesia primum Martyrem 
colit, inter septuaginta Discipulos S. Epiphanius re¬ 
censet; incertum tamen qua fide, quum septuaginta illi 
ab Iesu Christo praedicationis munus susceperint, Ste- 
phanus vero et socii quum primum curandis viduis de¬ 
stinarentur, nondum praedicationi destinati fuisse vi¬ 


Synedrium traducerent. Quo quidem deductus est Ste- 
phanus ; ac statim testium turba affirmarunt audivisse 
se illum indigna in Templum et Legem effutientem ; 
i actitasse etiam futurum, ut lesus Nazarenus Locum 
Sanctum et Legis observantiam aboleret. Omnia haec 
sedata satis mente et vultu sereno sustinens Stephanus, 
iussus tandem a Summo Sacerdote dicere si quid pro 
se haberet, obiecta in se omnia diluens, nihil se contra 
Moysem et Templum effutiisse probavit (1) ; dein verso 
ad Iudaeos sermone, reos illos et in Deum et in Pro¬ 
phetas accusans, in pervicaciam et infidelitatem ipso¬ 
rum, qui Prophetas primum, deinde Iesum 
supplicio sustulissent, acriter invectus est. 

Obiecta crimina impatienter ferentes Iudaei 
dentibus in illum stridebant. Stephanus inte- 
rim, elatis ad caelum oculis, gloriam Dei si- 
mulque Iesu ad dexteram Dei stantis visione 
subito extra se factus : « En - ait - Caelos aper¬ 
tos intueor, et Filium hominis stantem ad 
dexteram Dei ». Furentes ad blasphemiam, (ut 
ipsi quidem interpretabantur), Iudaei virum 
extra urbem raptum lapidibus confecerunt. 
Quo autem iaciendis lapidibus expeditiores 
essent, vestimenta sua ad pedes Sauli adole¬ 
scentis deposuerant; illius sane viri, qui ex 
hoste fidelibus infestissimo, dein acerrimus 
Fidei propugnator evasit. In eo suppliciq to¬ 
lerando nihil antiquius habuit Stephanus, quam 
ut veniam pro adversariis a Deo impetraret; 
simulque haec rogans, animam efflavit. (2) 
Eius reliquias a Gamaliele apud Hieroso- 
lymam conditas per revelationem an. CCCCXV 
detectas ferunt atque Sion primum, deinde Con- 
stantinopolim translatas, unde an. MXC rapuit 
clam Petrus, Venetus Prior, qui eas secum 
Venetias duxit, et in templo S. Georgii Maioris 
deposuit, in quo adhuc veneratione magna in¬ 
colae advenaeque prosequuntur. 


Trevisiani tabula S. Stephani martyrium effingens. 

deantur. Septem igitur diaconi an. Ch. XXXV initiati 
sunt: Stephanus omnium primus tamquam dignissimus 
semper habitus est. Sub Gamaliele studio legis profecisse 
ferunt; quum autem et Fidei amore et vi Spiritus San¬ 
cti plurimum polleret (1), ingentibus patratis prodigiis 
populos rapiebat; disputationibus vero Libertinos, Cy¬ 
renenses, Alexandrinos eeterosque ita confundebat, ut 
ne stare quidem contra ipsum loquentem auderent. (2) 
Eius itaque rei invidia calumniatores quosdam ii sub¬ 
miserunt, qui de excitis ifi populo turbis reum illum ad 


Haec de Stephano, Christi martyre primo, 
qui facile ex Iudaeorum Hellenistarum numero 
ad veram Fidem venerat, ab historiis tradita. 
Quum autem eius cultus vetustissimus in Chri¬ 
stiana Ecclesia'fuerit, haud mirum quod inge¬ 
nuae artes eius gesta sive scalpro sive colo¬ 
ribus ab antiquis temporibus ad nostros usque 
dies reddiderint. Sub oculis lectorum hic ta¬ 
bulam ponimus, qua Trevisianus Stephani mar¬ 
tyrium effinxit, non tenui quidem figurarum vi et 
motu, quibus classico, quem dicunt, stylo, tragicam 
scenam repraesentavit; cui adversari videtur venustum 
illud parvorum angelorum agmen « e caelis apertis » 
ad Diaconi animam excipiendam descendentium, quo¬ 
rum alter supremae victoriae palmam, alter invicto 
Christianae religionis adsertori coronam offert, eius 
nominis symbolum. 


(1) Act., vn, 1. 

(2) Act. viii, 2. 

EX ITALIS URBIBUS 

De maximo artium certamine Augustae Taurinorum, 

« Poetarum sententiis saepe utimur, non tam ut inde 
adstruamus fidem, quam ut his, quae dicere voluimus, 
ab ipsorum dictis aliquid ornamenti accedat». Sic Io. 
seph Puderdof, ille scriptor ger¬ 
manus, qui tot volumina edidit 
eaque luminibus poetarum saepe 
hilarare consueverat. Ipse sit 
mihi defensor, si frequentius 
saepe nimis carmina in rem 
meam protuli. 

Ut vero ultra progrediar, an¬ 
tequam hoc artium magnum co¬ 
namen clauditur, paucis dicam 
de Anglorum studio. — Nun¬ 
quam, si singula per ordinem 
dicere vellem, plura mihi essent 
repetenda. Optime nosti, candide 
lector, potissimum, si sermo sit 
de opificum instrumento paucis omnino exceptis, in 
eadem saepe decedunt. Artes enim, uti de gratiis Ovi¬ 
dius aliquando descripsit, unam propemodum speciem 
referunt: 

. . . . .. facies non omnibus una, 

Non diversa tamen, qualem decet esse sororum. 

Anglus, natura unice ad utilitatem spectans, ut con¬ 
stat apud omnes, diu multumque haesitavit, utrum in 


Aedicula anglica est procul dubio omnium ditissima 
cum de externa facie tum de interna. Ad aedificii for¬ 
mam quod attinet, si quaestio esset, ingenium aetatis 
in primis refert, quae apud nos saeculo xvi maxime 
invaluit. Haud voluerunt nimis a ceteris abscedere. 
Omnia enim novae civitatis aedificia unam quasi re¬ 
ferunt faciem; quae si quando ob nimiam similitudinem 
displicet, nec tamen taedium fa¬ 
stidiumque generat. 

Exornatio vero exterior, qu&e 
aliquantisper ad viridem colorem 
tendit, sua omnino adparet vi¬ 
suque delectabilis. In partibus 
interioribus parum adparatus, 
omnesque merces modice pro¬ 
stant. Angli enim homines, qui 
semper ad utilitatem omnia ver¬ 
tunt, ad exterarum artium con¬ 
cursum adveniunt, non tamquam 
ad famam sibi hac ratione con¬ 
quirendam, vel ad honorem pe¬ 
tendum, sed potius ad lucrum. 

Haec summa suarum rerum expositio, ceteris omnibus 
ablegatis, vel quae ad politicam potissimum spectant, 
commerciis unice favet artibusque. Quibus optime perspe¬ 
ctis, quum haec recte omnia novissent, summo sunt opere 
nisi ut perquam maximo studio hoc opus adgrederen- 
tur. Etsi rem obiter perspicere velis, vel delibare, ipsOs 
omnia meruisse suffragia late ipse facile dixero. 0 vos 
omnes undique lanarii, sistite parumper atque admira¬ 
mini. Nonne vos ultro primas Anglis dabitis? 



Angliae aedes in artium Taurinensi conventu. 



Germaniae tentoria. 


hanc speciosam inter nationes contentionem de artibus, 
e finibus suis egrederetur, nec ne. Attamen post diu¬ 
tinam acerrimamque inter mercatores disputationem, 
consilium inierunt posse quoque, nec sine dedecore, cum 
ceteris populis et de rebus mercatoriis Augustae Tau¬ 
rinorum certare. 


Hic in primis adest ob oculos villicus qui pecudes 
errantes adhuc in campis tondet, mox qui lanam agre¬ 
stem mollit, dein qui in stamina eam deducit, demum 
« tincta tegit roseo conchyli purpura fuco. » In ulti¬ 
mum adsunt viri mulieresque in magno beatiorum 
hominum conclavi, elegantibus variisque ex recentiorum 

more vestibus indutae, multa inter ^e disserentes, quae 
miram sane eamdemque modestam de se praebent 
maiestatem. 

Yel in vasibus fictilibus, vel in rebus quae ad pho- 
tographiam referuntur, seu quae imagines luce expressas 
exhibet, et in omnibus quae ad volumina pertinent, 
ad crepidas,, eamque varietatem admiratus invenies, 
eamque perfectionem, ut ad optimam prae ceteris na¬ 
tionem pertinere eius artem confitearis. Ad haec omnia 
sua quaeque loca habent crystalla, scholae, agricolarum 
stationes: primam aedificii partem obtinent; in medio 
stant quaeque ad libros pertinent. In ferreis tablinis, 
quae cum machinarum aediculis coniunguntur, stant 
opera navalia; quae pauciora dixeris, si cum germanis 
composueris. Res caligariae, vasa odoraria, fructus pro se¬ 
cundis mensis repositi, vestes conficiendae parandaeque... 
Industria vero quae de vestimentis agit, principem 
quoque locum obtinet. Sive huius loci amplitudinem 
consideras, sive magnitudinem, optime noveris in ipsis 
praesertim omnium vires niti eoque spectare, ut admi¬ 
rationem omnium sibi conquirant. 

Manchesterium prae ceteris imperii civitatibus trium¬ 
phum edidit. Centies enim huius nomen leges, quo 
sibi rebus in industria principem locum merito acqui- 
sivit, nec modo de textilibus, sed uti videre potes, in 
hac maxima ingeniorum contestatione, et in vasibus 
fictilibus atque crystallis. 

Nec omnia refero, neque omnia enim videre potuis¬ 
sem. Quoniam vero hoc ipso mense labente, vel ad 
summum prima sequentis parte clauditur hoc supremum 
ingeniorum conamen, (1) omniaque aedificia summo ad¬ 
modum artificio composita, mox mox manu hominum 
dilabuntur, et haec ipsa loca ad civium solatium pue¬ 
rorumque denuo redibunt, ad finem concitato gradu 
contendam, ne mihi dicas : 

Claudite iam rivos, pueri, sat prata biberunt. 

Quot silentio praeterire iubeor! Magnis namque lau¬ 
dibus Belgas quoque fei*endos putabis, qui in inferiori 
utique ambitu conclusi, suam artem progressum que in 
artibus mirum in modum portendunt. Eorum spes in 
periculis augeri videtur, virtus continue splendet, 
constantia viget, atque audentia vehementius incalescit. 
Multi transeuntes eorum ostensionem plurimis verbis 
admirantur, ad sidera ferunt. Huic nationi, Christianis 
nunc moribus in primis laudabili, atque antiquam adhuc 
egregiam indolem retinenti, quam de ipsis I. Caesar 
meminit, quae Vergilius de Roma dixit ultro referes : 

« Scilicet et rerum facta est ditissima » gens Belgica. 
Sed antequam finem ultimum huic perbrevi narrationi 
tandem impono, velim pauca dicere de re nostra navali 
et praesertim de bellica... Quot immania pelagi mon¬ 
stra ! Quot bellica tormenta! Illic veluti in compen¬ 
dium composita sunt quotquot in mari ad Tripolim 

(1) Subalpinus mense Octobri exeunte scribebat; Taurinense artium 
certamen revera clausum est die xix superioris mensis Novembris. 


bella adversus Tureas acerrime gerunt. « 6 vos Itala 
pubes salvete! 0 famae merito pars maxima nostrae 
salvete ! » Quibus nunc Itali confidentius nomen suum 
concrediderunt, victoria semper adrideat, ut post bel¬ 
lorum pericula in pace gloriosa compositi, italicam 
fortunam late gaudeatis. 

Verum adhuc e limine atque acerrime laudibqs 
iterum atque iterum Taurinenses cives opificesque cu¬ 
mulabo, qui omnes certatim eo contenderunt, ut ali¬ 
quod sibi neque spernendum meritum adquirerent, 
atque adeo abs nulla arte, nullisque impensis, publicis 
privatisque, se se abstinere censuerunt. 

Equidem tanti erat Taurinenses novum Italis iter 
ostendere, non iam armis ad gloriam suos concurrere 
posse, ut inter recentiores populos ad famam adsurge- 
rent, sed artibus, commerciis atque in primis in agris 
optime colendis. Sic itur ad astra. 


Subalpinus. 



EX COLUMBIA 


“ Tarcisius ,,. actio dramatica 1, B, Francesia, in no¬ 
stro Commentario edita, apud Columbianos in 

scenis acta. 

Clainssimus socius noster Ioannes Baptista 
Francesia hasce epistolas ad nos mittebat, quas 
libentissime, imo non sine quadam superbia, vul¬ 
gamus : 

I. 

Dulcissime rerum, 

Nudius tertius accepi litteras a Columbia, quae mihi 
gratissimum nuncium dabant, illic tirones Salesianorum 
actitasse Latinam comoediam, cui est titulus «Tarcisius. » 
Quod quidem laudibus ferendum esse putabunt quot¬ 
quot est pectori litterarum latinaram studium. Tibi 
quoque, optatissima Vox, sit laudum pars maxima, 
quae primum in vulgus edidisti hanc narrationem ad 
commune litterarum incrementum atque ad nobile inter 
nostrates exemplum. 

Namque nullibi adhuc, ex mea quidem sententia, 
est in Italis actitata perbrevis haec historica narratio; 
primum sed apud gentem mox toto orbe divisam, quam 
rudem paene dixeris atque agrestem in litteris latinis 
addiscendis. 

Quoniam vero Salesianorum tironum exemplum et 
alios ad se trahere poterit, hasce ipsas litteras ad Te 
libentius mitto, ut videas, si per spatium licebit, utrum 
in publicum edere possis necne. Utcumque eveniat, mihi 
tamen cum Ovidio. erit tibi et illis dicendum : 

« Plena tot et tantis referetur gratia factis. 

Augustae Taurinorum iv Id. Novembris mcmxi. 

I. B. Francesia. 

ii. 

Ioanni Baptistae Francesia, magistro optimo, Sale- 
siani tirones ex Columbia s. p. d. 

Pergratum nobis est tibi nuntiare Mosquerae, IV 
ante Idus Septembris, in scenas productam esse actio¬ 
nem dramaticam « Tarcisius », quam Inspectori nostro 
R. D. Aime feliciter sacrum renovanti argenteum, ob¬ 
tulimus. 

Laboriosa quidem praeparatio fuit, sed praemium 
accepimus quam maximum, nam actio optabilem exi¬ 
tum habuit, et miraculum fuit non tantum inter sodales 
nostros, sed et in Columbia omni, in qua prima vice 
fabula latina acta est, ita ut Moderator collegii nostri sta-’ 
tuerit denuo, Bogotae coram clero atque episcopis Co- 
lumbianis, proximo mense Octobri extraordinarie in 
unum convenientibus, esse producendam. Quod revera 
tanto cum plausu factum est, ut merito sperare liceret 
fore ut omnium animi ad latinarum litterarum studia 
incensi quam maxime fuerint, utque huius mirabilis 
linguae amor in nostris domibus et in clero universo, 
in dies augeatur, et florescat. 

Maximam tamen laudum partem quas nobis tribue¬ 
runt, tibi, laeto animo, reddimus, cuius operam poeti¬ 
cam, facilitate versus et elegantia sermonis, iustis lau¬ 
dibus omnes periti ad caelum tollunt. 

Favente Deo, in posterum ceteras actiones, quas 
insigni arte exarasti, prolaturi sumus. Si quid novi 
in lucem dederis vel alienum eiusdem generis utile 
nobis esse cognoveris, periucundum nobis feceris, si ad 
nos miseris. 

Ad multos annos, dilecte Pater, te Deus servet. Vale. 

Dat. Mosquerae in Columbia, VII IKal. Novembris, 
ann. MCMXI. 


ACTA PONTIFICIA 

SSmi. Dni. N. Pii PP. X allocutio habita in S. Consistorio 
d. XXVII mens. Novembris MCMXI. 

VENERABILES FRATRES 
Gratum quidem est, quod satis longo post intervallo 
licet Nobis amplissimum Ordinem vestrum alloqui prae¬ 
sentem, cui sane omnia, quaecumque vel laeta vel tristia 
Nobis accidunt, scimus, ob singularem vestram Nobi- 
scum coniunctionem, esse communia, Iam diu enim 
habuimus in animo vos convocare, ut coram de iis 
ageremus, quae Nos in gubernanda per medias tot dif¬ 
ficultates Ecclesia Iesu Christi maxime sollicitant: sed 
nostis, Venerabiles Fratres, quae Nos causae rem in 
hunc diem differre compulerint. Quamquam opem Dei 
ad sustinendas vires, ad consolandos labores Ecclesiae 
militantis experimur assiduam; sed tamen non possumus, 
quin simul has tantas acerbitates temporum sentiamus. 

Annus enimvero, qui iam est in exitu, peculiarem 
in modum Nobis luctuosus fuit: id plane omnes intel- 
ligunt. Equidem non in hoc immorabimur, quanto Nos 
maerore itemque filios quotquot ubique sunt Ecclesiae 


devotos affecerit clamosa illa commemoratio celebra¬ 
tioque factorum, unde tam multa tamque gravia vul¬ 
nera, quanta usque adhuc inusta sunt iuribus Sedis 
Apostolicae, nemo ignorat esse profecta. Neque enim 
satis esse visum est eventus tales publicis commemo¬ 
rari sollemnibus : placuit iniuriosam rerum memoriam 
iniuriis celebrari novis, importunas anno vertente de¬ 
clarationes odii in fidem catholicam saepius iterando : 
quod maxima cum offensione totius catholici nominis 
factum esse quis negaverit? Atqui summum bonorum 
decusque praecipuum dilectissimae Nobis Italiae hac 
Fide continetur, quae et mirifice eam ad omnes huma¬ 
nitatis artes excoluit, et sicut anteactis temporibus, ita 
in posterum pacem et prosperitatem ei parerp sola 
potest. Ceterum, quando in hac sacerrima Urbe incre¬ 
dibilis quaedam impunitas hostibus Reflgionis datur, 
quid mirum, si secta improba, qua nihil Deo christia- 
naeque sapientiae est inimicius, coetus suos nefarios 
paene sub oculis Nostris egit ? Si fidem Christi, si 
doctrinas Ecclesiae, si Romani Pontificis auctoritatem 
vulgo per diaria atque in triviis, vel ab ipsis etiam 
magistratibus, haberi ludibrio, contumeliisque onerari 
vidimus ? 

At non intra romana moenia et in finibus Italiae 
improborum adversus Ecclesiam impetus restiterunt. 
Scitis, Venerabiles Fratres, regno Lusitaniae in Rem- 
publicam converso, violentam illic tempestatem invidiae 
et calamitatem incidisse in rem catholicam; nec igno¬ 
ratis eam rerum conversionem factam esse ductu et 
auspiciis eiusdem illius sectae, quam diximus; ipsa 
enim hoc profiteri non dubitat; et factam quidem specie 
novandi formam rei publicae, sed reapse ad facilius 
opprimendam Religionem. Nos, ut Apostolicum officium 
postulabat, legem de Civitate et Ecclesia dissociandis' 
in luce orbis terrarum reiecimus et damnavimus, illud 
videlicet insigne improbitatis monumentum, quo id non 
dubie contenditur, divellere a complexu Ecclesiae Ro¬ 
manae Lusitaniam, in eaque sensim omne catholicae 
professionis delere vestigium. Itaque revocamus hic et 
confirmamus omnia, quae per Encyclicas eas Litteras 
ad Episcopos universos datas ediximus: futurum vero 
speramus, ut Lusitana gens, cuius vetus et .nobilis laus 
est deditissimam esse Ecclesiae, obsistat victrix conatis 
hominum qui nativam omnem libertatem opprimentes, 
perniciem patriam caeco impetu moliuntur. Illud autem 
spem Nobis auget simulque consolationi est, quod vi¬ 
demus sacrorum Antistites Clerumque Lusitaniae, prae- 
eunte omnibus Patriarcha dignissimo, summe cohaerere 
cum hac Apostolica Sede; eosque potius, quam suo 
desint muneri officiique religionem violent, spoliationes, 
contumelias, carceres denique, detrimenta omne genus 
obire, constantia mirabili. 

Iam vero, dum inimica vis, mores et instituta Chri¬ 
stiana subruendo, homines ac civitates .in exitium im¬ 
pellit ; dum pestis Modernisticci, fucata colore scientiae, 
serpit callide, virusque Naturalismi mentibus instil¬ 
lando, quasi quodam gelu' contrahit animos, interea 
benignitas admiranda est miserentis Dei, qui devios 
revocare ad frugem parat, novo excitato quasi incendio 
Christianae caritatis. Sane non est quod desperemus de 
salute communi, cum studia catholicorum in Sanctis- 

simam Eucharistiam tantopere ubique gentium inflam¬ 
mari cernimus. Innumerabiles iam ex utroque sexu 
sunt homines, iique non adulti modo, sed adolescentuli 
etiam et pueri, qui cum Sacramentum augustum as¬ 
sidue colunt piissimeque diligunt, tum de ipso fre¬ 
quenter, non sine praeclaro fidei et virtutum ceterarum 
fructu, participant. Mirum quantum eodem conferunt 
conventus illi Eucharistici, quos catholici homines quo¬ 
tannis ex omnibus partibus confluentes celebrare solent. 
Hoc.autem in genere post coetus et Coloniensem et 
Londinensem et Marianopolitanum, splendidissime actos 
uberrimoque exitu, is qui proximo tempore habitus est 
Matriti, non minus exstitit et ad. splendorem et utili¬ 
tatem memorabilis. Scilicet ea res agebatur, in qua non 
deceret Hispaniam catholicam cuiquam inferiorem esse: 
excitatis igitur omnium animis in liberam et ardentem 
professionem traditae a maioribus fidei, visa est per 
eos dies gens Hispanica universa se supplicem ad pedes 
Iesu Christi mystice latentis abiicere. Aderant quotquot 
sunt civitatis ordines, ab imis ad summos, frequentia 
maxima : elucebat autem omnibus exemplo ipse cum 
Augusta Domo Rex Catholicus. Is quidem et voce et 
factis publicum mansurumque edidit pietatis documen¬ 
tum : sed hoc ipso et laudes sibi comparavit bonorum 
omnium, et causam dedit civibus, quare studiosius 
eum colerent et observarent. — Quid igitur in rebus 
religiosis vere sentiat Hispania, hic tam aperte ab ea 
declaratum est, ut nihil possit esse manifestius. Nempe 
affirmatissime testata est, non se nomine et professione 
tenus, at sincere et funditus esse catholicam, constan- 
terque hanc fidem velle retinere. Itaque si quid ipsa 
anhelat, non illud profecto anhelare dicenda est et cu- 
pere, ut nefastae condantur leges, quae Religionis in¬ 
stituta, Ecclesiaeque praerogativas et iura offendant; 
sed omnino hoc, ut integra conserventur vetustae ne¬ 
cessitudinis vincula, quibus cum Sede Apostolica con- 
iungitur. Respiciat Deus, precamur, benignus nationem 
Nobis carissimam, et avertat mala, quae ad tranquillita¬ 
tem fortunamque eius labefactandam appetere videntur. 

Nunc, Venerabiles fratres, antequam novos viduis 
Ecclesiis demus Episcopos, propositum Nobis est hone¬ 
stissimum vestrum supplere Collegium, viros aliquot 
cooptando virtute doctrinaque praestantes, qui sive in 
episcopali ministerio, sive in aliorum perfunctione mu¬ 
nerum suam Nobis operam egregie probarunt. 

Hi sunt 

IOSEPHUS MARIA COS Y MACHO, Archiepiscopus 
Vallisoletanus ; 

DIOMEDES EALCONIO, Archiepiscopus Tit. Larissenus, 
Delegatus Apostolicus in Foederatis Americae Civi¬ 
tatibus ; 

ANTONIUS VICO, Archiepiscopus Tit. Philippensis, 
Nuntius Apostolicus in Hispania; 

IANUARIUS GRANITO PIGNATELLI DI BELMONTE, 
Archiepiscopus Tit. Edessensis ; 

IO ANNES MARIA FARLEY, Archiepiscopus Neo-Ebo- 
racensis ; 

FRANCISCUS BOURNE, Archiepiscopus Westmonaste- 
riensis ; 

FRANCISCUS BAUER, Archiepiscopus Olomucensis ; 
LEO ADOLFUS AMETTE, Archiepiscopus Parisiensis; 
GULIELMUS 0’ CONNELL, Archiepiscopus Bosto- 
niensis ; 


HENRICUS ALMARAZ Y SANTOS, Archiepiscopus 
Hispalensis ; 

FRANCISCUS VIRGILIUS DUBILLARD, Archiepisco¬ 
pus Chamberiensis ; 

FRANCISCUS NAGL, Archiepiscopus Viennensis ; 
FRANCISCUS MARIA ANATOLIUS DE ROVERIE DE 
CABRIERES, Episcopus Montis Pessulani; 
CAIETANUS BISLETI, Pontificiae Domus Nostrae Prae¬ 
positus ; 

IOANNES BAPTISTA LUGARI, S. R. et U. Inquisi¬ 
tionis Assessor; 

BASILIUS POMPILI, S. Congregationis Concilii Se- 
cretarius ; 

LUDOVICUS BILLOT, Sacerdos e Societate Iesu; 
GULIELMUS VAN ROSSUM, Sacerdos e Congreg. SS. 
Redemptoris. 

Praeter hos alium egregium virum sacrae honore 
Purpurae honestare decrevimus; quem tamen iustis de 
causis in pectore reservamus. 

Quid vobis videfur ? 

Itaque auctoritate omnipotentis Dei, Sanctorum Apo¬ 
stolorum Petri et Pauli ac Nostra, creamus et decla¬ 
ramus S. R. E. Cardinales : 

Ex Ordine Presbyterorum 

IOSEPHUM MARIAM COS Y MACHO 
DIOMEDEM FALCONIO- 
ANTONIUM VICO 

IANUARIUM GRANITO PIGNATELLI DI BELMONTE 

IOANNEM MARIAM FARLEY 

FRANCISCUM BOURNE 

FRANCISCUM BAUER 

LEONEM ADOLFUM AMETTE 

GULIELMUM 0’ CONNELL 

HENRICUM ALMARAZ Y SANTOS 

FRANCISCUM VIRGILIUM DUBILLARD 

FRANCISCUM NAGL 

FRANCISCUM MARIAM ANATOLIUM DE ROVERIE 
DE CABRIERES 

Ex Ordine Diaconorum 

CAIETANUM BISLETI 
IOANNEM BAPTISTAM LUGARI 
BASILIUM POMPILI 
LUDOVICUM BILLOT 
GULIELMUM VAN ROSSUM. 

Item alium, ut supra diximus, Cardinalem creamus 
et in pectore reservamus, quandocumque arbitrio No¬ 
stro renuntiandum. 

Cum dispensationibus, derogationibus et clausulis 
necessariis et opportunis. In Nomine Patris f et Filii 
f et Spiritus f Sancti. Arnen. 


EX SACRIS CONGREGATIONIBUS ROMANIS 

SENTENTIAE NOVISSIMAE SELECTAE 


Ex Congregatione Concilii. 

Dubium circa Vigilias Festorum suppressorum « Motu 
proprio » diei II mens. Iulii MCMXI. 

An post Motu Proprio « Supremi disciplinae » diei 
II mens. Iulii mcmxi adhuc servari debeant Vigiliae Fe¬ 
storum suppressorum, ex praecepto aut ex voto hucusque 
servatae ? — Resp. Affirmative. 

DIARIUM VATICANUM 

(Mense Novembri mcmxi). 

Coram SSmo. admissiones. 

Praeter Purpuratos Patres, Urbanos Antistites aliosque 
viros qui sui quisque muneris gratia Pontificem de more 
adiverunt, peculiari nota digni sunt iuxta admissionis diem: 
Stanislaus Medolago Albani, Comes; Maria Theresia Ledocho- 
wska, Comitissa; Patres Armenici Episcoporum conventus in 
Urbe congregati; Galeazzus de Thun Hohenstein, Princeps, 
Supremi Melitensis Ordinis Magister Maximus; Christina Giu- 
stiniani Bandini, Princeps foemina, Coetus Catholicarum Mu¬ 
lierum in Italia praeses; Raphael Errazuris Urmeneta, legatus 
extraordinarius atque administer cum omni potestate Chi- 
lensis Reipublicae apud Apostolicam Sedem, eiusque familia; 
manus nobilium virorum ex Septentrionali America, ex Ba- 
tavia, ex Anglia atque ex Gallia ad grates Pontifici habendas 
ob cives cuiusque nationis suos Sacra Purpura honestatos. 

Pontificiae electiones. 

Provisio Ecclesiarum. — S. Congregationis Consistorialis 
decretis SSmus. D. N. Pius PP. X has quae sequuutur ec¬ 
clesias de proprio pastore providit, scilicet: Titulari eccle¬ 
siae archiepiscopali Nazianzenae praefecit r. p. Dionysium 
Schuler, iam Ministrum Generalem Ordinis Fratrum Mino¬ 
rum Unionis Leonianae; Cathedrali ecclesiae Ecclesiensi, 
sacerdotem Iosephuin Dallepiane, presbyterum Dioecesis 
Placentinae, ibidem canonicum cathedralis ecclesiae et Vi¬ 
carium Generalem. 

Brevi Apostolico nominati sunt: r. d. Nofi Ioseph Tacconi, 
e Seminario Mediolanensi pro Missionibus ad exteras gentes, 
episcopus titularis Aradiensis et Vicarius Apostolicus de 
Ho-nan meridionali; r. p. Iuventius Hospital, ex Ordine 
Eremitarum S. Augustini, episcopus titularis Caunensis et 
Vicarius Apostolicus de Ho-nan septentrionali; r. d. Aloisius 
Calza ex Instituto Parmensi S. Francisci Xaverii ad exteras 
Missiones, episcopus tit. Termessensis et Vicarius Apostolicus 
de Ho-nan occidentali; r. d. Aloisius Buraci,episcopus eccl. 
Alexiensis in Albania; r. d. Georgius Koletsi, episcopus eccl. 
Sappensis in Albania. 

In Consistorio d. xxvn mens. Novembris electi sunt: 
Emus. et Rmus. D. Franciscus Cassetta, Sabinorum eccle¬ 
siam dimittens, episcopus Tusculanus; Emus. et Rmus. D. 

- Caietanus De Lai, ex Ordine Diaconorum in Ordinem Pre¬ 
sbyterorum assumptus, episcopus Sabinorum; r. p. d. Leo- 
poldus Ruiz archiepiscopus Mechoacan., ab ecclesia Metro¬ 
politana de Linares translatus, eiusque successor r. p. d. 
Franciscus Plancarte y Navarrete, ab ecclesia Cuernavacen. 
promotus; Victorius Amedeus Ranuzzi de Bianchi, archie¬ 
piscopus titul. Tyrius, ab ecclesia Recineten. et Lauretan. 
promotus; r. p. Pius a Langogne ex Ordine Fratrum Mi¬ 
norum S. Francisci Capulatorum, SS. Congregationum S. 
Officii, Sacramentorum et Religiosorum Consultor, archiepi¬ 
scopus tit. Corinthien. ; r. p. d. Carolus De Cormont epi¬ 
scopus Aturen. et Aquae Augustae, ab eccl. S. Petri et Arcis 
Gallicae seu Martinicen. translatus; r. p. d. Felix dei Sordo, 
episcopus Aliphan., ab eccl. Venusina translatus; r. d. Aloi¬ 
sius Ferri, canonicus theologus cathedr. ecclesiae Fanen., 
episcopus Montis Alti; r. d. Pompeius Ghezzi e dioecesi Me¬ 
diolanensi, episcopus Biturgen.,seu Burgi S. Sepulcri; r. d. 
Iosephus Scarlata, parochus Villalbae in dioecesi Calatani- 
siaden., episcopus Muranus; r. d. Ioannes Pulvirenti, ca¬ 
nonicus cathedr. eccl. Iacien.,'episcopus Anglonen. et Tur- 
sien.; excmus. dnus. Adam e Principibus Sapieha, ex intimo 
cubiculo Pii X Pont. Max., episcopus Cracovien. ; r. d. 
Lucas Pappafava, parochus decanus S. Petri Brazen. e 


dioecesi Pharen., episcopus Sebenicen.; r. d. Caelestinus 
Cez6rac, Vicarius Generalis Auxitan., episcopus Cadurcen.; 
r. d. Iacobus Naughton, rector Seminarii Alladen., episco¬ 
pus eiusdem dioecesis. 

In Consistorio denique d. xxx m. Novembris mcmxi electi 
sunt: r. d. Andreas Bovet, S. Theologiae doctor in Semi¬ 
nario Friburgen., episcopus Lausanen. et Geneven.; r. d. 
Emanuel Ioseph Pena, canonicus poenitentiarius cathedr. 
eccl. S. Crucis de Sierra, episcopus Pacen. in Bolivia; r. 
d. Iosephus Pfluger, Vicarius generalis Vindobonensis, epi¬ 
scopus tit. Arpasen. et auxiliaris Emi. archiepiscopi Vindo¬ 
bonensis ; r. d. Riccardus Sepulveda, Gubernator ecclesia¬ 
sticus Tenucensis et Vicarius generalis cathedr. eccl. SS. 
Conceptionis in Chilensi Republica, episcopus tit. Sophenen. 

Nominatio Vicarii Apostolici et Praefectorum Apostolico- 
rum. — Per decreta S. Congregationis de Propaganda Fide 
nominati sunt: R. p. d. Henricus de Saune, e Societate 
Iesu, Vicarius Apostolicus de Madagascar centrali; r. p. 
Stanislaus de Vos, pariter e Societate Iesu, Praefectus Apo¬ 
stolicus de Ivoango in Congo Belgico ; r. p. Oswaldus Waller, 
e Seminario Lugdunensi ad Missiones Africanas, Praefectus 
Apostolicus de Nigeria Orientali. 

— R. p. d. Riccardus Sanz De Samper, ex intimo cu¬ 
biculo SSmi. Dni. Nostri Pii PP. X, a Secretis S. Congre¬ 
gationis Caeremonialis; et r. p. d. Aurelius Galli a Secretis 
Brevium ad Principes dicuntur. 

—— R. p. d. Carolus Algernon Stanley, episcopus tit. Em- 
mausien., inter Consultores S. Congregationis Consistorialis 
adnumeratur. 

— R. p. d. Ioanni Baptistae Lugari S. R. et U. Inqui¬ 
sitionis Assessori in Sacrum Senatum cooptato, sufficitur 
r. p. d. Dominicus Serafini, archiepiscopus Spoletanus. 


— R. p. d. Victorius Amedeus Ranuzzi de Bianchi, ar¬ 
chiepiscopus tit. Tyrius, Admissionum Magister a SSmo. 
deligitur. 



ANNALES 


Bellum inter Italos atque Tureas. 

In superiore nostri Commentarii numero infidum 
Araborum animum denunciavimus, qui post signa 
obsequii et oboedientiae Italis prolata, imo cibaria 
accepta, et hospitium cum iis divisum, a tergo 
eos ignave aggressi, in discrimen illud adduxerunt, 
a quo vix heroica eorum virtus servavit. At hodie, 
summo quidem cum dolore atque non minori indi¬ 
gnatione, Turearum crudelitatem feris ipsis gentibus, 
nedum qua nunc instructi sumus humanitate, indi¬ 
gnam deferre cogimur. Quis enin crederet Tureas 
saevissimis tormentis, - in crucem scilicet corpora 
agendo ac telorum suorum scopum faciendo, vel 
nefarie detruncando, aut etiam (horribile dictu!) 
ea in humo, propaginis modo, infigentes, capitibus 
tantum prominentibus, ut a ferarum morsu, fame aut 
siti conficerentur, relinquendo, - Italos captivos ad 
diram eamque vere lacrymabilem mortem traxisse ? 
Atqui proximis hisce diebus haec comperta sunt atque 
universis gentibus ab ipsis diurnorum exteris scrip¬ 
toribus, qui belli eventus in agminibus sequuntur, 









prolata; quorum immo unus, Ioannes Carrere galli- 
cus, qui huiusmodi atrocitates gravius doluit, pro¬ 
ditorie, in ipsa Tripolitana urbe, petitur et vix 
paratam sibi caedem effugere potest. 

Ceterum Itali, animo haud fracti, quin etiam 
quasi robustiores facti, ad humanitatem vindican¬ 
dam intrepide pergunt, ac tum hostium, tum ipso¬ 
rum elementorum - caeli scilicet ac maris furen¬ 
tium - conatibus superatis, castrorum fines ab Henni 
ad Messri oppida usque victricibus armis promovent. 

Sinensis rebellio. 

Sinensis rebellio haud ferme speratos successus 
consequuta est, Nanking et ipsa Shanghai urbibus 
sine ulla fere sanguinis effusione potita. Imperator 
edictum edidit, triste quidem demissionis documen¬ 
tum ab ignavis consiliariis puero principi imposi¬ 
tum, in quo seditiosorum incusationes contra regiam 
•stirpem, in gubernium inque classes - uti vulgo 
aiunt - dirigentes, tamquam vera confitetur. Vali- 
dusne erit huiusmodi imbecillitatis actus ad coro¬ 
nam Caesari servandam? Conventus generalis Si- 
nensium procerum qui proxime congregatum iri 
nunciatur, diiudicabit: certe si thronus a rege non 
auferetur, nomine tantum rex in posterum is ha¬ 
bebitur. 

* * 

Russici imperii cum Perside discrimen. 

In alia quoque Orientis parte anhelitus terrae 
in nubem se induunt. Nonnullis offensionibus a 
Persicis quibusdam militibus in Russicum. consu¬ 
latum Teheran in urbe prolatis, atque regiis admi¬ 
nistris excusationes recusantibus, Russicum guber¬ 
nium terminum trium dierum Persico ad se pur¬ 
gandum constituit, quo frustra elapso exercitum 
ab Asserbeidschan provinciam occupandam esset 
missurus. 

Discrimine hoc vix pacato, en «ultimatum» 
alterum sequitur, ut ad Russica negotia tutanda 
exteri aerarii legati a gubernio electi removeantur, 
neve alii admittantur quin prius tum a Russica 
tum ab Anglica legatione recogniti fuerint. In¬ 
dictioni huic publicus ferendis legibus coetus om¬ 
nino obstitit, frustra Persarum exterarum rerum 
administro suadente, qui inde a munere se abdi¬ 
cavit. Russica itaque agmina a Recht oppido Te¬ 
heran ipsam ad urbem procedunt. 

* 

* * 

Clauditur sic, novi belli prospectu, annus mcmxi, 
tot pacis auspiciis feliciter enatus; qui inde se¬ 
quetur pacem ipsam inter omnes populos restitu¬ 
tam oriens Videbit? Speramus equidem, at valde 
heu ! dubitamus. 


PUBLICI PER ORBEM COETUS 

legibus ferendis 


Ic Anglia Grey administer fusa oratione expla¬ 
navit tum amicitiam inter Angliam et Germaniam 
falso in dubium passim positam, tum Anglici im¬ 
perii statum in negotiationibus, quas Gallia atque 
Hispania de Mauritana re inter se agitant. 

In Austria, dissidentibus adhuc factionibus, no¬ 
vum administrorum collegium pro tempore sive 
«ad negotia», uti aiunt, compositum, praeside 
Stuergkh comite. 

In Bavaria populi legatorum coetus dimissus, 
novaque comitia indicta. 

In Germania leges de vectigalibus atque de 
navigatione fluviali in disceptationem vocatae. 

In Helvetia nationalis qui vocatur coetus re¬ 
novatus, nulla tamen partium, quae antea erant, 
immutatione. 

In Hungaria rationes acceptorum atque expen¬ 
sarum perpenduntur. 

In Lusitania novum administrorum collegium 
suffectum, praeside Vasconcellos. 

I 11 Rumania regali oratione, optimum regni sta¬ 
tum declarante, publici coetus sessiones resumptae. 

In Russia latae leges de Finnica provincia, de 
« alcoolismo » a gubernio vehementer coercendo, 
de religiosa denique libertate. 

I 11 Suetia totius regni comitia ad novos populi 
legatos eligendos habentur. 



PER ORBEM 


Die i mens. Novembris mcmxi Graecorum rex 
Lutetiam Parisiorum tenet atque Gallicum exte¬ 
rarum rerum administrum invisit. 

—' d. ii incendium dolo, ut putatur, excitatum' 
Hebraeorum vicum Galata, Constantinopoli in urbe, 
vastat. 

— d. m ex Algeria inundationes nunciantur 
plures humanas victimas efficientes. 

— d. IV Americanae Reipublicae Honduras 
praeses eligitur Emanuel Bonilla. 

— d. vi atra procella in Britannico freto furit. 

—• d. vm, Tunete, Araborum seditio in exteras 

gentes, Italos praecipue,' cum magna caede exori¬ 
tur, quam vi repellere Gallici milites non sine dif¬ 
ficultate. coguntur. 

— d. ix Oximi ex municipum aedibus Laurentii 
Lotto magni pretii tabula Virginem effingens cum 
puero Iesu ab angelis venerato, clam ab ignoto 
fure rapitur. 

— d. x Stocolma ex urbe nunciatur Nobelium 
praemium de litteris hoc anno Mauritio Maeterlinck 
tributum. 

— d. xr Lutetiae Parisiorum longum vitae cur¬ 
sum absolvit Ziem pictor ille marium, per orbem 
late celebratus. Natus erat mense Februario an. 
MDCCCXXI. 

— d. xn Anglorum rex et regina Londino ad 
Indorum regiones proficiscuntur, ut ibidem impe¬ 
riali corona sollemniter redimiantur. 

— d. xiv Italorum architectorum Nestor, An- 
dreas Busiri-Vici, Romae obit. 

— d. xv DonaldusMackay, Anglicus explorator, 
Anglorum geographicam societatem certiorem facit, 
se in Nova Guinea incolarum tribus non prius co¬ 
gnitas invenisse. 

— d. xvi Serborum rex Lutetiam Parisiorum 
tenet, ubi Gallicae civitatis praeses Fallibres nu¬ 
mismate in memoriam Gallici belli an. mdccclxx 
ab ipso pugnati cuso, eum insignit. 

— d. xx Strongylus mons ignes evomit, multo 
cum fragore et metu, at nullo damno. 

Ramon Caceres, Dominicanae Reipublicae prae¬ 
ses, nefarie interimitur. 

— d. xxii in fodina quadam ad oppidum Klein- 
bodungen Berolinensis provinciae, incendiarius cu¬ 
niculus inopinata eruptione opifices sepelit, quorum 
undecim misere necantur. 


I. 

Num praeter solam illam virtutem, qua invicem se 
appeterent, inertia licet haberi sidera, quae natura sua 
lucere, calefacere, et omnigenis scatere viribus mani¬ 
festa sunt ? 

Impar in arena atque in lapide, in glacie atque in 
aqua, et in ceteris corporibus, partium quum sit cohae¬ 
rentia, num par (pari mole, intervallo) atque eadem 
est terrestri in orbe, luna, sole, sideribusque dissimil¬ 
limis virtus illa, qua vicissim corpora se appetant? 

II. 

Abstracta, veluti numerus, pondus, spatium, calor, 
quum finitis quidem sint sensibus data, utrum legiti¬ 
mum sit necne, ut in infinitum ratione ac mente pro¬ 
ducantur? An qui ultra experimenti fines rationibus 
et numeris describitur mundus, non aeque sit com¬ 
mentitius atque veterum poetarum Olympus ? 

III. 

Num res eodem per aevi tempora oriuntur ordine, 
quo scientiae et cognitionis causa per intellectum a 
simplo ad multiplex, a saxeis ad stirpes et animalia 
exponuntur ? 



AENIGMATA 


i. 


— d. xxiv inter Andegavum et Pictavium cur- 
ruum series vapore actorum ob cuiusdam pontis 
ruinam in Thoue flumen, proluvie tumidum, prae¬ 
cipitat. Viatorum alii vulnerantur, alii horrendam 
mortem oppetunt. 

— d. xxv vehemens incendium Visoko pagi 
ad Sarajevo domus quadringentas, templum et Ma- 
humetanorum scholam absumit. 

— d. xxvii Augustae Taurinorum monumentum 
dicatur Vincentio Vela, Italico sculptori nostri tem¬ 
poris praeclaro. 

—- d. xxviii Berolini obit Ludovicus Pietsch, 
qui tamquam diurnorum Germanorum scriptorum 
decanus habebatur. Annum enim vitae agebat 
octuagesimum septimum. 

— d. xxx in Civitatibus foederatis omnibus A- 
mericae septentrionalis annuus dies festus cele¬ 
bratur ad grates Deo habendas ob dona Americanae 
genti tributa. 



MUNDANUM SCIENTIAE SODALITIUM 


En mea regna nitent, spatior regina meosque 

Devoro, quos et tu, quem quoque concoquerem. 

II. 

Immundum est totum; cervicem deripe; sacrum 

F. X. B. 

Ex sociis, qui utriusque aenigmatis interpretatio¬ 
nem ad Doctorem IOSEPHUM FORN4RI, Commentarii 
moderatorem (Roma, via dei Governo Vecchio, 96) 
miserint intra menses duos, unus, sortitus, gratis 
accipiet opus, cui titulus : 

DIES CHRISTI NATALI PRAEVIA 
Ad exemplar carminis Bohemici C. I. Erben, quod in¬ 
scribitur: &'telry Den. latine scripsit Fr. Palata. 


Aenigmata an. XIV, n. IX proposita his respondent: 

1) Nociu-a ; 

2) Cuniculus. 


Ea rite soluta miserunt: 


P. C. Peltenburg, Soetewoude cui Lugdunum Batavorum. — Aug. 
Seriban, Iassiis. — I. M. Meunier, Corbiniaco. — A. P. Gest, Trsntonio. 

Alois. Cappelli, Senis. — Call. Amalberti, Albio Intemelio. — St. 
Kempa, Strosisca. — Ioan. Galbiati; F. Arnori, Mediolano. — lac. Me- 
nendez, Madrito. —F. Wawer , Marianopoli. — A. Bounin, Auveliano. — 
Lud. Goux, Bituricis. — Eug. DoTniar, Neo Eboraco. — Georg. Archam- 
beault, Quebeco. —Alex. Pintauro; Vine. Starace,. Neapoli. — Alb. Kain, 
JDublino. — Alb. Catteau, Lugduno. — Alb. Porraud, Lutetia Parisiorum. 
— F 1 . X. M., Drepano. — Paulinus a S. Ioseplio, Barcinone. — Lud. Du-. 
bois, Massilia. — Petrus Tergestinus. — Fr. Xav. Ghion, Ostunio. — P. 
Prado, Venetiis. — Fr. Guerra, Aletio. — Nicol. Endrigi, Salisburgo. — 
I. Ciolli, Papia. 


Cl. v. Iacobus Tassetius has quae sequuntur 
quaestiones ad Coetum Latmum propositas nobis- 
cum communicavit, qui sponte in Vocem Urbis re- 
nunciamus nostras paginas ultro sociis et lectoribus 
imo offerentes, si quis de iisdem scribere voluerit. 


Sortitus est praemium: 

F. WAWER, 

ad quem missum est opus, cui titulus: 

T. VALLATJRI 

HISTORIA CRITICA LITTERARUM LATIXARUM. 


Sponsor: Ioannes Baptista CiAMPq iurisperitus 
Romae — Ex officina Societatis Editricis Romanae. 

EUPLIUS 

Actio dramatica a I. B. Francesia versibus senariis exarata. 


Euplius. 

Audi meum verbum, natalis civitas, 

Audite cives, cuncti vos et advenae ! 

Maximus. 

Habet loquendi vir effrons audentiam ? 

Qui cives agitat, movet et submovet, 

Suisque verbis captiosis inciat. 

Euplius. 

Audes queri de seditione, Maxime ? 

In urbe fautor mali, auctor discordiae, 

Qui turpis auri amore Christum persequeris, 
Cuius fuisti tu antea discipulus ? 

Et nunc incusas me spargere per compita 
Fugisse post libros iudici traditos. 

Vah! apage a nobis, vir omnis mendacii, 

Qui tot moliris detrimenta Ecclesiae. 

SCENA IV. 

Ocris et dicti. 

Ocris (intus). 

Ad aulam me quid prohibetis ingredi? 

Volo ! 

Maximus (elata voce). 

Cui a vox ? 

Ocris (introgrediens). 

Ocris, nuper proditor. 

In hunc inertem sum grassatus gladio, 

Quem nescio manu quis abstulit mea. 

Vir altus, lucidis armis circumdatus, 

Stetit, totumque reddit hunc incolumem. 

« Ne ferias, inquit, Christus nam prohibet! » 
Relinquens longe coecos nos in tenebris, 
Novam sed ille lucem nobis intulit. 

Christus me corripit, dilapsus cecidi, 

Et adoravi nescius novum Deum ! 

Volo hunc adorare, ausus sum quem persequi! 

Omnes. 

Portentum ! 

Euplius. 

Christi donum quam maximum ! 
Maximus. 

Tace, sis, virgarum seges ac scelerum ! 

Ocris. 

Fui! queis me cumulas improperia 
Haud te, Calvisiane a probro liberant. 

Quis pretio mihi commisit scelera? 

Dedit pecuniam, plusque pollicitus? 

Nonne ipse ? Rectam qui mentem simulas, 
Urbem dominaris, qui nobis imperas? 
Calvisianus. 

Sunt istaec mentis somniantis somnia. 

Ei vos fidem, cives, nunquam concedite ; 
Alliciunt tuam mentem artes magicae, 

Queis callere Christiani persolent; 

Ni tibi potius larga potatio. 


Ocris. 

Tu nugas narras, verba vendis et nubila! 

Placet mihi vinum, magis sed veritas. 

Amabo vinum, quoniam veridicum, 

Eccur necem placuit vobis concedere 
Mihi sancti viri quem non odiverim ? 

Calvisianus. 

Enim quod nunc libet, face compendium. 

Ocris. 

Quid? Ut scias me fateri liberius 
Crimen perpetrasse tuo consilio ! 

Euplius. 

Tibi, Deus, gratias ago quam plurimas, 

Ipse qui filios generas a lapide! 

Calvisianus. 

Artes tuas, miser, cognovi pessimas. 

Maximus. 

Qui pisces inde speras expiscarier. 

Scio qua servi calleant astutia ! 

Ocris. 

Dic potius vos liberos! Nam callidi 
Vel ipso officio vos abutimini. 

Aer si vestra declararet scelera 
Ut nubes saepe caelum condit, sidera, 

Dies se in noctem foetidam converteret. 

Maximus. 

Ocris, plus aequo te sustinui. Tace. 

Ocris. 

Facis tu quid placeat Caesari dummodo. 

Mare et caelum tentas, nubes ipsas moves, 

Et omne nefas per te velut fas erit ! 

Calvisianus. 

Eum iam milites trudite in custodiam, 

Ibique. (suspensus). 

Ocris. 

Semper exclamabo ad sidera 
Esse Christum Deum Sanctum prae ceteris... 

Prius reponam sed mercedem sceleris, 

Quam vos dedistis mihi nuperius. 

Ut ignis devorat iecur et viscera! 

Abi, nunc merces, vestra sit damnatio. (1) 

Calvisianus. 

Ad te nunc venio! Obedies Caesari ? 

Christum de terris primus vult abigere. 

(Ad proximum numerum). 


(l) Dum milites 


rapiunt foras , iacit indignatus marsupium. 

